
Pratarmė 


Atrenkant straipsnius šiam nedideliam tomeliui, buvo siekiama vei- 
kiau įvairovės, o ne vientisumo. Jie parašyti skirtingu laiku per 
trisdešimties metų laikotarpį ir yra skirti tiek bendrosioms proble- 
moms, tiek ir specialioms temoms, kaip archeologiniai radiniai, 
estetinės nuostatos, ikonografija, stilius ir net „meno teorija“, ku- 
ri dabar jau daugiausia laikoma atgyvenusia ir kurios vaidmuo 
tam tikrais laikotarpiais buvo toks pat kaip harmonijos ar kontra- 
punkto muzikoje. 

Šie straipsniai gali būti skirstomi į tris grupes: pirma, peržiūrėti 
ir ištaisyti ankstyvesnių straipsnių variantai, jie ištisai perrašyti ir 
sušiuolaikinti, įtraukiant kitų mokslininkų atradimus ir mano pa- 
ties naujus apmąstymus (4 ir 7 skyriai); antra, per penkiolika pas- 
taryjų metų angliškai išspausdintų veikalų pakartotiniai leidimai 
(Įžanga, Epilogas, 1 ir 3 skyriai); trečia, vertimai iš vokiečių kal- 
bos (2, 5, 6 skyriai). 

Pakartotiniuose leidimuose, skirtingai nei peržiūrėtuose ir ištai- 
sytuose variantuose, beveik nieko nepakeista, išskyrus tai, kad bu- 
vo pataisytos klaidos bei netikslumai ir pridėta keletas specialių 
pastabų laužtiniuose skliaustuose. Tas pat pasakytina apie verti- 
mus iš vokiečių kalbos, nors čia į originalų tekstą pažiūrėta lais- 
viau; aš jaučiausi turįs teisę savo tekstą versti laisviau, nei būčiau 
išdrįsęs elgtis su svetimu veikalu, ir, atsižvelgdamas į leidinio apimtį, 

dviejose vietose praleidau stambius fragmentus.! Tačiau nė nemė- 
ginau pakeisti originalų turinį. Nesistengiau atsisakyti ir moks- 
linės argumentacijos bei dokumentinio pagrindimo, kad nepasi- 
rodyčiau pernelyg pedantiškas (jei tokių straipsnių skaitymas 
apskritai gali atnešti kokią naudą, tai čia atsižvelgta į Flaubert'o 
nuostatą, kad „le bon Dieu est dans le dėtail“); nė nemėginau pa- 
daryti juos turiningesnius, apsimesdamas, kad anuomet, kai šie 
straipsniai buvo išspausdinti pirmą kartą, žinojau daugiau, negu 
iš tiesų Žinojau, išskyrus vėlgi vieną ar dvi pastabas skliaustuose. 
Paliksime skaitytojui - jei jis pageidauja - pačiam palyginti pakar- 
totinių leidimų ir vertimų iš vokiečių kalbos turinį su vėlesnių ty- 
rimų rezultatais, šiam tikslui galėtų pasitarnauti ir žemiau pateik- 
tos bibliografinės nuorodos. 


I SKYRIUS. Ikonografija ir ikonologija: 

J. Seznec, The Survival of the Pagan Gods: The Mytbological Tradi- 
tion and Its Place in Renaissance Humanism and Art (Bollingen Series, 
XXXVIII), New York, 1953 (recenzija: W.S. Heckscher, Art Bulletin, 
XXXVI, 1954, p. 306 ir t.). 


2 SKYRIUS. Žmogaus proporcijų teorijos istorija: 

H.A. Frankfort, Arrest and Movement: An Essay on Space and Time in 
tbe Representational Art of the Ancient Near East, Chicago, 195 I. 

R. Hahnloser, Villard de Honnecourt, Vienna, 1935 (ypač p. 272 ir t. 
ir pav. 98-154). 

E. Iversen, Canon and Proportions in Egyptian Art, London, I95 5. 

H. Koch, Vom Nacbleben des Vitruv (Deutsche Beitrūge zur Altertums- 
wissenschaft), Baden-Baden, 1951. 

E. Panofsky, The Codex Huygens and Leonardo da Vinci's Art Theory 
(Studies of the Warburg Institute, XIII), London, 1940, p. 19-57, I06-128. 

F. Saxl, Verzeichnis astrologiscber und mytbologischber illustrierter 
Handscbriften des lateinischen Mittelalters, II; Die Handschriften der Na- 
tional-Bibliotbek in Wien (Sitzungs-Berichte der Heidelberger Akademie 
der Wissenschaften, phil.-hist. Klasse, 1925-1926, 2), Heidelberg, 1927, 
p. 40 ir t. 


1. Penktame skyriuje praleistas išsamus piešinių, reprodukuotų 46 ir 47 il., sti- 
liaus pokyčių aptarimas (originale p. 28-32); šeštame skyriuje atsisakyta antrojo 
ekskurso (originale p. 86-92). 

W. Ueberwasser, Von Mass und Macbt der alten Kunst, Leipzig, 1933. 

K. Steinitz, „A Pageant of Proportion in Illustrated Books of the x sth 
and 16th Century in the Elmer Belt Library of Vinciana“, Centaurus, I, 
I950-I95I, p. 309 ir t. 

K.M. Swoboda, „Geometrische Vorzeichnungen romanischer Wand- 
gemalde“, Alte und neue Kunst (Wiener kunstwissenschbaftliche Blūtter), 
II, 1953, p. 81 ir t. 

W. Ueberwasser, „Nach rechtem Mass“, Jabrbuch der preussischben 
Kunstsammlungen, LVI, 1935, p. 250 ir t. 


3 SKYRIUS. Sen Deni abatas Sugerijus: 

M. Aubert, Suger, Paris, 1950. 

S. McK. Crosby, L'Abbaye royale de Saint-Denis, Paris, 1953. 

L.H. Loomis, „The Oriflamme of France and the War-Cry „,Monjoie“ 
in the Twelfth Century“, Studies in Art and Literature for Belle da Costa 
Greene, Princeton, 1954, p. 67 ir t. 

E. Panofsky, „Postlogium Sugerianum“, Art Bulletin, XXIX, 1947, p. 
II9 ir t. 


$ SKYRIUS. Pirmasis Giorgio Vasari Libro puslapis: 

K. Clark, Tbe Gotbic Revival: An Essay on tbe History of Taste, Lon- 
don, 1950. 

H. Hoffmann, Hocbrenaissance, Manierismus, Frūbbarock, Leipzig- 
Zurich, 1938. 

P. Sanpaolesi, La Cupola di Santa Maria del Fiore, Rome, 1941 (recen- 
zija: J.P. Coolidge, Art Bulletin, XXXIV, 1952, p. 165 ir t. 

Studi Vasariani, Atti del Congresso Internazionale per il IV Centen- 
naio della Prima Edizione delle Vite del Vasari, Florence, 1952. 

R. Wittkower, Arcbitectural Principles in tbe Age of Humanism, 2-as 
leid., London, 1952 (su plačia „Bibliografine rodykle“ p. 139 ir t.). 

G. Zucchini, Disegni antichi e moderni per la facciata di S. Petronio di 
Bologna, Bologna, 1933. 

J. Ackerman, „The Certosa of Pavia and the Renaissance in Milan“, 
Marsyas, V, 1947-1949, p. 23 Ir t. 

E.S. de Beer, „Gothic: Origin and Diffusion of the Term: The Idea of 
Style in Architecture“, Journal of tbe Warburg and Courtauld Institutes, 
XI, 1948, p. 143 ir t. 

R. Bernheimer, „Gothic Survival and Revival in Bologna“, Art Bulle- 
tin, XXXVI, 1954, p. 263 ir t. 

J.P. Coolidge, „The Villa Giulia: A Study of Central Italian Architectu- 
re in the Mid-Sixteenth Century“, Art Bulletin, XXV, 1943, p. 177 ir t. 

V. Daddi Giovanozzi, „I Modelli dei secoli XVI e XVII per la facciata 
di Santa Maria del Fiore“, L'Arte Nuova, VII, 1936, p. 33 ir t. 

L. Hagelberg, „Die Architektur Michelangelos“, Mūncbner Jabrbuch 
der bildenden Kunst, nauja ser., VIII, 1931, p. 264 ir t. 

O. Kurz, „Giorgio Vasari's „Libro““, Old Master Drawings, XII, 1938, 
p. I Ir t., 32 IF t. 

N. Pevsner, „The Architecture of Mannerism“, The Mint, Miscellany of 
Literature, Art and Criticism, sud. G. Grigson, London, 1946, p. 116 ir t. 

R. Wittkower, „Alberti's Approach to Antiguity in Architecture“, Jour- 
nal of the Warburg and Courtauld Institutes, IV, 1940-1941, p. I ir t. 

R. Wittkower, „Michelangelo*s Biblioteca Laurenziana“, Art Bulletin, 
XVI, 1934, p. 123 Ir t., ypač p. 205-216. 


6 SKYRIUS. Albrechtas Dūreris ir klasikinė antika: 

A.M. Friend, Jr., „Dūrer and the Hercules Borghesi-Piccolomini“, Art 
Bulletin, XXV, 1943, p. 40 Ir t. 

K. Rathe, „Der Richter auf dem Fabeltier“, Festscbrift fūūr Julius Scblos- 
ser, Zurich, Leipzig, Vienna, 1926, p. 187 ir t. 

P.L. Williams, „Two Roman Reliefs in Renaissance Disguise“, Journal 
of tbe Warburg and Courtauld Institutes, IV, 1940-1941, p. 47 Ir t. 

Plačiau apie šiame skyriuje paminėtus Dūrerio kūrinius žr.: 
A. Tietze ir E. Tietze-Conrat, Kritisches Verzeichnis der Werke Albrecht 
Dūrers, I, Augsburg, 1922, II, 1, 2, Basel-Leipzig, 1937, 1938; ir E. Pa- 
nofsky, Albrecht Dūrer, 3-ias leid., Princeton, 1948 (4-as leid., Princeton, 


I955). 

Pabaigoje norėčiau padėkoti leidėjams ir redaktoriams knygų ir 
periodinių leidinių, kuriuose čia surinkti straipsniai buvo išspaus- 
dinti pirmą kartą; dr. L.D. Ettlingeriui ir profesoriui U. Middel- 
dorfui už pagalbą atrenkant fotografijas ir p. Willard E. King už 
neįkainojamą pagalbą suteikiant šiam rinkiniui dabartinį pavidalą. 


Prinstonas, 1955 liepos I E. P. 

Įvadas: meno istorija* 
kaip humanitarinis mokslas 


I 


Likus devynioms dienoms iki Immanuelio Kanto mirties, jį aplan- 
kė gydytojas. Senas, ligotas ir beveik aklas šeimininkas pakilo iš 
krėslo ir virpėdamas kažin ką sušnibždėjo. Jo svečias, ištikimas 
draugas, suprato, kad Kantas neatsisėsiąs tol, kol jis pats to nepa- 
darysiąs. Tik jam įsitaisius kėdėje, Kantas leidosi palydimas iki 
krėslo, kur, atgavęs kvapą, prabilo: „Das Gefūhl fūr Humanitat 
hat mich noch nicht verlassen“ - „Humaniškumo jausmas man 
dar nesvetimas“.! Abu vyrai susigraudino. Ir nors aštuonioliktaja- 
me amžiuje žodis Humanitūt tereiškė mandagumą arba pagarbumą, 
Kantas šiam žodžiui tebeteikė gilesnę prasmę, kurios savitumą iš- 
ryškino to momento aplinkybės - išdidus ir tragiškas sąmoningai 
pripažintų ir įsisavintų principų suvokimas, kaip priešybė neišven- 
giamam ligotumui, senėjimui bei visam tam, ką reiškia žodis „mir- 
tingumas“. 

Istoriškai susiklostė dvi žodžio bhumanitas reikšmės - viena jų 
atsirado žmogų lyginant su tuo, kas yra žemiau jo, kita - su tuo, 


* Terminas „meno istorija“ čia vartojamas ir kaip termino „dailės istorija“ 
sinonimas, ir šiek tiek platesne prasme. (Žvaigždute žymimos red. past.) 

T E.A.C. Wasianski, Irmmanuel Kant in seinen letzten Lebensjabren (Ueber Im- 
manuel Kant, 1804, t. 3), pakartotinis leidimas, Irmanuel Kant, Sein Leben in 
Darstellungen von Zeitgenossen, Deutsche Bibliothek, Berlin, 1912, p. 298. 

kas yra aukščiau. Pirmuoju atveju bumanitas reiškia vertybę, ant- 
ruoju - ribotumą. 

Vertybinę bumanitas sąvoką suformulavo Scipiono Jaunesniojo 
bendraminčių ratelis, kurio ryškiausiu atstovu vėliau tapo Cicero- 
nas. Ši sąvoka apibūdino savybę, skiriančią žmogų ne tiek nuo gy- 
vulio, kiek nuo žmogaus, kuris priklauso Komo rūšiai, tačiau nenu- 
sipelno bormo bumanus vardo, - taigi skiriančią žmogų nuo barbaro 
arba vulgaraus žmogaus, kuris stokoja pietas ir za1dgia, tai yra pa- 
garbos dorovei ir tam subtiliam išsilavinimo ir gero skonio deriniui, 
kurį čia galime apibrėžti tiktai nuvertėjusiu žodžiu „kultūra“. 

Viduramžiais bhumanitas sąvoką pakeitė svarstymai apie žmo- 
giškumą veikiau kaip priešybę dieviškumui, o ne gyvuliškumui ar 
barbariškumui. Su žmogiškumu imtos sieti tokios savybės kaip lai- 
kinumas, netvarumas: bumanitas fragilis, burmanitas caduca. 

Todėl Renesansas jau iš pat pradžių dviprasmiškai suvokė bu- 
manitas. Naujas susidomėjimas žmogumi rėmėsi tiek klasikinės an- 
titezės tarp bumanitas ir barbaritas, arba feritas, atgaivinimu, tiek 
dar gyva viduramžiška prieštara tarp bumanitas ir divinitas. Mar- 
silio Ficino, apibūdindamas žmogų kaip „racionalią sielą, vei- 
kiančią kūne, bet dalyvaujančią Dieviškajame Intelekte“, kalba apie 
autonomišką ir baigtinę būtybę. O garsioji Pico „kalba“ „Apie 
žmogaus orumą“ yra ne kas kita, o pagonybės liudijimas. Pico 
sako, kad Dievas patalpino žmogų visatos centre ir suteikė jam 
žinojimą, kur jis esąs, taigi - ir pasirinkimo laisvę. Jis nesako, jog 
žmogus yra visatos centras netgi tąja klasikinio posakio „žmogus - 
visų daiktų matas“ prasme. 

Kaip tik šis bhumanitas sąvokos dvilypumas ir pagimdė huma- 
nizmą. Tai ne tiek judėjimas, kiek nuostata, kuriai būdingas tikėji- 
mas žmogaus orumu, pagrįstas žmogiškų vertybių (proto ir laisvės) 
iškėlimu ir kartu žmogaus ribotumo (laikinumo ir klystamumo) pri- 
pažinimu: iš to kyla du postulatai - atsakomybė ir tolerancija. 

Nenuostabu, kad šiai nuostatai priešinosi dvi skirtingos stovyk- 
los, kurias minti vieną taką privertė vienodas bodėjimasis atsako- 
mybės ir tolerancijos idėjomis. Vienoje šių stovyklų įsitvirtinę tie, 

kurie neigia žmogiškąsias vertybes: deterministai, nesvarbu, kuo 
jie tikėtų - dieviškąja, gamtiškąja ar socialine lemtimi, autoritarai 
ir vadinamieji „insektolatrai“, kurių giliu įsitikinimu, svarbiau- 
sias dalykas yra avilys, kad ir kaip jis vadintųsi —- grupė, klasė, 
tauta ar rasė. Kitoje stovykloje susibūrė tie, kurie, pasiduodami 
savotiškam intelektualiniam ar politiniam libertinizmui, nepri- 
pažįsta žmogaus ribotumo, - tai estetistai, vitalistai, intuityvistai 
ir stabų garbintojai. Deterministui humanistas yra arba apgaulės 
auka, arba ideologas. Autoritarui jis - arba eretikas, arba sukilėlis 
(arba sukilimo malšintojas). „Insektolatrui“ — niekam tikęs indivi- 
dualistas. O libertinistui - tik bailus buržua. 

Tai patvirtina tipiškas Erazmo Roterdamiečio, humanisto par ex- 
cellence, pavyzdys. Šio žmogaus, sakiusio, jog „galbūt Kristaus dva- 
sia pasklidusi plačiau, nei mes manome, ir ne visi, priklausantys 
šventųjų bendrijai, pagerbti mūsų kalendoriuje“, raštai Bažnyčiai 
atrodė įtartini ir netgi visiškai nepriimtini. Keliautojas Ulrichas von 
Huttenas niekino jo skeptišką ironiją ir banalų ramybės pomėgį. 
Na o Lutherį, tvirtinusį, esą „žmogus neįstengia sugalvoti nieko - 
nei gera, nei bloga, nes visa jame klostosi pagal absoliučią būtinybę“, 
piktino tikėjimas, išreikštas garsiąja citata: „Kokia nauda iš žmo- 
gaus [kūno ir sielos junginio), jeigu Dievas jį minko kaip skulpto- 
rius molį. Juk lygiai taip skulptorius galėtų kalti iš akmens.“? 


II 


Vadinasi, humanistas nepripažįsta autoriteto. Tačiau jis gerbia tra- 
diciją. Ir ne tik gerbia, bet drauge suvokia ją kaip tikrą ir objek- 


* Lutherio ir Erazmo Roterdamiečio citatų ieškokite puikioje R. Pfeifferio mo- 
nografijoje Humanitas Erasmiana, Studien der Bibliothek Warburg, XXII, 193 1. 
Svarbu tai, jog nei Erazmas, nei Lutheris nepripažino pranašysčių, arba fatalisti- 
nės astrologijos, tačiau kiekvienas jų tai darė dėl skirtingų priežasčių: Erazmas 
negalėjo tikėti tuo, kad žmogaus likimas priklausąs nuo nepakeičiamo dangaus 
kūnų judėjimo, nes tokia pažiūra būtų neigusi laisvą žmogaus valią ir atsako- 
mybę; o Lutheris - nes ji būtų varžiusi Dievo visagalystę. Lutheris mieliau tikėjo 
terata, pavyzdžiui, aštuonkojais veršiais ir kitais dalykais, kurie, Dievui panorė- 
jus, retkarčiais gali pasirodyti žmonėms. 

tyvų reiškinį, kurį verta tyrinėti ir prireikus rekonstruoti: „nos ve- 
tera instauramus, nova non prodimus“, sako Erazmas. 

Praeities palikimą viduramžių žmonės perimdavo ir plėtodavo, 
o ne tirdavo ar rekonstruodavo. Jie kopijavo klasikinius dailės kūri- 
nius ir naudojosi Aristoteliu bei Ovidijumi, panašiai kaip kopija- 
vo ir naudojosi savo amžininkų darbais, ir nemėgino jų interpre- 
tuoti archeologiniu, filologiniu ar „kritiniu“, trumpai tariant, 
istoriniu požiūriu. Mat jei žmogaus egzistencija laikoma veikiau 
priemone nei tikslu - žmogaus veiklos rezultatai nebeatrodo tokie 
svarbūs patys savaime. 

Todėl viduramžių scholastikoje iš esmės nėra esminio skirtumo 
tarp gamtotyros ir to, ką vadiname humanitariniais mokslais, ar- 
ba studia humaniora, anot Erazmo. Ir vieno, ir kito praktika, - 
kiek apskritai apie ją galima kalbėti - išsiteko to, kas tuomet va- 
dinta filosofija, rėmuose. Tačiau humanistiniu požiūriu visai pra- 
vartu ir net būtina kūrinijoje gamtos sritį atskirti nuo kultūros 
srities ir pirmąją apibrėžti remiantis antrąja, kitaip tariant, gamtai 
priskirti visą juslėmis apčiuopiamą pasaulį, išskyrus žmogaus pa- 
liktus liudijimus. 


3 Kai kurie istorikai, regis, neįstengia suderinti to, kas paveldėta iš praeities, ir 
to, kas būdinga tiktai dabarčiai. Akivaizdu, kad humanizmas, kaip ir visas rene- 
sanso judėjimas, neišdygo tarsi Atėnė iš Dzeuso galvos. Vis dėlto tai, kad Lupusas 
Ferjerietis [Ferriėres] redagavo klasikinius tekstus, kad Hildebertas Lavardenietis 
[Lavardin] žavėjosi Romos griuvėsiais, kad dvyliktojo amžiaus prancūzų ir anglų 
tyrinėtojai prikėlė klasikinę filosofiją bei mitologiją, o Marbodas Renietis [Ren- 
nes] parašė puikią pastoralinę poemą apie savo dvarą kaime, - visa tai dar nereiš- 
kia, kad jų pažiūros sutapo su Petrarca'os, o tuo labiau su Ficino arba Erazmo 
pažiūromis. Joks viduramžių žmogus į antikos civilizaciją negalėjo žiūrėti kaip į 
išbaigtą ir istoriškai atitrūkusį nuo dabarties pasaulio reiškinį; kiek žinau, vidur- 
amžių lotynų kalboje tokiems humanizmo terminams kaip antiguitas arba sacro- 
sancta vetustas nėra atitikmenų. Kaip viduramžiai nepajėgė išplėtoti perspekty- 
vos sistemos, pagrįstos tam tikro nekintamo atstumo nuo akies iki stebimo objekto 
suvokimu, lygiai taip ši epocha nepajėgė iškelti istorinių mokslų, pagrįstų tam 
tikros distancijos tarp klasikinės praeities ir dabarties suvokimu, idėjos. Žr. E. Pa- 
notfsky ir F. Saxl, „Classical Mythology in Mediaeval Art“, Studies of tbe Metro- 
politan Museum, IV, 2, 1933, p. 228 ir t., ypač p. 236 ir t.; taip pat neseniai 
pasirodžiusį W.S. Heckscherio straipsnį „Relics of Pagan Antiguity in Medieval 
Settings“, Journal of the Warburg Institute, I, 1937, p. 204 ir t. 

Iš tikrųjų žmogus yra vienintelis gyvūnas, paliekantis liudijimus, 
nes tik jo dirbiniai „prote sužadina“ idėją, skirtingą nuo medžia- 
ginės tų dirbinių būties. Beje, ir kiti gyvūnai vartoja ženklus, išran- 
da struktūras, tačiau vartodami ženklus jie „nesuvokia reikšminių 
ryšių tarp ženklų“.* Jie taip pat konstruoja struktūras, bet nesuvo- 
kia konstravimo logikos. 

Suvokti reikšminius ryšius - vadinasi, sąvokos esmę atskirti nuo 
raiškos priemonių. Suvokti struktūrinius ryšius — vadinasi, veiks- 
mo, kurį ketinama atlikti, turinį atskirti nuo atlikimo priemonių. 
Apsilankius svečiui, šuo loja vienaip, prašydamasis laukan - kitaip. 
Tačiau vienaip ar kitaip lodamas šuo neišreiškia minties, kad šeimi- 
ninkui nesant namuose pastarojo teiravęsis kažkoks svečias. Ką jau 
kalbėti apie tai, kad gyvūnas imtųsi kurti atvaizdus, nors fiziškai tai 
daryti būtų pajėgus, kaip, pavyzdžiui, žmogbeždžionės. Bebrai sta- 
to užtvankas. Tačiau savo itin sudėtingų veiksmų, kaip žinoma, jie 
nesugeba atskirti nuo iš anksto apgalvoto plano, kurį, užuot įgy- 
vendinę iš rąstų ir akmenų, pirma galėtų pavaizduoti brėžinyje. 

Žmogaus ženklus bei kitokius darinius galima laikyti dokumentais 
ypač tada, kai jie išreiškia idėjas nepriklausomai nuo ženklinimo ir 
statymo procesų, nors ir realizuojamas per šiuos procesus. Todėl šie 
dokumentai turi savybę išlikti laike, ir kaip tik ši jų savybė labiau- 
siai domina humanitarą. Mat humanitaras iš esmės yra istorikas. 

Gamtotyrininkas irgi susiduria su dokumentais apie žmogų, 
būtent - su savo pirmtakų darbais. Tačiau į juos mokslininkas žiūri 
ne kaip į tyrimo objektą, o kaip į pagalbinę priemonę, padedančią 
tyrimams. Kitaip sakant, liudijimais jis domisi tiek, kiek jie susi- 
lieję su laiku, o ne išsiskyrę iš jo. Jeigu mūsų dienų mokslininkas 
skaito Newtoną arba Leonardo da Vinci originalo kalba, jis tai 
daro ne kaip mokslininkas, o kaip žmogus, kuris domisi mokslo, 
taigi ir žmonių civilizacijos apskritai, istorija. Žodžiu, jis tai daro 
kaip humanistas, kuriam Newtono ir Leonardo da Vinci veikalai 


4 Žr. J. Maritain, „Sign and Symbol“, Journal of the Warburg Institute, I, 1937, 
p. I ir t. 

turi savarankišką reikšmę ir išliekamąją vertę. Humanistiniu po- 
žiūriu liudijimai apie žmogų nesensta. 

Taigi kaip chaotišką gamtos reiškinių įvairovę gamtotyra sten- 
giasi paversti vadinamuoju gamtos kosmu, taip chaotišką liudi- 
jimų apie žmogų įvairovę humanitariniai mokslai stengiasi paversti 
vadinamuoju kultūros kosmu. 

Nepaisant visų teminių ir procedūrinių skirtumų, tiesiog stulbi- 
na, kokios panašios metodinės problemos, su kuriomis susiduria 
ir gamtotyrininkas, ir humanitaras.> 

Regis, abiem atvejais tyrimas prasideda stebėjimu. Tačiau tiek 
gamtos reiškinio stebėtoją, tiek dokumento tyrinėtoją varžo ne vien 
ribotas akiratis ir tiriamos medžiagos pobūdis: sutelkdami dėmesį į 
tam tikrus objektus, jie paklūsta - sąmoningai ar ne - išankstinės 
atrankos principui, kurį gamtotyrininkui diktuoja teorija, huma- 
nitarui - bendra istorijos samprata. Gal ir tiesa, kad „prote nerasi 
nieko, ko prieš tai neaptikai jausmuose“, bet tuomet teisinga ir tai, 
kad jausmuose glūdi tokių dalykų, kurie niekada nepasiekia proto. 
Labiausiai mus veikia tai, kam netrukdome veikti. Kaip gamtos 
mokslai nevalingai atrenka vadinamuosius išskirtinius reiškinius, 
taip humanitariniai mokslai nevalingai atrenka vadinamuosius isto- 
rinius faktus. Šitaip humanitariniai mokslai pamažu išplečia savo 
kultūrinį kosmą ir šiek tiek pakeičia domėjimosi kryptį. Net ir tam, 
kuriam vis dar prie širdies toks paprastas humanitarinių mokslų 
apibrėžimas kaip „lotynų ir graikų filologija“, tam, kurio manymu, 
šis apibrėžimas iš esmės privalo galioti tol, kol vartojamos tokios 
idėjos ir terminai kaip „idėja“ ir „terminas“, - net ir jam tektų pri- 
pažinti, jog šis apibrėžimas tapo kiek siaurokas. 

Be to, humanitarinių mokslų pasaulį valdo kultūrinė reliatyvu- 
mo teorija, panaši į fizikinę, o kadangi kultūros kosmas yra nepa- 


5 Žr. E. Wind, Das Experiment und die Metapbysik, Tūbingen, 1934, ir „So- 
me Points of Contact between History and Natural Science“, Pbilosopby and 
History Essays Presented to Ernst Cassirer, Oxford, 1936, p. 255 ir t. (labai pa- 
mokoma diskusija apie reiškinių, instrumentų ir stebėtojo santykį bei, kita ver- 
tus, — apie istorinių faktų, dokumentų ir istoriko santykį). 

lyginamai mažesnis už gamtos, kultūrinio reliatyvumo apraiškos, 
įgavusios geografinį lygmenį, buvo pastebėtos daug anksčiau. 

Kiekviena istorinė sąvoka akivaizdžiai remiasi erdvės ir laiko 
kategorijomis. Dokumentus ir jų turinį reikia datuoti, nustatyti jų 
kilmę. Pasirodo, tuodu veiksmai iš tikrųjų yra du vieno veiksmo 
aspektai. Datuodamos paveikslą maždaug 1400 metais, nieko ne- 
pasakysiu, jeigu negalėsiu nurodyti, kur šis paveikslas tuo metu 
galėjo būti nutapytas, ir atvirkščiai: jei priskirsiu paveikslą Flo- 
rencijos mokyklai, turiu nustatyti, kada jį galėjo sukurti šios mo- 
kyklos atstovai. 

Kultūros kosmas, kaip ir gamtos kosmas, yra erdvės ir laiko sis- 
tema. Data „I400 metai“ viena reiškia kalbant apie Veneciją ir 
visai ką kita - apie Florenciją, o ką jau kalbėti apie Augsburgą, 
Rusiją ar Konstantinopolį. Du istorinius reiškinius galima laikyti 
vienalaikiais arba susijusiais laiko atžvilgiu tik tuomet, kai juos 
galima susieti į vieningą „ryšių tinklą“. Jei tokio tinklo nėra, pati 
vienalaikiškumo sąvoka tampa beprasmiška ir istoriniu, ir fiziniu 
požiūriu. Jeigu sutapus aplinkybėms mums pavyktų sužinoti, jog 
kuri nors negrų skulptūra buvo sukurta 1510 metais, vis tiek būtų 
beprasmiška teigti, jog ji sukurta „tuo pat metu“ kaip Michelan- 
gelo Siksto koplyčios lubos.“ 

Pagaliau ir tarpsnių seka, pagal kurią medžiaga sutvarkoma į 
darnias gamtos ir kultūros sistemas, yra panaši. Tas pats tinka ir 
metodinėms problemoms, sietinoms su šiuo procesu. Kaip jau mi- 
nėta, pirmasis tarpsnis - tai gamtos reiškinių stebėjimas ir žmo- 
gaus dokumentų tyrimas. Po to dokumentus, kaip ir stebėtojo gau- 
tus „gamtos signalus“, reikia „iššifruoti“ ir paaiškinti. Galiausiai 
rezultatus reikia suskirstyti į klases ir sudaryti iš jų „visiems su- 
prantamą“ nuoseklią sistemą. 

Įsitikinome, kad net stebėjimui ir tyrimui skirtos medžiagos at- 
ranką iš anksto tam tikru mastu nulemia arba teorija, arba bendra 


6 Žr. E. Panofsky, „Ueber die Reihenfolge der vier Meister von Reims“ (Ap- 
pendix), Jabrbucb fr Kunstwissenschaft, II, 1927, p. 77 ir t. 

istorijos samprata. Šitai ypač matyti iš pačios procedūros, kadangi 
kiekvieną „visiems suprantamos“ sistemos tarpsnį sąlygoja ne tik 
ankstesnieji, bet ir paskesnieji tarpsniai. 

Stebėdamas kokį nors reiškinį gamtotyrininkas naudoja instru- 
mentus, pavaldžius tiems patiems gamtos dėsniams, kuriuos jis nori 
ištirti. Tyrinėdamas kokį nors liudijimą humanitaras remiasi do- 
kumentais, atsiradusiais vykstant tam pačiam procesui, kurį jis nori 
ištirti. 

Tarkime, mažo Reino srities miestelio archyvuose aptinku 1471 
metų sutartį su įrašais apie pinigines išmokas. Pagal šią sutartį vie- 
tinis tapytojas „Johannes gui et Frost“ įsipareigoja šio miestelio 
Šv. Jokūbo bažnyčiai nutapyti altoriaus paveikslą, kurio centre būtų 
pavaizduotas „Kristaus gimimas“, o šoninėse dalyse - šventieji Pet- 
ras ir Paulius; toliau įsivaizduokime, jog Šv. Jokūbo bažnyčioje 
randu altoriaus paveikslą, atitinkantį šią sutartį. Toks dokumen- 
tavimo atvejis būtų vienas lengviausių ir paprasčiausių, kokio tik 
galima norėti, kur kas geresnis ir parankesnis už tuos atvejus, kai 
tenka gvildenti tokį „netiesioginį“ šaltinį kaip laiškas arba aprašy- 
mas metraštyje, biografijoje, dienoraštyje ar poemoje. Vis dėlto ir 
čia iškiltų keletas klausimų. 

Aptiktas dokumentas gali būti originalas, kopija arba klastotė. 
Jei kopija - ji gali būti netiksli; jei originalas — net ir jo kai kurie 
duomenys gali būti neteisingi. Taigi altoriaus paveikslas gali su- 
tapti su tuo, apie kurį kalbama sutartyje, tačiau lieka kita ne ma- 
žiau pagrįsta galimybė, kad paminklo originalas galėjo būti sunai- 
kintas per 1535-ųjų ikonoklastų riaušes ir pakeistas kitu to paties 
siužeto paveikslu, nutapytu apie 1550 metus nežinomo Antverpe- 
no dailininko. 

Siekdami tikrumo, turėtume palyginti savąjį dokumentą su ki- 
tais to paties laikotarpio panašaus pobūdžio dokumentais, o alto- 
riaus paveikslą — su kitais apie 1470 metus Reino srityje nutapy- 
tais paveikslais. Tačiau bemat kyla du sunkumai. 

Pirma, juk neįmanoma palyginti nežinant, su kuo lyginama. 
Tektų išskirti tam tikrus požymius ar kriterijus, pavyzdžiui, rašy- 

mo būdą, sutartyje pavartotus specialius terminus, formalius arba 
ikonografinius paveikslo savitumus. Bet kadangi negalime nagri- 
nėti to, ko nesuprantame, mūsų tyrinėjimas, regis, privalės remtis 
šifravimu ir aiškinimu. 

Antra, medžiaga, su kuria lyginame savo tyrimų objektą, esti ne 
ką patikimesnė už mūsiškį galvosūkį. Skyrium paėmus, bet kuris 
kitas pasirašytas ir datuotas paminklas kelia ne mažiau abejonių 
negu 1470 metais „Johannesui gu: et Frostui“ užsakytas altoriaus 
paveikslas. (Akivaizdu, kad parašas ne tik gali būti, bet dažnai ir 
yra toks pat nepatikimas, kaip ir su paveikslu susijęs dokumentas.) 
Tik remdamiesi ištisa duomenų grupe ar rūšimi galime nuspręsti, ar 
toks paveikslas stilistiniu ir ikonografiniu požiūriu „galėjo“ atsiras- 
ti Reino srityje apie 1470 metus. Žinoma, klasifikavimas remiasi 
visumos, apimančios rūšis, idėja - kitaip sakant, bendra istorijos 
samprata, kurią mėginame sulipdyti iš paskirų atvejų. 

Kad ir kaip žiūrėtume, kiekvieno tyrimo pradžioje jau slypi ir jo 
pabaiga, o dokumentai, kurie turėtų padėti suprasti praeities pa- 
minklus, yra ne mažiau paslaptingi už pačius paminklus. Visiškai 
įmanoma, kad specialus terminas, vartojamas mūsų sutartyje, yra 
dnaE Aeyouevov, pritaikomas tik šiam vieninteliam paveikslui; o 
norint suvokti, ką dailininkas sako apie savo paties kūrybą, visuo- 
met reiškia atsižvelgti į jo kūrinius. Taip neišvengiamai atsiduria- 
me užburtame rate. Filosofai tai vadina „natūralia padėtimi“ .7 

Tiesa ir tai, kad atskirus paminklus ir dokumentus galima iš- 
tirti, suprasti ir klasifikuoti tik atsižvelgiant į bendrą istorijos 
supratimą, tačiau ir jis neatsiranda be paminklų ir dokumentų; 
lygiai taip pat ir gamtos reiškinių suvokimas bei moksliniai jų 
tyrimo instrumentai pavaldūs bendrajai fizikos teorijai, ir at- 
virkščiai. Tačiau ši padėtis jokiu būdu nėra nuolatinė aklavietė. 
Kiekvienas naujo istorinio fakto atradimas, kiekviena nauja se- 
niai žinomų dalykų interpretacija arba atitinka vyraujančią 
bendrą nuostatą, ją patvirtindama ir praturtindama, arba - jei 


7 Šį terminą pasiskolinau iš profesoriaus T.M. Greene'o. 

neatitinka — sukelia tam tikrą, gal net esminį, dominuojančios 
bendros nuostatos pakitimą. Visa, kas iki tol buvo žinoma, pasi- 
rodo naujoje šviesoje. Abiem atvejais „prasminga sistema“ vei- 
kia kaip darnus ir paslankus organizmas - ją galima palyginti su 
gyva būtybe, kurios kūnas - ne tas pat, kas atskiros jo dalys. Tai, 
kas tinka humanitariniams mokslams kalbant apie paminklų, do- 
kumentų ir bendrosios istorinės nuostatos ryšį, be jokios abejo- 
nės, tinka ir gamtos mokslų nagrinėjamam reiškinių, tyrimo būdų 
ir teorijos santykiui. 


III 


Kalbėdamas apie 1471 metų altorinį paveikslą kaip apie „pa- 
minklą“, o apie sutartį - kaip apie „dokumentą“, paveikslą lai- 
kiau tyrimo objektu, arba „pirmine medžiaga“, o sutartį - tyrimo 
priemone, arba „antrine medžiaga“. Tai meno istoriko požiūris. 
Paleografui ar teisės istorikui sutartis būtų „paminklas“, „pirminė 
medžiaga“, o paveikslus jis galėtų naudoti kaip dokumentus. 

Net jei mokslininkas domisi tik vadinamaisiais „įvykiais“ (tuo- 
met visus dokumentus jis laikytų „antrine medžiaga“, pagal kurią 
rekonstruojami „įvykiai“), kiekvienas „paminklas“ gali tapti „do- 
kumentu“, ir atvirkščiai. Praktiniame darbe mes kartais priversti 
savintis „paminklus“, teisėtai priklausančius mūsų kolegoms. Dau- 
gelio meno kūrinių reikšmę atskleidė filologai arba medicinos is- 
torikai; daugelį tekstų sugebėjo paaiškinti tik meno istorikai. 

Vadinasi, meno istorikas yra humanitaras, kurio „pagrindinę me- 
džiagą“ sudaro dokumentai, mus pasiekę meno kūrinių pavidalu. 
O kas yra meno kūrinys? 

Meno kūrinys ne visuomet kuriamas tam, kad kas nors juo gė- 
rėtųsi, arba, moksliškai kalbant, estetiškai išgyventų. Poussino tei- 
ginys, kad galutinis meno tikslas yra malonumas - „la fin de Vart 
est la dėlectation“, buvo gana revoliucingas“, mat anksčiau visi 


Š A. Blunt, „Poussin's Notes on Painting“, Journal of the Warburg Institute, I, 
I937, P. 344 Ir t., teigia (p. 349), jog Poussino posakis „La fin de V'art est la 

autoriai tvirtino, jog menas, net ir teikiantis malonumą, tam tikru 
požiūriu yra naudingas. Meno kūrinys visuomet yra estetiniu po- 
žiūriu reikšmingas (to nereikia painioti su estetine verte); kad ir 
koks jis būtų — skirtas praktiniams tikslams ar ne, geras ar pra- 
stas — vis vien jis sukelia estetinį išgyvenimą. 

Kiekvieną gamtos ar žmogaus sukurtą daiktą galima išgyventi es- 
tetiškai. Dažniausiai tai patiriame, kalbant kuo paprasčiau, kai tie- 
siog stebime (arba klausomės) emociškai ir intelektualiai nenukryp- 
dami į jokį kitą objektą. Žiūrėdamas į medį kaip dailidė, žmogus 
tematys daugybę būdų, kaip panaudoti medieną; ornitologui tas pats 
medis asocijuojasi su paukščiais, kraunančiais jame lizdus. Žirgų 
lenktynėse stebėdamas arklį, už kurį stato, žmogus regės tai, kas 
neatsiejama nuo jo noro laimėti. Tik tas, kuris visiškai ir iki galo 
atsiduoda stebėjimo objektui, šį objektą išgyvens estetiškai.? 

Susidurdamas su gamtos objektu, kiekvienas grynai asmeniškai 
sprendžia, ar panorės jį išgyventi estetiškai, ar ne. Tuo tarpu vie- 
nus žmogaus sukurtus objektus būtina, o kitus nebūtina estetiškai 
išgyventi, nes juose slypi tai, ką scholastai vadina „sumanymu“. 
Jei nuspręsčiau - o juk galiu taip nuspręsti - raudoną šviesoforo 
spalvą išgyventi estetiškai, užuot ją siejęs su mintimi „spausti stab- 
džius“, mano poelgis prieštarautų šviesoforo „sumanymui“. 

Neestetinės paskirties žmogaus sukurti daiktai paprastai vadi- 
nami „praktiškais“ ir būna dviejų rūšių: komunikacijos priemo- 


dėlectation“ buvo gana „viduramžiškas“, nes „teorija, pagal kurią delectatio yra 
ženklas, padedantis atpažinti grožį, sudaro šv. Bonaventūro estetikos branduolį. 
Tiesą sakant, galimas daiktas, kad savo apibrėžimą kokio nors populiarintojo 
dėka Poussinas perėmė kaip tik iš Bonaventūro estetikos“. Tačiau net jei Poussi- 
no frazės leksikai ir turėjo įtakos koks nors viduramžių šaltinis, tarti, jog delecta- 
tio yra bet kokio grožio, dirbtinio ar natūralaus, skiriamoji savybe, nėra tas pat, 
kaip sakyti, jog delectatio yra meno tikslas („fin“). 

9 Žr. M. Geiger, „Beitrūge zur Phinomenologie des aesthetischen Genusses“, 
Jabrbuch fūr Philosophie, t. 1, d. 2, 1992, p. 567 ir t. Taip pat E. Wind, Aestbe- 
tischer und kunstwissenschbaftlicher Gegenstand, Diss. phil., Hamburg, 1923, iš- 
trauka pakartotinai išleista pavadinimu „Zur Systematik der kūnstlerischen Pro- 
bleme“, Zeitschrift fr Aestbetik und allgemeine Kunstwissenschaft, t. 18, 1925, 


P. 438 Ir t. 

nės ir įrankiai bei prietaisai. Komunikacijos priemonė „skirta“ idė- 
jai perduoti. Įrankiais bei prietaisais atliekamos tam tikros užduo- 
tys (tokia užduotis savo ruožtu gali būti ir komunikacinių ryšių 
kūrimas bei informacijos perdavimas, pavyzdžiui, rašomoji maši- 
nėlė ar anksčiau minėtas šviesoforas). 

Dauguma estetinės paskirties objektų, t.y. meno kūrinių, taip 
pat skirstomi į šias dvi rūšis. Eilėraštis ar istorinio žanro paveiks- 
las tam tikra prasme yra komunikacijos priemonės; Partenoną ar 
Milano žvakides tam tikra prasme galima laikyti prietaisais; o Mi- 
chelangelo sukurtieji Lorenzo ir Giuliano de*Medici antkapiai tam 
tikra prasme gali būti ir viena, ir kita. Turiu pridurti „tam tikra 
prasme“ todėl, kad, pavadindami kūrinį tiesiog „komunikacijos 
priemone“ arba tiesiog „prietaisu“, kalbame tik apie jo idėją, t.y. 
jo perteikiamą reikšmę arba jo atliekamą funkciją. Tačiau meno 
kūrinio atveju forma tolygi idėjai, o kartais net svarbesnė už ją. 

Tačiau „formą“ turi visi be išimties daiktai, nes kiekvienas jų su- 
sideda iš medžiagos (materijos) ir formos; ir kiekvienu atskiru atve- 
ju neįmanoma tiksliai moksliškai apskaičiuoti, kas svarbiau - me- 
džiaga ar forma. Todėl žmogus negali ir neturėtų stengtis nustatyti 
tiksliai tą akimirką, kada komunikacijos priemonė ar prietaisas tam- 
pa meno kūriniu. Jei draugui rašau tam, kad pakviesčiau pietų, ma- 
no laiškas visų pirma yra komunikacinio pobūdžio. Tačiau kuo dau- 
giau dėmesio skiriu savo rašysenai (rašymo formai), tuo labiau laišką 
paverčiu kaligrafijos kūriniu; ir kuo daugiau dėmesio skiriu kalbos 
formai (galėčiau šia proga sukurti net sonetą), tuo labiau laišką pa- 
verčiu literatūros arba poezijos kūriniu. 

Vadinasi, ribą, ties kuria baigiasi praktinių daiktų sritis ir prasi- 
deda „meno“ sritis, nubrėžia kūrėjo „sumanymas“. Visiškai iki 
galo pažinti „sumanymą“ neįmanoma. Pirma, „sumanymo“ per 
se neįmanoma tiksliai ir moksliškai apibrėžti. Antra, objektų kūrėjų 
„sumanymus“ sąlygoja jų gyvenamojo laiko ir aplinkos normos. 
Pagal klasikines normas asmeniniai laiškai, teisminės kalbos ir kar- 
žygių skydai turėjo būti „meniški“ (ir galėjo tapti - apgaulingu 
grožiu), tuo tarpu šiuolaikiniai standartai reikalauja, kad ir archi- 

tektūra, ir peleninės būtų „funkcionalios“ (galimas to padarinys — 
apgaulingas patvarumas).'? Pagaliau „sumanymų“ suvokimą ne- 
išvengiamai veikia mūsų pačių požiūris, kurį savo ruožtu lemia 
individuali patirtis ir istorinės aplinkybės. Nieko nestebina, kad 
Afrikos genčių šaukštai ir fetišai iš etnologijos muziejų buvo per- 
kelti į dailės parodas. 

Viena aišku: juo labiau priartėjama prie metodų, atitinkamai 
išryškinančių „idėją“ arba „formą“, pusiausvyros, juo akivaizdžiau 
atsiveria vadinamasis kūrinio „turinys“. Turinį, priešingai negu 
siužetą, anot Peirce'o, galima apibūdinti kaip tai, apie ką kūrinys 
šnabžda, bet garsiai nekalba. Tai pamatinė tautos, laikotarpio, kla- 
sės, religinio ar filosofinio įsitikinimo nuostata, nesąmoningai įsi- 
savinama pavienio asmens ir sutelkiama į vieną kūrinį. Akivaizdu, 
kad tokį nevalingą [turinio] atsiskleidimą darosi vis sunkiau ap- 


1o Griežtai kalbant, „funkcionalizmas“ nėra naujas estetikos principas, vei- 
kiau tai estetikos sferos apribojimas. Modernus plieninis šalmas mums geresnis 
už Achilo skydą, o teisminei kalbai privalu, mūsų manymu, kuo geriau išdėstyti 
reikalą, nesukant sau galvos dėl formos grožybių (kaip sakė karalienė Gertrūda, 
„daugiau darbų, mažiau menų“), taigi mes paprasčiausiai norime ginklus ir teis- 
mines kalbas traktuoti kaip naudingus daiktus, t.y. praktiškai, o ne kaip meno 
kūrinius, t.y. estetiškai. Tačiau užuot „funkcionalizmą“ supratę kaip apribojimą, 
ėmėme jį suprasti kaip visa ko prielaidą. Antikos ir renesanso civilizacijoms, ma- 
niusioms, kad naudingas daiktas negali būti „gražus“ („non puo essere bellezza e 
utilita“, sako Leonardo da Vinci; žr. J.P. Richter, The Literary Works of Leonar- 
do da Vinci, London, 1883, nr. 1445), yra būdingas polinkis estetinę nuostatą 
taikyti tokiems kūriniams, kurie „iš prigimties“ yra praktiški; o mes techninę 
nuostatą pradėjome taikyti tokiems daiktams, kurie „iš prigimties“ yra meniški. 
Tatai - irgi įsibrovimas, ir, tarkim, „aptakumo“ atveju menas deramai atsilygino. 
Iš pradžių „aptakumas“ išreiškė funkcinį principą, pagrįstą moksliniais oro pasi- 
priešinimo tyrimais. Vadinasi, iš pradžių šis principas buvo įteisintas greitaeigių 
gabenimo priemonių, taip pat įrengimų, susiduriančių su itin smarkiu vėjo pasi- 
priešinimu, srityje. Tačiau kai ši ypatinga, iš esmės techninė priemonė buvo su- 
vokta kaip estetinis principas, išreiškiantis XX amžiaus „našumo“ idealą (stre- 
amline your mind!), bei pradėta taikyti krėslams ir kokteilių plaktuvėms, staiga 
imta manyti, jog pirmykščiam moksliniam aptakumui būtinas „gražumas“. Šitaip 
aptakumas buvo grąžintas ten, kur ir yra jo vieta, - į nefunkcinį pasaulį. Viso to 
padariniai tokie, kad mūsų dienomis dizaineriai dažniau dirba tam, kad paslėptų 
ar net pašalintų automobilių ir traukinių funkcinius bruožus, tuo tarpu inžinie- 
riai - tam, kad namus ir baldus padarytų funkcionalesnius. 

čiuopti, kai tyčia pabrėžiamas arba slopinamas vienas kuris nors 
sandas — idėja arba forma. Verpimo staklės turbūt yra įspūdin- 
giausias funkcionalios idėjos įgyvendinimo pavyzdys, o „abst- 
rakčioji“ tapyba - turbūt įspūdingiausias grynosios formos įgy- 
vendinimo pavyzdys, tačiau abiejų turinys minimalus. 


IV 


Apibūdindami dailės kūrinį kaip „žmogaus sukurtą objektą, suke- 
liantį estetinį išgyvenimą“, pirmą kartą susiduriame su esminiu hu- 
manitarinių ir gamtos mokslų skirtumu. Tirdamas gamtos reiški- 
nius, gamtotyrininkas gali kaipmat pereiti prie jų nagrinėjimo. 
Humanitaras, tirdamas žmogaus poelgius ir kūrinius, turi pasiner- 
ti į subjektyvų sintetinio pobūdžio mąstymą: jis privalo mintyse 
atkurti ir poelgius, ir kūrinius. Tikrieji humanitarinių mokslų ob- 
jektai atsiranda kaip tik vykstant šiam procesui. Juk akivaizdu, 
kad, tyrinėdami knygas ar statulas, filosofijos ar skulptūros istori- 
kai domisi ne knygų ir skulptūrų medžiagine būtimi, o jų reikšme. 
Lygiai taip akivaizdu, kad šią reikšmę galima suvokti tik atgami- 
nant ir tikrąja to žodžio prasme „įkūnijant“ mintis, išreikštas kny- 
gose, bei meno idėjas, įkūnytas statulose. 

Vadinasi, meno istorikas parengia savąją „medžiagą“ raciona- 
liai archeologinei analizei taip pat skrupulingai, visapusiškai ir at- 
sakingai, kaip ruošiamasi fizikos ar astronomijos bandymams. 
Tačiau jis „surenka“ šią „medžiagą“ intuityvaus estetinio atkūri- 
mo būdu'', nevengdamas ir vertinimo; lygiai taip pat elgiasi kiek- 


"I Kalbant apie „atkūrimą“ reikia atkreipti dėmesį į priešdėlį „at-“. Meno kūri- 
niai — tai ir meninių „sumanymų“, ir gamtinių objektų atspindys, kartais sunkiai 
atskiriami nuo fizinės aplinkos, bet visuomet veikiami fizinių senėjimo procesų. 
Vadinasi, estetiškai suvokdami meno kūrinį, atliekame du visai skirtingus veiks- 
mus, kurie, beje, psichologiškai susilieja į vieną Erlebnis: estetinį objektą mes 
susidarome tiek atkurdami meno kūrinį pagal jo autoriaus „sumanymą“, tiek 
laisvai kurdami estetines vertybes, kurias galima būtų palyginti su, tarkim, me- 
džiui ar saulėlydžiui priskiriamomis vertybėmis. Pasiduodami vėjo nugairintų Šar- 
tro skulptūrų įspūdžiui, negalime nesigėrėti jų žaviu senumu ir patina kaip esteti- 
ne vertybe, tačiau ši vertybė, bylojanti ir apie juslių mėgavimąsi tam tikru spalvų 
ir Šviesos žaismu, ir apie jausmų mėgavimąsi „amžiumi“ ir „autentiškumu“, ne- 

vienas „eilinis“ žmogus, žiūrėdamas į paveikslą ar klausydamasis 
simfonijos. 

Tad kaip galima plėtoti meno istoriją kaip rimtą mokslo šaką, 
turint galvoje, kad jos objektai kyla iš iracionalios ir subjektyvios 
veiklos? 

Žinoma, į šį klausimą negalima atsakyti remiantis moksliniais 
metodais, kurie buvo arba gali būti naudingi dailės istorijai. To- 
kios priemonės kaip cheminė medžiagų analizė, rentgenas, ultra- 
violetiniai ir infraraudonieji spinduliai ar makrofotografija yra 
labai pravarčios, bet jų praktika neturi nieko bendra su esmine 
metodologine problema. Teiginys, esą viduramžiams priskiriamo- 
je miniatiūroje panaudoti pigmentai buvo išrasti tik XIX amžiu- 
je, gali išspręsti meno istorijos problemą, tačiau tai nėra meno 
istorijos teiginys. Šiam teiginiui, kaip cheminės analizės bei che- 
mijos istorijos rezultatui, miniatiūra rūpi ne kaip meno kūrinys, 
o kaip fizinis objektas; lygiai taip jam galėtų rūpėti, tarkim, su- 
klastotas testamentas. Kita vertus, rentgeno, makrofotografijų ir 
panašių priemonių taikymas metodologiškai niekuo nesiskiria 
nuo akinių ar didinamojo stiklo naudojimo. Šios priemonės meno 
istorikui leidžia pamatyti daugiau negu be jų, tačiau ir tai, ką jis 
mato jomis naudodamasis, ir tai - ką plika akimi, reikia paaiš- 
kinti „stilistiškai“. 

Dėsninga, kad intuityvus estetinio objekto atkūrimas ir archeo- 
loginė analizė susipina tarpusavyje, sukurdami mūsų jau minėtą 
„natūralią padėtį“, kuri ir yra atsakymas į iškeltąjį klausimą. Klai- 


turi nieko bendra su objektyvia arba menine verte, kurią skulptūroms suteikė jų 
kūrėjai. Gotikos akmenkaliai senėjimo procesams ne tik nebuvo abejingi, bet ir 
stengėsi jų išvengti: mėgindami apsaugoti skulptūras, akmenkaliai jas padengda- 
vo dažais, kurie - jei tik šiandien būtų tokie ryškūs kaip kadaise - turbūt gerokai 
sumenkintų estetinį mūsų pasitenkinimą. Meno istorikas kaip privatus asmuo vi- 
siškai teisėtai negriauna psichologinės vienovės, kurią sudaro Alters-und-Ecbtbeits- 
Erlebnis ir Kunst-Erlebnis. Bet kaip specialistas jis privalo - kiek leidžia aplinky- 
bės — atskirti vertę, kurią menininkas ketino suteikti ir suteikė skulptūrai, nuo 
vertės, kurią gamtos veiksmas atsitiktinai suteikė senam akmens luitui. Tuodu 
dalykus atskirti nėra taip lengva, kaip galėtų atrodyti. 

dinga manyti, kad meno istorikas pirmiausia suformuluoja objektą 
sintetiškai jį atkurdamas ir tik tada pradeda archeologinę analizę, 
tarsi, nusipirkęs iš anksto bilietą, sėstų į traukinį. Iš tiesų nė vienas 
šių procesų nėra pirmesnis, jie taip susiję tarpusavyje, jog ne tik 
sintetinis objekto atkūrimas ruošia pagrindą archeologinei anali- 
zei, bet ir atvirkščiai: pastaroji tampa atkūrimo procesų paskata; 
abu šie veiksniai vienas kitą sąlygoja ir koreguoja. 

Nesvarbu, kaip žiūrėsi į meno kūrinį - mėginsi racionaliai jį tirti 
ar estetiškai atkurti, mus veikia trys meno kūrinio sudedamosios 
dalys: materializuota forma, idėja (plastiniuose menuose - siuže- 
tas) ir turinys. Pseudoimpresionistinė teorija, skelbianti, jog „for- 
ma ir spalva reiškia tik formą ir spalvą“, yra akivaizdžiai klaidin- 
ga. Estetiniame išgyvenime reiškiasi šių trijų elementų vienovė, ir 
kiekvienas jų prisideda prie to, ką vadiname estetiniu gėrėjimusi 
menu. 

Estetinio objekto atkūrimą lemia ne tik įgimtas žiūrovo jautru- 
mas ir išpuoselėtas akylumas, bet ir kultūrinis išprusimas. Visai 
„naivaus“ suvokėjo nebūna. „Naivus“ viduramžių žiūrovas turė- 
jo daug ko išmokti ir šio to atsikratyti, norėdamas įžvelgti klasiki- 
nės skulptūros bei architektūros privalumus, o „naiviam“ porene- 
sansinio laikotarpio žiūrovui teko daug ko atsikratyti ir šio to 
išmokti, kad jis galėtų įvertinti viduramžių dailės privalumus, o ką 
jau kalbėti apie pirmykštę dailę. Taigi „naivusis“ žiūrovas dailės 
kūriniu ne tik gėrisi, bet ir nejučiom vertina bei interpretuoja; ir 
nevalia jo kaltinti už tai, kad šitaip elgdamasis jis nesirūpina savo 
vertinimo ir interpretavimo teisingumu ar klaidingumu, nesuvo- 
kia, kad jo kultūrinis išprusimas, kad ir koks jis būtų, iš tikrųjų 
prisideda prie jo stebimo objekto suvokimo. 

Meno istorikas skiriasi nuo „naiviojo“ žiūrovo tuo, jog supranta 
savo padėtį. Jis žimo, kad jo kultūrinis išprusimas, kad ir koks jis 
būtų, negali būti toks pat kaip kitos tautos ar kito laikotarpio žmo- 
nių. Štai kodėl jis bando prisitaikyti - kuo daugiau sužinoti apie 
aplinkybes, kuriomis buvo sukurti jo tyrinėjami objektai. Jis ne tik 
kaupia ir tikrina visokią prieinamą informaciją apie kūrinio atliki- 


26 


ĮVADAS: MENO ISTORIJA KAIP HUMANITARINIS MOKSLAS 


mo techniką, būklę, laikotarpį, autorystę, paskirtį ir taip toliau, bet 
ir lygina tą kūrinį su kitais į jį panašiais kūriniais, tiria tekstus, at- 
spindinčius to laikotarpio ir vietovės estetinius kriterijus vien tam, 
kad galėtų kuo „objektyviau“ vertinti kūrinio kokybę. Norėdamas 
išaiškinti siužetą, jis skaito senas teologijos bei mitologijos knygas, 
mėgina nužymėti istorinį kūrinio kontekstą, atskirti individualų me- 
nininko įnašą nuo jo pirmtakų ir amžininkų indėlio. Jis studijuoja 
formalius vaizdo sąrangos principus, architektūroje - vadinamuo- 
sius struktūrinius elementus ir taip rekonstruoja „motyvų“ istoriją. 
Tyrinėdamas ikonografinių formulių, arba „tipų“, raidą, jis atsklei- 
džia literatūrinių šaltinių įtakas tam tikroms vaizdavimo tradicijoms 
ir jų tarpusavio sąveiką. Vengdamas pernelyg subjektyvaus turinio 
suvokimo!?, meno istorikas kiek įmanydamas stengiasi susipažinti 
su kitų laikotarpių ir kraštų visuomeninėmis, religinėmis ir filosofi- 
nėmis pažiūromis. Šitaip kinta jo estetinis suvokimas, vis labiau ati- 
tinkantis pradinį kūrinio „sumanymą“. Vadinasi, meno istoriką ir 
„naivųjį“ dailės mėgėją skiria ne pastangos sukurti racionalų ant- 
statą ant iracionalaus pamato, o tai, kad savo estetinio atkūrimo 
procesus meno istorikas derina su archeologinių tyrimų rezultatais, 
nuolat juos tikrindamas ir lygindamas.!3 


12 Dėl šioje pastraipoje vartojamų specialių terminų žr. E. Panofsky'o Ikonolo- 
gijos studiją, perspausdintą šios knygos p. 37-64. 

"5 Zinoma, tą patį galima pasakyti ir apie literatūros bei kitų meninės raiškos 
formų istoriją. Anot Dionisijo Trako (Ars Grammatica, red. P. Uhlig, XXX, 1883, 
p. $ ir t.; cit. pagal Gilbert Murray, Religio Grammatici, The Religion of a Man 
of Letters, Boston-New York, 1918, p. I 5), ypaupanxA (mes tai vadintume lite- 
ratūros istorija) yra to, ką ištarė poetai ir prozininkai, ėunewpia (patirtimi grin- 
džiamas pažinimas). Gramatiką jis skirsto į šešis etapus, kurių atitikmenis galima 
rasti dailės istorijoje: 

I) dvdyvootę EVTPLĖTĘ xaTū npPoGWŠiav (garsiai prozodiškai skaitantis žinovas): 
faktiškai - tai apibendrintas estetinis literatūrinio kūrinio atkūrimas, kurį galima 
palyginti su vizualiniu dailės kūrinio „atlikimu“; 

2) ėEnyno xXatū TOVC ėvundpPXOVTUS TOLNTIXOVS tpOTOUS (kalboje aptinkamų 
posakių aiškinimas): jį galima būtų palyginti su ikonografinių formulių arba „tipų“ 
istorija; 

3) 1i0000v TE xai ioTOPLUWV TPOXELPOC dxGŠOB4 (pirminis pasenusių žodžių ir 
temų aiškinimas): ikonografinio siužeto nustatymas; 

Leonardo da Vinci yra pasakęs: „Dvi silpnybės, atsirėmusios vie- 
na į kitą, sudaro stiprybę.“'+ Atskirtos arkos pusės net nestovi, o 
visa arka atlaiko svorį. Panašiai ir archeologinis tyrimas be esteti- 
nio atkūrimo tampa tuščias ir aklas, o estetinis atkūrimas be ar- 
cheologinio tyrimo - iracionalus ir iškreiptas. Tačiau „atsiremda- 
mi vienas į kitą“ abu jie palaiko „prasmingą sistemą“, tai yra 
istorinę panoramą. 

Kaip jau sakiau, nevalia žmonių kaltinti dėl to, kad meno kūri- 
niais jie mėgaujasi „naiviai“ - dėl to, kad juos vertina ir interpre- 
tuoja pagal savo supratimą, į visa kita tarsi numodami ranka. 
Tačiau humanitaras įtariai žvelgia į tai, ką galima būtų pavadinti 
„visažinyste“ [appreciationism). Tas, kuris paprastus žmones mo- 
ko meno pažinimo ignoruodamas antikines kalbas, nuobodžius is- 


4) ėtvuolo7ziac eūpnoą (etimologijų paieškos): „motyvų“ kilmės nustatymas; 

$) dvaloytac ėxhoyLonos (gramatinių formų aiškinimas): kompozicinės sanda- 
ros nagrinėjimas; 

6) xpiorc TOLNuatOv, 60 Šį xd LGTOV ėGT1 TŪVTOV TOV ėv M tĖxVA (literatūrinė 
kritika — pati gražiausia to, ką apima ypaupatxn, dalis): kritinis meno kūrinių 
vertinimas. 

Pasakymas „kritinis meno kūrinių vertinimas“ iškelia įdomų klausimą. Jei me- 
no istorija pripažįsta vertybių hierarchiją, panašiai kaip literatūros ar politikos 
istorija pripažįsta tobulumo ar „didingumo“ laipsnius, kaip tada argumentuosi- 
me faktą, jog ką tik išdėstyti metodai, regis, nesuteikia pagrindo meno kūrinius 
skirstyti į pirmarūšius, antrarūšius ir trečiarūšius? Taigi: vertybių skalė iš dalies 
priklauso nuo asmeninio požiūrio, iš dalies - nuo tradicijos. Abu šiuos kriterijus, 
kurių antrasis yra objektyvesnis, reikia nuolat tikrinti, ir kiekvienas tyrimas, kad 
ir koks siauras jis būtų, prie to prisideda. Dėl šios priežasties nedera susidaryti a 
priori nuomonės apie „šedevrus“, „vidutiniškus“ ir „menkaverčius“ kūrinius - 
kaip ir studijuojant klasikinę literatūrą negalima nagrinėti Sofoklio tragedijų vie- 
naip, o Senekos - kitaip. Neginčijama, jog meno istorijos metodai, gwa metodai, 
gali būti taip pat sėkmingai taikomi nežymiam nežinomo autoriaus medžio raiži- 
niui, kaip ir Dūrerio „Melancholijai“ (Melencolia). Tačiau kai „šedevrą“ gretina- 
me ir lyginame su visais kitais „menkesniais“ kūriniais, kurie, vykstant tyrimui, 
gali būti su juo lyginami ir gretinami, savaime išryškėja ir tampa akivaizdi išmo- 
nė, originalumas, kompozicijos bei technikos tobulumas ir visi kiti požymiai, dėl 
kurių laikome kūrinį „didžiu“ - šią išvadą galima padaryti tik visą panašių duo- 
menų grupę nagrinėjant remiantis vienu ir tuo pačiu analizės ir interpretavimo 
metodu. 

14 II codice atlantico di Leonardo da Vinci nella Biblioteca Ambrosiana di 
Milano, red. G. Piumati, Milan, 1894-1903, nuo 244 eil. 

torinius metodus bei dulkėtus senus dokumentus, iš naivumo at- 
ima žavesį, bet nepataiso jo klaidų. 

Vis dėlto „visažinystės“ nevalia painioti su „specialisto išmany- 
mu“ ir „meno teorija“. Specialistas —- tai kolekcininkas, muzieji- 
ninkas ar ekspertas, savo indėlį į tiriamąją veiklą apribojantis meno 
kūrinių datos, kilmės ir autorystės nustatymu bei kokybės ir būklės 
įvertinimu. Specialistas ir meno istorikas skiriasi ne tiek skirtin- 
gais darbo principais, kiek tam tikrais akcentais ir darbo apimti- 
mi, - panašiai kaip skiriasi gydytojas diagnostikas nuo medicinos 
tyrinėtojo. Specialistas linkęs pabrėžti atkuriamąjį sudėtingo pro- 
ceso, kurį mėginau apibūdinti, aspektą, o istorinės sampratos plė- 
totę laiko pagalbiniu dalyku; meno istorikas siauresne, arba akade- 
mine, prasme šiuos akcentus linkęs sukeisti vietomis. Paprasčiausia 
„vėžio“ diagnozė, jeigu ji teisinga, reiškia viską, ką tyrinėtojas 
mums galėtų pasakyti apie vėžį ir gali būti patikrinta moksliniais 
tyrimais; panašiai ir paprasčiausia diagnozė - „I1650-ųjų Remb- 
randtas“, jei ji teisinga, reiškia viską, ką meno istorikas gali mums 
pasakyti apie formalias paveikslo savybes, siužeto interpretaciją, 
apie tai, kaip jame atsispindi septynioliktojo amžiaus Olandijos 
kultūros papročiai ir pati Rembrandto asmenybė; šiuo atveju diag- 
nozė patenkina meno istoriko siaurąja prasme kritikos reikalavi- 
mus. Tad specialistą galima pavadinti nešnekiu meno istoriku, o 
meno istoriką - plepiu specialistu. Beje, geriausi abiejų sričių at- 
stovai daugiausia nuveikia dirbdami darbą, kurio nelaiko „savuo- 
ju“. 

Tuo tarpu meno teorijos - kiek ji skiriasi nuo meno filosofijos 
arba estetikos - santykis su meno istorija yra toks pat, kaip poeti- 
kos ir retorikos santykis su literatūros istorija. 

Kadangi meno istorijos objektai atsiranda atkuriamosios esteti- 
nės sintezės procese, meno istorikas, mėgindamas apibūdinti tai, ką 


15 Žr. M.J. Friedlūnder, Der Kenner, Berlin, 1919, ir E. Wind, Aestbetischer 
und kunstwissenschaftlicher Gegenstand, op. cit., Friedlanderis pagrįstai tvirti- 
na, jog geras meno istorikas yra arba bent jau turėtų tapti Kezner wider Willen. 
Gerą specialistą, atvirkščiai, būtų galima vadinti dailės istoriku malgrė lui. 

galėtume pavadinti stilistine kūrinio sandara, susiduria su ypatinga 
problema. Šiuos kūrinius jis aprašo ne kaip fizinius kūnus ar jų pa- 
kaitalus, o kaip vidinio patyrimo objektus, todėl būtų beprasmiš- 
ka - net jeigu tai įmanoma - formas, spalvas ir sąrangą išreikšti 
geometrinėmis formulėmis, bangų ilgiais ir statistinėmis lygtimis ar- 
ba žmogaus kūno sudėjimą ir laikyseną aprašyti remiantis anatomi- 
ne analize. Kita vertus, vidinis meno istoriko patyrimas nėra sub- 
jektyvus ir nevaržomas, jo pobūdį nurodo tikslinga dailininko veikla, 
todėl meno istorikas privalo neapsiriboti savo asmeninių įspūdžių, 
kuriuos sukėlė kūrinys, aprašinėjimu nelyginant poetas, aprašinė- 
jantis savo susižavėjimą gamtovaizdžiu ar lakštingalos giesme. 

Tad apibūdinant meno istorijos objektą galima taikyti tik tokią 
terminiją, kuri [objektą] rekonstruoja taip, kaip meno istoriko pa- 
tyrimas [jį] atkuria: stilistinius ypatumus ši terminija privalo apra- 
šyti ne kaip išmatuojamus ar kaip nors kitaip nustatomus duo- 
menis, ne kaip subjektyvių reakcijų sukėlėjus, o kaip dalykus, 
bylojančius apie menininko „sumanymus“. Atmintina, kad suma- 
nymus galima apibrėžti tik remiantis alternatyvomis - įsivaizduo- 
jant, kad kūrinio autorius turėjo ne vieną sprendimo variantą, tai 
yra jis galėjo rinktis, ką ir kaip akcentuoti. Vadinasi, stilistinius 
kūrinių ypatumus meno istoriko vartojama terminija traktuoja kaip 
konkrečius bendrų meninių problemų sprendimus. Šitai tinka ne 
tik šiuolaikinei terminijai, bet net ir tokiems šešioliktojo amžiaus 
terminams kaip rilievo, sfumnato ir t.t. 

Kai sakome, kad italų renesanso paveiksle pavaizduotos figūros 
„plastiškos“, o kinų tapyboje —- „turinčios tūrį, tačiau be masės“ 
(dėl modeliuotės stokos), į šias figūras žvelgiame kaip į du skirtin- 
gus būdus išspręsti problemą, kurią būtų galima įvardyti kaip „vo- 
liumetrinių vienetų (kūnų) ir begalinės platumos (erdvės)“ prieš- 
priešą. Kai mes atskiriame linijos kaip „kontūro“ taikymą nuo 
tokio, kuris, anot Balzaco, yra „le moyen par leguel I'homme se 
rend compte de V'effet de la lumiėre sur les objets“*, nurodome 


* „Priemonė, su kurios pagalba žmonės suvokia šviesos poveikį daiktams“ 
(pranc.). 

kitą panašaus pobūdžio problemą - „linijų ir spalvinių plotų“ prieš- 
priešą. Atidžiau pagalvojus pasidaro aišku, kad tokių susijusių pir- 
minių problemų tėra kelios, ir nors iš jų išsirutulioja aibė antraei- 
lių ir trečiaeilių problemų, jos pačios kyla iš vienos pamatinės 
priešpriešos - „dalumo ir tolydumo“.!* 

Apibrėžti ir susisteminti „menines problemas“, kurios, žinoma, 
neapsiriboja tik grynai formaliomis savybėmis, bet aprėpia ir „sti- 
listinę“ siužeto „sandarą“, - žodžiu, sukurti Kunstwissenscbaftli- 
che Grundbegriffe* sistemą - šitai yra meno teorijos, o ne meno 
istorijos uždavinys. Bet ir čia, jau trečią kartą, susiduriame su reiš- 
kiniu, kurį pavadinome „natūralia padėtimi“. Kaip matėme, me- 
no istorikas negali aprašyti atkuriamojo patyrimo objektų, jeigu, 
megindamas rekonstruoti menininko sumanymus, jis nesinaudoja 
terminija, pagrįsta bendromis teorinėmis sąvokomis. Šitaip jis no- 
rom nenorom plėtoja meno teoriją, kuri, neturėdama istorinio pa- 
grindo, tėra menkavertė abstrakčių visuotinybių schema. Kita ver- 
tus, meno teoretikas, - nesvarbu, ar siužetą jis tirtų remdamasis 
Kanto Kritika, neoscholastine epistemologija ar geštaltpsichologi- 
ja!7, - tol negalėtų sukurti bendrų sąvokų sistemos, kol nesutelktų 
dėmesio į meno kūrinius, kurių istorinio atsiradimo sąlygos visuo- 
met yra konkrečios; šitaip jis norom nenorom plėtotų meno isto- 
riją, kuri, neturėdama teorinės orientacijos, tėra gausybė neapi- 
brėžtų detalių. 

Siaurą specialistą pavadinus nešnekiu meno istoriku, o meno 
istoriką — plepiu specialistu, meno istoriko ir meno teoretiko san- 
tykius būtų galima palyginti su dviejų kaimynų, kurie turi teisę 
medžioti tame pačiame plote ir kurių vienas turi šautuvą, o kitas — 
šaudmenis. Abiem pusėms būtų geriau, jei jos pripažintų partne- 


* Meno mokslo pagrindai (vok.). 

16 Žr. E. Panofsky, „Ueber das Verhaltnis der Kunstgeschichte zur Kunsttheo- 
rie“, Zeitschrift fūr Aestbetik und allgemeine Kunstwissenschbaft, t. 18, 1925, 
p. I29 ir t., taip pat E. Wind, „Zur Systematik der kūnstlerischen Probleme“, 
ibid., p. 438 ir t. 

17 Plg. H. Sedlmayr, „Zu einer strengen Kunstwissenschaft“, Kunstwissens- 
cbaftliche Forschungen, I, 1931, p. 7 ir t. 

rystės būtinumą. Ne veltui sakoma: jei empirinis mokslas teorijos 
neįsileidžia pro duris, ji įsibrauna tarsi šmėkla pro kaminą ir išvar- 
to baldus. Bet kartu sakoma: jei teorinis mokslas, tiriantis istori- 
nius reiškinius, neįsileidžia pačios istorijos, ji užplūsta rūsį tarsi 
tuntas pelių ir sugraužia pamatus. 


V 


Meno istorija pelnytai priskiriama humanitariniams mokslams — 
šitai galima laikyti savaime suprantamu dalyku. Tačiau kokia nau- 
da iš pačių humanitarinių mokslų? Kaip teigiama, jie nėra praktiš- 
ki, ir, kaip teigiama, jiems terūpi praeitis. Kas nors gali mūsų pa- 
klausti, kodėl turėtume vykdyti nepraktiškus tyrimus ir kodėl 
turėtume domėtis praeitimi? 

Atsakymas į pirmąjį klausimą toks: todėl, kad domimės tikrove. 
Tiek humanitariniams ir gamtos mokslams, tiek matematikai ir 
filosofijai būdinga nepraktiška nuostata, kurią antikos autoriai va- 
dino vita contemnplativa, kaip priešpriešą vita activa. Bet ar kon- 
templiatyvusis gyvenimas mažiau realus, tiksliau kalbant, ar jo po- 
veikis tam, ką mes vadiname tikrove, ne toks svarbus kaip aktyvaus 
gyvenimo? 

Žmogus, išmainydamas dvidešimt penkis obuolius į popierinį 
dolerį, remiasi tikėjimu ir pasikliauja teorine doktrina, kaip ir vi- 
duramžių žmogus, mokėdamas pinigus už indulgenciją. Kai žmogų 
suvažinėja automobilis, jį suvažinėja matematika, fizika ir chemi- 
ja. Juk kontempliatyvios gyvensenos žmogus norom nenorom da- 
ro įtaką veikliam gyvenimui, lygiai kaip veikli gyvensena neišven- 
giamai daro įtaką jo mąstymui. Filosofinės ir psichologinės teorijos, 
istorinės doktrinos ir visokiausios spekuliacijos bei atradimai kei- 
te ir keis milijonų žmonių gyvenimus. Netgi tas, kuris tik perduo- 
da žinias ar mokslą, dalyvauja tikrovės kūrimo procese - šitai hu- 
manizmo priešai, matyt, bus geriau įsisavinę negu jo draugai.!š 


'Š Laiške leidiniui New Statesman and Nation, XIII, 1937, birželio 19, toks 
ponas Patas Sloanas, siekdamas pateisinti mokytojų ir dėstytojų atleidimus So- 
vietų Rusijoje, tvirtina, jog „dėstytojas, ginantis pasenusią ikimokslinę filosofiją 

Neįmanoma įsivaizduoti žmogaus pasaulio vien tik kaip veikimo. 
Kaip sakydavo scholastai, „veiksmas ir mintis sutampa“ tik Die- 
vuje. Žmogaus tikrovę galima suprasti vien kaip šių dviejų dalykų 
sampyną. 

Net jei visa tai tiesa, kodėl turėtume domėtis praeitimi? Atsaky- 
mas toks pat: todėl, kad domimės tikrove. Nėra nieko netikresnio 
už dabartį. Dar prieš valandą ši paskaita priklausė ateičiai. Po ke- 
turių minučių ji jau priklausys praeičiai. Sakydamas, kad žmogų, 
kurį suvažinėja automobilis, suvažinėja matematika, fizika ir che- 
mija, kartu galiu sakyti, kad jį suvažinėja Euklidas, Archimedas ir 
Lavoisier. 

Norėdami suvokti tikrovę, turime atsiriboti nuo dabarties. Filo- 
sofija ir matematika tai pasiekia savo sistemas konstruodamos to- 
kioje terpėje, kuri iš esmės nepavaldi laikui. Gamtotyra ir humani- 
tariniai mokslai tai pasiekia sukurdami erdvėlaikio struktūras, 
kurias anksčiau pavadinau „gamtos kosmu“ ir „kultūros kosmu“. 
Čia mes susiduriame su turbūt fundamentaliausiu humanitarinių 
ir gamtos mokslų skirtumu. Gamtotyra stebi nuo laiko priklau- 
sančius gamtos procesus ir mėgina suvokti juos valdančius dės- 
nius, kurie nepriklauso nuo laiko. Fizinis stebėjimas galimas tik 
ten, kur kas nors „įvyksta“, tai yra kur savaime atsiranda arba 
eksperimentu sukeliamas pokytis. Būtent šiuos pokyčius galiau- 
siai simbolizuoja matematinės formulės. O humanitarinių mokslų 
uždavinys - ne sulaikyti tai, kas priešingu atveju išslystų iš rankų, 
bet atgaivinti tai, kas priešingu atveju liktų negyva. Užuot tyrę 
laiko reiškinius ir privertę sustoti laiką, jie prasiskverbia į tokią 
plotmę, kurioje laikas savaime sustoja, ir mėgina jį vėl išjudinti. 


prieš mokslinę, gali tapti ne menkesne priešiška jėga už priešo armijos kareivį“. 
„Gynimą“ jis supranta kaip paprasčiausią vadinamosios „ikimokslinės“ filosofi- 
jos dėstymą ir toliau rašo: „Kiek Britanijos protų šiandien neužmezga ryšio su 
marksizmu paprasčiausiai dėl to, kad turi galimybę pažinti Platono ir kitų filo- 
sofų veikalus? Tokiomis aplinkybėmis šie veikalai atlieka ne neutralų, o antimark- 
sistinį vaidmenį, ir marksistai tai žino.“ Savaime suprantama, „tokiomis aplinky- 
bėmis“ šie „Platono ir kitų filosofų“ veikalai taip pat atlieka antifašistinį vaidmenį, 
1r fašistai „tai žino“. 

Žvelgdami, kaip jiems įprasta, į tuos sustingusius, nurimusius liu- 
dijimus, apie kuriuos sakiau, kad jie „išsiskiria iš laiko tėkmės“, 
humanitariniai mokslai stengiasi išryškinti procesus, kurių eigoje 
buvo sukurti liudijimai, tapę tuo, kuo yra.'? 

Statiškiems liudijimams suteikdami dinamišką gyvybę ir nepa- 
versdami laikinų įvykių statiškais dėsniais, humanitariniai moks- 
lai ne tik neprieštarauja, bet ir papildo gamtos mokslus. Tiesą sa- 
kant, jie reikalingi vieni kitiems kaip pagrindas ir prielaida. 
Mokslas tikrąja šio žodžio prasme, kuris blaiviai ir nepriklauso- 
mai siekia žinių bei „netarnauja“ jokiems „praktiniams“ tikslams, 
ir humanitariniai mokslai yra vienos šeimos atstovai, gimę iš to 
paties noro atrasti (žvelgiant iš istorinės perspektyvos, atrasti iš 
naujo) žmogų ir pasaulį. Kadangi jie gimė ir atgimė drauge, jų 
laukia toks pat likimas - kartu mirti ir prisikelti. Jei antropokrati- 
nė renesanso civilizacija, kaip regis, veda prie „išvirkščių viduram- 
žių“, viduramžiškos teokratijos vietoje steigdama satanokratiją — 
išnyks ne tik humanitariniai, bet ir gamtos mokslai, bent jau to- 
kie, kokius mes pažįstame, ir liks tik tai, kas padeda tenkinti že- 
miausius žmogaus instinktus. Tačiau ir tai dar nėra humanizmo 
galas. Prometėjas buvo prikaustytas prie uolos ir kentėjo, tačiau 
jo uždegta ugnis niekad neužges. 

Lotynų kalboje jaučiamas subtilus skirtumas tarp scientia ir eru- 
ditio, anglų kalboje - tarp knowledge ir learning, mokytumo ir 
išsilavinimo. Scientia, mokytumas, pabrėžia proto veiklos rezul- 
tatą, o ne mąstymo procesą - tai būdinga gamtos mokslams; eru- 
ditio, išsilavinimas, daugiau dėmesio skiriantis procesui, o ne re- 
zultatai, yra artimesnis humanitariniams mokslams. Gamtotyros 


"3 „Atgaivinti praeitį“ humanitariniams mokslams - ne romantiškas idealas, o 
metodologinė būtinybė. Kad liudijimai A, B ir C yra tarpusavyje „susiję“ - šitai 
jie gali išreikšti tiktai tvirtindami, jog liudijimo A autorius turėjo būti susipažinęs 
su B ir C liudijimais, arba su B ir C tipo liudijimais, arba su liudijimu X, kuris 
savo ruožtu buvo B ir C liudijimų šaltinis, arba kad jis turėjo būti susipažinęs su 
B, o B autorius turėjo būti susipažinęs su C ir t.t. Kaip gamtos mokslai neišgali 
mąstyti ir kalbėti nepasitelkę matematinių lygčių, taip humanitariniai mokslai 
neišgali mąstyti ir kalbėti nepasitelkę „įtakų“, „raidos linijų“ ir t.t. 

idealas, regis, - siekti kažko panašaus į meistriškumą, humanitari- 
nių mokslų - priartėti prie išminties. 
Štai ką Marsilio Ficino rašė Poggio Bracciolini sūnui: 


Istorija reikalinga ne tik tam, kad gyvenimas taptų geresnis, bet ir suteik- 
ti jam moralinę prasmę. Tai, kas laikina, istorijos bėgyje tampa nemirtin- 
ga, kas buvo pradingę - sugrįžta; seni daiktai atjaunėja; o jaunuoliai savo 
išmintimi greit prilygsta seniams. Jei septyniasdešimtmetis laikomas iš- 
mintingu dėl jo patirties, tai kiek kartų išmintingesnis yra tas, kurio gy- 
venimas aprėpia tūkstantį, tris tūkstančius metų! Tikra tiesa, jog žmogus 
gyvena tiek, kiek aprėpia jo istorinės žinios.?“ 


20 Marsilio Ficino, laiškas Giacomo Bracciolini (Marsilii Ficini Opera omnia, 
Leyden, 1676, I, p. 658): „res ipsa [sci., historia] est ad vitam non modo oblec- 
tandam, verumtamen moribus instituendam summopere necessaria. Si guidem per 
se mortalia sunt, immortalitatem ab historia conseguuntur, guae absentia, per 
eam praesentia fiunt, vetera iuvenescunt, iuvenes cito maturitatem senis adaegu- 
ant. Ac si senex septuaginta annorum ob ipsarum rerum experientiam prudens 
habetur, guanto prudentior, gui annorum mille, et trium milium implet aetatem! 
Tot vero annorum milia vixisse guisąue videtur guot annorum acta didicit ab 
historia.“ 

Ikonografija ir ikonologija: 
renesanso dailės studijų įvadas 


| 

Ikonografija yra meno istorijos šaka, nagrinėjanti dailės kūrinių 
siužetą arba reikšmę atskirai nuo meninės formos. Taigi pamėgin- 
kime atskleisti, kuo skiriasi siužetas arba reikšmė nuo formos. 

Kai gatvėje sutiktas pažįstamas sveikinasi su manimi kilstelė- 
damas skrybėlę, formaliai tariant, šis vaizdas yra ne kas kita, kaip 
kintantis tam tikrų detalių išsidėstymas apibrėžtoje spalvų, linijų 
ir tūrių sąrangoje, sudarančioje mano regimą pasaulį. Sąmoningai 
ar nesąmoningai atpažindamas šią sąrangą kaip objektą (džentel- 
meną), o detalių pokytį - kaip įvykį (skrybėlės kilstelėjimą), aš jau 
peržengiu grynai formalaus suvokimo ribas ir susiduriu su pirmąja 
siužeto arba reikšmės pakopa. Šitaip perteikta reikšmė yra elemen- 
taraus pobūdžio ir lengvai suvokiama - pavadinkime ją faktine 
reikšme, pasirodančia kaskart, kai atpažįstami tam tikri iš prakti- 
nės patirties žinomi objektai ir jų regimos formos, o jų santykių 
pasikeitimas tapatinamas su tam tikrais įvykiais arba poelgiais. 

Atpažinti daiktai ir įvykiai, suprantama, sukelia vienokią ar kito- 
kią mano reakciją. Iš to, kaip mano pažįstamas elgiasi, galiu spręsti, 
ar jis nusiteikęs gerai, ar blogai, ar jis man abejingas, draugiškas, 
ar priešiškas. Šie psichologiniai niuansai mano pažįstamo poel- 
giams suteikia papildomą reikšmę, kurią pavadinkime raiškumu, 
išraiška. Ji skiriasi nuo faktinės tuo, kad norint ją suvokti papras- 

to atpažinimo nebepakanka, reikia „įsijautimo“. Kad suvokčiau 
išraiškos reikšmę, privalau puoselėti savitą jautrumą, tačiau šis 
jautrumas tebepriklauso praktinei patirčiai, tai yra kasdieniams 
santykiams su objektais ir įvykiais. Todėl tiek išraiškos, tiek fak- 
tinę reikšmes galima priskirti tai pačiai klasei: jos sudaro pirminių 
arba įprastinių reikšmių klasę. 

Vis dėlto mano suvokimas, kad skrybėlės kilstelėjimas atstoja 
pasisveikinimą, priklauso visiškai kitai interpretacinei sričiai. To- 
kia sveikinimosi forma būdinga Vakarų pasauliui, čia ją kadaise 
pasėjo viduramžių riterystė: ginkluoti vyrai nusiimdavo šalmus 
tam, kad parodytų savo taikius ketinimus ir įsitikintų tokiais pat 
kitų ketinimais. Nei iš Australijos čiabuvio, nei iš senovės graiko 
negalima tikėtis, kad jie suvoks, jog skrybėlės kilstelėjimas yra ne 
tik praktinis poelgis, turintis tam tikrų antrinių išraiškos reikšmių, 
bet ir mandagumo ženklas. Kad suprasčiau, ką reiškia šis džentel- 
meno poelgis, privalau pažinti ne tik praktinį objektų ir įvykių 
pasaulį, bet ir ne-tik-praktinį papročių bei kultūrinių tradicijų pa- 
saulį, būdingą tam tikrai civilizacijai. Antra vertus, mano pažįsta- 
mas nejaustų poreikio sveikintis su manimi skrybėlės kilstelėjimu, 
jei nesuvoktų šio poelgio reikšmės. Kai dėl antrinių išraiškos reik- 
šmių, lydinčių jo poelgį, tai jos gali būti ir nepastebėtos. Vadinasi, 
interpretuodamas skrybėlės kilstelėjimą kaip mandagų pasisveiki- 
nimą, aš įžvelgiu reikšmę, kurią galima pavadinti antrine arba su- 
tartine; ji skiriasi nuo pirminės arba įprastinės tuo, kad yra suvo- 
kiama protu, o ne juntama, ir kad yra sąmoningai suteikiama ją 
išreiškiančiam praktiniam poelgiui. 

Galų gale akylam stebėtojui mano pažįstamo poelgis ne tik virs- 
ta natūraliu įvykiu erdvėje ir laike, ne tik įprastiniu būdu žymi 
nuotaikas ar jausmus, ne tik išreiškia sutartinį pasisveikinimą, bet 
ir atskleidžia visa tai, iš ko susideda jo „asmenybė“. Šią asmenybę 
suformuoja gyvenimas dvidešimtajame amžiuje, tautinis ir visuo- 
meninis kontekstas, išsilavinimas, ankstesnė biografija ir dabarti- 
nė aplinka; bet kartu ją sudaro individualus požiūris į daiktus, 
reakcija į pasaulį, o kai ši reakcija dar ir racionalizuojama, ji tam- 

pa filosofija. Nors viename mandagiame pasisveikinime visi šie 
veiksniai ir nepasireiškia urmu, vis dėlto išryškėja jų simptomai. 
Mintyse negalėtume nutapyti žmogaus portreto remdamiesi tik šiuo 
vieninteliu poelgiu, privalėtume atsižvelgti į daugybę tokių poel- 
gių ir aiškinti juos pasitelkdami bendrąsias žinias apie vaizduoja- 
mo žmogaus gyvenamąjį laikotarpį, tautybę, klasę, intelektualinės 
tradicijas ir panašiai. Vis dėlto visos savybės, kurias iškelia į pavir- 
šių šis portretas, slypi kiekviename atskirame poelgyje; štai kodėl 
kiekvieną atskirą poelgį galima aiškinti remiantis šiomis savybė- 
mis. 

Tokiu būdu atrastą reikšmę galima vadinti vidine reikšme arba 
turiniu; ji yra pamatinė, o kitos dvi reikšmių klasės - pirminė arba 
įprastinė ir antrinė arba sutartinė - yra fenomenalios. Ją galima 
laikyti vienijančiu principu, kuris grindžia ir paaiškina stebimą 
įvykį ir jo suvokiamą reikšmę ir kuris netgi lemia stebimo įvykio 
reiškimosi formą. Ši vidinė reikšmė, arba turinys, sąmoningo elge- 
sio sritį paprastai pranoksta tiek, kiek išraiškos reikšmė nuo jos 
atsilieka. 

Perkeldami šios analizės rezultatus iš kasdieninio gyvenimo į dai- 
lės kūrinį, pastarojo siužete arba reikšmėje galime išskirti tris ana- 
logiškus lygmenis: 

I. Pirminis arba įprastinis siužetas, toliau išsišakojantis į faktinį 
ir ekspresinį. Jis atsiskleidžia įvardijant grynąsias formas, tai yra 
manant, kad tam tikra tvarka išdėstytos linijos ir spalvos arba sa- 
vitą formą įgavę bronzos ar akmens luitai vaizduoja natūralius 
objektus, tokius kaip žmonės, gyvūnai, augalai, pastatai, įrankiai 
ir taip toliau; įvardijant jų tarpusavio santykius kaip įvykius; ir 
suvokiant tokias išraiškos savybes kaip gedulinga poza arba jude- 
sys, arba jauki, rami interjero nuotaika. Grynųjų formų pasaulį, 
suvokiamą kaip pirminių ir įprastinių reikšmių nešėją, galima va- 
dinti motyvų pasauliu. Šių motyvų išvardijimas sudarytų ikiiko- 
nografinį dailės kūrinio aprašymą. 

2. Antrinis arba sutartinis siužetas. Jis atsiskleidžia perpratus, 
kad vyro su peiliu figūra vaizduoja šv. Baltramiejų, kad moters su 

persiku rankoje figūra yra Teisingumo personifikacija, kad figūrų, 
tam tikromis pozomis sėdinčių prie pietų stalo, grupė vaizduoja 
Paskutinę vakarienę, ar kad dvi tam tikru būdu tarpusavyje kovo- 
jančios figūros vaizduoja Ydos ir Dorybės kovą. Šitaip mes sieja- 
me meninius motyvus ir jų derinius (kompozicijas) su temomis ar- 
ba sąvokomis. Tad motyvus, perteikiančius antrinę arba sutartinę 
reikšmę, galima vadinti įvaizdžiais, o tokių įvaizdžių deriniai ir 
bus tai, ką antikiniai dailės teoretikai vadino imvenzioni; o mes 
esame linkę vadinti pasakojimais ir alegorijomis.! Tokių įvaizdžių, 
pasakojimų ir alegorijų įvardijimas apibrėžia tyrimo sritį, papras- 
tai vadinamą „ikonografija“. Tiesą sakant, kalbėdami apie „siu- 
žetą, kaip opoziciją formai“, iš esmės kalbame apie antrinį arba 
sutartinį siužetą, tai yra apie konkrečias temas bei sąvokas, kurias 
įkūnija įvaizdžiai, pasakojimai ir alegorijos, o ne pirminį arba įpra- 
stinį siužetą, kurį sudaro meniniai motyvai. „Formalioji analizė“, 
anot Wolfflino, daugiausia yra motyvų ir jų derinių (kompozicijų) 
analizė; todėl formalioji analizė, griežtai tariant, turėtų vengti net- 


T Įvaizdžiai, išreiškiantys ne konkrečių asmenų ar objektų (pvz., šv. Baltramie- 
jus, Venera, ponia Jones arba Vindzoro pilis) idėją, o abstrakčias ir bendras sąvo- 
kas kaip Tikėjimas, Prabanga, Išmintis ir t.t., vadinami arba personifikacijomis, 
arba simboliais (ne Cassirerio, o įprastine to žodžio prasme, pvz., Kryžius arba 
Skaistybės bokštas). Vadinasi, alegorijas, kiek jos skiriasi nuo pasakojimų, gali- 
ma apibrėžti kaip personifikacijų arba simbolių junginius. Be abejonės, yra daug 
tarpinių variantų. Asmenį A galima pavaizduoti prisidengiant asmeniu B (Bronzi- 
no paveiksle Andrea Doria - kaip Neptūnas, Dūrerio portrete Lucas Paumgartne- 
ris - kaip šv. Jurgis), arba suteikiant įprastinę personifikacijos išvaizdą (Joshua 
Reynoldso portrete p. Stanhope kaip „Susimąstymas“); konkrečių ir individualių 
asmenų - tiek žmonių, tiek mitologinių būtybių - atvaizdai gali būti derinami su 
personifikacijomis, kaip atsitinka daugelyje panegirinio pobūdžio atvaizdų. Be 
to, pasakojimas gali išreikšti alegorinę mintį, kaip antai Ovide Moralisė iliustra- 
cijose, arba gali būti laikomas kito pasakojimo pirmtaku, kaip matyti iš Biblia 
Pauperum arba iš Sbeculum Humanae Salvationis. Tokios primestos reikšmės ar- 
ba apskritai neįeina į kūrinio turinį ir atsitinka taip, kaip su Ovide Moralisė iliust- 
racijomis, kurios iš pažiūros nesiskiria nuo nealegorinių miniatiūrų, iliustruojančių 
tuos pačius Ovidijaus siužetus; arba turinį padaro dviprasmišką, tačiau tai gali- 
ma įveikti ir net paversti savotišku privalumu, jeigu liepsningam dailininko tem- 
peramentui pavyksta sulydyti prieštaringus veiksnius, kaip padarė Rubensas savo 
„Galerie de Mėdicis“. 

gi tokių pasakymų kaip „žmogus“, „arklys“ ar „kolona“, jau ne- 
kalbant apie tokius vertinimus kaip „bjaurus trikampis Michelan- 
gelo „Dovydo“ šakume“ arba „puikiai išryškinti žmogaus kūno 
sąnariai“. Savaime suprantama, teisinga ikonografinė analizė re- 
miasi teisingai įvardytais motyvais. Jeigu peilis, iš kurio atpažįsta- 
me šv. Baltramiejų, - visai ne peilis, o kamščiatraukis, tai ir figūra — 
ne šv. Baltramiejus. Toliau svarbu atkreipti dėmesį į tai, kad teigi- 
nys „ši figūra yra šv. Baltramiejaus atvaizdas“ tereiškia dailininko 
sumanymą pavaizduoti šv. Baltramiejų, tačiau pačios figūros iš- 
raiškos dailininkas gali būti iš anksto nenumatęs. 

3. Vidine reikšme arba turinys. Ji suvokiama nustatant pamati- 
nius principus, kurie atskleidžia esmines tautos, laikotarpio, kla- 
sės, religinių ar filosofinių įsitikinimų nuostatas, nuspalvintas vie- 
no asmens ir sutelktas į vieną kūrinį. Be abejonės, šie principai 
pasireiškia tiek „kompoziciniais metodais“, tiek „ikonografinėmis 
reikšmėmis“ ir todėl nušviečia ir viena, ir kita. Pavyzdžiui, ketu- 
rioliktajame ir penkioliktajame amžiuje (ankstyviausi pavyzdžiai 
datuojami maždaug 1300-aisiais) vietoj tradicinio „Kristaus gimi- 
mo“ tipo, kur Mergelė Marija vaizduojama pusiau gulinti ant lo- 
vos ar kušetės, dažnai atsiranda naujas tipas, kur Mergelė vaiz- 
duojama klūpanti priešais Kūdikį ir jį garbinanti. Kompozicine 
prasme šis pokytis reiškia trikampės schemos pakeitimą keturkam- 
pe; ikonografiniu požiūriu — naujos temos, kurią vėliau raštu iš- 
dėstys tokie autoriai kaip Pseudobonaventūras ir šv. Brigita, atsi- 
radimą. Bet drauge jis atskleidžia naują emocinę nuotaiką, būdingą 
vėlyviesiems viduramžiams. Itin išsamus vidinės reikšmės arba tu- 
rinio aiškinimas gali parodyti, jog techninės priemonės, būdingos 
tam tikram kraštui, laikotarpiui ar dailininkui, pavyzdžiui, Mi- 
chelangelo polinkis daryti akmens, o ne bronzos skulptūras, arba 
savitas štrichavimas jo piešiniuose išryškina tą pačią esminę nuo- 
statą, kurią galima įžvelgti ir visose kitose išskirtinėse jo stiliaus 
savybėse. Traktuodami grynąsias formas, motyvus, įvaizdžius, pa- 
sakojimus ir alegorijas kaip pamatinių principų apraiškas, mes in- 
terpretuojame visus šiuos elementus kaip, Ernsto Cassirerio žo- 

džiais tariant, „simbolines“ reikšmes. Kol mes apsiribojame teigi- 
niu, kad Leonardo da Vinci freskoje pavaizduota trylikos žmonių 
grupė prie pietų stalo ir kad ši žmonių grupė reiškia Paskutinę 
vakarienę, mes teturime reikalą su dailės kūriniu ir interpretuoja- 
me jo kompozicinius bei ikonografinius bruožus. Tačiau panūdę 
suprasti, kaip jame tarsi kokiame dokumente atsiskleidžia Leo- 
nardo asmenybė arba Italijos brandžiojo renesanso civilizacija ir 
jai būdingos religinės nuostatos, mes jau turime reikalą su dailės 
kūriniu kaip kažko kito požymiu, kažko, kas pasireiškia nesu- 
skaičiuojamoje daugybėje kitų požymių, ir interpretuojame jo kom- 
pozicinius bei ikonografinius bruožus kaip sukonkretintus to „kaž- 
ko“ įrodymus. Šių „simbolinių“ reikšmių (kurios dažnai lieka 
nežinomos pačiam dailininkui ir gali smarkiai skirtis nuo jo kūry- 
binio sumanymo) atradimas ir interpretavimas yra vadinamosios 
„ikonologijos“, o ne „ikonografijos“, objektas. 

[Priesaga „-grafija“ yra kilusi iš graikiško žodžio grapbein - „ra- 
šyti“; ji reiškia grynai aprašomojo, dažnai net statistinio pobūdžio 
metodą. Vadinasi, ikonografija yra įvaizdžių aprašymas bei jų kla- 
sifikacija, panašiai kaip etnografija - žmonių rasių aprašymas bei 
klasifikacija: tai ribotas ir „pagalbinis“ tyrimas, suteikiantis mums 
žinių apie vietą ir laiką, kur ir kada tam tikros temos virto tam 
tikrais vaizdiniais motyvais. Ji mums pasako, kur ir kada nukry- 
žiuotas Kristus vaizduojamas apjuostomis strėnomis arba ilgu dra- 
bužių; kur ir kada jis prikaltas prie kryžiaus keturiomis arba trimis 
vinimis; kaip skirtingais amžiais įvairiose vietovėse vaizduojamos 
Dorybės ir Ydos. Tad ikonografija neįkainojama nustatant datas, 
kilmę, o kartais ir autentiškumą; ji - būtinas visos tolesnės inter- 
pretacijos pagrindas. Bet pati šios interpretacijos nesiima. Ji renka 
ir rūšiuoja įrodymus, tačiau nelaiko savo pareiga ar priederme tir- 
ti tų įrodymų kilmę ir svarbą; įvairių „tipų“ sąveiką; teologinių, 
filosofinių ar politinių sampratų įtaką; pavienių dailininkų arba 
globėjų tikslus bei polinkius; santykį tarp protu suvokiamų idėjų 
ir regimos formos, kurią anos kaskart įgauna. Trumpai tariant, 
ikonografija apima tik dalį elementų, kurie priklauso vidiniam dai- 

lės kūrinio turiniui ir kuriuos būtina suprasti, jeigu norima, kad 
šis turinys taptų aiškus ir perteikiamas žodžiais. 

Būtent dėl šių griežtų „ikonografijos“ termino vartosenos apri- 
bojimų, galiojančių šioje šalyje (JAV - Vert. past.), siūlau atgai- 
vinti laiko patikrintą žodį „ikonologija“ visais tais atvejais, kai 
ikonografija derinama su kokiu nors kitu metodu, istoriniu, psi- 
chologiniu ar kritiniu, galinčiu įminti sfinkso mįslę. Kaip priesaga 
„-grafija“ Žymi aprašomą dalyką, taip priesaga „-logija“ - kilusi 
iš Jogos, reiškiančio „mintį“ arba „protą“ - žymi interpretuojamą 
dalyką. Pavyzdžiui, Oksfordo žodynas, tas pats, kuris „etnogra- 
fiją“ apibrėžia kaip „žmonijos rasių aprašymą“, „etnologiją“ api- 
brėžia kaip „mokslą apie žmonijos rases“, o Websterio žodynas 
atvirai įspėja, kad nereikėtų painioti šių terminų, kadangi „etno- 
grafija vien tik aprašinėja tautas ir rases, o etnologija reiškia lygi- 
namąsias jų studijas“. Todėl aš į ikonologiją žiūriu kaip į interpre- 
tacinę ikonografiją, kuri, užuot vien kaupusi statistinius duomenis, 
tampa neatskiriama dailės studijų dalimi. Vis dėlto reikia pripa- 
žinti, jog esama šiokio tokio pavojaus, kad ikonologija ims rutu- 
liotis ne kaip etnologija, kiek ši skiriasi nuo etnografijos, o kaip 
astrologija, kiek ši skiriasi nuo astrografijos.] 

Taigi ikonologija yra interpretacinis metodas, pagrįstas sinteze, o 
ne analize. Teisingai nustatyti motyvai yra teisingos ikonografinės 
analizės prielaida, o teisinga įvaizdžių, pasakojimų ir alegorijų ana- 
lizė yra teisingos ikonologinės interpretacijos prielaida - išskyrus 
tuos atvejus, kai turime reikalą su dailės kūriniais, kuriuose praleis- 
ta ištisa antrinio arba sutartinio siužeto dalis ir nuo motyvų einama 
tiesiai prie turinio, panašiai kaip Europos peizažinėje ir žanrinėje 
tapyboje, natiurmortuose ir, žinoma, dailėje „be objektų“. 

Kaipgi pasiekti „tikslumą“ šiuose trijuose - ikiikonografinio ap- 
rašymo, ikonografinės analizės ir ikonologinės interpretacijos - lyg- 
menyje? 

Ikiikonografinio aprašymo, išsitenkančio motyvų pasaulio ribo- 
se, atveju uždavinys, regis, gana paprastas. Objektus ir įvykius, ku- 
rių linijiniai, spalviniai ir tūriniai atvaizdai sudaro motyvų pasaulį, 

galima atpažinti, kaip matėme, remiantis praktine patirtimi. Kiek- 
vienas pažįsta žmonių, gyvūnų ir augalų pavidalus bei elgseną, kiek- 
vienas atskiria rūstaus veido išraišką nuo palaimingo. Žinoma, gali 
pasitaikyti ir tokių atvejų, kai mūsų praktinės patirties akiratis ne- 
pakankamai erdvus, pavyzdžiui, susidūrus su nebevartojamo ar 
neįprasto įrankio, mums nežinomo gyvūno ar augalo atvaizdu. To- 
kiais atvejais mums tenka praplėsti savo praktinės patirties hori- 
zontus, ieškoti atsakymų knygose ar kreiptis į specialistą; tačiau tai 
darydami mes neatsisakome ir pačios praktinės patirties, kuri, be 
abejonės, mums ir pakužda, į kokį specialistą kreiptis. 

Vis dėlto ir šioje srityje susiduriame su savotiška problema. Nors 
ir nepaisytume to fakto, kad dailės kūrinyje pavaizduoti daiktai, 
įvykiai ir nuotaikos gali būti neatpažįstami dėl paties dailininko 
neišmanymo arba išankstinio noro suklaidinti žiūrovą, reikia pri- 
pažinti, jog iš principo neįmanoma teisingai aprašyti ar nustatyti 
pirminį siužetą, jeigu neturime reikiamos praktinės patirties. To- 
kia patirtis būtina ir pakankama kaip ikiikonografinio aprašymo 
medžiaga, tačiau ji negarantuoja, kad tas aprašymas bus teisingas. 

Savaime suprantama, aprašant Rogerio van der Weydeno pa- 
veikslą „Trys Karaliai“, esantį Berlyno kaizerio Frydricho muzie- 
jųje (I il.), reikėtų vengti tokių žodžių kaip „Karaliai“, „Kūdikėlis 
Jėzus“ ir t.t. Bet reikėtų paminėti vaikelio apreiškimą danguje. 
Tačiau iš kur žinome, kad tą vaikelį reikia suprasti kaip apreiš- 
kimą? Jį supančios auksinių spindulių aureolės nepakanka šiai prie- 
laidai pagrįsti, nes panašios aureolės dažnai pasitaiko „Kristaus 
gimimo“ atvaizduose, kur iš tikrųjų vaizduojamas Kūdikėlis Jė- 
zus. Kad Rogerio paveikslo vaikelį reikia suprasti kaip apreiškimą, 
galima spręsti iš to, kad jis kybo erdvėje. Tačiau iš kur žinome, 
kad jis kybo erdvėje? Jeigu jis sėdėtų ant pagalvėlės, jo laikysena 
būtų tokia pat; beje, visai galimas daiktas, kad šiam paveikslui 
Rogeris panaudojo vaiko, sėdinčio ant pagalvėlės, piešinį iš na- 
tūros. Mūsų prielaida, kad Berlyno paveikslo vaikelį reikėtų su- 
prasti kaip apreiškimą, remiasi vieninteliu dalyku - kad vaikelis 
erdvėje pavaizduotas be jokių matomų atramos taškų. 

Tačiau galime rasti šimtus atvaizdų, kur žmonės, gyvūnai ir ne- 
gyvi daiktai, regis, kybo erdvėje, nepaisydami traukos dėsnio, 
tačiau nepretenduoja į apreiškimą. Pavyzdžiui, Miuncheno valsty- 
binėje bibliotekoje esančių Otono III evangelijų miniatiūroje 
tuščioje erdvėje pakibęs visas miestas, o figūros, dalyvaujančios 
veiksme, tvirtai stovi ant žemės (2 il.).ž Neprityręs stebėtojas leng- 
vai gali pamanyti, kad miestas pakibo ore dėl kokių nors magiškų 
priežasčių. Tačiau šiuo atveju atramos taškų nebuvimas nereiškia, 
jog stebuklingai išsivaduota iš gamtos dėsnių. Tas miestas — tai 
tikrai egzistuojantis Najino miestas, kuriame buvo prikeltas iš nu- 
mirusiųjų jaunuolis. Šioje apie 1000 metus sukurtoje miniatiūroje 
„tuščia erdvė“ nereiškia realios trimatės erdvės kaip realistiškes- 
niuose atvaizduose, ji atlieka abstraktaus, nerealaus fono vaidmenį. 
Keistas, pusiau apskritas nebeišlikusio bokštų piešinio kontūras 
rodo, kad realistiškesniame mūsų miniatiūros prototipe miestas 
driekėsi kalvotoje vietovėje ir tik paskui buvo perkeltas į atvaizdą, 
kur erdvei nebetaikyti realistinės perspektyvos dėsniai. Štai kodėl 
Van der Weydeno paveikslo figūrą be atramos taškų laikome ap- 
reiškimu, o sklandantis Otono miniatiūros miestas neturi stebuk- 
lingos potekstės. Šias prieštaringas interpretacijas mums padiktuoja 
„realistinės“ paveikslo savybės ir „nerealistinės“ miniatiūros sa- 
vybės. Kad ir kaip betarpiškai ar net automatiškai suvoktume šias 
savybes, nemanykime, jog kada nors sugebėsime pateikti teisingą 
ikiikonografinį dailės kūrinio aprašymą, prieš tai nenustatę jo is- 
torinių „koordinačių“. Nors ir esame tikri, jog suvokdami moty- 
vus remiamės paprasčiausia praktine patirtimi, vis dėlto, siekdami 
suprasti „tą, ką regime“, privalome atsižvelgti į stilių, kuriuo įvai- 
riomis istorinėmis sąlygomis perteikiami daiktai ir įvykiai. Ir tai 
darydami, savo praktinę patirtį pajungiame koreguojančiam prin- 
cipui, kurį galima pavadinti stilių istorija.3 

* G. Leidinger, Das sogenannte Evangeliar Ottos III, Munich, 1912, 36 1). 

3 Bandymas „koreguoti“ atskiro dailės kūrinio interpretaciją pagal „stilių isto- 


riją“, kurią savo ruožtu galima plėtoti tiktai interpretuojant atskirus kūrinius, 
gali atrodyti kaip užburtas ratas. Taip, tai ir yra ratas, tik ne užburtas, o metodi- 

Ikonografinė analizė, kurios objektas yra įvaizdžiai, pasakoji- 
mai ir alegorijos, o ne motyvai, reikalauja gilesnio objektų ir įvy- 
kių pažinimo nei išplaukiančio iš praktinės patirties. Jai būtina 
išmanyti konkrečias temas ar sąvokas, paimtas iš literatūrinių šal- 
tinių, kryptingai skaitomos literatūros ar sakytinės tradicijos. Mi- 
nėtasis Australijos čiabuvis negalėtų atpažinti „Paskutinės vakarie- 
nės“ siužeto; jam tai tereikštų linksmą užstalės vakarėlį. Siekdamas 
suprasti paveikslo ikonografinę reikšmę, pirmiausia jis turėtų su- 
sipažinti su Evangelijų turiniu. Gerai, jei tai biblinių pasakojimų 
ar eiliniam „išsilavinusiam žmogui“ žinomų istorinių ir mitologi- 
nių scenų atvaizdai, tačiau susidūrę su kitokių temų atvaizdais visi 
mes pasijuntame Australijos čiabuviais. Tokiais atvejais ir mums 
tenka pasidomėti, ką skaitė ar šiaip žinojo šių atvaizdų autoriai. 
Tačiau nepamirškime: nors išmanyti apie konkrečias temas ir sąvo- 
kas, paimtas iš literatūrinių šaltinių, yra būtina ir pakankama iko- 
nografinės analizės sąlyga, vis dėlto tas išmanymas negarantuoja, 
kad analizė bus teisinga. Teisinga ikonografinė analizė neįmano- 
ma, jeigu literatūrinės žinios siejamos su motyvais kaip papuola, 
lygiai taip teisingas ikiikonografinis aprašymas neįmanomas, jei- 
gu praktinė patirtis siejama su formomis kaip papuola. 

Septynioliktojo amžiaus Venecijos tapytojo Francesco Mafftei 
paveikslas, vaizduojantis dailią jauną moterį su kalaviju kairėje 
rankoje ir dubeniu, kuriame guli nukirsdinto vyro galva, - deši- 


nis (plg. E. Wind, Das Experiment und die Metapbysik, min. anksčiau, p. 28, n. 
$; to paties autoriaus, „Some Points of Contact between History and Science“, 
min. ten pat). Nesvarbu, ar stebint istorinius, ar gamtos reiškinius, su „faktu“ 
susiduriama tik tuomet, kai jo stebėjimą galima susieti su kitais, analogiškais 
stebėjimais, sudarančiais „prasmingą“ seką. Todėl šiuo „prasmingumu“ kaip kon- 
troline priemone tikrai galima naudotis interpretuojant naują pavienį atvejį, esantį 
tame pačiame reiškinių lauke. Tačiau jei kurio naujo pavienio atvejo neišeina in- 
terpretuoti nepažeidžiant sekos „reikšmės“ ir jei esame tikri, kad neįsivėlė jokia 
klaida, tuomet iš naujo tenka apibrėžti sekos „reikšmę“, kad ji apimtų ir tą naują 
pavienį atvejį. Žinoma, šis circulus metbodicus tinka ne tik motyvų interpretaci- 
jai bei stilių istorijai, bet ir įvaizdžių, pasakojimų ir alegorijų interpretacijai bei 
tipų Istorijai, taip pat vidinių reikšmių interpretacijai ir bendrų kultūros požymių 
istorijai. 


46 


IKONOGRAFIJA IR IKONOLOGIJA: RENESANSO DAILĖS STUDIJŲ ĮVADAS 


nėje (3 il.), kadaise buvo išspausdintas kaip „Salomė su Jono Krik- 
štytojo galva“.* Ir iš tiesų Biblijoje sakoma, kad Jono Krikštyto- 
jo galvą Salomei atnešė dubenyje.* Tačiau iš kur kalavijas? Salo- 
mė nenukirsdino Jono Krikštytojo savo rankomis. Prisiminkime, 
kad Biblijoje minima ir kita daili moteris, susijusi su vyro nukirs- 
dinimu, - Judita. Tik šiuo atveju turime priešingą nesutapimą. 
Judita nukirsdino Holoferną savo rankomis, taigi kalavijas Maf- 
fei paveiksle tiktų, tačiau dubuo nesiderina su Juditos tema, nes 
tekste aiškiai nurodyta, kad Holoferno galva buvo įdėta į 
maišą.** Vadinasi, du literatūriniai šaltiniai lygiai tinka ir lygiai 
prieštarauja mūsų paveikslui. Jeigu pastarąjį interpretuotume kaip 
Salomės atvaizdą, tekstas paaiškintų dubens, bet nepaaiškintų ka- 
lavijo vaizdavimo; jei paveikslą interpretuotume kaip Juditos at- 
vaizdą, tekstas paaiškintų kalaviją, bet nepaaiškintų dubens. At- 
sidurtume aklavietėje, jeigu tektų remtis tik literatūriniais 
šaltiniais. Laimei, taip nėra. Jei, gilindamiesi į stilių istoriją, gali- 
me papildyti bei koreguoti savo praktinę patirtį, tyrinėdami, ko- 
kiomis formomis įvairiomis istorinėmis aplinkybėmis būdavo iš- 
reiškiami objektai ir veiksmai, t.y. remtis stilių istorija, lygiai taip 
pat mes galime papildyti bei koreguoti literatūrinių šaltinių tei- 
kiamas žinias, tyrinėdami, kaip įvairiomis istorinėmis aplinkybė- 
mis objektai bei veiksmai įkūnydavo specifines temas ar idėjas, 
t.y. gilintis į tipų istoriją. 

Nagrinėdami šį atvejį, turime paklausti, ar ligi Francesco Maffei 
paveikslo buvo sukurta neginčijamų Juditos atvaizdų (neginčijamų, 
nes juose vaizduojama, tarkim, Juditos tarnaitė) su nepaaiškina- 
mu dubeniu; arba neginčijamų Salomės atvaizdų (neginčijamų, nes 
juose vaizduojami, tarkim, Salomės tėvai) su nepaaiškinamu kala- 
viju. Aure! Nors neaptinkame nė vienos Salomės su kalaviju, vis 
dėlto Vokietijoje ir Šiaurės Italijoje randame keletą šešioliktojo am- 


* Dėl Salomės, Erodiados dukters, žr. NT, Mt 14, 3—6; Mk 6, 22-28. 

** Žr. ST, Jdt 13, I-13. 

+ G. Fiocco, Venetian Painting of the Seicento and the Settecento, Florence- 
New York, 1929, 29 il. 

žiaus paveikslų, vaizduojančių Juditą su dubeniu*; „Salomės su 
kalaviju“ tipo nėra, tačiau yra „Juditos su dubeniu“ tipas. Tuo 
remdamiesi, galime daryti tvirtą išvadą, jog ir Maffei paveikslas 
vaizduoja Juditą, o ne Salomę, kaip manyta. 

Taip pat galime paklausti, kodėl dailininkai jautėsi turį teisę pa- 
imti dubens motyvą iš Salomės ir pritaikyti jį Juditai, o ne at- 
virkščiai, - paimti kalavijo motyvą iš Juditos ir pritaikyti jį Salo- 
mei. Ir į šį klausimą galima surasti atsakymą tipų istorijoje. Jis 
dvejopas. Pirma, kalavijas yra žinomas garbingas Juditos, dauge- 
lio kankinių ir tokių dorybių kaip Teisingumas, Tvirtumas ir t.t. 
atributas; todėl netiktų jį sieti su lengvabūde mergaite. Antra, ke- 
turioliktajame ir penkioliktajame amžiuje dubuo su šv. Jono Krik- 
štytojo galva tapo nepriklausomai garbinamu religiniu paveikslu 
(Andacbtsbild), ypač paplitusiu Šiaurės kraštuose ir Šiaurės Itali- 
joje (4 il.); jis atskirtas nuo Salomės pasakojimo panašiai kaip šv. 
Jono Evangelisto, priglaudusio galvą prie Viešpaties krūtinės, kom- 
pozicija atskiriama nuo Paskutinės vakarienės, arba gimdanti Mer- 
gelė - nuo Kristaus gimimo. Šis religinis įvaizdis nuolatos skatino 
sieti dvi idėjas - nukirsdinto vyro galvą su dubeniu, ir todėl buvo 
lengviau Juditos atvaizde maišo motyvą pakeisti dubens motyvu 
negu kalavijo motyvą panaudoti Salomės atvaizde. 

Be abejo, ikonologinei interpretacijai nepakanka vien iš lite- 
ratūrinių šaltinių paimtų temų ir idėjų. Norėdami suvokti tuos 
pamatinius principus, kuriais remiantis pasirenkami motyvai ir 
kuriami bei interpretuojami įvaizdžiai, pasakojimai ir alegorijos 


5 Vienas Šiaurės Italijos paveikslų, priskiriamas dailininkui Romanino ir sau- 
gomas Berlyno muziejuje, anksčiau buvo įregistruotas kaip „Salomė“, nors jame 
dar matome tarnaitę, miegantį kareivį ir fone dunksantį Jeruzalės miestą (nr. 155); 
kitas priskiriamas Romanino mokiniui Francesco Prato da Caravaggio (įtrauktas 
į „Berlyno katalogą“), o trečiojo autorius - Bernardo Strozzi, gimęs Genujoje, 
tačiau darbavęsis Venecijoje apie tą patį laiką, kaip ir Francesco Maffei. Visai 
galimas daiktas, kad „Juditos su dubeniu“ tipas atsirado Vokietijoje. Vieną anks- 
tyviausių žinomų pavyzdžių (nežinomo meistro, kūrusio apie I 530 ir susijusio su 
Hansu Baldungu Grienu, darbas) publikavo G. Poensgen, „Beitrūge zu Baldung 
und seinem Kreis“, Zeitschrift fr Kunstgeschicbte, VI, 1937, p. 36 ir t. 

ir kurie suteikia prasmę net formų kompozicijoms bei techniniams 
procesams, nesitikėkime rasti specialų tekstą, kuris atitiktų šiuos 
pamatinius principus taip, kaip Jn 13, 21 ir t. atitinka „Paskuti- 
nės vakarienės“ ikonografiją. Norint perprasti šiuos principus, 
reikalingi sugebėjimai, panašūs į diagnostiko —- sugebėjimai, ku- 
riems apibūdinti nerandu tinkamesnio pasakymo už ne kartą nu- 
vainikuotą „sintetinės intuicijos“ terminą ir kuriais talentingas 
mėgėjas dažnai gali būti labiau apdovanotas negu išprusęs moks- 
lininkas. 

Tačiau kuo subjektyvesnė ir iracionalesnė interpretacija (mat 
kiekvieną intuityvų požiūrį sąlygoja interpretuotojo psichika ir pa- 
saulėžiūra - Weltanschbauung), tuo svarbesni patikslinimai ir pa- 
pildymai, kurie, kaip matėme, yra būtini ikonografinei analizei ir 
ikiikonografiniam aprašymui. Jei net praktinė patirtis ir literatūri- 
nių šaltinių teikiamos žinios, be atrankos pritaikytos meno kūri- 
niams, gali suklaidinti, tai kur kas pavojingiau aklai pasitikėti in- 
tuicija! Vadinasi, kaip mūsų praktinė patirtis turi būti koreguojama 
įžvalgos, kokiomis formomis įvairiomis istorinėmis aplinkybėmis 
būdavo išreiškiami objektai ir įvykiai (stilių istorija), kaip literatūri- 
nių šaltinių teikiamas žinias turi papildyti gilinimasis į tai, kaip 
įvairiomis istorinėmis aplinkybėmis objektai ir įvykiai išreiškia kon- 
krečias temas bei idėjas (tipų istorija); lygiai taip pat, ir net labiau, 
mūsų intuiciją turi papildyti supratimas, kaip specifinės temos bei 
idėjos įvairiomis istorinėmis sąlygomis išreiškia bendriausias ir es- 
mingiausias Žmogaus minties tendencijas. Tai galima pavadinti 
kultūrinių požymių - arba, Ernsto Cassirerio žodžiais, „simbolių“ — 
istorija. Dailės istorikas privalo sutikrinti tiriamojo kūrinio ar jų 
grupės vidinį turinį su kitais civilizacijos dokumentais, pageidau- 
tina kuo gausesniais ir istoriškai susijusiais su šiuo kūriniu ar kūri- 
nių grupe: dokumentais, liudijančiais politines, poetines, religines, 
filosofines ir socialines tiriamos asmenybės, laikotarpio ar šalies 
tendencijas. Žinoma, galioja ir atvirkštinis ryšys: dailės kūriniai 
ne mažiau naudingi ir politinio gyvenimo, poezijos, religijos, filo- 
sofijos ir visuomeninių santykių istorikui. Būtent ieškodami vidinių 

reikšmių arba turinio, skirtingi humanitariniai mokslai susitinka 
lygiomis teisėmis, užuot vienas kitam teikę tarnaitės paslaugas. 

Apibendrinkime: labai griežtai tariant (tai, žinoma, ne visuomet 
būtina kalbant ar rašant, kadangi bendras kontekstas nušviečia 
mūsų žodžių prasmę), turime išskirti tris temos arba reikšmės lyg- 
menis, kurių žemiausiąjį įprasta sieti su forma, o antrasis yra iš- 
skirtinai ikonografijos, atskiriant ją nuo ikonologijos, valdos. Kad 
ir kuriame lygmenyje veiktume, mūsų sprendimai ir interpretaci- 
jos priklausys nuo subjektyvių nuostatų, todėl juos reikia papildy- 
ti ir koreguoti įžvalga į istorinius procesus, kurių visumą galima 
vadinti tradicija. 

Sinoptinėje lentelėje apibendrinau visa, ką iki šiol išdėsčiau. 
Tačiau turime nepamiršti, jog tvarkingai išskirtos kategorijos, ku- 
rios, kaip atrodytų iš šios lyginamosios lentelės, žymi tris savaran- 
kiškas reikšmių plotmes, iš tikrųjų yra to paties reiškinio, tai yra 
vientiso dailės kūrinio, aspektai. Vadinasi, praktikoje šie metodai, 
kurie čia atrodo kaip trys tarpusavyje nesusijusios tyrinėjimo sri- 
tys, susilieja į vieną, organišką ir nedalomą procesą. 


II 

Pereidami nuo ikonografijos ir ikonologijos plačiąja prasme pro- 
blemų prie konkrečių renesanso ikonografijos ir ikonologijos pro- 
blemų, daugiausia dėmesio skirsime reiškiniui, iš kurio kilęs pats 
renesanso pavadinimas: tai yra klasikinės antikos atgimimui. 

Ankstyvieji italų autoriai, rašę dailės istorijos klausimais, tokie 
kaip Lorenzo Ghiberti, Leone Battista Alberti ir ypač Giorgio Va- 
sari, manė, kad atėjusi krikščioniškoji era visiškai išstūmė klasi- 
kinę dailę ir kad pastaroji atsigavo tik tuomet, kai tapo renesanso 
stiliaus pagrindu. Tokio išstūmimo priežastimis šie autoriai laikė 
barbariškų tautų įsiviešpatavimą ir ankstyvosios krikščionybės ku- 
nigų bei mokslininkų priešiškumą antikai. 

Taip manydami, šie ankstyvieji autoriai buvo teisūs ir kartu kly- 
do. Jie klydo, kadangi viduramžiais klasikinė tradicija nebuvo visiš- 
kai nutrūkusi. Klasikinės idėjos šimtmečius gyvavo literatūroje, 

filosofijoje, moksle ir mene, ypač po to, kai jas sąmoningai atgaivi- 
no Karolis Didysis ir jo sekėjai. Kita vertus, jie buvo teisūs, nes pra- 
sidėjus renesanso judėjimui bendras požiūris į antiką iš esmės pakito. 

Viduramžiai anaiptol neignoravo klasikinio meno vaizdinio sa- 
vitumo: šiuo laikotarpiu giliai domėtasi intelektualinėmis ir poeti- 
nėmis klasikinės literatūros ypatybėmis. Tačiau svarbu tai, kad, 
viduramžių laikotarpiui pasiekus apogėjų (tryliktajame ir keturio- 
liktajame amžiuje), klasikiniai motyvai nebuvo naudojami vaiz- 
duojant klasikines temas, kitaip sakant, klasikinės temos nebuvo 
reiškiamos klasikiniais motyvais. 

Pavyzdžiui, Venecijos Šv. Morkaus katedros fasade matome du 
stambius vienodo dydžio reljefus, vienas jų romėniškas, sukurtas 
trečiajame amžiuje po Kr., o kitas sukurtas pačioje Venecijoje be- 
veik po tūkstančio metų (5, 6 il.).? Motyvai tokie panašūs, jog 
neišvengiamai norisi daryti prielaidą, kad viduramžių akmenkalys 
sąmoningai kopijavo klasikinį kūrinį, norėdamas sukurti jam ant- 
rininką. Tačiau romėniškame reljefe pavaizduotas Heraklis, nešan- 
tis Erimanto šerną karaliui Euristėjui, o viduramžių meistras, pa- 
keitęs liūto kailį banguojančia drapiruote, išsigandusį karalių - 
slibinu, o šerną - elniu, mitologinį pasakojimą pavertė Išganymo 
alegorija. Dvyliktojo ir tryliktojo amžiaus Italijos ir Prancūzijos 
dailėje rasime daugybę tokių pavyzdžių; būtent tiesioginių ir sąmo- 
ningų klasikinių motyvų skolinių, kuriuose pagoniškos temos 
keičiamos krikščioniškomis. Užtenka prisiminti žymiausius vadi- 
namojo protorenesanso judėjimo pavyzdžius: Šv. Egidijaus ir Ar- 
lio bažnyčių skulptūras, garsųjį Reimso katedros „Marijos apsi- 
lankymą“, kuris ilgą laiką buvo priskiriamas šešioliktajam amžiui; 
ar Nicolo Pisano „Trijų Karalių pagarbinimą“, kur Mergelės Ma- 
rijos ir Kūdikėlio Jėzaus grupėje matyti Fedros sarkofago, išliku- 
sio Pizos Camposanto, įtaka. Tačiau tiesioginių kopijų pasitaiko 
rečiau, daug dažniau klasikiniai motyvai išlieka kaip pastovi tra- 


6 Iliustracija iš E. Panofsky ir E. Saxl, „Classical Mythology in Mediaeval Art“, 
Metropolitan Museum Studies, IV, 2, 1933, p. 228 ir t., p. 231. 

dicija ir kai kurie jų iš eilės taikomi keliems skirtingiems krikščio- 
niškiems įvaizdžiams. 

Paprastai tokias pakartotines interpretacijas skatino ar net dik- 
tavo tam tikra ikonografinė giminystė, pavyzdžiui, kai Orfėjo figūra 
buvo panaudota Dovydui vaizduoti, arba Heraklio, tempiančio 
Kerberą iš Hado, tipas panaudotas Kristaus, traukiančio Adomą 
iš mirusiųjų buveinės, paveikslui.7 Bet esama ir tokių atvejų, kai 
klasikinio prototipo ir krikščioniškosios jo adaptacijos ryšys gry- 
nai kompozicinis. 

Kita vertus, kai gotikos miniatiūrininkas imasi iliustruoti pasa- 
kojimą apie Laokoontą, šis virsta aršiu pliku gotikinį kostiumą vil- 
kinčiu seniu, kuris puola aukojamą jautį įnagiu, panašiu į kirvį, tuo 
tarpu du maži berniukai skrieja ore paveikslo apačioje, o jūros gyva- 
tės gyvai nardo vandens baseine.? Enėjas ir Didonė vaizduojami kaip 
prašmatni viduramžių pora, žaidžianti šachmatais, arba kartais at- 
rodo kaip grupė, primenanti pranašą Nataną, susitinkantį su Dovy- 
du, o ne klasikinį didvyrį - su savo mylimąja (7 il.). O štai Tisbė 
laukia Piramo prisėdusi ant gotikinio antkapio su įrašu Hic situs est 
Ninus rex, anksčiau šioje vietoje stovėjo paprastas kryžius (8 il.).? 

Ieškant priežasčių, kaip atsirado keistas klasikinių motyvų, ku- 
riems suteikiama neklasikinė reikšmė, atotrūkis nuo klasikinių 
temų, išreiškiamų neklasikinėmis figūromis neklasikinėje aplinko- 
je, akivaizdų atsakymą, regis, siūlo vaizduojamosios ir rašytinės 
tradicijų skirtumai. Tie dailininkai, kurie naudojo Heraklio mo- 
tyvą Kristaus įvaizdžiui arba Atlanto motyvą - Evangelistų įvaiz- 
džiams (9, IO il.)!“ ir tai darė pasidavę tiesioginiam vaizdinių mo- 
delių, kuriuos turėjo prieš akis, įspūdžiui, nesvarbu, ar kopijuotų 


7 Žr. K. Weitzmann, „Das Evangelion im Skevophylakion zu Lawra“, Semina- 
rium Kondakovianum, VII, 1936, p. 83 ir t. 

Š Cod. Vat. lat. 2761, iliustracija iš Panofsky ir Saxl, op. cit., p. 259. 

> Paryžius, Nacionalinė biblioteka, MS. lat. 15158, datuojama 1289, iliustra- 
cija iš Panofsky ir Saxl, op. cit., p. 272. 

Iro C. Tolnay, „The Visionary Evangelists of the Reichenau School“, Burlington 
Magazine, LXIX, 1936, p. 2$7 ir t., padarė svarbų atradimą, kad įspūdinguose 

klasikinį paminklą, ar imituotų vėlesnį kūrinį, atsiradusį iš klasi- 
kinio prototipo per eilę tarpinių transformacijų. Dailininkai, kurie 
Medėją vaizdavo viduramžių princese, o Jupiterį - viduramžių tei- 
sėju, viso labo pavertė vaizdais jų žodinius apibūdinimus, rastus 
literatūriniuose šaltiniuose. 

Tai gryniausia tiesa: viduramžiais perimta ir įtvirtinta rašytinė 
tradicija, iš kurios semtasi žinių apie klasikines temas, ypač apie 


Evangelistų, sėdinčių and žemės rutulio ir remiančių dangaus šlovę, įvaizdžiuose 
(pirmą kartą aptiktuose Cod. Vat. Barb. lat. 711; mūsų 9 il.) sujungti „Kristaus 
didybės“ ir panašių graikų-romėnų dievybių bruožai. Tačiau, kaip pažymi pats 
Tolnay, Cod. Barb. 771 Evangelistai „sunkiai laiko debesų kamuolius, kurie visai 
neprimena dvasinės aureolės, veikiau - tai medžiaginė masė, susidedanti iš kelių 
apskritimo lankų, pakaitomis žydrų ir žalių, o išorinis viso to kontūras sudaro 
apskritimą.... Tai klaidinga dangaus sferų interpretacija“. Iš to galime spręsti, jog 
klasikinis šių atvaizdų prototipas buvo ne Koilas, lengvai laikantis banguojančią 
drapiruotę ( Weltenmantel), o dangaus skliauto svorio slegiamas Atlantas (plg. G. 
Thiele, Antike Himmelsbilder, Berlin, 1898, p. 19 ir t.). Cod. Barb. 71 1 Šv. Matas 
(Tolnay, 1 il., a) su dangaus skliauto svorio panarinta galva, kaire ranka įsirėmęs 
į kairįjį klubą, ypač primena klasikinį Atlanto tipą. Kitą įstabų Atlanto pozos 
pritaikymą Evangelistui randame Clm. 4454, fol. 86, v. (iliustracija iš A. Gold- 
schmidt, German Illumination, Florence-New York, 1928, t. II, il. 40). Tolnay 
(13 ir 14 past.) nepraleido šio panašumo ir pateikia Atlanto ir Nimrodo atvaiz- 
dus, esančius Cod. Vat. Pal. lat. 1417, fol. 1 (iliustracija iš F. Saxl, Verzeichnis 
astrologischer und mytbologischer Handschriften des lateinischen Mittelalters in 
romischen Bibliotbeken [Sitzungsberichte der Heidelberger Akademie der Wis- 
senschaften, phil.-hist. Klasse, VI, 1915, XX il., 42 pav.] mūsų ro il.); bet, regis, 
Atlanto tipą laiko viso labo Koilo tipo perdirbiniu. Tačiau antikos dailėje Koilo 
atvaizdai, regis, išsirutuliojo iš Atlanto tipo, o Karolingų, Otonų ir Bizantijos 
dailėje (ypač Reichenau mokykloje) Atlanto figūra pačiu tikriausiu klasikiniu pa- 
vidalu, kaip kosmologinis personažas ir kaip savotiška kariatidė, pasitaiko kur 
kas dažniau negu Koilas. Ir ikonografiškai Evangelistai artimesni Atlantui negu 
Koilui. Tikėta, kad Koilas valdęs Dangaus skliautus, o Atlantas juos ramstęs ir, 
alegorine prasme, juos „pažinęs“; jis buvo laikomas didžiu astronomu, išmokiu- 
siu Heraklį scientia coeli (Servius, Comm. in Aen., VI, 395; vėliau, pvz., Isidorus, 
Etymologiae, III, 24, 1; Mytbograpbus III, 13, 4, in G.H. Bode, Scriptorum re- 
rum mytbicarum tres Romae nuper reperti, Celle, 1834, p. 248). Todėl Koilo 
tipas visiškai tiko Dievo vaizdavimui (žr. Tolnay, r il., c), o Atlanto tipas lygiai 
taip visiškai tiko Evangelistams, kaip ir Atlantas, „pažinusiems“ Dangų, tačiau jo 
nevaldžiusiems. Hibernas Tremtinys sako apie Atlantą: Sidera guem coeli cuncta 
notasse volunt (Monumenta Germaniae, Poetarum latinorum medii aevi, Berlin, 
1881-1923, t. I, p. 4IO), o Alkuinas kreipiasi į šv. Joną Evangelistą: Scribendo 
penetras caelum tu, mente, Johannes (ibid., p. 293). 

klasikinę mitologiją, yra nepaprastai svarbi ne tik medievistikai, 
bet ir renesanso ikonografijos studijoms. Mat net itališkojo kvat- 
ročento laikotarpiu daugelis žmonių formavo savo nuostatas apie 
klasikinę mitologiją ir jai artimas sritis būtent šios įvairialypės ir 
neretai iškraipytos tradicijos pagrindu, o ne betarpiškai iš klasiki- 
nių šaltinių. Pamėginkime nubrėžti šios tradicijos gaires apsiribo- 
dami klasikine mitologija. Vėlyvieji graikų filosofai jau buvo pra- 
dėję traktuoti pagoniškus dievus ir pusdievius kaip paprasčiausias 
įasmenintas gamtos jėgas ar moralines savybes, o kai kurie jų net 
aiškino, jog tai buvę eiliniai žmonės, tik vėliau sudievinti. Šios ten- 
dencijos ypač išryškėjo per paskutinį Romos imperijos gyvavimo 
šimtmetį. Bažnyčios Tėvai stengėsi įrodyti, jog pagonių dievai tėra 
prasimanymas arba pikti demonai (taip perduodami daug vertin- 
gos informacijos apie juos), o pats pagoniškasis pasaulis buvo toks 
svetimas savo dievybėms, kad išsilavinusi publika galėjo sužinoti 
apie jas tik iš enciklopedijų, didaktinių poemų ar romanų, iš spe- 
cialių mitologijos traktatų arba klasikinių poetų komentarų. Svar- 
biausi iš šių vėlyvosios antikos raštų, kur mitologiniai personažai 
traktuojami alegoriškai arba „moralizuoti“, kaip sakydavo vidu- 
ramžiais, - tai Martiano Capellos Nuptiae Mercurii et Pbilolo- 
giae, Fulgencijaus Mitologiae ir, žinoma, nuostabūs Servijaus pa- 
rašyti Vergilijaus veikalų komentarai, tris ar keturiskart ilgesni už 
patį tekstą ir anais laikais bene dažniau skaitomi negu originalas. 

Viduramžiais šie ir kiti panašūs raštai plačiai naudoti ir toliau 
tobulinti. Taip buvo išsaugota mitografinė informacija, kuria ga- 
lėjo naudotis viduramžių poetai bei dailininkai. Visų pirma tai en- 
ciklopedijos, kurių pradininkai - tokie ankstyvųjų viduramžių au- 
toriai kaip Beda ir Izidorius Sevilietis, o jų darbą pratęsė Rabanas 
Mauras (devintasis amžius), ir raidos viršūnę pasiekė milžiniški 
brandžiųjų viduramžių autorių - Vincento Boviečio, Bruneto Lo- 
tyno, Baltramiejaus Anglo ir kt. - veikalai. Antra, viduramžiais 
parašyti klasikinių arba vėlyvosios antikos tekstų komentarai; ypač 
išsiskiria Martiano Capellos Nuptiae, kuriam aiškinimus parašė 
tokie iškilūs airių mokslininkai kaip Jonas Škotas Eriugena ir kurį 

autoritetingai komentavo Remigijus Okserietis (devintasis am- 
žius).!! Trečia, specialūs mitologijos traktatai, kaip antai Mytbog- 
rapbi I ir II, kurie palyginti labai ankstyvi ir daugiausia remiasi 
Fulgencijumi ir Servijumi."* Svarbiausias tokio pobūdžio veikalas, 
vadinamasis Mytbograpbus III, kol kas priskiriamas didžiam anglų 
scholastui Aleksandrui Neckhamui (mirė 1217)'3; jo traktatą, 
įspūdingą visos apie I 200 metus prieinamos žinijos apžvalgą, pel- 
nytai galima vadinti išbaigtu brandžiųjų viduramžių mitografijos 
sąvadu, kuriuo naudojosi netgi Petrarca aprašydamas pagonių die- 
vus savo poemoje Afrika. 

Laikotarpiu nuo Mytbograpbus III ligi Petrarca'os buvo ženg- 
tas dar vienas žingsnis klasikinių dievybių moralinės interpretaci- 
jos prasme. Antikinės mitologijos figūros buvo ne tik apskritai in- 
terpretuojamos moraliniu požiūriu, bet ir gana glaudžiai siejamos 
su krikščionių tikėjimu, pavyzdžiui, Piramas interpretuotas kaip 
Kristus, Tisbė - kaip žmogaus siela, o liūtas - kaip Blogis, sutepęs 
jos apdarus; o štai Saturnas tapo pavyzdžiu, ir gerąja, ir blogąja 
prasme, kaip turėtų elgtis dvasininkija. Tokios rūšies tekstai - tai 
prancūziškasis Ovide Moralisė**, Johno Ridewallo Fulgentius Me- 
taforalis"5, Roberto Holcotto Moralitates, Gesta Romanorum ir, 
žinoma, Moralizuotasis Ovidijus lotynų kalba, kurį apie 1340 me- 
tus parašė prancūzų teologas, vardu Petras Berchorijus ar Pierre'as 
Bersuire'as, asmeniškai pažinojęs Petrarcą.!? Jo veikalas praside- 
da specialiu skyriumi apie pagonių dievus, daugiausiai pagrįstas 


t Žr. H. Liebeschūtz, Fulgentius Metaforalis... (Studien der Bibliothek War- 
burg, IV), Leipzig, 1926, p. I 5 ir p. 44 ir t.; taip pat plg. Panofsky ir Saxl, op. cit., 
ypač p. 2$3 ir t. 

"* Bode, op. cit., p. I ir t. 

"3 Bode, ibid., p. 152 ir t. Dėl autorystės problemos žr. H. Liebeschūtz, op. cit., 
p. I6 ir t. ir passim. 

"+ Sud. C. de Boer, „Ovide Moralisė“, Verbandelingen der kon. Akademie van 
Wetenschapen, Afd. Letterkunde, nauja ser., XV, I9I5; XXI, 1920; XXX, 1931I- 
1932. 

"5 Sud. H. Liebeschūtz, op. cit. 

16 „Thomas Walleys“ (arba Valeys), Metamorpbosis Ovidiana moraliter ex- 
planata, čia remtasi 1515 Paryžiaus leidimu. 

Mytbograpbus III, tačiau praturtintas būdingais krikščioniškais 
pamokymais; šis įvadas, pavadinimu Albricus, Libellus de Imagi- 
nibus Deorum"'?, taupumo sumetimais išleistas be moralizavimų, 
susilaukė didelio populiarumo. 

Gaivų ir ypač svarbų postūmį suteikė Boccaccio. Savo Genealo- 
gia Deorum"š jis ne tik naujai išdėstė medžiagą, gerokai pasipil- 
džiusią nuo I200 metų, bet ir tyčia stengėsi sugrįžti prie pirminių 
antikos šaltinių ir juos rūpestingai sugretinti. Jo traktatas ženklina 
kritinio, arba mokslinio, požiūrio į klasikinę antiką pradžią, jį ga- 
lima laikyti tokių išties moksliškų renesanso traktatų kaip L.G. 
Gyralduso De diis gentium ... SŠyntagmata pirmtaku, nors pats L.G. 
Gyraldusas į Boccaccio - savo populiariausią viduramžių pirm- 
taką — žvelgė pagrįstai iš aukšto kaip į „prasčioką ir nepatikimą 
autorių“.!? 

Įsidėmėtina, jog iki pat Boccaccio veikalo Genealogia Deorum 
mitografijos židinys buvo Airijoje, Šiaurės Prancūzijoje ir Anglijo- 
je — tai yra gerokai nutolęs nuo tiesioginės Viduržemio baseino 
tradicijos. Tai pasakytina ir apie „Trojos ciklą“, svarbiausią mus 
pasiekusį klasikinės antikos epą; pirmoji autoritetinga jo viduram- 
žių redakcija - Roman de Troie, kurios ištraukos ir santrumpos 
dažnai verstos į gimtąsias kalbas, priklauso iš Bretanės kilusiam 
Benua de Sent Morui. Čia jau galime kalbėti apie protohumanis- 
tinį judėjimą, t.y. aktyvų domėjimąsi klasikinėmis temomis (nors 
klasikiniai motyvai telkėsi Europos Šiaurėje), kiek jis skiriasi nuo 
protorenesansinio judėjimo, t.y. aktyvaus domėjimosi klasikiniais 
motyvais (nors klasikinės temos telkėsi Provanse ir Italijoje). No- 
rint deramai suprasti renesanso judėjimą, verta įsidėmėti, jog Pet- 
rarca, aprašydamas savo protėvių romėnų dievus, turėjo remtis 
sąvadu, kurį parašė anglas, o italų dailininkai, penkioliktajame 


17 Cod. Vat. Reg. 1290, sud. H. Liebeschūtz, op. cit., p. I17 ir t., su pilnu 
iliustracijų komplektu. 

Iš Čia remtasi I511 Venecijos leidimu. 

19 L.G. Gyraldus, Opera Omnia, Leyden, 1696, t. I, 153 stulp.: Ut scribit 
Albricus, gui auctor mibi proletarius est, nec fidus satis. 

amžiuje iliustravę Vergilijaus Eneidą, turėjo naudotis Romano apie 
Troją rankraščių ir jų perdirbinių miniatiūromis. Mat šie, be kita 
ko, mėgstamiausi pasauliečių didikų skaitiniai patraukė profesio- 
nalių iliustruotojų dėmesį, nes buvo gausiai iliustruoti gerokai 
anksčiau negu pats Vergilijaus tekstas, kurį skaitė tik mokslinin- 
kai ir mokiniai.“ 

Išties nesunku pastebėti, kad dailininkai, nuo vienuoliktojo am- 
žiaus pabaigos šiuos protohumanistinius tekstus mėginę paversti 
vaizdais, turėjo juos norom nenorom vaizduoti visiškai kitaip negu 
įvairios klasikinės tradicijos. Vienas ankstyviausių pavyzdžių, po- 
draug ir vienas įstabiausių, yra maždaug I 100 metų miniatiūra, vei- 
kiausiai sukurta Rėgensburgo mokyklos, vaizduojanti klasikines 
dievybes pagal Remigijaus veikale Martiano Capellos komentarai 
pateiktus aprašymus (1 1 il.).?! Apolonas čia sėdi valstietiškame ve- 
žime ir laiko rankoje kažką panašaus į puokštę su „Trijų gracijų“ 
biustais. Saturnas greičiau primena romanišką piliorių-statulą negu 
Olimpo dievų tėvą, o Jupiterio varnas padabintas mažyte aureole, 
kaip šv. Jono Evangelisto erelis ar šv. Grigaliaus balandis. 

Vis dėlto vaizduojamosios ir rašytinės tradicijų kontrastas, kad 
ir koks svarbus pats savaime, negali paaiškinti brandžiųjų vidur- 
amžių dailei būdingo keisto klasikinių motyvų atotrūkio nuo kla- 
sikinių temų. Net ir tuomet, kai tam tikrose srityse vyravo klasiki- 


*9 Tas pats pasakytina ir apie Ovidijų: vargu ar iš viso yra viduramžiais iliust- 
ruotų Ovidijaus rankraščių. Kai dėl Vergilijaus Eneidos, tai man yra žinomi tik 
du tikrai „iliustruoti“ lotyniški rankraščiai: Vatikano bibliotekos šeštojo amžiaus 
kodekso ir penkioliktojo amžiaus [kodekso] Riccardianus: Neapolis, Nacionalinė 
biblioteka, Cod. olim Vienna 58 (jį man maloniai nurodė profesorius Kurtas Weit- 
zmannas, kuriam aš taip pat dėkingas už leidimą perspausdinti vieną dešimtojo 
amžiaus miniatiūrą 7 iliustracijoje); ir keturioliktojo amžiaus, Cod. Vat. lat. 276 1 
(plg. R. Forster, „Laocoėn im Mittelalter und in der Renaissance“, Jabrbucb der 
Kūniglicbh Preussischen Kunstsammlungen, XXVII, 1906, p. 149 ir t.). [Kitas ke- 
turioliktojo amžiaus rankraštis (Oksfordas, Bodleian biblioteka, MS. Can. Class. 
lat. 52, apibūdintas F. Saxlio ir H. Meierio Catalogue of Astrological and Mytbo- 
logical Manuscripts of the Latin Middle Ages, III, Manuscripts in English Libra- 
ries, London, 1953, p. 320 ir t.) teturi kelis žmonių ir gyvūnų figūromis puoštus 
inicialus.) 

*! Clm. 14271, iliustracija: Panofsky ir Saxl, op. cit., p. 260. 

nių vaizdavimo normų tradicija, jos iš karto sąmoningai atsisaky- 
ta dėl visiškai neklasikinio pobūdžio atvaizdų, kai tik viduramžiai 
sukūrė savitą stilių. 

Šio proceso pavyzdžių visų pirma aptinkame kad ir klasikiniuose 
krikščioniškų siužetų įvaizdžiuose, tokiuose kaip įjasmenintos gam- 
tos jėgos „Utrechto psalmyne“, arba saulė ir mėnulis „Nukryžiavi- 
mo“ scenoje. Nors Karolingų dramblio kaulo dirbiniuose vis dar 
vaizduojami nepriekaištingi Owadriga Solis ir Biga Lunae tipai?*, 
vis dėlto romaniškuose ir gotikiniuose atvaizduose šie klasikiniai 
tipai pakeičiami neklasikiniais. Gamtos personifikacijų ilgainiui at- 
sisakoma; tik pagoniški stabai, dažnai pasitaikantys kankinystės sce- 
nose, ilgiau negu kiti įvaizdžiai išsaugoja savo klasikinę išvaizdą, 
mat jie - pagonybės simboliai par excellence. Antra, ir tai kur kas 
svarbiau, kad tikri klasikiniai įvaizdžiai aptinkami tekstų, kurie jau 
buvo iliustruoti vėlyvosios antikos laikais, iliustracijose, vadinasi, 
Karolingų dailininkams nestigo vaizdinių modelių: Terencijaus ko- 
medijos, tekstai, įtraukti į Rabano Mauro De Universo, Prudenci- 
jaus Psychomachbia bei moksliniai raštai, ypač astronomijos trakta- 
tai, kur mitologiniai įvaizdžiai pasirodo tarp žvaigždynų (tokių kaip 
Andromeda, Persėjas, Kasiopėja) ir kaip planetos Saturnas, Jupite- 
ris, Marsas, Saulė (Solis), Venera, Merkurijus, Mėnulis (Luna). 

Visi šie pavyzdžiai rodo, kad Karolingų rankraščių klasikiniai 
įvaizdžiai kruopščiai, nors dažnai ir nevykusiai, kopijuoti ir dar 
kurį laiką išsaugoti šių tekstų perdirbiniuose, tačiau ne vėliau kaip 
tryliktajame ir keturioliktajame amžiuje užmiršti ir pakeisti visiš- 
kai kitais. 

Devintojo amžiaus astronominio teksto iliustracijose tokie mi- 
tologiniai personažai kaip Jaučiaganis (15 il.), Persėjas, Heraklis 
ar Merkurijus vaizduojami puikia klasikine maniera, tas pat pasa- 
kytina ir apie Rabano Mauro encikopedijos pagoniškų dievybių 


22 A. Goldschmidt, Die Elfenbeinskulpturen aus der Zeit der karolingischben 
und sūchbsischen Kaiser, Berlin, 1914-1926, t. I, il. XX, nr. 40, iliustracija iš Pa- 
nofsky ir Saxl, op. cit., p. 257. 

atvaizdus.?3 Varganas ir nelabai gabus vienuoliktojo amžiaus per- 
rašinėtojas, kopijuodamas mūsų nepasiekusį Karolingų rankraštį, 
figūras nupiešė gana netikusiai, tačiau jos tikrai nesukurptos vien 
iš žodinių aprašymų ir yra betarpiškai susijusios su antikiniais vaiz- 
duojamosios tradicijos prototipais (12, 13 il.). 

Tačiau praėjus keliems šimtmečiams šie originalūs įvaizdžiai nu- 
grimzdo užmarštin, o jų vietoje atsirado kiti, iš dalies naujai su- 
kurti, iš dalies kilę iš rytietiškų šaltinių, kuriuose šiuolaikinis žiūro- 
vas niekaip neatpažintų klasikinių dievybių. Venera vaizduojama 
kaip prašmatni jauna dama, grojanti liutnia ar uostanti rožės žiedą, 
Jupiteris - kaip teisėjas su pirštinėmis rankoje, o Merkurijus - kaip 
senas mokslininkas ar net vyskupas (14 il.).24 Ir tik renesanso lai- 
kotarpiu Jupiteriui grąžinta klasikinio Dzeuso išvaizda, o Merku- 
rijui - jaunatviškas klasikinio Hermio grožis.?5 

Iš viso to matyti, jog klasikinės temos ir klasikiniai motyvai 
atitrūko vieni nuo kitų ne tik dėl to, kad stigo vaizdavimo tradici- 
jos, bet ir dėl to, kad paisyta esamos vaizdavimo tradicijos. Karo- 
lingų laikotarpiu klasikinis įvaizdis, tai yra klasikinės temos ir kla- 
sikinio motyvo junginys, kopijuotas su karštligišku imlumu, tačiau 
viduramžių civilizacijai pasiekus apogėjų staiga imtas ir pamirš- 
tas, ir reabilituotas tik stojus Italijos kvatročentui. Ne kam kitam, 
o renesansui pagaliau atiteko privilegija klasikines temas iš naujo 
priderinti prie klasikinių motyvų. 

Viduramžiškam mąstymui klasikinė antika atrodė pernelyg to- 
lima ir kartu pernelyg artima, kad ją būtų galima suvokti kaip 
istorinį reiškinį. Viena vertus, jaustas tradicijos tęstinumas - kiek, 
pavyzdžiui, Vokietijos imperatorius vis dar laikytas tiesioginiu 


23 Plg. A.M. Amelli, Miniature sacre e profane del 'anno 1023, illustranti Ven- 
ciclopedia medioevale di Rabano Mauro, Montecassino, 1896. 

*4 Clm. 10268 (keturioliktasis amžius), iliustracija iš Panofsky ir Saxl, op. cit., 
p. 251, taip pat kitos iliustracijos pagal Mykolo Škoto tekstą. Dėl rytietiškų šių 
naujų tipų šaltinių žr. ibid., p. 239 ir t., ir F. Saxl, „Beitrage zu einer Geschichte der 
Planetendarstellungen in Orient und Occident“, Der Islam, III, 1912, p. I51I ir t. 

*5 Dėl įdomios šios reabilitacijos preliudijos (Karolingų ir senovės graikų pir- 
mavaizdžių sugrąžinimo) žr. Panofsky ir Saxl, op. cit., p. 247 ir 258. 

Cezario ir Augusto įpėdiniu, Ciceronas ir Donatas vadinti kalbi- 
ninkų protėviais, matematikai kildinti iš Euklido. Kita vertus, 
tarp pagoniškosios ir krikščioniškosios civilizacijų žiojėjo neįvei- 
kiama praraja?“. Tarp šių dviejų tendencijų dar nebuvo nusisto- 
vėjusi pusiausvyra, leidžianti pajusti istorinį atotrūkį. Daugelio 
žmonių sąmonėje klasikinis pasaulis buvo įgavęs tolimos pasakų 
šalies, panašios į ano meto pagoniškus Rytus, pavidalą - štai ko- 
dėl romėniškas antkapis Vilard'o de Honnecourt'o vadintas Ia 
seouture d'un sarrazin, o Aleksandras Didysis ir Vergilijus įsi- 
vaizduojami kaip Rytų magai. Dar kiti klasikinį pasaulį traktavo 
kaip neišsenkamą vertingų žinių ir laiko patikrintų institucijų šal- 
tinį. Vis dėlto antikinės civilizacijos viduriniaisiais amžiais nie- 
kas nesuvokė kaip baigtinio reiškinio, priklausančio praeičiai ir 
istoriškai nutolusio nuo dabarties - kaip kultūrinio kosmo, kurį 
galima tyrinėti ir galbūt atkurti, o ne laikyti pasakų šalimi ar 
informacijos lobynu. Scholastikos filosofai naudojosi Aristotelio 
idėjomis ir įtraukdavo jas į savo sistemą, viduramžių poetai lais- 
vai jas skolinosi iš klasikinių autorių, tačiau niekam nešovė min- 
tis susirūpinti klasikine filologija. Dailininkai, kaip matėme, nau- 
dojo klasikinių reljefų ir skulptūrų motyvus, tačiau niekas 
nepagalvojo apie klasikinę archeologiją. Kaip viduramžiais ne- 
galėjo atsirasti moderni perspektyvos sistema, pagrįsta tam tikru 
atstumu tarp akies ir regimo objekto ir leidžianti dailininkui kon- 
struoti visokeriopus ir įtikinamus regimų daiktų vaizdus; taip 
anais laikais negalėjo išsirutulioti moderni istorijos samprata, 
pagrįsta intelektualiniu atstumu tarp dabarties ir praeities, kuri 
leistų mokslininkui konstruoti visokeriopas ir įtikinamas teori- 
jas apie buvusias epochas. 

Galime lengvai įsitikinti, kad laikotarpis, negalėjęs ir nenorėjęs 
pripažinti struktūrinio klasikinių temų ir klasikinių motyvų ryšio, 


26 Panašus dualizmas būdingas ir viduramžių požiūriui į aera sub lege: viena 
vertus, Sinagoga pateikiama kaip akla ir siejama su Naktimi, Mirtimi, velniu ir 
netyrais gyvūnais; kita vertus, pripažįstama, kad žydų pranašus įkvėpė Šventoji 
Dvasia, o Senojo Testamento veikėjai garbinami kaip Kristaus protėviai. 

iš tiesų nesistengė išsaugoti šių dviejų dalykų sąjungos. Viduram- 
žiams įdiegus savas civilizacijos normas ir sukūrus savus meninės 
raiškos metodus, tapo nebeį;manoma mėgautis ar net suprasti reiš- 
kinius, neturinčius sąlyčio taškų su tuometinio pasaulio reiškiniais. 
Brandžiųjų viduramžių žiūrovas galėjo grožėtis puikia klasikine 
figūra, pateikta kaip Mergelė Marija, galėjo grožėtis Tisbe, pa- 
vaizduota kaip tryliktojo amžiaus mergaitė, sėdinti prie gotikinio 
antkapio. Tačiau klasikinę formą ir reikšmę turinti Venera ar Ju- 
nona jam būtų buvusi atgrasus pagoniškas stabas, kaip ir Tisbė, 
aprengta klasikiniu drabužiu ir pasodinta prie klasikinio mauzo- 
liejaus, būtų buvusi visiškai nesuvokiama archeologinė rekonst- 
rukcija. Tryliktajame amžiuje net klasikinis šriftas buvo labai „sve- 
timas“ dalykas: norint įtikti menkesnės erudicijos skaitytojams 
aiškinamieji įrašai Karolingų Cod. Leydensis Voss. lat. 79, atlikti 
puikiu Capitalis Rustica, buvo kopijuojami kampuotu brandžio- 
sios gotikos šriftu (15 il.). 

Beje, šį negebėjimą suvokti vidinę klasikinių temų ir klasikinių 
motyvų „vienybę“ galima paaiškinti ne tik istorinio pojūčio sto- 
ka, bet ir emociniu krikščioniškųjų viduramžių ir pagoniškosios 
antikos nesuderinamumu. Helėnų pagonybė - bent jau sprendžiant 
iš klasikinės dailės - žmogų traktavo kaip nedalomą sielos ir kūno 
vienovę, o judėjiškoji-krikščioniškoji žmogaus samprata rėmėsi idė- 
ja apie „žemės dulkę“, kuri jėga ar net per stebuklą buvo sujungta 
su nemirtinga siela. Šiuo požiūriu nuostabios meninės formos, ku- 
riomis graikų ir romėnų dailėje buvo išreiškiamas organiškas gro- 
žis ir gyvuliška aistra, atrodė priimtinos tik tada, kai joms buvo 
suteiktos daugiau-negu-organiškos ir daugiau-negu-natūralios reik- 
šmės; tai yra kai jos buvo pajungtos biblinėms arba teologinėms 
temoms. Pasaulietiškose scenose, priešingai, šias formules teko pa- 
keisti kitomis, atitinkančiomis viduramžių dvaro manieras ir nusi- 
stovėjusius sentimentus, kad pagoniškos dievybės ir herojai, de- 
gantys meile arba neapykanta, atrodytų tarsi madingi kavalieriai 
ir damos, kurių išvaizda ir elgesys atitinka viduramžių visuomeni- 
nio gyvenimo kanonus. 

Keturioliktojo amžiaus Ovide Moralisė miniatiūroje „Europės 
pagrobimo“ veikėjais tampa figūros, neperteikiančios jokios aist- 
ros (16 il.).?7 Europė, vilkinti vėlyvųjų viduramžių drabužį, sėdi 
ant savo nepavojingo jautuko tarytum jauna dama per rytinį pasi- 
jodinėjimą, o jos panašiai apsirengę palydovai susispietę į nedidelį 
ramių stebėtojų būrelį. Žinoma, jie turėtų sielvartauti ir šauktis 
pagalbos, tačiau taip nėra ar bent jau mums taip neatrodo, nes 
iliustruotojas ir nesugebėjo, ir nenorėjo įkūnyti gyvuliškų aistrų. 

Dūrerio piešinys, nukopijuotas iš itališko pavyzdžio tikriausiai 
pirmosios kelionės į Veneciją metu, pabrėžia gyvas emocijas, ku- 
rių nematėme viduramžių atvaizde (65 il.). Diūrerio „Europės pa- 
grobimo“ literatūrinis šaltinis - jau nebe prozos tekstas, kuriame 
jautis lyginamas su Kristumi, Europė - su žmogaus siela, o paties 
Ovidijaus pagoniškus posmus Angelo Poliziano atgaivino dviejose 
nuostabiose strofose: 


Gali žavėtis Jupiteriu, iš meilės virtusiu gražiu jautuku. Jis lekia tolyn su 
savo mielu, išsigandusiu laimikiu, o ji veidu nusigręžusi į prarastąjį krantą, 
gražūs auksiniai jos plaukai, kaip ir mantija, plaikstosi vėjyje. Viena ran- 
ka nusitvėrusi jaučio rago, kita įsikibusi jo nugaros. Ji įtraukusi kojas, 
tarsi bijodama sušlapti jūroje, susigūžusi iš baimės ir skausmo, bergž- 
džiai šaukiasi pagalbos. O jos miela draugija, likusi žydinčiame krante, 
vis šaukia „Grįžk, Europe!“ Visas pajūris kartoja „Grįžk, Europe!“, o 
jautis dairosi [arba „iriasi pirmyn“] ir bučiuoja jos kojas.2š 


27 Lionas, Bibl. de la Ville, MS. 742, fol. 40; iliustracija iš Panofsky ir Saxl, 
Op. cit., p. 274. 
28 L.456, taip pat iliustracija iš Panofsky ir Saxl, op. cit., p. 275. Angelo Poli- 
ziano posmai (Giostra I, 105, 106) skamba taip: 
Nell'altra in un formoso e bianco tauro 
Si vede Giove per amor converso 
Portarne il dolce suo ricco tesauro, 
E lei volgere il viso al lito perso 
In atto paventoso: e i be" crin d'auro 
Scherzon nel petto per lo vento avverso: 
La veste ondeggia e in drieto fa ritorno: 
L'una man tien al dorso, e V'altra al corno. 


Le ignude piante a se ristrette accoglie 
Ouasi temendo il mar che lei non bagne: 

Dūrerio piešinys tikrai įkvepia gyvybę šiam jausmingam aprašy- 
mui. Susigūžusios Europės laikysena, banguojantys plaukai, vėjo 
kedenami drabužiai, išryškinantys grakštų jos kūną, rankų jude- 
siai, slapukiškas jaučio galvos pokrypis, pakrantėje išsibarstę rau- 
dantys bičiuliai: visa tai pavaizduota tikroviškai ir gyvai; vieno 
kvatročento autoriaus žodžiais tariant??, čia visas krantas šnara 
aguatici monstriculi, o satyrai sveikina pagrobėją. 

Šis palyginimas rodo, kad naujas klasikinių temų sugretinimas 
su klasikiniais motyvais, regis, būdingas Italijos renesansui, kaip 
priešybė gausioms, protarpiais atgimstančioms klasikinėms tenden- 
cijoms viduramžiais, yra ne tik humanizmo, bet ir žmogų liečiantis 
įvykis. Tai yra svarbiausias elementas to, ką Burckhardtas ir Mi- 
chelet vadino „žmogaus ir pasaulio atradimu“. 

Kita vertus, akivaizdu, kad šis naujas temų ir motyvų sugretini- 
mas negalėjo būti paprasčiausias sugrįžimas į klasikinę praeitį. Pra- 
bėgo šitiek metų, pasikeitė žmonių mąstysena, jie nebegalėjo stai- 
ga atvirsti į pagonis; pasikeitė ir jų skonis bei kūrybiniai siekiai, jų 
menas nebegalėjo paprasčiausiai atkurti graikų ir romėnų meno. 
Teko ieškoti naujų raiškos formų, stilistiškai ir ikonografiškai skir- 
tingų tiek nuo klasikinių, tiek nuo viduramžiškų, tačiau ir vienoms, 
ir kitoms artimų bei giminingų. 


Tale atteggiata di paura e doglie 
Par chiami in van le sue dolci compagne; 
Le gual rimase tra fioretti e foglie 
Dolenti „Europa“ ciascheduna piagne. 
„Europa“, sona il lito, „Europa, riedi' - 
E'l tor nota, e talor gli bacia i piedi. 

29 Žr. toliau, n. 22, p. 241. 

Žmogaus proporcijų teorijos istorija 
kaip stilių istorijos atspindys 


Tyrimai, skirti proporcijų problemai, paprastai vertinami skeptiš- 
kai arba geriausiu atveju - abejingai. Ir nei viena, nei kita nuostata 
nekelia nuostabos. Įtarumą žadina pernelyg dažnai proporcijų ty- 
rinėtojui kylanti pagunda objektuose matyti tik tai, kas juose no- 
rima matyti; abejingumą paaiškina „modernus“ subjektyvistinis 
požiūris, kad dailės kūrinys yra visiškai iracionalus daiktas. Šiuo- 
laikinio žiūrovo, dar neatsikračiusio romantinės dailės interpreta- 
cijos įtakos, nedomina ar net erzina dailės istorikų kalbos apie tai, 
jog vienokio ar kitokio vaizdavimo pagrindas yra racionali pro- 
porcijų sistema ar net tam tikra geometrinė schema. 

Vis dėlto proporcijų kanonų istorijos tyrinėjimas dailės istori- 
kui nėra nenaudingas (su sąlyga, kad jis apsiribos faktiniais duo- 
menimis ir ryšis dirbti su tegul ir siauresne, bet patikimesne me- 
džiaga). Svarbu ne tik žinoti, ar atskiri dailininkai ir dailės istorijos 
tarpsniai buvo linkę tvirtai laikytis tam tikrų proporcijų sistemos, 
bet ir kaip jie tai darė. Klystume manydami, kad proporcijų teori- 
jos per se nuolat lieka tokios pačios. Egiptiečių metodas iš esmės 
skiriasi nuo Polikleito metodo, Leonardo metodika - nuo vidur- 
amžių metodikos. Šis skirtumas toks didelis ir, svarbiausia, tokio 
pobūdžio, jog atspindi esminius Egipto ir klasikinės antikos, Leo- 
nardo ir viduramžių dailės skirtumus. Jei tyrinėdami įvairias mums 
žinomas proporcijų sistemas mėginsime gilintis į jų esmę, 0 ne 

vaizdą, ir dėmesį kreipsime ne tiek į sprendimą, kiek į problemos 
formulavimą, minėtos sistemos atsiskleis kaip to paties „meninio 
sumanymo“ (Kunstwollen) išraiška kurio nors laikotarpio ar ku- 
rio nors dailininko pastatuose, skulptūrose ir paveiksluose. Pro- 
porcijų teorijos istorija yra stilių istorijos atspindys; dar daugiau - 
kadangi mes tiksliai suprantame vieni kitus gvildendami matema- 
tines formules, proporcijų teorijos istoriją galima traktuoti kaip 
atspindį, neretai aiškesnį už originalą. Galima sakyti, kad sudė- 
tingą Kunstwollen idėją proporcijų teorija išreiškia aiškiau ar bent 
apibrežčiau nei pati dailė. 


I 


Proporcijų teorija, jei pradėtume nuo apibrėžimo, mes laikome sis- 
temą, pagal kurią nustatomi matematiniai gyvos būtybės, ypač 
žmogaus, kūno dalių santykiai, kiek ši būtybė traktuojama kaip 
meninio vaizdavimo objektas. Iš šio apibrėžimo galima numanyti, 
kokiais skirtingais keliais galėtų pasukti proporcijų studijos. Ma- 
tematinius santykius galima išreikšti tiek dalijant visumą, tiek dau- 
ginant dalį; norą nustatyti šiuos santykius gali skatinti tiek grožio 
troškimas, tiek domėjimasis „norma“, arba galų gale poreikis įdieg- 
ti taisyklę; tačiau svarbiausia, kad proporcijas galima tirti remian- 
tis ir vaizdavimo objektu, ir objekto vaizdu. Klausimas „Koks yra 
normalus žasto ir viso kūno ilgio santykis, kai žmogus ramiai sto- 
vi priešais mane?“ labai skiriasi nuo klausimo „Kaip nustatyti to, 
kas atitinka žastą, ir to, kas atitinka visą kūną, ilgių santykį dro- 
bėje arba marmuro luite?“ Pirmasis klausimas apie „objektyvias“ 
proporcijas - atsakymas į jį glūdi pačiame kūrybos procese; šį klau- 
simą kelti ir į jį atsakyti galima tik tuomet, kai proporcijų teorija 
sutampa ar bent jau yra pavaldi konstravimo teorijai. 

Taigi „Žmogaus matmenų teoriją“ galima plėtoti trimis iš esmės 
skirtingais būdais. Šios teorijos tikslas galėjo būti nustatyti „ob- 
jektyvias“ proporcijas, nekreipiant dėmesio į jų santykį su „tech- 
ninėmis“ proporcijomis, arba - „technines“ proporcijas, nekrei- 
piant dėmesio į jų santykį su „objektyviomis“ proporcijomis, arba 

galima buvo atsisakyti ir vienos, ir kitos alternatyvos, ir, pavyz- 
džiui, „technines“ ir „objektyvias“ proporcijas sutapatinti. 

Šis paskutinis būdas grynuoju pavidalu buvo įkūnytas tik vieną 
kartą: Egipto dailėje.! 

„Techninių“ ir „objektyvių“ matmenų nesutapimą lemia trys 
sąlygos, tačiau Egipto dailė - išskyrus kelias trumpalaikes išimtis, 
atsiradusias dėl ypatingų aplinkybių, - visas jas iš esmės anuliavo 
ar, tiksliau, visiškai ignoravo. Pirma - tą faktą, kad kiekvienas kūno 
judesys keičia ir judančios galūnės, ir kitų kūno dalių matmenis; 
antra - tai, kad, turint galvoje normalaus regėjimo savybes, daili- 
ninkas objektą mato iš tam tikros perspektyvos; trečia - tai, kad ir 
žiūrovas baigtinį kūrinį mato iš perspektyvos, kurią, jei tik ji yra 
pakankamai ryški (pvz., kai skulptūra yra virš akių lygio), reikia 
kompensuoti sąmoningai nukrypstant nuo objektyviai teisingų pro- 
porcijų. 

Ne viena šių sąlygų netinka Egipto menui. Iš principo atsisakyta 
„Optinių patikslinimų“, koreguojančių žiūrovo įspūdį (femperatu- 
rae, nuo kurių, anot Vitruvijaus, priklauso „euritminis“ kūrinio 
poveikis). Figūrų judesiai ne organiški, o mechaniški, t.y. juos su- 
daro grynai lokaliniai atskirų kūno dalių padėties pakeitimai, ne- 
keičiant nei kūno formos, nei jo matmenų. Šioje fazėje sąmoningai 
atsisakyta net perspektyvos (taip pat ir modeliavimo, kai šešėliavi- 
mu siekiama to paties, ko perspektyviniame vaizdavime - brėži- 
niu). Nei tapyba, nei reljefas nepapildė plokštumos įsivaizduoja- 
mu tūriu, kurio reikalauja optinis natūralizmas (oy104ypAP10), ir 
dėl to Egipto tapyba ir reljefas stilistiškai nesiskiria vienas nuo 
kito; o skulptūra atsisakė iliuzinio trimačių tūrių suplokštinimo, 
kurio reikalauja Hildebrando Reliefbaftigkeit principas. Vadinasi, 
skulptūroje, kaip ir tapyboje bei reljefe, objektas vaizduojamas to- 
kiu aspektu, kuris, griežtai kalbant, yra visai ne aspectus („vaiz- 
das“), o geometrinis planas. Visos žmogaus figūros dalys išdėsto- 
mos taip, kad matytume arba tik frontalią jų projekciją, arba tik 


" Ir tam tikru mastu stilistiškai analogiškoje Azijos bei archajinėje graikų dailėje. 

gryną profilį. Tai pasakytina ir apie apvaliąją skulptūrą, ir apie 
dvimatę dailę, skirtumas tik tas, kad apvalioji skulptūra, naudo- 
janti daugiabriaunius luitus, mums pilnai atskleidžia visas pavir- 
šių projekcijas, tačiau skyrium vieną nuo kitos; o dviejų matavimų 
dailė jas atskleidžia nepilnai, tačiau viename atvaizde: galvą ir ko- 
jas ji vaizduoja tik profiliu, o krūtinę ir rankas - tik iš priekio. 
Baigtiniuose skulptūros kūriniuose (kurių visos formos suapva- 
lintos) ši geometrinė savybė, primenanti architekto planą, nėra to- 
kia akivaizdi kaip paveiksluose ir reljefuose, tačiau iš daugelio ne- 
baigtų darbų sužinome, kad net skulptūroje galutinę formą lemia 
pirminis geometrinis planas, darbo pradžioje apmestas akmens lui- 
to paviršiuje. Matome, kad ant vertikalių luito paviršių dailinin- 
kas nubraižė keturis atskirus brėžinius (retkarčiais pridėdamas 
penktą, bendro plano brėžinį, aptinkamą ant viršutinio horizonta- 
laus paviršiaus)?; po to iškirto figūrą ir nereikalingą akmens masę 
pašalino taip, kad formą sąlygotų nuolaidžiai sujungtų stačia- 
briaunių plokštumų sistema; galiausiai jis nugludino darbo eigoje 
susidariusius aštrius kampus (17 il.). Greta tokių nebaigtų darbų 
rastas skulptoriaus darbinis piešinys, papirusas, anksčiau buvęs 
Berlyno muziejuje, kuris dar aiškiau iliustruoja Egipto skulptorių 
darbo metodą, panašų į mūrijimą: skulptorius, tarsi projektuoda- 
mas namą, nubraižė sfinkso frontaliąją, bendro plano ir profilinę 


* Kalbant apie tapybą ir reljefą, didesnių išimčių matyti kūno dalyje virš klubų, 
tačiau net ir čia nesusiduriame su tikra perspektyva, t.y. natūralistiniu „judančios“ 
kūno dalies pateikimu; veikiau stebime grafinį perėjimą nuo frontalaus krūtinės 
vaizdo prie šoninio kojų vaizdo - ši forma atsiranda kone savaime du skirtingus 
vaizdus sujungus kontūrais. Beje, graikų dailėje šią grafinę konfigūraciją pakeitė 
forma, išreiškianti pasisukimą, kitaip tariant, nuoseklų perėjimą iš vienos „būse- 
nos“ į kitą: kaip graikų mitologija puoselėjo metamorfozę, taip graikų dailė pa- 
brėžė tuos pereinamuosius - arba, kaip pasakytų Aristoksenas, „kritinius“ - ju- 
desius, kuriuos mes įpratę vadinti contrapposto. Tai ypač matyti pusiau gulinčiose 
figūrose; plg. kad ir Egipto žemės dievą Kebą su ant žemės nublokštomis Gigantų 
figūromis „Antrosios Atėnės šventyklos“ frontone. 

3 Plano projekcija būtina tuomet, kai svarbiausi figūros matmenys yra ne ver- 
tikalūs, o horizontalūs, t.y. kai vaizduojami gyvūnai, sfinksai, pusiau gulinčios 
žmogaus figūros ar kelių figūrų grupės. 


68 


ŽMOGAUS PROPORCIJŲ TEORIJOS ISTORIJA KAIP STILIŲ ISTORIJOS ATSPINDYS 


(pastarosios išliko tik dalis) projekcijas taip, kad net ir šiandien 
pagal tą schemą būtų galima iškalti figūrą (18 il.).+ 

Tokiu būdu Egipto proporcijų teorija galėjo natūraliai išvengti 
sprendimo, ar ji siekianti „objektyvių“, ar „techninių“ matmenų, 
ar ji esanti antropometrija, ar konstravimo teorija: akivaizdu, kad ji 
buvo sykiu ir viena, ir kita. Nustatyti „objektyvias“ siužeto propor- 
cijas, t.y. jo aukštį, plotį ir gylį paversti išmatuojamais dydžiais, yra 
ne kas kita, kaip nustatyti matmenis remiantis frontaliąja, šonine ir 
bendro plano projekcijomis. O kadangi egiptietiškas vaizdavimas 
apsiribojo šiomis trimis projekcijomis (skirtumas tik tas, kad skulp- 
torius jas sugretindavo, o dvimatės dailės meistras - sujungdavo), 
„techninės“ proporcijos neišvengiamai sutapo su „objektyviomis“. 
Santykiniai gamtos objekto matmenys, išreikšti frontaliąja, šonine 
ir bendro plano projekcijomis, neišvengiamai sutapo su santykiniais 
dirbtinio daikto (artefact) matmenimis: jei Egipto dailininkas nu- 
sprendė visą žmogaus figūros ilgį suskirstyti į 18 ar 22 padalas ir, be 
to, žinojo, kad pėdos ilgis siekia 3 ar 3 !/; tokios padalos, o blauz- 
dos - 5 padalas:*, jis taip pat žinojo, kokius dydžius turėjo pažymėti 
ant tapomos plokštumos ar akmens luito paviršiaus. 

Iš daugelio mus pasiekusių pavyzdžių? žinome, jog egiptiečiai, 
vaizduodami ne tik žmones, bet ir gyvūnus, kurių vaidmuo Egipto 
dailėje buvo labai svarbus, naudodavo tinklelį, kuriuo akmens ir 


* Amtliche Berichte aus den koniglichen Kunstsammlungen, XXXIX, 1917, 
sk. 105 t. (Borchardt). 

5 Dalijimas į aštuoniolika kvadratėlių būdingas „ankstyvajam kanonui“, 0 į 
dvidešimt du - „vėlyvajam“. Tačiau abiejuose kanonuose neatsižvelgiama į viršu- 
tinę galvos dalį (dalį virš os frontale „ankstyvajame“ kanone ir dalį virš plaukų 
linijos - „vėlyvajame“), nes šukuosenų ir galvos apdangalų įvairovė čia reikalavo 
tam tikros laisvės. Žr. H. Schafer, Von ūgyptischer Kunst, Leipzig, 1919, II, 
P- 236, n. IO$, ir ypač išsamų C.C. Edgaro straipsnį „Remarks on Egyptian ,Sculp- 
tors' Models““, Recueil de travaux relatifs ū la bbilologie...ėgyptienne, XXVII, 
P- 137 ir t.; taip pat plg. to paties autoriaus įvadą leid. Catalogue Gėnėral des 
Antiguitės Egyptiennes du Musėe du Caire, XXV, Sculptors' Studies and Unfinis- 
bed Works, Cairo, 1906. 

6 Ypač daug jų Kairo muziejuje; taip pat žr. įdomų Ptolemajo I sieninės tapy- 
bos ciklą Hildesheimo „Pelizaeus“ muziejuje. 

sienos paviršių tiksliai padalydavo vienodais kvadratėliais.7 Šio tin- 
klelio paskirtį geriau suvoksime palyginę jį su apgaulingai panašia 
kvadratėlių sistema, kuria naudojasi dabartiniai dailininkai, norė- 
dami perkelti kompoziciją iš mažesnio paviršiaus į didesnį (mise 
au carreau). Iš tiesų ši procedūra remiasi parengiamuoju piešiniu — 
visiškai nepriklausomu nuo kvadratūros, - ant kurio vėliau laisvai 
pasirinktose vietose pažymimos horizontalios ir vertikalios lini- 
jos, tuo tarpu egiptiečio dailininko tinklelis yra pirmesnis už brė- 
žinį ir iš anksto lemia galutinį rezultatą. Egiptietiškas tinklelis, ku- 
rio svarbesnės linijos visuomet susijusios su tam tikrais žmogaus 
kūno taškais, tapytojui ar skulptoriui iškart nurodo, kaip kompo- 
nuoti figūrą: iš pat pradžių dailininkas žino, kad kulkšnis turi būti 
ant pirmos horizontalios linijos, kelis - ant šeštos, pečiai — ant 
šešioliktos ir taip toliau (I pav.). 

Trumpai tariant, egiptietiškas tinklelis naudojamas ne vaizdui 
perkelti, o konstruoti, jis taikomas nustatant matmenis ir apibrė- 
žiant judesį. Kadangi tokie veiksmai kaip žingsnis pirmyn ar 
posūkis atgal buvo vaizduojami tik stereotipiškai keičiant kūno 
padėtį, o ne anatomiją, net judesį buvo galima nustatyti pagal gry- 
nai kiekybinius duomenis. Pavyzdžiui, buvo sutarta, kad puo- 
lančios figūros žingsnio ilgis (matuojant nuo vienos pėdos pirštų 
galiukų ligi kitos) turėtų siekti 10 */; padalos, o ramiai stovinčios - 
jau tik 4 */; arba 5 */; padalos.? Neklysime teigdami, jog egiptietis 
dailininkas, ketindamas pavaizduoti stovinčią, sėdinčią ar žen- 
giančią figūrą ir įvaldęs šią proporcijų sistemą bei nustatęs figūros 
dydį, iš anksto žinojo, koks bus rezultatas.? 

Egipto proporcijų teorija aiškiai atspindi egiptiečių Kunstwol- 
len, nukreiptą ne į kintamumą, o į pastovumą, ne į gaivališką da- 


" Edgar, Catalogue, p. 53; taip pat plg. A. Erman, in Amtlicbe Berichte aus den 
koniglichen Kunstsammlungen, XXX, 1908, p. 197 ir t. 

Š Plg., pavyzdžiui, E. Mackay publikaciją Journal of Egyptian Archaeology, IV, 
1917, il. XVII. Tačiau kitais atžvilgiais Mackay straipsnis, mano galva, stokoja 
Edgaro veikalams būdingo solidumo. 

3 Ir priešingai, visos figūros dydį lemia vieno tinklelio kvadratėlio dydis, todėl 
iš mažiausio tokio tinklelio fragmento egiptologai gali rekonstruoti visą figūrą. 

barties simbolizavimą, o į belaikės amžinybės realizavimą. Peri- 
klio laikų dailininkas, kurdamas žmogaus figūrą, siekė ją pripildy- 
ti tariamos, tačiau aristoteliškąja prasme „aktualios“ gyvybės; ši 
figūra tėra atvaizdas, atspindintis organišką žmogaus paskirtį. 
Egiptietis, kurdamas žmogaus figūrą, siekė ją pripildyti tikros, 
tačiau aristoteliškąja prasme tik „potencialios“ gyvybės; ši figūra 
yra patikimesnė žmogaus formos, o ne jo paskirties, replika. Tiesą 
sakant, mes žinome, kad Egipto memorialine skulptūra buvo sie- 
kiama ne pakartoti savarankišką gyvenimą, o tarnauti kito gyve- 
nimo, dvasios Ka gyvenimo medžiaginiam substratui. Graikams 
plastinis atvaizdas įamžina kažkada gyvenusį žmogų; egiptiečiams — 
kada nors atgimsiantį kūną. Graikams dailės kūrinys egzistuoja 
estetinės idealybės, egiptiečiams — maginės realybės plotmėje. Pir- 
mieji dailininko uždaviniu laiko imitaciją (uiunots); antrieji — re- 
konstrukciją. 

Dar sykį grįžkime prie sfinkso skulptūros parengiamojo pieši- 
nio. Čia panaudoti mažiausia trys skirtingi tinkleliai, - tiek jų pri- 
reikė dėl to, kad šis sfinksas, tarp letenų laikantis mažą deivės 
figūrėlę, sukomponuotas iš trijų heterogeninių (nevienalyčių) da- 
lių, kurių kiekvienai reikalinga savita konstravimo sistema: tai liūto 
kūnas, kurio proporcijos atitinka kanoną, taikomą šiai gyvūnų 
rūšiai; žmogaus galva, padalyta pagal vadinamąją „karališkųjų 
galvų“ schemą (vien tik Kaire išlikę per keturiasdešimt pavyzdžių); 
ir maža deivė, kuriai pritaikytas įprastinis dvidešimt dviejų kvad- 
ratėlių kanonas, skirtas visai žmogaus figūrai.'? Tad būtybė, kurią 
rengiamasi pavaizduoti, yra tik „rekonstrukcija“, sudaryta iš trijų 
dėmenų, kurių kiekvienas suvokiamas ir matuojamas taip, lyg jis 
stovėtų skyrium. Net ir privalėdamas sujungti tris nevienalyčius 
elementus į vieną atvaizdą, egiptietis dailininkas nemanė, kad būti- 

"9 Būtent šis „konkretus nukrypimas nuo kitų tinklinių piešinių“ Berlyno Sfink- 
so papirusą daro ypač reikšmingą: tai, kad buvo panaudotos trys skirtingos pro- 
porcijų sistemos - šią anomaliją nesunkiai paaiškina faktas, jog vaizduojamasis 
organizmas yra ne vienalytis, o daugialytis, - galutinai įrodo, kad egiptietiška 


lygių kvadratėlių sistema buvo ne perkėlimo metodas, o kanonas. Siekdami tik 
mise au carreau, menininkai visuomet naudoja vienodas groteles. 

na modifikuoti tris griežtas proporcijų sistemas vien dėl organiš- 
kos vienovės, kuri graikų dailėje pasireiškia net Chimerose. 


II 


Iš to, kas pasakyta ankstesniuose paragrafuose, galime numanyti, 
kad klasikinė graikų dailė turėjo visiškai išsivaduoti iš egiptietiš- 
kos proporcijų sistemos. Archajinės graikų dailės principai vis dar 
buvo panašūs į egiptiečių principus; tačiau klasikinis stilius buvo 
pranašesnis už archajinį, nes teikė meninę vertę būtent tiems veiks- 
niams, kuriuos egiptiečiai ignoravo arba neigė. Klasikinė graikų 
dailė atkreipė dėmesį į organiškame judesyje kintančius matme- 
nis, į regėjimo procesų sąlygotą perspektyvą ir į būtinybę atskirais 
atvėjais „euritminėmis“ priemonėmis koreguoti optinį stebėtojo 
įspūdį." Vadinasi, graikai negalėjo remtis tokia proporcijų siste- 
ma, kuri, apibrėždama „objektyvius“ matmenis, kartu griežtai reg- 
lamentavo ir „technines“ proporcijas. Proporcijų teorija jiems bu- 
vo priimtina tik tiek, kiek ji leido dailininkui laisvai keisti ir sieti 
„objektyvius“ matmenis, - žodžiu, tik tiek, kiek ji apsiribojo ant- 
ropometrija. 

Štai kodėl apie graikų proporcijų teoriją, jos raidą ir taikymą 
klasikiniais laikais turime daug mažiau tikslios informacijos negu 


"I Plg. dažnai cituojamą pasakojimą apie Fidijaus „Atėnę“, kurios apatinė kūno 
dalis, nors „objektyviai“ ir per trumpa, skulptūrą pastačius gerokai aukščiau akių 
lygio vis dėlto atrodė esanti „taisyklinga“ (J. Overbeck, Die antiken Schbriftguel- 
len zur Geschichte der bildenden Kunst bei den Griechben, Leipzig, 1868, nr. 772). 
Taip pat labai įdomus rečiau pastebimas fragmentas iš Platono Sofisto, 235E/ 
236A: Odxowv 6001 ye TW UEYŪAOV KOV Ti TAUTTOVOLW ĖPYOV A yPdĖOVALV. Ei YŪP 
danOd1601Ev TV TOV XaAGN dANBVTV oULLETPLaV, oL00 OT1 GLLUXPOTEPA LiĖV tOV ŠĖOV- 
TOC td dvo, LEeiCo 6ė td xXdto 6aivo1T' dv Šid TO ta uĖV KOpPVBEV, ta 5 ėyyVOEV 04 
nuov OpūoBa1. dp' oVv 0V xGipELwV tO dANnBĖC ėdoavtEc Oi ŠnuoVPYO! vUv 0V tūŪC 
oV0ac GvLKETPIOC, dA tūc ŠoEoVUGaC ETva1 xalds toic EiŠmAoLc ėvanepydLovTa:; 
H.N. Fowler vertimas į anglų kalbą, Plato (Loeb Classical Library), II, p. 33 5: 
„Ne vien kuriantys kokią didelę skulptūrą ar paveikslą [taiko „iliuziją“]. Mat 
jeigu jie norėtų perteikti tikrąsias gražių formų proporcijas, viršutinės dalys, kaip 
žinai, atrodytų mažesnės, o apatinės - didesnės, negu yra iš tikrųjų, nes viršutines 
dalis matome iš toliau, o apatines - iš arčiau... Argi ne todėl menininkai nepaiso 
tiesos ir savo kūriniuose įkūnija ne tikrąsias proporcijas, o tas, kurios gražiai 
atrodo?“ 

apie egiptiečių sistemą. Kadangi „techniniai“ ir „objektyvūs“ mat- 
menys nebėra tapatūs, kūriniuose tiesiogiai nebegalima įžvelgti jo- 
kios sistemos ar sistemų'?; tačiau šiek tiek informacijos galima rasti 
literatūriniuose šaltiniuose, dažnai susijusiuose su Polikleitu - klasi- 
kinės graikų antropometrijos tėvu ar bent jau apibendrintoju.'3 

Galeno veikale Placita Hippocratis et Platonis, pavyzdžiui, skai- 
tome: TO Š€ XdAA0C OWX ĖV TN] TAV Gtovyeiowv, di Ėv T TAV uopiov 
Gvuetpia cvviotaBa1 voniCe1 [XpVvoinnoc], šuxTUA0V NPOC dx TU- 
Aov ŠNAOVOTI XVI GVUTŪVTOV dVTOV TPOC TE UETAXŪPTIOV XAI XAP- 
TOV, XAI TOVTOV TPOC TNXVWV, XVI TNXE0C TPOC BpaxLova, xa! nŪVTOV 
TPOC TŪVTA, XA0dAnEP ėv tO MolvxAeiTOV xavovi yėypantai.!4 „Chri- 
sipas... mano, kad grožį sudaro ne elementai, o harmoninga dalių 
proporcija, vieno piršto santykis su kitu, visų pirštų santykis su 
plaštaka, plaštakos - su riešu, šių dviejų - su dilbiu, dilbio — su 
visa ranka, žodžiu, visų dalių tarpusavio santykis, kaip pasakyta 
Polikleito kanone.“ 

Pirma, ši ištrauka patvirtina ankstesnę mūsų prielaidą, kad Poli- 
kleito „kanonas“ buvo grynai antropometrinio pobūdžio, t.y. kad 
jo tikslas nėra padėti kompoziciškai apdoroti akmens luitus ar sie- 
nos paviršius, o tik nustatyti „objektyvias“ vidutinio žmogaus pro- 
porcijas: „techniniams“ matavimams jis tikrai nedarė poveikio. 
Laikydamasis šio kanono dailininkas neprivalėjo atsisakyti anato- 
minių ar mimetinių variacijų, perspektyvos panaudojimo, ar net, 


12 Žymusis Oksfordo metrologinis reljefas (Journal of Hellenic Studies, IV, 
1883, p. 335 ir t.) neturi nieko bendra su dailės proporcijų teorija, vienintelė jo 
paskirtis - standartizuoti vadinamuosius komercinius matus: r sieksnis (6pyvia) 
= 7 pėdos (n66ec) = 2,07 m. Vadinasi, čia nemėginama proporcingai padalyti 
žmogaus figūrą, rodančią minėtus matavimo vienetus. 

3 Apie Vitruvijaus minimus proporcijų teoretikus - Melantijų, Pollisą, Demo- 
filą, Leonidą, Eufranorą ir kt. - mes nežinome nieko, išskyrus jų vardus. Vis dėlto 
Kalkmannas (Die Proportionen des Gesichts in der griechbischen Kunst [Berliner 
Winckelmannsprogramm, nr. 53], 1893, p. 43 ir t.) bandė kildinti Vitruvijaus 
teiginius apie matavimus iš Eufranoro kanono. Neseniai pasirodęs Foato straips- 
nis (Journal of Hellenic Studies, XXXV, 1914, p. 225 ir t.) mūsų žinių apie anti- 
kinę proporcijų teoriją iš esmės nepraturtino. 

'+ Galen, Placita Hippocratis et Platonis, V, 3. 

reikalui esant, figūros matmenų pritaikymo subjektyviam žiūrovo 
vizualiniam suvokimui (kaip tais atvejais, kai skulptorius pailgina 
viršutines aukštai stovinčios figūros dalis arba pastorina nuo žiūro- 
vo trijų ketvirčių posūkiu nukreiptą veido pusę). Antra, Polikleito 
proporcijų teorijos principą Galenas apibūdina kaip, mes pasaky- 
tume, „organišką“. 

Kaip žinia, Egipto dailininkas teoretikas pirmiau nubraižydavo 
vienodų kvadratėlių tinklelį*5 ir tik po to jame pažymėdavo figūros 
kontūrus - nesukdamas galvos, ar tinklelio linijos atitinka svar- 
biausias kūno dalių jungtis, ar ne. Pavyzdžiui, „vėlyvajame kano- 
ne“ (I pav.) matome, kad horizontalės 2, 3, 7, 8, 9, I 5 kerta visiš- 
kai nesvarbius taškus. Graikų dailininkas teoretikas pasirinko kitą 
kelią. Jis nepradeda nuo mechaniškai nubraižyto tinklelio, į kurį 
vėliau įtaikoma figūra; priešingai, jis pradeda nuo žmogaus figūros, 
padalydamas ją į liemenį, galūnes ir jų dalis, ir tik po to mėgina 
nustatyti, kaip šios dalys siejasi viena su kita ir su visuma. Tai, kad 
Polikleitas, anot Galeno, aprašo pirštų, pirštų ir plaštakos, plašta- 
kos ir dilbio, dilbio ir rankos, o galiausiai kiekvienos galūnės ir 
viso kūno teisingas proporcijas, įrodo, jog klasikinė graikų pro- 
porcijų teorija atsisakė minties kūną konstruoti modulio pagrin- 
du, tarsi iš mažų vienodų statybinių blokelių: ji siekė nustatyti at- 
skirų kūno dalių, anatomiškai išskaidytų ir atskirtų viena nuo kitos, 
ir viso kūno santykį. Vadinasi, Polikleito kanono esmę atspindi ne 
mechaniško tapatumo, o organiško išskaidymo principas; būtų vi- 
sai neįmanoma jo keliamus reikalavimus suderinti su kvadratėlių 
tinkleliu. Jei norime suvokti neišlikusios graikų teorijos savitumą, 
turime jo ieškoti ne egiptiečių proporcijų sistemoje, o toje sistemo- 
je, pagal kurią matuojamos figūros Albrechto Dūrerio traktato apie 
žmogaus proporcijas pirmojoje knygoje (7 pav.). 

"5 Pati padala lygi aukščiui nuo pado iki kulkšnies viršaus [ir neseniai apibrėž- 
ta kaip I „kumštis“ arba 1 !/; „delno pločio“ (žr. Iversen, cit. p. 8)]. Tačiau šios 
padalos santykis su atskirų kūno dalių matmenimis, net ir su pačios pėdos ilgiu, 
įvairuoja; tiesą sakant, galima suabejoti, ar apskritai buvo keliamas tikslas nusta- 


tyti tokį santykį. „Ankstyvajame“ kanone pėdos ilgis paprastai lygus 3 padaloms 
(beje, plg. Edgar, Travaux, p. 145), „vėlyvajame“ - beveik 3 !/; ir t.t. 

1. Egipto meno „vėlyvasis kanonas“, pagal Travaux relatifs 
ū la pbilologie et archėologie ėgyptiennes, XXVII, 905, p. 144 


Visi šių figūrų matmenys išreikšti paprastosiomis viso ilgio trup- 
menomis, o paprastoji trupmena iš tikrųjų yra vienintelis matema- 
tinis simbolis, tinkamas „proporcingų dydžių santykiams“ reikšti. 
Galeno pateikta ištrauka rodo, kad ir Polikleitas mažesniosios da- 
lies dydį nuosekliai žymėjo jos ir didesniosios dalies, arba viso dy- 
džio, trupmena ir nė nemanė matmenis reikšti nekintamo modu- 
lus kartotiniais. Būtent šis metodas — matmenis sieti tiesiogiai ir 
išreiškšti vieną kitu, o ne suprastinti atskirai ir suvesti į vieną neut- 
ralų skaičių (x = */4, o ne x = I, y = 4) - akimirksniu atskleidžia 
klasikinei teorijai būdingą Vergleicblichbkeit Eins gegen dem An- 
dern (Dūrer). Neatsitiktinai Vitruvijus, vienintelis senovės auto- 
rius, mums palikęs skaičiais išreikštų duomenų apie žmogaus 

proporcijas (šie duomenys aiškiai atėję iš graikiškų šaltinių), pro- 
porcijas išreiškia tik kūno ilgio paprastosiomis trupmenomis!“, na, 
o šiandien jau įrodyta, kad ir paties Polikleito skulptūros „Dorifo- 
ras“ („Ieties nešėjas“) svarbesnių kūno dalių matmenis galima iš- 
reikšti tokiomis trupmenomis.!7 

Antropometrinis ir organiškas klasikinės proporcijų teorijos 
pobūdis tiesiogiai siejasi su trečiąja apibūdinančia savybe - jos aki- 
vaizdžiai normatyviniais ir estetiniais siekiais. Egipto sistema te- 
siekia nusistovėjusią darbo praktiką paversti nekintama formule, 
tuo tarpu Polikleito kanonas mėgina apčiuopti grožį. Galenas jį 
labai taikliai vadina to, „kame slypi grožis“ (xdAM0c cuviota8a:), 
apibrėžimu. Vitruvijus savo trumpą matavimų sąrašą pateikia kaip 
„bomo bene figuratus matmenis“. O vienintelis teiginys, neabejo- 
tinai priklausęs pačiam Polikleitui, skamba taip: to ydp e0 napė 
UUXPOV Ši TOMGV dpL0LGv ytyveo0a1!?, „grožis skleidžiasi paleng- 
va, per daugybę skaičių“. Vadinasi, Polikleito kanonu siekta įgy- 
vendinti estetikos „dėsnį“, ir, kas itin būdinga klasikinei mąstyse- 
nai, tokį „dėsnį“ buvo galima įsivaizduoti tik santykių, išreiškiamų 


16 Šį faktą pagrįstai pabrėžė Kalkmannas (op. cit.) kritikuodamas tuos, kurie 
Galeno veikalo ištraukoje linkę įžiūrėti modulio sistemos aprašymą. Šiuos auto- 
rius tikriausiai suklaidino šdxTvAosc (pirštas), kurį jie palaikė mato vienetu, nes jis 
yra mažiausia matuojamo kūno dalis. 

Patogumo delei išvardysiu Vitruvijaus matus: a) veidas (nuo plaukų linijos iki 
smakro) = '/ro (viso ilgio); b) plaštaka (nuo riešo iki didžiojo piršto galiuko) = '/ro; 
c) galva (nuo viršugalvio iki smakro) = '/g; d) nuo kaklo duobutės iki plaukų 
linijos = */6; e) nuo kaklo duobutės iki viršugalvio = !/,; £) pėdos ilgis = !/6; g) 
dilbis = '/4; h) krūtinės plotis = '/,. 

Be to, nurodoma, kad veidą sudaro trys lygios dalys (kakta, nosis ir apatinė 
veido dalis su burna ir smakru) ir kad stačias kūnas su išskėstomis rankomis telpa 
į kvadratą; o išžergtomis kojomis ir pakeltomis rankomis - į apskritimą, kurio 
centrą sudaro bamba. [Dėl minėtų nuorodų kosmologinės kilmės žr. E. Saxl, op. 
cit., p. 8]. 

Teiginiai (a) ir (c) akivaizdžiai prieštarauja teiginiams (d) ir (e), pagal kuriuos 
viršutinė kaukolės dalis siektų '/:-, o ne '/,0. Kadangi tik pastarasis matmuo gali 
būti teisingas, teiginių (d) ir (e) tekstai buvo iškraipyti. Štai kodėl renesanso te- 
oretikai, pvz., Leonardo, šioje vietoje įvedė įvairias pataisas (plg. n. 83, p. IOI). 

*7 Kalkmann, op. cit., p. 36-37. 

IŠ E. Diels, in Arcbūologischer Anzeiger, 1889, nr. I, p. 10. 

trupmenomis, pavidalu. Klasikinė estetika, išskyrus Plotiną ir jo 
sekėjus, grožio principą tapatino su dalių tarpusavio ir visumos 
santykių harmonija.'? 


19 Būtų pats laikas šioje vietoje aptarti tris mūsų diskusijai svarbias Vitruvijaus 
estetinės teorijos sąvokas: proportio, symmetria ir eurbytbmia. Iš jų visų eurbyt- 
bmia kelia mažiausiai sunkumų. Kaip jau ne kartą minėjome (plg. Kalkmann, op. 
cit., p. 9 ir t., n., taip pat p. 38 ir t., n.), ji grindžiama deramu „optinių patiksli- 
nimų“ taikymu, kai, didinant arba mažinant objektyviai teisingus matmenis, pa- 
naikinami subjektyvūs dailės kūrinio iškraipymai. Anot Vitruvijaus, I, 2, ewrbyt- 
bmia yra „venusta species commodusgue aspectus“ (t.y. „maloni išvaizda ir 
tinkamas aspektas“; tai skiriamasis bruožas to, ką Filas Mechanikas (cituojamas 
Kalkmanno) vadina tad 6u6ioya T Opdoe1 xai E0pvVBLa kauvoneva, - to, „kas akiai 
atrodo malonu ir euritmiška“. Pavyzdžiui, architektūroje storinamos kampinės 
peripterio kolonos, nes kitaip dėl apšvietimo jos atrodytų plonesnės už kitas; ar- 
ba kreivinami stilobatai ir epistilai. Sunkiau nustatyti proportio ir symrnetria skir- 
tumą, kadangi abu šie terminai vartojami ir dabar, tačiau jų reikšmė iš esmės 
pakitusi. Remiantis Vitruvijaus vartosena, man regis, symmetria („simetrija“ pir- 
mykšte prasme) su proportio susijusi taip, kaip normos apibrėžimas - su normos 
diegimu. Syrmnmetria, apibūdintą (I, 2) kaip „ex ipsius operis membris conveniens 
consensus ex partibusgue separatis ad universae figurae speciem ratae partis res- 
ponsus“ („atitinkama harmonija, vyraujanti tarp kūrinio dalių, ir metrinė analo- 
gija, atsirandanti iš atskirų dalių santykio su visu vaizdu“), būtų galima laikyti 
estetiniu principu: dalių tarpusavio santykis bei dalių ir visumos harmonija. Kita 
vertus, proportio (III, 1), apibūdinta kaip „ratae partis membrorum in omni ope- 
re totiusgue commodulatio“ („kūrinio rata pars Į[modulis, padala] ir visumos ma- 
tavimų suderinimas“), yra specialus metodas, kuriuo remiantis, anot Dūrerio, šie 
harmoningi santykiai taikomi praktikoje: architektas pasirenka modulį (rata pars, 
ėuBaTnę), kurį multiplikuodamas (IV, 3) gauna tikruosius kūrinio matmenų ap- 
skaičiavimus - panašiai kaip šių laikų architektas, nusprendęs suprojektuoti sve- 
tainę, kurios santykis 5 : 8, jos tikrus matmenis apibrėžia santykiu 189 : 30 
(18x9x30). Vadinasi, proportio nėra grožio sąlyga, o tik padeda grožį įgyvendin- 
ti. Beje, Vitruvijaus dėstymas yra labai nuoseklus, proportio nuolat apibūdinama 
kaip simetrijos pagrindas, tačiau sykiu tvirtinama, kad proportio būtina „derinti 
prie simetrijos“ („wniversaegue proportionis ad symmetriam comparatio“ ). Trum- 
pai tariant, proportio - tiksliausias šio termino vertimas būtų „dydžio nustaty- 
mas“ - yra architektūros technikos metodas, kuris klasikiniu požiūriu vaizduoja- 
majai dailei nėra itin reikšmingas. Visiškai suprantama, kodėl Vitruvijus žmogaus 
proporcijas apžvelgia ne skyriuje apie proportio, o skyriuje apie symmetria, ir 
kodėl, kaip jau minėjau, proporcijas jis išreiškia ne modulio kartotiniais, o kūno 
ilgio trupmenomis. Modulis, cormmodulatio, jam atrodo naudingas tik kaip prak- 
tinio matavimo metodas; kita vertus, „tinkamą“ matmenų „harmoniją“, nustaty- 
tiną pirmiau už commodulatio, jis įsivaizduoja kaip santykius (išreiškiamus trup- 
menomis), kurie išvedami iš organiško paties kūno (arba, šiuo atveju, pastato) 
padalijimo. Žr. taip pat Kalkmann, op. cit., p. 9, n. 2: „Proportio veikia tik mo- 

Tad nepaslankiam, mechaniškam, statiškam, nusistovėjusiam 
Egipto amatininkų kodeksui klasikinė Graikija priešpriešino lanks- 
čią, dinamišką, estetiškai pagrįstų santykių sistemą. Šis kontrastas 
aiškiai suvoktas jau antikiniais laikais. Savo pirmosios knygos de- 
vyniasdešimt aštuntajame skyriuje Diodoras Sicilietis pasakoja to- 
kią istoriją: senų senovėje (t.y. šeštajame amžiuje pr. Kr.) du skulp- 
toriai, Teleklis ir Teodoras, kulto apeigoms padarė dviejų dalių 
statulą. Teleklis savo dalį ruošė Same, o Teodoras - Efese; jas su- 
dėjus, abi tobulai atitiko viena kitą. Toks darbo metodas, kaip 
teigiama pasakojime, buvo paplitęs ne Egipte, o Graikijoje. Mat 
egiptiečiai, skirtingai nei graikai, nustatydavo skulptūros proporci- 
jas ne iš regimosios patirties (TO MC Xatd ThV OpaAG1w bavtaociac), O 
iš karto (TO mvixavTa) apskaičiuodavo dalių matmenis, nuo di- 
džiausios iki mažiausios?“, kai tik akmenys karjere būdavo suskal- 
dyti, aptašyti ir paruošti. Egipte, kaip pasakoja Diodoras, kūno 
sąrangą?! dalydavo į 21'/4 lygios dalies**; tad nusprendę, kokio 
dydžio bus daroma figūra, dailininkai galėdavo pasiskirstyti dar- 
bus ir atlikti juos net būdami skirtingose vietose, ir vis tiek tiksliai 
sujungdavo dalis. 


duliu, rata pars, paremtą konstravimą. Syr1metria yra papildomas veiksnys: da- 
lys tarpusavyje turi būti gražiai ir tinkamai susietos - tai reikalavimas, kurio pro- 
portio savaime nekelia“; toliau A. Jolles, Vitruvs Aestbetik (disert., Freiburg, 
1906), p. 22 ir t. 

*9 Esama įstabaus panašumo tarp šio apibūdinimo ir Izaijo knygos 44, 12, kur 
aprašoma (Asirijos-Babilonijos) „stabų dirbėjo“ veikla: „Dailidė tašo medį, ma- 
tuoja, užbraukdamas raudona kreida, apdailina, apvaliai nuskrieja, daro vyro 
paveikslą kaip dailų žmogų...“ 

** Pažymėtina, jog kalbėdamas apie graikus Diodoras sako ovuuetpia („har- 
moninga proporcija“), o apie egihptiečius - xataoxevn („sąranga“, „statinys“ ). 

22 Čia įsivėlė nedidelė klaidelė, nes iš viso yra dvidešimt dvi padalos. Tačiau 
pats principas suvoktas gana teisingai, ypač tai, kad viršugalviui palikta šiek tiek 
vietos (ketvirtis). Taip pat vertėtų atkreipti dėmesį į tai, jog Diodoras kaip tikras 
dailės istorikas įžvelgia stilistinį Egipto dailės ir archajinės Graikijos dailės gimi- 
ningumą ir kartu abi laiko klasikinio stiliaus priešingybėmis. Plg. taip pat anks- 
tesnįjį skyrių, kuriame kalbama apie mitinį graikų skulptūros pradininką: tov te 
pVOLOV T0V dpyxdiwv xaT' AiyvnTOV dvėpiūvtav TOv aUtov Etlvai tolc VTO Aaiddūlov 
XGTUGXEVAGOEL GL Tapa tot c ElAnor. 

Tikėsime šia sąmojinga istorija ar ne, šiaip ar taip, jos autorius 
puikiai suvokė ne tik tai, kuo skiriasi Egipto dailė nuo klasikinės 
Graikijos dailės, bet ir kuo skiriasi Egipto proporcijų teorija nuo 
klasikinės Graikijos proporcijų teorijos. Diodoro pasakojimas svar- 
bus ne todėl, kad patvirtina Egipto kanono egzistavimą, o todėl, 
kad akcentuoja neprilygstamą jo vaidmenį kuriant dailės kūrinius. 
Net ir pats tobuliausias kanonas nebūtų padėjęs dviem dailinin- 
kams atlikti tai, kas pasakojama apie Teleklį ir Teodorą, jeigu 
„techninės“ dailės kūrinio proporcijos skirtųsi nuo „objektyvių“ 
kanono taisyklių. Penktajame amžiuje, ką jau kalbėti apie ket- 
virtąjį, du graikų skulptoriai, net ir smulkiausiai aptarę, kokios 
proporcijų sistemos laikysiąsi ir kokio dydžio skulptūrą kalsią, jos 
dalių nebūtų galėję dirbdinti skyrium vieną nuo kitos: net ir griež- 
tai laikydamiesi sutarto matavimų kanono, jie laisvai komponuotų 
formas.?3 Tačiau vargu ar kontrastas, kurį siekia išryškinti Diodo- 
ras, galėtų reikšti, kaip ligi šiol buvo manoma, jog graikai, priešin- 
gai negu egiptiečiai, neturėjo jokio kanono ir savo figūrų propor- 
cijas nustatydavo „iš akies“?4 — jau nekalbant apie tai, kad 
Diodoras bent jau iš tradicijos privalėjo žinoti apie Polikleito ban- 
dymus. Jis, matyt, norėjo pabrėžti, kad egiptiečiams proporcijų 
kanonas leido iš anksto numatyti galutinį rezultatą (dėl to jį buvo 
galima taikyti „vietoje“, vos paruošus akmenį); o graikų manymu, 
be kanono, reikėjo dar kai ko - vizualinio stebėjimo. Jis nurodo, 
kad egiptiečiui skulptoriui, kaip kokiam mūrininkui, pakako tik 


*3 Privalome padaryti išimtį Jollesui, op. cit., p. 91 ir t., kuris šį pasakojimą 
sieja su dualizmu, neva glūdinčiu klasikinėje graikų dailėje, - dualizmu, kurį jis 
apibūdina kaip „simetrinės“ ir „euritminės“ dailės sampratų priešpriešą; anot jo, 
būtent „euritminė“ samprata remiasi xatd Thv Opao1wv bavtacia. Diodoro pasa- 
kojimas apie Teleklį ir Teodorą apskritai nekalba apie cvuuetpia; tiesą sakant, 
ovuieTpPia sąvoką jis vartoja, kalbėdamas kaip tik apie tą, palyginti su Telekliu ir 
Teodoru, „modernų“ stilių, kuris, pasak Jolleso, yra būdingas ne-„simetrinei“, 
t.y. „euritminei“, dailės sampratai. 

24 Taip savajame Diodoro teksto vertime (1869) teigia Wahrmundas. Šį po- 
žiūrį pagrįstai atmetė Kalkmannas (op. cit., p. 38, n.) kaip neatitinkantį pačios 
ovuuetpia sąvokos, savaime reiškiančios, jog dailės kūrinys nėra gaminamas tie- 
siog „iš akies“, jis priklauso nuo apibrėžtų matavimo normų. 

matmenų savo darbui atlikti, jų laikydamasis, jis galėjo atgaminti, 
ar tiksliau, gaminti figūras bet kur ir iš kiek nori dalių; o graikų 
menininkas, priešingai, negalėjo iškart pritaikyti kanono akmeny- 
je, o turėjo kartas nuo karto derintis prie xatd TV Opao1v 6avTa- 
Gia, t.y. „vizualinio suvokimo“, atsižvelgti į vaizduojamo kūno 
organiškas savybes, menininkui prieš akis iškylančių perspektyvų 
įvairovę ir galbūt net ypatingas užbaigto kūrinio apžiūros sąlygas. 
Nereikia nė sakyti, kad dėl visų šių priežasčių kanoninė matavimo 
sistema, įdiegta praktikoje, įvairiai kinta ir transformuojasi.?5 
Kontrastas, kurį norima atskleisti Diodoro pasakojimu ir kuris 
čia iš tikrųjų atsiskleidžia nepaprastai gyvai, sietinas su „rekonst- 
ravimo“ ir „imitavimo“ (uiunotc) priešprieša, su dailės, visiškai 
paklūstančios mechaniniam ir matematiniam kodeksui, priešprie- 
ša dailei, kurioje, nepaisant pagarbos taisyklei, vis dėlto lieka vie- 


tos iracionaliai meninei laisvei.ž? 


III 


Viduramžių dailės stilius (išskyrus galbūt brandžiosios gotikos lai- 
kotarpį), skirtingai nuo klasikinio antikos stiliaus, paprastai vadi- 
namas „plokštuminiu“ (flūcbenbaft). Tačiau, palyginti su Egipto 
menu, jį reikėtų vadinti tik „suplokštintu“ (verflūcbigt). Egiptie- 
tiškos ir viduramžiškos „plokštumų“ skirtumas yra tas, kad pir- 
muoju atveju gylio motyvai visiškai užgniaužiami, o antruoju - tik 
nuvertinami. Egiptietiški atvaizdai yra plokštuminiai, nes egiptie- 
tiška dailė vaizduoja tiktai tai, ką galima de facto pateikti plokštu- 
moje; viduramžių atvaizdai atrodo plokštuminiai, nors viduram- 


*5 Kalkmanno interpretacija, pagal kurią Diodoras čia turi omenyje tik „eurit- 
minius“ termperaturae, man regis, yra pernelyg siaura. 

26 Todėl Leone Battista Alberti, kuris, kad ir kaip keista, irgi mini galimybę 
padaryti skulptūrą iš dviejų dalių dviejose skirtingose vietose (Leone Battista Al- 
bertis kleinere kunsttbeoretische Schriften, sud. H. Janitschek [Ouellenschbriften 
fr Kunstgeschichte, XI|, Vienna, 1877, p. 199), pripažįsta tokią galimybę tik 
tuomet, kai reikia tiksliai pakartoti jau egzistuojančią skulptūrą; šiuo pavyzdžiu 
jis nori pabrėžti savo paties išrasto perkėlimo metodo tikslumą, o ne iliustruoti 
originalios meninės kūrybos metodą. 

žių dailė vaizduoja tai, ko negalima de facto pateikti plokštumoje. 
Egiptiečiai tyčia atsisako liemens ar galūnių trijų ketvirčių profilio 
ir įžambiųjų projekcijų, o viduramžių stilius, remdamasis laisvu 
antikiniu judesiu, pripažįsta ir viena, ir kita (tiesą sakant, trijų ket- 
virčių profilis yra taisyklė, o grynai šoninis ir grynai frontalus vaiz- 
das - išimtis). Tačiau šiomis pozomis nebesiekiama sukurti tikros 
gilumos regimybę; kadangi atsisakyta optiškai veiksmingų mode- 
liavimo ir šešėliavimo priemonių, šios pozos paprastai išreiškia- 
mos linijiniais kontūrais ir plokščiais spalviniais plotais.27 Vidur- 
amžių dailėje aptinkame įvairiausių formų, kurias grynai techniniu 
požiūriu būtų galima laikyti „perspektyvinėmis“. Bet kadangi toks 
efektas išgaunamas ne optinėmis priemonėmis, jos formos mums 
nedaro „perspektyvos“ įspūdžio įprastine to žodžio prasme. Pa- 
vyzdžiui, įžambiai pastatytos pėdos atrodo veikiau kybančios erd- 
vėje negu matomos iš priekio; o trim ketvirčiais pasuktų pečių vaiz- 
das plokštumoje primena išsikišusią kuprą. 

Tokiomis aplinkybėmis proporcijų teorijai iškilo nauji uždavi- 
niai. Viena vertus, kūno formų suplokštinimas buvo nesuderina- 
mas su antikine antropometrija, kuri rėmėsi samprata, kad figūra 
egzistuoja kaip trimatis kūnas; kita vertus, nevaržomas šių formų 
paslankumas, klasikinės dailės paveldas, neleido naudotis sistema, 
kuri, kaip ir egiptietiška, iš anksto nustatytų ir „techninius“, ir 
„objektyvius“ matmenis. Tad viduramžiai susidūrė su tomis pačio- 
mis pasirinkimo alternatyvomis, kaip ir klasikinė Graikija, tačiau 
buvo priversti pasukti priešinga kryptimi. Egiptiečių proporcijų 
teorija, sutapatindama „techninius“ ir „objektyvius“ matmenis, 
sugebėjo derinti būdingus antropometrijos bruožus ir konstravi- 
mo sistemos ypatybes; graikų proporcijų teorija, praradusi šią ta- 
patybę, turėjo atsisakyti bandymų nustatyti „techninius“ matme- 
nis; viduramžių sistema atsisakė reguliuoti „objektyviuosius“ 
matmenis: ji buvo priversta rūpintis vien plokštuminiu paveikslo 


27 Brandžiaisiais viduramžiais net ryškiai apšviestos ir šešėliuotos formos su- 
stingsta į linijinius elementus. 

aspektu. Egiptietiškas metodas buvo konstrukcinis, klasikinės an- 
tikos - antropometrinis, o viduramžių metodą būtų galima api- 
būdinti kaip scheminį. 

Tačiau viduramžių proporcijų teorijoje išryškėja dvi skirtingos 
tendencijos. Jos neabejotinai panašios, nes abi grindžiamos plani- 
metrinio schematizavimo principu; bet ir skirtingos, nes abi šį prin- 
cipą interpretuoja kitaip: išskirsime bizantinę ir gotikinę interpre- 
tacijas. 


Bizantinėje proporcijų teorijoje, kuri, kaip ir visa bizantinė dailė, 
padarė didžiulę įtaką Vakarų pasauliui (žr. 19 il.), vis dar pastebi- 
mi klasikinės tradicijos pėdsakai, nes savo sistemos išeities tašku ji 
pasirinko organišką žmogaus kūno padalijimą; ši teorija pripaži- 
no kertinę tiesą, jog kūno dalys iš prigimties skiriasi. Tačiau ji bu- 
vo visiškai neklasikinė ta prasme, kad kūno dalių išmatavimus reiš- 
kė nebe paprastosiomis trupmenomis, o gruboku padalos, arba 
modulio, metodu. Kūno matmenys, turint galvoje jų vaizdą plok- 
štumoje, - visa, kas neišsiteko plokštumoje, savaime suprantama, 
buvo ignoruojama, - buvo išreiškiami galvos, arba, tiksliau, veido 
ilgiais (itališkai viso arba faccia, taip pat dažnai vadinama testa)2Š, 
o kūno ilgį paprastai sudaro devynios tokios padalos. Šitaip, pa- 
gal Ato kalno tapybos vadovą, veidui skiriama r padala, lieme- 
niui - 3, kojos šlauniai ir blauzdai - po 2, viršugalviui - '/; (= 
vienas nosies ilgis), pėdos aukščiui - '/; ir gerklei - */;*?; manyta, 


28 Jau vien tai atspindi ano laiko nuotaikas. Klasikiniu požiūriu veido, pėdos, 
dilbio, plaštakos, piršto metrinės reikšmės buvo vienodai svarbios; tačiau nuo 
šiol matavimo vienetu pasirenkamas veidas, dvasinės išraiškos centras, „dėl jo 
reikšmingumo, grožio ir dalumo“, kaip pasakys Averlino Filarete, įpusėjus pen- 
kioliktajam amžiui; žr. Antonio Averlino Filaretes Traktat iber die Baukunst, sud. 
W. von Oettingen (Ouellenscbriften fūr Kunstgeschicbte, naujoji ser., III), Vien- 
na, I890, p. 54. 

*9 Das Handbucb der Malerei vom Berge Atbos, sud. Godehard Schafer, 1855, 
p. 82. Puikiuose Juliuso von Schlosserio parašytuose Ghiberti Commentarii (Lo- 
renzo Gbibertis Denkwūrdigkeiten, Berlin, 1912, II, p. 35) komentaruose nu- 
skamba teiginys (Schlosserio pažymėtas klaustuku), jog pagal Ato kalno kanoną 
„pėdos aukštis“ lygus vienai padalai; tai netikslumas, atsiradęs „pėdos aukštį“ 

jog pusė krūtinės pločio (įskaitant pečių liniją) yra r */; padalos, o 
vidiniai dilbio, rankos, ir plaštakos ilgiai - kiekvienas lygus I pa- 
dalai. 

Šios nuorodos gana panašios į pateiktąsias trecento pabaigos 
teoretiko Cennino Cennini, kurio pažiūros buvo tvirtai įsišakniju- 
sios bizantiškoje kultūroje. Jo teiginiai tiksliai sutampa su Ato kal- 
no kanonu, išskyrus tai, kad liemens ilgis (3 veido ilgiai) papildo- 
mai dalijamas dviem taškais ties pilvo įdauba ir bamba ir kad nėra 
tiksliai nustatyta, jog viršugalvio aukštis siekia '/; padalos, o šį 
aukštį atėmus gaunamas tiktai 8 ?/; viso kūno ilgio. Nuo to laiko 
bizantinis 9 veido ilgių kanonas įsiliejo į vėlesnių laikų dailės te- 
oriją ir tenai atliko svarbų vaidmenį iki pat septynioliktojo ir aš- 


supainiojus su pėdos ilgiu „nuo kulkšnies iki pirštų“, kuris, lygiai kaip ir pagal 
Cennini, prilygsta vienai padalai. Pėdos aukštis - taip pat kaip ir pagal Cennini -— 
prilygsta nosies ilgiui, arba '/; padalos, o tai kartu su kaklu ir viršugalviu (juodu 
irgi = po */;) sudaro paskutinę devynių veido ilgių kūno padalą. 

Ato kalno tapybos vadove pateikiamų nuorodų dokumentinė vertė, mano ma- 
nymu, pastarųjų metų literatūroje nepakankamai vertinama. Nors mus pasiekęs 
leidimas yra palyginti nesenas ir (kaip liudija tokie pasakymai kaip to vatovpdle) 
atskleidžia itališkų šaltinių įtaką, pagrindinis šio dokumento turinys, regis, re- 
miasi brandžiųjų viduramžių praktika. Kad tai tinka skyriui apie proporcijas, ro- 
do faktas, jog Ato kalno kanone nustatytus matmenis gali patvirtinti dvyliktojo, 
tryliktojo amžiaus ir net ankstesni (plg. toliau) bizantiniai ir bizantiški kūriniai. 
Tas pat pasakytina ir apie teiginius, kurių negalima kildinti iš klasikinės antikos, 
pavyzdžiui, apie kūno padalijimą į 9 veido ilgius (pagal Vitruvijų - 10); apie tei- 
ginį, kad viršugalvis yra lygus vienam nosies ilgiui arba '/; kūno aukščio (pagal 
Vitruvijų — !/40); ir apie pėdos ilgiui skirtą vos '/5 (pagal Vitruvijų - "/g). Taigi, 
kadangi Cennini proporcijos visais šiais atžvilgiais atitinka Ato kalno kanoną, 
darytina išvada, kad ne Ato kalno kanonas remiasi itališkais šaltiniais, o kad 
Cennini išsaugojo bizantinę tradiciją. 

Kita vertus, nenuneigsi, jog Tapybos vadove yra daug naujesnių, vakarietiškų 
elementų. Pavyzdžiui, nurodymuose, kaip iliustruoti dvyliktąjį „Apreiškimo“ sky- 
rių, dailininkui patariama vaizduoti „Kūdikėlį, dviejų angelų nešamą ant drobu- 
lės į aukštybės“ (sud. Schafer, p. 251), o tai, kiek man žinoma, yra Dūrerio naujo- 
vė, pirmąkart panaudota jo medžio raižinyje B.71. [Vėliau L.H. Heydenreichas, 
„Der Apokalypsenzyklus im Athosgebiet und seine Beziehungen zur deutschen 
Bibelillustration“, Zeitschrift fūr Kunstgeschbicbte, VIII, 1939, p. I ir t., sugebėjo 
įrodyti, kad Bizantijos dailininkai su Dūrerio „Apokalipse“ susipažino per Hol- 
beino medžio raižinius, sukurtus Naujojo Testamento 1523 metų Bazelio leidi- 
mui (Wolff).] 

tuonioliktojo amžių“ - kartais visiškai nekeičiamas, kaip Pompo- 
nijaus Gauricijaus atveju, kartais šiek tiek keičiamas, kaip Ghiber- 
ti ir Filarete atveju. 

Aš neabejoju, jog šios sistemos, kurios matavimas pagrįstas 
skaičiavimu, ištakų reikia ieškoti Rytuose. Tiesa, labai abejotinas 
vėlyvojo renesanso šaltinis (Filanderis) romėnui Varonui3! priski- 
ria kanoną, kuris kūno ilgį dalija į 9 7/; teste ir, regis, yra glaudžiai 
susijęs su lig šiol aptartomis sistemomis. Ir nors antikinėje dailės 
literatūroje neužtinkama jokių tokio kanono pėdsakų3?, o Poli- 
kleito ir Vitruvijaus teiginiai remiasi visiškai kitokia, t. y. paprastųjų 
trupmenų sistema; galima įrodyti, jog Ato kalno tapybos vadove 
ir Cennini Traktate atstovaujamos tradicijos pirmtakų būta Ara- 
bijoje. „Tyrųjų brolių“, devintajame ir dešimtajame amžiuje su- 
klestėjusios arabų tyrinėtojų brolijos, raštuose randame propor- 
cijų sistemą, kuri kūno matmenis išreiškia viena gana didele padala, 
arba moduliu3?, ir taip išpranašauja minėtąsias sistemas. Nors šio 
kanono šaltiniai galėjo remtis dar ir senesniais šaltiniais?, jo šak- 


39 Minėtieji ankstyvojo renesanso kanonai cituojami Schlosserio, op. cit. iš- 
traukoje. Norėčiau paminėti mažiau žinomus Francesco di Giorgio Martini Trat- 
tato di arcbitettura civile e militare (sud. C. Saluzzo, Turin, 1841, I, p. 229 ir t.) 
teiginius, kurie yra įdomūs ta prasme, kad juose vis dar ryški planimetrinio sche- 
matizavimo tendencija. Kalbant apie vėlesnius laikus, be kita ko, galima paminėti 
Mario Eguicola, Giorgio Vasari, Raffaele Borghini ir Danielį Barbaro; pastarasis 
autorius (La pratica della prospettiva, Venice, 1569, p. 179 ir t.) kartu su Vitruvi- 
jaus kanonu perduoda jo paties „išrastą“ kanoną, kuris nuo plačiai žinomo devy- 
nių teste tipo skiriasi tik tiek, kad '/; testa daliai (t.y. vienam nosies ilgiui) sutei- 
kia modulio statusą ir pavadinimą pollice („nykštys“). Tuomet viršugalvis lygus 
1 nykščiui, o pėdos ir kaklo aukščiai - po 1 '/; nykščio. Taigi galutinė suma siekia 
9 */; teste; kiti 8 teste dalijami įprastu būdu. 

37 Schlosser, op. cit., p. 35, n. Papildomas trečdalis paliekamas keliui ir todėl 
šis Pseudovarono kanonas kiek supanašėja su Ghiberti skirstymu: Ghiberti nusta- 
tytas šlaunies ilgis, įskaitant kelį, lygus 2 '/2 padalos, o atėmus kelį - 2 '/g pada- 
los; vadinasi, ir čia keliui paliekama '/; padalos. 

32 Kalkmann, op. cit., p. I I. 

33 F. Dieterici, Die Propūdeutik der Araber, Leipzig, 1865, p. 135 ir t. Tačiau čia 
sutartinė padala yra ne veido ilgis, o plaštakos „sprindis“, lygus */; veido ilgio. 

34 Remiantis žodiniu prof. Helmuto Ritterio tvirtinimu, iki šiol arabiškuose 
šaltiniuose nerasta jokių kitų nuorodų apie žmogaus kūno proporcijas. Tačiau 

nys neturėtų siekti ankstesnių už vėlyvąjį helenizmą laikų, tai yra 
laikų, kada skaičių misticizmo fone, Rytų veikiamas, transforma- 
vosi ištisas pasaulėvaizdis; kada aritmetizavosi35 senovės mate- 
matika, kaip ir visa kita, apleidusi konkretybę ir atsigręžusi į abst- 
raktybę, matematika, kurios viršūnę ir galimybių ribą įkūnijo 
Diofantas Aleksandrietis. 

Pats „Tyrųjų brolių“ kanonas neturi nieko bendra su menine 
kūryba. Kaip „harmonistinės“ kosmologijos sudedamoji dalis, jis 
neprivalėjo pateikti žmogaus figūros vaizdavimo metodo, jo tiks- 
las - padėti suvokti beribę harmoniją, kuri, pasitelkusi skaičių ir 
muzikos santykius, sujungia visas kosmo dalis. Štai kodėl čia pa- 
teikti duomenys kalba ne apie suaugusį žmogų, o apie kūdikį, 
būtybę, kuri nėra svarbi dailėje, tačiau atlieka reikšmingą vaid- 
menį kosmologijoje ir astrologijoje.3* Tačiau neatsitiktinai Bizan- 
tijos dailininkų studijinėje praktikoje buvo naudojama matavimo 
sistema, suformuluota visiškai kitu tikslu, o vėliau apskritai už- 
miršta jos kosmologinė kilmė. Nors ir paradoksalu, bet algebrinę 
ar aritmetinę matavimo sistemą, kūno matmenis suvedančią į vieną 
modulį, daug lengviau derinti su viduramžių schemine tendencija 
negu su klasikine paprastųjų trupmenų sistema. 

„Trupmeninė“ sistema padeda objektyviai suvokti žmogaus pro- 
porcijas, bet ne jų tinkamą vaizdavimą dailės kūrinyje; kanonas, 
kuris apibūdinamas santykiais, o ne konkrečiais dydžiais, daili- 
ninkui pateikia gyvą ir vienalaikę trimačio organizmo idėją, tačiau 
nenurodo metodo, kuriuo būtų galima tolydžio konstruoti dvimatį 
atvaizdą. Tuo tarpu algebrinė sistema, pati būdama „konstrukci- 
nė“, kompensuoja paslankumo ir gyvumo trūkumą. Tradiciškai 
žinodamas, kad pagrindinius kūno matmenis galima nustatyti dau- 
ginant tam tikrą padalą, dailininkas, pasitelkęs tokius »20duli, kiek- 
mus pasiekė nuorodos apie raidžių proporcijas; jos irgi grindžiamos modulio sis- 
tema, one paprastųjų trupmenų principu. 

35 M. Simon, Geschichte der Matbematik im Altertum in Verbindung mit anti- 
ker Kulturgeschbichte, Berlin, 1909, p. 348, 357. 


38 Visatą valdančios jėgos, ypač žvaigždžių įtaka, kūdikį veikia betarpiškiau ir 
smarkiau negu suaugusį žmogų, kurio veiksmus lemia daugelis kitų salygų. 

vieną figūrą gali tarsi surinkti paveikslo plokštumoje, padaryti tai 
labai greitai, net „nepakeitęs skriestuvo spindulio“, bemaž neatsi- 
žvelgęs į organišką kūno struktūrą.37 Šį scheminį grafinį plokštu- 
minės braižybos meną bizantinė dailė išsaugojo ligi pat naujau- 
siųjų amžių: Adolphe'as Didronas, pirmasis Ato kalno tapybos 
vadovo redaktorius, pats matė, kaip devynioliktojo amžiaus vie- 
nuoliai dailininkai vis dar naudojo metodą, pagal kurį skriestuvu 
pažymėdavo atskirus matmenis ir iš karto perkeldavo ant sienos. 

Ilgainiui bizantinė proporcijų teorija net galvos dalių išmatavi- 
mus ėmė nustatinėti pagal modulinę sistemą, mato vienetu laikyda- 
ma nosies ilgį (= */; veido ilgio). Pagal Ato kalno tapybos vadovą 
nosies ilgis lygus ne tik kaktos aukščiui ir apatinei veido daliai (tai 
atitinka Vitruvijaus kanoną ir daugumą kitų renesanso kanonų), 
bet ir viršugalvio aukščiui, atstumui nuo nosies galo iki akies kam- 
pučio bei kaklo ilgiui iki duobutės. Vertikalių ir horizontalių galvos 
matmenų pavertimas viena padala atvėrė kelią metodui, kuriame 
ypač aiškiai matyti viduramžių polinkis į planimetrinį schematiza- 
vimą, - metodui, pagal kurį ne tik matmenys, bet ir formos galėjo 
būti nustatomos geometrico more. Mat horizontalius ir vertikalius 
galvos matmenis išreiškus pastovaus dydžio, „nosies ilgio“, kartoti- 
niais, visumos išdėstymą buvo galima nustatyti pagal tris koncentri- 
nius apskritimus, kurių centras yra tarpuakyje. Vidinis apskritimas, 
kurio spindulys lygus 1 nosies ilgiui, apibrėžia antakius ir skruos- 
tus; vidurinis, kurio spindulys lygus 2 nosies ilgiams, nustato išori- 
nius galvos (įskaitant plaukus) matmenis ir apatinę veido ribą; išo- 
rinis, kurio spindulys lygus 3 nosies ilgiams, kerta kaklo duobutę ir 
dažniausiai žymi nimbą (2 pav.).38 Šis metodas automatiškai padi- 
dina kaukolės aukštį ir plotį. Tokia kaukolė šio stiliaus figūrose daž- 


37 Nustatytą kanoną galima sėkmingai taikyti ir sėdinčioms, ir stovinčioms 
figūroms (19 il.). Šiame pavyzdyje „veido ilgiai“ skaičiuojami ne iki plaukų lini- 
jos, o iki skarelės krašto: ne-natūralistiniam stiliui grafinis vaizdas esti svarbesnis 
už anatominius duomenis. Kanonas reikalauja, kad plaštakos ilgis būtų automa- 
tiškai nustatomas pagal veido ilgį. 

35 Be to, akių vyzdžiai paprastai žymi atstumo nuo tarpuakio iki pirmojo ap- 
skritimo vidurį, o burna dalija atstumą tarp pirmojo ir antrojo apskritimų santy- 
kiu 1 : I arba (Ato kalno kanone) 1 : 2. 

2. Bizantijos ir bizantiško meno „Trijų apskritimų metodas“ 


nai sukelia vaizdo iš viršaus įspūdį, tačiau iš tikrųjų ją galima kil- 
dinti iš vadinamosios „bizantinės trijų apskritimų schemos“, kuri 
parodo, kad „objektyvūs“ netikslumai viduramžių proporcijų te- 
orijai, siekiančiai tiktai patogaus „techninių“ matmenų racionali- 
zavimo, nekėlė didesnių rūpesčių. Proporcijų kanonas čia reiškiasi 
ne tik kaip Kunstwollen požymis, bet ir kaip ypatingos stilistinės 
galios židinys.3? 

Ši „trijų apskritimų schema“ - jai pailiustruoti išspausdinome 
puslapį iš to paties rankraščio, iš kurio paimta „Madona“ (19 
il.) ir kuriame yra palyginti daug tokiu būdu sukonstruotų galvų 
(20 il.) - buvo nepaprastai populiari tiek Bizantijos, tiek bizan- 
tiškoje dailėje, Vokietijoje*“, Austrijoje (21 il.)*7, Prancūzijoje**, 

33 Bizantinėje tapyboje net ir šis paprotys - galvos kontūrus nustatyti skriestu- 
vu - išliko iki naujausiųjų amžių; žr. Didron, op. cit., p. 83, n. 

*9 Daug pavyzdžių pateikta: P. Clemen, Die romanische Wandmalerei in den 
Rbeinlanden, Dūsseldorf, 1916, passim. 

4! Žr., pvz.: P. Buberl, „Die romanischen Wandmalereien im Kloster Nonnberg“, 
Kunstgeschichtliches Jabrbuch der K. K. Zentralkommission..., UI, 1909, p. 25 ir 
t., 61 ir 63 pav. Dėl geresnių iliustracijų žr. H. Tietze, Die Denkmale des Stiftes 
Nonnberg in Salzburg (Oesterreichische Kunsttopograpbie, VII), Vienna, 1911. 
Kiek man žinoma, Buberlis pirmasis pastebėjo ikigotikiniais laikais egzistavusią 
konstravimo sistemą. [Žr. K.M. Swoboda'os straipsnį, nurodytą p. 9.] 


42 Žr., pvz., Album de Villard de Honnecourt, „Bibliothėgue Nationale“, spec. 
leid., XXXII il. (net ir stilius labai bizantiškas). 

Italijoje*3, tiek monumentaliojoje**, tiek mažųjų formų dailėje*?, 
tačiau labiausiai - nesuskaičiuojamose rankraščių iliuminacijo- 
se*“. Ir netgi ten - ypač mažo formato kūriniuose, - kur konstra- 
vimas skriestuvu ir liniuote nėra toks akivaizdus, dažnai pats 
formų pobūdis rodo, kad jos kilusios iš tradicinės schemos.+7 

Bizantijos ir bizantiškoje dailėje planimetrinio schematizavimo 
tendencija reiškėsi taip stipriai, jog net galvos, pasuktos trijų ket- 
virčių profiliu, buvo konstruojamos analogišku būdu.** „Perspek- 
tyvoje“ pavaizduotas veidas, kaip ir frontalusis, buvo konstruoja- 
mas pagal plokštuminę schemą kartu su jos lygiais moduliais ir 
apskritimais; naudojant šią schemą sukurta veiksminga, nors ir 
nelabai „taisyklinga“, perspektyva, paremta faktu, kad grafiškai 
lygūs atstumai „paveiksle“ gali „reikšti“ objektyviai nelygius at- 
stumus. 

Kaip „trijų apskritimų sistemos“, naudojamos frontaliam vei- 
dui, priedas ši profilio trim ketvirčiais konstrukcija buvo taikoma 


43 Žr., pvz., Pietro Cavallini galvas Trastevero Šv. Cecilijos bažnyčioje, koky- 
biškai išspausdintas leid.: E Hermanin, La Galerie nazionali d'Italia, Rome, 1902, 
V, ypač II il. 

44 Įskaitant vitražinius langus; pvz., žr. „Apaštalų“ langus vakariniame Naum- 
burgo katedros chore. 

45 Pvz., žr. emalio dirbinius leidinyje: O. Wulff, Altcbristliche und byzantini- 
scbhbe Kunst, Berlin-Neubabelsberg, 1914, II, p. 602, taip pat daugybę dirbinių iš 
dramblio kaulo. 

46 Ypač žr. A. Haseloff, Eine tbūringisch-sūcbsische Malerschbule des 13. Jabr- 
bunderts, Strassburg, 1897, ypač I8, 44, 66, 93, 94 pav. 

47 Ši schema (pasitaiko ir sutrumpintas jos variantas, kai skriestuvu nustatomi 
tik galvos kontūrai, o veido apribai neliečiami) kartais buvo taisoma norint iš- 
vengti „nenatūralaus“ kaukolės paaukštėjimo: trijų apskritimų spindulių santy- 
kis laikytas ne 1: 2:3, 01: 1 !/,: 2 '/,. Taip kaukolės aukštis sumažintas iki 
vienos padalos, o burna, užuot patekusi tarp pirmojo ir antrojo apskritimų, atsi- 
duria ant antrojo apskritimo linijos. Tai tinka Zalcburgo Nonbergo moterų vie- 
nuolyno bažnyčios sieninei tapybai (plg. n. 41, p. 87 ir 21 il.) bei keliems kitiems 
atvejams, pvz., dėl nykstančių dažų tai ypač aiškiai matyti Bambergo katedros 
vėlyvojo romaniškojo stiliaus apaštalų portretuose pietinėje vakarinio (šv. Petro) 
choro sienoje. 

45 Tai būdinga, pvz., Florencijos Naujosios Švč. Marijos (S. Maria Novella) 
bažnyčios Rucellai'jų Madonos galvai, bet nebūdinga Giotto akademijos Mado- 
nai. 

su sąlyga, kad pasukta galva nebus pasvirusi į priekį, o tik truputį 
palinkusi į kairę ar dešinę (22, 23 il.).*? Nekeičiant vertikalių mat- 
menų tereikėjo schemiškai pavaizduoti horizontalių matmenų per- 
spektyvą, tačiau buvo būtina laikytis dviejų sąlygų: pirma, toliau 
laikytis įprastinės padalos (1 nosies ilgis); antra, nepaisant kin- 
tančių dydžių, galvos kontūras nustatomas brėžiant apskritimą, 
kurio spindulys lygus 2 nosies ilgiams, o nimbas (jei jis yra) - taip 
pat apskritimu, kurio spindulys lygus 3 nosies ilgiams. Apskritimo 
ar apskritimų centras dėl horizontalaus pasvirimo, žinoma, nebe- 
sutampa su tarpuakiu, o atsiduria į mus atsuktoje veido pusėje; ir 
tam, kad sutaptų su atitinkamu fizionomijos tašku, dažniausiai jis 
perkeliamas į išorinį akies ar antakio kamputį, arba į vyzdį. Jeigu 
taškas, kurį pavadinsime tašku A, yra apskritimo, kurio spindulys 
lygus 2 nosies ilgiams, centras, tas apskritimas apibrėžia kaukolės 
lanką ir lemia (taške C) pasuktos nuo mūsų veido pusės plotį>“; 
„perspektyvos“ įspūdis gaunamas tuomet, kai atstumas AC (lygus 
vos 2 nosies ilgiams), grynai frontaliame vaizde reiškiantis tik pusę 
galvos pločio, dabar vaizde trim ketvirčiais matomą atstumą virši- 
ja tiek, kiek A nutolsta nuo veido vidurio. Toliau horizontalūs mat- 
menys dalijami remiantis paprasčiausiu viduramžių schematizavi- 
mu, kai atstumas AC dalijamas pusiau ir į keturias dalis (tokiu 
atveju objektyvi taškų J, D ir K reikšmė, žinoma, kinta priklau- 
somai nuo to, ar apskritimo centras yra akies kamputyje, ar vyz- 
dyje).57 

Kaip jau minėta, vertikalūs matmenys lieka nepakitę: nosiai, apa- 
tinei veido daliai ir kaklui tenka po 1 nosies ilgį. Tačiau kakta ir 

49 Madonų galvos beveik visada pasvirusios į dešinę (žiūrovo atžvilgiu). 

59 Galima įrodyti, jog ši schema, tiesa, kiek paprastesniu pavidalu, pritaikyta 
romaninei Kelno kapitolijaus Švč. Marijos koplyčios galvai (Clemen, op. cit., XVII 
il.): aiškiai matyti apskritimas, apibrėžiantis galvos apribus, tačiau tapydamas 
dailininkas jo griežtai nesilaikė. 

5 Pirmuoju atveju D (AC vidurio taškas) žymi vidinį kairiosios akies kamputį, 
antruoju - jos vyzdį; I (AD vidurio taškas) pirmuoju atveju žymi dešiniosios akies 
vyzdį, antruoju - vidinį jos kamputį. Tad abiem atvejais „perspektyva“ kuriama 


tuomet, kai techniškai lygūs dydžiai „reiškia“ didesnį atstumą nusuktoje negu 
atsuktoje veido pusėje. 


89 


ERWIN PANOFSKY. PRASMĖ VIZUALINIUOSE MENUOSE 


viršugalvis turi pasitenkinti mažesniu dydžiu, nes tarpuakis (B), 
nuo kurio skaičiuojami vertikalūs matmenys, atsiduria nebe vie- 
name lygyje (kaip frontalios galvos atveju) su apskritimo, žyminčio 
kaukolės kontūrus, centru; pastarasis, sutapdamas su akies kam- 
pučiu arba vyzdžiu, privalo būti šiek tiek aukščiau. Vadinasi, jei 
AE lygus 2 nosies ilgiams, tai BL turi būti mažesnis už 2 nosies 
ilgius. 


Bizantinis kanonas, nepaisant polinkio schematizuoti, bent iš da- 
lies rėmėsi natūralia kūno sandara; o polinkį geometriškai nusta- 
tyti formą vis dar atsvėrė dėmesys matmenims. Gotikinė sistema - 
dar labiau nutolusi nuo antikos - beveik išimtinai tarnavo judesio 
kontūrui ir krypčiai nustatyti. Tai, ką prancūzų architektas Vil- 
lard'as de Honnecourt'as nori perteikti savo kolegoms kaip art de 
pourtraicture, yra mėtbode expėditive du dessin, kuris mažai ką 
turi bendra su proporcijų nustatymu ir iš anksto ignoruoja natūra- 
lią kūno sandarą. Čia figūra „nebematuojama“ net pagal galvos 
ar veido ilgius; schema, galima sakyti, visiškai išsižada objekto. 
Linijų sistema, neretai traktuojama grynai ornamentiškai ir kar- 
tais primenanti gotikinio ažūro formas, žmogaus formą dengia kaip 
savarankiška vielinė struktūra. Tiesios linijos tampa „krypties“, o 
ne matavimo linijomis: jos ne visuomet atitinka natūralius kūno 
matmenis ir figūros išvaizdą lemia tik tiek, kiek jų padėtis nurodo 
galūnių judėjimo kryptį ir kiek jų susikirtimo taškai sutampa su 
svarbesnėmis figūros vietomis. Taigi stačia vyro figūra (3 pav.) kon- 
struojama visiškai nepaisant tikrosios kūno sandaros: figūra (iš- 
skyrus galvą ir rankas) įpiešiama į vertikaliai pailgintą penkia- 
kampį, kurio viršūnė šiek tiek nuleista, o horizontalioji kraštinė 
AB sudaro maždaug vieną trečdalį ilgųjų kraštinių AH ir BG.5* 
Taškai A ir B sutampa su pečių sąnariais; G ir H - su kulnais; J, 


5* Susidaro klaidingas įspūdis, kai ryšium su Villard'o figūromis B. Haendcke, 
„Dūrers Selbstbildnisse und konstruierte Figuren“, Monatsbefte fūr Kunstwissen- 
scbaft, V, 1912, p. 185 irt. (p. 188), kalba apie „proporcingą aštuonveidės figūros 
konstravimą“. 

3. Frontalus figūros vaizdas pagal Villard'ą de Honnecourt'ą 


atkarpos AB vidurio taškas, žymi kaklo duobutės vietą; o taškai 
(C, D, E ir F), dalijantys ilgąsias kraštines į tris lygias dalis, atitin- 
kamai parodo klubų ir kelių sąnarių vietas.53 

Net ir galvos (žmonių ir gyvūnų) konstruojamos ne tik iš to- 
kių „natūralių“ formų kaip apskritimai, bet ir iš trikampių ar 
net minėto penkiakampio (pentagramos), kuris yra visiškai sve- 
timas gamtai.>4 Gyvūnų figūros - jei apskritai galima kalbėti apie 
kokį nors būdą - visiškai neorganišku būdu sudėliojamos iš tri- 


53 Magiška pentagramos reikšmė Villard'o pourtraicture, žinoma, nė kiek nėra 
svarbesnė už mistinę ir kosmologinę aritmetinių matavimų reikšmę bizantiniam 
žmogaus proporcijų kanonui. 

54 Panašių „pagalbinių priemonių“ kartais pasitaiko ir studijinėje šių laikų 
praktikoje; pvz., žr. J. Meder, Die Handzeichnung, Vienna, 1919, p. 254, kur šis 
metodas teisingai apibūdinamas kaip „viduramžiškas“. Jį naudoja net Michelan- 
gelo; plg. piešinį iš K. Frey, Die Handzeichnungen Micbelagniolos Buonarroti, 
Berlin, 1909-1911, nr. 290. Daug geriau išsilaikiusius Villard'o de Honnecourt'o 
pourtraicture galima pamatyti šešioliktojo amžiaus vidurio prancūzų rankraštyje 
(dabar Vašingtone, Kongreso bibliotekoje, Dailės skyriuje, MS. 1), visų rūšių 

4. Figūros, pasuktos trim ketvirčiais, vaizdas pagal Villard'ą de Honnecourt'ą. 
Paryžius, Nacionalinė biblioteka 


kampių, keturkampių ir apskritų lankų (5 pav.).55 Netgi tais at- 
vejais, kai, regis, daugiausia dėmesio skiriama proporcijoms (pa- 
vyzdžiui, didelė galva, parodyta 24 il., įstatyta į didelį kvadratą, 
padalytą į 16 lygių kvadratų, kurių kraštinės yra 1 nosies ilgio 
kaip ir Ato kalno kanone)5“, įžambiai nubraižytas kvadratas, su- 


gyvūnų ir žmonių figūros schematizuotos visiškai Villard'o stiliumi - išskyrus tai, 
jog, kaip ir dera aniems laikams, tryliktojo amžiaus planimetrinis metodas kar- 
tais jungiamas su stereometrine renesanso teoretikų traktuote. [Žr. Panofsky, Co- 
dex Huygens, (cit. p. 8), p. 119, 97-99 pav.| 

55 Net ir žmogaus figūroms, sėdinčioms ar kitomis neįprastomis padėtimis vaiz- 
duojamoms, piešti retkarčiais taikoma trikampių kombinacija; žr., pvz., Villard, 
XLII il. 

56 Ypač įstabiai ištęsta kaukolė, kuri pailginama, kaip ir Ato kalno kanone, 1 
nosies ilgiu. Vis dėlto tas faktas, kad vienas iš dvidešimt šešių Dūrerio tipų irgi 
turi I nosies ilgiu pailgintą kaukolę, neturėtų būti laikomas įrodymu, jog šie da- 
lykai tarpusavyje susiję (drauge su V. Mortet, „La mesure de la figure humaine et 
le canon des proportions d'aprės les dessins de Villard de Honnecourt, d'Albert 
Dūrer et de Lėonard de Vinci“, in Mėlanges offerts i M. Emile Chbatelain, Paris, 
I9IO, p. 367 ir t.). 

s. Villard'o de Honnecourt'o, galvų, plaštakos ir kurto schemos. 
Paryžius, Nacionalinė biblioteka 


darytas iš įstrižainių ir įbrėžtas į didelį kvadratą (kaip tai daro- 
ma tipiškame horizontaliame gotikinių bokštelių pjūvyje), iš kar- 
to įtvirtina planimetrinį schematizavimo principą, kuriuo nusta- 
toma forma, o ne proporcijos. Beje, žiūrėdami į šią galvą mes 
suvokiame, kad visi tie dalykai nėra, kaip būtų galima pamanyti 
iš pirmo žvilgsnio, vien tik fantazijos vaisius (nors prie šios ri- 
bos, regis, dažnai priartėjama): to paties laikotarpio Reimso ka- 
tedros vitražo galva (25 il.) tiksliai atitinka Villard'o konstruk- 
ciją ne tik matmenimis>?, bet ir ta prasme, kad veido bruožus 
aiškiai lemia įžambaus kvadrato idėja. 


57 Vienintelis nukrypimas tas, kad palyginti padidinti akių obuoliai. 

Įdomus Villard'o de Honnecourt'o mėginimas, panašiai kaip 
bizantinėje ir bizantiškoje dailėje, frontalaus vaizdo konstravimui 
skirtą schemą pritaikyti vaizdui trim ketvirčiais; tačiau jis bandė 
konstruoti visą figūrą, o ne galvą, ir darė tai itin detaliai ir tvar- 
kingai (4 pav.). Honnecourt'as naudojo aprašytąją penkiakampio 
schemą, skirtumas tik tas, kad peties sąnarį, anksčiau buvusį taške 
B, jis perkėlė į tašką X, esantį maždaug atkarpos JB viduryje. Čia, 
kaip ir bizantinėje trijų ketvirčių profilio konstrukcijoje, „perspek- 
tyvos“ įspūdis atsiranda dėl to, kad tas pats ilgis nuo mūsų nusuk- 
toje pusėje „reiškia“ net pusę liemens pločio, t.y. atstumą nuo kaklo 
duobutės ligi peties sąnario (JX), o į mus atkreiptoje pusėje tas 
pats ilgis reiškia vos ketvirtadalį tokio pločio. Šis keistas konstra- 
vimo būdas yra bene ryškiausias pavyzdys proporcijų teorijos, ku- 
ri pour lėgiėrement ouvrier siekė vienintelio dalyko - geometrinio 
„techninių“ matmenų schematizavimo, tuo tarpu klasikinė teori- 
ja, vadovaudamasi visiškai priešingais principais, apsiriboja ant- 
ropometriškai nustatydama „objektyvius“ matmenis. 


IV 


Aprašytieji būdai praktikoje buvo ypač svarbūs tuomet, kai daili- 
ninką labiausiai varžė tradicija ir vyraujantis laikotarpio stilius: 
bizantinėje ir romaninėje dailėje.5? Vėliau jų poveikis pastebimai 
sumenko, o vėlyvoji keturioliktojo ir penkioliktojo amžiaus goti- 
ka, pasikliaudama subjektyviu stebėjimu ir ne mažiau subjektyviu 
jausmu, regis, atsisakė visų pagalbinių konstravimo priemonių.3? 

Tačiau italų renesansas į proporcijų teoriją žvelgė su itin didele 
pagarba; tik, kitaip negu viduramžiai, ją laikė nebe technine prie- 
mone, o metafizinio postulato įgyvendinimu. 


58 Net ir čia nederėtų per daug pabrėžti praktinę jų svarbą. Apskritai tiksliai 
sukonstruotos figūros, palyginti su laisvai pieštomis figūromis, sudaro mažumą; 
be to, dailininkai net ir tuomet, kai stengėsi apmesti linijas, dirbdami dažnai jų 
nesilaikydavo (plg. 20 il. arba figūrą iš Švč. Marijos koplyčios Kapitolijuje, nuro- 
dytą n. 50, p. 89). 

52 Dažnai pasitaikančios pagrindinės vertikalės, kuri „laiko“ figūrą, negalima 
traktuoti kaip pagalbinės konstravimo ar proporcijų nustatymo priemonės. 

Tiesa, ir viduramžiai buvo visapusiškai susipažinę su metafizine 
žmogaus kūno sandaros interpretacija. Tokio mąstymo pavyzdį esa- 
me aptikę „Tyrųjų brolių“ teorijose, be to, dvyliktojo amžiaus fi- 
losofijoje didžiulį vaidmenį suvaidino kosmologinės spekuliacijos 
apie Dievo nustatytą visatos ir žmogaus santykį (ir todėl apie kul- 
to pastatus). Šv. Hildegardo Bingeniečio raštuose rastas ilgas teks- 
tas, kuriame žmogaus proporcijos aiškinamos būtent pagal har- 
moningą Dievo kūrimo planą.““ Tačiau, laikydamasi harmonistinės 
kosmologijos, viduramžių proporcijų teorija neturėjo nieko ben- 
dra su daile; o ėmusi orientuotis į dailę, ji išsigimė ir virto prakti- 
nių taisyklių kodeksu“!, kuris nebeturėjo nieko bendra su harmo- 
nistine kosmologija.?* 

Tik italų renesanse šios dvi srovės vėl susiliejo. Tai laikas, kai 
skulptūra ir tapyba ėmė įsitvirtinti kaip artes liberales, o dailinin- 
kai - įsisavinti visą epochos mokslinę kultūrą (tuo tarpu moksli- 
ninkai ir rašto žmonės, atvirkščiai, dailės kūrinį mėgino suvokti 
kaip aukščiausių ir universaliausių dėsnių apraišką), tad visiškai 
nenuostabu, jog net ir praktinei proporcijų teorijai buvo grąžinta 
metafizinė prasmė. Žmogaus proporcijų teorija laikyta būtina me- 
ninės veiklos prielaida ir mikrokosmo ir makrokosmo harmonijos 
išraiška; maža to, ji laikyta racionaliu grožio pagrindu. Galima 
tarti, jog renesansas sulydė du dalykus: helenizmo laikotarpiu ir 
viduramžiais paplitusią kosmologinę proporcijų teorijos interpre- 


60 Pater Ildefons Herwegen, „Ein mittelalterlicher Kanon des menschlichen 
Korpers“, Repertorium fūr Kunstwissenschbaft, XXXII, 1909, p. 445 ir t. Taip pat 
plg. Šv. Trondo kroniką (G. Weise, in Zeitschrift fr Geschichte der Arcbitektur, 
IV, I9IO-I9II, p. 126). Galima spėti, kad nuodugnesnis šaltinių tyrinėjimas iš- 
keltų aikštėn ir daugiau panašių apraiškų Vakaruose. 

6! Dar kartą plg. Villard'o frazę maniėre pour lėgiėrement ouvrier. Ato kalno 
tapybos vadove pateikiami konkretūs duomenys, kiek aprengtos figūros plotis 
turi viršyti neaprengtos figūros plotį (prie drapiruotės „būtina pridėti“ '/; pada- 
los), - tokie duomenys būdingi viduramžių proporcijų teorijai. 

62 Istoriniai šaltiniai tokį ryšį laiko galimu dalyku (plg. p. 84-85). Net ir perė- 
jimas nuo dešimties veidų tipo prie devynių veidų tipo galėjo remtis skaičių misti- 
cizmu arba kosmologinės mąstysenos tendencija (sferų teorija?). [Žr. E. Saxl, cit. 
p. 8.) 

taciją ir klasikinę „simetrijos“, kaip fundamentalaus estetinio to- 
bulumo principo, sampratą.*3 Kaip siekta mistinės dvasios ir racio- 
nalumo, neoplatonizmo ir aristotelizmo vienovės, taip ir propor- 
cijų teoriją siekta interpretuoti ir pagal harmonistinę kosmologiją, 
ir pagal normatyvinę estetiką; ji tarsi nutiesė tiltą tarp vėlyvojo 
helenizmo fantazijos ir klasikinio Polikleito orderio. Galbūt pro- 
porcijų teorija renesanso mąstymui tapo tokia brangi kaip tik to- 
dėl, kad tiktai jinai - būdama ir matematinė, ir spekuliatyvi - ga- 
lėjo patenkinti prieštaringus dvasinius šio amžiaus poreikius. 
Apgaubta dvigubos ir trigubos šventumo aureolės (papildomu 
jos įvertinimu reikėtų laikyti tai, kad „antikos įpėdiniai“ skyrė pri- 
valomą istorinį dėmesį neretai skurdokoms klasikinių autorių užuo- 


63 Juliusas von Schlosseris parodė, kad Ghiberti, vienas pirmųjų poklasikinių 
šios doktrinos šalininkų, ją kildino - galimas daiktas, per Vakarų tarpininką, žr. 
apie tai toliau - iš arabiško šaltinio, Alhazeno veikalo Optica. Tačiau dar įdo- 
miau yra tai, kad Ghiberti, nors ir ssmdamasis žinių iš Alhazeno, proporcingumo 
idėją pakylėjo į visai kitą lygmenį. Alhazenas proporcingumo nelaiko „funda- 
mentaliausiu“ grožio principu; priešingai, proporcingumą jis mini, galima sakyti, 
en passant. Puikiame ekskurse apie tai, ką mes vadiname estetika, jis išvardija net 
dvidešimt vieną grožio principą arba kriterijų, nes, pasak jo, nėra tokio optinio 
suvokimo kategorijos (kaip šviesa, spalva, dydis, padėtis, trukmė ir t.t.), kuri tam 
tikromis sąlygomis negalėtų tapti estetiniu kriterijumi; šiame sąraše randame „da- 
lių santykį“ gana negrabiai susietą su kitomis „kategorijomis“. O Ghiberti, ne- 
kreipdamas dėmesio į visas kitas kategorijas ir vadovaudamasis puikia klasišku- 
mo nuojauta, [iš Alhazeno] paėmė tik ištrauką su šūkiu „proporcingumas“. 

Beje, Alhazeno estetika svarbi ne tik tuo, kad išnarsto grožį į tiek kriterijų, 
kiek yra vizualinio suvokimo kategorijų, bet visų pirma dėl jai būdingo visapusiš- 
ko reliatyvizmo. Atstumas gali būti palankus grožiui todėl, kad iš tolo nematyti 
netobulumo ir netikslumų; tačiau tas pat tinka ir artumui ta prasme, kad iš arti 
galima įsigilinti į piešinio subtilybes ir t.t. (plg., kaip toks požiūris skiriasi nuo 
stoikų absoliutizmo [Aėtius, Stoicorum veterum Fragmenta, red. J. ab Armin, 
Leipzig, II, 1903, p. 299 ir t.]: „pati“ gražiausia spalva yra tamsiai mėlyna, „pa- 
ti“ gražiausia forma yra rutulys ir t.t.). Apskritai turima galvoje ištrauka iš Opti- 
ca (ją žodis žodin, nieko neišskirdamas, perteikė viduramžių autorius Vitellio) 
nusipelno orientalistų dėmesio jau vien dėl tokio grynai estetinio požiūrio į grožį, 
kuris nebūdingas jokiems kitiems arabų mąstytojams; žr., pavyzdžiui, Ibn Kaldūnas 
(Khaldoun), Prolegomena (vertimas į prancūzų kalbą iš Notices et Extraits de la 
Bibliotbėgue Impėriale, Paris, 1862-1865, XIX-XX), t. II, p. 413: „...tai [t.y. 
taisyklinga proporcija, čia suvokiama tiek etine, tiek estetine prasme] ir turima 
mintyje vartojant žodžius gražus ir geras.“ 

minoms vien todėl, kad šie autoriai buvo klasikiniai“*), propor- 
cijų teorija renesanso laikais įgavo neregėtą prestižą. Žmogaus pro- 
porcijas imta garbinti kaip muzikinės harmonijos vaizdinį įsikūni- 
jimą“5; jos buvo paverstos bendraisiais aritmetikos ir geometrijos 
principais (ypač vadinamuoju „aukso pjūviu“, kurį šis, Platoną 
)*6 jos sietos 


su įvairiais klasikiniais dievais ir ilgainiui, regis, joms suteikta an- 
67 


dievinęs, laikotarpis apgaubė perdėm išpūsta svarba 


tikvarinio, istorinio, mitologinio ir astrologinio reikšmingumo. 


64 Vitruvijus, kuriuo rėmėsi ir uoliai interpretavo renesanso autoriai, nebuvo 
visiškai pamirštas ir viduramžiais (plg. Schlosser, op. cit., p. 33 [taip pat H. Koch, 
cit. p. 8]); tačiau viduramžių autoriai dažnai ignoravo būtent praktinius propor- 
cijų duomenis. Paprastai, be veido dalijimo į trečdalius, jie nurodo tik gerai ži- 
nomą teiginį, kad žmogaus figūrą galima įbraižyti į kvadratą ir apskritimą (tei- 
ginį, kurį galima interpretuoti kosmologiškai), ir nemėgina empiriškai patikrinti 
Vitruvijaus pateiktus duomenis ar bent jau pataisyti akivaizdžius teksto iškraipy- 
mus (žr. n. 16 ir 83, p. 76 ir 101); Ghiberti apskritimą aplink figūrą siūlo brėžti ne 
iš bambos, o iš šakumo; Cesare Cesariano, M. Vitruvio Pollione, De Arcbitettura 
Libri Decem, Como, 1521, XLIX ir I, panaudojo Vitruvijaus pasiūlytą veido da- 
lijimą į 3 lygias dalis, kurių kiekviena sudaro !/;34 viso ilgio, braižydamas „sugra- 
duotą tinklelį“, dengiantį visą figūrą ir t.t. 

65 Plg., pvz., Pomponius Gauricus, De sculptura (sud. H. Brockhaus, Vienna, 
1886, p. I30 ir t.). Kitas šiuo požiūriu pažangiausias veikalas yra 1525 m. Vene- 
cijoje išleistas Francisci Giorgii Veneti de barmonia mundi totius cantica tria. 
Nekelia nuostabos, kad autorius (tas pats Francesco Giorgi, palikęs garsųjį pra- 
nešimą apie Venecijos Šv. Pranciškaus (S. Francesco della Vigna) bažnyčią) rem- 
damasis galimybe žmogaus figūrą įbraižyti į apskritimą - kurio centrą jis, kaip ir 
Ghiberti, perkelia į šakumą, - daro išvadą apie mikrokosmo ir makrokosmo ati- 
tikimą. Be to, jis susieja žmogaus aukščio, pločio ir gylio santykius su Nojaus 
laivo matmenimis (300:50:30) ir ne juokais kai kurias proporcijas lygina su anti- 
kiniais muzikos intervalais, pavyzdžiui: 

Visas ilgis : ilgis be galvos = 9 : 8 (tonus) 

Liemens ilgis : kojų ilgis = 4 : 3 (diatessaron) 

Krūtinė (nuo kaklo duobutės iki bambos) : pilvas = 2 : 1 (diapason) ir t.t. 

Žinių šiuo klausimu autorius rado Francesco Giorgi knygoje, kuri tikriausiai 
niekada nebus minima meno istorijos literatūroje, bet yra gana svarbi dėl galimo 
jos ryšio su Dūrerio proporcijų teorija (žr toliau, n. 92, p. IO5), taip pat buvusio- 
je Hamburgo Warburgo bibliotekoje, dabar - Warburgo institutas prie Londono 
universiteto. 

66 Plg., pvz., Luca Pacioli, La divina proportione, sud. C. Winterberg (Ouel- 
lenschriften fūr Kunstgeschichbte, nauja ser., II), Vienna, 1889, p. 130 ir t. Taip 
pat žr. Mario Eguicola, Libro di natura d'amore, čia cit. pagal Venecijos leidimą, 
I$3I, nuo 78 k./eil. 

Ir vėl mėginta tapatinti - atsižvelgiant į Vitruvijaus pastabą - žmo- 
gaus proporcijas su pastatų bei jų dalių proporcijomis norint pa- 
demonstruoti, viena vertus, architektoninę žmogaus kūno „simet- 
riją“ ir, kita vertus, antropomorfinę architektūros energiją.*š 

Tokį aukštą proporcijų teorijos įvertinimą ne visuomet lydėjo 
pasiryžimas tobulinti jos metodus. Kuo labiau renesanso autoriai 
liaupsino žmogaus proporcijų metafizinę reikšmę, tuo mažiau jie 
buvo nusiteikę empiriniams tyrimams ir duomenų tikrinimui. Ap- 
skritai visi jų darbai tėra Vitruvijaus santrauka (geriausiu atveju 
pataisymas), o dažniausiai — tik devynių padalų sistemos, kurią 
žinojo jau Cennini, kartojimas. Tiesa, retsykiais jie bandydavo, 
tarkim, sukurti naują galvos matmenų nustatymo būdą“? arba, 
įvaldę trečiąjį matmenį, nuorodas apie ilgį ir plotį papildydavo nuo- 
rodomis apie gylį.7* Naujos eros aušra labiausiai juntama tada, 
kai tyrinėtojai ima tikrinti Vitruvijaus pateiktus duomenis matuo- 
dami klasikines skulptūras ir iš pradžių randa absoliutų duomenų 
patvirtinimą?"', bet vėliau kartais susiduria ir su netiksliais rezul- 
tatais?*; ir tada keletas jų, remdamiesi klasikine mitologija, ima 
reikalauti peržiūrėti ir modifikuoti idealų kanoną. 

Vitruvijaus ir Pseudovarono tradicijų sambūvis (koegzistencija) 
laidavo du skirtingus tipus: vieną jų sudaro devyni veido ilgiai, 
kitą - dešimt veido ilgių; o prie šių tipų pridėję dar vieną, trum- 


67 Giovanni Paolo Lomazzo, Trattato dell'arte della pittura, Milan, 1584 (per- 
spaudas, Roma, 1844), IV kn., 3 sk.; I kn., 31 sk. 

68 Pvz., Filarete, op. cit.; toliau: L.B. Alberti, De re aedificatoria, VII, sk. 13; 
po jo, Giannozzo Manetti (red. Muratori, SS. rer. Ital., III, d. II, p. 937); Lomaz- 
ZO, op. cit., kn. I, sk. 30 ir t.t. Tokie atitikmenys ypač svarbūs, kai juos mėginama 
pavaizduoti, pvz., Budapešto miesto bibliotekoje esančiame Angelo da Cortina 
kodekse arba Francesco di Giorgio Martini (traktatas cit. n. 30, p. 84) reproduk- 
cijų tome, il. I. 

69 Žr. Ghiberti, op. cit., kuris, beje, greta savojo pakartoja ir Virtuvijaus ka- 
noną; taip pat plg. Luca Pacioli, op. cit. 

79 Tai pasakytina apie Pomponijų Gauricijų, kuris - čia aiškiai matyti Leonar- 
do da Vinci įtaka, pasireiškianti ir kitais aspektais - pateikia, palyginti su kitais 
autoriais, kur kas detalesnę informaciją. 

7" Luca Pacioli, op. cit., p. 135-136. 

"+ Cesare Cesariano, op. cit., nuo XLVIII. 

pesnį, tyrinėtojai gavo triadą, kurią buvo galima, jeigu reikia, sieti 
su konkrečiais dievais?3, su trimis klasikinės architektūros stiliais?4 
arba su kilnumo, grožio ir malonumo kategorijomis?5. Tačiau 
būdinga tai, kad, tikėdamiesi aptikti detalią šių tipų plėtotę, be- 
veik visuomet būsime nuvilti. Apie tikslius atskirų dalių išmatavi- 
mus autoriai arba tyli, arba, pripažindami tipų pliuralizmą, vis 
dėlto pasirenka tik vieną kurį tipą, o šis, geriau įsižiūrėjus, pasiro- 
do esąs tapatus vienam senųjų atsparos taškų - Vitruvijaus arba 
Cennini kanonams.?* Ir nors Lomazzo traktato apie tapybą Trat- 
tato della bittura pirmoji knyga išsiskiria didžiule pateikiamų tipų 
įvairove bei tiksliais išmatavimais, jos išskirtinumą paaiškina pa- 
prasčiausias faktas, jog autorius, rašęs palyginti vėlai, 1584 me- 
tais, turėjo pirmtakus, kuriais galėjo laisvai remtis: devynių galvos 
ilgių žmogaus figūra (9 sk.) sutampa su Dūrerio „tipu D“, aštuo- 
nių galvos ilgių figūra (ro sk.) - su Dūrerio „tipu B“, septynių 
galvos ilgių figūra (r 1 sk.) - su Dūrerio „tipu A“, labai lieknas 
žmogus (8 sk.) - su Dūrerio „tipu E“ ir t.t. 

Jei ieškotume patikimų teorinių žinių ir tinkamos metodikos, 
rastume tik du itališkojo renesanso dailininkus teoretikus, kurie iš 
tikrųjų dėjo dideles pastangas plėtodami proporcijų teoriją, pra- 
nokstančią viduramžių kriterijus: Leone Battista Alberti, „naujo- 
jo, didingo stiliaus“ dailėje pranašą, ir Leonardo da Vinci, šio sti- 
liaus pradininką.77 

Abiejų nuomonės sutampa, kad proporcijų teoriją reikia pakelti 
iki empirinio mokslo lygio. Nepatenkinti Vitruvijaus ir savo pirm- 
takų italų pateiktais duomenimis, jiedu atsisakė tradicijos ir dau- 

73 Žr. Lomazzo, op. cit., IV, 3. Apie pagoniškų dievų tapatinimą su krikščio- 
niškais personažais Dūreris užsiminė dar anksčiau. 

74 Filarete, op. cit.; taip pat plg. Francesco Giorgi, op. cit., I, p. 229 ir t.; Čia 
devynių galvų tipas atskiriamas nuo septynių galvų tipo. 

75 Federigo Zuccari (plg. Schlosser, Die Kunstliteratur, Vienna, 1924, p. 345 
ir t.). 

ja Su pastaruoju sutampa, pvz., Filarete „dorėninis“ žmogus, kuris, kad ir kaip 
būtų keista, yra lieknesnis už „jonėninį“ ir „korintinį“. 


77 Reikia tikėtis, kad ateityje bus atrasti Bramante proporcijų tyrimai; kad jie 
tikrai buvo, patvirtina nuorodos literatūroje. 

giau dėmesio skyrė nuosekliu gamtos stebėjimu pagrįstai patirčiai. 
Būdami italai, nei Alberti, nei Leonardo nemėgino vieną idealų 
tipą pakeisti daugybe „charakterių“. Tačiau jie liovėsi nustatinėję 
šį idealų tipą pagal harmonistinės metafizikos kriterijus ar tiesiog 
perimdami pripažintų autoritetų pateiktus duomenis: jie išdrįso 
stoti akis į akį su gamta ir priėjo prie gyvo žmogaus kūno su skries- 
tuvu ir liniuote, iš daugybės modelių išsirinkdami tuos, kurie, jų 
pačių manymu ir kompetentingų patarėjų nuomone, laikytini 
pačiais gražiausiais.7Š Jie siekė rasti idealą, mėgino apibūdinti 
normą ir, užuot tik apytiksliai nustatę matmenis, kiek jie matomi 
plokštumoje, ieškojo mokslinės antropometrijos idealo, skrupu- 
lingai tyrinėdami natūralią kūno struktūrą - ne tik jo aukštį, bet ir 
plotį bei gylį. 

Taigi Alberti ir Leonardo iš viduramžiškų suvaržymų išlaisvėju- 
sią meno praktiką apginklavo proporcijų teorija, kuri davė daili- 
ninkui ne tik planimetrinio piešinio metodą, bet, būdama grin- 
džiama empiriniu stebėjimu, buvo pajėgi apibūdinti organišką 
normalios žmogaus figūros sandarą ir išreikšti jos trimatiškumą. 
Tačiau šie didieji „modernistai“ skyrėsi vienas nuo kito vienu svar- 
biu aspektu: Alberti bendro tikslo siekė tobulindamas metodą, o 
Leonardo - plėsdamas ir detalizuodamas tyrimų medžiagą. Kal- 
bant apie metodą, būdamas plataus akiračio žmogus, kas matyti 
net jo požiūryje į antiką??, Alberti išsivadavo iš visų tradicijų. Jis 
išrado — laisvai siedamas savo procedūrą su Vitruvijaus teiginiu, 
kad pėda lygi vienam kūno ilgio šeštadaliui - naują, sumanią ma- 
tavimo sistemą, kurią pavadino Exempeda; visą kūno ilgį jis pada- 
lijo į šešias pedes (pėdas), šešiasdešimt wnceolae (colių) ir šešis šim- 
)šo 


tus minuta (mažiausių padalų)““ - taip jis be vargo ir gavo tikslius 


78 Alberti, op. cit., p. 201. Leonardo (Leonardo da Vinci, das Buchb von der 
Malerei, sud. H. Ludwig [Ouellenscbriften fūr Kunstgeschbichte, XV-XVIII, Vien- 
na, 1881, $ I09, 137) netgi pripažįsta viešosios nuomonės svarbą (plg. Platonas, 
Politikas, 602b). 

"3 Taip pat žr., pvz., Dagobert Frey, Bramantestudien, I, Vienna, 1915, p. 84. 

Š9 Alberti, op. cit., p. 178 ir t. Manoma, kad terminas Exempeda kilęs iš veiks- 
mažodžio ėEeunečoo („griežtai stebėti“); kiti teigia, kad jis kiek įtartina graikų 
kalba išreiškia „šešių pėdų sistemos“ idėją. 

gyvo modelio išmatavimus (6 pav.); šiuos dydžius net buvo galima 
sudėti ir atimti kaip dešimtaines trupmenas - tiesą sakant, jie ir 
yra dešimtainės trupmenos. Naujosios sistemos privalumai aki- 
vaizdūs. Tradicinės padalos - teste arba visi - buvo per stambios 
tiksliam matavimui.Š* Užrašinėti išmatavimus paprastosiomis vi- 
so kūno ilgio trupmenomis buvo labai nepatogu, nes tik ilgai gaiš- 
tant ir eksperimentuojant buvo galima nustatyti, kiek kartų neži- 
nomas ilgis telpa į žinomą ilgį (reikėjo turėti Dūrerio unica et 
infinita diligentia, norint neprarasti kantrybės taip dirbant). Tai- 
kyti komercinius matus (pavyzdžiui, „florentietišką uolektį“ arba 
„romėnišką canma“) ir jų padalas irgi būtų bergždžias užsiėmi- 
mas, nes galutinis tikslas buvo apskaičiuoti ne absoliučius, o san- 
tykinius objekto matmenis: dailininkui galėjo praversti tiktai toks 
kanonas, kuris leido pavaizduoti reikiamo dydžio figūrą. 

Tenka pripažinti, jog paties Alberti gauti rezultatai buvo paly- 
ginti skurdūs; visa, ką turime, - viena vienintelė matmenų lentelė, 
kuriai sudaryti Alberti teigia išmatavęs nemaža skirtingų asmenų.3? 
Leonardo, užuot tobulinęs matavimo metodą, iš esmės siekė iš- 
plėsti stebėjimo lauką. Tyrinėdamas žmogaus - skirtingas nuo žir- 
go - proporcijas, jis, priešingai negu visi kiti italų teoretikaiŠ3, pa- 
gal Vitruvijaus modelį dažniausiai rėmėsi paprastųjų trupmenų 
metodu, tačiau neatmetė ir „itališkojo-bizantiškojo“ kūno daliji- 
mo į devynis arba dešimt veido ilgių.?4 Šie palyginti paprasti me- 

Š! Kita vertus, Alberti sistema daugeliu atžvilgių buvo pernelyg sudėtinga, kad 
ją būtų galima taikyti praktiškai. Praktikoje dauguma dailininkų naudojo testa 
padalą, dalijamą pusiau arba į tris dalis; plg. gerai žinomą Michelangelo piešinį, 
Thode 532 (fotogr. Braun 116). Anot paties Michelangelo, jam, tiesą sakant, ne 
tiek rūpėjo kaupti aritmetinius išmatavimus, kiek stebėti atti e gesti. 

Š2 Alberti, op. cit., p. 198 ir t. 

$3 Leonardo juos citavo ir koregavo (Richter, Tbe Literary Works of Leonardo 
da Vinci, London, 1883, nr. 307, il. XI). Tai, kad Lomazzo naudojo paprastųjų 
trupmenų metodą, rodo tiesioginę Dūrerio įtaką (plg. p. 99). 

54 Leonardo veikaluose šie du tipai - vienas atitinkantis Vitruvijaus proporci- 
jas, kitas - Cennini-Gauricijaus kanoną - neatskiriami vienas nuo kito, todėl 
kartais nelengva ar net neįmanoma kurį nors teiginį susieti su vienu ar kitu tipu. 
[Dėl daug tobulesnės Leonardo sistemos, skirtos arklio proporcijoms matuoti, žr. 


E. Panofsky, The Codex Huygens and Leonardo da Vinci's Art Theory (Studies of 
the Warburg Institute, XIII), London, 1940, p. 5 I ir t.] 

6. Leonardo da Vinci pasekėjas. Figūros proporcijos pagal L.B. Alberti 
Exempeda. Piešinys iš Codex Vallardi. Nuotr. Giraudon, nr. 260; viršutinės dalies 
sudalijimas autoriaus 
todai Leonardo tenkino todėl, kad jis labai originaliai traktavo 
milžinišką savo surinktos vaizdinės medžiagos kiekį (deja, neapi- 
bendrindamas). Grožį jis tapatino su natūralumu ir siekė ap- 
skaičiuoti ne tiek estetiškai tobulas žmogaus formas, kiek orga- 
nišką jų vienodumą; kadangi jo moksliniame mąstyme vyravo 
analogijos principas*5, šio organiško vienodumo kriterijumi jis lai- 

55 Plg. L. Olschki, Geschichte der neusprachlichen wissenschbaftlichben Litera- 


tur, I. Heidelberg, 1919, p. 369 ir t. Tačiau aš ne visais atžvilgiais sutinku su 
Olschkio pateikta Leonardo interpretacija. 

kė daugelio, nors dažnai ir visiškai skirtingų, kūno dalių tarpusa- 
vio „atitikimą“.?* Tad dauguma jo teiginių įvilkti į formulę: „da x 
ayėsimile a lo spatio che ė infra v e z“ („atstumas xy lygus atstu- 
mui vz“). Tačiau svarbiausia, kad jis suteikė antropometrijos tiks- 
lams naują kryptį: jis pradėjo sistemiškai tyrinėti mechaninius ir 
anatominius procesus, kurie kiekvieną kartą vis kitaip keičia ob- 
jektyvius ramiai stovinčio žmogaus kūno matmenis, ir žmogaus 
proporcijų teoriją sujungė su žmogaus judesių teorija. Jis nustatė, 
kad sulenkti sąnariai pastorėja, kad sulenkiant ir ištiesiant kelį ar- 
ba alkūnę raumenys išsipučia arba susitraukia, ir galiausiai visus 
galimus judesius apibendrino vienu principu, kurį galima pava- 
dinti tolydinio ir vieningo cirkuliarinio judėjimo principu.š7 

Šie du atradimai nušviečia bene patį fundamentaliausią rene- 
sanso skirtumą nuo visų ankstesnių dailės laikotarpių. Mes ne kartą 
įsitikinome, kad egzistuoja trys aplinkybės, kurios verčia dailininką 
atskirti „technines“ ir „objektyvias“ proporcijas: organiško jude- 
sio poveikis, mažinimo dėl perspektyvos poveikis ir dėmesys suvo- 
kėjo patiriamam vaizdiniam įspūdžiui. Šie trys variantus lemian- 
tys veiksniai turi vieną bendrą bruožą: visi jie remiasi subjektyvumo 
pripažinimu dailėje. Organiškas judesys į meninės kompozicijos 
skaičiavimus įdiegia vaizduojamo daikto subjektyvią valią ir sub- 
jektyvias emocijas; perspektyva - subjektyvią vizualinę dailininko 
patirtį; o „euritminės“ pataisos, objektyvią tiesą pakeičiančios tie- 
sos regimybe, - subjektyvią vizualinę potencialaus stebėtojo pa- 
tirtį. Šios trys subjektyvumo formos būtent renesanse buvo pirmą 


$6 Plg. E. Panofsky, Dūrers Kunsttheorie, Berlin, 1915, p. 105 ir t. „Analogijų 
nustatymo“ metodą naudojo Pomponijus Gauricijus ir kiti, o tarp jų ir Kolombas 
Afrikietis, kuris savo knygelę apie planetas (Natura et inclinatione delle sette Pia- 
neti) papildė proporcijų teorija tapytojams ir skulptoriams (kur visais kitais at- 
žvilgiais remiasi Vitruvijumi). Sujungdamas astrologines doktrinas su proporcijų 
teorija, jis pamėgino interpretuoti Leonardo mokslinį natūralizmą pagal kosmo- 
loginį misticizmą. 

57 Trattato della pittura, $ 267 ir t. Alberti irgi pastebėjo (op. cit., p. 203), kad 
rankos plotis ir storis kinta pagal jos judesį; tačiau šių pokyčių jis nemėgino iš- 
reikšti aritmetiškai. [Dėl Leonardo cirkuliarinio judėjimo teorijos žr. Panofsky, 
The Codex Huygens, p. 23 ir t., 122 ir t., pav. 7-13.|) 

kartą ne tik konstatuotos, bet ir formaliai įteisintos bei racionali- 
Zuotos. 

Egipto menui rūpėjo tik tai, kas objektyvu: pavaizduotos būtybės 
savo valia nejuda ir atrodo tarsi kažkokių mechanikos dėsnių galia 
amžiams sustingdytos vienokia ar kitokia poza; čia nenaudojama 
perspektyva ir nedaroma jokių nuolaidų vizualinio suvokimo speci- 
fikai.$$ Viduramžiams, kaip žinia, plokštuma buvo svarbiau ir už 
objektą, ir už subjektą; viduramžiai sukūrė tokį stilių, kuriame nors 
ir egzistavo „tikras“ judesys (kaip „galimo“ judesio priešingybė), 
figūros judėjo ne savo valia, bet tarsi būtų valdomos aukštesnės jė- 
gos; ir nors kūnai visaip sukasi ir kraiposi, nepasiektas ar net ne- 
siektas joks gylio įspūdis. Trys subjektyvūs veiksniai —- organiškas 
judesys, perspektyva ir optinės pataisos - buvo pripažįstami tik kla- 
sikinėje antikoje; tačiau - tai ir yra esminis skirtumas - pripažįstami 
„neoficialiai“. Polikleito antropometrijos nelydėjo nei adekvačiai 
išplėtota judesio teorija, nei išplėtota perspektyvos teorija: perspek- 
tyvos naudojimas klasikiniame mene nebuvo grindžiamas vizuali- 
nio įvaizdžio, kaip centrinės projekcijos, sukonstruotos pagal griež- 
tus geometrinius principus, interpretacija; O pataisos žiūrovo 
regimam vaizdui koreguoti, kiek mums žinoma, naudotos tik „iš 
akies“. Vadinasi, renesansas įdiegė esmines naujoves antropomet- 
riją papildydamas fiziologine (ir psichologine) judesio teorija ir ma- 
tematiškai tikslia perspektyvos teorija.*? 

Mėgstantys simboliškai aiškinti istorinius faktus čia gali įžiūrėti 
tipiškai „modernios“ pasaulio sampratos dvasią, įtvirtinančią sub- 


58 Palikę nuošaly visas stilistines diskusijas, privalome neužmiršti, jog svar- 
biausi Egipto dailės kūriniai kurti ne tam, kad į juos kas žiūrėtų; jie puošė tam- 
sias, neprieinamas kapavietes, toli nuo bet kieno žvilgsnio. 

59 Renesanso epochoje net „euritminiai“ kūrinių, esančių virš akių lygio (arba, 
pavyzdžiui, skliautuose), išmatavimų pakeitimai buvo nustatomi remiantis tikslia 
geometrine konstrukcija. Žr. Leonardo nurodymus, kaip tapyti objektus ant iš- 
gaubtų sienų (Richter, op. cit., il. XXXI; Trattato, $ 130), arba Dūrerio nurody- 
mus, kaip nustatyti raidžių dydžius, kad jos ir skirtinguose aukščiuose atrodytų 
vienodos (Underweysung der Messung..., 1525, fol. K. 10); Dūrerio metodą, skirtą 
sieniniams įrašams, pakartojo Barbaro (op. cit., p. 23) pritaikydamas sieninei 
tapybai. 

jektą kaip nepriklausomą ir lygų objektui; klasikinė antika taip ir 
nesuformulavo šios priešpriešos; o viduramžiai tikėjo, kad ir sub- 
jektas, ir objektas išnyks aukštesnėje vienovėje. 

Kaip iš tikrųjų vyko perėjimas iš viduramžių į renesansą (ir tam 
tikra prasme vėliau), tarsi laboratorijoje galima stebėti pirmojo 
vokiečių tyrinėtojo Albrechto Dūrerio žmogaus kūno proporcijų 
teorijos raidoje. Būdamas šiaurinės gotikinės tradicijos paveldėto- 
jas, jis pradėjo nuo plokštumos planimetrinės schemos (iš pradžių 
nesirėmė net Vitruvijaus palikimu), kuri, kaip ir Villard'o pour- 
traicture, leido iškart nustatyti laikyseną, judesį, kontūrus ir pro- 
porcijas (26 il.).?9 Tačiau vėliau, paveiktas Leonardo ir Alberti, 
savo siekius Diireris nukreipė į grynai antropometrijos mokslą, tu- 
rintį veikiau mokomąją negu praktinę vertę. Štai ką jis sako apie 
savo gausius ir įmantrius pavyzdžius: „Tokios figūros sustingusio- 
mis pozomis, kaip jos pavaizduotos ankstesniuose puslapiuose, vi- 
“3! Stropiai ir nesavanaudiškai siek- 
damas žinių kaip galutinio tikslo, Pirmojoje ir Antrojoje knygose 
Dūreris naudojo klasikinį ir Leonardo paprastųjų trupmenų me- 
todą (7 pav.), o Trečiojoje - Alberti Exempeda (kurio mažiausią 
padalą, !/goo, suskaidė į tris smulkesnes).?* Tačiau abu didžiuosius 


siškai niekam nereikalingos. 


29 Dūrerį su viduramžiais, ir ypač su Villard'u de Honnecourt'u, iš esmės sieja 
būtent šis struktūrinis giminingumas, o ne Mortet nurodytas (plg. n. 56, p. 92) 
atsitiktinis panašumas. Tad H. Wolfflinas (Monatsbefte fūr Kunstwissenscbaft, 
VIII, r9I 5, p. 254), regis, perdeda sakydamas, jog Mortet teisingai pastebėjo anks- 
tyvųjų Dūrerio žmogaus proporcijų studijų sąsajas su gotikine tradicija. Čia gali- 
ma paminėti, kad skriestuvu nubraižytus apvalius lankus dr. Edmundui Schillin- 
gui pavyko atrasti Sebastijono piešinyje „L.190“, kurį tyrinėtojas priskyrė 
konstravimo piešinių serijai, prasidedančiai nuo „L.74/75“ (žr. 26 il.). 

9: „Dann die Bilder dochten so gestrackt, wie sie vorn beschrieben sind, nichts 
zu brauchen.“ Plg. Panofsky, Dūrers Kunsttbeorie, p. 81 ir t., ypač p. 89 ir t., taip 
pat p. III ir t. 

92 Lieka neaišku, kokiu būdu Dūreris susipažino su Alberti Exempeda, nes De 
Statua, kur aprašomas šis metodas, išleistas daug metų po Dūrerio mirties. Gali- 
mas dalykas, kad Dūrerio šaltiniu tapo Francesco Giorgi Harmonia mundi totius 
(žr. n. 65, p. 97); į šį veikalą įtrauktas (fol. C.1) detalus Alberti metodo aprašy- 
mas, kuris — išskyrus vieną terminologinį nesusipratimą - yra gana tikslus ir pa- 
našus į tiesioginę citatą: „Attendendum est ad mensuras, guibus nonnulli micro- 
cosmographi metiuntur ipsum humanum corpus. Dividunt enim id per sex pedes... 

7. Albrecht Dūrer. „Žmogus D“. Iš Keturios knygos apie žmogaus proporcijas 
(Vier Būchber von menschlicher Proportion, Nuremberg, 1528), pirmoji knyga 

italus Dūreris pralenkė ne tik savo matavimų įvairove ir tikslumu, 
bet ir išties kritišku savo paties galimybių suvokimu. Tvirtai atsi- 
sakydamas pretenzijų atrasti vienintelį idealų grožio kanoną, jis 
ėmėsi kur kas daugiau pastangų reikalaujančio uždavinio - nusta- 
tyti įvairius „charakterių“ tipus, kurie - kiekvienas savaip - turėjo 
„išvengti akį rėžiančio bjaurumo“. Jis sudarė net dvidešimt šešis 
proporcijų komplektus, be to, pateikė kūdikio kūno pavyzdį ir de- 
talius galvos, pėdos ir plaštakos išmatavimus.?3 Tačiau čia dar ne 
viskas: Dūreris taip pat nurodė priemones ir būdus, kaip toliau 
galėtų „įvairuoti“ visi šie tipai, griežtai geometriniais metodais api- 
brėžė net anomalius ir groteskiškus pavidalus (8 pav.).?4 

Dūreris taip pat mėgino matavimo teoriją papildyti judesio te- 
orija (kuri dėl anatominių ir psichologinių žinių stygiaus jam išėjo 
gana gremėzdiška ir mechaniška?“) ir perspektyvos teorija.?* Ka- 
dangi Dūreris, kaip ir didysis italų tapytojas bei mokslininkas Pie- 
ro della Francesca, siekė pritaikyti perspektyvą tiek žmonių 
figūroms, tiek ir negyviems daiktams, šį labai sudėtingą procesą 


et mensuram unius ex iis pedibus hexipedam [!] vocant. Et hanc partiuntur in 
gradus decem, unde ex sex hexipedis gradus sexaginta resultant, gradum vero 
guemlibet in decem... minuta.“ „Reikia atkreipti dėmesį į išmatavimus, kuriuos 
kai kurie mikrokosmografai taiko žmogaus kūnui. Pastarąjį jie dalija į šešias pė- 
das... ir vienos tokios pėdos dydį jie vadina exempeda [!]. Šį dydį jie dalija į de- 
šimtį dalių [gradus, pasak Alberti - unceolae]; vadinasi, šešios pėdos iš viso susi- 
deda iš šešiasdešimties dalių, o kiekviena dalis - iš dešimties pačių smulkiausių 
padalų [minuta, autentiškas Alberti terminas]“. Tačiau pats autorius linkęs dalyti 
Į 300, O ne į 600 minuta, nes trokšta išsaugoti anksčiau minėtą (n. 65, p. 97) 
žmogaus kūno ir Nojaus laivo santykį. Francesco Giorgi veikalo išleidimo data, 
I $25-ieji, neprieštarautų mūsų hipotezei, mat galima įrodyti (plg. Panofsky, Dūrers 
Kunsttbeorie, p. 119), jog Dūreris susipažino su Exempeda tarp 1523 ir 1528 
metų. [Agripas Netesheimietis galėjo remtis tuo pačiu šaltiniu, nes Exempedos 
sistemą nurodo spausdintiniame De occulta pbilosopbia leidime (pasirodžiusia- 
me I$31I), II, 27, tačiau jos nemini pirmajame I 509-ųjų leidime.) 

33 Albrecht Dūrer, Vier Būchber von menschblicher Proportion, Nuremberg, 1528, 
I ir II knygos. 

24 Ibid., III knyga. 

25 Ibid., IV knyga. 

26 Albrecht Dūrer, Underweysung der Messung mit dem Zirckel und Richbtscbe- 
yt, Nuremberg, 1525, nuo P.L.v. ir t. 

8. Albrecht Dūrer. Keturi groteskiški profiliai. Iš Keturios knygos apie žmogaus 
proporcijas (Vier Bicher von menschlicher Proportion, 
Nuremberg, 1528), trečioji knyga 


jis bandė supaprastinti, iracionalius žmogaus kūno paviršius pa- 
versdamas formomis, kurias galima apibrėžti paprastomis plok- 
štumomis.?? Tai ypač gerai matyti palyginus trečiajame dešimtme- 
tyje sukurtas schemas su maždaug I s00 metų konstrukcijomis (26 
il.). Užuot galynėjęsis su numanomu galutiniu rezultatu, vėlyvasis 
Dūreris pasitenkino paruošiamuoju darbu; užuot brėžęs kontūrus 
apskritimų lankais, jis įbrėžia plastinius vienetus į stereometrinius 


37 Dūrer, Vier Būchber..., IV knyga, ir gausūs piešiniai. Aš turiu galvoje garsiąją 
„kubo sistemą“, kurios pradininkas, pasak Lomazzo, yra Foppa ir kurią vėliau 
perėmė ir išplėtojo Holbeinas, Altdorferis, Luca Cambiaso, Erhardas Schūnas ir 
kiti (plg. Meder, op. cit., p. 624, pav. p. 319, 619, 623). Ši sistema susijusi su 
Dūrerio pieštomis galvomis, kurių paviršiai paversti daugiakampiais (il. Meder, 
op. cit., p. 622); tai metodas, kurį šių eilučių autorius mėgino kildinti iš itališkų 
šaltinių (Kunstchbronik, nauja ser., XXVI, 1915, sk. 514 ir t.) ir kuriam Mederis 
(p. 564, 267 pav.) surado įtikinamesnę analogiją. 

kūnus; matematiniam linijinio piešinio schematizavimui jis prieš- 
priešino matematinę plastinių sąvokų analizę (27 il.).28 


V 


Dūrerio Keturios knygos apie žmogaus proporcijas (Vier Būchber 
von menschlicbher Proportion) iškelia proporcijų teoriją į tokias 
aukštumas, kokių iki jo ši teorija nebuvo pasiekusi ir po jo vargu 
ar kada pasieks. Tačiau tai yra kartu ir jos smukimo pradžia. Pa- 
stebime, kad jau pats Dūreris neatsispyrė pagundai studijuoti žmo- 
gaus proporcijas dėl jų pačių: ypatingas jo tyrinėjimų tikslumas ir 
kompleksiškumas gerokai peržengė meninio pritaikymo ribas ir 
galų gale beveik visiškai prarado ryšį su dailės praktika. Jo paties 
kūrybą ši pernelyg detalizuota antropometrinė technika paveikė 
visai menkai, yra likę tik keli netobuli pirmieji bandymai. Vien 
prisiminus, kad smulkiausia šios metrinės sistemos padala, vadi- 
namoji „dalelė“ (Trimlein), yra mažesnė už milimetrą, tampa aiš- 
ku, kodėl tarp teorijos ir praktikos atsivėrė praraja. 

Po Dūrerio laimėjimų tolesnę žmogaus proporcijų teorijos kaip 
meno teorijos dalies raidą žymi, viena vertus, nereikšminga jo mo- 
kyklos produkcija, daugiau ar mažiau pagrįsta jo opus maius - tai 
Lautensacko??, Behamo!““?, Schono!'“!, van der Heydeno!“* ar 
Bergmūllerio*'?3 brošiūros, ir, kita vertus, tokie sausi, dogmatiški 


28 Dar kitaip, irgi nebeplanimetriškai, judanti figūra schematizuojama piešinių 
serijoje, priskirtoje Erhardui Schonui. Vienas šios serijos pavyzdys pateikiamas 
9 pav. (taip pat žr. W. Ghillany, Index rarissimorum aliguot librorum, guos babet 
bibliotbeca publica Noribergensis, 1846, p. 15). Dėl šiuose piešiniuose naudoja- 
mo metodo plg. iliustraciją iš Leonardo Trattato, $ 173. 

29 H. Lautensack, Des Circkels und Richbtschbeyts, auch der Perspectiva und 
Proportion der Menschen und Rosse kurtze doch grūndliche Underweisung, Nu- 
remberg, 1564. 

"99 H.S. Beham, Dies Būcblein zeyget an... ein Mass oder Proporcion des Ross, 
Nuremberg, 1528; to paties autoriaus, Kunst und Lere Būcblein..., Frankfurt, 
1546 (ir dažnai po to); taip pat plg. jo graviūras, p. 219-22I. 

TO! E. Schon, Underweysung der Proportion und Stellung der Possen, Nurem- 
berg, 1542 (faksimilinis leid., red. L. Baer, Frankfurt, 1920). 

"92 J. van der Heyden, Reissbūcblein..., Strassburg, 1634. 

193 J.G. Bergmūller, Antbropometria oder Statur des Menschen, Augsburg, 1723. 

9. Erhard Schūn (?). Žmogaus judesio schematiškas piešinys (kopija). 
Niurnbergas, Miesto biblioteka 


veikalai kaip Schadowo!“* ar Zeisingo'?5. Tačiau nors Direrio me- 
todai ir nepasitarnavo, kaip jis tikėjosi, dailės labui, jie tapo neįkai- 
nojami tokiems naujai besiformuojantiems mokslams kaip antro- 
pologija, kriminologija ir - kas keisčiausia - biologija.!?* 

Šis paskutinis proporcijų teorijos raidos tarpsnis atitinka bend- 
rąją dailės evoliuciją. Teorijos, tyrinėjančios tik objektyvius kūnų 
matmenis, meninė vertė ir svarba norom nenorom priklausė nuo to, 
ar tokių objektų vaizdavimas laikomas svarbiausiu meninės veiklos 
tikslu. Jos svarba atitinkamai sumenko, kai meninis genijus iškėlė 
subjektyvią objekto sampratą vietoj paties objekto ir būtent jai su- 
teikė pirmenybę. Egipto mene proporcijų teorija buvo beveik vis- 
kas, kadangi subjektas buvo beveik niekas; kai šis santykis apsivertė, 
proporcijų teorija buvo pasmerkta grimzti į nebūtį. Retrospektyviai 


*94 G. Schadow, Polyclet oder von den Massen der Menschen, Berlin, 1834 
(11-as leid., Berlin, 1909). 

"65 A. Zeising, Neue Lebre von den Proportionen des Korpers, Leipzig, 1854; 
to paties autoriaus, Aestbetiscbhe Forschungen, Frankfurt, 1855. 

196 Turiu omenyje labai rimtą Dūrerio „geometrinio įvairavimo“ doktrinos (Vier 
Biūcber..., III knyga) atgimimą garsiojoje D'Arcy W. Thompsono knygoje On 
Growtb and Form, 1-as leid. 1917. 

žvelgiant, subjektyvaus principo pergalę paruošė jau penkioliktojo 
amžiaus menas, pripažinęs autonomišką vaizduojamų daiktų nepa- 
stovumą ir tiek menininko, tiek žiūrovo autonomiško patyrimo 
svarbą. Atslūgus „klasikinės antikos atgaivinimo“ sąjūdžiui, pirmo- 
sios subjektyvaus principo teikiamos nuolaidos buvo visapusiškai 
išnaudotos, ir žmogaus proporcijų teorija, kaip meno teorijos dalis, 
prarado savo vaidmenį. Stiliams, kuriuos visus būtų galima pava- 
dinti „tapybiškuoju“ subjektyvizmu ir kuriems ryškiausiai atstovauja 
septynioliktojo amžiaus olandų tapyba ir devynioliktojo amžiaus 
impresionizmas, žmogaus kūno proporcijų teorijos nereikėjo, nes, 
palyginti su beribėje erdvėje pasklidusia šviesa ir oru, jiems menkai 
imponavo visi trimačiai objektai, taip pat ir žmogaus figūra.'?7 Sti- 
liams, kuriuos visus būtų galima pavadinti „netapybiškuoju“ sub- 
jektyvizmu, - ikibarokiniam manierizmui ir moderniajam „ekspre- 
sionizmui“ —- žmogaus kūno proporcijų teorijos nereikėjo todėl, kad 
jiems geometriniai kūnai, įskaitant žmogaus figūrą, buvo prasmingi 
tik tiek, kiek jie paklūsta nevaržomam dailininko norui trumpinti, 
ilginti, kraipyti ir galų gale išardyti. !9š 


97 Kalbant apie Šiaurės kraštų dailę, ši data dar ankstesnė (penkioliktasis ir 
šešioliktasis amžius), išskyrus tokius dailininkus kaip Dūreris ir jo sekėjai, ku- 
riuos užbūrė klasikinės įtakos. 

I08 Plg. Michelangelo teiginį, n. 81, p. ro1. Net ir meno teorijai skirtoje lite- 
ratūroje, kuri pati savaime linksta į „objektyvistinį“ klasicizmą, tam tikruose re- 
gionuose tam tikrais laikotarpiais pastebimai mažiau domimasi moksline propor- 
cijų teorija. Vincenzo Danti, Michelangelo epigonas, ketino parašyti veikalą 
(išleistos tik nedidelės ištraukos), kuris, nepaisant pavadinimo Delle perfette pro- 
portioni, dalyką tyrinėja ne matematiškai, o veikiau anatomijos, mimikos ir pa- 
tofizionomikos aspektais (žr. J. von Schlosser, Die Kunstliteratur, p. 343 ir t., 
359, 396); o Nyderlandų dailininkas Carelas van Manderis proporcijų problemą 
traktavo su neįtikėtinu abejingumu (žr. Schlosser, ibid.). [Taip pat plg. E. Panof- 
sky, Idea (Studien der Bibliothek Warburg, V), Leipzig, Berlin, 1924, p. 41 ir t.; 
vert. į italų kalbą, Florence, 1952, p. $7 ir t.| Dar labiau netikėta, kad Rembrand- 
tas, kuris tikrai specialiai nesidomėjo proporcijų teorija, kartą nupiešė Vitruvi- 
jaus „žmogų kvadrate“; tačiau taip gerai „užmaskavo“, jog niekas to nė neįtarė: 
tai rytietis, nuškicuotas iš natūros, su turbanu ir ilgu apsiaustu, veikiau atsitikti- 
ne negu schematiška poza, galva kiek pasukta į šoną. Jeigu nebūtų kvadrato ir 
skersinių linijų, dalijančių liemenį, piešinį (C. Hofstede de Groot, Die Handzeicb- 
nungen Rembrandts, Haarlem, 1906, nr. 613) būtų galima laikyti kostiumo eski- 
zu, o išskleistas rankas - ekspresyviu gestu. 


III 


ERWIN PANOFSKY. PRASMĖ VIZUALINIUOSE MENUOSE 


Taigi „naujaisiais“ amžiais žmogaus proporcijų teorijos, kurią 
apleido dailininkai ir dailės teoretikai, ėmėsi mokslininkai - išsky- 
rus tuos, kurie priešinosi šiam pažangiam raidos tarpsniui, linku- 
siam į subjektyvumą. Neatsitiktinai Goethe, pasiekęs brandos lai- 
kotarpį ir jaunystės romantizmą pakeitęs iš esmės klasicistine dailės 
samprata, reiškė nuoširdų ir gyvą susidomėjimą mėgstamiausia Le- 
onardo ir Dūrerio disciplina: „Toliau plėtoti vyriškų ir moteriškų 
proporcijų kanoną, - rašo jis laiške J.H. Meyeriui, - ieškoti skirty- 
bių, iš kurių atsiranda žmogaus būdas, atidžiau ištirti anatominę 
sandarą bei ieškoti gražių formų, lemiančių išorinį tobulumą - prie 
šių sudėtingų tyrinėjimų kviečiu tamstą prisidėti. Aš savo ruožtu 


jau esu atlikęs kai kuriuos parengiamuosius tyrimus“ .*9? 


199 Goethe, 1791, kovo 13 laiškas Meyeriui (Veimaro leid., IV, 9, p. 248). 

Sugerijus, Sen Deni abatas 


Retai kada - tiesą sakant, niekada - didieji dailės globėjai neturėjo 
poreikio rašyti atsiminimus apie savo siekimus bei laimėjimus. Veik- 
los žmonės, nuo cezarių ligi kaimo gydytojų, fiksuodavo savo dar- 
bus ir patirtį, kuriuos, jų manymu, pelnytai išsaugoti ateities kar- 
toms tegalėjo rašytinis žodis. Taip pat ir saviraiškos žmonės, nuo 
rašytojų ir poetų ligi tapytojų ir skulptorių (nuo to laiko, kai rene- 
sansas meistriškumą įteisino kaip meną), griebdavosi autobiografi- 
jos ir savo darbų aiškinimo, baimindamiesi, kad jų darbai, kaip atski- 
ri, susikristalizavę ilgo kūrybinio proceso rezultatai, ateities kartoms 
gali neatskleisti savo tikrojo, išliekamojo turinio. Kitaip elgėsi glo- 
bėjai - kardinolai, pasauliečiai valdovai, aristokratai bei plutokra- 
tai, t.y. tie, kurių visuomeninė padėtis ir iniciatyva sudaro sąlygas 
kitiems žmonėms kurti. Jų manymu, dailės kūrinys turi garbinti glo- 
bėją, o ne globėjas - dailės kūrinį. Adrianai ir maksimilianai, leonai 
ir julijai, jeanai de berry ir lorenzo'ai de' medici nusprendę, ko nori, 
pasirinkdavo dailininkus, dalyvaudavo sudarant programą, pritar- 
davo arba kritikuodavo jos vykdymą ir apmokėdavo arba neapmo- 
kėdavo sąskaitas. Tačiau inventorių surašyti jie pavesdavo dvaro 
valdininkams ir sekretoriams, o aprašymus, panegirikas ir paaiški- 
nimus - istoriografams, poetams bei humanistams. 

Reikėjo ypatingo aplinkybių sutapimo ir unikalaus asmeninių 
savybių derinio, kad atsirastų Sen Deni abato Sugerijaus sukurti 
dokumentai, kuriuos mums maloningai išsaugojo laikas. 

I 


Abatijos, kuri savo politine svarba bei teritoriniais turtais prano- 
ko daugumą vyskupijų, galva ir pertvarkytojas, Prancūzijos regen- 
tas per Antrąjį kryžiaus žygį, dviejų Prancūzijos karalių „ištikimas 
patarėjas ir draugas“ tuo metu, kai sostas po ilgo nuosmukio pra- 
dėjo atgauti savo galybę, Sugerijus (gimęs 1081 ir nuo 1122 ligi 
mirties II5$I —- Sen Deni abatas) yra iškili Prancūzijos istorijos 
figūra; ne veltui jis vadinamas Prancūzijos monarchijos, pasieku- 
sios savo klestėjimo viršūnę valdant Liudvikui XIV, tėvu. Derinda- 
mas gabaus verslininko apsukrumą su įgimtu teisingumo jausmu 
bei sąžiningumu (fidelitas), kurį pripažino netgi tie, kurie jo nemė- 
go, taikus ir priešiškas smurtui, tačiau niekada nestingantis ryžto 
ir fizinės drąsos, be galo darbštus, tačiau podraug ir laisvalaikio 
meistras, mokantis išlaukti tinkamą progą, atidus detalei, tačiau 
pajėgus matyti daiktus iš ateities perspektyvos, - visas šias priešta- 
ringas dovanas jis paaukojo dviem tikslams: troško sustiprinti 
Prancūzijos sosto galią ir išaukštinti Sen Deni abatiją. 

Sugerijaus atveju šie du tikslai neprieštaravo vienas kitam. Anaip- 
tol, jis suvokė juos kaip du to paties idealo, atitinkančio tiek pri- 
gimtinį įstatymą, tiek dieviškąją valią, aspektus. Mat Sugerijus tvirtai 
tikėjo trimis pamatinėmis tiesomis. Pirma, karalius, ypač Prancūzi- 
jos karalius, yra „Dievo vietininkas“, „Dievo paženklintas ir Jį įkūni- 
jantis“; tačiau tai visiškai nereiškė, jog karalius yra neklystantis, 
priešingai, iš to išplaukė nuostata, jog karalius neturi klysti („nešlo- 
vė karaliui, jeigu jis pažeidžia įstatymą, nes karalius ir įstatymas - 
rex et lex - yra tos pačios aukščiausiosios valdžios sostas“). Antra, 
bet kuris Prancūzijos karalius ir ypač Sugerijaus mylimasis šeimi- 
ninkas Liudvikas Storasis, per karūnavimą 1 1I08-aisiais nusisegęs 
pasaulietišką kardą ir prisisegęs dvasinį „Bažnyčios ir vargšų gynė- 
jo“ kardą, turėjo teisę ir šventą pareigą malšinti visas jėgas, sie- 
kiančias sukelti vidaus maištą bei kenkiančias absoliučiai jo valdžiai. 
Trečia, šią absoliučią valdžią, vadinasi, ir tautos vienybę simboliza- 
vo ir net įkūnijo Sen Deni abatija, kuri sergėjo „Galijos apaštalo“, 
„nepaprastojo ir po Dievo vienintelio krašto gynėjo“, relikvijas. 

Šventojo Dionizo ir legendinių jo draugų šv. Rustiko ir šv. Eleu- 
terijaus (Sugerijus juodu paprastai vadina „šventaisiais kankiniais“ 
arba „šventaisiais mūsų globėjais“) įkurta karaliaus Dagoberto gar- 
bei, daugelį amžių Sen Deni buvo „karališkoji“ abatija. „Pagal 
prigimtinę teisę“ čia palaidoti Prancūzijos karaliai; tituluotais jos 
abatais tapo Karolis Plikasis 17 Hugonas Kapetas, valdančiosios 
dinastijos pradininkas; ir ne vienas valdovų sūnus čia įgijo pradinį 
išsimokslinimą (būtent Sen Deni de V'Estre mokykloje Sugerijus, 
būdamas dar berniukas, užmezgė visą gyvenimą trukusią draugystę 
su būsimuoju Liudviku Storuoju). 1127 metais šv. Bernardas gana 
tiksliai apibendrino padėtį rašydamas: 


Ši vieta nuo seno buvo ypatinga ir pelnė karališką šlovę; tarnavo teisi- 
niams Dvaro reikalams ir karaliaus kariuomenei; čia nedvejota ir neveid- 
mainiauta grąžinant tai, kas Ciesoriaus, tačiau atiduodant tai, kas Dievo, 
nebesielgta su tokia pat ištikimybe. 


Šiame dažnai cituojamame laiške, parašytame šeštaisiais Sugeri- 
jaus abatystės metais, Klervo abatas sveikina savo pasaulietiškesnį 
kolegą sėkmingai „reformavus“ Sen Deni abatiją. Ši „reforma“ ne 
tik nesumenkino abatijos politinės svarbos, bet ir suteikė jai nepri- 
klausomybę, prestižą bei gerovę, kurie padėjo Sugerijui sutvirtinti 
tradicinius ryšius su sostu ir padaryti juos dar glaudesnius. Su re- 
forma ar be jos, Sugerijus niekada nesiliovė paisęs Sen Deni ir 
Prancūzijos karališkųjų rūmų interesų, visuomet naiviai - ir iš da- 
lies pateisinamai — manė, kad jie sutampa su tautos interesais ir 
Dievo valia, kaip, tarkim, šiuolaikinis naftos ar plieno magnatas 
gali remti įstatymus, naudingus jo pramonei ir bankui, neva dėl 
to, kad jie kelią šalies gerovę ir spartiną žmonijos progresą.' Suge- 
rijaus supratimu, sosto bičiuliai - tai „Dievo ir šventojo Dionizo 
šalininkai“, o Sen Deni priešai —- tai „žmonės, negerbiantys nei 
frankų karaliaus, nei Visatos Valdovo“. 


" [Praėjus dešimčiai metų po šio sakinio užrašymo vienas žymus pramoninin- 
kas, tapdamas valstybės veikėju, pareiškė: „Kas gerai „General Motors“, gerai ir 
Jungtinėms Valstijoms“.] 

Sugerijus iš prigimties brangino santarvę ir savo tikslų siekė kiek 
įmanoma derybomis bei piniginėmis sutartimis, o ne karine jėga. 
Vos pradėjęs karjerą, jis nepaliaujamai triūsė gerindamas Prancūzi- 
jos sosto santykius su popiežiumi, kurie buvo labai įtempti val- 
dant Liudviko Storojo tėvui ir pirmtakui Pilypui I. Ypatingos misi- 
jos Romoje Sugerijui buvo patikėtos daug anksčiau negu abatystė; 
kaip tyčia per vieną tokią misiją jis ir sužinojo apie savo išrinkimą. 
Kai Sugerijus perėmė reikalų tvarkymą ir parodė nepaprastą su- 
manumą, sosto ir kurijos santykiai virto tvirta sąjunga, kuri ne tik 
sustiprino karaliaus padėtį krašto viduje, bet ir neutralizavo jo pa- 
vojingiausią išorės priešą, vokiečių imperatorių Henriką V. 

Jokia diplomatija negalėjo užkirsti kelio ginkluotiems kontlik- 
tams su kitu galingu Liudviko priešu - išdidžiu ir talentingu Angli- 
jos karaliumi Henriku I Bokleru. Vilhelmo Užkariautojo sūnus 
Henrikas, suprantama, nesutiko atsisakyti savo palikimo žemy- 
ne - Normandijos kunigaikštystės, o Liudvikas, suprantama, sten- 
gėsi perduoti ją silpnesniems ir patikimesniems vasalams, Flandri- 
jos grafams. Vis dėlto Sugerijus (nuoširdžiai žavėjęsis kariniais bei 
administraciniais Henriko sugebėjimais) stebuklingu būdu įstengė 
pelnyti ir išsaugoti Henriko pasitikėjimą ir draugiškumą. Jis ne 
kartą tarpininkavo Henrikui ir Liudvikui Storajam; būtent šiame 
kontekste ištikimasis Sugerijaus globotinis ir biografas Sen Deni 
vienuolis Vilhelmas (išsiųstas į Sen Deni an Vo tuojau po Sugeri- 
jaus mirties) užrašė plačiai nuskambėjusį sakinį, sukurptą greičiau 
iš naivaus prielankumo negu kritiško vertinimo: „Argi Henrikas, 
galingasis Anglijos karalius, draugystės su šiuo žmogumi nelaikė 
garbe, argi nesidžiaugė galėdamas bendrauti su juo? Argi nepasi- 
rinko jo tarpininku bei taikdariu santykiuose su Liudviku, Pran- 
cūzijos karaliumi?“ 

Mediator et pacis vinculum: šiuose keturiuose žodžiuose telpa 
beveik viskas, ką galima pasakyti apie Sugerijaus, kaip valstybės 
veikėjo, siekius tiek užsienio, tiek vidaus politikoje. Blua grafas 
Teobaldas IV (Didysis), Anglijos karaliaus Henriko I sūnėnas, daž- 
niausiai palaikydavo savo dėdės pusę. Tačiau ir su juo Sugerijus 

puikiai sutarė; ilgainiui tarp Teobaldo ir Prancūzijos karaliaus, tuo- 
met jau Liudviko VII, r137-aisiais paveldėjusio sostą iš tėvo, Su- 
gerijui pavyko sudaryti ilgalaikę taiką; Teobaldo sūnus Henrikas 
vėliau tapo vienu ištikimiausių jaunesniojo Liudviko šalininkų. Kai 
riteriškasis ir temperamentingasis Liudvikas VII susikirto su savo 
kancleriu Algrinu, tik Sugerijui pavyko juos sutaikyti. Kai Anžu ir 
Normandijos grafas Gotfridas, Henriko Boklero vienturtės duk- 
ters antrasis vyras, grasino karu, ne kam kitam, o Sugerijui pavy- 
ko nukreipti šį smūgį. Kai Liudvikas VII, turėdamas rimtą dingstį, 
panoro skirtis su savo žmona, gražiąja Eleonora Akvitaniete, ne 
kas kitas, o Sugerijus, kol buvo gyvas, atitolino tai, kas blogiausia, 
ir politiškai pražūtinga ištuoka įvyko tik 1152 metais. 
Neatsitiktinai dvi didžiausias savo visuomeninės veiklos perga- 
les Sugerijus pasiekė be kraujo praliejimo. Pirma, numalšindamas 
Liudviko VII brolio Roberto Drėjiečio sumanytą coup d'ėtat* , kurį 
Sugerijus, tuomet šešiasdešimties aštuonerių metų amžiaus regen- 
tas, „Su liūto narsa sutramdė vardan teisingumo“. Antra, - ir tai 
dar didesnė pergalė, - sužlugdydamas Vokietijos imperatoriaus 
Henriko V kėslus užpulti šalį. Po Vormso konkordato pasijutęs 
pakankamai stiprus, Henrikas pasiruošė galingam antpuoliui, 
tačiau, susidūręs su „suvienijusia savo jėgas Prancūzija“, buvo pri- 
verstas trauktis. Visi karaliaus vasalai, net ir galingiausi bei di- 
džiausi priešginos, paliko nuošaly savo vaidus bei skundus ir atsi- 
liepė į „Prancūzijos šauksmą“ (ajuracio Franciae): tai buvo ne tik 
Sugerijaus politikos apskritai, bet ir jo ypatingų pareigų triumfas. 
Telkiant karo būrius šv. Dionizo ir jo draugų relikvijos buvo išdė- 
liotos ant centrinio abatijos altoriaus ir vėliau grąžintos į kriptą 
„ant paties karaliaus pečių“. Dieną naktį vienuoliai kalbėjo mal- 
das. Liudvikas Storasis iš Sugerijaus rankų priėmė Sen Deni vė- 
liavą ir „pakvietė visą Prancūziją žygiuoti paskui ją“, tuo paliudy- 
damas, jog karalius yra abatijos vasalas, valdantis leno teisėmis 
abatijai priklausančią Vekseno grafystę. Netrukus po Liudviko mir- 


* Valstybinis perversmas (pranc.). 

ties ši vėliava paskelbta garsiąja „oriflama“, ryškiu beveik trejetą 
amžių trukusios tautinės vienybės simboliu. 

Tik viena aplinkybė vertė Sugerijų siūlyti ir net reikalauti pa- 
naudoti jėgą prieš savo tėvynainius: kai „maištininkai“ pažeisda- 
vo tai, ką Liudvikas Storasis pasižadėjo ginti, - Bažnyčios ir vargšų 
teises. Sugerijus galėjo rodyti nuolankumą Henrikui Boklerui, sva- 
jingą pagarbą — Teobaldui iš Blua; tačiau jis jautė nenumaldomą 
neapykantą bei panieką tokiems „žalčiams“ ir „laukiniams žvė- 
rims“ kaip Tomas Marlietis, Bušaras Montomorensietis, Milonas 
iš Brė, Matas Bomontietis arba Hugonas iš Puizė (dauguma jų - 
smulkūs dvarininkai), kurie, tapę vietiniais apylinkių tironais, pul- 
dinėjo savo lojalius kaimynus, plėšė miestus, engė valstiečius bei 
gviešėsi į Bažnyčios nuosavybę - įskaitant Sen Deni turtus. Prieš 
tokius Sugerijus ragino imtis griežčiausių priemonių ir pats jų grie- 
bėsi užstodamas nuskriaustuosius ne tik vardan teisingumo ir hu- 
maniškumo (nors pats iš prigimties buvo teisingas bei humaniškas 
žmogus), bet ir todėl, kad buvo pakankamai protingas ir žinojo, 
jog bankrutavęs prekijas negalės mokėti mokesčių, jog nuolat plė- 
šiamas ir grobiamas ūkininkas ar vyndarys veikiausiai apleis savo 
laukus ar vynuogynus. Kai Liudvikas VII sugrįžo iš Šventosios že- 
mės, Sugerijus grąžino jam tokią taikią ir vieningą šalį, kokios 
anksčiau retai būta, ir — o tai dar didesnis stebuklas - pilną iždą. 
„Nuo to laiko, - rašo Vilhelmas, - tauta ir valdovas jį vadino tėvy- 
nės tėvu“; ir (tyčia prisimindamas Akvitanijos praradimą dėl Liud- 
viko VII skyrybų) priduria: „Tik po to, kai jis pasitraukė iš mūsų 
tarpo, jam nesant šio krašto skeptras patyrė didžią netektį.“ 


II 


Tai, ką Sugerijui nepavyko įgyvendinti karalystės makrokosme, jis 
iki galo įvykdė abatijos mikrokosme. Net ir truputį sušvelninę iš- 
didų šv. Bernardo pasmerkimą, esą prieš reformą Sen Deni abatija 
panėšėjusi į „Vulkano dirbtuvę“ ir „Šėtono sinagogą“, net ir šiek 
tiek pritildę aršius vargšo suirzusio Abėlard'o prakeiksmus, kai jis 
kalba apie „nepakenčiamą ištvirkimą“ ir vadina Sugerijaus pirm- 

taką Adomą „žmogumi, labiau garsėjusiu niekingu elgesiu ir niek- 
šybėmis nei prelato viršenybe prieš kitus“, net ir tada negalėsime 
nepastebėti, kad iki Sugerijaus padėtis Sen Deni vienuolyne buvo 
toli gražu nepatenkinama. Pats Sugerijus taktiškai susilaiko nuo 
bet kokių asmeninių kaltinimų Adomui, savo „dvasiniam tėvui ir 
globėjui“. Tačiau jis mini sienose žiojinčius plyšius, apgriuvusias 
kolonas ir „tuoj nuvirsiančius“ bokštus, žibintus ir kitus rakan- 
dus, byrančius į dalis ir niekieno netaisomus; vertingus dramblio 
kaulo dirbinius, „dūlėjančius iždo skryniose“; altoriaus indus, 
„įkeistus ir neatgautus“; nevykdomus įsipareigojimus karališkie- 
siems geradariams; Bažnyčios dešimtines, atiduotas pasauliečiams; 
atkampesnes žemes, arba visai nedirbamas, arba nuomininkų ap- 
leistas dėl aplinkinių žemvaldžių ir baronų priespaudos; ir, bai- 
siausia, nesibaigiančius nemalonumus su „dvaro valdininkais“ (ad- 
vocati), kurie turėjo paveldimą teisę į tam tikras pajamas, gaunamas 
iš abatijos valdų už apsaugą nuo išorės priešų (advocationes), bet 
dažnai negalėjo ar nenorėjo atlikti šios tarnybos ir dar dažniau 
piktnaudžiavo ir užkraudavo papildomus mokesčius, karinę prie- 
volę ir baudžiavą. 

Ilgą laiką, prieš tapdamas Sen Deni vyresniuoju, Sugerijus tie- 
siogiai patyrė šias negandas. Maždaug dvejus metus ištarnavęs aba- 
to atstovu (praepositus) Didžiajame Bernevalyje, Normandijoje, 
kur turėjo progą susipažinti su Henriko Boklero valdymo naujo- 
vėmis, kurios paliko jam stiprų įspūdį, sulaukęs dvidešimt aštuo- 
nerių metų amžiaus ir vis dar užimdamas tas pačias pareigas, Su- 
gerijus buvo perkeltas į vieną iš labiausiai branginamų abatijos 
valdų - Turen Bosą (Towry-en-Beauce), netoli Šartro. Tačiau ne- 
trukus jis pamatė, kad šią vietovę aplenkia piligrimai ir prekijai, 
kad joje nėra nuomininkų, mat visus juos čia persekioja Sugerijaus 
bėte noire* Hugonas Puizietis: „Tie, kurie pasiliko, kažin ar galėjo 
išgyventi, slegiami tokio begėdiško išnaudojimo naštos.“ Užsitik- 
rinęs moralinę Šartro ir Orleano vyskupų paramą bei konkrečią 


* Nekenčiamas asmuo (pranc.). 

apsaugos ir pats narsiai kovėsi, lydimas permainingos sėkmės, kol 
Le Puizė tvirtovė po trečios apgulties per dvejus metus pasidavė, o 
III2-aisiais buvo sugriauta ar bent jau nepataisomai apgadinta. 
Dar dešimtį ar penkiolika metų nedorasis Hugonas sugebėjo neiš- 
leisti iš rankų savo nuosavybės, bet paskui, regis, paliko tvirtovę 
klebono žinioje, o pats išgaravo į Šventąją žemę. Tuo metu Sugeri- 
jus ėmėsi atstatyti Tureno valdas ir „nepriteklių pavertė pertekliu- 
mi“, o išrinktas abatu bematant stabilizavo padėtį ir padarė tai 
kartą visiems laikams. Surentė tvirtus „gynybinius“ trobesius, visą 
teritoriją apjuosė statinių tvora, pastatė fortą bei naują bokštą virš 
pagrindinių vartų; suėmė „atsitiktinai būdamas kaimynystėje su 
ginkluotomis pajėgomis“ Hugono kleboną, kuris jau buvo pra- 
dėjęs „keršyti už praeities nesėkmes“, ir jam įprastu būdu išspren- 
dė dvaro valdos - advocatio klausimą. Taip jau susiklostė, kad 
advocatio paveldėjo jauna mergaitė, tokio Adomo iš Pitivjė anūkė, 
kuri, nors ir nelabai įstengė kuo nors padėti, tačiau galėjo stipriai 
pakenkti ištekėdama už netinkamo asmens. Tad Sugerijus viskuo 
pasirūpino: „atidavė mergelę kartu su advocatio“ dailiam jauni- 
kaičiui iš savo aplinkos ir dovanojo šimtą svarų, kuriuos padalijo 
perpus jaunavedžiams bei, regis, ne itin turtingiems tėvams, ir visi 
liko patenkinti: jaunoji gavo kraitį ir vyrą; jaunikis - žmoną ir 
kuklias, tačiau pastovias pajamas; tėvai - savo dalį iš šimto svarų; 
„neramumai apylinkėje baigėsi“, o metinės abatijos įplaukos iš Tu- 
reno padidėjo nuo dvidešimties iki aštuoniasdešimties svarų. 

Ši vienos iš daugelio valdų istorija puikiai apibūdina Sugerijaus 
valdymo metodą: kur reikėdavo jėgos, jis energingai jos griebda- 
vosi, nekreipdamas dėmesio į gresiančius pavojus; jis pasakoja apie 
dar keletą atvejų, kai „pirmosiomis abatystės dienomis“ jam teko 
griebtis ginklo. Tačiau kai jis prisipažįsta apgailestaująs dėl tokio 
savo elgesio, tai nėra tik profesinė veidmainystė - nors ir pastaro- 
sios priemaišų negalima nepastebėti: jeigu tik būtų jo valia, visas 
problemas būtų sprendęs taip, kaip išsprendė Adomo iš Pitivjė 
anūkės reikalą. 

Be sugebėjimo gauti gausybę karališkų dovanų bei privilegijų 
(svarbiausios - tai abatijos vietinės jurisdikcijos išplėtimas ir leidi- 
mas rengti didelę kasmetinę mugę, vadinamą Foire du Lendit) bei 
užsitikrinti įvairiausias aukas iš privačių asmenų, Sugerijus dar tu- 
rėjo neeilinių gabumų atkasti užmirštas pretenzijas į žemes ir feo- 
dalines teises. „Jaunystėje buvau nuovokus, - rašo jis, - ir knisda- 
vausi mūsų valdų dokumentuose tikrindamas mokesčių knygas, 
nes žinojau apie daugelio mūsų šmeižikų nesąžiningumą.“ Nė kiek 
nedvejodamas tokias pretenzijas jis gynė vardan Šventųjų kanki- 
nių ir, regis, tai darė „be jokios sofistikos“ (102 aliguo malo inge- 
nio), išskyrus galbūt tą atvejį, kai iš Aržantė vienuolyno buvo iš- 
kraustytos seserys. Šio iškraustymo reikalauta ne tik dėl teisinių, 
bet ir dėl moralinių priežasčių (o tai ir verčia kiek suabejoti tų 
teisių pagrįstumu), ir net kilo įtarimas, kad Sugerijų paveikė tai, 
jog Abėlard'o mylimoji Eloiza buvo Aržantė vienuolyno vyresnio- 
ji. Vis dėlto tikrai žinoma, kad Sen Deni pretenzijas parėmė sino- 
das, kuriame dalyvavo toks garbingas Abėlard?'o teisių gynėjas kaip 
Šartro vyskupas Gotfridas Levietis; ir iš to, ką mes žinome apie 
Sugerijų, abejotina, ar nagrinėdamas šią bylą jis prisiminė senąjį 
skandalą. 

Visais kitais mums žinomais atvejais Sugerijus, regis, elgėsi ne- 
priekaištingai. Nauja nuosavybė buvo įgyta ir už padorią kainą 
išnuomota. Varginantys, tačiau teisėti apmokestinimai buvo pa- 
naikinti atsiskaitant su nuosavybės teisių turėtojais, net jei šie bu- 
vo žydai. Nepageidaujamiems advocati sudarytos sąlygos atsisa- 
kyti privilegijų ir gauti kompensaciją tiesiogiai sutarus arba pagal 
kanoninę procedūrą. Kai tik materialinis ir teisinis saugumas bu- 
vo užtikrintas, Sugerijus ėmėsi atstatymo ir atgaivinimo progra- 
mos, kuri, kaip ir Turene, atnešė naudos tiek nuomininkų gerovei, 
tiek abatijos iždui. Apgriuvę pastatai ir sulūžę padargai buvo sure- 
montuoti ir parūpinta naujų. Imtasi priemonių prieš nežabotą 
miškų kirtimą. Daugelyje vietų apgyvendinus naujakurius, lig tol 
nedirbami plotai užsėti vasarojum ir užsodinti vynuogynais. Pro- 
tingai peržiūrėtos nuomininkų pareigos, teisėtas „prievoles“ rūpes- 


I2I 


ERWIN PANOFSKY. PRASMĖ VIZUALINIUOSE MENUOSE 


tingai atskiriant nuo savavališkų mokesčių ir atitinkamai atsižvel- 
giant į individualius poreikius bei galimybes. Visa tai atlikta pačiam 
Sugerijui prižiūrint - vykdydamas „Bažnyčios ir krašto valdovo“ 
priedermes jis tarsi viesulas ūžė po savo valdas, planavo nausėdi- 
jas, nurodinėjo tinkamiausias vietas pasėliams ir vynuogynams, 
rūpinosi net menkiausia smulkmena, išnaudojo kiekvieną tinkamą 
progą. Pavyzdžiui, po ilgų Korbė grafų grobstymų iš Esono valdų 
buvo likę tik mažos Dievo Motinos laukuose (Notre-Dame-des- 
Champs) koplytėlės griuvėsiai, kur „avys ir ožkos atbėgdavo pa- 
rupšnoti aplink altorių augančios žolės“. Kartą Sugerijui buvo pra- 
nešta, kad apleistoje šventovėje pastebėtos degančios žvakės ir kad 
čia stebuklingai išgiję paliegę žmonės. Supratęs, jog išaušo jo va- 
landa, Sugerijus tuojau pat tenai išsiuntė vienuolyno vyresnįjį Her- 
vė, „labai šventą ir nuostabiai paprastą, tačiau menko išsilavini- 
mo vyrą“, su dvylika vienuolių, jie atstatė koplytėlę, sumūrijo 
vienuolyno pastatus, pasodino vynuogynus, atgabeno plūgų, vy- 
nuogių slėgtuvų, bažnytinių indų bei apdarų, netgi įrengė nedidelę 
bibliotekėlę; per kelerius metus ši viduramžių vietovė išaugo ir vir- 
to tuo, ką šiais laikais vadiname klestinčiomis savarankiškomis 
sanatorijomis. 


III 


Plėsdamas ir puoselėdamas nuošaliausias abatijos valdas, Sugeri- 
jus paruošė dirvą visapusiškam vienuolyno reorganizavimui. 

Kaip pamename, 1127 metais Sen Deni vienuolynas buvo „re- 
formuotas“; ši „reforma“ paskatino šv. Bernardą parašyti garsųjį 
mūsų jau minėtą sveikinimo laišką. Tačiau šis laiškas yra ne tik 
dievobaimingo pasitenkinimo pareiškimas. Jis žymi gandų ar net 
triukšmingo protesto kampanijos, kurią užvirė, regis, pats šv. Ber- 
nardas, pabaigą; jis skelbia paliaubas ir siūlo taikos sąlygas. Pieš- 
damas Sen Deni būklę niūriomis spalvomis bei kalbėdamas apie 
„dievobaimingųjų“ pasipiktinimą, šv. Bernardas leidžia aiškiai su- 
prasti, kad tik pats Sugerijus yra vienintelė to pasipiktinimo prie- 
žastis: 

Dievobaimingieji kritikuoja tavo, o ne vienuolių klaidas. Jie papiktinti 
tavo, o ne jų nesaikingumo. Broliai pradėjo niurzgėti prieš tave, o ne 
prieš abatiją. Jie kaltino tik tave vieną. Jei tu pasitaisytum, liautųsi ir 
apkalbos. Tikrai, jei tu pasikeistum, baigtųsi sąmyšis ir visi protestai nu- 
rimtų. Štai kas mums nedavė ramybės: jeigu tu ir toliau taip elgsies, tas 
tavo prabangos pomėgis bei ištekliai gali pasirodyti pernelyg akiplėšiš- 
ki... Vis dėlto tu patenkinai savo kritikus ir net padarei tai, kas nusipelno 
tik pagyrimo. Kokius žmogaus darbus (nors iš tiesų - tai Dievo darbas) 
turėtume taip labai branginti, jei ne tą staigų ir vienalaikį tokios gausy- 
bės Žmonių atsivertimą, vertą aukščiausio pagyrimo bei susižavėjimo? 
Dangus džiaugiasi vieno nusidėjėlio atsivertimu - o čia juk visa kongre- 
gacija! 


Tad Sugerijui viskas baigėsi gerai, jis, pagal kalambūrą, vargu 
ar atleistiną net šventajam, išmoko žįsti (swgere) Dieviškosios iš- 
minties krūtį, o ne pataikūnų lūpas. Tačiau po tiekos mandagių 
gestų šv. Bernardas griežtai pareiškia, kad ateityje jo gera valia 
priklausysianti nuo tolesnio Sugerijaus elgesio, ir galiausiai priei- 
na prie reikalo; jis norįs atsikratyti Etjeno Garlandiečio, Liudviko 
Storojo senešalo, kuris, užimdamas aukštą bažnytinį postą ir turė- 
damas dar didesnę įtaką dvare, buvo didžiausia kliūtis tarp Klervo 
abato ir sosto. 

Mes nežinome, ką Sugerijus, devyneriais metais vyresnis už šv. 
Bernardą, atsakė į šį pribloškiantį dokumentą; tačiau iš tolimesnės 
įvykių eigos matyti, kad jie vienas kitą suprato. Tų pačių 1127 
metų pabaigoje Etjenas Garlandietis prarado karaliaus malonę. 
Nors vėliau jis ir atgavo ją, tačiau niekada nebeatgavo valdžios. O 
I 128 metų gegužės IO dieną „Klervo abatas pirmą kartą užmezgė 
tiesioginius oficialius santykius su Prancūzijos karaliumi“: Sugeri- 
jus ir šv. Bernardas susitarė. Suvokdami, kaip stipriai jie gali pa- 
kenkti vienas kitam būdami priešai - vienas, sosto patarėjas ir di- 
džiausia politinė jėga Prancūzijoje, kitas, Šventojo sosto mentorius 
ir didžiausia dvasinė galia Europoje, - jie nusprendė tapti drau- 
gais. 

Nuo to laiko iš šv. Bernardo girdėti vien pagyrimai Sugerijaus 
adresu (nors ir liko tam tikras įsitikinimas, kad Sugerijus atsakin- 

gas už kitų nelaimes, ir kartą, pasitaikius progai, jis gana pagiežin- 
gai paprašė „turtingojo“ Sen Deni abato ištiesti pagalbos ranką 
„Nneturtingajam“). Jie tituluodavo vienas kitą „vestra Sublimitas“, 
„Vestra Magnitudo“ ir net „Sanctitas vestra“. Prieš mirtį Sugerijus 
išreiškė norą pamatyti „angelišką“ Bernardo veidą ir buvo pama- 
lonintas pamokomu laišku bei dailia nosinaite; tačiau svarbiausia, 
jie rūpestingai vengė kištis į vienas kito reikalus. Sugerijus išlaiky- 
davo griežčiausią neutralumą, kai šv. Bernardas persekiodavo ere- 
tikus arba kone savavališkai skirdavo vyskupus ir arkivyskupus, 
ir nedarė nieko, kad užkirstų kelią Antrajam kryžiaus žygiui, nors 
buvo pakankamai įžvalgus, kad numatytų nesėkmę. Šv. Bernardas 
savo ruožtu susilaikė nuo Sen Deni koneveikimo ir niekada nepa- 
keitė savo optimistiško požiūrio į Sugerijaus atsivertimą bei jo įvyk- 
dytą reformą, nekreipdamas dėmesio į tai, kaip buvo iš tikrųjų. 

Sugerijus, be abejonės, buvo toks pat dievobaimingas kaip ir bet 
kuris kitas jo laikų ištikimas Bažnyčios tarnas ir parodydavo dera- 
mus jausmus atitinkamomis progomis: „užtvindydavo grindinį aša- 
romis“ klūpodamas prieš Šventųjų kankinių kapą (nieko nuosta- 
baus tais laikais, kai karaliai raudodami puldavo ant kelių prieš 
šventas relikvijas ir paplūsdavo ašaromis per oficialias laidotuves), 
o per džiaugsmingas Kalėdų ir Velykų šventes būdavo „pamaldžiai 
linksmas, džiaugsmingai pamaldus“. Tačiau vargu ar jis kada nors 
patyrė tokį atsivertimą, kokį patyrė vokiečių dvasininkas Masceli- 
nas, kurį šv. Bernardas atsiviliojo į Klervo vienuolyną iš tarnybos 
pas Mainco arkivyskupą, arba šv. Bernardo brolis Gajus, kurį jis 
atplėšė nuo mylimos žmonos ir dviejų mažamečių vaikų. Be abejo- 
nės, Sugerijus panaikino didžiulę netvarką abatijoje. Tačiau jos tik- 
rai nepavertė tokia vieta, kur „nė vienas pasaulietis negalėtų įkelti 
kojos į Dievo namus“, kur „smalsuoliai neprileidžiami prie šven- 
tenybių“, kur „tyla ir atitolimas nuo pasaulio tuštybės akstina protą 
medituoti apie dangiškus dalykus“. 

Visų pirma Sen Deni reforma įvyko ne todėl, kad dalis brolių 
staiga apsigalvojo, o todėl, kad jie buvo su išmanymu ir atidžiai 
perauklėjami. Šv. Bernardas kalba apie „visos kongregacijos atsi- 

vertimą“, o Sugerijus, kaip jam įprasta, sveikina save sugebėjusį 
„taikiai atkurti šventojo Ordino siekius be perversmo ir ne- 
drumsčiant brolių ramybės, nes jie prie to nepratę“. Antra, ši re- 
forma, nors ir padarė galą šiurpiems niokojimams ir suirutei, toli 
gražu nepasiekė - ir netgi nesiekė - ko nors panašaus į šv. Bernar- 
do puoselėjamą griežtą vienuolystės idealą. Kaip jau minėta, Sen 
Deni ir toliau atiduodavo Ciesoriui, kas Ciesoriaus, ir tai darė juo 
uoliau, kuo saugesnės tapo jo valdos, patikimesni finansai, kuo 
tvirčiau abatas suėmė į nagą savo bendruomenę; vienuolių gyveni- 
mas čia, nors turbūt griežčiau prižiūrimas negu ligi tol, vis dėlto 
tapo toks malonus, koks tik galėjo būti. 

Šv. Bernardas suvokė vienuolystę kaip gyvenimą aklai nusižemi- 
nus, visišką asmeninių patogumų, maisto ir miego atsisakymą —- 
sakoma, kad jis pats nemiegodavo ir pasninkaudavo ultra possibi- 
litatem bumanam. O Sugerijus, nors ir palaikė drausmę bei nuo- 
saikumą, vis dėlto buvo kategoriškai nusistatęs prieš vergiškumą 
ir asketizmą. Didžiam jo biografo nustebimui ir susižavėjimui, 
atėjęs į valdžią, jis nepriaugo svorio. Bet ir kūno nesistengė marin- 
ti. „Nenorėdamas vienaip ar kitaip išsiskirti iš kitų“, jis mėgo „nei 
labai puikų, nei labai prastą valgį“, jo celė buvo vos dešimt, pen- 
kiolikos pėdų pločio, lova „nebuvo nei pernelyg minkšta, nei per- 
nelyg kieta“ ir - kokia miela detalė! - „dieną užklota gražiu au- 
deklu“. To, ko nedarė pats, nereikalavo ir iš savo brolių. Sugerijaus 
manymu, prelatų ir pavaldinių santykiai turėjo panėšėti į Senojo 
Testamento kunigų požiūrį į Sandoros skrynią: kaip senovės ku- 
nigų pareiga buvo saugoti Skrynią nuo vėjo ir lietaus apdangstant 
žvėrių kailiais, taip, manė jis, abato pareiga yra užtikrinti savo 
vienuolių materialinę gerovę, kad „jie nesukluptų savo kelyje“. 
Todėl šalti choro klauptai iš vario ir marmuro - žiemą tikras išmė- 
ginimas - buvo pakeisti patogiais mediniais. Vienuolių racionas 
visą laiką buvo gerinamas (su specialiu nurodymu, kad vargšai 
gautų jiems priklausančią dalį); neslėpdamas entuziazmo, Sugeri- 
jus atgaivino užmirštą tradiciją paminėti Karolį Plikąjį: kiekvieną 
menesį „šio didingo imperatoriaus, artimo ir nuoširdaus palaimin- 

tojo Dionizo draugo“ garbei buvo rengiami ypatingi pietūs. Šv. 
Bernardas įvedė tylos kultą, o Sugerijų prancūzų mokslininkai va- 
dino causeur infatigable*. Būdamas „labai žmoniškas ir gerašir- 
dis“ (bhumanus satis et jocundus), jis mėgdavo suburti vienuolius 
ir vakaroti drauge iki vidurnakčio, pasakodamas apie įsimintinus 
įvykius, „regėtus arba girdėtus“ jo paties (o regėjęs ir girdėjęs jis 
buvo tikrai daug), o vienuoliams panorus, galėjo išdėstyti bet ku- 
rio Prancūzijos karaliaus ar valdovo gyvenimo istoriją arba atmin- 
tinai deklamuoti ilgas ištraukas iš Horacijaus. 

Tad Sugerijaus įvykdyta Sen Deni reforma gerokai skyrėsi nuo 
to, kaip šv. Bernardas ją įsivaizdavo; tačiau vienu svarbiu atžvilgiu 
jų nuostatos ne tik skyrėsi, bet ir nesutaikomai prieštaravo viena 
kitai. Sugerijui buvo visiškai svetima mintis, kad pasauliečiai gali 
būti neįleidžiami į Dievo namus: jis norėjo sutalpinti kuo didesnę 
minią tesiekdamas išvengti grūsties —- todėl jam reikėjo didesnės 
bažnyčios. Anot Sugerijaus, sunku įsivaizduoti didesnę neteisybę, 
kaip neprileisti smalsuolių prie šventenybių: jis norėjo kuo „kil- 
niau“ ir „prieinamiau“ išdėlioti relikvijas, tesiekdamas išvengti 
grūsties ir peštynių — todėl relikvijas iš kriptos ir navos perkėlė į 
aną puikų aukštutinį chorą, kuris ilgainiui tapo nepranokstamu 
gotikinės katedros cbhbevet** prototipu. Jo manymu, nėra sunkes- 
nės nuodėmės už draudimą Dievui ir Jo šventiesiems paaukoti tai, 
ką gamta sukūrė Jo valia ir ką žmogus ištobulino: aukso ar bran- 
gakmenių indus, išpuoštus perlais ir brangakmeniais, auksinę žva- 
kidę ir altoriaus puošmenas, skulptūras ir vitražus, mozaikas ir 
emalius, spindinčius bažnytinius apdarus ir gobelenus. 

Būtent tai ir pasmerkė Exordium Magnum Ordinis Cistercien- 
sis, tam priešinosi ir grūmojo šv. Bernardas savajame Apologia ad 
Willelmum Abbatem Sancti Thbeodorici. Nepakęstas joks figūrinis 
paveikslas ar skulptūra, išskyrus medinius krucifiksus; uždrausti 
brangakmeniai, perlai, auksas bei šilkas; bažnytiniai rūbai turėjo 


* Nenuilstantis gražbyliautojas (pranc.). 
** Bažnyčios navos dalis už altoriaus (pranc.). 

būti drobiniai arba medvilniniai, žvakidės ir smilkytuvai geleži- 
niai; tik taures buvo leista naudoti sidabrines arba pasidabruotas. 
O Sugerijus tiesiog dievino puošnumą ir grožį visais įmanomais 
pavidalais; galima sakyti, kad jo požiūris į bažnytinį ceremonialą 
buvo perdėm estetiškas. Vandens pašventinimas jam vaizdavosi 
kaip nuostabus šokis, kai nesuskaitoma daugybė Bažnyčios hie- 
rarchų, „pasidabinusių baltais rūbais, ištaigiai pasipuošusių vys- 
kupų mitromis ir brangiomis juostomis, pagražintomis apvaliais 
ornamentais“, suka ir suka nesibaigiantį „ratą aplink indą“ tarsi 
„dangiškas, o ne žemiškas choras“. Pirmosios dvidešimt mišių, au- 
kotos vienu metu naujajame cbevet, prilygo „angelų, o ne žmonių, 
simfonijai“. Taigi dvasinis Sen Deni iškilumas rėmėsi Sugerijaus 
tikėjimu, o materialus puošnumas - jo aistra: Šventieji kankiniai, 
kurių „švenčiausius pelenus“ buvo leista nešti tik karaliui ir ku- 
riems iš visų relikvijų, kad ir kaip garbinamų, suteikta pirmenybė, 
nusipelnė pačios gražiausios bažnyčios visoje Prancūzijoje. 

Nuo pat pirmųjų savo abatystės metų Sugerijus pradėjo kaupti 
lėšas bazilikos rekonstrukcijai ir perdekoravimui, o mirdamas pa- 
liko „iš pamatų atnaujintą“ šventovę, savo turtais prilygstančią - 
o gal ir pralenkiančią - Hagiją Sofiją. Rengdamas procesijas, pa- 
laikų perkėlimus, fundacijos ceremonijas ir konsekracijas, Sugeri- 
jus išradingumu pranoko šiuolaikinius kino prodiuserius ir pasau- 
linių mugių organizatorius, o įsigydamas perlus ir brangakmenius, 
retas vazas, vitražus, emalius bei tekstiles, primena nesavanaudiš- 
kai godų šiuolaikinio muziejaus direktorių; jis netgi įsteigė 
pirmąsias dabartinių kuratorių ir restauratorių pareigybes. 

Trumpai tariant, nuolaidžiaudamas šv. Bernardo uolumui mo- 
ralės ir bendrosios bažnytinės politikos srityje, Sugerijus išsikovo- 
jo laisvę ir ramybę visur kitur. Netrikdomas Klervo abato, jis pa- 
darė savo bažnyčią prašmatniausią visame Vakarų pasaulyje, o 
ceremonialą ir prabangą pakylėjo iki tikro meno. Gal Sen Deni ir 
nebebuvo „Velnio sinagoga“, tačiau neabejotina, kad virto tikra 
„Vulkano kalve“. 

IV 


Taigi po 1127 metų šv. Bernardas nebelipo Sugerijui ant kulnų, 
tačiau neleido jam ir visai užsimiršti. Tatai ir yra viena priežasčių, 
kodėl Sugerijus padarė išimtį taisyklei: būdamas globėjas, jis tapo 
littėrateur. 

Nekyla abejonių, kad kai kuriose čia spausdinamų memuarų vie- 
tose akivaizdžiai mėginama teisintis, ir šie pasiteisinimai daugiausia 
skirti Sito ir Klervo abatui. Sugerijus kaskart nutraukia savo entu- 
ziastingus spindinčio aukso ir nuostabių brangakmenių aprašymus, 
kad atsikirstų įsivaizduojamam oponentui, kuris iš tiesų visai ne koks 
vaizduotės padarinys, o žmogus, rašęs: 

Mes, kurie Kristaus vardu laikome mėšlu viską, kas spindi grožiu, gla- 


monėja ausį, saldžiai kvepia, pataikauja skoniui, yra malonu paliesti — 
kieno gi pamaldumą, - klausiu aš, - skatina tokie daiktai? 


Supykęs šv. Bernardas šūktelėja „pagonio Persėjo“ žodžiais: 
„Kam reikalingas auksas šventovėje?“ O Sugerijus reikalauja, kad 
visi puošnūs drabužiai ir altoriaus indai, įgyti jam valdant, jo su- 
kaktuvių proga būtų išdėlioti bažnyčioje („nes mes esame įsitikinę, 
jog naudinga ir pravartu rodyti, o ne slėpti Dievo gėrybes“). Jis 
nuoširdžiai apgailestauja, kad Didžiajam kryžiui, vienam prašmat- 
niausių žmonijos kūrinių, vis dar trūksta brangakmenių ir perlų, 
ir smarkiai graužiasi dėl to, kad Šventųjų kankinių antkapį buvo 
priverstas padengti paprastu variu, o ne grynu auksu („nes mes, 
didžiausi vargšai, ... manome, jog privalome stengtis papuošti bran- 
giausiomis medžiagomis švenčiausius pelenus tų, kurių amžinos 
sielos — skaisčios kaip saulė - stos prieš Visagalį Dievą“). 

Aprašęs pagrindinį altorių - kurio priekį padailino trimis deko- 
ruotomis lentomis, „kad visas altorius atrodytų auksinis iš visų 
pusių“ — pabaigoje Sugerijus puola teisintis: 


Jei auksiniai pilstomieji indai, auksinės vialos, mažos auksinės piestos 
pagal Dievo įsakymą ar pranašo priesakus buvo naudojamos surinkti ožkų 
ar veršiukų, ar aukojamos telyčios kraują, tai juo labiau auksiniai indai, 
brangieji akmenys ir visi vertingiausi žmogaus sukurti daiktai turi būti 
parenkami su begaliniu nuolankumu ir didžiausiu pamaldumu Kristaus 

kraujui priimti!.. Jei Naujasis Įstatymas pakeitė mūsų dvasią ir ji tapo 
kitokia negu šventųjų Kerubino ir Serafino, ji vis tiek trokšta atiduoti 
kokią tik pajėgia pagarbą tokiai neįkainojamai aukai... Net ir pavyduo- 
liai pripažįsta, kad pasišventęs protas, tyra širdis ir dievobaimingi ketini- 
mai tarnauja šiam šventam tikslui, ir mes taip pat visapusiškai patvirtina- 
me, kad tik tai mums ir rūpi. Tačiau mes tikime, kad ir išorinės puošmenos 
bei šventi indai padeda mums išreikšti savo pagarbą... Nes tai skatina 
manyti, kad viskas turi tarnauti mūsų Išganytojui - Jam, Kuris apsireiš- 
kia mums visuose daiktuose vienodai ir be jokios išimties. 


Tokiose ir panašiose ištarmėse Sugerijus įstabiai panaudoja iš- 
traukas iš Šventojo Rašto kaip savo teisumo įrodymus prieš cister- 
sus. Laiške žydams Šv. Paulius palygino Kristaus kraują su Senojo 
Testamento gyvulių aukų krauju (tačiau tik norėdamas parodyti 
dvasios pranašumą prieš magines apeigas), o Sugerijus iš šio paly- 
ginimo daro išvadą, kad krikščioniškosios taurės (kielikai) turi būti 
prašmatnesni už žydų vialas ir kraujo aukų indus. Pseudoandriaus 
apostrofa, skirta Golgotos kryžiui, pastarąjį išpuošia Kristaus na- 
riais kaip „perlais“: remdamasis šia poetine apostrofa, Sugerijus 
protauja, kad liturginis krucifiksas turėtų spindėti gausybe tikrų 
perlų. O užbaigdamas savo naujojo cbhevet aprašymą puikia ištrau- 
ka iš Laiško efeziečiams, kurioje minimi žodžiai: „...ant Kurio dar- 
niai auga visas pastatas, tampantis šventove Viešpatyje“ (Ef 2, 22), 
prie žodžio „pastatas“ skliausteliuose prirašo „tiek dvasiškas, tiek 
kūniškas“, tokiu būdu iškreipdamas šv. Pauliaus metaforą, kad ja 
pateisintų įmantriausią architektūrą. 

Tai nereiškia, kad Sugerijus tyčia „klastojo“ Bibliją ir apokri- 
fus. Kaip ir visi viduramžių autoriai, jis citavo iš atminties, neįsteng- 
damas griežtai atskirti teksto nuo asmeninės interpretacijos; tad 
šios citatos - dėl to ir verta jas tikrinti - mums atskleidžia jo paties 
filosofiją. 

Mintis apie Sugerijaus filosofiją gali nuskambėti keistokai. Kaip 
vienas iš tų, kurie, jo paties žodžiais tariant, „tapdami prelatais 
tampa veiklos žmonėmis“ (ir kurių santykis su kontempliatyviu 
gyvenimu pagrįstas tik geranoriška globa), Sugerijus nepuoselėjo 
mąstytojo ambicijų. Klasikinių autorių bei metraštininkų gerbė- 

jas, valstybininkas, kariūnas ir juriskonsultas, žinovas viso to, ką 
Leone Battista Alberti vėliau pavadino La Cura della Famiglia, be 
to, regis, neabejingas mokslui, jis buvo protohumanistas, o ne anks- 
tyvasis scholastas. Jis niekur neparodo nė menkiausio susidomėji- 
mo didžiausiomis teologinėmis ir epistemologinėmis to laiko kon- 
troversijomis, tokiomis kaip realistų ir nominalistų ginčai, aršūs 
nesutarimai dėl Švč. Trejybės prigimties arba didžioji ano meto 
problema - tikėjimo ir proto priešprieša; o jo santykiai su šios 
intelektinės dramos protagonistu Petru Abėlard'u buvo, kaip įpras- 
ta, griežtai oficialūs ir perdėm neasmeniški. 

Abėlard'as buvo genijus, tačiau paranojiškas genijus, atbaidan- 
tis švelnių jausmų žmones valios primetimu, išprovokuojantis per- 
sekiojimą nepaliaujamu įsivaizduojamų sąmokslų įtarinėjimu, 
padėką linkęs paversti pagieža, nes bet koks moralinis įsipareigo- 
jimas jį tiesiog slėgė. Po lemtingų įvykių, sugriovusių jo gyvenimą, 
Abėlard'as prisiglaudė Sen Deni vienuolyne dar patvirkusio ir ne- 
tikusio abato Adomo valdymo laikais. Čia jis ėmėsi kritikos, kuri, 
net jei buvo pagrįsta, vargu ar galėjo padėti jam prigyti jau susi- 
klosčiusioje bendruomenėje, ir pagaliau jis „juokais“ paskelbė at- 
radimą, kuris Sen Deni atžvilgiu prilygo Iėse-majestė*: Bedos raš- 
tuose jis aptiko pastraipą, kurioje teigiama, kad šventasis, kurio 
vardu pavadinta abatija, buvo visai ne garsusis Dionisijas Areopa- 
gitas, minimas Apaštalų darbuose ir, kaip manoma, buvęs pirmuoju 
Atėnų vyskupu, o kitas asmuo, gyvenęs vėliau ir ne toks žymus 
kaip Dionisijas Korintietis. Abėlard'as buvo apkaltintas sosto iš- 
davimu ir įmestas į kalėjimą, o kai jam pavyko pabėgti, mėgino 
susirasti prieglobstį Blua grafo Teobaldo valdose. Tokia tad buvo 
susiklosčiusi padėtis, kai Sugerijus tapo Adomo įpėdiniu ir tuojau 
pat ėmėsi problemos sprendimo: kiek pasvarstęs ir padvejojęs, jis 
sutiko pamiršti visą šį reikalą ir leido Abėlard'ui ramiai gyventi, 
kur tik šis panorėsiąs, su viena sąlyga, jog jis nepereis į kitą vie- 
nuolyną; anot paties Abėlard'o, ši sąlyga jam buvo iškelta todėl, 


* Didžiausia žala (pranc.). 

kad „abatija norėjo išlaikyti mano asmens jai teikiamą garbę“, 
tačiau tikroji priežastis turbūt bus ta, jog Sugerijus, nors ir su 
džiaugsmu atsikratęs Abėlard?'o, vis dėlto nenorėjo, kad buvęs Sen 
Deni vienuolis pakliūtų į kito, taigi, jo manymu, žemesnio abato 
valdžią. Jis neprieštaravo, kai po kokių dvejų ar trejų metų Abė- 
lard'as pats (labai nesėkmingai) tapo abatu; jis nedalyvavo žiau- 
riame ir kruopščiai parengtame šv. Bernardo puolime, kuris baigė- 
si Abėlard'o pasmerkimu I 140 metų Sanso sinode; ir niekas nežino, 
ar Sugerijus apskritai buvo atsivertęs nors vieną tų knygų, kuriose 
Klervo abatas aptiko gryną pagonybę, atskiestą Arijaus, Nestori- 
jaus ir Pelagijaus erezijomis. 

Tačiau Sugerijus tikrai skaitė tuos raštus, priskiriamus žmogui, 
kurio pusiau legendinė asmenybė ir įžiebė nesantaiką tarp Abė- 
lard'o ir Sen Deni. Tai Dionisijas Areopagitas, apie kurį žinoma 
tik tiek, kad jis „buvo ištikimas šv. Pauliui ir tikėjo“. Jis tapatina- 
mas ne tik su pačiu šventuoju Dionizu, Galijos apaštalu, bet ir su 
vienu labai svarbiu teologu bevardžiu siru, gyvenusiu apie s00 me- 
tus, kurio veikalai buvo ne mažiau branginami abatijoje negu Le 
Vekseno vėliava bei Šventųjų kankinių relikvijos. Graikiškų tekstų 
rankraštis, kurį Liudvikas Maldingasis įsigijo iš Bizantijos impera- 
toriaus Mykolo Mikčiaus, buvo tuojau pat atgabentas į Sen Deni; 
po pirmojo nelabai vykusio bandymo šiuos tekstus puikiai išvertė 
ir komentarus parašė Jonas Škotas, garbingasis Karolio Plikojo 
svečias; kaip tik šiame vertime ir komentaruose Sugerijus atrado — 
likimo ironija, kai prisimeni Abėlard'ą - ne tik galingiausią ginklą 
prieš šv. Bernardą, bet ir filosofinį savo pažiūrų į meną ir gyve- 
nimą pagrindimą. 

Suplakdamas Plotino ir ypač Proklo doktrinas su krikščioniško- 
mis pažiūromis bei dogmomis, Dionisijas Pseudoareopagitas, ku- 
rio „negatyvioji teologija“, apibūdinanti Ant-esmiškąjį vienį kaip 
amžiną tamsą bei amžiną tylą ir taip sutapatinanti aukščiausią ži- 
nojimą su aukščiausiu nežinojimu, - čia mus dominanti tik tiek, 
kiek domino Sugerijų, - sujungė neoplatonišką įsitikinimą pama- 
tiniu pasaulio vieniu ir skaisčiu gyvybingumu su krikščioniškomis 

Dieviškosios Trejybės, gimtosios nuodėmės ir atpirkimo dogmo- 
mis. Anot Pseudoareopagito, visatą sukūrė, įkvėpė ir suvienijo ne- 
nutrūkstanti saviraiška to, ką Plotinas vadino „Vieniu“, Biblija — 
„Viešpačiu“, o jis pats - „ant-esmiška šviesa“ ar net „nematoma 
saule“, Dievą Tėvą apibūdindamas kaip „šviesos Tėvą“ (Pater lu- 
minum), o Kristų (pagal aliuziją į Jn 3, 19; 8, 12) - kaip „pirmąjį 
spindėjimą“ (6wrodocia, claritas), „apreiškusį pasauliui Tėvą“ 
(„Patrem clarificavit mundo“ |. Aukščiausią, grynai mąstomą eg- 
zistencijos plotmę ir žemiausią, beveik grynai materialią plotmę 
(beveik, nes negalima tarti esant gryną materiją be formos) skiria 
didžiulis nuotolis; tačiau tarp jų nėra neįveikiamo plyšio. Kalba- 
ma ne apie atotrūkį, bet apie hierarchiją. Mat net ir žemiausias 
Dievo kūrinys tam tikru būdu dalyvauja Jo esmėje - žmogiškai 
kalbant, tiesos, gėrio ir grožio apraiškose. Taigi procesą, kai Die- 
viškosios Šviesos išsiliejimai teka žemyn, kol beveik nugrimzta ma- 
terijoje ir suskyla į, regis, beprasmišką šiurkščių materialių kūnų 
cha05ą, visuomet galima pakeisti kilimu iš užterštumo ir įvairovės 
į tyrumą ir vienį; todėl žmogus, anima immortalis corpore utens, 
neturėtų gėdytis priklausomybės nuo juslinio patyrimo bei juslėms 
pavaldžios vaizduotės. Užuot nusigręžęs nuo fizinio pasaulio, jis 
tikisi jį transcenduoti įtraukdamas į save. 

Mūsų protas, sako Pseudoareopagitas savo pagrindinio veikalo 
De Caelesti Hierarcbia pačioje pradžioje (ir Jonas Škotas savo ko- 
mentarų pačioje pradžioje), gali kilti prie nematerialių dalykų tik 
„vedamas už rankos“ to, kas materialu (materiali manuductione). 
Net ir pranašams Dievas ir dangiškosios dorybės gali apsireikšti 
tik kokia nors regima forma. Šitai yra įmanoma todėl, kad visi 
regimi daiktai yra „materialiosios šviesos“, kurios atspindi „nu- 
manomąsias“ šviesas, ir galiausiai pačios Dievo vera lux: 


Kiekviena būtybė, regima ar neregima, yra šviesa, atsiradusi iš šviesų Tė- 
vo... Šis akmuo ar anas medienos gabaliukas man yra šviesa... Nes aš 
patiriu, kad tai gera ir gražų; kad egzistuoja pagal atitinkamas propor- 
cijų taisykles; kad savo prigimtimi ir rūšimi skiriasi nuo kitokios prigim- 
ties ir rūšies; kad tai apibrėžta tam tikru skaičiumi, per kurį tampa „vie- 

nu“ daiktu; kad nepažeidžia savo prigimties; kad ieško savo vietos pagal 
ypatingą savo trauką. Patirdamas tokius ir panašius dalykus šiame ak- 
menyje, aš suvokiu juos kaip šviesas, kitaip tariant, jie apšviečia mane 
(me illuminant). Nes aš susimąstau, iš kur akmeniui duotos tokios savy- 
bės...; ir netrukus protas ir visi daiktai mane nuveda prie visų daiktų prie- 
žasties, kuri suteikia jiems vietą ir tvarką, skaičių, rūšį ir prigimtį, ge- 
rumą ir gražumą, ir esmę, ir visas kitas dovanas bei malones. 


Tad materialioji visata nuo pradžios iki galo virsta didele „švie- 
sa“, susidedančia iš nesuskaičiuojamų mažų švieselių tarsi daugy- 
bės žiburių („universalis hujus mundi fabrica maximum lumen fit, 
ex multis partibus veluti ex lucernis compactum“); kiekvienas su- 
vokiamas daiktas, žmogaus ar gamtos sukurtas, tampa simboliu 
to, kas nesuvokiama, laipteliu į dangų; žmogaus protas, pasiner- 
damas į „harmoniją ir spindėjimą“ (bene compactio et claritas), 
žemiškojo grožio kriterijus, yra „vedamas aukštyn“ pas šios „har- 
monijos ir spindėjimo“ transcendentinę priežastį - Dievą. 

Šį kilimą iš materialaus pasaulio į nematerialųjį Pseudoareopa- 
gitas ir Jonas Škotas vadina - priešingai įprastinei teologinei šio 
termino vartosenai - „anagoginiu metodu“ (anagogicus mos, 
verčiant paraidžiui: „aukštyn vedantis metodas“); būtent jį Suge- 
rijus išpažino kaip teologas, skelbė kaip poetas ir įgyvendino kaip 
menų globėjas bei liturginių renginių organizatorius. Vitražas, ku- 
riame pavaizduoti veikiau alegorinio negu tipologinio pobūdžio 
siužetai (pvz., „Pranašai, nešantys grūdus į šv. Pauliaus malūną“, 
arba „Sandoros skrynia su kryžiumi“), „kreipia mus nuo materia- 
lumo prie nematerialumo“. Dvylika kolonų, laikančių aukštus nau- 
jojo chevet skliautus, „simbolizuoja dvylikos apaštalų skaičių“, o 
galerijoje stovinčios kolonos, kurių taipgi dvylika, „žymi mažes- 
niuosius pranašus“. Naujojo nartekso pašventinimo ceremonija bu- 
vo kruopščiai apgalvota kaip Trejybės idėjos simbolis: tai buvo 
„didinga trijų vyrų procesija“ (arkivyskupas ir du vyskupai), kuri 
atliko tris skirtingus vaidmenis, išeidama iš pastato pro vienas du- 
ris, praeidama priešais tris pagrindinius portalus ir, „trečia“, vėl 
įeidama į bažnyčią pro kitas duris. 

Šiuos pavyzdžius galima aiškinti kaip įprastą viduramžišką sim- 
bolizmą, neturintį jokių „dionisiškų“ užuominų. Tačiau pelnytai 
pagarsėjusi ištrauka, kurioje Sugerijus pasakoja apie savo patirtį 
apmąstant brangakmenius, žėrinčius ant pagrindinio altoriaus ir 
jo dekore, ant „Šv. Aloyzo kryžiaus“ ir Escrin de Chbarlemagne, 
jau sukelia tiesiogines asociacijas: 


Kai dėl mano susižavėjimo Dievo namų grožiu - įvairiaspalvių brangak- 
menių spindesys atitraukia mane nuo išorinių rūpesčių ir taurus susikau- 
pimas paskatina susimąstyti - perkeliant tai, kas materialu, į tai, kas ne- 
materialu — apie šventųjų dorybių įvairovę: man atrodo, kad aš matau 
save keistoje visatos plotmėje, kuri slypi ne tik žemės purve ir ne tik - 
Dangaus tyrume; ir kad aš, su Dievo pagalba, galiu anagogiškai pakilti iš 
šio žemesniojo į aną aukštesnįjį pasaulį. 


Čia Sugerijus gyvai piešia tą ekstazišką transo būseną, kuri ga- 
li apimti įsistebeilijus į spindinčius objektus, tokius kaip krištoli- 
niai rutuliai ar brangakmeniai. Tačiau šią būseną jis apibūdina 
ne kaip psichologinį, o kaip religinį potyrį, ir apibūdindamas iš 
esmės kalba Jono Škoto žodžiais. Terminas anagogicus mos, aiš- 
kinamas kaip perėjimas iš „žemesniojo“ į „aukštesnįjį“ pasaulį, 
yra tiesioginė citata lygiai taip, kaip ir frazė de materialibus ad 
immaterialia transferendo; o „šventųjų dorybių įvairovė“, kuri 
atsiskleidžia skirtingose perlų savybėse, primena „dangiškąsias 
dorybes“, pasirodančias pranašams „kokiu nors regimu pavida- 

lu“, ir kartu dvasinį „nušvitimą“, kurį gali sužadinti bet kuris 
fizinis objektas. 

Tačiau net ir šis puikios prozos etiudas yra niekis palyginti su 
neoplatoniškos šviesos metafizikos orgija, į kurią Sugerijus pasi- 
neria rašydamas poeziją. Jis didžiai mėgo įamžinti ant popieriaus 
lapo visa, kas buvo padaryta jam valdant, nuo pastato dalių ligi 
langų vitražų, altorių bei vazų, eiliuodamas tai, ką pats vadino 
versiculi: hegzametrus arba elegiškus dvieilius, ne visuomet klasi- 
kinio metro, bet kupinus originalios, kartais labai sąmojingos, iš- 
monės, retsykiais priartėjančius prie tobulybės slenksčio. Na o pa- 
gautas pačių kilniausių norų, Sugerijus pasitelkdavo ne tik 

neoplatonišką, ankstyvosios krikščionybės mozaikų tituli kalbą, 
bet ir Jono Škoto frazeologiją: 


Pars nova posterior dum jungitur anteriori, 
Aula micat medio clarificata suo. 

Claret enim claris guod clare concopulatur, 
Et guod perfundit lux nova, claret opus 
Nobile.... 


Prijungus naują dalį užnugary prie dalies priešaky, 
Bažnyčia ima spindėti, ir nušvinta jos vidurinė dalis. 
Nes šviesu yra tai, kas šviesiai jungiasi su šviesa, 

Ir, persmelktas nauja šviesa, statinys tampa 

kilnus. 


Suvoktas pažodžiui, šis įrašas, - skirtas naujojo cbevet pašventi- 
nimui ir jo poveikiui visai bažnyčiai nusakyti, kai bus baigta „vi- 
durinioji dalis“, - regis, apibūdina grynai „estetinį“ išgyvenimą: 
prie naujojo peršviečiamo choro, pakeitusio akliną Karolingų laikų 
apsidę, bus priderinta tokia pat „šviesi“ nava, ir visą pastatą už- 
lies dar ryškesnė negu anksčiau šviesa. Tačiau žodžiai atidžiai pa- 
rinkti, kad atskleistų du skirtingus prasmės lygmenis. Formuluotė 
lux nova puikiai tinka kalbant apie apšvietimo patobulinimą „nau- 
jojoje“ architektūroje; tačiau podraug ji primena Naujojo Testa- 
mento šviesą kaip priešingybę Žydų Įstatymo tamsai. Primygtinai 
pasikartojantis žodžių clarere, clarus, clarificare žaismas, beveik 
užhipnotizuojantis sąmonę, ieškančią prasmės po grynai jusliniais 
intarpais, įgauna metafizinę reikšmę, prisiminus, kad Jonas Ško- 
tas, aptardamas principus, kuriais vadovavosi savo vertime, aiš- 
kiai pasirinko claritas kaip tiksliausią atitikmenį gausių graikiškų 
frazių, kuriomis Pseudoareopagitas apibūdina švytėjimą ar spin- 
dėjimą, sklindantį iš „šviesų Tėvo“. 

Kitame eilėraštyje Sugerijus aiškina, ką reiškia pagrindinio va- 
karų portalo durys, kurių paauksuotuose bronziniuose reljefuose 
vaizduojama Kristaus „Kančia“ ir „Prisikėlimas arba Žengimas į 
dangų“. Iš tiesų šios eilės yra ne kas kita, kaip „anagoginio“ ap- 
švietimo teorijos santrauka: 

Portarum guisguis attollere guaeris honorem, 
Aurum nec sumptus, operis mirare laborem. 
Nobile claret opus, sed opus guod nobile claret 
Clarificet mentes, ut eant per lumina vera 

Ad verum lumen, ubi Christus janua vera. 
Ouale sit intus in his determinat aurea porta: 
Mens hebes ad verum per materialia surgit, 

Et demersa prius had visa luce resurgit. 


Kad ir kas tu būtum, siekiantis išaukštinti šių durų šlovę, 
Nesistebėk auksu ir prabanga, bet darbo meistriškumu. 

Kilnus kūrinys yra šviesus; tačiau, būdamas kilniai šviesus, kūrinys 
Turi apšviesti protus, idant šie galėtų keliauti tikrųjų šviesų lydimi 
Į Tikrąją Šviesą, kur Kristus yra tikrosios durys. 

Kaip to siekti šiame pasaulyje, - šitai pasako auksinės durys: 
Tamsus protas kyla į šviesą lydimas to, kas materialu, 

Ir, regėdamas šią šviesą, prisikelia iš ankstesnio savo nuopuolio. 


Apie ką ankstesnysis eilėraštis tiktai kužda, šis kalba atvirai: fi- 
zinis meno kūrinio „šviesumas“ turi „apšviesti“ žiūrovų protus 
savo dvasine šviesa. Siela, kuri nepajėgia pasiekti tiesos be to, kas 
materialu, bus lydima „Tikrosios Šviesos“ (verum lumen), kuri yra 
Kristus, „tikrų“, nors tik jusliškai suvokiamų tviskančių reljefų 
„šviesų“ (lumina vera); ir taip ji bus „pakylėta“ ar veikiau „pri- 
kelta“ (surgit, resurgit) iš žemiškų pančių, kaip ir Kristus prisiekia 
durų reljefe pavaizduotame Resurrectio vel Ascensio. Sugerijus 
nebūtų išdrįsęs vadinti reljefų Iumina, jei nebūtų skaitęs tekstų, 
kur tvirtinama, kad kiekvienas kūrinys „man yra šviesa“; O jo 
„Mens hebes ad verum per materialia surgit“ yra ne kas kita, kaip 
Jono Škoto „impossibile est nostro animo ad immaterialem ascen- 
dere caelestium hierarchiarum et imitationem et contemplationem 
nisi ea, guae secundum ipsum est, materiali manuductione utatur“ 
(„mūsų protas neišgali pakilti iki dangiškųjų aukštybių imitacijos 
ir kontempliacijos, jeigu nesivadovauja jam skirtu materialiu kel- 
rodžiu“). Eilutės: „...ut eant per lumina vera / Ad verum lumen...“ 
kilo būtent iš tokių frazių kaip: „Materialia lumina, sive guae na- 
turaliter in caelestibus spatiis ordinata sunt, sive guae in terris hu- 

mano artificio efficiuntur, imagines sunt intelligibilium luminum, 
super omnia ipsius verae lucis“ („Materialiosios šviesos - ir tos, 
kurias gamta patalpino dangaus erdvėse, ir tos, kurias žmogaus 
rankos sukūrė žemėje, yra proto šviesų ir, žinoma, pačios Tikro- 
sios Šviesos atspindžiai“). 

Galima tik įsivaizduoti, su kokiu palaimingu entuziazmu Suge- 
rijus priėmė šias neoplatonizmo doktrinas. Pripažindamas tai, ką 
pats laikė šventojo Dionizo ipse dixits, jis ne tik pagerbė savo aba- 
tijos šventąjį globėją, bet ir atrado autoritetingiausią savo giliau- 
sių pažiūrų ir polinkių patvirtinimą. Regis, pats šventasis Dionizas 
pritarė Sugerijaus įsitikinimui (kuris praktiškai reiškėsi jo kaip 72e- 
diator et pacis vinculum vaidmeniu), jog „nuostabi vienintelio ir 
aukščiausio proto jėga išlygina žmogiškų ir dieviškų daiktų nely- 
gybę“, o „dėl žemesnės kilmės ir priešingos prigimties konfliktuo- 
jančias puses sujungia aukščiausios ir sklandžiausios harmonijos 
žavingoji dermė“. Regis, pats šventasis Dionizas pateisino Suge- 
rijaus pamėgtus įvaizdžius bei jo nepasotinamą aistrą visam tam 
spindinčiam grožiui, auksui ir emaliui, krištolui ir mozaikoms, 
perlams ir visų rūšių brangakmeniams, sardoniksui, „kurio rau- 
donumas, keisdamas atspalvius, taip nuostabiai paryškina onikso 
juodumą, jog, rodos, viena spalva linkusi susilieti su kita“, bei vit- 
ražams, sukurtiems „meistrų iš įvairių vietovių nagingų rankų“. 

Šv. Bernardą garbinę amžininkai tvirtina - ir šių laikų biografai, 
regis, tam pritaria, - kad jis buvo tiesiog aklas regimam pasauliui 
ir jo grožiui. Sakoma, kad jis praleidęs ištisus metus Sito noviciate 
ir net nepastebėjęs, ar dormitoriumo lubos lygios ar skliautuotos, 
ar šviesa į koplyčią sklinda per vieną langą ar per tris; taip pat 
sakoma, kad jis visą dieną jodinėjęs Ženevos ežero pakrantėmis ir 
net nežvilgtelėjęs į vaizdingas apylinkes. Tačiau žmogus, parašęs 
Apologia ad Willelmum, negalėjo būti aklas ar nejautrus: 

Be to, kam gi vienuolynuose skaitančių brolių žvilgsniams reikalingos tos 
absurdiškos baisenybės, tos stebėtinai beformės formos ir formų defor- 
macijos? Tos purvinos beždžionės? Tie aršūs liūtai? Tie baisūs kentaurai? 
Tie pusžmogiai? Tie dėmėtieji tigrai? Tie kovojantys kariai? Tie trimituo- 

jantys medžiokliai? Čia regi kelis kūnus su viena galva; čia vėl - kelias 
galvas su vienu kūnu. Čia matai keturkojį padarą su žalčio uodega; čia — 
žuvį su keturkojo galva. Čia gyvūnas, iš priekio primenąs arklį, o iš nuga- 
ros - pusiau ožį; čia raguotas žvėris, turintis arklio užpakalį. Žodžiu, iš 
visų pusių atsiveria tokia turtinga ir įstabi pavidalų įvairovė, jog daug 
mieliau skaitai marmurus negu rankraščius ir kiaurą dieną mieliau gėrie- 
si šiais daiktais, negu apmąstai Dieviškąjį Įstatymą. 


Šiuolaikinis dailės istorikas turėtų ant kelių dėkoti Dievui už su- 
gebėjimą taip glaustai, ryškiai bei išties vaizdžiai aprašyti „Kliuni 
stiliaus“ dekoro ansamblį; tik viena frazė deformis formositas ac 
formosa deformitas pasako apie romaninės skulptūros dvasią dau- 
giau negu daugybė stilistinės analizės puslapių. Tačiau kartu ši iš- 
trauka, ypač jos aiški išvada, parodo, jog šv. Bernardas dailę vertino 
nepalankiai, ir ne todėl, kad nejautė jos žavesio, bet kaip tik todėl, 
kad tokį žavesį jautė pernelyg stipriai ir negalėjo nelaikyti jo nepa- 
vojingu. Jis, kaip ir Platonas, pasmerkė meną (tik Platonas tai darė 
„apgailestaudamas“), nes menas atstovauja pasaulio blogiui, kurį 
Bernardas suvokė kaip nerimstantį laikinumo maištą prieš amžinybę, 
žmogaus proto - prieš tikėjimą, pojūčių — prieš dvasią. Sugerijus 
turėjo laimę triskart palaimintojo šventojo Dionizo žodžiuose at- 
rasti krikščionišką filosofiją, kuri leido žvelgti į materialųjį grožį 
kaip dvasinės palaimos tarpininką, užuot vertusi trauktis nuo jo kaip 
nuo pagundos; ji leido moralinę bei fizinę visatą suvokti ne kaip 
juodai baltą monochromiją, o kaip įvairiaspalvę harmoniją. 


V 


Savo raštuose Sugerijui teko gintis ne tik nuo cistersų puritoniz- 
mo. Tam tikras pasipriešinimas, regis, kilo ir pačių Sen Deni vie- 
nuolių gretose. 

Pirmiausia rafinuotesni broliai priekaištavo Sugerijui dėl skonio 
arba, jei „skonį“ apibrėšime kaip santūrų grožio jausmą, dėl skonio 
stygiaus. Ir kaip rašytojas, ir kaip meno globėjas, Sugerijus siekė 
puošnumo, o ne kuklios tobulybės. Kaip jo ausys mėgavosi įman- 
triu, išpūstu viduramžių stiliumi, prisodrintu nors ir ne visada gra- 

matiškai taisyklingų žodžių dermių, citatų, metaforų, aliuzijų ir 
griaudėjančiu nuo gražbylysčių (beveik neišverčiamas pirmasis De 
Consecratione skyrius panašus į vargonų preliudiją, užliejančią erdvę 
didingais garsais dar nepasigirdus pagrindinei temai), taip jo akys 
reikalavo dalykų, kuriuos įnoringieji broliai tikriausiai laikė teatriš- 
kais ir manieringais. Sugerijaus pasakojime apie mozaiką, netinka- 
mai sujungtą su jau gotikinio portalo skulptūra, neva pastatyta „jo 
liepimu ir prieštaraujančia šiuolaikiniam stiliui“, pasigirsta silpno 
ir bergždžio protesto atgarsiai. Ragindamas durų reljefais susižavė- 
jusius lankytojus „stebėtis ne auksu ir prabanga, o kūrinio meistriš- 
kumu“, Sugerijus, regis, geraširdiškai nuolaidžiauja tiems, kurie vis 
primena jam, kad, anot Ovidijaus, „formos“ tobulumas labiau ver- 
tintinas už brangias medžiagas. Pripažindamas, jog naujoji auksinė 
pagrindinio altoriaus užpakalinė dalis išties pernelyg prašmatni (jo 
teigimu, dėl to, kad ją gamino svetimšaliai), Sugerijus taikosi į tuos 
pačius kritikus — ir šįsyk gana aiškiai su draugiška ironija, tačiau 
bemnatant priduria, kad altoriaus reljefai, kaip ir naujojo „Autel des 
Religues“ priekis, stebina tiek savo meistriškumu, tiek brangumu; 
ir kad „kai kurie žmonės“ jiems galėtų pritaikyti savo mėgstamiau- 
sią priežodį: „Materiam superabat opus.“ 

Antra, daug rimtesnis buvo nepasitenkinimas tų, kurie šventųjų 
tradicijų vardu priešinosi Sugerijaus sumanymams. Mat ilgą laiką 
buvo manyta, kad Karolingų laikų Sen Deni bažnyčią pastatė pats 
abatijos įkūrėjas karalius Dagobertas; pasak legendos, ją pašven- 
tino pats Kristus; šiuolaikiniai tyrinėjimai patvirtino tradicinę nuo- 
statą, kad senasis statinys nebuvo paliestas iki Sugerijaus atėjimo į 
valdžią. Tačiau rašydamas savo ataskaitą „Apie tai, kas padaryta 
jam valdant“, Sugerijus jau buvo nugriovęs senąją apsidę bei senąjį 
vakarų fasadą (taip pat ir portiką, dengusį Pipino Trumpojo kapą), 
pastatęs naujutėlaitį narteksą bei naujutėlaitį cbhevet ir ką tik pra- 
dėjęs darbus, kurie turėjo pašalinti paskutinę likusią senosios ba- 
zilikos dalį - navą. Tai tas pats, jei, tarkim, Jungtinių Valstijų prezi- 
dentas būtų užsakęs Frankui Lloydui Wrightui perstatyti Baltuosius 
rūmus. 

Norėdamas pateisinti tokią destruktyvią kūrybinę veiklą, į ku- 
rią daugiau negu šimtmetį lygiavosi Vakarų architektūra, Sugeri- 
jus atkakliai pabrėžia keturis dalykus. Pirma, visa, kas padaryta, 
padaryta deramai apsvarsčius su broliais, „kurių širdys liepsnojo 
Jėzumi, kai Jis kalbėjosi su jais kelyje“, ir daugelis jų netgi atvirai 
to pageidavo. Antra, šiuos darbus akivaizdžiai laimino Dievas ir 
Šventieji kankiniai, kurie stebuklingai nurodė vietovę, kur buvo 
tinkamų statybinių medžiagų, nors niekas ligi tol ir nemanė, kad 
jų ten galėtų būti, ir kurie apsaugojo nebaigtus skliautus nuo bai- 
sios audros ir dar kitaip paspartino darbus, užtai ir chevet buvo 
galima pastatyti per neįtikėtinai trumpą bei simboliškai reikšmingą 
trejų metų ir trijų mėnesių laikotarpį. Trečia, buvo stengiamasi 
išsaugoti kuo daugiau senųjų šventųjų akmenų, „tarsi jie būtų re- 
likvijos“. Ketvirta, perstatyti bažnyčią neabejotinai reikėjo del ap- 
griuvusių sienų ir juolab dėl to, kad patalpos buvo palyginti ank- 
štos ir neturėjo pakankamai išėjimų, todėl švenčių dienomis čia 
prasidėdavo triukšminga bei pavojinga sumaištis; Sugerijus, ku- 
riam buvo svetimas „bet koks tuščios garbės troškimas“ ir kurio 
neviliojo „žmonių pagyros bei trumpalaikis atlygis“, niekad nebūtų 
„drįsęs prikišti rankų prie tokio darbo, net pagalvoti apie jį, jeigu 
tokia didelė, tokia būtina, tokia naudinga ir garbinga proga nebūtų 
to reikalavusi“. 

Visi šie tvirtinimai tam tikra prasme visiškai pagrįsti. Be abejo- 
nės, Sugerijus aptarė savo planus su broliais, kurie tuo domėjosi ir 
rėmė sumanymą, taip pat jis pasirūpino, kad jo sprendimus forma- 
liai patvirtintų vienuolių susirinkimas. Tačiau tikrosios vienybės ne- 
buvo, apie tai nesunku spręsti iš paties Sugerijaus pasakojimo (pa- 
vyzdžiui, jis pasakoja, kaip, pastačius narteksą ir cbevet, „kai kurie 
žmonės“ jį įtikinėję pirma užbaigti bokštus ir tik po to perstatyti 
navą ir kaip „dieviškas įkvėpimas“ jį paskatinęs elgtis atvirkščiai); 
taip pat ir formalus visuotinio susirinkimo pritarimas, regis, gautas 
ex post facto, o ne iš anksto (pavyzdžiui, naujojo nartekso statyba ir 
pašventinimas bei naujojo cbhevet pamatų klojimas iškilmingai įra- 
šyti į „Ordinatio“, kuris buvo sudarytas vėliau). 

Be abejonės, darbai vyko neįtikėtinai greitai ir darniai. Tačiau 
kaip asmeninis Šventųjų kankinių dalyvavimas, o ne tik paties Su- 
gerijaus nuovoka ir jo meistrų nagingumas padėjo atrasti statybai 
tinkamų akmenų bei miško netikėtose vietose ir kaip padėjo išsau- 
goti „be atramų svyruojančias ore naujai iškeltas arkas“, — apie 
tai galima tik spėlioti. 

Be abejonės, baziliką Sugerijus perstatinėjo dalimis ir taip bent 
jau laikinai išsaugojo „šventuosius akmenis“. Tačiau nepaneigsi 
fakto, jog galų gale iš jų neliko nieko, išskyrus perstatyto cbhevet 
pamatus; ir net patys karščiausi gerbėjai liaupsino Sugerijų perdir- 
bus bažnyčią „iš pamatų“. 

Be abejonės, senasis pastatas per ilgą laiką buvo susidėvėjęs ir 
nebegalėjo sutalpinti minių, plūdusių čionai į muges ir dėl relikvijų. 
Tačiau sunku atsikratyti įspūdžio, jog vaizduodamas šiuos nepato- 
gumus Sugerijus kiek perdeda, juolab kad gąsdinančias istorijas apie 
pamaldžias moteriškes, kurios galėjusios pasiekti altorių tik „eida- 
mos vyrų galvomis tarsi grindiniu“ arba būdavo atnešamos į vie- 
nuolyną „pusiau mirusios“, jis pasakoja tai įrodinėdamas naujojo 
nartekso (priebažnyčio), tai naujojo chevet būtinumą. Viena yra tik- 
ra: svarbiausio Sugerijaus meninės veiklos ir šios aprašymo akstino 
reikia ieškoti jame pačiame. 


VI 


Akivaizdu, kad Sugerijus buvo apsėstas pašėlusio noro įsiamžinti, 
nors (ar veikiau kadangi) pats atkakliai tai neigė. Kitaip tariant, jį 
buvo užvaldžiusi neregėta tuštybė. Sugerijus, pavyzdžiui, pareika- 
lavo iškilmingai atšvęsti jo sukaktuves mąsliai perspėdamas būsi- 
muosius podėlių tvarkytojus nesisieloti dėl papildomų išlaidų mais- 
tui ir gėrimui, o atsiminti, kad būtent jis, Sugerijus, padidino jų 
padalinio biudžetą - ir taip stojo į vieną gretą su karaliumi Dago- 
bertu, Karoliu Plikuoju ir Liudviku Storuoju — vieninteliais žmo- 
nėmis, kurie anksčiau buvo taip pagerbti. Jis nuoširdžiai dėkojo 
Dievui už tai, kad jam buvo skirta atstatyti bažnyčią ir kad tai 
buvęs „viso jo gyvenimo darbas“ (arba, kitoje vietoje - darbas, 

skirtas „tokiam mažutėliam žmogui, tapusiam didžių karalių ir 
abatų įpėdiniu“). Jo vardas minimas bent trylikoje versiculi, ku- 
riais jis nuklojo kiekvieną tuščią sienos ir liturginių daiktų vietelę, 
daugybė jo, kaip donatoriaus, portretų buvo išdėstyta ties pagrin- 
dine bazilikos ašimi: du ties pagrindiniu įėjimu (vienas timpane, 
kitas duryse), trečias - Didžiojo kryžiaus, kuris dominavo prieki- 
nėje naujo aukštutinio choro arkoje, apačioje, kur jis buvo mato- 
mas iš kiekvieno bažnyčios kampelio, ir dar vienas ar du - langų 
vitražuose, puošiančiuose pagrindinę ambulatorijaus koplyčią. 
Skaitydami didžiulėmis aukso raidėmis išrašytą Sugerijaus inskrip- 
ciją virš vakarinio portalo („O, tenelieka tai nepastebėta!“), maty- 
dami, kaip nenuilstamai jis rūpinasi palikti atminimą apie save 
ateities kartoms ir kaip labai jį gąsdina mintis apie „Užmarštį, pa- 
vydžią Tiesos varžovę“, girdėdami, kaip jis save vadina „vadu“ 
(dux), pagal kurio nurodymą bažnyčia buvo padidinta ir išgražin- 
ta, jaučiamės taip, tarsi klausytume kokio nors Jacobo Burckhard- 
to įrodinėjimo apie „šiuolaikinę šlovės išraišką“, o ne dvyliktojo 
amžiaus abato žodžių. 

Vis dėlto didžiulė, bet tam tikra prasme ir labai kukli Sugerijaus 
tuštybė iš pagrindų skiriasi nuo renesanso žmogaus garbėtroškos. 
Didis renesanso žmogus savo asmenybę, galima sakyti, išreiškia įcen- 
triškai: aplinkinį pasaulį siurbia į save tol, kol visiškai ištirpdo savy- 
je. Sugerijus savo asmenybę traktavo išcentriškai: savąjį ego jis pro- 
jektavo į aplinkinį pasaulį tol, kol pats tame pasaulyje visiškai ištirpo. 

Norėdami suprasti šį psichologinį fenomeną, turime prisiminti 
du dalykus, kurie dar kartą išryškina Sugerijaus asmenybę kaip 
kilmingojo atsivertėlio šv. Bernardo priešingybę. Pirma, į vienuo- 
lyną Sugerijus įstojo ne kaip novicijus, laisva valia pasišventęs vie- 
nuolystei ar bent jau suvokęs tokį pasirinkimą daugiau ar mažiau 
brandžiu protu, o devynerių ar dešimties metų amžiaus berniukas, 
iš anksto paskirtas religiniam gyvenimui ir atiduotas į šv. Dionizo 
rankas. Antra, Sugerijus, jaunų aristokratų ir kraujo princo ben- 
dramokslis, buvo kilęs - kur jis gimė, niekas nežino - iš labai var- 
gingos ir paprastos šeimos. 

Daugelis berniukų tokiomis aplinkybėmis būtų išaugę drovūs 
arba pagiežingi. Nepaprastas būsimojo abato gyvybingumas išsi- 
liejo į tai, kas vadinama hiperkompensacija. Užuot artimai gimi- 
niavęsis su savo tikraisiais giminaičiais arba drastiškai nutraukęs 
ryšius su jais, Sugerijus laikėsi draugiško atstumo ir vėliau netgi 
šiek tiek įtraukė juos į abatijos gyvenimą.* Užuot slėpęs ar nuty- 
lėjęs savo kuklią kilmę, Sugerijus ja beveik didžiavosi - nors dar 
labiau didžiavosi tuo, kad jį įsūnijo Sen Deni. „Kas aš toks ir kas 
mano tėvonija?“ —- sušunka jis kartu su jaunuoju Dovydu. Jo lite- 
ratūriniai kūriniai bei oficialūs dokumentai kupini tokių frazių 
kaip: „Aš, kuris stokoju ir kilmingumo, ir žinių“, arba „Aš, kuris 
perėmiau šios bažnyčios vadovavimą, priešingai nei man lėmė ma- 
no nuopelnai, būdas ir kilmė“; arba (perfrazuodamas Samuelio 
motinos Hanos žodžius): „Aš - tas elgeta, kurį Viešpaties galingoji 
ranka pakėlė nuo mėšlo krūvos.“ Viešpaties galingoji ranka pasi- 
reiškė per Sen Deni abatiją. Pastaroji, paimdama Sugerijų iš tikrųjų 
tėvų, jam padovanojo kitą „motiną“ - pasakymas, nuolat pasikar- 
tojantis jo raštuose, - kuri padarė jį tokį, koks jis yra. Būtent Sen 
Deni abatija „jį brangino ir gerbė“; „kuo švelniausiai globojo nuo 
kūdikystės iki pat senatvės“; „su motinišku atsidavimu žindė kaip 
kūdikį, prilaikė kaip klumpantį jaunuolį, apvainikavo jėga kaip 
subrendusį vyrą ir iškilmingai pasodino greta Bažnyčios ir pasau- 
lio valdovų“. 

Šitaip Sugerijus, laikydamas save Sen Deni įsūniu, atidavė abati- 
jai visą savo energiją, sumanumą ir ryžtą, kuriais jį buvo apdova- 
nojusi gamta. Visiškai suplakdamas asmeninius troškimus su „mo- 


* Sugerijaus tėvo Helinando, vieno iš brolių ir brolienės, Rudolfo ir Emelinos, 
vardus randame abatijos nekrologe. Kitas brolis Petras 1125 metais Sugerijų ly- 
dėjo į Vokietiją. Vienas jo sūnėnų Gerardas abatijai mokėjo metinį penkiolikos 
šilingų mokestį - penkis už rentą ir dešimt nežinia už ką. Kitas sūnėnas Jonas 
mirė vykdamas pas popiežių Eugenijų III, kuris parašė Sugerijui labai širdingą 
užuojautos laišką. Trečiasis Simonas I 148-aisiais tapo savo dėdės ordinacijos liu- 
dininku ir užsitraukė jo įpėdinio Odono Dueliečio (šv. Bernardo globotinio, su 
nepasitenkinimu žvelgusio į kiekvieną Šugerijui artimą žmogų) nemalonę. Nė vie- 
name iš minėtų pavyzdžių, regis, nematyti neteisėto favoritizmo. 

tinos Bažnyčios“ siekiais, jis išsižadėjo savo tapatybės ir būtent 
taip patenkino savo ego: plėtėsi tol, kol visiškai susitapatino su 
abatija. Paskleisdamas savo įrašus ir portretus po visą bažnyčią, 
jis tarsi ją užvaldė, tačiau tuo iš dalies atsisakė savo paties, kaip 
atskiro asmens, egzistencijos. Kliuni abatas Petras Garbingasis, pa- 
matęs mažutę siaurą Sugerijaus celę, atsidūsta ir sušunka: „Šis žmo- 
gus visus mus verčia gėdytis, jis stato ne sau, kaip mes visi, o tiktai 
Dievui.“ Tačiau Sugerijus nematė skirtumo tarp vieno ir kito. Jam 
nereikėjo daug privačios erdvės ir prabangos, nes, be kuklių celės 
patogumų, jis turėjo bazilikos erdvę ir ištaigą; abatijos bažnyčia 
priklausė jam, nes jis priklausė abatijos bažnyčiai. 

Šis savęs įtvirtinimo per savęs neigimą procesas neapsiribojo Sen 

Deni sienomis. Sen Deni Sugerijui reiškė Prancūziją, tad jis išplė- 
tojo ugningą ir kone mistinį nacionalizmą - atrodo, tokį pat anach- 
ronišką kaip ir jo tuštybė. Visi ano meto autoriai gyrė Sugerijų 
kaip literatą, kompetentingą visose srityse, sugebėjusį rašyti drąsiai, 
talentingai ir „beveik taip greitai, kaip įstengė kalbėti“. Tačiau jis 
niekada nejuto poreikio pasinaudoti šia dovana, išskyrus progą, 
kai galėjo pareikšti pagarbą abatijai, kuriai pats vadovavo, bei 
dviem Prancūzijos karaliams, kuriems tarnavo - ar, pasak gerbėjų, 
įsakinėjo. Jo Liudviko Storojo gyvenime susiduriame su jausmais, 
liudijančiais ypatingą patriotizmo formą, kurią geriausiai apibūdi- 
na prancūziškas žodis chauvinisme. Anot Sugerijaus, anglams „pa- 
gal moralinį ir prigimtinį įstatymą lemta paklusti prancūzams, o 
ne atvirkščiai“, o ką jis manė apie vokiečius, kuriuos mėgdavo 
apibūdinti kaip „griežiančius dantimis su teutonišku įniršiu“, pa- 
aiškėja iš šių eilučių: 
Drąsiai kirskime jų sieną, kad jie, išvengę bausmės, neimtų arogantiškai 
pūstis prieš Prancūziją, Pasaulio valdovę. Tegu jie gauna atpildą už tokį 
iššūkį, ir ne mūsų, o savo pačių šalyje, kurią mes dažnai užkariaudavome 
ir kuri priklauso frankams pagal karališkąją frankų teisę. 


Sugerijaus atveju šis troškimas plisti metempsichotiškai, jei gali- 
ma taip pasakyti, dar padidėjo dėl kitos, regis, visai nereikšmingos 

aplinkybės, kurios jis pats net nemini (galbūt jis net užmiršo ją), 
tačiau kuri visiems jo gerbėjams atrodė verta dėmesio: Sugerijus 
buvo neįprastai žemo ūgio. „Dievas jam davė mažą ir liesą kūną“, — 
sako Vilhelmas ir stebisi, kaip toks „silpnas ir menkas sudėjimas“ 
(zmbecille corpusculum) išlaiko tokio „Žvitraus ir guvaus proto“ 
įtampą. O anoniminis panegirikas rašo: 


Aš stebiuosi didžiule dvasia tokiame kūne, 

Ir kaip tiek daug ir didžių dorybių telpa mažame inde. 
Šiuo žmogumi gamta norėjo įrodyti, 

Kad dorybė gali slypėti po bet kokiu apvalkalu. 


Toks menkas kūno sudėjimas istoriniu požiūriu, regis, nėra svar- 
bus; ir vis dėlto jis tapo esminiu veiksniu, nulėmusiu daugelio žy- 
mių istorinių veikėjų charakterį. Palyginti su kitais trūkumais, šis 
lengviausiai paverčiamas privalumu, jeigu nelaimingasis savo fi- 
zinį nepajėgumą sugeba kompensuoti tuo, ką turbūt vaizdžiausiai 
apibūdina žodis „atkaklumas“, ir jeigu pajėgia įveikti psicholo- 
ginį barjerą, skiriantį jį nuo vidutinio ūgio žmonių, su kuriais jis 
bendrauja turėdamas aukštesnius negu vidutiniai gabumus. Kaip 
tik šis atkaklumo ir noro bendrauti derinys (prie to neretai prisi- 
deda dar ir naivi, nepiktybiška tuštybė) iš tokių „didžių mažų vyrų“ 
kaip Napoleonas, Mozartas, Lucas van Leydenas, Erazmas Roter- 
damietis ar generolas Montgomery*'s sukuria savitą padermę bei 
suteikia jiems ypatingo žavesio ir patrauklumo. Viskas byloja apie 
tai, kad Sugerijui irgi nestigo šio ypatingo žavesio ir kad smulkus 
stotas ne menkiau skatino jo tikslus ir laimėjimus negu žema kil- 
mė. Šv. Viktoro vienuolyno kanauninkas, keistu vardu Simonas 
Ožiaausis (Simon Capra Aurea), labai įžvalgiai apibūdino savo ve- 
lionį draugą, į nekrologą įtraukdamas tokį dvieilį: 


Corpore, gente brevis, gemina brevitate coactus, 
In brevitate sua noluit esse brevis. 


Menkos kilmės ir kūno, varžomas dvigubo menkumo, 
Savo menkystėje jis nepanoro būti menkas žmogus. 

Juokingas, kartais net truputį jaudinantis atrodo beribis nesa- 
vanaudiškas Sugerijaus savanaudiškumas, kai kalbama apie Sen 
Deni prestižą ir prabangą. Kaip jis surengė nedidelį spektaklį, no- 
rėdamas visiems įrodyti, kad Karolio Plikojo padovanotos relikvi- 
jos autentiškos. Kaip „rodydamas pavyzdį“ paskatino karališkuo- 
sius, bajoriškuosius ir vyskupiškuosius abatijos svečius dovanoti 
savo žiedų brangakmenius naujojo altoriaus fasado puošimui (jų 
akivaizdoje, girdi, pats nusimovė savo žiedą ir taip privertė sekti 
jo pavyzdžiu). Kaip netikusiai valdomų ordinų atstovai, kuriems 
iš perlų ir brangakmenių nauda tik tokia, kad juos esą galima pa- 
versti pinigais ir išdalyti prašantiems išmaldos, jam pasiūlė nusi- 
pirkti perlų ir kaip jis, dėkodamas Dievui už „džiaugsmingą ste- 
buklą“, davė jiems keturis šimtus svarų, „nors perlai buvo verti 
kur kas daugiau“. Kaip spausdavo į kampą keleivius iš Rytų, kol 
šie nepripažindavo, kad Sen Deni savo turtais pranoksta Konstan- 
tinopolį; kaip jis stengdavosi neparodyti savo nusivylimo, jei koks 
nesupratingas ar nelipšnus svečias pamiršdavo jam suteikti šį ma- 
lonumą; ir kaip galiausiai jis guosdavosi šv. Pauliaus žodžiais: 
„Kiekvienas tebūnie savaip turtingas“, suteikdamas (ar tik norėda- 
mas suteikti) jiems reikšmę: „Kiekvienas tegul tiki esąs turtingas.“ 

Kaip „elgeta, pakeltas nuo mėšlo krūvos“, Sugerijus, žinoma, 
neišvengė didžiausios parveniu silpnybės - snobizmo. Jis mėgavo- 
si karalių, princų, popiežių ir aukštų Bažnyčios hierarchų, apsilan- 
kiusių abatijoje bei pareiškusių jam asmeninę pagarbą ir prielan- 
kumą, vardais bei titulais. Iš aukšto žvelgė į paprastus grafus ir 
didikus, o ką jau kalbėti apie „eilinių riterių ir kareivių pulkus“, 
sugužėjusius į Didžiosios Konsekracijos šventę 1144 metų birželio 
I I dieną; ir ne be pagyrūniškumo net du kartus išvardijo devynio- 
lika vyskupų ir arkivyskupų, kuriuos subūrė draugėn ta šlovinga 
diena: jei dar vienas būtų galėjęs atvykti, kiekvieną iš dvidešimties 
naujųjų altorių būtų pašventinęs skirtingas dvasininkas, - tačiau, 
nieko nepadarysi, Mo vyskupui teko laikyti pamaldas prie dviejų 
altorių. Bet ir čia neįmanoma nubrėžti griežtos ribos tarp asmeni- 
nio pasitenkinimo ir to, ką būtų galima pavadinti instituciniu pa- 

sitenkinimu. Kalbėdamas apie save, viename sakinyje Sugerijus ne- 
skiria „aš“ nuo „mes“; kartais „mes“ vartoja kaip įprasta valdo- 
vams, bet dažniau vedamas nuoširdaus „pliuralistinio“ jausmo: 
„mes, Sen Deni bendruomenė“. Nepaprastai didžiuodamasis mažo- 
mis asmeninėmis dovanėlėmis, kurias kartais gaudavo iš karališ- 
kosios šeimos, jis niekuomet neužmiršdavo paaukoti jas Šventie- 
siems kankiniams; ir jo abatiškoji kilnybė netrukdė jam asmeniškai 
prižiūrėti, kaip perkamas maistas didžiosioms šventėms, ar raustis 
skryniose bei spintose ieškant seniai pamirštų objets-'art, kuriuos 
būtų galima vėl panaudoti. 

Nepaisant viso to puikavimosi, Sugerijus niekada neprarado ry- 
šio su „paprastu žmogumi“, kurį taip gerai pažino per ilgus metus 
Bernevalyje ir Ture ir kurio nemirtingą galvoseną bei kalbėseną ret- 
karčiais perteikia keliais meistriškais potėpiais. Tarytum girdėtume 
jaučių varovus akmens skaldykloje netoli Pontuazo, bambančius dėl 
to, kad „nėr kas veikt“ ir kad „darbininkai stoviniuoja ir dykai lei- 
džia laiką“, nes kiti talkininkai pabėgo, išsigandę baisios liūties. Ta- 
rytum regėtume baikštų, bet podraug išdidų Rambujė girios med- 
kirčių šypsnį, kai didysis abatas pateikdavo, jų manymu, kvailą 
klausimą. Naujos vakarinės dalies stogo perdangai reikėjo labai ilgų 
sijų - tokių nebuvo galima rasti artimoje kaimynystėje: 


Tačiau vieną naktį, grįžęs iš ankstyvųjų mišių, pradėjau galvoti, atsigulęs 
į lovą, kad pats apvaikščiosiu visus miškus šiose apylinkėse. [...] Greitai 
atlikę kitus darbus ir skubindamiesi, ankstyvą rytą pasiėmėme sijų mat- 
menis ir drauge su dailidėmis išskubėjome į mišką, vadinamą Evelinu. 
Perkirtę savo valdas Ševrezo slėnyje, pasikvietėme [...] mūsų miškų eigu- 
lius ir tuos, kurie pažinojo kitus miškus, ir tardėme juos bei saikdinome, 
kad pasakytų, kur galėtume rasti, nesvarbu kokia kaina, tokio dydžio 
rąstų. Išklausę jie šypsojosi ir net būtų juokęsi iš mūsų, bet pritrūko drąsos; 
jie stebėjosi, kaip mes nežiną, kad nieko panašaus nėra visoje apylinkėje. 
[...] Tačiau mes, padrąsinti tikėjimo, ėmėme apžiūrinėti miškus; ir apie 
pirmą valandą suradome pirmąjį rąstą, atitikusį matmenis. Ką dar pasa- 
kyti? Devintą valandą, o gal ir anksčiau, prasiskverbę pro brūzgynus, 
gilioje miško tankmėje, dygliuotuose šabakštynuose, mes jau buvome pa- 
sižymėję dvylika rąstų (nes tiek jų reikėjo)... 

Kažkas žavi ir jaudina, kai bandai įsivaizduoti, kaip šis mažas 
žmogutis, perkopęs šeštą dešimtį, negali užmigti po vidurnakčio 
pamaldų ir vis galvoja apie savo sijas; kaip jį pagauna mintis, kad 
pats turėtų viskuo pasirūpinti; kaip ankstyvą rytą iškuria į mišką 
su dailidėmis iš paskos bei matmenimis kišenėje; kaip repečkoja 
tyrlaukiu, „padrąsintas tikėjimo“, ir galų gale pasiekia savo tikslą. 
Vis delto, nepaisant „žmogiškos simpatijos“, šis nedidelis nuoty- 
kis galutinai atsako į mūsų pačioje pradžioje iškeltą klausimą: ko- 
dėl taip atsitiko, kad Sugerijus, priešingai negu daugelis meno glo- 
bėjų, jautė pareigą išdėstyti savo žygius popieriuje. 

Kaip matėme, vienas akstinų buvo noras pasiteisinti, dar paska- 
tintas tos aplinkybės, kad jis, priešingai negu vėlesniųjų amžių po- 
piežiai, princai ir kardinolai, vis dar jautė kažkokią demokratišką 
atsakomybę prieš konventą bei patį ordiną. Kitas akstinas, be abe- 
jonės, buvo jo asmeninė ir, kaip pavadinome, pareigybinė tuštybė. 
Tačiau abi šios paskatos, tegul ir stiprios, galėjo ir nepasireikšti, 
jei ne tvirtas Sugerijaus įsitikinimas, kad jo vaidmuo gerokai ski- 
riasi nuo „globėjo“, kuris, kaip apibūdina Oksfordo žodynas, „re- 
mia arba globoja sumanymą, meną arba žmogų, kurį teikiasi tam 
reikalui pasamdyti“. 

Žmogus, kuris vedasi dailides į miškus ieškoti sijų ir pats nuro- 
do tinkamus medžius, žmogus, kuris, pasitelkęs „geometrines bei 
priderintas prie senosios navos, - toks žmogus vis dar artimesnis 
ankstyvųjų viduramžių savamoksliui bažnyčių statytojui ir, be ki- 
ta ko, kolonijinės Amerikos pasaulietiškų pastatų architektui ne- 
gu didiesiems brandžiosios gotikos ir renesanso globėjams, kurie 
pasamdytų vyriausiąjį architektą, peržvelgtų planus ir paliktų jam 
spręsti visus techninius klausimus. Atsidėdamas meninei veiklai 
„siela ir kūnu“, Sugerijus, galima sakyti, ją į;amžina ne tiek „rem- 
damas arba saugodamas, arba leisdamas jam tarnauti“, kiek prižiū- 
rėdamas arba vadovaudamas, arba tvarkydamas. Kiek jis asme- 
niškai arba drauge su kitais prisidėjo prie savo statinių išvaizdos — 
apie tai aš negaliu spręsti. Tačiau, regis, mažai kas buvo daroma 

jam aktyviai nedalyvaujant. Kad Sugerijus rinkosi ir kvietė amati- 
ninkus, kad užsakė padaryti mozaiką toje vietoje, kur jos aiškiai 
niekas nepageidavo, ir kad sugalvojo savo vitražų, krucifiksų bei 
altorinių panelių ikonografiją, - šitai liudija jo paties žodžiai; kita 
vertus, ir sumanymas, tarkim, iš romėniškos porfyro vazos pada- 
ryti erelį veikiau byloja apie abato užgaidą negu apie profesiona- 
laus auksakalio išradingumą. 

Ar Sugerijus suvokė, kad sutelkdamas dailininkus „iš visos ka- 
ralystės“ ligi tol palyginti skurdžioje II de Franso provincijoje jis 
pradėjo didžiąją visų Prancūzijos regioninių stilių sintezę, kurią 
vadiname gotika? Ar jis neįtarė, kad jo bažnyčios vakarinio fasa- 
do rozetė - kiek mes žinome, šis motyvas pirmą kartą pasirodo 
būtent čia - buvo viena tų didžių naujovių architektūros istorijoje, 
kurios metė iššūkį daugybės meistrų išmonei, —- iki pat Bernardo 
Suasoniečio ir Hugono Libergier? Ar jis žinojo, ar nujautė, kad 
lengvabūdiškai žavėdamasis Pseudoareopagito ir Jono Škoto švie- 
sos metafizika jis įsiliejo į intelektinio judėjimo avangardą, judėji- 
mo, iš kurio išsirutuliojo, viena vertus, pusiau mokslinės Roberto 
Didžiojo ir Rogerio Bacono teorijos bei, kita vertus, krikščioniš- 
kasis platonizmas pradedant Vilhelmu Overniečiu, Henriku Gen- 
tiečiu bei Ulriku Strasbūriečiu ir baigiant Marsilio Ficino bei Pico 
della Mirandola? Į šiuos klausimus taip pat nebus atsakyta. Tačiau 
nė kiek neabejotina, kad Sugerijus aiškiai suvokė stilistinį skirtumą 
tarp jo paties „šiuolaikinių“ statinių (opus novum arba net m10- 
dernum) ir senosios Karolingų bazilikos (opus antiguum). Kol dar 
stovėjo senojo pastato dalys, jis rimtai svarstė problemą, kaip su- 
derinti (adaptare et coaeguare) „šiuolaikinę“ statybą su „senovi- 
ne“. Išsamiai pažinojo naujojo stiliaus estetines savybes. Juto, ir 
mus verčia pajusti, šio stiliaus erdvumą, kalbėdamas apie savo 
naująjį cbhevet, kuriam „ilgio ir pločio grožis teikia taurumo“; jo 
kylantį vertikalumą, aprašydamas centrinę cbevet navą, kurią ko- 
lonos „staiga (repente) pakelia į viršų“; jo spindintį skaidrumą, 
vaizduodamas savo bažnyčią, kurią „persmelkia nuostabi ir tolydi 
žibančių vitražų šviesa“. 


I49 


ERWIN PANOFSKY. PRASMĖ VIZUALINIUOSE MENUOSE 


Kaip sakėme, Sugerijaus asmenybę sunkiau įsivaizduoti negu jo 
istorinių įpėdinių, septynioliktojo amžiaus kardinolų, asmenybes. 
Vis dėlto iš istorijos puslapių Sugerijus išnyra kaip neįtikėtinai gy- 
va ir nuostabiai prancūziška figūra: aršus patriotas ir geras šeimi- 
ninkas; kiek retoriškas ir labai mėgstąs prabangą, tačiau labai daly- 
kiškas praktiniuose reikaluose ir nuosaikus asmeniniame gyvenime; 
darbštus ir mėgstantis draugiją, kupinas geros valios ir bo» sens, 
garbėtroška, sąmojingas ir trykštantis gyvybingumu. 

Šimtmetyje, pagimdžiusiame nepaprastai daug šventųjų bei did- 
vyrių, Sugerijus išsiskyrė žmoniškumu; jis ir mirė teisuolio mirtimi 
po deramai nugyventų metų. II 50 metų rudenį jis susirgo maliari- 
ne karštine, ir prieš Kalėdas jau buvo aišku, jog nebėra vilties. Jis 
pasiprašė nuvedamas į konventą ir, kaip tais laikais buvo įprasta, 
be saiko raudodamas teatrališkai maldavo vienuolių atleidimo už 
viską, kuo jis nusikalto brolijai. Jis taip pat meldė Dievą palaikyti 
gyvybę iki švenčių pabaigos, kad „dėl jo kaltės brolių džiugesys 
nevirstų liūdesiu“. Šis prašymas taip pat buvo patenkintas. Sugeri- 
jus Mirė II5I metų sausio 13 dieną, per Tris Karalius, užbai- 
giančius Kalėdų šventes. „Jis nedrebėjo mirties akivaizdoje, - sako 
Vilhelmas, - nes iki mirties buvo atlikęs visas gyvenimo prieder- 
mes; ir nebijojo mirti vien dėl to, kad mylėjo gyvenimą. Jis išėjo 
oriai, žinodamas, kad po mirties laukia geresnis gyvenimas, jis ma- 
nė, kad geras žmogus neturėtų išeiti tarsi atstumtasis, kuris išvaro- 
mas prieš savo valią.“ 

Lygiai prieš trisdešimt metų mano velionis bičiulis Fritzas Saxlis ir 
aš, tada dar jauni Hamburgo universiteto Privatdozenten, gavome 
laišką, prie kurio buvo pridėtos dvi fotografijos; vienoje jų pavaiz- 
duotas mažai žinomas Holbeino metalo raižinys (39 il.), kitoje — 
neseniai publikuotas Titiano paveikslas, anuomet priklausęs da- 
bar jau velioniui p. Francisui Howardui iš Londono (28 il.).* Laišką 
atsiuntė Campbellas Dodgsonas, Britų muziejaus Grafikos kabi- 
neto kuratorius, Vokietijoje laikomas didžiausiu grafikos meno ži- 
novu. Jis pastebėjo, kad būdingi ir labiausiai intriguojantys abiejų 
kompozicijų bruožai panašūs, ir teiravosi, ar mes negalėtume ką 
nors pasakyti apie jų ikonografinę reikšmę. 

Šis prašymas buvo toks malonus ir taip paglostė mūsų savimeilę, 
jog pasistengėme kuo geriausiai jį patenkinti; o ūmusis ir dosnusis 
Campbellas Dodgsonas, toks jis jau buvo iš prigimties, pareiškė, 
jog, užuot panaudojęs mūsų aiškinimą saviems tikslams, jis išvertė 
tekstą į anglų kalbą ir pasiūlė išspausdinti Burlington Magazine 
žurnale. Čia straipsnis 1926 metais ir pasirodė?, vokiškasis jo va- 

' D. von Hadeln, „Some Little-Known Works by Titian“, Burlington Magazine, 
XLV, 1924, p. 179 ir t. Paveikslo (drobėje) matmenys yra 76,2 x 68,6 cm. Už keletą 
kitų bibliografinių nuorodų esu dėkingas dr. L.D. Ertlingeriui iš Warburgo instituto 
Londone. Neseniai „Kristi“ (Christie's) aukcione paveikslą įsigijo p. Leggattas, ir 
dabar jis saugomas Nacionalinėje galerijoje. 


* E. Panofsky ir E. Saxl, „A Late-Antigue Religious Symbol in Works by Holbein 
and Titian“, Burlington Magazine, XLIX, 1926, p. 177 ir t. 


ISI 


ERWIN PANOFSKY. PRASMĖ VIZUALINIUOSE MENUOSE 


riantas, pataisytas ir kiek papildytas, po ketverių metų buvo įtrauk- 
tas į mano knygą apie Heraklį kryžkelėje ir kitus klasikinius siuže- 
tus dailėje po viduramžių.3 O kadangi net ir tuomet, regis, pralei- 
dau kelis svarbius dalykus, tebūnie man atleista, kad pasinaudo- 
siu Goethe's Mefistofelio patarimu: „Du musst es drei Mal sagen.“ 


| 


Nekyla jokių abejonių - ir, kiek man žinoma, jų niekada nebuvo 
iškilę - dėl p. Howardui priklausančio paveikslo (anksčiau jis bu- 
vo Josepho Antoine'o Crozat, Watteau globėjo ir bičiulio, kolekci- 
joje) autentiškumo. Jis spinduliuoja Titiano wltima maniera didy- 
be, jį galima laikyti vienu vėlyvųjų dailininko kūrinių ir dėl grynai 
stilistinių ypatybių priskirti I $60—1 570 metų laikotarpiui; tikriau- 
siai jis nutapytas likus mažiau nei dešimt metų iki meistro mir- 
ties.4 Tačiau bendrame Titiano oewvre kontekste šis kūrinys ne tik 
ypatingas, bet ir neturintis analogų. Tai vienintelis jo paveikslas, 
kurį galima laikyti jau ne tik „alegoriniu“, bet ir „embleminiu“: 
tai ne vizualinis įvaizdis, įvilktas į filosofinių konotacijų rūbą, o 
filosofinė maksima, iliustruojama vizualiniu įvaizdžiu. 
Žiūrėdami į Titiano alegorijas - vadinamąją Borghese's galeri- 
jos „Kupidono mokyklą“, vadinamąją Luvro „Avaloso markizo 
alegoriją“, Prado muziejaus „Veneros puotą“ bei „Andrų bakcha- 
naliją“, Nacionalinės galerijos Londone „Ariadnės apoteozę“ ir, 
žinoma, „Dangiškąją ir žemiškąją meilę“ - šiose akį džiuginančio- 


3 E. Panofsky, Hercules am Scheidewege und andere antike Bildstoffe in der 
neueren Kunst. Dėl vėlesnių nuorodų žr. H. Tietze, Tizian, Leben und Werk, Vien- 
na, 1936, p. 293, il. 249 (anglų kalba 1937); Catalogue, Exhibition of Works by 
Holbein and Otber Masters of tbe Sixteentb and Seventeentb Centuries, London 
Royal Academy, 1950-19$ I, nr. 209; J. Seznec, The Survival of the Pagan Gods, 
New York, 1953, p. II9 ir t., pav. 40. 

4 Aš veikiau sutinku su Tietze's pasiūlyta data, op. cit., o ne su 1540 m. data, 
nurodyta 1950-1951 m. Londono Catalogue. Pastarąją datą, visai įtikinamą gry- 
nai stilistiniu požiūriu, patvirtina senio atvaizdas (kaip vėliau matysime, tai paties 
Titiano autoportretas) ir tas faktas, kad galimas paveikslo ikonografijos šaltinis, 
Pierio Valeriano Hieroglypbica, išleistas tik 1556 m. 

se konkrečiose scenose galime, tačiau neprivalome ieškoti paslėp- 
tos abstrakčios apibendrinamosios reikšmės, šias scenas galima su- 
vokti ir kaip savitikslius įvykių ar situacijų vaizdus. Iš tiesų neo- 
platoniškas „Veneros puotos“, „Andrų bakchanalijos“ ir „Ariad- 
nės apoteozės“ turinys atskleistas visai neseniai: ir priešingai, 
„Dangiškąją ir žemiškąją meilę“ kai kas interpretuoja kaip ties- 
muką, nealegorinę vieno Francesco Colonna'os Hypnerotomacbia 
Polypbili epizodo iliustraciją.* 

Howardo paveiksle juslinio įspūdžio svarba protui taip krenta į 
akis, jog, regis, paveikslas neįgaus prasmės tol, kol jame nerasime 
paslėptos reikšmės. Jis turi visus „emblemos“ požymius; emble- 
ma, kaip apibūdina vienas patikimas žinovas?, savo prigimtimi pa- 
naši į simbolį (skirtumas tik tas, kad ji konkreti, o ne universali), į 
galvosūkį (tik ji ne tokia paini), į aforizmą (tik ji vaizdinė, o ne 
žodinė) ir į patarlę (tik ji veikiau intelektuali, o ne banali). Vadina- 
si, šis paveikslas yra vienintelis Titiano - kurio įrašai portrete daž- 
niausiai apsiriboja jo paties arba pozuotojo vardu - kūrinys, tu- 
rintis tikrą „motto“ arba „titulus“3: EX PRAETERITO/ PRA- 
ESENS PRVDENTER AGIT/ NI FVTVRA ACTIONE DETVRPET. 


5 E. Wind, Bellini's Feast of the Gods, Cambridge, Mass., 1948, p. 56 ir t. 

6 W. Friedlaender, „La Tintura delle Rose (Sacred and Profane Love)“, Art Bul- 
letin, XX, 1938, p. 320 ir t.; vis dėlto plg. R. Freyhan, „The Evolution of the Cari- 
tas Figure“, Journal of tbe Warburg and Courtauld Institutes, XI, 1948, p. 68 ir t., 
ypač p. 85 ir t. 

7 Žr. Claudiuso Minoso įvadą Andrea Alciati veikalui Emblemata, pirmą kartą 
išspausdintą 1571 Liono leidime; 1600 Liono leidimas, p. 13 ir t. Gražiai ir glaustai 
emblemas - čia vadinamas „devises“ [išmonės] - apibrėžia Marėchalis de Tava- 
nes'as, įžymusis Pranciškaus I generolas ir admirolas (Mėmoires de M. Gaspard de 
Saulx, Marėchbal de Tavanes, Chateau de Lagny, 1653, p. 63): „Šiandien devizai 
skiriasi nuo herbų tuo, kad juos sudaro kūnas, siela ir dvasia: kūnas yra paveikslas, 
dvasia - išradingumas, siela - moto“ („en ce temps les devises sont sėparėes des 
armoiries, composėes de corps, d'ame et d'esprit: le corps est la peinture, U'esprit 
Vinvention, V'ame est le mot“). 

5 Įrašas alegoriniame Prado muziejaus Pilypo II ir jo sūnaus Ferdinando portrete 
(MAIORA TIBI) nėra motto ar titulus; tai sudėtinė paties paveikslo dalis. Įrašas, 
kurį skaitome angelo rankose laikomame ritinyje, atlieka panašų vaidmenį kaip ir 
arkangelo Gabrieliaus AVE MARIA „Viešpaties apreiškimo Švč. M. Marijai“ pa- 
veiksluose. 

„Iš praeities [patyrimo] dabartis elgiasi išmintingai, kad nepa- 
kenktų ateities darbams.“? 


II 


Šio įrašo elementai išdėstyti taip, kad jais remiantis galima inter- 
pretuoti tiek dalis, tiek visumą: žodžiai praeterito, praesens ir fu- 
turū yra tarsi etiketės, įvardijančios tris virš jų esančius vyrų vei- 
dus, t.y. į kairę pasisukusio senio profilį, vidutinio amžiaus vyro 
anfas portretą centre ir į dešinę pasisukusio bebarzdžio jaunuolio 
profilį, o pagrindinis sakinys praesens prudenter agit kaip „ant- 
raštė“ apibendrina paveikslo turinį. Mums leidžiama suprasti, kad 
trys veidai, išreiškiantys tris žmogaus gyvenimo tarpsnius (jaunystę, 
brandą ir senatvę), simbolizuoja tris laiko atmainas ar formas - 
praeitį, dabartį ir ateitį. Toliau mums siūloma šias tris laiko atmai- 
nas ar formas susieti su išmintingumo idėja arba, tiksliau, su tri- 
mis psichologinėmis galiomis, kurioms darniai sąveikaujant ir gims- 
ta dorybė: atmintimi, kuri prisimena ir mokosi iš praeities; protu, 
kuris sprendžia apie dabartį ir joje reiškiasi; apdairumu, kuris nu- 
mato ir iš anksto pasiruošia ateičiai. 

Šis trijų laiko atmainų ar formų derinimas su atminties, proto ir 
apdairumo galiomis ir jų pajungimas išmintingumo sąvokai išsiru- 
tulioja iš klasikinės tradicijos, kuri išliko gyvybinga net ir tuomet, 
kai krikščioniškoji teologija išmintingumui suteikė pagrindinės do- 
rybės statusą. „Išmintingumą, - rašo Petras Berchorijus savo Re- 
pertorium morale, vienoje populiariausių vėlyvųjų viduramžių en- 
ciklopedijoje, - sudaro praeities prisiminimas, dabarties veikla, at- 
eities apmąstymai („in praeteritorum recordatione, in praesentium 
ordinatione, in futurorum meditatione“), o šią rimuotą formulę - 
cituotą iš traktato, tradiciškai priskiriamo Senekai, nors iš tikrųjų 
sukurtą ispanų vyskupo, gyvenusio šeštajame amžiuje po Kris- 


> Ankstesnėse mano ir Saxlio publikacijose praleisti sutrumpinimo ženklai virš A 
žodyje FVTVRA ir E žodyje ACTIONE, kurių tąkart gautose fotografijose nesima- 
tė. Ši klaida atitaisyta 1950-1951 Londono Catalogue; bet čia aiškiai įskaitomas 
NI prieš FVTVRA tapo NE. Tačiau nė viena šių pataisų nekeičia žodžių reikšmės. 

taus'? — galima kildinti iš pseudoplatoniško posakio, skelbiančio, 
kad „išmintingas patarimas“ (cvufoviua) atsižvelgia į praeitį, ku- 
ri teikia precedentų iš ankstesnių laikų, į dabartį, kuri išryškina 
turimą problemą, ir į ateitį, kurioje slypi padariniai.!! 
Viduramžių ir renesanso dailėje aptinkame daugybę būdų, kaip 
vizualiniame įvaizdyje išreikšti šį išmintingumo trilypumą. Išmin- 
tingumas pavaizduotas laikantis rankose diską, kurio trijose iš- 
pjovose įrašyta „Tempus praeteritum“ [Praeities laikas], „Tem- 


pus praesens“ [Dabarties laikas] ir „Tempus futurum“ [Ateities 


laikas]'*, arba žarijų indą, iš kurio kylantys trys liepsnos liežu- 


viai turi analogiškus pavadinimus.!3 Jis pavaizduotas soste po 
baldakimu, kuriame įrašyta „Praeterita recolo, praesentia ordi- 
no, futura praevideo“, žvelgiantis į savo atvaizdą trilypiame veid- 
rodyje.'4 „Išmintingumą“ įkūnija dvasininkas, laikantis tris kny- 
gas taip, kad jose matytųsi minėtieji pamokymai (30 il.).!5 Arba 
galų gale jis pavaizduotas - pagal pagoniškos kilmės Trejybes, 
niekada nepraradusias savo populiarumo, nors Bažnyčia tokiai 
praktikai ir nepritarė!“ — kaip trigalvė figūra, kurioje vidutinio 


"o Berchorijus (žr. šiame puslapyje ir 31 n., p. 161-162) nurodo Senekos Liber 
de moribus; tačiau šią formulę randame traktate Formula vitae bonestae arba De 
guattuor virtutibus cardinalibus, kuris irgi priskiriamas Senekai ir dažniausiai spaus- 
dinamas kartu su Liber de moribus (plg. Opera Senecae, sud. Joh. Gymnicus, Co- 
logne, 1529, FOL. II v.). Tačiau tikrasis pirmojo traktato autorius, be jokios abejo- 
nės, yra Brakaros vyskupas Martynas. 

"I Diogenes Laertius, De vitis, dogmatibus et apopbthbegmatibus clarorum pbi- 
losopborum, III, 71. Dėl atkurto trijų laiko atmainų ryšio su Consilium, o ne Pru- 
dentia, Cesare Ripa'os veikale Iconologia, žr. toliau, p. 167. 

12 Žr. miniatiūrą, publikuotą J. von Schlosser, „Giustos Fresken in Padua und 
die Vorlaufer der Stanza della Segnatura“, Jabrbuch der kunstbistorischen Sam- 
mlungen des Allerbochsten Kaiserbauses, XVII, 1896, p. I I ir t., X il. 

13 Žr. Ambrogio Lorenzetti freską Sienos visuomenės rūmuose (Palazzo Pubbli- 
cO). , 

14 Žr. maždaug 1525 m. Briuselio gobeleną, reprodukuotą leidinyje: H. Gėobel, 
Wandteppicbe, Leipzig, 1923-1934, I, 2 (Nyderlandai), il. 87. 

"5 Roma, Biblioteca Casanatense, Cod. 1404, fol. 10 ir 34. 

16 Apie šio ikonografinio tipo problematiką, be literatūros, kuria remtasi anks- 
tesnėse mano ir Saxlio publikacijose, žr. G.J. Hoogewerff, „Vultus Trifrons, Emble- 
ma Diabolico, Imagine improba della SS. Trinita“, in Rendiconti della Pontifica 

amžiaus žmogaus veido, parodyto iš priekio ir simbolizuojančio 
dabartį, šonuose matyti dar ir jauno bei seno veidų profiliai, ati- 
tinkamai simbolizuojantys ateitį ir praeitį. Šį trigalvį „Išmintin- 
gumą“ randame, pavyzdžiui, Londono Viktorijos ir Alberto mu- 
ziejuje saugomame kvatročento reljefe, šiuo metu priskiriamame 
Rossellino mokyklai (29 1l.)!7, bei - tik čia trigalvį atvaizdą pa- 
pildo ir paaiškina tradicinis išminties atributas - žaltys (Mt ro, 
16), - viename iš Sienos katedros keturioliktojo amžiaus grindi- 
nio nielų (31 il.).!8 


III 


Vadinasi, „antropomorfinę“ Titiano paveikslo dalį galima kildinti 
iš tekstų ir paveikslų, kuriuos šešioliktasis amžius paveldėjo iš ne- 
nutrūkstamos ir grynai vakarietiškos tradicijos. Tačiau norėdami 
suprasti trijų gyvūnų galvas, privalome atsigręžti į tamsią bei to- 
limą sritį —- egiptietiškas ar pseudoegiptietiškas misterijas, kurios 
išnyko iš viduramžių akiračio, šmėstelėjo virš horizonto humanis- 


Accademia Romana di Archbeologia, XIX, 1942-1943, p. 205 ir t.; R. Pettazzoni, 
„The Pagan Origins of the Three-headed Representation of the Christian Trinity“, 
Journal of the Warburg and Courtauld Institutes, IX, 1946, p. 135 ir t.; ir W. Kirfel, 
Die dreikopfige Gottbeit, Bonn, 1948 (taip pat plg. A.A. Barbo recenziją, Oriental 
Art, III, 195 I, p. 125 ir t.). 

*7 Nuo šiol žr. Victoria and Albert Museum, Catalogue of Italian Sculpture, sud. 
E. Maclagan ir M.H. Longhurst, London, 1932, p. 40, 30d il. 

Iš Žr. Annales Arcbėologigues, XVI, 1856, p. 132. Be kitų pavyzdžių, galima 
paminėti Bergamo baptisterijos figūrą (A. Venturi, Storia del arte italiana, IV, 510 
pav.); titulinį puslapį leid.: Gregorius Reisch, Margarita Pbilosopbica, Strassburg, 
I$04 (reprodukuota Schlosser, op. cit., p. 49); Insbruko universiteto bibliotekos 
miniatiūrą, MS. 87, fol. 3 (Becbreibendes Verzeichnis der illuminierten Handschrif- 
ten in Oesterreich, I [Die illuminierten Handscbriften in Tirol, sud. H.J. Hermann), 
Leipzig, I905, p. 146, X il.); ir, kaip įdomų anachronizmą, baroko tapytojo ham- 
burgiečio Joachimo Luhno paveikslą (Hamburgas, Miesto istorijos muziejus), dėl 
kurio žr. H. Rover, Otto Wagenfeldt und Joachim Lubn, Diss., Hamburg, 1926. 
Kai kuriais atvejais, tokiais kaip varpinės reljefas Florencijoje (Venturi, op. cit., 550 
pav.), Raphaelio freska Signatūros menėje (Stanza della Segnatura) ir Rubenso 
„Triumfo vežimas“ - modelis Antverpeno muziejuje (P. P. Rubens [Klassiker der 
Kunst, V, 4-as leid., Stuttgart-Berlin] p. 412) - galvų skaičius sumažėja iki dviejų, 
vaizduojančių tik praeitį ir ateitį. 

tinio renesanso pradžioje ir tapo aistringo susidomėjimo objektu 
1419 m., atradus Horapolono Hieroglypbica.'? 

Vienas didingiausių helenistinio Egipto dievų buvo Serapis, ku- 
rio statula - tradiciškai priskiriama Briaksidui, pagarsėjusiam sa- 
vo nuopelnais puošiant mauzoliejų — žavėtasi pagrindinėje šio 
dievo šventykloje, Aleksandrijos Sarapėjuje. Kaip žinome iš dau- 
gybės aprašymų bei replikų (34 il.)ž?, Serapis čia buvo vaizduo- 
jamas jupiteriškos didybės soste su skeptru rankoje ir savo atri- 
butu modius (grūdų saiku) ant galvos. Tačiau ypatingiausią Se- 
rapio bruožą įkūnijo jo palydovas: trigalvė pabaisa, apsivijusi 
žalčiu, ant kurios pečių išaugo šuns, vilko ir liūto galvos, - trum- 
pai tariant, tos pačios trijų gyvūnų galvos, kurias matome Titia- 
no „Alegorijoje“. 

Šio keisto padaro - taip stipriai paveikusio liaudies vaizduotę, 
kad terakotinės jo statulėlės buvo kopijuojamos ir perkamos ti- 
kinčiųjų kaip religiniai suvenyrai (32, 33 il.) - pirminė reikšmė 
lieka neaiški - į šį klausimą jau nebežinojo atsakymo ketvirtojo 
amžiaus pr. Kr. graikai: Pseudokalistenas savo Romane apie Alek- 
sandrą mini tik „polimorfišką gyvūną, kurio esmės niekas negali 
paaiškinti“**. O kadangi Serapis pirmiausia išgarsėjo kaip pože- 
mio karalystės dievas, nors vėliau jo galios buvo gerokai išplės- 
tos (iš tikrųjų jis vadintas „Plutonu“ arba „Jupiteriu Stigiju“ )?*, 
visiškai įmanoma, kad šis trigalvis palydovas buvo egiptietiška 
plutoniškojo Kerbero versija, o iš trijų Kerbero šunų galvų dvi 
pakeistos vietinių su mirtimi susijusių dievybių galvomis - Up- 
nauto vilko galva ir Sachmet liūto galva; Turbūt Plutarchas 


iš esmės buvo teisus, Serapio pabaisą vadindamas „Cerberus“.*3 


I9 Žr. Seznec, op. cit., p. 99 ir t., ir papildomą literatūrą. 

20 Žr. A. Roscher, Ausfūbrliches Lexikon der griechischen und romischen My- 
thbologie, str. Sarapis, Hades ir Kerberos; Pauly-Wissowa, Realencyclopaedie der 
klassischen Altertumswissenschaft, str. Sarapis, Thieme-Becker, Allgemeines 
Kiūnstlerlexikon, str. Bryaxis. 

21 Plg. R. Reitzenstein, Das iranischbe Erlosungsmysterium, Bonn, 1921, p. 190. 

22 Žr. Roscher ir Pauly-Wissowa, str. Sarapis. 

23 Plutarch, De Iside et Osiride, 78. 

O žaltys tikriausiai yra pirmapradis paties Serapio įsikūni- 
jimas.*+ 

Nors ir tenka pripažinti, jog nežinome, ką nuostabusis Serapio 
gyvulėlis reiškė helenistiniuose Rytuose, tačiau žinome, ką jis reiš- 
kė lotyniškuose ir sulotynintuose Vakaruose. Tame vėlyvajai anti- 
kai priklausančiame polimatijos ir egzegetinių vingrybių pamin- 
kle - Makrobijaus (aukšto Romos valdininko, minimo 399-422 
m. po Kr.) Saturnalijose?5 tarp nesuskaičiuojamų pavyzdžių, žadi- 
nančių antikvarinį ir kritinį susidomėjimą, randame ne tik žymio- 
sios statulos iš Sarapėjaus aprašymą, bet ir visapusišką jos išaiški- 
nimą, kuriame rašoma: 


Jie [egiptiečiai] prie [Serapio] statulos pridėjo atvaizdą trigalvio gyvūno, 
kurio vidurinė ir kartu didžiausia galva panėšėja į liūtą; dešinėje išauga 
šuns, mėginančio įsiteikti savo draugiška išraiška, galva, o kairioji kaklo 
dalis užsibaigia plėšraus vilko galva; visų šių gyvūnų formas sujungia ap- 
sirangęs žaltys (easgue formas animalium draco conectit volumine suo), 
jo galva pasisukusi dievo, raminančio pabaisą, dešiniosios rankos link. 
Taigi liūto galva žymi dabartį, kurios padėtį tarp praeities ir ateities da- 
barties aktas daro tvirtą ir ryžtingą; praeitį nurodo vilko galva, nes praei- 
ties įvykių prisiminimai praryjami ir nudanginami; 0 šuns, mėginančio 
įsiteikti, atvaizdas reiškia ateities padarinius, kuriuos viltis, nors ir sto- 
kojanti tikrumo, visuomet vaizduoja maloniai.ž* 


Vadinasi, Makrobijus Serapio palydovą laikė „Laiko“ simbo- 
liu - ir tokia samprata grindė svarbiausią jo įsitikinimą, jog visi 


24 Žr. Reitzenstein, op. cit.; plg. H. Junker, „Ūber iranische Ouellen der hellenisti- 
schen Aion-Vorstellung“, Vortrūge der Bibliothek Warburg, 1921-1922, p. 125 ir t. 

25 Del Makrobijaus žr. E.R. Curtius, Europaiscbe Literatur und lateinisches Mit- 
telalter, Berne, 1928, ypač p. 442 ir t. 

26 Macrobius, Saturnalia, I, 20, 13 ir t.: „uel dum simulacro signum tricipitis ani- 
mantis adiungunt, guod exprimit medio eodemgue maximo capite leonis effigiem; 
dextra parte caput canis exoritur mansueta specie blandientis, pars uero laeua cerui- 
cis rapacis lupi capite finitur, easąue formas animalium draco conectit uolumine suo 
capite redeunte ad dei dexteram, gua compescitur monstrum, ergo leonis capite monst- 
ratur praesens tempus, guia condicio eius inter praeteritum futurumgue actu pra- 
esenti ualida feruensgue est. sed et praeteritum tempus lupi capite signatur, guod 
memoria rerum transactarum rapitur et aufertur. Item canis blandientis effigies futuri 
temporis designat euentum, de guo nobis spes, licet incerta, blanditur.“ 

pagrindiniai pagonių dievai, tarp jų ir Serapis, yra Saulės dievybės 
skirtingais vardais: „Serapis ir Saulė yra vienos nedalomos prigim- 
ties.“27 Ikikoperniškasis protas iš prigimties buvo linkęs laiką su- 
vokti kaip amžino ir tolydaus saulės judėjimo valdomą ir net suke- 
liamą reiškinį: o žaltys - bandantis praryti savo uodegą ir tradiciš- 
kai simbolizuojantis laiką bei (arba) pasikartojantį laiko tarpą?š, 
- regis, tik dar labiau sutvirtino Makrobijaus interpretaciją. Dėl jo 
aiškinimo įtaigumo ateities kartos laikė savaime suprantamu da- 
lyku tai, kad trys Aleksandrijos pabaisos gyvūnų galvos reiškia tą 
pačią mintį kaip ir skirtingo amžiaus žmonių galvos, su kuriomis 
susidūrėme tokiuose vakarietiškuose „Išmintingumo“ paveiksluo- 
se kaip Viktorijos ir Alberto muziejuje esantis Rosselino reljefas ar 
Sienos grindinio nielas: trigubą laiko padalijimą į praeitį, dabartį 
ir ateitį arba atminties, proto ir apdairumo plotmes. Vadinasi, Mak- 
robijaus požiūriu zoomorfinė triada atitinka antropomorfinę 
triadą, ir nesunkiai galime įžvelgti jų sukeitimo arba suderinimo 
galimybę - juolab kad ikonografijos tradicijoje „Laiką“ ir „Išmin- 
tingumą“ jungia bendrasis žalčio vardiklis. Beje, taip ir atsitiko 
renesanso laikais, nors Serapio pabaisos kelias iš helenistinės Alek- 
sandrijos į Titiano Veneciją buvo ilgas ir grublėtas. 


IV 


Daugiau negu devynis šimtus metų šis padaras tūnojo įkalintas Mak- 
robijaus rankraščiuose. Verta pastebėti, kad būtent Petrarca - žmo- 


27 Macrobuus, op. cit.: „Ex his apparet Sarapis et solid unam et indiuiduam esse 
naturam.“ 

28 Dėl žalčio kaip laiko bei pasikartojančio laiko tarpsnio simbolio žr., pavyz- 
džiui, Horapollo, Hieroglypbica (vertimas į anglų kalbą G. Boas, The Hieroglyp- 
bics of Horapollo, New York, 1950), I, 2; Servius, Ad Vergilii Aeneadem, V, 85; 
Martianus Capella, De nuptiis Mercurii et Pbilologiae, I, 70. Plg. F. Cumont, Tex- 
tes et monuments [igurės relatifs aux mystėres de Mitbra, Brussels, 1896, I, p. 79. 
Pradedant Mytbograpbus III mitografais bei Petrarca (Africa, III, 147 ir t.) ir bai- 
giant Vincenzo Cartari, Imagini dei Dei degli Antichbi (1-as leid. 1556; iš 1571 leid., 
p. 41) bei G.P. Lomazzo, Trattato della pittura (1-as leid. 1584), VII, 6 (iš 1844 
perspaudo, t. III, p. 36), - visuose šiuose veikaluose gyvatė, kandanti sau į uodegą, 
yra ir minima, ir iš dalies iliustruojama kaip laiko dievo Saturno atributas. 

gus, kuris kaip niekas kitas prisidėjo prie to, ką mes vadiname rene- 
sansu — jį darsyk atrado ir išleido į laisvę. Trečioje savo poemos 
Afrika giesmėje (sukurtoje 1338) jis aprašo skulptūrinius didžių pa- 
gonybės dievų atvaizdus, puošusius Numidijos karaliaus Sifakso, 
Scipiono Afrikiečio bičiulio, o vėliau ir priešo, rūmus. Šiose frazėse 
poetas, galima sakyti, virsta mitografu, pasitelkiančiu tiek viduram- 
žių, tiek klasikinius šaltinius; tačiau jo gražūs hegzametrai, kurių 
nevaržo „moralizavimas“ ir kurie atskiroms savybėms ir atributams 
suteikia energijos pavirsti darniais ir guviais įvaizdžiais, šalia My- 
tbograpbus III ir Berchorijaus tekstų atrodo taip kaip ankstyvoji 
renesanso poezija šalia dviejų viduramžiškos prozos kūrinių. Kaip 
tyčia šiuose hegzametruose trigalvis gyvūnas, kurį aprašė Makrobi- 
jus, vėl įžengė į Vakarų literatūrą bei simboliką: 


Greta dievo sėdi milžiniška, keista pabaisa, 
Jos veidas su trejetu nasrų atgręžtas į jį 
Meiliai. Dešinėn žvelgia 

Šuva, o kairėn - godus vilkas, 

Liūtas viduryje. O besiranganti gyvatė 
Sujungia šias galvas: jos reiškia laiko tėkmę.?? 


Vis dėlto dievas, su kuriuo šiose eilėse siejamas Makrobijaus 
triceps animans, jau nebėra Serapis. Petrarca'ą galėjo sužavėti fan- 
tastinis žvėris, sulipdytas iš keturių laukinių padarų, bet gero būdo 
ir paklusnus, kupinas metafizinių reikšmių, tačiau be galo gyvas ir 
savarankiškas personažas, o ne paprastas kažko kito atributas; po- 
etui nebereikėjo pabaisos šeimininko, atkeliavusio iš svetur. Pet- 
rarca, nenuilstamai skelbdamas savo protėvių romėnų pranašumą 
prieš graikus, o ką jau kalbėti apie barbarus, Serapį pakeitė klasi- 
kiniu Apolonu - šį poelgį galima dvigubai pateisinti, nes, pasak 

23 Petrarch, Africa, III, 156 ir t.: 

Proximus imberbi specie crinitus Apollo... 

At iuxta monstrum ignotum immensumągue trifauci 
Assidet ore sibi placidum blandumgue tuenti. 
Dextra canem, sed laeva lupumn fert atra rapacem, 


Parte leo media est, simul baec serpente reflexo 
lunguntur capita et fugientia tempora signant. 

Makrobijaus, Serapis, kaip ir Apolonas, yra soliarinės prigimties 
dievybė; Apolonas irgi įsakinėjo trims laiko atmainoms ar for- 
moms, kurias tariamai išreiškė trys gyvūnų galvos: jis buvo ne tik 
Saulės dievas, bet ir mūzų valdovas, regėtojų bei poetų globėjas, 
kurio dėka šie „žinojo visa, kas yra, kas bus ir kas buvo“ 39 

Vadinasi, vėlesniuose literatūriniuose aprašymuose, 0 per juos ir 
knygų iliuminacijose bei graviūrose mūsų pabaisa atgaivinta remian- 
tis Apolono, o ne Serapio, įvaizdžiu. Tačiau dėl lingvistinės dvipras- 
mybės, būdingos pirminiam šaltiniui ir svarbiausiems jo interpreta- 
toriams Makrobijui ir Petrarcai, susiklosto netikėta įvykių eiga. Abu 
autoriai rašo, kad trys gyvūnų galvas sujungia ar susieja apsivijęs 
žaltys (Makrobijus: easgue formas [...] draco conectit volumine suo; 
Petrarca: serpente reflexo / Iunguntur capita). Vaizduotėje, dar ži- 
nančioje, kaip iš tikrųjų atrodo Serapis ir jo palydovas, šios frazės 
bematant sužadintų trigalvio keturkojo - ankstyvojo Kerbero, ne- 
šiojančio žaltį tarsi antkaklį, vaizdinį (32, 33 il.). Tačiau viduram- 
žių skaitytojui jos galėjo reikšti dar ir tris galvas, išaugusias iš žalčio 
kūno, kitaip tariant, trigalvį roplį. Norėdamas išvengti šios dvipras- 
mybės (ir, kaip dažnai atsitinka metant monetą, - pastatė ant „uo- 
degos“, o iškrito „galva“*), pirmasis mitografas, įtraukęs Petrar- 
ca'os aprašymą, nusprendė, jog tai - roplio kūnas. „[Apolonui] po 
kojų, - rašo Petras Berchorijus (o sekdamas juo, ir anoniminis Li- 
bellus de imaginibus deorum autorius), - [-..] pavaizduota klaiki pa- 
baisa, kurios kūnas panėšėjo į žaltį (corpus serpentinum); ji turėjo 
tris galvas - šuns, vilko ir liūto, kurios, nors ir atskirtos viena nuo 
kitos, suėjo į vieną kūną su viena gyvatės uodega.3! 


39 Homeras, Iliada, I, 70, kalbant apie Kalchą: 66 776 td T čovta, td T 
Ė0G6LEVA TPO T ŠOVTA....TV ŠA HOavToGVVNV, V Ot 1OpE PoiBoc AroAMAWV („vi- 
sus daiktus, prabūtus ir būsimus, matė aiškiausiai [...] kaip jį Apolonas išmokė“). 
Del šių žodžių apie regėtoją ir poetą taikymo gydytojui žr. p. 165. 

* Anglų kalboje žodžių pora „tails“ - „heads“ atitinkamai gali reikšti arba „uo- 
degą“ - „galvą“, arba, kalbant apie monetas, „herbą“ - „skaičių“. Šiuo žodžių 
žaismu Panotsky's susieja vietoj herbo (angl. „galvos“) atsivertusį skaičių (angl. 
„uodegą“) su Kerbero galvomis, persodintomis uodeguotam ropliui. 

31 Berchorijaus tekstas (Repertorium morale, XV knyga) skyrium išspausdintas 
Thomaso Valeys (Thomas Wallensis) vardu knygoje Metamorphosis Ovidiana mo- 

Šiuo roplišku pavidalu - keistesniu net už keturkojį originalą ir 
tokiu, kuris per gryną sutapimą pastarąjį pavertė vadinamuoju se- 
noviniu „laiko žalčio“ atvaizdu3* - mūsų pabaisa išnyra visur, kur 
tik penkioliktojo amžiaus dailininkams reikėjo pavaizduoti Apo- 
loną pagal visas to meto normas, bet kartu patenkinantį aukštesnįjį 
intelektualų sluoksnį. Ją randame Ovide moralisė prozos pusla- 
piuose33 bei tokiuose veikaluose kaip Libellus de imaginibus deo- 
rum (35 il.)34, Christine de Pisan Epitre d'Otbėa35, Chbronigues du 
Hainaut3“, Echbecs amoureux komentaruose (36 il.)37 ir galiausiai 
1497 metų Franchino Gafurio Practica Musicae (38 il.)3$, kuria- 
me corpus serpentinum nutįsta per visas aštuonias dangiškąsias 
sferas, nuo Apolono kojų iki pat tylios žemės. 

„Klasikinei formai susijungus su klasikiniu siužetu ar tema“ čink- 
večento amžiuje šios gajos tradicijos kerai buvo nugalėti. Tik ant- 


raliter [...] explanata, Paris, 1511 (1515 leid., t. 6), o Apolono aprašymas čia skam- 
ba taip: „Sub pedibus eius depictum erat monstrum pictum guoddam terrificum, 
cuius corpus erat serpentinum, triague capita habebat, caninum, lupinum et leoni- 
num. Oue, guamvis inter se essent diversa, in corpus tamen unum cohibebant, et 
unam solam caudam serpentinam habebant.“ Alegorinis pabaisos aiškinimas pa- 
imtas iš Makrobijaus. 

32 Žr. 28 n., p. 159. 

33 Nors pilnas lotyniškasis Berchorijaus tekstas nebuvo iliustruotas, jo vertimai 
į prancūzų kalbą (1484 Briugėje Colard'o Mansiono leidimas ir 1493 Paryžiuje 
A. Vėrard'o leidimas pavadinimu Ovide mėtamorpbose moralisėe) dažnai buvo puo- 
šiami paveikslėliais. Apoloną randame maždaug 1480 m. rankraštyje, Kopenhaga, 
Karališkoji biblioteka, MS. Thott 399, fol. 7 v. Prancūziškasis tekstas (Briugės leid., 
fol. 9 ir t., Paryžiaus leid., fol. 6 v.) iš esmės nesiskiria nuo lotyniškojo. 

34 Libellus de imaginibus deorum tekstas (nuo šiol žr. Seznec, op. cit., p. 170— 
179) skiriasi nuo Berchorijaus teksto daugiausia tuo, kad jame praleistas alegorinis 
aiškinimas. Jis išlikęs iliustruotame Vatikano bibliotekos rankraštyje, Cod. Reg. 
lat. 1290. Žr. H. Liebeschūtz, Eulgentius Metaforalis; Ein Beitrag zur Geschichte 
der antiken Mytbologie im Mittelalter (Studien der Bibliothek Warburg, IV, Leip- 
zig-Berlin, 1926), p. 118. Mūsų 35-oji iliustracija (Liebeschūtz, 26 pav.) atitinka 
Cod. Reg. lat. 1290, t. I v. 

35 Briuselis, Karališkoji biblioteka, MS. 9392, fol. 12 v. 

36 Ibid., MS. 9242, fol. 174 v. 

37 Paryžius, Nacionalinė biblioteka, MS. fr. 143, fol. 39. 

38 Nuo šiol žr. Seznec, op. cit., p. 140 ir t., bei A. Warburg, Gesammelte Schbrif- 
ten, Berlin-Leipzig, 1932, I, p. 412 ir t. 

roje šešioliktojo amžiaus pusėje Giovanni Stradano, tikriausiai be- 
tarpiškai paveiktas kokio nors autentiško vėlyvosios antikos pa- 
vyzdžio, sugrąžina mūsų pabaisai jos autentišką šuns kūną??, o jos 
šeimininkui — čia, tarp įvairių planetų, atliekančiam Saulės (Sol) 
vaidmenį - suteikė pirmykštį apoloniškąjį grožį (42 il.). Reikia pri- 
durti, kad šis apoloniškas Saulės dievas vaizduojamas pagal Mi- 
chelangelo „Prisikėlusį Kristų“ iš Švč. Marijos bažnyčios Miner- 
vos aikštėje. Tais laikais, kai menininkai, anot Dūrerio, išmoko 
suteikti Kristui, „gražiausiam iš žmonių“, Apolono pavidalą, ir 
Apolonas galėjo būti vaizduojamas kaip Kristus: Michelangelo am- 
žininkų ir pasekėjų manymu, tarp Michelangelo ir antikos galima 
dėti lygybės ženklą.*“ 


V 


Kaip minėjome, 1419 metais buvo atrastas Horapolono veikalas 
Hieroglypbica. Šis atradimas ne tik sukėlė didžiulį susidomėjimą 
viskuo, kas egiptietiška ar neva egiptietiška, bet ir sukūrė - ar bent 
jau labai plačiai paskleidė - šešioliktajam ir septynioliktajam am- 
žiui būdingą „emblemiškumo“ dvasią. Humanistų, jų globėjų ir 
bičiulių menininkų vaizduotę pavergė tam tikri simboliai, slypin- 
tys po tolimos antikos aureole ir pavirtę ideografine terminija, ku- 
rios nesaistė kalbiniai skirtumai, kurią buvo galima plėsti ad libi- 
tum ir kurią suprato tik tarptautinis elitas. Būtent Horapolono 
Hieroglypbica įtakos zonoje atsirado nesuskaičiuojama daugybė 
embleminių knygų (pirmoji buvo 153 1 metais pasirodžiusi Andrea 
Alciati Emblemata), kurios tesiekė supainioti tai, kas paprasta, ir 
paslėpti tai, kas akivaizdu, tuo tarpu viduramžių vizualinė tradici- 


39 Kopenhagos Ovide moralisė rankraščio iliustruotojas, atvirkščiai, tikriausiai 
dėl paprasčiausio neapsižiūrėjimo autentišką Plutono Kerberą pavaizdavo su trimis 
skirtingomis gyvūnų galvomis, kurios iš tiesų priklauso tiktai Serapio pabaisai. Ki- 
ta vertus, Izidorius Sevilietis, Origines, XI, 3, 33, perdėm šunišką pavidalą turinčiam 
Plutono Kerberui pritaikė Makrobijaus Serapio pabaisos alegorinę interpretaciją 
aiškindamas, jog Kerberas žymi „tres aetates, per guas mors hominem devorat, id 
est, infantiam, iuventutem et senectutem“. 

49 Žr. toliau, p. 288. 

ja, atvirkščiai, siekė supaprastinti sudėtingus dalykus ir paaiškinti 
keblius.** 

Toks simultaninis egiptomanijos ir emblemiškumo pakilimas 
sąlygojo vadinamąją ikonografinę Serapio pabaisos emancipaciją. 
Aistra viskam, kas egiptietiška, suardė jos nesenus ir ne visai teisė- 
tus ryšius su Apolonu, o naujų „emblemų“ - už kurių, regis, nesi- 
slėpė joks istorinis ar mitologinis personažas - paieškos neleido jai 
sugrįžti pas savo tikrąjį šeimininką. Kiek man žinoma, renesanso 
mene ši pabaisa vis dar roplišku pavidalu pasirodo kartu su Sera- 
piu tik Vincenzo Cartari Imagini dei Dei degli Antichi (pirmas lei- 
dimas 1571) iliustracijose (40 il.).4* Visuose kituose paveiksluose, 
sukurtuose nuo penkioliktojo amžiaus pabaigos ligi pat septynio- 
liktojo pabaigos, ji pateikiama kaip savarankiška ideograma arba 
hieroglifas - kol galiausiai aštuonioliktasis amžius ją užkonservuo- 
ja, jei galima taip sakyti, kaip įdomią, nors retkarčiais ir neteisin- 
gai suprastą archeologinę liekaną (32, 33 il.).*3 

Jau minėtoje 1499 metų Hypnerotomacbia Polypbili Serapio pa- 
baisa pasirodo ant vėliavos kaip „egiptietiškas“ akcentas „Kupi- 
dono triumfe“.44 1521 m. Holbeino metalo graviūroje, kurią taip 


4! Puikų embleminių iliustracijų apibūdinimą žr. W.S. Heckscher, „Renaissance 
Emblems: Observations Suggested by Some Emblem-Books in the Princeton Uni- 
versity Library“, The Princeton University Library Chronicle, XV, 1954, p. 55. 

42 Dėl Cartari Imagini dei Dei degli Anticbi žr. Seznec, op. cit., p. 25 ir t. Mūsų 
40 il. atitinka 1603 Paduvos leid. graviūrą, p. 69. 

43 Žr., pavyzdžiui, L. Begerus, Lucernae veterum sepulchralis iconicae, Berlin, 
1702, II, 7 il. (čia 32 il.) arba A. Banier, Erlūuterung der Gėtterlebre, į vokiečių 
kalbą vertė J.A. Schlegel, II, 1756, p. 184. Verta pažymėti, jog toks žinovas kaip 
B. de Montfaucon, L'Antiguitė expliguėe, Paris, 1722 ir t., priedas, II, p. 165, 
XLVIII il. (čia 33 il.), nors ir teisingai klasifikuoja paminklą, tačiau visiškai užmiršta 
Makrobijaus tekstą ir, suklaidintas antropomortiškos liūto ir beždžioniškos vilko iš- 
vaizdos, ne taip atpažįsta galvas: „Il n'est pas rare de voir Serapis avec Cerbere [...] 
on en [galvų] voit aussi trois ici. Mais une d'homme, une de chien, une de singe“. 

44 Francesco Colonna, Hypnerotomacbia Polypbili, Venice, 1499, fol. y I ir y 2; 
tekste sakoma tik tai, kad „Kupidono triumfe“ dalyvaujanti nimfa su didele pagar- 
ba neša „egiptiečių garbinamo Serapio paauksuotą atvaizdą“, tačiau gyvatė ir 
gyvūnų galvos čia aprašomos be jokių platesnių paaiškinimų. Medžio raižinio, pa- 
1mto iš fol. y 1, kopiją, regis, nesusijusią su tekstu, randame Milano Ambraziejaus 
bibliotekos rankraštyje, Cod. Ambros. C 20 inf., fol. 32. 


I64 


TITIANO „IŠMINTINGUMO ALEGORIJA“: POST SCRIPTUM 


pat jau anksčiau minėjome, milžiniška ranka laiko iškėlusi šią fan- 
tastinę būtybę virš nuostabaus gamtovaizdžio (39 il.), tiesiogiai 
iliustruojant mintį, kad praeitis, dabartis ir ateitis „yra Dievo ran- 
kose“.45 Giovanni Zacchi medalis dožo Andrea Gritti garbei, pa- 
žymėtas I536 metų data, simbolizuoja gamtos ir kosmoso laiką, 
valdantį visatos judėjimą, kur, regis, viešpatauja Fortūna, bet iš 
tikrųjų, kaip sužinome iš moto (DEI OPTIMI MAXIMI OPE), jį 
valdo visų daiktų Kūrėjas (37 il.).4* Embleminėje ir „ikonologinė- 
je“ literatūroje ji galiausiai tapo tuo, kuo buvo Titiano „Alegori- 
joje“: mokslingu „Išmintingumo“ simboliu. 

Pierio Valeriano 1556 metų Hieroglypbica - traktatas, parem- 
tas Horapolono tekstu, tačiau papildytas daugybe senoviškų bei 
naujoviškų priedų - Serapio pabaisą mini dusyk: pirmą kartą sky- 
riuje „Sol“, kuriame in1 extenso cituojama visa Makrobijaus iš- 
trauka, o Saulės dievas vaizduojamas, jei galima taip pasakyti, kaip 
ultraegiptietiškas personažas, nuogas, su trimis gyvūnų galvomis 
ant pečių*7; antrą kartą - skyriuje „Prudentia“. Čia Pierio aiškina, 
jog išmintingumas „ne tik gilinasi į dabartį, bet ir apmąsto praeitį 
bei ateitį, tyrinėdamas ją tarsi veidrodyje, panašiai kaip gydytojas, 
kuris, anot Hipokrato, žino visa, kas yra, buvo ir bus“; šios trys 
laiko atmainos ar formos, priduria jis, yra bieroglypbice, vaizduo- 
jamas kaip „trigalvis“ (tricipitium), prie vilko ir liūto galvų pride- 
rinantis dar ir šuns galvą.+8 

Po kokių trisdešimties ar keturiasdešimties metų šį „trigalvį“ — 
šįsyk tai grupė galvų, visiškai atskirtų nuo žalčio, šuns arba žmo- 
gaus kūno - matome jau įdiegtą kaip savarankišką simbolį, paklūs- 
tantį tiek poetinei (emocinei), tiek racionalistinei (moralinei) in- 
terpretacijai, nelygu kas pabrėžta - „laikas“ ar „išmintingumas“. 


45 Holbeino metalo raižinys panaudotas kaip Johanno Ecko veikalo De primatų 
Petri libri tres, Paris, 1521 frontispisas. 

46 Žr. G. Habich, Die Medaillen der italienischen Renaissance, Stuttgart, 1922, 
LXXV Il., 5. 

47 Pierio Valeriano, Hieroglypbica, Frankfurto 1678 leid., p. 384. 

45 Ibid., p. 192. 

Giordano Bruno vaizduotėje, kurioje nuolatos kirbėjo metafizi- 
nės ir emocinės begalinio erdvėlaikio prasmės, „iš senovės Egipto 
atkeliavusi trigalvė figūra“ virto siaubingu regėjimu, o atskiros jos 
dalys, tolydžio įgaudamos grėsmingus pavidalus, laiką pateikė kaip 
bergždžią pakartotinių atgailavimų, didžių kentėjimų ir netikrų 
lūkesčių tęsinį. Jo 1585 metų veikale Apie berojiškąjį entuziazmą — 
Eroici Furori (antra knyga, pirmas skyrius) protingasis filosofas 
Cesarino ir „apsvaigęs įsimylėjėlis“ Maricondo diskutuoja apie cik- 
lišką laiko prigimtį. Cesarino aiškina, kad kaip kasmet žiemą keičia 
vasara, taip ir istorijoje nuosmukio ir vargo tarpsniai - tokie kaip 
dabar - užleidžia vietą dvasios ir proto atgimimui. Maricondo at- 
sako, kad, nors jis ir pripažįstąs tvarkingą žmogaus gyvenimo, gam- 
tos ir istorijos tarpsnių kaitą, vis dėlto negalįs pritarti savo pašne- 
kovo optimistiškam požiūriui į ją: jo manymu, dabartis visuomet 
yra blogesnė už praeitį, be to, ir vieną, ir kitą padeda ištverti tik 
tikėjimas ateitimi, kurios iš esmės niekada nesulauki. Šitai, toliau 
dėsto jis, gerai išreiškia egiptietiška figūra, kur „ant vieno biusto 
[1] uždėtos trys galvos, viena - nusigręžusio vilko, kita - iš priekio 
matomo liūto, trečia - pirmyn žiūrinčio šuns“, šitaip, regis, nori- 
ma parodyti, jog praeitis kamuoja sielą atsiminimais, dabartis dar 
labiau kankina sielą nūdiena, o ateitis sielai žada geresnius laikus, 
bet nesilaiko duotojo žodžio. Savo kalbą jis baigia sonetto codato 
(„sonetu su uodega“), kuriame išliejamas širdgėlos crescendo ir 
permainingomis metaforomis aprašoma sielos būsena, kuriai „trys 
laiko atmainos“ nereiškia nieko kita, kaip tik įvairias kentėjimo ir 
nusivylimo formas: 


Vilkas, liūtas ir šuo pasirodo 

Apyaušriu, vidurdienį ir vakarėjant: 

Tai, kas praėjo, išliko ir dar bus, 

Tai, ką turėjau, dabar turiu ar dar turėsiu. 


Už tai, ką padariau, darau ir dar padarysiu 
Praeityje, dabar ir ateityje. 

Jaučiu tik apgailestavimą, skausmą ir tikiu 
Tik praradimais, kančiomis ir apgaule. 

Praeities patirtis, dabarties vaisiai, ateities viltys 
Mane tik gąsdina, žeidžia mane ir gali nuraminti 
Tik kartėliu, pagieža ir saldžiais pažadais. 
Amžius, kurį pragyvenau, gyvenu ir dar gyvensiu 
Verčia drebėti, purto ir paremia 

Nebūtyje, dabartyje, menkystėje. 


Pakaks, pernelyg, per daug 
„Buvo“, „yra“ ir „bus“ mane privargino 
Baime, kančiomis ir viltimi.2? 


Kitą, ne tokį poetišką, bet optimistiškesnį tricipitium aspektą at- 
skleidžia ikonografijos suma, besiremianti klasikiniais, viduram- 
žių bei savo meto šaltiniais ir pelnytai vadinama „septynioliktojo 
ir aštuonioliktojo amžių alegorijos raktu“5“, kuriuo naudojosi to- 
kie garsūs dailininkai ir poetai kaip Bernini, Poussinas, Vermeeras 
ir Miltonas: tai Cesare Ripa'os Iconologia, pirmą kartą išspaus- 
dinta 1593 metais, vėliau susilaukusi daugelio pakartotinių lei- 
dimų bei vertimų į keturias kalbas. Žinodamas, kad išmintingumo 


49 Giordano Bruno, Opere italiane, sud. G. Gentile, Bari, II, 1908, p. 401 ir t.: 
Un alan, un leon, un can abpare 
AlV'auror, al di chiaro, al vespr' oscuro. 
Ouel che spesi, ritegno, e mi procuro, 
Per guanto mi si diė, si dė, puo dare. 


Per guel che feci, faccio ed bo da fare, 
Al passato, al presente ed al futuro 
Mi pento, mi tormento, m'assicuro, 
Nel perso, nel soffrir, nell 'aspettare. 


Con Vagro, con Vamaro, con il dolce 
L'esperienza, i frutti, la sberanza 

Mi minaccio, m'affligono, mi molce. 
L'eta cbe vissi, che vivo, chb'avanza, 
Mi fa tremante, mi scuote, mi folce, 
In absenza, presenza e lontananza. 


Assai, troppo, a bastanza 
Ouel di gia, guel di ora, guel d'appresso 
M'banno in timor, martir e sene messo. 

59 Dėl Cesare Ripa'os ypač plg. E. Male, „La Clef des allegories peintes et sculptėes 
au 17“ et au 18“ siėcles“, Revue des Deux Mondes, 7-oji ser., XXXIX, 1927, p. 106 
ir t., 375 ir t; E. Mandowsky, Untersuchungen zur Iconologie des Cesare Ripa, 
Diss., Hamburg, 1934. 

idėja kaip atminties, protingumo ir apdairumo derinys kilusi iš 
pseudoplatoniško „išmintingo patarimo“ (ovyuBoviia) apibrėži- 
mos!, mokytasis Ripa priskaito Pierio Valeriano „trigalvį“ prie 
daugelio Buono Consiglio - „Gerojo patarimo“ atributų (41 il.). 

„Gerasis patarimas“ vaizduojamas kaip senis (mat „amžius su- 
teikia apdairumo“); dešinėje rankoje jis laiko knygą, ant kurios 
tupi pelėda (abu šie dalykai - įprasti išminties atributai); jam po 
kojom - lokys (pykčio simbolis) ir delfinas (skubotumo simbolis); 
jam ant kaklo kabo grandinė su širdimi („hieroglifine egiptiečių 
kalba“ tai reiškia, kad geras patarimas kyla iš širdies).5* Kairėje 
rankoje jis nešasi „tris galvas - šuns galva pasukta į dešinę, vilko - 
į kairę ir liūto viduryje, — išaugančias iš vieno kaklo“. Ši triada, 
pasak Ripa'os, žymi „kertines laiko fazes - praeitį, dabartį ir at- 
eitį“; taigi, „anot Pierio Valeriano“, ji yra simbolo della Prudenza; 
o išmintingumas yra ne tik, „pasak šv. Bernardo“, gero patarimo 
sąlyga, bet ir, „pasak Aristotelio“, išmintingo ir laimingo gyveni- 
mo pagrindas: „be mokytumo, kurį simbolizuoja ant knygos tu- 
pinti pelėda, geram patarimui reikalingas dar ir išmintingumas 
(brudentia), kurį įkūnija minėtosios trys galvos“.53 

Vadinasi, pradedant Pierio Valeriano, „Serapio pabaisa e2 bus- 
te“ (tokia galėtų būti jos santrumpa) tapo nauju „hieroglifu“, visų 
ankstesnių „trilypio išmintingumo“ atvaizdų pakaitalu. Ir kai Ams- 
terdamo piliečiai pastatė savo S:ad-Huys, šią nuostabiausią iš visų 
rotušių, šiandien išdidžiai atliekančią karališkųjų rūmų vaidmenį, 
didis skulptorius Artusas Ouellinusas papuošė jos posėdžių salę 
kerinčiu frizu, kuriame visi Ripa'os Buono Consiglio atributai, taip 
pat ir „trigalvis“, įkomponuoti kaip savarankiški motyvai, atskir- 
ti nuo žmogaus figūros ir dinamiškai tarpusavyje sujungti pagal 
vienijantį nuostabaus akanto rimceau ir judrių putti figūrėlių ritmą 


5" Plg. n. II, p. I55. 

52 Regis, tai nuoroda į Horapoloną (Horapollo, Hieroglypbica, II, 4): „Ant kak- 
lo kabanti žmogaus širdis reiškia gero žmogaus burną.“ 

33 „„.. al consiglio, oltre la sapienza figurata con la civetta sopra il libro, e neces- 
saria la prudenza figurata con le tre teste sopradette.“ 

(43 il.). Šio tricipitium vilko galva, šįsyk išauganti iš vešlaus akan- 
to augalo, loja atsakydama į didingo sfinkso klausimą - šios vie- 
nintelės detalės Ripa nenumatė, tačiau ji puikiai atitinka „egiptie- 
tišką“ ansamblio dvasią.54 Putti jodo delfiną, mojuodami vėzdais 
laiko lokį už nosies žiedo, rodo širdį ant grandinės. Tik viena pelė- 
da laikosi nuošaliai su savo knyga ir orumu - kaip humoristinis 
teorinės „išminties“, priešingos praktiškai „išminčiai“, įvaizdis. 


VI 
Šis ilgas nukrypimas padėjo išsiaiškinti Titiano „Alegorijos“ pirm- 
takus. Titianas, kaip ir Giordano Bruno, su egiptietiškuoju tricipi- 
tium, regis, susipažino per Pierio Valeriano, kurio Hieroglypbica, 
kaip prisimename, išleista I 556 metais; tačiau, kitaip negu Gior- 
dano Bruno, jis liko ištikimas Pierio būdingai racionaliai ir mora- 
listinei šio simbolio interpretacijai. 

Ikonografiniu požiūriu Howardo kolekcijai priklausęs paveiks- 
las yra ne kas kita kaip senoviškas Išmintingumo įvaizdis, perteik- 
tas trimis skirtingo amžiaus žmonių galvomis (29, 31 il.), uždėtas 
ant naujoviško „Serapio pabaisos e buste“ pavidalo Išmintingu- 
mo atvaizdo. Tačiau pats šis sugretinimas, kurio niekuomet netai- 
kė joks kitas dailininkas, yra problemiškas. Kas galėjo paskatinti 
didžiausią iš visų tapytojų sujungti du nevienarūšius motyvus, aki- 
vaizdžiai reiškiančius tą patį dalyką, ir taip komplikuoti, regis, ir 
taip jau ne paprastą jų suvokimą. Galima pamanyti, kad jis ne tik 
atiduoda duoklę trumpalaikei egiptietiškos emblematikos madai, 
bet ir pasineria į scholastiką arba, dar blogiau, pradeda tuščiažo- 
džiauti. Kitaip tariant, ko siekė Titianas tapydamas šį paveikslą? 

Jo atradėjas, suglumintas to paties klausimo, iškėlė prielaidą, 
kad paveikslas galėjęs būti timpano, tai yra dekoruotas paviršius, 


54 Jacob van Campen, A/beelding van't Stad-Huys van Amsterdam, 1664-1668, 
O il. Čia spausdinamas aiškinimas su Ripa sutampa visais atžvilgiais, išskyrus tai, 
kad širdis ant grandinės nebeinterpretuojama kaip nuoroda į išmintingąjį patarimą, 
kylantį iš geros širdies, ji aiškinama taip pat, kaip ir sutramdyti gyvūnai, reiškian- 
tys pyktį ir skubotumą: „het Haert moet gekeetent syn“ („širdį [t.y. subjektyvų 
jausmą] būtina pažaboti“). 

apsaugantis kitą paveikslą.5> Vis dėlto sunku įsivaizduoti, koks 
turėjo būti tas kitas paveikslas. Jis negalėjo vaizduoti religinės te- 
mos, nes Howardo paveikslo siužetas pasaulietinis. Jis negalėjo 
vaizduoti mitologinės temos, nes Howardo paveikslo orientyras - 
moralistinė maksima. Jis negalėjo būti ir portretas, nes Howardo 
paveikslas - tiksliau, pagrindinė jo dalis - jau ir taip grupė por- 
tretų. 

Tačiau šitai ir gali atsakyti į mūsų klausimą. Nekyla abejonių 
(nors aš pats tai suvokiau visai neseniai), kad vanagiškas senio 
profilis, įkūnijantis praeitį, yra paties Titiano profilis. Tą patį veidą 
matome neužmirštamame Prado muziejaus autoportrete (44 il.), 
kuris priskiriamas tam pačiam laikotarpiui kaip ir Howardo pa- 
veikslas, tai yra septintojo dešimtmečio pabaigai, kai Titianas jau 
buvo perkopęs devintą dešimtį arba, jei šiuolaikiniai skeptikai ne- 
klysta, sulaukęs beveik aštuoniasdešimties metų.5? Tai laikotarpis, 
kai senasis meistras ir patriarchas pajuto, kad išaušo metas pa- 
sirūpinti savo gentimi. Per daug nerizikuosime tardami, kad jo „Iš- 
mintingumo alegorija“ — šiam tikslui labai tinkamas siužetas - su- 
kurta teisinių ir finansinių veiksmų, kurių imtasi šia proga, atmi- 
nimui; ir jeigu mums bus leista romantiškai paspėlioti, galėtume 
net įsivaizduoti, jog paveikslas slėpė nedidelę spintelę (repositig- 
lio) sienoje, kur būdavo saugomi svarbūs dokumentai bei kitos 
vertybės. 

Su atkaklumu, ypač erzinusiu jautresnius aplinkinius, senis Ti- 
tianas kaupė pinigus iš visur, iš kur tik galėjo, ir galiausiai, I 569 
metais, įtikino Venecijos valdžią pervesti jo semseria - maklerio 
patentą, jam suteiktą daugiau negu prieš penkiasdešimt metų ir 
garantavusį kasmetinę šimto dukatų stipendiją bei nemenkas mo- 
kesčių lengvatas, - jo atsidavusiam sūnui Orazio, kuris - visiškai 


55 Von Hadeln, op. cit. 

56 Dėl nesibaigiančios diskusijos apie Titiano gimimo datą žr. Hetzerio argu- 
mentuotą straipsnį - Thieme-Becker, op. cit., XXXIV, p. 158 ir t., ir (ginantį anks- 
tesniąją datą) F.J. Mather, Jr., „When Was Titian Born?“ Art Bulletin, XX, 1938, p. 
13 ir t. 

priešingai negu jo palaidūnas vyresnysis brolis Pomponio - buvo 
ištikimas tėvo padėjėjas visą jo gyvenimą ir net mirties valandą. 
Šitaip Orazio Vecelli, tuo metu maždaug keturiasdešimt penkerių 
metų amžiaus, I 569 metais buvo oficialiai paskelbtas „paveldėto- 
jų“ — Titiano „praeities“ „dabartimi“. Jau vien tai leidžia spėti, 
kad būtent jo veidas —- „stipresnis ir ryžtingesnis“, kaip dabarties 
santykį su praeitimi ir ateitimi apibūdino Makrobijus, tikroviš- 
kesnis savo spalvų gaivumu ir pabrėžtu modeliavimu, kaip šią frazę 
interpretavo didysis tapytojas - matyti Howardo paveikslo centre: 
vizualinį šio spėjimo patvirtinimą randame Pitti rūmų Florencijoje 
„Mater Misericordiae“ paveiksle, viename vėlyviausių Titiano dirb- 
tuvės kūrinių, kuriame šalia paties meistro atvaizdo matome nuta- 
pytą tą patį asmenį, kokiais penkeriais metais vyresnį, tačiau ne- 
abejotinai turintį tuos pačius bruožus (45 il.).57 

Jei paties Titiano veidas reiškia praeitį, o jo sūnaus Ozario — 
dabartį, galima tikėtis, jog trečiasis, jaunatviškas veidas, reiškian- 
tis ateitį, yra jo vaikaičio. Deja, tuo metu Titianas neturėjo vai- 
kaičio. Tačiau jis priėmė į savo namus ir rūpestingai mokė savo 
amato tolimą giminaitį, „kurį nepaprastai mylėjo“53: tai Marco 
Vecelli, gimęs 1545 metais, vadinasi, Titianui tapant „Išmintingu- 
mo alegoriją“ turėjęs apie dvidešimt metų. Mano manymu, ne kie- 
no kito, o šio „įsūnyto“ vaikaičio (galimas dalykas, kad jo portre- 


57 Dėl „Mater Misericordiae“ iš Palazzo Pitti žr. E. Tietze-Conrat, „TMtian's 
Workshop in His Late Years“, Art Bulletin, XXVIII, 1946, p. 76 ir t., 8 pav. Ponia 
"Tietze, paveikslą (užsakyta 1573) laikydama autentišku kūriniu, atliktu kartu su 
esantį vidutinio amžiaus vyrą juoda barzda buvo linkusi tapatinti su jo broliu Fran- 
cescO, O ne su jo sūnumi Orazio. Kadangi Francesco mirė 1560 (1527 jis metė 
tapybą ir visą likusį laiką Kadorėje prekiavo mediena), kadangi mes nežinome, kaip 
jis atrodė, ir kadangi nagrinėjamo personažo veidas akivaizdžiai toks pat, kaip ir 
centrinės Howardo kolekcijos paveikslo galvos, regis, nėra svarių priežasčių many- 
ti, kad antras pagal ryškumą „Mater Misericordiae“ paveiksle yra velionis brolis iš 
paterfamilias, o ne jo gyvas sūnus ir paveldėtojas. Šį faktą p. Tietze kilniaširdiškai 
pripažino in litteris. 

58 Žr. C. Ridolfi, Le maraviglie dell'arte, Venice, 1648 (sud. D. von Hadeln, 
Berlin, 1914-1924, II, p. 145). 

tas taip pat įtrauktas į „Mater Misericordiae“)5? išvaizdus profilis 
užbaigia tris Vecelli kartas. Šiaip ar taip, jaunuolio veidas, kaip ir 
senio, ne toks tuklus kaip vyriškio centre. Ateitis, kaip ir praeitis, 
ne tokia „tikroviška“, kokia yra dabartis. Kita vertus, jo kontūrai 
ištirpę šviesoje, o ne užtemdyti šešėlio. 

Išties Titiano paveikslą, jungiantį tris gyvūnų galvas, kurias ką 
tik priskyrėme išmintingumo idėjai, su paties autoriaus, jo tikrojo 
įpėdinio ir numanomo įpėdinio portretais - šių laikų žiūrovas gali 
atmesti kaip „painią alegoriją“. Ir vis dėlto ji tebėra jaudinantis 
žmogaus dokumentas, atskleidžiantis galingo karaliaus išdidų ir 
šaltakraujišką pasitraukimą iš sosto, - antrojo Ezekijo, kuriam bu- 
vo prisakyta „sutvarkyti savo namus“ ir kuriam vėliau Viešpats 
tarė: „Aš pridėsiu prie tavo dienų“. Vargu ar šis žmogaus doku- 
mentas būtų iki galo atskleidęs savo grožį ir atsiradimo aplinky- 
bes atitinkantį stilių, jeigu nebūtume turėję kantrybės iššifruoti pai- 
nią jo kalbą. Dailės kūrinyje „formos“ nevalia atskirti nuo „turi- 
nio“: spalvų ir linijų, šviesos ir šešėlių, tūrių ir plokštumų išdėsty- 
mas, kad ir koks mielas akiai, kartu privalo būti suprastas kaip 
visuma, turinti daugiau-negu-regimą reikšmę. 


59 Turiu omenyje šarvuotą jaunuolį, klūpantį tiesiai už Orazio Vecelli. Jo bruo- 
žai gana panašūs į jaunatvišką Howardo paveikslo veidą, išskyrus tai, kad jį puošia 
ūsai (kuriuos Marco Vecelli galėjo paprasčiausiai užsiauginti apie 1569-1574); taip 
pat ir šarvai nebūtinai prieštarauja Marco tapatybei, nes pagal ikonografinę tradi- 
ciją grupėse, sudarančiose tam tikrą krikščioniškos bendruomenės dalį, privalėjo 
būti tiek kariškių, tiek civilių (plg. vadinamuosius „Visų Šventųjų paveikslus“ ir 
Rožinio brolijos atvaizdus). Tačiau trečiąjį šeimos portreto narį iš „Mater Miseri- 
cordiae“ tapatindamas su Marco Vecelli, aš jau nebe toks tikras, koks buvau antrąjį 
tapatindamas su Orazio. 


I72 


5 


Pirmasis Giorgio Vasari Libro 
puslapis 


Esė apie itališkojo renesanso požiūrį į gotikinį stilių. 
Bei ekskursas apie du Domenico Beccafumi fasadų projektus 


I 


Paryžiaus Ėcole des Beaux-Arts bibliotekoje yra eskizų lakštas, 
atliktas plunksna ir tušu, kurio abiejose pusėse vaizduojama daug 
smulkių figūrų ir scenų. Kataloge jis pažymėtas — bent jau buvo 
pažymėtas tuomet, kai šis straipsnis pasirodė pirmą kartą - kaip 
„Cimabue“ (46, 47 il.).! Tačiau hagiografinis eskizų turinys sukė- 
lė gana prieštaringas diskusijas dėl autorystės?, nėra lengva api- 
būdinti ir jų stilių. 

Be subtilios ir švelnios technikos, pirmiausia žiūrovą nustebina 
aiškiai klasikinis stilius, iškart primenantis ketvirtojo ir penktojo 
amžių po Kr. kompozicijas. Dažnai pasikartojantys paraleliniai ju- 
desiai, tokie vėlyvosios antikos architektūriniai motyvai kaip kla- 


! Katalogo nr. 34777; popierius be vandenženklių. Eskizų lakšto matmenys: apie 
19,6 x 28 cm; rėmo - apie 34 X 53,5 cm. Rėmas kiek apipjautas, 0 jį sutvirtinančios 
juostelės atnaujintos. Piešinys paimtas iš W. Young Ottley kolekcijos ir aptartas jo 
veikale Italian School of Design, London, 1823, p. 7, nr. 5, ten pat reprodukuotas 
ir dešinysis atvartas recto be rėmo. Nuo tada, regis, juo nebesidomėta. 

2 Netgi garbusis Bolandininkų draugijos bibliotekininkas Hippolyte Delehaye, 
maloniai sutikęs apžiūrėti piešinį ir parodyti jį kitiems ekspertams, nepateikė 
galutinių išvadų. Kol neradome geresnės interpretacijos, neatmestina galimybė, jog 
dešiniajame atvarte (recto) vaizduojamos scenos herojus yra šv. Potitas (Acta 
Sanctorum, Jan. I, p. 753 ir t., ypač p. 762). [Būtent šiuo jaunu kankiniu savo 
„Šventųjų gyvenimų“ ciklą pradėjo - ir baigė — pats Leone Battista Alberti (plg. 
G.A. Guarino, „Leon Battista Alberti's „Vita S. Potiti““, Renaissance News, VIII, 


I955, p. 86 ir t.).| 

sikinis amfiteatras dešiniojo atvarto (recto) apačioje (46 il.) - nors 
tai ir nesiderina su aukščiau esančiu neabejotinai gotikiniu taber- 
nakuliu, taip pat nuogų figūrų modeliavimas ir proporcijos, karei- 
vių contrapposto judesiai, ginklų formos - visa tai primena tokius 
kūrinius, išsaugotus kopijų pavidalu, kaip Šv. Pauliaus Be Sienų? 
bažnyčios sienų tapyba ir ypač „Džošua Roulas“. 

Tačiau visi šie klasikiniai motyvai, apskritai paėmus, stilizuoti 
„ankstyvojo trečento“ dvasia. Mortfologiniu požiūriu mūsų pieši- 
nio stilius ne toks pompastiškas ir monumentalus kaip Giotto, bet 
ir ne toks lengvas ir lyriškas kaip Duccio - šis stilius artimiausias 
„Romos mokyklai“, kurios įtaka per Pietro Cavallini išplito Ne- 
apolyje, Asyžiuje ir Toskanoje. Kad įsitikintume šiais stilistiniais 
pokyčiais, mums tereikia palyginti išsigandusio, atbulom besitrau- 
kiančio vyro drapiruotę ir pėdą (47 il., viršuje centre), sutūpusių 
stovyklaujančių kareivių povyzas (ten pat, apačioje, kairėje) ar teis- 
mo tarnautojų grupes amfiteatro scenose (46 il.) su, tarkim, ana- 
logiškais Švč. Marijos Karalienės (Santa Maria di Donnaregina) 
bažnyčioje esančių Cavallini paveikslų motyvais arba su daug ginčų 
sukėlusiomis Velluti koplyčios freskomis Šv. Kryžiaus (Sta Croce) 
bažnyčioje.4 

Kaip paaiškinti šią neįprastą vėlyvosios antikos ir ankstyvojo 
trečento elementų jungtį? Paryžiaus eskizų lakštą - traktuojant jį 
kaip iš esmės tiksliai atkurtą ankstyvosios krikščionybės paveikslų 
ciklą arba kaip keletą originalių piešinių, paremtų vėlyvosios anti- 
kos pavyzdžiais5 - lengviausia būtų priskirti jei ne pačiam Cima- 


3 J. Garber, Die Wirkung der frūbcbristlichen Gemūldezyklen der alten Peters- 
und Paulsbasiliken in Rom, Berlin, 1918. Ypač palyginkite Jokūbą, keliantį akmenį, 
Garberio kn. 9 pav. ir Juozapą Garberio kn. 12 pav. su kankintoju mūsų 46 il., 
viršutinėje kairiojoje dalyje; arba vyrą su trumpu sijonu Garberio kn. I 5 pav. su 
šventojo draugu mūsų 46 il., viršutinėje centrinėje dalyje. 

* Dėl freskų žr. A. Venturi, Storia dell'Arte Italiana, V, p. 217 ir t.; R. van Marle, 
Development of tbe Italian Schools of Painting, The Hague, 1923-1936, I, p. 476 
ir t. Van Marle „Kovą su slibinu“ priskiria Cimabue mokyklai, o „Monte Gargano 
stebuklą“ - nežinomam tapytojui, kurio mokytojai buvo tiek Cimabue, tiek Giotto. 

5 Šią nuomonę asmeniškai išsakė profesoriai W. Kohleris ir H. Beenkenas, o 
pastarasis dar ir atkreipė mano dėmesį į Velluti koplyčios freskas. 

bue, tai bent vienam jo amžininkų. Tiesą sakant, mes žinome, jog 
tryliktojo amžiaus pradžioje tiesiogiai perimti ankstyvosios krikš- 
čionybės prototipai trečento stiliaus formavimuisi buvo ne mažiau 
svarbūs negu „bizantinė banga“, nusiritusi per Vakarus maždaug 
šimtmečiu anksčiau, - maniera greca atsiradimui Italijoje ir goti- 
kos stiliui Šiaurėje. 

Žinoma, manant, kad tai tiesioginė ketvirtojo ar penktojo am- 
žiaus tapybos kopija, tektų pripažinti, jog ankstyvosios krikščio- 
nybės dailėje būta kankinystės ciklų, o tokios prielaidos, mūsų 
žiniomis, negalima dokumentiškai pagrįsti. Tuo tarpu manant, 
jog tai originalus projektas, liktų neaišku, kodėl tokia padrika 
visuma ir kodėl toks netaisyklingas gotikinis tabernakulis. Abiem 
šioms prielaidoms prieštarauja Paryžiaus eskizų piešimo techni- 
ka, priešingai nei morfologija, neatitinkanti tokios ankstyvos da- 
tos kaip 1300 metai. Šiuos eskizus galima palyginti nebent su 
kontūriniais piešiniais, kuriuos randame, pavyzdžiui, Milano His- 
toria Troiana saugyklose (Ambraziejaus biblioteka, Cod. H. 86, 
priedas), arba su visiškai išbaigtais „iliuziniais“ Pisanello-Ghi- 
berti laikotarpio Handzeichbnungen: kitaip tariant, juos dera pri- 
skirti dailininkui, dirbusiam apie 1400 metus ir kopijavusiam pa- 
veikslų ciklą, sukurtą prieš kokį šimtmetį, o ne Cimabue ar 
kuriam kitam dailininkui, dirbusiam apie 1300 metus ir tada as- 
meniškai dalyvavusiam „ankstyvajame krikščioniškajame rene- 
sanse“. Vargu ar kada nors galėsime nustatyti, koks tai buvo cik- 
las: tačiau jau dabar galime teigti, kad Paryžiaus eskizų kaip vėliau 
atliktų tokio ciklo kopijų samprata labiausiai atitinka kompozi- 
cinius ir techninius jų savitumus. 

Interpretuojant būtent taip, šis eskizų lakštas stilistiniu požiūriu 
taptų nebe toks įdomus, kaip tuo atveju, jeigu jį laikytume origina- 
liu ankstyvojo trečento meno dokumentu. Tačiau istoriniu požiūriu 
jo svarba išauga. Prieš pat 1400 metus Filippo Villani parašė gar- 
siąsias eilutes, norėdamas pagerbti Cimabue (kuris ligi tol buvęs tik 
„Žymus“), kaip naujo visuotinės meno evoliucijos tarpsnio pradi- 
ninką: 

Johanneso, pravarde Cimabue, meistriškumas ir genialumas pirmą kartą 
grąžino tikroviškumą antika sekančiai dailei, lengvabūdiškai nukrypu- 
siai nuo tikrovės dėl pasileidusių ir savavališkų tapytojų neišmanymo.“ 


Jeigu nesuklydome Paryžiaus eskizus priskirdami Villani gyvena- 
majam laikui, tuomet juos galima suvokti kaip vizualinę šiose eilu- 
tėse išdėstyto istorijos supratimo paralelę; kaip įrodymą, kad „me- 
ninio atgimimo“ idėja, atsiradusi nuo Cimabue laikų, nebuvo tik 
„grynai literatūrinė išmonė“, nes šią idėją grindė ar bent jau lydėjo 
betarpiška meninė patirtis. Tai, kad dailininkas, darbavęsis apie 1400 
metus, mėgino kopijuoti paveikslų ciklą, kurį sukūrė jei ne pats Ci- 
mabue, tai bent vienas iš jo amžininkų, parodo, jog ne tik ideologiš- 
kai mąstantys humanistai, bet ir intuityviai pagaulūs menininkai ėmė 
pripažinti, kad jų pačių veikla remiasi ankstyvojo trečento laimėji- 
mais ir kad šio laikotarpio kūriniai juos domina būtent „kaip daili- 
ninkus“.7 Kitas didžiulis žingsnis buvo Masaccio grįžimas prie Giotto. 


II 
Vis dėlto tradicinėje Paryžiaus eskizų identifikacijoje (atribucijoje) 
slypi tiesos grūdas, tačiau vargu ar galima, neturint jokių pati- 
kimų įrodymų, sieti juos su Cimabue vardu. Tačiau tokiu įrodymu 
tampa rėmas. Jį sudaro keturi standaus gelsvo popieriaus lakštai, 
sudėti draugėn taip, kad matytųsi abi piešinio pusės, ir dekoruoti 
plunksna tamsiai rudu tušu. Šis rėmas net dukart patvirtina, kad 


6 Filippo Villani, De origine civitatis Florentiae et eiusdem famosis civibus: 
„Primus Johannis, cui cognomento Cimabue nomen fuit, antiguatam picturam et a 
nature similitudine pictorum inscicia pueriliter discrepantem cepit ad nature si- 
militudinem guasi lasciuam et vagantem longius arte et ingenio reuocare.“ Žr. 
J. von Schlosser, „Lorenzo Ghibertis Denkwiirdigkeiten; Prolegomena zu einer kūnf- 
tigen Ausgabe“, Jabrbuch der K. K. Zentralkommission, IV, 1910, ypač p. 127 irt., 
I63 ir t.; taip pat E. Benkard, Das literarische Portrūt des Giovanni Cimabue, 
Munich, 1917, p. 42 ir t. Jo veikale Prūludien, Berlin, 1927, p. 248 ir t., cituojama 
pravarti ištrauka iš Schlosserio straipsnio. 

" Tikriausiai panašią situaciją atskleidžia Albertinoje saugomas piešinys, repro- 
dukuotas: J. Meder, Die Handzeichnung, Vienna, 1919, 266 pav., ir anksčiau 
priskirtas Ambrogio Lorenzetti. Kaip ir mūsiškis eskizų lakštas, jis turbūt sukurtas 
prieš pat 1400 metus ir pagal kokį ankstesnį pavyzdį. Taip pat plg. gerai žinomas 
kvatročento laikotarpiu atliktas neišlikusios Giotto tapybos „Navicella“ kopijas. 

piešinių autorius Cimabue: kairiajame atvarte (verso) ranka įrašy- 
ta inskripcija GIOVANNI CIMABVE PITTOR FIORĖE, o dešinia- 
jame atvarte (recto) ant kartušo, kuriame įrašyti tie patys žodžiai 
(tik be abreviatūrų), užklijuotas ksilografinis portretas.š 

Meno istorikui nereikia nė sakyti, kad šis medžio raižinys at- 
spaustas nuo vienos spausdinimo formų, pagamintų Giorgio Va- 
sari Žymiausių tapytojų, skulptorių ir architektų gyvenimų antra- 
jam leidimui. Akimirksniu kyla mintis, kad „Cimabue“ piešinys 
priklausė paties Vasari rinkiniui, ir būtent Vasari jam būdingu pa- 
pratimu piešinį papildė ranka nupieštais rėmais.? Šią prielaidą ga- 
lima įrodyti. Pirma, portretinė graviūra - kurią čia įkomponuoti 
buvo planuota iš anksto, kadangi rėmo piešinyje palikta jai vie- 
tos, - be abejonės, išpjauta iš jau išspausdintos Gyvenimų knygos, 
kaip rodo tuščias verso — iš bandomojo atspaudo, kokius Vasari 
naudojo daugeliu panašių atvejų (plg. reprodukuotą 48 il. rėmą, į 
kurį įdėtas umbro-florentietiškas piešinys, Vasari priskirtas „Vit- 
tore Scarpaccia“ todėl, kad jis galbūt jam priminė „gyvai perspek- 
tyvoje pavaizduotas nuogas figūras“ iš Carpaccio Dešimties tūks- 
tančių kankinių).'“ Antra, pats Vasari patvirtina, kad jis turėjo 
eskizų lakštą, kurio autoriumi manė esant Cimabue, ir todėl juo 
pradėjo savo garsųjį piešinių albumą (Libro)'' - eskizų lakštą, ku- 
riame pavaizduota „daug miniatiūrinių vaizdelių“: 


Man belieka paminėti Cimabue piešinį, esantį pradžioje mūsų knygos, į 
kurią sudėjau visų piešėjų nuo jo iki mūsų dienų piešinius; čia regimi 


Š Taip pat reprodukuotos: Karl Frey, Le Vite... di M. Giorgio Vasari, Munich, I, 
I, I9I I, p. 388 (toliau vartojama santrumpa „Frey“). 

2 Tatai pastebėjo jau Ottley, tačiau jis nereprodukavo rėmų. 

IO Vasari Society, ser. II, d. VIII, nr. r. Šįsyk bandomojo atspaudo naudojimą dar 
lengviau užčiuopti, nes išspausdintame leidinyje randame jau kitą kartušą (t. II, 
P. 517; portretiniams medžio raižiniams Vasari turėjo paruošęs tik penkis kartušus, 
skirtus daugkartiniam naudojimui). Galima paminėti, kad vimpelus, puošiančius 
„Carpaccio“ piešinio rėmus, Vasari laikė šiam tapytojui būdingu motyvu (žr., pvz., 
garsųjį „Uršulės“ ciklą), vertu ypatingo pagyrimo. 

"! Del Vasari piešinių kolekcijos žr. Jeno Lanyi, „Der Entwurf zur Fonte Gaia in 
Siena“, Zeitschrift fūr bildende Kunst, LXI, 1927-1928, p. 265 ir t. [ir neseniai 
pasirodžiusį O. Kurzo straipsnį, nurodytą p. 10]. 

tokie smulkūs dalykėliai, atlikti miniatiūriškai jo paties ranka, iš kurių, 
nors šiandien jie gali atrodyti ir negrabiai, matyti, kiek tobulumo jo meist- 
rystė yra suteikusi piešybai.!* 


Mes galime nustatyti netgi laikotarpį, kada Vasari - kurio pasa- 
kymas fatte a modo di minio („atliktas miniatiūriškai“) išreiškia 
nuostabų postviduramžiško piešimo stiliaus pojūtį - išvydo ir įsi- 
gijo „Cimabue“ lakštą. Į Vasari kolekciją jis veikiausiai pateko 
I $50-1568 metais, kadangi Cimabue, kaip piešėjas, Vasari dėmesį, 
regis, patraukė tik po to, kai pirmasis Gyvenimų leidimas jau bu- 
vo parengtas. I 568 metų Giunti leidime apie savo brangenybę Va- 
sari prabyla ne tik „Cimabue gyvenime“, bet ir baigiamuosiuose 
„Įvado“ žodžiuose: 


O dabar laikas pereiti prie „Giovanni Cimabue gyvenimo“ - kadangi jis 
pradėjo naująjį piešybos ir tapybos metodą, tad teisinga ir tikslinga nuo 
jo pradėti ir Gyvenimus... 


Tuo tarpu 1550 metų Torrentino leidime šis piešinys visai nepami- 
netas, o „Pratarmėje“ kalbama tik apie „naująjį tapybos metodą...“!3 


"* Frey, p. 403: „Restami a dire di Cimabue, che nel principio d'un nostro libro, 
doue ho messo insieme disegni di propria mano di tutti coloro, che da lui in gua 
hanno disegnato, si vede di sua mano alcune cose piccole fatte a modo di minio, 
nelle guali, come ch'hoggi forse paino anzi goffe che altrimenti, si vede, guanto per 
sua opera acguistasse di bonta il disegno.“ [Vasari tekstų vertimas į anglų kalbą, 
neskaitant kelių pakeitimų, atitinka Gastono Du C. de Vere vertimą, išleistą Medici 
Society, London, I9I2-I915.] Mūsų eskizų lakštas taip pat paminėtas „Gaddo 
Gaddi gyvenime“; žr. G. Vasari, Le Vite..., sud. G. Milanesi, Florence, 1878-1906 
(toliau vartojama santrumpa „Vasari“), I, p. 350: „E nel nostro libro detto di sopra 
ė una carta di mano di Gaddo, fatta a uso di minio come guella di Cimabue, nella 
guale si vede, guanto valesse nel disegno“ („Anksčiau minėtoje knygoje yra Gaddo 
piešinys, atliktas panašiu stiliumi kaip ir Cimabue miniatiūros, iš kurio matyti, 
koks įgudęs jis buvo piešėjas.“) Terminai a uso di minio ir a modo di minio, žinoma, 
nereiškia, jog piešta spalvotais dažais ant pergamento. „Giotto gyvenime“ (Vasari, 
I, p. 385) Vasari aiškiai kalba apie miniatiūrų tapytoją Franco Bolonietį (kurį 
išgarsino Dante): „...lavoro assai cose eccellentemente in guella maniera..., come si 
puo vedere nel detto libro, dove ho di sua mano disegni di pitture e di minio...“ Čia 
aiškiai išskiriami piešiniai di pitture ir di minio, kurie gali reikšti tik tapybos ir 
manuskriptų iliuminacijų parengiamuosius piešinius. 

"5 Frey, p. 217. 1568 m. Giunti leidime sakoma: „Ma tempo e di uenire hoggi mai 
a la uita di Giouanni Cimabue, il guale, si come dette principio al nuouo modo di 

Rėmų apdaila glumina ne mažiau negu pats piešinys. Ji, kaip ir 
kiti Vasari Libro įrėminimai, mėgdžioja architektūrą, tačiau, skir- 
tingai nuo kitų, mėgdžioja aiškiai gotikinio stiliaus statinius. Kai- 
riojo puslapio rėmai primena inkrustuotą tabernakulį, kurio tri- 
kampis frontonas papuoštas raižiniais; dešiniojo puslapio rėmai 
imituoja didingą portalą su reljefiniais kapiteliais, lapų ornamen- 
tais dekoruotomis viršūnėmis, smailiąja arka ir jos kiek nevykusiu 
raktu - ksilografiniu portretu, padengtu tamsiai ruda spalva, tei- 
kiančia portreto išvaizdai skulptūriškumo. Kairiojo puslapio įra- 
šas, ir tas kone paleografiniu tikslumu mėgina pakartoti trečento 
grafines formas: tokios detalės kaip pradžios ir pabaigos kryželiai, 
žodžius skiriantys taškai, ligatūros, sutrumpinimo ženklai, - visi 
jie nukopijuoti taip kruopščiai, jog vienas mano bičiulis, nors ir 
patyręs šioje srityje, įrašą priskyrė devynioliktajam amžiui, kol 
neįsitikino iš Gyvenimų, kad Vasari epigrafiką, reikalingą šiam dar- 
bui atlikti, pakankamai gerai išmanė.!+4 

Vasari sugebėjimas suprojektuoti gotikinės architektūros ir go- 
tikinio įrašo stilizaciją mūsų nestebina; stebina tai, kad jam ap- 
skritai kilo noras tai daryti, jam, parašiusiam garsųjį kaltinimą 
gotikos stiliui (Įžanga, I, 3) ir apipylusiam „išsigimusią ir barba- 
rišką“ maniera tedesca visais įmanomais prakeiksmais, o smailė- 
jančią arką, girare le volte con guarti acuti, pavadinusiam pačiu 
niekingiausiu šios „pasibjaurėtinos architektūros“ absurdu: 


disegnare e di dipignere, cosi ė giusto e conueniente che e'lo dia ancora alle uite.“ 
I$50 m. Torrentino leidime sakoma: „...si come dette principio all nuouo modo del 
dipignere...“ Tekstas iš „Niccolo ir Giovanni Pisani gyvenimo“, kur disegm0 aptaria- 
mas atsižvelgiant į Cimabue (Frey, p. 643), taip pat priklauso laikotarpiui po I 550 
m., mat pirmajame leidime „Pisani gyvenimo“ išvis nėra. Kadangi pirmajame leidime 
Cimabue kaip piešėjas visiškai neminimas, turime atmesti požiūrį, kad už garbingą 
vietą Gyvenimų pradžioje jis esą turėtų būti dėkingas Vasari, kuris buvo įsitikinęs, 
kad disegno yra visų trijų vizualinių menų „tėvas“ ir kad todėl Gyvenimai turi prasidėti 
nuo to, kuris „piešimą pavertė iš esmės itališku dalyku“ (E. Benkard, op. cit., p. 73). 
Kad ir kokia svarbi Vasari disegno teorija (plg. toliau, p. 213 ir t.), sumanymo pradėti 
„šiuolaikinių“ dailininkų ciklą nuo Cimabue nereikėjo nuosekliai pagrįsti, nes istorio- 
grafai ir taip Cimabue garantavo „Florencijos renesanso tėvo“ vardą. 

I4 Vis dėlto imitatorių išduoda raidė „e“, praleista žodyje „pittore“, ir abre- 
viatūros ženklelis, padėtas virš „Giovanni“, nors parašytos abi „n“. 

Pagaliau metas pereiti prie kitokio pobūdžio kūrinių, - rašo jis, aptaręs 
klasikinius orderius, - vadinamų vokiškais, kurie labai skiriasi ir nuo 
antikinių, ir nuo šiuolaikinių tiek puošyba, tiek proporcijomis. Geriausi 
dabarties architektai ne tik nenaudoja šio stiliaus, bet tiesiog vengia jo 
kaip išsigimusio ir barbariško, stokojančio viso to, ką būtų galima pava- 
dinti tvarka. Greičiau jau tokią architektūrą reikėtų vadinti painiava ir 
netvarka. Jų [vokiškojo stiliaus sekėjų — Red. past.| pastatuose, kurių 
gausa pasauliui kelia šleikštulį, durų angos papuoštos kolonomis, tokio- 
mis plonomis ir susuktomis spirale, jog nepajėgtų išlaikyti svorio, kad ir 
koks lengvas jis būtų. Taip pat visuose fasaduose ir visur, kur tik yra 
vietos puošybai, jie pristato galybę nišų vieną aukščiau kitos su begale 
pinaklių, kyšulių ir vijų, kurie, ką jau kalbėti apie paties pastato netvir- 
tumą, regis, ims ir neišvengiamai nuvirs bet kurią akimirką. Iš tiesų jie 
atrodo, lyg būtų padaryti iš popieriaus, o ne iš akmens ar marmuro. Juo- 
se yra aibė išsikišimų ir plyšių, kronšteinų ir užraitų, dėl kurių šie stati- 
niai tampa visiškai neproporcingi; ir neretai, vieną daiktą kraudami ant 
kito, jie pasiekia tokį aukštį, jog durų viršus liečia stogą. Šį stilių išrado 
gotai, mat kai jie sugriovė senovės pastatus ir karuose išžudė architektus, 
tie, kurie liko, pradėjo būtent šitaip statyti. Jie nusmailino arkų lankus ir 
tais pasibjaurėtinais pastatais užgriozdino visą Italiją, o dabar, norint iš- 
vengti tolimesnio šios karštligės plitimo, visiškai liautasi naudoti jų sti- 
lių. Dieve, apsaugok kiekvieną šalį nuo tokių idėjų ir tokio stiliaus pa- 
statų! Jie tokie deformuoti, palyginti su mūsų pastatų grožiu, jog neverta 
daugiau apie juos kalbėti, ir todėl pereikime prie skliautų aptarimo.'5 


15 Frey, p. 70: „Ecci un altra specie di lavori che si chaimano Tedeschi, i guali 
sono di ornamenti e di proporzioni molto differenti da gli antichi et da' moderni. 
Ne hogg; s'usano per gli eccellenti, ma son fuggiti da loro come mostruosi e barbari, 
dimenticando ogni lor cosa di ordine, che piū tosto confusione o disordine si puO 
chiamare: auendo fatto nelle lor fabriche, che son tante ch'hanno ammorbato il 
mondo, le porte ornate di colonne sottili et attorte a uso di vite, le guali non possono 
auer forza a reggere il peso di che leggerezza si sia. Et cosi per tutte le facce et altri 
loro ornamenti faceuano una maledizione di tabernacolini, I'un sopra Valtro, con 
tante piramidi et punte et foglie, che non ch'elle possano stare, pare impossible, 
ch'elle si possino reggere; et hanno piū il modo da parer fatte di carta che di pietre 
o di marmi. Et in gueste opere faceuano tanti risalti, rotture, mensoline et viticci, 
che sproporzionauano guelle opere che faceuano, et spesso con mettere cosa sopra 
cosa andauano in tanta altezza, che la fine d'una porta toccaua loro 1! tetto. Ouesta 
maniera fu trouata da i Gothi, che per hauer ruinate le fabriche antiche, et morti gli 
architetti per le guerre, fecero dopo coloro che rimasero le fabriche di guesta maniera, 
le guali girarono le volte con guarti acuti et riempierono tutta Italia di guesta 
maledizione di fabriche, che per non hauerne a far piū, s'e dismesso ogni modo 

Kaip paaiškinsime tai, kad tas pats žmogus, kuris parašė šiuos 
žodžius, sukūrė ir mūsų aptariamuosius „gotikinius“ rėmus? 


III 


Šiaurės kraštuose, visų pirma Vokietijoje, ligi pat aštuonioliktojo 
amžiaus vidurio „gotikos problema“ apskritai neegzistavo. Archi- 
tektūros teoretikai, paveikti itališkųjų pavyzdžių, iš esmės laikėsi 
Vitruvijaus pažiūrų ir dažniausiai atmetė - išdidžiai ir su panie- 
ka —tai, ką Francois Blondelis vadina „išsigimusiu, nepakenčiamu 
stiliumi, kuris mūsų tėvų laikais buvo plačiai paplitęs ir vadina- 


““I6 ir dėl šios priežasties jie nejuto jokių keblumų dėl 


mas „gotika 
savo nusistatymo šio „išsigimimo“ atžvilgiu. Tuo tarpu praktikai, 
pirmiausia perėmę puošybinius naujojo itališkojo stiliaus priedus, 
o ne esminius struktūrinius principus ir naują erdvės pojūtį, vis 
dar buvo pernelyg glaudžiai susiję su viduramžiška praeitimi, kad 
suvoktų esminę gotikinio stiliaus ir renesanso prieštarą; gotikos 
priešininkas Blondelis, demonstravęs nepakantumą visoms šio sti- 
liaus apraiškoms, ir tas savo kritiką nukreipia tik į „barbarišką“ 
ornamentiką, o pačius pastatus laiko „iš esmės atitinkančiais me- 
no taisykles, vadinasi, tokiais, po kurių siaubingu puošybiniu cha- 
osu galima justi puikią simetriją“.*7 Vadinamoji „pomirtinė“ Chris- 


loro. Iddio scampi ogni paese da venir tal pensiero et ordinio di lauori, che per 
essere eglino talmente difformi alla bellezza delle fabriche nostre, meritano, che 
non se ne fauelli piū che guesto; et pero passiamo a dire delle volte.“ 

Dėl kito „aštraus“ teksto žr. toliau, n. 89, p. 210. Be to, plg. Schlosser, Kunst- 
literatur, p. 17I ir t. (čia aptariamas Vasari ir Giovanni Battista Gelli pažiūrų į 
gotikinį stilių giminingumas, taip pat Vasari įtaka vėlesniems autoriams). 

6 Francois Blondel, Cours d'Architecture, Paris, 1675, įvadas. 

17 Ibid., V, 5, 16. Būtent šį tekstą nurodo senatvėje Goethe, mėgindamas ex post 
facto pateisinti savo „amfigorišką“ jaunystės esė, kurioje gyrė gotikinį stilių (Ūber 
Kunst und Altertum, Veimaro leidimas, t. 4, d. 2, 1823). Net garsiosios Moliėre'o 
eilutės iš Gloire de Val-de-Grūce [Valdegraso šlovė] (cit., pvz., Michel, Histoire de 
Vart, VI, 2, p. 649) iš esmės nukreiptos tiktai prieš gotikinio tipo apdailą: 


Ce fade goūt des ormnements gotbigues, [Šie beskoniai gotikiniai puošiniai, 
Ces monstres odieux des siėcles ignorants, Bjaurūs tamsiųjų amžių monstrai, 
Oue de la barbarie ont produit les torrents... Kurių begalę prigamino 


barbariškumas...] 

topho Wamserio bei kitų jėzuitų gotikistų gotika yra ne tiek sąmo- 
ningas bandymas atgaivinti mirusį ir nebeprikeliamą stilių, kiek 
ištikimybė vis dar gyvuojančiam stiliui!Š - skirtumas tik tas, kad 
ši sąmoninga ištikimybė galop skatino tam tikrą atitolimą nuo m1a- 
niera moderna, kurią propagavo pažangesnieji jų amžininkai, ir 
taip pavertė jų stilių savotišku purizmu bei archaizmu. 

Tais atvejais, kai dėl būtinybės restauruoti arba išplėsti pastatą 
(tiek interjerą, tiek ir eksterjerą) tiesiogiai susidurdavo senovė ir 
naujovė, Šiaurės šalių meistrai arba „toliau taikė senąjį stilių, vi- 
siškai nesukdami sau galvos svarstymais apie stilistinę dermę ar 
prieštarą“ (Tietze), kaip pristatant Noibergo kolegijos bažnyčios 
fasado šiaurinį bokštą, arba darbavosi, lygiai taip nekvaršindami 
sau galvos, pagal naująjį stilių, kaip matyti iš gausybės atvejų, kur 
gotikiniai bokštai užbaigiami barokiniais kupolais ir strėlėmis ar- 
ba kur barokiniai altoriai ar galerijos statomi gotikiniuose interje- 
ruose. Pirmuoju atveju esminis stilių skirtumas likdavo visiškai 
nesuvoktas; antruoju atveju šis stilių skirtumas būdavo išspren- 
džiamas su lygiai tokiu pat pasitikėjimu ir atsainumu kaip anks- 
tesniaisiais amžiais, kai brandžiosios gotikos stiliaus nava Pader- 
borno katedroje buvo prijungta prie ankstyvojo romaninio stiliaus 
transepto arba Niurnbergo Šv. Sebaldo bažnyčios vėlyvosios goti- 
kos choras - prie ankstyvosios gotikos navos. Net ir ten, kur stilių 
nesuderinamumas buvo suvoktas, šis suvokimas paprastai nelietė 
bendraisiais teoriniais principais pagrįstų sprendimų. Atskiros pro- 
blemos buvo sprendžiamos kaskart iš naujo, o stilistinės priešprie- 
šos buvo užglaistomos arba, priešingai, išnaudotos kaip akstinas. 

Kai pirmaisiais aštuonioliktojo amžiaus dešimtmečiais šis leng- 
vabūdiškas gotikinio stiliaus pripažinimas ėmė slopti (nors dažnai 
tebegyvuoja dar ir dabar), „gotikos klausimas“ toli gražu ne iš 
karto virto principiniu klausimu, o veikiau buvo sprendžiamas 
meistriškai apibendrinant subjektyvius konfliktuojančius elemen- 


1Š Plg. J. Braun, Die belgischen Jesuitenkirchben, papildomą tomą prie Stimmen 
aus Maria Laach, XCV, 1907, ypač p. 3 ir t. 

tus. Atidžiai ištyręs aštuonioliktojo amžiaus Vienos gotiką — at- 
spindinčią, mutatis mutandis, visą vokiškosios dailės regioną - 
Hansas Tietze parodė, kad Juozapo II valdymo laikais barokas 


taip laisvai ir veiksmingai sujungė viduramžių architektūrą su šiuolaiki- 
niais elementais, jog gimė nauja meninė forma. [...] Stilizuoti gotikiniai 
elementai buvo sąmoningai modernizuojami; tradicinių kanonų nesilai- 
kyta; atvirkščiai, architektai stengėsi pranokti tai, ką jie laikė savo proto- 
tipais. [...] Jie troško perdirbti gotikinius ar, tiksliau, viduramžiškus 
elementus į naują, iki tol neregėtą kūrybą, kurios dvasia neabejotinai šiuo- 
laikiška.!? 

Vienos Vokiečių ordino bažnyčios (Deutschordenskirche) re- 
konstrukcija, Kladrubo Konvento bažnyčios kupolas ir nuostabūs 
EJ.M. Neumanno prie Mainco katedros vakarinio fasado prista- 
tyti bokštai — Vokietijoje (49 il., 1767-1774) yra monumentalūs 
tokio architektūrinio mąstymo pavyzdžiai, kai, nors ir aiškiai ret- 
rospektyviai, vis dar mėginama ir pajėgiama meistriškai sujungti 
sena ir nauja, mąstymo, kuris ilgainiui virto plačių pažiūrų univer- 
salizmu, gotiką pakylėjusiu į aukštumas, ne ką žemesnes už kinų 
ar arabų architektūrą. 1721 metais Bernhardas Fischeris von Erla- 
chas išleido savo Istorinės architektūros metmenis. Tiesa, į šį lei- 
dinį neįtrauka gotikinių pastatų iliustracijų?“; tačiau „Įvade“ ar- 
chitektui suteikiama galimybė rinktis iš įvairių „stilių“ panašiai 
kaip Christianas Dietrichas išgarsėjo imituodamas įvairius „didžius 
meistrus“. Šią įvairovę Fischeris paaiškina remdamasis tautų sa- 
vitumais, o gale netgi santūriai prabyla apie gotikinio stiliaus pri- 
valumus: 


"9 Cit. iš Kunstgescbicbtlichbes Jabrbucb der K. K. Zentralkommission, III, 1909, 
p. 162 ir t. (toliau vartojama santrumpa „Tietze“); to paties autoriaus „Das 
Fortleben der Gotik durch die Neuzeit“, Mitteilungen der kunstbistorischen Zentral- 
kommission, 3-0ji ser., XIII, 1914, p. 197 ir t. Reikšmingas A. Neumeyerio straipsnis 
apie gotikos atgimimą aštuonioliktojo amžiaus pabaigos vokiečių dailėje (Reper- 
torium fur Kunstwissenscbaft, XLIX, 1928, p. 75 ir t.) į autoriaus akiratį pateko 
tik baigus šį straipsnį. [Dėl naujesnės literatūros žr. anksčiau, p. 9-10.] 

20 Kai kurios viduramžių pilys, tokios kaip Meiseno, parodytos tik panora- 
miniuose gamtovaizdžiuose. 

Čia projektuotojai gali įsitikinti, jog įvairių tautų architektūrinis skonis 
ne mažiau skiriasi negu aprangos ar maisto ruošimo, ir, lygindami juos 
tarpusavyje, jie galės pasirinkti pagal savo poreikius. Galiausiai jie su- 
voks, kad pagal vietinius papročius statybos mene gali būti leistinas tam 
tikras bizarrerie [keistumas], kaip gotikinis ažūras ir nerviūriniai skliau- 
tai su smailiosiomis arkomis...?! 


Apie tą metą Anglijoje kilo du judėjimai - iš dalies juos inicija- 
vo ir propagavo tie patys žmonės, - kurių tikslas buvo, viena 
vertus, reformuoti sodų ir parkų architektūrą „natūralia“, peiza- 
žine dvasia ir, kita vertus, sąmoningai atgaivinti gotikos stilių 
pastatų architektūroje. Nenuostabu, kad abu šie judėjimai buvo 
taip artimai susiję laike ir erdvėje, ir, kol „gotikinės“ formos ne- 
buvo priimtinos „rimtoje“, monumentalioje architektūroje, „go- 
tikos“ stilius plačiausiai taikytas naujai suformuotų „peizažinių“ 
parkų paviljonuose, arbatos nameliuose, poilsinėse ir „ermitažuo- 
se“. Netgi tada, kai meno teorija ėmė skirti antikinę, viduram- 
žių ir naujųjų laikų architektūras, gotika laikyta ne tik neturinčiu 
taisyklių, bet ir perdėm „natūralistiniu“ stiliumi: architektūros 
atmaina, atsiradusia imituojant gyvus medžius (tai yra naudo- 
jant metodą, kurį klasikiniai teoretikai priskyrė ankstyviesiems 
civilizuoto žmogaus pirmtakams), tuo tarpu klasikinė sistema pra- 
dėjo nuo struktūrinio tašytų rąstų sunėrimo (žr. pranešimą „Apie 
senovės Romos griuvėsius“, kurio autoriumi anksčiau buvo lai- 
komas Raphaelis, o dabar dažniausiai jis priskiriamas Bramante 
arba Baldassare Peruzzi).2 

Nenuostabu, kad ši „primityvi“ architektūra pamėgta kaip tik 
tuomet, kai į pirmą vietą išsiveržė peizažinio parko stilius, kuris 


*! B. Fischer von Erlach, Entwurff einer bistorischen Arcbitektur, „Įvadas“: „Les 
dessinateurs y verront gue les goūts des nations ne diffėrent pas moins dans 
architecture gue dans la maniėre de s'habiller ou d'aprėter les viandes, et en les 
comparant les unes aux autres, ils pouront en faire un choix judicieux. Enfin ils 
reconnoitront gu'a la vėritė usage peut authoriser certaines bisarreries dans U'art 
de batir, comme sont les ornaments a jour du Gothigue, les voūtes d'ogives en tiers 
point.“ Cit. iš 1742 m. Leipcigo leidimo. 

*2 Dėl šio pranešimo žr. Schlosser, Kunstliteratur, p. 175, 177 ir t. 

baseiną pakeitė „ežeru“, kanalą - „upeliu“, barterre - „veja“, gau- 
sių lankytojų vežimams ir arkliams skirtą alėją — vingriu pėsčiųjų 
taku, dažnai vadinamu „filosofo pasivaikščiojimu“, o stereomet- 
rinę apkarpytų bosguets tvarką - nevaržomai kerojančių vaizdingų 


medžių grupėmis. Tai, kam Lenotre kategoriškai priešinosi - „kad 


—— 2 


nuostabūs sodai atrodytų tarsi miškai dabar buvo puoselėja- 


ma kaip saviapgaulė — pusiau rimtai, pusiau žaismingai. Šis senti- 
mentalus „natūralumo“ pabrėžimas sukūrė vidinį ryšį tarp „an- 
gliškų sodų“ ir juos užtvindžiusių nesuskaičiuojamų „gotikinių“ 
koplyčių, pilių ir ermitažų, kurie pagal ką tik minėtą kilmės te- 
oriją turėjo būti statomi iš nenugenėtų medžių šakų ir šaknų (50 
11.).24 Ryškiausią šios mados, dabar išlikusios tik vandens kurortų 
parkuose ir priemiesčio vilų soduose, pirmtaką randame penkio- 
liktojo amžiaus vadinamojo Baldini ciklo graviūroje, kur Heles- 
ponto Sibilės „kaimiškumą“ pabrėžia sostas, supintas iš grubių 
šakų ir vytelių (51 1l.).?5 Galima pridurti, kad tokie „gotikiniai“ 


23 J. Guiffrey, Andrė Ie Nostre, Paris, 1913, p. 123. 

24 Žr. Paul Decker, Gothic Architecture, London, 1759, kuris, pažymėtina, skirtas 
vien tik parkų architektūrai. Beje, šis nedidelis leidinukas, kaip ir tos pačios serijos 
Chinese Architecture, tikrai nėra dalinis Paulio Deckerio Fūrstlicher Baumeister 
oder Architectura Civilis, Augsburg, 1711-1718 (kaip mano net Schlosseris, Kunst- 
literatur, p. 572 ir 588) vertimas. Pastarojo veikalo autorius yra Paulis Deckeris 
vyresnysis, Schlūterio mokinys, ir jo turinys visiškai kitoks. Pastaba „Išspausdinta 
autoriaus lėšomis“ leidžia manyti, kad knygos Gotbic Architecture autorius 1759 
m. buvo dar gyvas, o Paulis Deckeris vyresnysis mirė 1713 m. 

25 Išspausdinta: International Cbalcograpbic Society, 1886, III, No. 8. „Sibi- 
liškuose tekstuose“ (patogiu formatu pakartotinai išleisti: E. Male, L'Art religieux 
de la fin du Moyen-Age en France, Paris, 1922, p. 258 ir t.) Sibylla Hellespontica 
apibūdinama taip: „In agro Troiano nata...veste rurali induta“, o jos pranašystė 
tokia: „De excelsis coelorum habitaculo prospexit Deus humiles suos.“ Taigi buvo 
laikoma, kad ji gamtos vaikas ir gyvena panašiai kaip pirmykščiai žmonės, savo 
būstus statę iš nenugenėtų šakų (plg. Filarete's traktato apie architektūrą iliustracijas, 
išspausdintas: M. Lazzaroni ir A. Muūoz, Filarete, Rome, 1908, I il., 3 ir 4 pav.). 
Todėl atrodo, kad, trokštant „istorinio“ arba alegorinio tikslumo, sukurta kažkas 
panašaus į vėlesnį style rustigue (plg. E. Kris, in Jabrbucb der kunstbistorischen 
Sammlungen in Wien, I, 1926, p. 137 ir t.). [Dėl pirmykštės civilizacijos klasikinių 
teorijų ir jų atgimimo renesanso laikotarpiu nuo šiol žr. Panofsky, Studies in 
Iconology (apie ankstesnes publ. žr. p. 365), P. 44, 18, 2I-23 pav.| 

statiniai neretai primena dirbtinius griuvėsius, kuriais norima iš- 
reikšti laiko triumfą prieš žmogiškas pastangas.?* 

Vadinasi, Šiaurės kraštuose gotikinis stilius pirmąkart sąmonin- 
gai „atgaivintas“, ne tiek pamėgus ypatingą architektūrinę formą, 
kiek norint sužadinti ypatingą nuotaiką. Aštuonioliktojo amžiaus 
statiniai neseka kokiu nors objektyviu stiliumi, jie veikiau sukurti 
tam, kad skatintų mintis apie prigimtinę laisvę, o ne civilizacijos 
prievartą, apie kontempliatyvų ir idilišką gyvenimą, o ne audringą 
visuomeninę veiklą, pagaliau apie paslaptingus ir egzotiškus daly- 
kus. Išlavėjusiam skoniui jie teikė tokį malonumą, kaip Brillat Sa- 
varino aprašytasis Amerikos traperio valgis, kuris tam tikromis 
aplinkybėmis prilygsta ir net pranoksta meistriškai paruoštą pary- 
žietišką patiekalą. Idant Šiaurės publika suvoktų, kad gotika - tai 
ne tik mada, bet ir stilius - tai yra, kad ji išreiškia meninį idealą, 
suformuotą pagal autonomiškus ir konkrečius principus, ji, atro- 
do, - bet taip tik atrodo - turėjo įsisavinti du prieštaringus daly- 
kus: viena vertus, reikėjo išsiugdyti klasicistinį požiūrį į gotikinį 
stilių ir baroką kaip į reiškinius, į kuriuos galima pažvelgti „iš tam 
tikro atstumo“ ir todėl iš perspektyvos (kaip teisingai pastebi Tiet- 
ze, „uoliausias Juozapo II Vienos klasicistas podraug buvo jos 


26 H. Home (Lord Kames), Elements of Criticism, London, 1762, p. 173. 
Autoriui labiau patinka gotikiniai griuvėsiai negu klasikiniai, nes pirmieji at- 
skleidžia laiko pergalę prieš tvarumą, antrieji - barbariškumo pergalę prieš gerą 
skonį - turbūt ne tiek iš paniekos gotikai, kiek iš įsitikinimo, kad graikiški 
griuvėsiai byloja apie galingą naikinimą žmogaus rankomis, tuo tarpu gotikiniai 
griuvėsiai žadina natūralaus irimo idėją; antitezės esmė slypi „laiko“ ir „bar- 
bariškumo“, o ne „galios“ ir „išlavinto skonio“ priešpriešoje. Šiaip ar taip, 
Home'o teiginys išryškina naują susidomėjimą „nuotaikomis“, o ne forma. Rene- 
sansas žavėjosi griuvėsiais, tačiau ne griovimo jėgų didingumu, o sugriautų objektų 
grožiu. „Romoje tebestūksančiuose griuvėsiuose dar galime įžvelgti, kokie dieviški 
buvo klasikos protai“, - sakoma pranešime „Apie senovės Romą“ (žr. n. 22, 
p. 184), o Martino van Heemskercko piešinyje įrašyta: „Roma guanta fuit, ipse 
ruina docet“, frazė, primenanti gerai žinomą Hildeberto Lavardiniečio poemą. 
Apie anglų romantinį požiūrį į gotiką ir griuvėsius, be Tietze's cituojamos li- 
teratūros, plg. L. Haferkorn, Gotik und Ruine in der englischen Dichbtung des 18. 
Jabrbunderts, 1924 (Beitrage zur englischen Philologie, t. 4). 

griežčiausias gotikistas“*7); kita vertus, reikėjo įvertinti - kartais, 
kaip ankstyvojo vokiečių romantizmo atveju, grynai emociškai — 
viduramžių dailės paminklų istoriškumą ir tautiškumą. Rimtas go- 
tikinio stiliaus pripažinimas rėmėsi tokių žmonių kaip Fėlibien ir 
Montfaucon Prancūzijoje, Willis, Benthamas, Langey'is ir Wal- 
pole'as Anglijoje??; Christas, Herderis ir Goethe Vokietijoje - veik- 
la. Tik klasicizmo ir romantizmo sąjunga paskatino Šiaurę susido- 
meti gotikiniu stiliumi bei pastarąjį rekonstruoti, ir tik iš šios 
sąjungos išaugo įsitikinimas, tuojau virtęs destruktyvia dogma, tei- 
giančia, kad bet koks naujas senosios bažnyčios priestatas „nega- 
lės deramai pritapti prie seno gotikinio pastato, jeigu nebus pasta- 
tytas pagal gotikinės architektūros stilių“39; ir kad „restauratorius 
nusidėtų menui“, jeigu „rekonstruodamas senus paminklus ir pa- 


*7 Tietze, p. 185. 

28 Schlosser, Kunstliteratur, p. 430, 442, ir Prūludien, p. 288. Žinoma, vietiniai ir 
regioniniai istoriografai (pvz., Dom U. Plancher savo Histoire gėnėrale et particuliėre 
de Bourgogne, Dijon, 1739-1787) viduramžių paminklais susidomi daug anksčiau 
negu architektūros teoretikai. Tas pats pasakytina apie Vokietiją, kur nuostabusis 
H. Crumbachas (Primitiae Gentium sive Historia et Encomium SS. Trium Magorum, 
Cologne, 1653-1654, III, 3, 49, p. 799 ir t.) entuziastingai gyrė [Kelno] katedros 
grožį ir net išleido viduramžiškus brėžinius, kad būtų galima jais pasinaudot, jei 
ateityje kiltų mintis ją užbaigti (!). Tačiau tas pats Crumbachas (man jį nurodė 
p. Helen Rosenau) buvo nuodugniai susipažinęs su Vitruvijumi bei italais architektūros 
teoretikais, ir jau ši pažintis jam padėjo, kritiką išmainius į pagyras, gotikinį stilių 
interpretuoti stebėtinai šiuolaikiškai: „Utar hoc capite vocibus artis Architectonicae 
propriis e Vitruvio petitis, guas operi Gothico conabor accomodare. [...] Operis totius 
et partium symmetria nullam certam regulam Ionici, Corinthiaci vel compositi moris, 
sed Gothicum magis institutum seguitur, unde, guicguid collibitum fuerat, faberrime 
sic expressit ars, ut cum naturis rerum certare videatur, habita tamen partium om- 
nium peraegua proportione: negue enim in stylobatis, columnis et capitulis vel in 
totius structurae genere vetus Italorum architecturae ratio fertur; sed opus hac fere 
solidius, firmius et, cum res exigit, interdum ornatius apparet.“ Taigi iš italų architek- 
tūros teorijos Crumbachas perima dabar jau įprastą mintį, kad gotikos stilius remiasi 
gamtos dėsniais, ir tvirtina, jog kaip tik tai gotikiniams statiniams suteikia vientisumo, 
laisvumo, tvirtumo ir, „ten, kur reikia“, dekoratyvaus puošnumo. 

29 Schlosser, Kunstliteratur, p. 431, 444. 

39 1783 pranešimas apie „Stėckel“, skirtą Šv. Stepono bažnyčiai Vienoje, cit. iš 
Tietze, p. 175. 

status nepaisytų stiliaus ir metodo, pagal kuriuos šie buvo pasta- 
tyti“, arba jeigu „gotikinėje bažnyčioje būtų įrengtas romėniško 


stiliaus altorius“.3! 


IV 


Pasak Tietze's, būtent raižytojas Charles'is Nicolas Cochinas, ku- 
ris buvo dar ir kompetentingas dailės teoretikas, pirmasis iškėlė su 
gotikiniu stiliumi susijusią „stiliaus grynumo problemą“, kai Og- 
zero (Auxerre) Šv. Germano bažnyčioje aptiko taip ir nerealizuotą 
Michelange?'o Slodtzo choro puošybos projektą.3* Tačiau šis pa- 
stebėjimas —- kaip tikriausiai manė ir pats Tietze - taikytinas tiktai 
Šiaurei. Italijoje ši problema, užalpiniuose kraštuose svorį įgijusi 
tik po ilgo susiskaldymo ir naujo susivienijimo proceso, savaime 
buvo neišvengiama; nes čia pats renesanso judėjimas vienu rankos 
mostu sukūrė atstumą tarp gotikos ir naujojo meno, o Šiaurė to 
atstumo nesuvokė ligi pat vienalaikės klasicizmo ir romantizmo 
epochos. 

Nuo Filippo Villani laikų italai neabejojo, kad didis ir tobulas 
antikos menas, kurį sunaikino laukinių užkariautojų ordos bei už- 
gniaužė ankstyvosios krikščionybės religinis fanatizmas, tamsiai- 
siais viduramžiais (Ie tenebre) užleido vietą arba barbariškam ir 
necivilizuotam (maniera tedesca), arba atitolusiam nuo gamtos ir 
surambėjusiam (maniera greca) menui; ir kad dabartinis amžius, 
sugrįžęs prie gamtos ir klasikinių pavyzdžių, pagaliau sukūrė anti- 
ca e buona maniera moderna.33 Tad renesansas jau iš pat pradžių 


31 J.G. Meusel, Neue Miscellaneen, Leipzig, 1795-1803, cit. iš Tietze, ibid. 
Tuomet ir atsirado tai, ką broliai Grimmai pavadino „erzinančiu purizmu“ - 
purizmas, kuris skiriasi nuo ankstyvųjų Philippo Zeseno pastangų panašiai taip, 
kaip Meuselio darbai - nuo „jėzuitų gotikos“. Dėl to, kas sieja „romantinį“ ir 
„Istorinį“ viduramžių vertinimą, žr. įžvalgias G. Swarzenskio pastabas: Katalog 
der Ausstellung mittelalterlicher Glasmalereien im Stūdelschen Kunstinstitut, 
Frankfurt, 1928, p. I. 

3* Cit. 15 Tietze, ibid. Cochino, priešingai negu minėtųjų autorių, išvados nėra 
teigiamos. 

33 Šiuo požiūriu ypač plg. Schlosser, Prūludien, op. cit. 

aiškiai atsiribojo nuo viduramžių ir ypač nuo gotikinio stiliaus - ir 
teoriškai, ir praktiškai. Nenuostabu, kad laikmetis, kai toks žmo- 
gus kaip Filarete parašė ištisą traktatą apie architektūrą tik tam, 
kad savo globėjus šiaurinėje Italijoje atkalbėtų nuo pasibaisėtinos 
viduramžių architektūros ir palenktų Florencijos „renesanso“ ar- 
chitektūros pusėn, o žodį gotico arba tedesco laikė pačia aštriau- 
sia kritika, kokia tik įmanoma3*, arba nepastebėjo povandeninės 
gotikos srovės vėlyvajame kvatročente ir ankstyvajame „manie- 
rizme“, arba - kai ši srovė išsiverždavo į paviršių akivaizdžių sko- 
linių pavidalu, kaip atsitiko Pontormo kūryboje, - rūsčiai ją smer- 
kė35. 

Tačiau būtent šis priešiškumas viduramžiams paskatino ir įgali- 
no renesansą iš tikrųjų „pasipriešinti“ gotikos menui, vadinasi, 
nors ir neapykantos aptemdytu žvilgsniu (į šį priešiškumą neverta 
pernelyg rimtai žiūrėti), pirmą kartą jį pamatyti - nors kaip sve- 
timą ir smerktiną, tačiau jau vien todėl tokį ryškų. Kad ir kaip 
paradoksaliai skambėtų: Šiaurei dėl atstumo nebuvimo prireikė 
daug metų, kad gotikinius kūrinius imtų laikyti tam tikro emoci- 
nio išgyvenimo paskata, ir dar daugiau, kad juos imtų laikyti rim- 


34 Plg. n. 36, p. 190. Dėl Vasari žr., pavyzdžiui, „Įvadą“, I, 3 (Frey, p. 69): „Le 
guali cose non considerando con buon giudicio e non le imitando, hanno a'tempi 
nostri certi architetti plebei... fatto guasi a caso, senza seruar decoro, arte o ordine 
nessuno, tutte le cose loro mostruose e peggio che le Tedesche“ („Ir mūsų laikais 
kai kurie prasti architektai, neteisingai suprasdami šiuos dalykus [puikiuosius Mi- 
chelangelo kūrinius] ir jų neimituodami, dirbo kaip pakliuvo, nesilaikydami jokios 
dekoro, meno ar apskritai tvarkos, visi jų dirbiniai yra siaubingi ir dar prastesni už 
gotikinius“); arba jo kritiką, nukreiptą prieš Antonio da Sangallo Šv. Petro bazilikos 
maketą (Vasari, V, p. 467), kuris, perkrautas daugybe smulkių motyvų, sukelia 
įspūdį, kad architektas „imiti piū la maniera ed opera Tedesca che V'antica e buona, 
ch'oggi osservano gli architetti migliori“ („imitavo veikiau vokiečių stilių ir manierą, 
o ne gerąją senovės manierą, kuria dabar remiasi geresnieji architektai“). Abu tekstai 
cit. iš J. Burckhardt, Geschichte der Renaissance in Italien, 7-as leid., Stuttgart, 
I924, P. 31. 

35 Žr. W. Friedlaender, „Der antiklassiche Stil“, Repertorium fūr Kunstwissen- 
schaft, XLVI, 1925, p. 49. Toliau F. Antal, „Studien zur Gotik im Ouattrocento“, 
Jabrbuch der preussischen Kunstsammlungen, XLVI, 1925, p. 3 ir t.; to paties 
autoriaus, „Gedanken zur Entwicklung der Trecento- und Ouattrocento-malerei in 
Siena und Florenz“, Jabrbuchb fr Kunstwissenschaft, II, 1924-1925, p. 207 ir t. 

to ir didingo stiliaus apraiška, o Italijoje gotikos pripažinimo pa- 
grindu virto pats priešiškumas jai. 

Smailiaarkių skliautų palyginimą su susikryžiavusiomis augančių 
medžių šakomis vėliau ad nauseam pakartojo patys gotikos šalinin- 
kai, net jau minėto neva Raphaelio pranešimo apie Romos archi- 
tektūrą autorius.3“ Ir jeigu nekreipsime dėmesio į Vasari pastabų 
menkinamąjį toną ir frazeologiją, jos taps stilistiniais apibūdinimais, 
kurie, neįmanomi viduramžiais, o Šiaurėje įmanomi tik po daugelio 
amžių, tam tikru mastu tebėra teisingi ir dabar.37 Vasari sako: „Ne- 
retai, vieną daiktą statydami ant kito, jie pasiekia tokį aukštį, jog 
durų viršus liečia stogą.“33 O mes kalbame apie formų (rimo, prie- 
šingai negu metro!) kartojimąsi ir vertikalizmą. Vasari sako: 


Taip pat visuose fasaduose ir visur, kur tik yra vietos puošybai, jie pristato 
galybę nišų vieną aukščiau kitos su begale pinaklių, kyšulių ir vijų, kurie, 
ką jau kalbėti apie paties pastato netvirtumą, regis, ims ir neišvengiamai 
nuvirs bet kurią akimirką. [...] Juose yra aibė išsikišimų ir plyšių, kronš- 
teinų ir užraitų, dėl kurių šie statiniai tampa visiškai neproporcingi.3? 


O mes kalbame apie masės susiliejimą su konstrukcija ir apie 
sienos paviršių, paslėptą po ornamentais. Vasari sako: 


Jie netaikė kolonoms mastelių ir proporcijų, reikalaujamų dailėje, ir, užuot 
skyrę orderius — kur dorėninis, kur korintinis, kur jonėninis ar toskani- 
nis, juos visiškai sumaišė pagal savas taisykles, tai yra be jokių taisyklių, 
darydami kolonas tai pernelyg storas, tai pernelyg plonas, kaip jiems tiko 
geriausiai.*? 


36 Kaip ir visi renesanso teoretikai nuo Alberti iki Paolo Frisi (Schlosser, Kunst- 
literatur, p. 434 ir passim), pranešimo autorius, žinoma, teikia pirmenybę pusapvalei 
(romėniškajai), o ne smailiajai arkai, savo požiūrį grįsdamas ne tik estetikos, bet ir 
statikos dėsniais. Jis netgi tvirtina, kad tiesus antablementas (kurio silpnumą atvirai 
pripažino Vasari, „Įvadas“, I, 3, Frey, p. 63) tvirtesnis už smailiąją arką. Filarete 
(Traktat ūber die Baukunst, sud. W. von Ottingen, Vienna, 1890, p. 274), būdamas 
nešališkas, abejojo apvaliosios arkos statikos pranašumu prieš smailiąją ir pirmajai 
teikė pirmenybę grynai estetiniu požiūriu. 

37 Plg. Schlosser, Kunstliteratur, p. 281, ir Prūludien, p. 281. 

35 Cit. anksčiau, p. 180. 

39 Cit. 1bid. 

49 Vasari, II, p. 98 (Antrosios dalies pratarmė): „Perchė nelle colonne non 
osservarono guella misura e proporzione che richiedeva V'arte, ne distinsero ordine 

O mes kalbame apie natūralistinį, laisvą dekoratyvinių formų 
taikymą ir apie „absoliučias“, o ne „reliatyvias“, proporcijas.*! 
Vasari sako: „Jie [pastatai] atrodo, lyg būtų padaryti iš popieriaus, 
o ne iš akmens ar marmuro.“4* O mes kalbame apie akmens de- 
materializavimą. 

Taigi italų renesansas - pirmą kartą išskleidęs plačią, retrospek- 
tyvią panoramą, išdrįsusią suskirstyti Vakarų dailės raidą į tris 
stambius laikotarpius - apibrėžė savo locus standi, iš kurio galėjo 
žvelgti tiek į klasikinės antikos meną (nutolusį laike, bet artimą 
stilistiškai), tiek į viduramžių meną (artimą laike, bet svetimą sti- 
listiškai): kiekvieną jų galima vertinti remiantis kitu ir lyginti tar- 
pusavyje. Kad ir koks nepatikimas mums atrodytų šis vertinimo 
būdas, jis reiškė, kad nuo šiol civilizacijos ir meno laikotarpiai 
suvokiami kaip individualūs dariniai.43 

Šį požiūrio pasikeitimą lydėjo svarbūs praktiniai padariniai. Su- 
vokus, kad gotikinė praeitis iš pagrindų skiriasi nuo „modernios“ 
dabarties, naivetė, kuriuo apsiginklavę viduramžiai galėjo gretinti 


che fusse piū Dorico, che Corinthio o Ionico o Toscano, ma a la mescolata con una 
loro regola senza regola faccendole grosse grosse o sottili sottili, come tornava lor 
meglio.“ Apibūdindamas Sangallo maketą, kurį kritikavo kaip pusiau gotikinį 
(Vasari, V, p. 467), Vasari instinktyviai, kaip jam būdinga, vartoja labai panašią 
terminiją: „Pareva a Michelangelo ed a molti altri ancora... che il componimento 
d'Antonio venisse troppo sminuzzato dai risalti e dai membri, che sono piccoli, 
siccome anco sono le colonne, archbi sopra arcbi, e cornice sopra cornice“ („Mi- 
chelangelo ir daugeliui kitų atrodė, kad Antonio kompoziciją pernelyg skaido 
išsikišimai ir dalys, kurios yra per smulkios, kaip ir kolonos, taip pat arkos bei 
karnizai, sudėti vieni ant kitų“). 

+! C. Neumann, „Die Wahl des Platzes fiir Michelangelos David in Florenz im 
Jahr 1504; Zur Geschichte des Masstabproblems“, Repertorium fūr Kunstwissen- 
schaft, XXXVIII, 1916, p. I ir t. 

42 „Et hanno [pastatai] piū il modo da parer fatte di carta che di pietre o di 
marmi“ (cit. anksčiau, p. 180). 

43 Ne kartą buvo minėta, nors plačiau bus aptarta kitoje vietoje, kad šis indivi- 
dualizavimas ir totalizavimas, kuris pasidarė įmanomas tik suvokus istorinę dis- 
tanciją, skiria itališkojo renesanso požiūrį į klasikinę antiką nuo viduramžių po- 
žiūrio. Vis dėlto itališkojo renesanso požiūris į viduramžius, tegul iš esmės ir 
neigiamas, rėmėsi panašiu distancijos suvokimu; šešioliktajame ir septynioliktajame 
amžiuje Šiaurė gotikinį stilių vertino lygiai taip naiviai, kaip dvyliktajame-keturio- 
liktajame amžiuje buvo vertinama antika. 

ir sulydyti sena ir nauja - naivetė, kurį, kaip matėme, Šiaurės šalys 
išsaugojo iki aštuonioliktojo amžiaus - buvo prarastas visiems lai- 
kams. Kita vertus, renesansas, atgaivindamas ne tik klasikinį meną, 
bet ir klasikinę meno teoriją, perėmė ir pagrindinę jos aksiomą, 
pagal kurią grožis yra beveik sinonimiškas tam, ką senovėje vadi- 
no dpuovia arba concinnitas: kiekvieną kartą, kai „moderniam“ 
architektui tekdavo užbaigti viduramžių statinį, jį išplėsti arba re- 
konstruoti, jam iškildavo principinis klausimas. Gotikos stilius bu- 
vo nepageidaujamas; tačiau dar blogiau buvo nepaisyti to, ką Al- 
berti, pats meno teorijos pradininkas, vadino convenienza arba 
conformitū: 


Svarbiausia stengtis, kad visos dalys harmoningai derėtų tarpusavyje; har- 
monija atsiranda, jei jos atitinka viena kitą savo dydžiu, paskirtimi, rūši- 
mi, spalva ir kitomis panašiomis savybėmis, sudarydamos vientisą grožį. 

Būtų absurdiška atletą Miloną vaizduoti liaunomis šlaunimis ar- 
ba Ganimedą - nešiko galūnėmis, arba jei „Elenos ar Ifigenijos 
rankos būtų senos ir kaulėtos“. 

O kas, jeigu prieš mus ne Elena, o gotikinė šventoji? Ar tuomet 
nebūtų absurdiška ją matyti su antikinės Veneros rankomis? Arba 
jeigu pereitume prie aktualių praktinių problemų, - ar nebūtų nu- 
sikaltimas menui ir prigimčiai dvi gotikinių piliorių eiles perdengti 
„šiuolaikiniu“, t.y. stilizuotu pagal klasiką (classicizing) skliautu? 
Dauguma specialistų, net grynai teoriškai, į šį klausimą atsakytų 
kategorišku „taip“ ir „itališką skrybėlę prie vokiško kostiumo“ 
pavadintų esorbitanza.45 

Taigi italams susidūrus su gotikos paminklais iškildavo princi- 
pinio pasirinkimo klausimas, tuo tarpu šiauriečiai tokiu atveju ei- 
davo pirmyn nė nedvejodami. Sąmoningai atmesdami maniera te- 

44 L. B. Albertis kleinere kunstthbeoretiscbe Schriften, sud. R. Janitschek, Vien- 
na, 1877, p. III: „Conviensi imprima dare opera che tutti 1 membri bene con- 
vengano. Converranno, guando et di grandezza et d'offitio et di spetie et di colore 
et d'altre simili cose corresponderanno ad una bellezza.“ 

45 Terribilia pranešimas apie Šv. Petronijaus bažnyčios skliautus; G. Gaye, 


Carteggio inedito d'artisti, Florence, 1839-1840, III, p. 492, cit. toliau, n. 78, p. 
204-205. Kiti panašaus pobūdžio teiginiai cit. toliau, p. 199 ir t. 

desca ir rinkdamiesi maniera moderna, tačiau turėdami paklusti 
conformita principui, italai susidūrė su „stiliaus grynumo“ pro- 
blema jau penkioliktame amžiuje. Kad ir kaip paradoksaliai tai 
atrodytų, mes suvokiame, kad būtent susvetimėjimas su viduram- 
žiais vertė renesanso architektą statyti „grynesniu“ gotikiniu sti- 
liumi, negu tai darė EJ.M. Neumannas ir Johannas von Hohen- 
bergas po trijų šimtmečių. 

Atmetus galimybę visiškai ir - priešingai negu Šiaurėje - sąmo- 
ningai ignoruoti išlikusio gotikinio statinio stilių (kaip atsitiko 
daugumoje Florencijos ir Romos fasadų projektų), conformita 
problemą galima buvo išspręsti trimis būdais. Pirmas - jau egzis- 
tuojantį statinį transformuoti pagal maniera moderna principus 
(arba, dar efektyviau, palaidoti po nauju sarkofagu); antras - tęsti 
darbus sąmoningai stilizuojant pagal gotiką; ir trečias - ieškoti šių 
dviejų alternatyvų kompromiso. 

Pirmąjį šių trijų metodų, ne visuomet realiai pritaikomą, tačiau 
geriausiai atitinkantį laikmečio nuotaikas, pirmasis panaudojo Al- 
berti savo Tempio Malatestiano (Šv. Pranciškaus bažnyčia) pro- 
jekte Riminyje, jį naudojo ir pats Vasari, naujai dekoruodamas 
Neapolio vienuolyno refektoriumą**, Sebastiano Serlio nedvipras- 
miškai rekomendavo šį būdą taikyti atnaujinant viduramžių rū- 
mus+7: stambiu mastu jis realizuotas trijose pasaulinio garso re- 


46 Vasari, VII, 674 (cit. iš Burckhardt, op. cit.). Iš pradžių Vasari nenorėjo priimti 
1544 m. pasiūlyto užsakymo, nes refektoriumas buvo pastatytas senoviniu ar- 
chitektūros stiliumi „su smailiaarkiais skliautais, buvo žemas ir menkai apšviestas“ 
(„e con le volte a guarti acuti e basse e cieche di lumi“). Tačiau paskui jam kilo 
mintis „visus refektoriumo skliautus padengti tinku (stucco) ir paslėpti visas tas 
senoviškas ir gremėzdiškas arkas po šiuolaikiškais kesonais“ („a fare tutte le volte 
di esso refettorio lavorate di stucchi per levar via con ricchi partimenti di maniera 
moderna tutta guella vecchiaia e goffezza di sesti“); kadangi tufą lengva skaptuoti, 
Vasari galėjo „iškirsti tufe keturkampius, ovalius ir aštuonkampius kesonus, o paskui 
juos sutvirtinti ir pritaisyti vinimis“ („tagliando, di fare sfondati di guadri, ovati e 
ottanguli, ringrossando con chiodi e rimmettendo de' medesimi tufi“) ir visoms 
toms arkoms suteikti „a buona proporzione“. 

47 S. Serlio, Tutte Vopere d'arcbitettura..., Venice, 1619, VII, p. I 56-157, 170— 
171 (minima: Schlosser, Kunstliteratur, p. 364; plg. taip pat toliau, p. 227 ir 61 1l.). 
Būdinga, kad Serlio kreipiasi kaip tik į tuos savininkus, kurie norėjo nenusileisti 

konstrukcijose: tai Loreto vietovėje Bramante rekonstruota Šven- 
tųjų namų (Santa Casa) bažnyčia („kuri buvo gotikinė, tačiau tapo 
puikiu elegantišku kūriniu, kai šis išmintingas architektas pakeitė 
dekorą“*3), Andrea Palladio - Vičencos bazilika ir Boromini - La- 
terano Šv. Jono bažnyčia. 

Antrąjį metodą - paklūstant conformitū principui - pasiūlė Fran- 
cesco di Giorgio Martini ir Bramante, pateikę Milano katedros 
kryžminio bokšto (Tiburio) brėžinius ir ataskaitas ir davę nurody- 
mus „apdailą, žibintą ir ornamentines detales atlikti taip, kad har- 
moningai derintųsi su viso statinio struktūra ir likusia bažnyčios 
dalimi“4?; po šiokių tokių abejonių?“ bokštas iš tiesų pastatytas 
pagal gotikinį stilių ir, palyginti su Kladrubo abatijos bažnyčios 
kupolu Čekijoje arba Neumanno bokšto žibintu Maince, archeo- 
logiškai yra beveik tikslus (52 il.). Tą pačią taktiką pasirinko dau- 
guma dailininkų, 1521-1582 metais sprendusių Bolonijos Šv. Pet- 


savo pažangesniems kaimynams ir sumoderninti savo gotikinius rūmus („che vanno 
pur fabbricando con buono ordine, osservando almeno la simetria“), tačiau negalėjo 
arba nenorėjo finansuoti visiškai naujų statybų. Tokios rekonstrukcijos pavyzdys, 
ypač įdomus dėl pasirinkto dailininko, aptariamas „Ekskurse“, p. 225 ir t. 

45 Andrea Palladio laiškas: Gaye, op. cit., III, p. 397: „gual era pur Tedescho, ma 
con Ihaver guel prudente architeto agiontovi boni ornamenti rende I'opera bella et 
gratiosa.“ 

49 Francesco di Giorgio Martini 1490 m. birželio 27 d. pranešimas (G. Milanesi, 
Documenti per la Storia dell'arte senese, Siena, 1854-1856, II, p. 429, paminėtas, 
pvz.: Burckhardt, op. cit.): „di fare li ornamenti, lanterna et fiorimenti conformi a 
Uordine de lo bedificio et resto de la Chiesa.“ Bramante (nėra pagrindo abejoti jo 
autoryste) pranešimas dar labiau pabrėžia conformita principą. Kadangi kryžminio 
bokšto vietą ir bendrą formą lėmė išlikusio senojo pastato dalys, jį reikėjo statyti 
keturkampį, „nenukrypstant“ nuo projekto originalo, ir net detales reikėjo padaryti 
pagal senus architektūrinius piešinius, išsaugotus Katedros archyvuose: „Ouanto a 
li ornamenti come sone scale, corridoi, finestre, mascherie, pilari e lanterne, guello 
che e facto sopra la sagrestia, bona parte ne da intendere, e meglio se intende anchora 
per alcuni disegni che ne la fabrica se trouano facti in guello tempo, che guesto 
Domo fu edificato“ (pakartotinis leidimas, pvz., H. von Geymūller, Die ursprūng- 
lichben Entwūrfe fūr St Peter in Rom, Paris, 1875, p. 117 ir t.). Dėl Leonardo 
„gotikinių“ Tiburio brėžinių žr. L.H. Heydenreich, Die Sakralbaustudien Lionardo 
da Vincis (Diss. Hamburg), 1929, p. 25 ir t., 38 ir t. 

39 Burckhardt, op. cit., p. 33. 

ronijaus bažnyčios fasado problemą?!; o vėliau - dar ir nežinomas 
baroko architektas, kuris conformita principą pasiūlė taikyti ne 
tik atskiram pastatui, bet ir visam ansambliui, ir priešais Sienos 
katedrą pastatė milžiniškus gotikinius rūmus.52 

Trečiąjį sprendimą - kompromisą - iliustruoja apie 1455 metus 
Alberti sukurtas Florencijos Naujosios Švč. Marijos (S. Maria No- 
vella) bažnyčios fasadas. Kompromisiniai yra ir daug kritikos su- 
silaukęs Vignola Šv. Petronijaus bažnyčios rekonstrukcijos projek- 
tas (55 il.)53 bei ypač įdomus Gherardo Silvani maketas, pateiktas 
1636 metais antrą kartą surengtam Florencijos katedros fasado 
konkursui (56 il.). Šiame makete, sąmoningai imituojančiame var- 
pinę - kampanilę (sudarančią vientisą ansamblį su katedros fasa- 
du), pritaikyta įprasta barokinė kompozicija, praturtinta aštuonia- 
kampiais gotikiniais bokšteliais ir pajvairinta tokiomis gotikinėmis 
detalėmis kaip inkrustuoti piliastrai greta kaneliūrinių, inkrustaci- 
nis motyvas ant frontono ir iš šešialapių (heksafolijų) sukurtas pa- 
rapetas viršutiniame aukšte; maketo meninį sumanymą - apgalvotą 
senovės ir naujovės derinį - aiškiai pabrėžė Baldinucci: 


Tuomet Silvani pagamino savo maketą, susidedantį iš dviejų orderių; kam- 
puose jis pasiūlė iškelti du apvalius bokštelius, panašius į kampaniles — 
ne tik kaip ryškiausią gotikinio stiliaus, būdingo visai bažnyčiai, motyvą, 
bet ir siekdamas išvengti staigaus atotrūkio nuo senojo stiliaus.5+ 


5! Dėl to ir dėl to, kas toliau, žr. garsiąją A. Springerio studiją „Der gotische 
Schneider von Bologna“ (Bilder aus der neueren Kunstgeschichte, Bonn, 1867, 
p- 147 ir t.). Taip pat plg. Ludwig Weber, „Baugeschichte von S. Petronio in Bolo- 
gna“, in Beitrūge zur Kunstgeschicbte, nauja ser., XXIX, 1904, p. 31 ir t., ypač p. 44 
1r t.; H. Willich, Giacomo Barozzi da Vignola, Strassburg, 1906, p. 23 ir t.; G. Dehio, 
Untersuchungen ūber das gleichseitige Dreieck als Normn gotischer Bauproportionen, 
Stuttgart, 1894. [Nuo šiol žr. Zucchini monografiją, min. anksčiau, p. 9.] 

52 Žr. Kurt Cassirer, „Zu Borominis Umbau der Lateransbasilika“, Jabrbucb der 
preussischen Kunstsammlungen, XLII, 1921, p. 55 ir t., 5-7 pav. 

33 Willich, op. cit., I il. ir p. 26. 

54 EF. Baldinucci, Notizie de' Professori del Disegno, 1681 (1767 leid., XIV, 
P- 114): „fece adungue il Silvani il suo modello, componendolo di due ordini; e 
nell'estremita de'lati intese di fare due tondi pilastri a foggia di campanili, non solo 
per termine dell'ordine gottico, con che e incrostata la chiesa, ma eziandio per non 
discostarsi di subito dal vecchio.“ 

Tačiau kompromisinis sprendimas ar net išlikusio pastato papil- 
dymas gotikinėmis formomis nepadėjo įtvirtinti gotikinio stiliaus 
estetinius principus. Pasirinkdami „gotikinę“ alternatyvą, archi- 
tektai tiesiog paklusdavo conformitą principui, o kur tik galėjo, 
mieliau laikėsi maniera moderna. Greta vieno kompromisinio Ghe- 
rardo Silvani projekto buvo pateikti dar aštuoni, kuriuose nepa- 
daryta nė menkiausios nuolaidos gotikiniam katedros ar kampa- 
nilės pobūdžiui (septyni iš jų pateikti 1587 m.). Iš visų lig šiol 
aptartų stilizuotų gotikinių projektų įgyvendintas tik Milano ka- 
tedros centrinio bokšto projektas; tuo tarpu analogiška Florenci- 
jos katedros gotikinio kupolo žibinto problema (53 il.) išspręsta 
visiškai priešingai. Ši žibinto, kurio statybą 1446 metais pradėjo 
Brunelleschi, stereometrinė ir struktūrinė sąranga iš esmės artimes- 
nė gotikiniam braižui negu įmantrusis Milano Tiburio, kurio aš- 
tuonkampės prizmės, įtaisytos viena į kitą, yra tokios pat nego- 
tikinės kaip ir apversti skriejantys kontraforsai, kabantys tarsi 
girliandos. Brunelleschi žibinto korintiniai piliastrai panašūs į tik- 
ros gotikinės laikančiosios konstrukcijos klasikinę mantiją, o 
naujųjų laikų galios simbolis - spiralinė voliuta (čia pasirodanti 
pirmą kartą) - iš tiesų yra užmaskuotas gotikinis arkinis kontra- 
forsas.>5 

Kad Milano Tiburio pastatytas taip, kaip ir buvo planuota, o 
Brunelleschi žibintas savo gotikinę esmę slepia po nauja, tai yra 
klasikos inspiruota, išvaizda, nėra atsitiktinumas. Conformitą prin- 
cipas galėjo paskatinti įgyvendinti stilizuotą pagal gotiką projektą 
tik tuo atveju, jei gotikos stilius buvo vis dar vertinamas, nors ir 
ne vien tik dėl grynai estetinių sumetimų. Regis, prisirišimas prie 
gotikos išliko tik šiaurinėje Italijos dalyje, Apeninų kalnų atskir- 
toje nuo viso pusiasalio. Čia naujo stiliaus ir viduramžių archi- 
tektūros sandūra nebuvo tokia ryški kaip Toskanoje, ką jau kalbė- 


55 Abiem šiais atvejais aiškiai išsiskiria priešingi principai: Milano Tiburio atve- 
ju —- nauja sintaksė ir gotikinis žodynas; Brunelleschi žibinto atveju - gotikinė 
sintaksė ir naujas žodynas. Kitaip yra Maince ir Kladrube, kur abu šie elementai 
susilieja. 

ti apie Romą, kur per visą viduramžių laikotarpį kažin ar pastaty- 
ta nors viena romaninė ir tik viena gotikinė bažnyčia; svarbiausia, 
kad „išorinė trilypė arka (triforijus)“ ir toliau buvo mėgstamiau- 
sias Šiaurės Italijos renesanso architektūros motyvas (pvz., plg. Pa- 
vijos Kartūzų vienuolyno bažnyčią, Švč. Marijos Maloningosios 
(S. Maria delle Grazie) bažnyčią Milane, Cristoforo Rocchi 1486 
metų Pavijos katedros maketą ar net piligrimų Švč. Marijos Kry- 
žiaus (S. Maria della Croce) bažnyčią netoli Kremos, baigtą statyti 
apie I$00 metus, kurios išorinį triforijų sudaro gotikinės trilapės 
arkos). Aptardamas gotikinę trianguliacijos ir kvadranguliacijos — 
paviršiaus skirstymo į trikampius ir keturkampius - problemą ir 
kaip atsparos tašką pasitelkdamas Vitruvijaus komentarus5*, Ce- 
sariano nesąmoningai išreiškia nuostatą, pernelyg itališką, kad ne- 
prisidėtų prie klasikinės antikos atgimimo, bet kartu pernelyg šiau- 
rietišką, kad visiškai išsižadėtų senųjų viduramžiškų architektūros 
metodų. Šiame meninės sandūros paribyje susitelkė tikra „gotiki- 
nė frakcija“, kurios priešiškumas „modernistams“ prasiveržė to- 
kia karšta principine diskusija, kokios neįmanoma įsivaizduoti nei 
Vokietijoje ir Prancūzijoje, nei Romoje ir Florencijoje. 

Įdomu pastebėti, kad ši principinė diskusija, apogėjų pasiekusi 
taške, esančiame arčiausiai vadinamosios „tikrosios Italijos“, kilo 
ne tiek dėl meninio skonio skirtumų, kiek dėl įsišaknijusio kultūri- 
nio, socialinio bei politinio antagonizmo. Garsusis ginčas dėl Šv. 
Petronijaus bažnyčios fasado“? lietė ne tik gotikinio architektūros 
stiliaus privalumus, palyginti su naujuoju stiliumi, bet ir vietinių 
meistrų pranašumą prieš „užsieniečius“5* (Bolonija visuomet lai- 
kė Florenciją ir Romą „priešiškomis jėgomis“ ir mieliau reiškė pa- 
garbą Dūreriui negu Michelangelo ar Raphaeliui>?); be to, tame 


56 Plg. Schlosser, Kunstliteratur, p. 220, 225; Dehio, op. cit. 

57 Žr. bibliografines nuorodas, n. $1, p. 195. 

55 Willichas abejoja (op. cit., p. 29), ar negotikinio projekto, išspausdinto We- 
ber, I il., autorius tikrai yra Giacomo Ranuzzi, vietinis architektas ir aršus Vignola 
priešininkas. Susidaro įspūdis, kad šį projektą atliko koks nors mėgėjas. 

59 Neatsitiktinai tas pats Malvasia, kuris Raphaelį pavadino boccalaio Urbinate, 
garbina Dūrerį kaip „maestro di tutti“ ir net drįsta teigti, jog visi „didieji“ (t.y. 

ginče buvo kalbama ir apie būtinybę išsaugoti demokratišką vi- 
duramžių gildijų sistema pagrįstą meno ir gyvenimo sanklodą, ku- 
rią simbolizuoja gotikinis stilius, o ne kylančios aristokratijos ir 
viduramžiais neegzistavusios menininkų klasės ambicijos. Šie nau- 
jajai aristokratijai artimi virtuosi save laikė išsilavinusiais žmonė- 
mis ir laisvos profesijos atstovais, o ne amatininkais ir gildijos na- 
riais, O jų stilius laikytas ne tik „moderniu“, bet ir „aukštesniųjų 
sluoksnių“ menu. Neatsitiktinai būtent Conte Giovanni Pepoli ra- 


gino Palladio pristatyti savo klasikinius projektus, skirtus Šv. Pet- 


6I 


ronijaus bažnyčios fasadui““, ir „ryžtingai gynė brėžinius“?! ar- 


chitekto, kuris iš pat pradžių orientavosi tik į tuos, kurie „supranta 
architektūros profesiją“ („intelligenti della professione d'architet- 
tura“)“?, ir kurio klasicizmą išties būtų galima suvokti kaip savo- 
tišką protestą prieš jo gimtosios Šiaurės Italijos dailę. 

Vadinasi, net Šiaurės Italijoje gotikinį stilių sąmoningai rinko- 
si tik vidurinioji klasė, paveikta regioninio patriotizmo ir išanks- 
tinių politinių nuostatų (kaip ir pusiau protestantiški sluoksniai, 
būręsi aplink Occhino ir Valdesą, o vėliau ir tokie kontrreforma- 
cijos autoriai kaip Giovanni Andrea Gilio jautė simpatiją ir do- 


florentiečiai ir romiečiai) taptų elgetomis, jeigu turėtų grąžinti Dūreriui tai, ką iš jo 
pasiskolino (cit. iš A. Weixlgartner, „Alberto Duro“, Festscbrift fšr Julius Scblosser, 
Zūrich, Leipzig, Vienna, 1926, p. 185). Neišleistame, tačiau labai informatyviame 
„Studijų vadove“ jauniesiems Bolonijos akademijos nariams tarp lankytinų vietų 
Roma nurodoma po Parmos ir Venecijos; Florencija visiškai neminima; o Dūreris 
giriamas už tai, kad pirmasis grąžino „draperijoms kilnumą“ (la nobiltė di pie- 
gatura) ir įveikė „antikinių autorių sausumą“ (la seccaggine, ch'bebbero gli Antichi - 
čia, žinoma, kalbama apie viduramžius). Žr. Bolonija, Universiteto biblioteka, Cod. 
245: Punti ber regolare Vesercitio studioso della gioventu nell'accademia Clementina 
delle tre arti, pittura, scultura, archbitettura. 

69 Gaye, op. cit., III, p. 316. [Reikia pažymėti, kad Serlio scenografijose „tragiškoji 
scena“, skirta pjesėms, kuriose iki „buržuazinės tragedijos“ atsiradimo aštuo- 
nioliktajame amžiuje veikė tik karališkieji asmenys ir princai, apstatyta renesansiniais 
pastatais (Libro primo [= guinto] d'arcbitettura, Venice, 1551, fol. 29 v., čia 57 il.), 
o „komiškoji scena“, skirta pjesėms apie paprastus žmones (ibid., fol. 28 v., čia 58 
il.), — renesansinių ir gotikinių statinių mišiniu.) 

61 Gaye, op. cit., III, p. 396. 

62 Ibid., p. 317. 

mėjosi flamandų „primityvistais“ veikiau iš religinių, o ne esteti- 
nių paskatų“?). Anot šių provincijos atžagareivių, maniera tedes- 
ca nebuvo itin graži; savo pažiūras jie gynė remdamiesi arba tech- 
niniais ir finansiniais apskaičiavimais, arba pagarba pirmtakams, 
arba - mums tai ypač svarbu - conformitą principu. Vietinis ar- 
chitektas Ercole Seccadanari kritikavo Peruzzi projektus, kurių 
vienas netgi buvo „gotikinis“?+, kad „jie nesiderina su šio stati- 
nio forma“ („che non ano conformitą con la forma deso edifi- 
cio“).*5 Palladio projektai buvo atmesti dėl to, kad „klasikinio 
projekto, regis, neįmanoma priderinti prie gotikos, kadangi ir vie- 
na, ir kita tarpusavy labai skiriasi“ („parea cosa impossibile ac- 
comodar sul todesco guesto vecchio essendo tanto discrepanti 
uno del altro“)**, ir kad jo frontonai „visiškai netinka prie durų“ 
(„non hanno conformita alcuna con esse porte“)*7. O kai Vigno- 
la šią problemą pamėgino spręsti pateikdamas jau minėtą kom- 
promisinį projektą (55 il.), jam buvo paprieštarauta - pirma, dėl 
to, kad kai kuriais atžvilgiais jis neatsižvelgęs į steigėjo pageida- 
vimus (Ia volonta del primo fondatore); antra, kad ant kampuotų 
bazių jis uždėjęs apvalias kolonas, o ant viduramžiškų kapite- 
lių - dorėninį antablementą.*š 


63 Dėl Gilio tvirtinimo, kad „primityvistų“ menas „priimtinesnis“ už „moder- 
nistų“, plg. Schlosser, Kunstliteratur, p. 380, ir pastabą, paprastai priskiriamą 
Vittoria Colonna, esą Nyderlandų tapyba yra „religingesnė“ už italų (Francisco de 
Hollanda, cit. iš Schlosser, Kunstliteratur, p. 248). Tiesa, kolekcininkai ir specialistai 
(ypač penkioliktojo amžiaus) mėgo Šiaurės tapybą, bet tai jau kas kita, nors abu 
požiūriai kai kur gali sutapti; prof. Warburgas nurodė man Alessandra Macinghi- 
Strozzi laišką, kuriame ji atsisako parduoti flamandų drobę „Šventasis veidas“, nes 
tai „una figura divota e bella“ (Lettere ai Figliuoli, sud. G. Papini, 1914, p. 58). 

64 Šv. Petronijaus muziejus, nr. I; du „šiuolaikiniai“ projektai, nr. 2 ir 3. Vasari 
(IV, p. 597) kalba tik apie vieną gotikinį ir vieną „šiuolaikinį“ projektą. 

65 Gaye, op. cit., II, p. 153. 

66 Ibid., III, p. 396. 

67 Ibid., III, p. 398. 

65 Ibid., II, p. 359 ir t. Tekstas taip skamba: „Ch'io pongo architrave, freggio e 
cornice doriche sopra li moderni“; dėl termino m20derno vartosenos apibūdinant 
terminų „viduramžiškas“ ir „klasikinis“ priešpriešą (tuomet jau pasenusią) plg. 
Schlosser, Kunstliteratur, p. 113. 

Užsieniečiams architektams bet kokia mintis apie santarvę su 
gotikiniu stiliumi, žinoma, buvo atgrasi. Mes nežinome, ką jautė 
Giulio Romano projektuodamas savo „gotikinį“ fasadą; tačiau 
vargu ar galima abejoti, kad Peruzzi simpatizavo savo dviem 
klasikiniams brėžiniams, o ne vienam „gotikiniam“. Ir Vignola, ir 
Palladio, verčiami aplinkybių, savo nuomones išreikšdavo kuo aiš- 
kiausiai. Į priekaištą, esą aukštus langus jis pavertęs apvaliais „ocu- 
lus“ langais, ir atvirkščiai, Vignola atsako: 


Jei visą fasado sistemą mėginama sutvarkyti pagal proporcijas, kaip to 
reikalauja gera architektūra, jie [langai] yra blogai įstatyti, nes apvalūs 
langai yra kaip svetimkūnis pirmajame fasado aukšte... Panašiai ir langas 
virš didžiųjų įėjimo į navą durų įsibrauna į antrąjį bažnyčios aukštą ir net 
į frontoną... Esu tikras, kad jei fundatorius būtų gyvas, jis nesunkiai su- 
voktų ir pripažintų klaidas, būdingas jo gyvenamajam metui ir atsiradu- 
sias ne dėl jo kaltės; nes tuo laiku dar niekas nežinojo, kas yra gera archi- 
tektūra, ko negalima pasakyti apie mūsų laikus.“? 


Tiesa, Palladio padarė ne vieną gerai apgalvotą nuolaidą bolo- 
niečių skoniui, tačiau jau iš pat pradžių nesugebėjo nuslėpti savo 
tikrosios nuomonės. Į išankstinį Pepoli pusbrolio klausimą jis žo- 
džiu atsakė, kad visi turimi brėžiniai niekam tikę; nors palyginti 
geriausias „gotikinis“ projektas buvęs Terribilia'os, 1 ;68 metais 
tapusio vyriausiuoju architektu (54 il.). Apskritai Palladio manė, 
kad būtų buvę kur kas geriau, net ir finansiniu požiūriu, laikytis 
visiškai kito - tai yra negotikinio - stiliaus ir arba nugriauti, arba 
rekonstruoti visas liekanas, net ir pagrindą (imbasamento).?? Kai 


€3 Gaye, op. cit., II, p. 360: „che a voler metter in proportione tutto "ordine della 
facciata, come ricerca la buona architettura, non sono al luoco suo, percioche gli 
occhi [...] rompeno il primo ordine della facciata [tai yra, kai fasadas klasikiniu 
būdu dalijamas į tris aukštus!]...; similmente la finestra sopra la porta grande nella 
nave del mazzo scavenzza il secondo ordine et piū scavezza el frontespicio della 
chiesa... io credo, s'esso fondatore fosse in vita, con manco fatica se li farebbe 
Conoscer et confessar li errori che per causa del tempo I'a commesso, e non di lui, 
percio che in guel tempo non era ancora la buona architettura in luce come alli 
nostri secoli.“ Pastebėtina, kad Vignola stengiasi pabrėžti horizontalumą net ten, 
kur frontonų aukštis sulyginamas. 

"9 Ibid., III, p. 316. 

jam buvo leista suprasti, kad nedera kelti tokių radikalių reikala- 
vimų ir geriau pasitenkinti pataisomis, pagrįstomis sveiku protu"?", 
jis surašė ataskaitą - tikrą diplomatijos šedevrą: jis esą apžiūrėjęs 
pastatą ir manąs, kad dviejų vietinių architektų, Terribilia ir „Te- 
odaldi“ (Domenico Tibaldi), piešiniai yra gana geri, turint galvo- 
je, kad jiems irgi teko susidurti su gotikiniu /mbasamento, kuris, 
šiaip ar taip, egzistuoja ir, tiesą sakant, nusipelno būti išsaugotas, 
nes jo statyba brangiai kainavusi, ir dar todėl, kad jame atsisklei- 
džia „tam tikri gražiausi, pagal ano laikmečio standartus, bruo- 
žai“ („bellissimi avertimenti, come pero comportavana guei Tem- 
pi, nelli guali egli fu edifficato“). Atsižvelgiant į šias aplinkybes, 
rašo toliau Palladio, abu projektai verti pagyrimo ir, „kadangi tu- 
rėjo būti gotikinio stiliaus, jie ir negalėjo atrodyti kitaip“ („che 
per essere opera todesca, non si poteva far altrimenti“). Yra ne 
vienas gotikinis pastatas, priduria jis su atlaidumu, būdingu pra- 
našesniems, - tai Šv. Morkaus katedra Venecijoje (laikyta gotikine 
ligi pat aštuonioliktojo amžiaus), Frarių bažnyčia, Duomo Mila- 
ne, Pavijos Kartūzų vienuolyno bažnyčia, Paduvos Santo bažnyčia, 
Orvjeto, Sienos ir Florencijos katedros, Paduvos kunigaikščių 
rūmai bei Salome* („manoma, kad jos interjeras didžiausias Euro- 
poje, o juk ji opera todesca“) ir Vičencos Visuomenės rūmai (Pa- 
lazzo Communale). Trumpai tariant, tokiomis aplinkybėmis Pal- 
ladio ir pats nebūtų padaręs nieko geresnio ir tik taupumo 
sumetimais siūlė atsisakyti raižytinių ornamentų (intagli) bei smai- 
lių (biramidi). Netrukus jis prieina prie reikalo: net ir i/mbasamen- 
to galima šiek tiek pakeisti sujaukus elementų tvarką („mover gual- 
gue parte di guello luoco a luoco“), o tikrai tobulas sprendimas 
įmanomas tik turint veikimo laisvę ir nepaisant nei imbasamento, 
nei ko kito. Tuomet - ir tik tuomet - jis pats imtųsi projekto; tačiau 
šis gana brangiai atsieitų.?* 


* Teismo rūmai Pallazzo della Ragione, vadinami Salone, kurių salė turi apie 
300 keturioliktojo amžiaus freskų. 

7! Ibid., III, p. 319. 

7* Ibid., III, p. 322 ir t. 

10. Andrea Palladio. Pirmasis Šv. Petronijaus bažnyčios fasado projektas 
(kontūrinis atspaudas). Bolonija, Šv. Petronijaus muziejus 


Galiausiai Palladio sutiko bendradarbiauti su Terribilia ir išsau- 
goti pamatinę konstrukciją tokią, kokia ji buvo, tikėdamasis ją vis 
dėlto šiek tiek pakeisti?3; jis net nusiuntė drąsesnį projektą — iš 
pradžių vieną, o po to dar du (10 ir 11 pav.).?4 Tačiau už tokį 
taikstymąsi vėliau brangiai sumokėjo. Kaip jau matėme, pradėjus 
įgyvendinti Palladio projektą, be kitų priekaištų, išsyk imta pro- 
testuoti dėl bandymų derinti tedesco ir vecchio.75 Galiausiai pasi- 
piktinimo kupiname atsakyme, kuriame be perstojo minimas Vit- 
ruvijus ir klasikinė antika, Palladio duoda valią savo ilgai 
tramdytam įniršiui prieš gotiką ir jos adeptus (netyčiom pripažin- 
damas, jog numatytieji is2basamento pakeitimai buvo kur kas ra- 
dikalesni negu jis, Palladio, iš pradžių leido suprasti). Į kaltinimą, 

73 Ibid., III, p. 332 ir t. 

74 Išspausdinta: O. Bertotti Scamozzi, Les būtimens et les desseins de Andrė 
Palladio, Vicenza, 1776-1783, IV, 18-20 il. Ketvirtojo brėžinio, kuriame pirmasis 
aukštas visiškai nepakeistas, bet priderintas prie viršutinių aukštų, rekonstruotų 
pagal paladiškąjį stilių, negalima priskirti pačiam Palladio; veikiau tai vienas 
kompromisinių pasiūlymų, kurį Palladio priėmė, norėdamas susitarti: „Io, Andrea 


Palladio, laudo il presente disegno.“ 
75 Gaye, op. cit., III, p. 395. 

11. Andrea Palladio. Kiti du Šv. Petronijaus bažnyčios fasado projektai 
(kontūrinis atspaudas). Bolonija, Šv. Petronijaus muziejus 


esą korintinį ir kompozicinį orderius jis uždėjęs ant gotikinio, Pal- 
ladio atsakė, kad projekte numatyta visiškai perdekoruoti apatinį 
aukštą ir po to jo nebebus galima vadinti „gotikiniu“ - lygiai taip, 
kaip gotikine nepavadinsi Loreto Šventųjų namų bažnyčios po to, 
kai šis pastatas buvo „uždengtas gerais ornamentais“. Tačiau kom- 
pozicinės visumos atžvilgiu, anot Palladio, kritikai pademonstra- 
vo apgailėtiną nesusigaudymą architektūroje: 


Aš nežinau, kurio vokiečių autoriaus veikaluose jie [t.y. kritikai] atrado 
architektūros apibrėžimą, pagal kurį tai ne kas kita, o visumos dalių si- 
metrija, kur kiekviena dalis yra tokių gerų proporcijų ir taip gerai sude- 
rinta su kitomis, — ir atvirkščiai, kad jų tarpusavio harmonija sukelia 
didingumo ir dermės įspūdį; tačiau gotikos stilių reikėtų vadinti nesusi- 
pratimu, o ne architektūra —- būtent tokios, o ne geros architektūros iš- 
moko šie specialistai.7* 


76 Ten pat, III, p. 396 ir t.: „ne so in che autori tedeschi habino mai veduto 
descrita larchitetura, gual non e altro che una proportione de membri in un corpo, 
cussi ben uno con gli altri e gli altri con Puno simetriati et corispondenti, che 
armonicamente rendino maesta et decoro. Ma la maniera tedescha si puo chiamare 
confusione et non architetura et guelle dee haver guesti valenthuomoni imparata, 
et non la buona.“ 


203 


ERWIN PANOFSKY. PRASMĖ VIZUALINIUOSE MENUOSE 


Paskelbus šį karą, dar ilgai vienų ir kitų diskutuota, tačiau ne- 
besiimta jokių veiksmų??, o laikinas paliaubas šiam mūšiui dėl 
fasado?? atnešė itin įdomi Milano architekto Pellegrino de? Pel- 


77 Dėl 1626 Girolamo Rainaldi pateikto projekto žr. Weber, op. cit., p. 43. Weberis 
nepaminėjo gerokai stilizuoto aštuonioliktojo amžiaus Mauro Tesi projekto (Šv. 
Petronijaus muziejus, nr. 27), analogiško Vidoni sukurtam Milano Duomo fasado 
projektui (reprodukuotas Tietze, Mitteilungen der kunstbist. Zentr.-Komm., 1914, 
p. 262). Apskritai paėmus, Palladio nesėkmė reiškė „modernistų“ pralaimėjimą; žr. 
anoniminį piešinį, pažymėtą I 580 data (Weber, IV il.), ir visus devynioliktojo 
amžiaus projektus (Šv. Petronijaus muziejus, nr. 22-24, 39-43, 47), dėl kurių žr. 
Weber, p. 60. Ilgainiui darbai visiškai sustojo. 

78 Devintojo dešimtmečio pradžioje, kai ginčai dėl fasado atslūgo, prasidėjo ne 
mažiau pagarsėjęs ir tam tikra prasme analogiškas mūšis dėl nebaigtos navos 
skliautų. 1 586 „kai kurių žmonių“ pasiūlymas ant gotikinių piliorių uždėti frizą ir 
architravą buvo vienbalsiai atmestas (kaip „non conveniente a guesta opera 
todescha“) ir nuspręsta, kad kryžminiai smailiųjų arkų skliautai yra vienintelis 
priimtinas sprendimas, „poi che non si crede, che guesti Todeschi in simil tempi di 
buona maniera habbino fatte volte daltra forma“ (Gaye, op. cit., III, p. 477 ir t., 
482 ir t.). 1587-1589 Terribilia perdengė vieną tarpą; bet kadangi jis laikėsi 
klasikinių, o ne gotikinių, proporcijų, jo skliautą gotikos šalininkai sukritikavo - iš 
dalies pagrįstai - kaip „pernelyg žemą“. Šios gotikinės frakcijos ruporu tapo Carlo 
Carazzi, pravarde II Cremona, siuvėjas, - Springeris ir Schlosseris (Kunstliteratur, 
p. 360) jį traktuoja kaip komišką personažą; tačiau plg. Weber, op. cit., p. 47 ir t., 
kuris jį gina, čia p. 76 ir t. išspausdintos ir Carazzi peticijos. Remdamasis visais 
įmanomais autoritetais, ypač Cesariano trianguliacijos teorija, Carazzi reikalavo 
aukštesnių skliautų ir galiausiai savo pasiekė. Du dalykai verti dėmesio: pirma, kad 
ypač pabrėžiamas Carazzi sugebėjimas įtikinti daugelį aristokratijos atstovų („multi 
gentilbomini principali della citta“, Gaye, III, p. 485); antra, kad abi pusės visiškai 
sutarė dėl vieno dalyko: esą gotikiniu stiliumi pradėta bažnyčia turi būti ir baigta 
gotikiniu stiliumi. „Se adungue V'arte ad imitatione della natura deve condure I'opere 
sue a fine, - sako Carlo Carazzi, - la chiesa di San Petronio si deve continuare et 
finire sopra li principii ed fondamenti, sopra li guali e comminciata“ („Kaip tikra 
tai, kad menas turi vadovautis gamta [tai yra vengti skirtingų rūšių maišymo), lygiai 
taip pat tikra tai, kad mes privalome tęsti ir baigti Šv. Petronijaus bažnyčios statybą 
pagal tuos principus ir maksimas, pagal kurias ji buvo pradėta“); būtent pagal 
„ordine chiamata da ciascuno ordine thedesco“. Bent jau čia jam visiškai pritarė ir 
Terribilia (Gaye, III, p. 492), kuris rašė: „Ouesta volta dovea essere d'ordine Tedesco 
et di arte composito, per non partorire V'esorbitanza di ponere un capello Italiano 
sopra un habito Tedesco“ („Šis skliautas turi būti iškeltas gotikiniu stiliumi, kad 
neatrodytų absurdiškai: itališka skrybėlė prie vokiško kostiumo“). Vienintelis 
skirtumas tas, kad Carazzi, teisingai jausdamas gotikines proporcijas, manė, kad 
statant reikia griežtai laikytis trianguliacijos taisyklės; tuo tarpu, pasak Terribilia, 
gotikinį stilių su kitais sieja tik „regole naturali“ (kuri reikalauja tiesių laikančiųjų 

legrini 1582 metų rugsėjo 25 dieną pateikta „galutinė ataskai- 
ta“. Ši ataskaita — tikras aiškumo etalonas - pradedama tuo, kad 
visi turimi projektai suskirstomi į tris grupes („vieni kiek įmany- 
dami mėgina laikytis gotikinio orderio, kuriuo buvo pradėta sta- 
tyba, kiti siūlo šį orderį pakeisti klasikine architektūra, dar kiti 
pateikia barbariškos poklasikinės architektūros ir klasikinio or- 
derio derinį“)??, o baigiama griežtu tvirtinimu, kad reikia laiky- 
tis „stiliaus grynumo“. Iš principo Pellegrino pritartų bažnyčios 
rekonstrukcijai iš pamatų „klasikiniu stiliumi“ (a forma di ar- 
chbitettura antica), kuris vienintelis grožį ir puošnumą derina su 
tvirtybe. Tačiau jeigu boloniečiai negali atsisveikinti su gotika, 
tuomet 


iš esmės būčiau linkęs laikytis šios [gotikinės] architektūros taisyklių (ku- 
rios, beje, yra daug priimtinesnės, negu kai kurie žmonės mano) ir geriau 
orderių nejungčiau vieno su kitu, kaip kai kas elgiasi.š9 


konstrukcijų, langų, bokštų ir pamatų linijų), tačiau gotikai visiškai nebūdinga 
„Iregole trovate dal'uso e dal'arte“. Vadinasi, atsižvelgiant į gamtos dėsnius, net ir 
gotikinis statinys privalo laikytis Vitruvijaus priesakų; tačiau atskirų pakeitimų 
(alterationi) atveju jis turi būti sutvarkytas pagal geriausius gotikinio stiliaus 
pavyzdžius, arba „dal propio edifficio, che si dovra continuare o emendare“. Vienoje 
vietoje —- kur kalbama apie cbiese tedesche ben fatte — Terribilia netgi pripažįsta 
vieną apibrėžtą proporcijų taisyklę (Gaye, op. cit., III, p. 493): „perchė si vede in 
tutte le chiese tedesche ben fatte, ed ancor delle antiche, le guali hanno piū d'una 
andata, che sempre dove termina I'altezza del una delle andate piū basse, ivi comincia 
la imposta della volta piū alta“ („visose gerai pastatytose vokiškose bažnyčiose, 
taip pat senovinėse itališkose, turinčiose daugiau negu vieną navą, galima pastebėti, 
jog aukščiausios [centrinės] navos skliautai prasideda aukštyje, atitinkančiame 
bendrą žemesniųjų [šoninių] navų aukštį“). 

72 Gaye, op. cit., III, p. 446: „Parte atendano a seguire piū che hano saputo 
Pordine Todesco, con il guale e incaminato !'opera, et altri guasi intendano a mutar 
detto ordine et seguire guello dell'architettura antica, et parte de'detti disegni sono 
uno composito di detta architettura moderna barbara con il detto ordine antico.“ 
Akivaizdu, kad Pellegrini projektų „katalogas“ sudarytas pagal tris galimų spren- 
dimų tipus, p. 193 ir t. Be to, jis pabrėžia, kad geri architektai, kurie iš tikrųjų 
perprato „ragione di essa fabricha Tedesca“, taikydami šį stilių itin uoliai stengėsi 
„Išvengti painiavos“. 

Š0 Ibid.: „A me piaceria osservare piū li precetti di essa architettura che pur sono 
piū raggionevoli de guello che altri pensa, senza compore uno ordine con V'altro, 
come altri fano.“ 

V 


Kai kuriose ką tik cituotose pastabose ir, beje, netgi tose, kurios 
jokiu būdu nėra palankios gotikiniam stiliui, juntame savotišką 
potekstę, kurios nederėtų išleisti iš akių šio triukšmingo ginčo kle- 
gesyje. Tas pats Terribilia, kuris neigia, kad gotikinei architektūrai 
būdingi kokie nors griežti estetiniai dėsniai, šneka apie „gerai pa- 
statytas gotikines bažnyčias“ (cbiese tedescbe ben fatte) ir, vadina- 
si, pripažįsta, jog tarp šio, jo manymu, peiktino stiliaus pastatų esa- 
ma ir pagirtinų egzempliorių. Pellegrino de? Pellegrini, laikydamas 
rekonstrukciją iš pagrindų al 'antica stiliumi visų geriausiu sprendi- 
mu ir apibūdindamas gotikos architektūrą kaip „barbarišką“, vis 
dėlto pripažįsta, kad „gotikos architektūros dėsniai, beje, yra daug 
praktiškesni, negu mano kai kurie žmonės“. Andrea Palladio, kuris 
nedvejodamas paskelbia visą gotikos architektūrą confusione [mai- 
šaliene], senajame imbasamento atranda tam tikrų susižavėjimo 
vertų idėjų, turint galvoje tai, kada jis buvo pastatytas“. Net ir Vig- 
nola, nors ir suirzęs, pareiškia, kaip pamename, kad senojo gotikos 
meistro, pradėjusio Šv. Petronijaus bažnyčios statybą, gausios klai- 
dos (kurias nūnai, 1547 metais, jis ir pats neabejotinai pripažintų), 
atsirado „ne dėl jo paties kaltės, o dėl laiko, kuriame gyventa; nes 
tame amžiuje geros architektūros dar neturėta kaip dabar“. 
Panašios pastabos, nepaisant dogmatiško jų priešiškumo goti- 
kai, signalizuoja apie atsiradimą požiūrio, kurį galima pavadinti 
istoriniu — istoriniu ta prasme, kad reiškiniai ne tik susiejami lai- 
ke, bet ir vertinami atsižvelgiant į „jy laikmetį“ - štai kodėl aš 
paskyriau tiek vietos diskusijai apie Šv. Petronijaus bažnyčios fa- 
sadą. Dabar galų gale pats laikas sugrįžti prie Giorgio Vasari. 
Vasari taip pat buvo istorinio mąstymo adeptas, faktiškai netgi 
tokio mąstymo pirmeivis — tai mąstymo būdas, kurį ir patį reikia 
vertinti „istoriškai“. Mums nepavyktų teisingai įvertinti Vasari me- 
todo prigimtį ir reikšmę, be atodairos jį prilyginant tam, ką mes, 
dvidešimtojo amžiaus žmonės, suprantame kaip „istorinį me- 
todą“*!: tačiau mes būtume lygiai taip pat neteisūs atkakliai pa- 


Š: Taip mano U. Scoti-Bertinelli, Giorgio Vasari Scrittore, Pisa, 1905, p. 134. 

brėždami - vėlgi iš dvidešimtojo amžiaus pozicijų — tik jo istorinį 
neadekvatumą, ar net neigdami jo istorines intencijas.3? 

Vasari istorijos sampratai, kuriai pritarė jo amžininkai ir „ben- 
draminčiai“, būdinga tai, kad joje vyrauja du iš esmės heteroge- 
niški principai, kurie išsiskyrė tik ilgoje ir daug pastangų pareika- 
lavusioje raidoje (beje, tokia raida būdinga visoms intelektinės 
veiklos sritims). Viena vertus, buvo reikalaujama tyrinėti reiški- 
nius glaudžiai susiejant juos su jų laiku ir vieta, kita vertus - inter- 
pretuoti reiškinių savaiminę vertę ir reikšmę. Šiandien mes jau nu- 
galėjome šių dviejų principų tarpusavio prieštaringumą (išryškėjusį 
tik aštuonioliktajame ir devynioliktajame amžiuje) ir nuoširdžiai 
tikime, kad „istorinis“ ir „teorinis“ meno tyrimo aspektai skiriasi 
savo metodais, tačiau priklauso vienas nuo kito ir siekia vieno ga- 
lutinio tikslo. Mes skiriame „meno istoriją“, apsiribojančią tam 
tikrų santykių, jungiančių atskirus kūrinius, tyrimu, nuo „meno 
teorijos“, kuri kritiniu ar fenomenologiniu požiūriu sprendžia 
bendrąsias problemas, kurios iškeliamos arba į kurias gilinamasi 
šiuose kūriniuose. Tik suvokdami šį skirtumą, mes galime naujai 
pažvelgti į jų sintezę, kuri gali būti nepaprastai vaisinga interpre- 
tuojant istorinį procesą ir atitinkamai nagrinėjant „menines pro- 
blemas“, ir atvirkščiai, ji gali pasitarnauti „menines problemas“ 
vertinant istoriniu požiūriu. 

Kita vertus, Vasari sampratoje - laikantis dabartinio požiūrio — 
suplakami du vienas kitam prieštaraujantys principai nežinant, 
kad tokio prieštaravimo apskritai esama: pragmatizmas, kuris 
kiekvieną individualų reiškinį aiškina kaip padarinį, turintį kon- 
krečią priežastį, ir visą istorijos procesą laiko vienas kitą „moty- 
vuojančių“ reiškinių seka, čia dera su dogmatizmu, pagrįstu ti- 
kėjimu absoliučia arba tobula „meno norma“ (perfetta regola 


82 Tokį argumentą prieš Scoti-Bertinelli pateikė L. Venturi, II gusto dei primitivi, 
Bologna, 1926, p. 118 ir t. Neseniai R. Krautheimeris („Die Anfange der Kunst- 
geschichtsschreibung in Italien“, Repertorium fūr Kunstwissenscbaft, L, 1929, 
p. 49 ir t.) aptarė Vasari vaidmenį dailės istorijos raidoje; tačiau į jo vertingą straipsnį 
čia neatsižvelgta dėl to, kad jis pasirodė vėlokai. 

dell'arte)Š3 ir kiekvieną individualų reiškinį vertinančiu pagal tai, 
kaip jis atitinka šią normą. Dėl šio priešybių suplakimo Vasari 
istorijos samprata neišvengiamai turėjo tapti teleologiška. Atskirų 
kūrinių seką jis buvo priverstas interpretuoti kaip daugybę mėgi- 
nimų kuo tobuliau įgyvendinti perfetta regola dell'arte, o tai reiš- 
kia, kad jis buvo priverstas girti arba peikti kiekvieną atskirą 
darbą pagal šio pasiektą perfezione laipsnį. 

Nesitikėkime, kad tokia meno istorijos samprata, taikoma „lai- 
kotarpiams“ ir „stiliams“, traktuos „gerumo“ ir „blogumo“ prieš- 
priešą tik kaip dviejų rūšių skirtumą; kad vietoj gilios prarajos 
tarp „viduramžių“ ir „renesanso“ meno pasirinks šiuolaikinę skir- 
tumo, išsitenkančio tęstinumo ribose, sąvoką; ir kad gilinsis į kiek- 
vieną individualų reiškinį remdamasi jo paties prielaidomis, o ne 
matuodama pagal absoliutų perfetta regola kriterijų. Vis dėlto Va- 
sari istorijos interpretacija neišsivertė - tegul ir netiesiogiai — be 
to, ką paprastai vadiname istorinio pateisinimo sąvoka, kadangi 
iš nesąmoningo motyvų dvilypumo, neleidžiančio aiškiai išskirti 
istorinio ir teorinio metodų, galop išsirutuliojo akivaizdus priešta- 
ravimas. Jeigu kiekvieno dailės kūrinio vertė matuojama pagal per- 
fetta regola kriterijų ir kartu manoma, kad šio „tobulumo“ galuti- 
nis rezultatas remiasi nenutrūkstama individualių kūrinių seka, 
kūrinių, kurių kiekvienas yra tarsi žingsnis iš anksto nulemtu ke- 
liu, tuomet šiuos žingsnius neišvengiamai reikia vertinti kaip dau- 
giau ar mažiau svarbią „pažangą“ (miglioramento).?4 Kitaip ta- 
riant, bendrasis kiekvieno laikotarpio pasiekimų lygis (pavyzdžiui, 
anot Vasari, atskaitą galima pradėti nuo viduramžių) laikytinas 
pagalbiniu vertinimo kriterijumi, pagal kurį kiekvienas dailės kūri- 
nys, kad ir koks „netobulas“, tampa palyginti pagirtinas. „Perfet- 


53 Vasari, II, p. 95: „...non si pud se non dirne bene e darle un po" piū gloria, che, 
se si avesse a giudicare con la perfetta regola dell'arte, non hanno meritato V'opere 
stesse“ („...privalome gerai atsiliepti apie juos ir parodyti šiek tiek daugiau pagarbos, 
negu to nusipelno patys kūriniai, kai imami vertinti pagal meno tobulumo kriterijų“ ). 

Š4 Plg., be daugybės kitų, tekstą, cit. n. 126, p. 222. 

ta regola“ kriterijų neišvengiamai papildo „natura di guei tempi“ 
kriterijus: reikia atsižvelgti į tai, kad kiekvieną dailininką varžo 
istorinės sąlygos, kurių negalima pakeisti, ir todėl istoriniu po- 
žiūriu jo kūrinį reikia vertinti teigiamai, net jeigu tas pats kūrinys 
estetiniu-dogmatiniu požiūriu yra smerktinas. 

Šitaip galime suprasti tai, kas iš pirmo žvilgsnio atrodė keista: 
kad radikaliausi gotikos stiliaus oponentai patys pirmieji suvokė 
būtinybę įžvelgti reliatyvią vertę tų reiškinių, kurie, regis, neturi 
jokios absoliučios vertės; ir kad iš to paties priešiškumo, iš kurio, 
kaip matėme, gimė pirmasis stilistinis viduramžių dailės apibūdi- 
nimas, gimė ir pirmasis istorinis jos įvertinimas. Taipgi galime su- 
prasti, kad pirmasis istorinis gotikos stiliaus įvertinimas skambėjo 
kaip atsiprašymas už vargšą dailininką, anais laikais taip ir nesu- 
gebėjusį sukurti nieko geresnio, atsiprašymas už vargšą istoriką, 
kuris privalo pažinti, tiksliau, pripažinti tokius netobulus pasta- 
tus, skulptūras bei paveikslus. 

Vasari, didžiausias gotikos priešas, ir tas maloningai pagiria 
vieną kitą brandžiųjų ir vėlyvųjų viduramžių dailės ir archi- 
tektūros paminklą.?5 Už tai jis buvo apkaltintas „stebėtinu ne- 
nuoseklumu“, kurį esą galima paaiškinti tik jo regioniniu patrio- 
tizmuŠ“: tačiau Vasari nenuoseklus tik tiek, kiek jo meninio 
mąstymo pagrindai, žvelgiant dabartiniu požiūriu, buvo priešta- 
ringi. Teigiamai atsiliepdamas apie vieną kitą gotikinį pastatą, 
bet apskritai smerkdamas gotikinę architektūrą, jis nėra labiau 
nenuoseklus kaip kalbėdamas apie daugelį ankstyvųjų tapytojų 
ar skulptorių ir nurodydamas, kad jų kūriniai, „nors šiais laikais 
jų nebegalime vadinti gražiais“, „anuomet buvo nuostabūs“ ir 
vienaip ar kitaip prisidėjo prie menų atgimimo.*7 Reikalas tas, 


Š5 Frey, p. 486: „...fece Arnolfo il disegno et il modello del non mai abbastanza 
lodato tempio di Santa Maria del Fiore...“ Taip pat, pavyzdžiui, plg. Frey, p. 199, 
apie S. M. iš sul Monte, arba Erey, p. 196, apie Šv. Apaštalų (SS. Apostoli) bažnyčią 
ir jos ryšį su Brunelleschi. 

Š6 Frey, p. 7I, n. 48. 

87 Žr., pavyzdžiui, tekstą apie Cimabue piešybą (cit. p. 177) arba tekstus apie 
Arnolfo di Cambio architektūros patobulinimą (cit. n. 124 ir 126, p. 221 ir 222). 

kad jo vertinimai, kurie neliečia jo paties gyvenamojo meto di- 
džiųjų kūrinių, gali būti ir reliatyvūs, ir absoliutūs; o išskirtiniu 
atveju, kai jis ypatingai giria ankstyvesnį kūrinį, pavyzdžiui, Flo- 
rencijos katedros kupolą ir žibintą kaip „nepakartojamus“, jis 


rūpestingai pabrėžia, kad šis atvejis - išimtinis: „vis dėlto neturė- 


tume spręsti apie visumos tobulumą pagal vieną gerą detalę“ 33 


Tik mūsų laikais, o ne šešioliktajame amžiuje įžiūrime prieštara- 
vimą, kai tas pats autorius, vienoje pastraipoje giriantis Arnolfo 
di Cambio katedros maketą, kuris (pagal ano meto nuostatas) 
„neturėtų būti taip aukštai vertinamas“, kitur kaltina tą patį Ar- 
nolfo ir jo jaunesnį kolegą Giotto už visą tą stilių mišinį ir iškrai- 
pytas proporcijas, kurios (pagal perfetta regola dell'arte) sudaro 
gotikos esmę. Ši painiava ir nukrypimai išsisklaidė tik po to, kai 
„gran Filippo Brunelleschi“ vėl atrado klasikinius matmenis ir 
orderius.3? Tačiau net Brunelleschi nepasiekia perfezione lygio, 


58 Cit. n. 90, p. 21 I. 

89 Vasari, II, 103: „Perchė prima con lo studio e con la diligenza del gran 
Filippo Brunelleschi Varchitettura ritrovo le misure e le proporzioni degli antichi, 
cosi nelle colonne tonde, come ne“* pilastri guadri e nelle cantonate rustiche e 
pulite, e allora si distinse ordine per ordine, e fecesi vedere la differenza che era 
tra loro“ (Didžiojo Filippo Brunelleschi studijų ir darbštumo dėka architektūra 
pagaliau ir vėl panaudojo antikinių autorių matmenis ir proporcijas, apvalias 
kolonas, keturkampius piliorius, rustuotą ir lygią kampų apdailą; tuomet orderiai 
buvo atskirti vienas nuo kito, ir išryškėjo jų ypatumai“). Savo paties Gyvenime 
(Vasari, II, p. 328) Vasari teigia, kad iki jo laikų architektūra buvusi visiškai 
degradavusi ir žmonės neišmintingai paklodavę daug pinigų, „facendo fabbriche 
senza ordine, con mal modo, contriste disegno, con stranissime invenzioni, con 
disgraziatissima grazia, e con peggior ornamento“ („statydami pastatus be jokios 
tvarkos, blogais metodais, pagal apgailėtinus projektus, su keisčiausiomis 
išmonėmis, kerėpliška plastika ir dar prastesne puošyba“). Vėliau, vėl girdamas 
Brunelleschi, kad atrado antikinius orderius, Vasari priduria, kad Brunellesch: 
laimėjimai buvo juo didesni todėl, kad „ne' tempi suoi era la maniera Tedesca in 
venerazione per tutta Italia e dagli artefici vecch: exercitata“ („jo laikais visoje 
Italijoje buvo didžiai vertinamas senųjų meistrų naudojamas vokiškas stilius“). 
Pirmajame Gyvenimų leidime į tokių pasibjaurėtinų pavyzdžių sąrašą vis dar 
įtraukiama Florencijos katedra ir Šv. Kryžiaus bažnyčia (Vasari, II, p. 383); 
antrajame leidime šie pastatai perkelti į naujai įterptą „Arnolfo di Cambio 
gyvenimą“ (plg. toliau, p. 221) ir todėl išbraukti iš juodojo sąrašo. 

kadangi nuo to laiko meninės vertės standartai tapo dar aukš- 
tesni.?? 

Svarbiausia, ir pats Vasari pripažino šią savitą reliatyvumo at- 
mainą. Pavyzdžiui, „Antrosios dalies pratarmėje“ jis rašo: 


Šrai kodėl tuo metu gyvenę meistrai, kurių [Gyvenimus] įdėjau į pirmąją 
knygos dalį, nusipelno pagyrimo ir pagarbos, kurios verti jų kūriniai, 
juolab kad jie - kaip ir anų laikų architektų bei tapytojų kūriniai —- 
nesusilaukė pagalbos iš ankstesniųjų laikų ir turėjo patys prasiskinti 
kelią; o pradžia, kad ir kokia menka, visuomet nusipelno nemenko pa- 
gyrimo.?! 


Ir galbūt dar aiškiau: 


Vargu ar leisčiau kam nors patikėti, jog esu toks kvailas ir neišmanėlis, 
kad nežinočiau, jog Giotto, Andrea Pisano, Nino ir visų kitų, kuriuos 
draugėn sudėjau į pirmąją dalį dėl stilistinių panašumų, kūriniai, paly- 
ginti su vėliau dirbusiųjų kūriniais, nenusipelno ypatingo ar net vidutinio 
pagyrimo; ar kad to nesuvokiau girdamas juos. Tačiau prisiminus anų 
laikų sąlygas, kai trūko amatininkų ir buvo sunku surasti gerų pagalbi- 


399 Vasari, II, p. 105: „Nondimeno elle si possono sicuramente chiamar belle e 
buone. Non le chiamo gia perfette, perchė veduto poi meglio in guest'arte, mi pare 
poter ragionevolmente affermare, che la mancava gualcosa. E sebbene e'v'ė gualche 
parte miracolosa, e della guale ne' tempi nostri per ancora non si ė fatto meglio, ne 
per avventura si fara in guei che verranno, come verbigrazia la lanterna della cu- 
pola di S. Maria del Fiore, e per grandezza essa cupola...: pur si parla universalmente 
in genere, e non si debbe dalla perfezione e bont d'una cosa sola argumentare 
Veccellenza del tutto.“ („Vis dėlto juos [Brunelleschi kartos kūrinius], be abejonės, 
galima vadinti gražiais ir gerais. Tačiau aš ir toliau nevadinu jų tobulais, kadangi 
vėliau šioje meno srityje sukurta kur kas geresnių pavyzdžių, ir, man regis, galiu 
pagrįstai tvirtinti, kad jiems šio to stinga. Ir nors kai kurios jų dalys tokios 
stebuklingos, kad ir mūsų laikais nieko geresnio nepadaryta ir vargu ar bus padaryta 
ateityje, kaip Gėlių Švč. Marijos bažnyčios kupolo žibintas bei pats kupolas, turint 
galvoje jo dydį... Tačiau mes kalbame apskritai, ir todėl neturėtume spręsti apie 
visumos pranašumą pagal vieną gerą ir tobulą pavyzdį“.) 

21 Vasari, II, p. I00: „Laonde gue' maestri che furono in guesto tempo, e da me 
sono stati messi nella prima parte, meriteranno guella lode, e d'esser tenuti in guel 
conto che meritano le cose fatte da loro, purchė si consideri, come anche guelle 
degli architetti e de? pittori de gue' tempi, che non ebbono innanzi ajuto ed ebbono 
a trovare la via da per loro; e il principio, ancora che piccolo, e degno sempre di 
lode non piccola.“ 

ninkų, juos reikia laikyti ne tik gražiais, kaip pats esu juos pavadinęs, bet 
1r stebuklingais...? 


Pagaliau paties Vasari Gyvenimo pabaigoje randame keletą sa- 
kinių, kuriuos, turint omenyje jų kontekstą, reikėtų laikyti galuti- 
niu įsitikinimu: 


Tiems, kuriems atrodo, jog aš pernelyg išgyriau kurį nors meistrų, seno- 
vės ar šiuolaikinį, ir kurie, senuosius meistrus lygindami su dabartiniais, 
galbūt šaiposi iš pirmųjų, nežinau, ką dar galėčiau atsakyti be to, kad 
mano tikslas visuomet buvo girti ne absoliučiai, o, kaip sakoma, reliaty- 
viai (101 semplicemente ma, come s'usa dire, secondo cbė), atsižvelgiant 
į vietą, laiką ir kitas panašias aplinkybes; ir iš tiesų, nors Giotto anais 
laikais ir buvo itin garbinamas, nežinau, kaip žmonės būtų vertinę jį ir 
kitus senovės meistrus, jeigu jie gyventų Buonarotti laikais; tačiau šio 
amžiaus, kuriame pasiekta aukščiausia tobulybės viršūnė, žmonės nebūtų 
tuo, kas jie yra, jei tie kiti nebūtų pirma mūsų buvę tuo, kas jie buvo.?3 


Reikėjo šiek tiek laiko, kad šis atsiprašymą primenantis pripaži- 
nimas virstų pozityviu istorinės tiesos teiginiu.?4 Tačiau Vasari aiš- 


22 Vasari, II, p. 102: „Ne voglio che alcuno creda che io sia si grosso, ne di si 
poco giudicio, che io non conosca, che Ie cose di Giotto e di Andrea Pisano e 
Nino e degli altri tutti che per la similitudine delle maniere ho messi insieme nella 
prima parte, se elle si compareranno a guelle di color, che dopo loro hanno operato, 
non merieranno lode straordinaria ne anche mediocre. Ne ė che io non abbia cio 
veduto, guando io gli ho laudati. Ma chi considerara la gualita di gue* tempi, la 
carestia deglia artefici, la difficulta de? buoni ajuti, le terra non belle, come ho 
detto io, ma miracolose.“ Dėl žodžio „miracolose“ plg. tekstą, cit. n. 90, p. 21 I. 

23 Vasari, VII, p. 726: „A coloro, ai guali paresse che io avessi alcuni o vecchi 
o moderni troppo lodato e che, facendo comparazione da essi vecchi a guelli di 
guesta eta, se ne ridessero, non so che altro mi rispondere; se non che intendo 
avere sempre lodato, non semplicemente, ma, come s'usa dire, secondo chė, e 
avuto rispetto ai luoghi, tempi ed altre somiglianti circostanze. E nel vero, come 
che Giotto fusse, poniamo caso, ne' suoi tempi lodatissimo: non so guello, che di 
lui e d'altri antichi si fusse detto, se fussi stato al tempo del Buonarroto - oltre 
che gli uomini di guesto secolo, il guale ė nel colmo della perfezione, non sarebbono 
nel grado che sono, se guelli non fussero prima stati tali e guel, che furono, innanzi 
a noi“ (cit. iš L. Venturi, op. cit., p. 118). 

24 Giovanni Cinelli istorinės tiesos postulatą aiškiai suformulavo Francesco 
Bocchi'o Le Bellezze della Citta di Firenze, Florence, 1677, p. 4, „Įvade“: „Onde 
per il fine stesso della Legge, cioė di dare „ius suum unicuigue“, siccome non 
istimero bene le cose ordinarie doversi in estremo lodare, cosi i0 non potro 

kiai atskirtos sąvokos „gražu“ ir „stebuklinga“ bei nuolatinės 
nuorodos į istorinį secondo cbė - terminą, kuris akivaizdžiai pasi- 
skolintas iš scholastinio skirstymo į simpliciter arba per se ir se- 
cundum guid, tai yra į „absoliučius teiginius“ ir „kieno nors at- 
žvilgiu reliatyvius teiginius“ - mums padeda suprasti, kad gotikinis 
Vasari sukurtas rėmas nėra toks jau paradoksalus, kaip pasirodė 
iš pirmo žvilgsnio. Visų pirma tai svarbus žingsnis nuo gotikinio 
palikimo pripažinimo iki spontaniško gotikinio stiliaus kūrinio at- 
siradimo, ir net conformita principas nepajėgus paaiškinti mūsų 
mažąjį paminklą. 

Sratydami Milano Tiburio, dailininkai susidūrė su problema, 
kaip išsaugoti stiliaus vieningumą ir kartu prie turimos navos pri- 
statyti naują bokštą, tai yra kaip suderinti du techniniu požiūriu 
vienarūšius elementus, bet vieną seną, kitą naują. Vasari iškėlė sau 
uždavinį išsaugoti stiliaus vienybę, jau egzistuojančiam piešiniui 
pridėdamas naują rėmą, tai yra derindamas du elementus, seną ir 
naują, tačiau techniniu požiūriu skirtingų rūšių. Tiburio atveju pro- 
blemą, kaip liudija šaltiniai, sudarė tik formalaus atitikimo klausi- 
mas; tikėtasi, kad naujojo Tiburio stilius bus toks pat „gotikinis“, 
kaip ir senosios navos. Tačiau Cimabue menas, anot paties Vasari, 
buvo ne gotikinis, o „bizantinis“ („nors jis [Cimabue| ir sekė grai- 
kus, vis dėlto smarkiai ištobulino [piešimo] meną“?>); vis dėlto 
daugiausia dėmesio Vasari skyrė ne stilistiniam conformita, kas 
aiškiai matyti iš to, kad jis nevengė savo sukurto viduramžiško 
portalo arką papuošti vienu iš savo medžio raižinių, įkomponuotu 
į patį šiuolaikiškiausią kartušą, koks tik jam išėjo. 


anche sentir biasimare il disegno di Cimabue benchė lontano dal vero, ma devesi 
egli molto nondimeno commendare per esser stato il rinuovatore della pittura“ 
(„Tad atsižvelgus į šio įstatymo raison d'ėtre, pagal kurį dera suteikti ius suum 
unicuigue, man regis, neteisinga pernelyg girti eilinius dalykus; bet podraug aš 
negaliu klausyti, kai žmonės kritikuoja Cimabue piešinį, nors jis anaiptol nėra 
tikslus; vis dėlto Cimabue reikia pagirti vien už tai, kad reformavo tapybą“). Šį 
reikalavimą pateisinti Cimabue sąlygojo, žinoma, tie patys svarstymai, kurie 
paskatino Vasari suprojektuoti Cimabue priskiriamam piešiniui „istorinį“ rėmą. 

95 Frey, p. 392: „...se bene imitO guei greci, aggiunse molta perfezione all'arte....“ 

Tad sumanymas įdėti Cimabue piešinį į viduramžišką rėmą iš es- 
mės skiriasi nuo sumanymo prie gotikinės bažnyčios pristatyti goti- 
kinį bokštą; pastaruoju atveju siekiama tam tikro meno kūrinio op- 
tinio vientisumo, o pirmuoju atveju vientisumo idėja pranoksta ne 
tik rūšinius skirtumus (figūrinis atvaizdas ir architektūrinis deko- 
ras), bet ir stiliaus skirtumus („gotikinis“ ir „bizantinis“). Čia išryš- 
kėjęs principas - veikiau istorinis negu estetinis — išties dominuoja 
Vasari Gyvenimuose, kur atskleidžiama architektūros, skulptūros 
ir tapybos pari passu raida ir pirmą kartą nustatomas jų bendrasis 
vardiklis. Būtent Vasari pirmasis?“ pareiškė, kad visi šie menai yra 
to paties tėvo, „kompozicinio piešinio“, vaikai, commune padre delle 
tre arti nostre, architettura, scultura et pittura?? „tokiu būdu diseg- 
mo sąvokai suteikdamas ontologinę aureolę (prie kurios jo įpėdi- 
niai, tokie kaip Federico Zuccari bei daugelio akademijų atstovai, 
pridėjo dar ir metafizinę)?š, bet sykiu įtvirtindamas tai, ką mes pri- 
imame kaip savaime suprantamą dalyką: vadinamųjų vizualinių 
menų arba, siauriau, dailiųjų menų vidinį bendrumą. 

Žinoma, Vasari šią triadą išrikiuoja pagal tam tikrą hierarchiją. 
Jis, kaip ir dauguma jo pirmtakų bei amžininkų, manė, kad archi- 
tektūros menas, būdamas nevaizduojamasis, yra viršesnis už vaiz- 
duojamąją dailę; o senąjį ginčą tarp skulptūros ir tapybos išspren- 
dė pastarosios naudai, mat pats buvo tapytojas.?? Kita vertus, jis 


28 Mintį, kad skulptūra ir tapyba, nors ir skiriasi, yra „giminingi menai“ ir 
turėtų išspręsti savo šeimyninius ginčus, išreiškė Alberti, jį palaikė Benedetto 
Varchi (laiško, cit. n. 99, p. 214-215, adresatas), taip pat ir pats Vasari. Tačiau 
iki Vasari niekas neakcentavo - ir apskritai neminėjo - prigimtinės trijų „vizualinių 
menų“ giminystės ir nenagrinėjo jų vienoje knygoje. 

27 Frey, p. 103 ir t. Pirmajame 1550 m. leidime dar nėra teksto apie disegno 
(Frey, p. 103-1I07), jis įtrauktas (anot Frey'aus, Vincenzo Borghini'o raginimu 
ir su jo pagalba) į antrojo 1568 m. leidimo „Įvadą“. Tačiau Vasari apibūdino 
disegno kaip trijų menų „tėvą“ dar 1546 m. („Laiškas Benedetto Varchi“, cit. 
n. 99, p. 2I4-21 5. 

28 Plg. E. Panofsky, Idea (Studien der Bibliothek Warburg, V), Leipzig-Berlin, 
1924, P. 47 II t., 104. 

29 G. Bottari ir S. Ticozzi, Raccolta di lettere sulla pittura, scultura ed ar- 
chbitettura, Milan, 1822-1825, p. 53 (architektūra viršesnė už tapybą ir skulptūrą), 
ir p. $7: „E perchė il disegno ė padre di ognuna di gueste arti ed essendo il dipingere 

visuomet nedvejodamas laikėsi tvirtos nuomonės, kad visi dailieji 
menai remiasi tuo pačiu kūrybiniu principu ir, vadinasi, jų raida 
paralelinė. Būdamas ištikimas savo „Įvado“, kuriame architektūra, 
skulptūra ir tapyba pirmą kartą nagrinėjamos viename traktate, 
nuostatoms, apie šiuos menus jis nuolat kalba kaip apie gueste tre 
arti, skiria vienodai dėmesio atitinkamiems jų atstovams ir nieka- 
da neužmiršta pabrėžti jų bendro istorinio likimo. Vasari „goti- 
kinį“ rėmą galėtume dar geriau suvokti, jeigu sugebėtume parody- 
ti, kad Cimabue piešinio figūrinis stilius ir rėmo architektūros stilius 
Vasari istorijos sampratoje užima tą pačią vietą. 

Kaip žinia, ši istorijos samprata pagrįsta evoliucijos teorija, pa- 
gal kurią istorinę meno ir kultūros „pažangą“ sudaro trys iš anks- 
to nulemti - vadinasi, tipiški'?“ 
vioji pakopa, atspindinti trijų menų kūdikystę!“!, kada išryškėja 
tik jų „apmatai“ (abozzo)'?*: antroji, pereinamoji pakopa, kurią 
galima palyginti su paauglyste, kai padaryta didelė pažanga, tačiau 
dar nepasiekta visiška tobulybė'“3; ir galiausiai brandos pakopa, 
kai menas „pasiekia tokias aukštumas, jog žmogus veikiau baimi- 
niesi nuosmukio negu tikiesi tolimesnės pažangos“.!94 


— tarpsniai (etd): pirmoji, primity- 


e disegnare piū nostro che loro“; vertimas į vokiečių kalbą: E. Guhl, Kūnstlerbriefe, 
2-as leid., Berlin, 1880, I, p. 289 ir t. 

199 Vasari, II, p. 96: „...giudico che sia una proprieta ed una particolare natura 
di gueste Arti, le guali da uno umile principio vadano a poco a poco migliorando, 
e finalmente pervengano al colmo della perfezione. E guesto me lo fa credere il 
vedere essere intervenuto guasi guesto medesimo in altra faculta; che per essere 
fra tutte le Arti liberali un certo chė di parentado, ė non piccolo argumente che 
e'sia vero“ („...aš manau, kad ypatinga ir tik jiems būdinga šių menų prigimtis 
skatina juos žingsnis po žingsnio tobulėti; kukliai pradėję, jie galų gale pasiekia 
tobulybės aukštumas; tuo įsitikinau matydamas, kad beveik toks pat procesas 
vyksta ir kitose srityse - o tai nemenkas argumentas, patvirtinantis tiesą, kad visi 
laisvieji menai tam tikra prasme yra giminingi“). 

I9I Vasari, II, p. 103: „Ora poi che noi abbiamo levate da balia, per un modo 
di dir cosi fatto, gueste tre Arti, e cavatele dalla fanciullezza, ne viene la seconda 
eta, dove si vedra infinitamente migliorata ogni cosa“ („O dabar, po to, kai šiuos 
tris menus atjunkėme ir išauginome iš kūdikystės, atėjo kitas jų amžius, kada 
visame kame bus matyti begalinė pažanga“). 

102 Vasari, II, p. 102. 

193 Vasari, II, p. 95. 

104 Vasari, II, p. 96. 

Klasikiniams istoriografams ypač patiko mintis - kurios gausūs 
variantai, tarp kitko, būdingi ir viduramžiams, - kad valstybės 
ar tautos evoliuciją galima lyginti su žmogaus gyvenimo tarps- 
niais.!95 Norėdamas išrasti savo periodizacijos sistemą, Vasari 
turėjo valstybės ar tautos sąvoką pakeisti intelektualinės bei, siau- 
resne prasme, meninės kultūros sąvoka: tačiau net ir šiuo po- 
žiūriu impulsą jam suteikė romėnų istorikai.!?* Tiesą sakant, 
mums žinomas autorius, kuriuo Vasari daugiausia rėmėsi: tai L. 
Anėjas Floras, kurio veikalas Epitome rerum Romanarum į italų 
kalbą išverstas ir išleistas 1 546 metais Romos istoriją Floras pe- 
riodizuoja taip: 


Jei į Romos valstybę pažvelgtume kaip į gyvą būtybę ir apibendrintume 
visą romėnų gyvenimą - nuo ko jie pradėjo, kaip augo, kaip pasiekė 


TOS Plg. Schlosser, Kunstliteratur, p. 277 ir t. Sistemingai tyrinėti įvairius atvejus, 
kai istoriniai laikotarpiai lyginami su žmogaus gyvenimo tarpsniais, yra svarbu 
dar ir todėl, kad J.A. Kleinsorge's disertacijoje Beitrūge zur Geschichte der Lebre 
vom Parallelismus der Individual- und Gesamtentwicklung, Jena, 1900, yra gana 
prieštaringų teiginių. Klasikiniai istorikai šį palyginimą (kurį jau Kritolajus laiko 
savaime suprantamu) taiko Romos valstybei; krikščionybės eros autoriai (kai jie 
kalba tarp savęs, o ne kaip Laktancijus polemizuoja su romėnų autoriais) jį taiko 
visam pasauliui, „krikščionybei“ (pvz., saksonų „Pasaulio kronika“, Mon. Ger. 
Dtscb. Chbroniken, II, p. 115) arba Bažnyčiai. Panašiai ir Opikinas Kanistrietis 
[nuo šiol žr. R. Salomon, Opicinus de Canistris, Weltbild und Bekenntnisse eines 
Avignonesischen Klerikers des 14. Jabrbunderts, London, 1936, p. 185 irt., 221 
ir t.] teigia, kad nuo šv. Petro iki pirmojo Bažnyčios tūkstantmečio pabaigos valdę 
du šimtai popiežių: pirmieji penkiasdešimt sudaro Bažnyčios pueritia; antrieji 
penkiasdešimt - jos iwventus; tretieji penkiasdešimt - senectus; o paskutinieji 
penkiasdešimt - senium. Žmogaus gyvenimo dalijimas ketvirčiais, pasirinktas dėl 
analogijos su metų laikais, pradais ir temperamentais (žr. F. Boll, „Die Lebensal- 
ter“, Jabrbūcber fūr das klassische Altertum, XVI, 1913, p. 89 ir t.), galimas tik 
vidutinį amžių dalijant į adolescentia ir maturitas ar iuventus arba senatvę dalijant 
į senectus ir senium. 

196 Pavyzdžiui, Velėjus Paterkulas savo veikalo Historia Romana (I, 17) pir- 
mosios dalies išvadose, kalbėdamas apie kiekvieno sužydėjimo trumpalaikiškumą, 
pastebi: „Hoc idem evenisse grammaticis, plastis, pictoribus, sculptoribus guisguis 
temporum institerit notis, reperiet, eminentiam cuiusgue operis artissimis tem- 
porum claustris circundatam“ („Žvelgiant į skiriamuosius laikotarpių bruožus 
išryškėja, kad tą patį galima pasakyti ir apie filologus, skulptorius, tapytojus ir 
raižytojus, tai yra, kad visose veiklos srityse dideli laimėjimai pasiekiami per 
nepaprastai trumpą laiko tarpą“). 

brandaus suklestėjimo ir paskui pamažu seno, - galėtume išskirti ketu- 
ris tarpsnius arba pakopas. Pirmasis gyvenimo tarpsnis, valdant kara- 
liams, truko apie du šimtus penkiasdešimt metų, kai jie gynė nuo kai- 
mynų savo motiną; tai būtų jų vaikystė. Kitas gyvenimo tarpsnis apima 
dar du šimtus penkiasdešimt metų, valdant konsulams Brutui bei Kola- 
tinui ir Apijui Klaudijui bei Kvintui Flavijui, kai jie užkariavo Italiją; 
šiuo laikotarpiu aktyviausiai reiškėsi vyrai ir kariai, tad šį tarpsnį gali- 
ma pavadinti romėnų paauglyste. Toliau eina du šimtmečiai iki Augus- 
to, kai jie pavergė visą pasaulį; tai imperijos jaunystė ir tarsi jos tikroji 
branda. Nuo Augusto iki mūsų dienų prabėgo truputį mažiau negu du 
šimtai metų. Per tą laiką [romėnų valstybė] seno, jų jėgos išseko, nes 
imperatoriams stigo veiklumo, tačiau jie sutelkė savo jėgas Trajanui val- 
dant, ir senoji imperija, priešingai visų pranašystėms, vėl atgyja, tarsi 
atgavusi savo jaunystę.!“7 


Tačiau palyginus Vasari pažiūras su Floro ir kitų Romos isto- 


I08 


rikų nuo Saliustijaus iki Laktancijaus pažiūromis!““, stulbina vie- 


nas esminis skirtumas. Floro ir Saliustijaus koncepcijoje žmogaus 


107 Epitome rerum Romanarum, „Pratarmė“; plg. Schlosser, Kunstliteratur, 
p- 277: „Šiguis ergo populum Romanum guasi hominem consideret totamgue 
eius aetatem percenseat, ut coeperit, utgue adoleverit, ut guasi ad guendam iuven- 
tae florem pervenerit, ut postea velut consenuerit, guattuor gradus processusgue 
eius inveniet. Prima aetas sub regibus fuit, prope ducentos guinguaginta per annos, 
guibus circum ipsam matrem suam cum finitimis luctatus est. Haec erit eius 
infantia. Seguens a Bruto Collatinogue consulibus in Appium Claudium Guintum 
Flavium consules ducentos guinguaginta annos patet: guibus Italiam subegit. Hoc 
fuit tempus viris armisgue incitatissimum: ideo guis adolescentiam dixerit. Dehinc 
ad Caesarem Augustum ducenti anni, guibus totum orbem pacavit. Haec iam 
ipsa iuventa imperii et guaedam guasi robusta maturitas. A Caesare Augusto in 
saeculum nostrum haud multo minus anni ducenti: guibus inertia Caesarum guasi 
consenuit atgue decoxit, nisi guod sub Traiano principe movet lacertos et praeter 
spem omnium senectus imperii, guasi reddita iuventute, revirescit.“ 

198 Div. Inst., VII, 15, 14 ir t. (Corp. Script. Eccles. Lat., IX, 1890, p. 633). 
Laktancijaus periodizacija remiasi Seneka (juo galbūt rėmėsi ir Floras); tačiau 
didžiausią įtaką jam, be abejonės, padarė Saliustijus, pasak kurio, Romos imperijos 
smukimas prasidėjęs nuo galutinio Kartaginos nugalėjimo. Ši teorija paaiškina, 
kodėl Laktancijus tapatina - kaip ir Seneka - „brandos pradžią“ su Pūnų karų 
pabaiga ir vis dėlto teigia, kad prima senectus taip pat prasidėjo nuo šio įvykio. 
Jam, žinoma, nerūpi periodizacijos problema; jam knieti tik įrodyti, kad pagonių 
istorikai patys pripažino neišvengiamą Romos imperijos žlugimą. Plg. puikų 
F. Klingnerio straipsnį „Ueber die Einleitung der Historien Sallusts“, Hermes, 
LXII!, 1928, p. 165 ir t. 

gyvenimo branda robusta maturitas labai logiškai pereina į senat- 
višką sukriošimą, Laktancijus net parodo, kad po senatvės ateina 
antroji vaikystė ir galų gale mirtis, tuo tarpu Vasari brėžia istori- 
nių procesų ir žmogaus gyvenimo tarpsnių paralelę tik iki „tobu- 
los“ brandos: iš keturių Floro pateiktų gyvenimo pakopų (infantia, 
adolescentia, maturitas, senectus) jis pripažįsta tik tris pirmąsias, 
kurioms būdinga kylanti linija. 

Panašių bandymų išvengti nemalonių išvadų, išplaukiančių iš 
[istorinio proceso] palyginimo su žmogaus gyvenimo tarpsniais, 
pasitaiko ir kitų autorių veikaluose: tačiau visuomet galima nuro- 
dyti tokių bandymų motyvus. Pavyzdžiui, tiek Tertulianas, tiek 
šv. Augustinas biologinę paralelę veda tik iki brandos amžiaus, bet 
ne toliau; tačiau Tertulianas taip elgiasi todėl, kad „parakletinį“ 
laikotarpį laiko amžina tobulybe; tuo tarpu šv. Augustinas - todėl, 
kad negali pripažinti, jog Dievo miesto augimas galėtų baigtis se- 
natve ar net mirtimi.'?? 

Tuomet kodėl Vasari neigė - ar bent jau ignoravo - nykimą, 
kurio reikalauja pati gamta? Atsakyti galima taip: jo istorinis 
mąstymas buvo pagrįstas dogma, nors ir ne teologine. Tai nepaju- 
dinamas humanisto įsitikinimas, kad klasikinė civilizacija žuvo dėl 
fizinio smurto ir fanatiškos priespaudos, tačiau po nepilno tūks- 
tantmečio ją „atgaivino“ spontaniškas et moderna sąjūdis. Vasa- 
ri ir jo amžininkams atrodė neįmanoma suderinti šį įsitikinimą su 
natūralaus senėjimo ir mirties sąvoka - jiems tai buvo taip pat 
neįmanoma, kaip ir mintis apie didžiųjų pakilimo ir smukimo lai- 
kotarpių ciklišką kaitą (ši mintis kaip vizija švystelėjo Giordano 


IIO 


Bruno galvoje'*?“, o vėliau į užbaigtą teoriją išsikristalizavo žymio- 


199 Plg. Kleinsorge, op. cit., p. 5, 9. 

"19 Bruno būdinga, kad jo cikliškos istorinės raidos samprata — anaiptol 
nesiekianti objektyvaus, „istorinio dėsnio“ statuso —- neperžengia mitinės, itin 
emocingos plotmės. Giliai įsišaknijusi jo asmenybės pesimizme, ši samprata susijusi 
su neaiškiais egiptietiškais simboliais (Eroici Furori, II, 1; plg. anksčiau, p. 133 ir 
t.) 1r niūriomis „hermetinėmis“ pranašystėmis (ten pat, II, 3, ir Sbaccio della Bestia 
trionfante [Opere italiane, sud. G. Gentile], III, p. 180 ir t.). 

joje Giovambattista'os Vico corsi ir ricorsi doktrinoje!'!). Jei kla- 
sikinės civilizacijos ir klasikinės dailės baigtį lemtų ne katastrofa, 
o vienos ir kitos senatvė, tai sielvartauti dėl jų žlugimo būtų ne 
mažiau absurdiška negu džiūgauti dėl jų prisikėlimo. 

Prieš mus atsiveria nuostabus reginys: Bažnyčios Tėvų teologi- 
nės dogmos ir Renesanso istoriografų humanistinės dogmos rezul- 
tatai analogiški; abiem atvejais istorinių laikotarpių palyginimas 
su Žmogaus gyvenimo tarpsniais juos tenkina tik su sąlyga, kad šis 
paralelizmas baigiasi ties brandos pakopa. Šitaip biologinio augi- 
mo ir irimo idėją Vasari pajungė dvasinės „pažangos“ idėjai, „pa- 
žangos“, kurią gali paspartinti išoriniai veiksniai (pavyzdžiui, 
natūrali aplinka arba Romos senienų atradimas)''?, tačiau kurią 
nulemia pačių „menų pobūdis“.*!3 Šis optimizmas, atsisakęs reli- 
gijos paramos, persmelktas kažkokio nesuvaldomo nerimo. Iš 
anksčiau minėtos Vasari pastabos, esą raida pasiekusi tokį tašką, 
jog „žmogus labiau baiminiesi nuosmukio negu tikiesi tolimesnės 
pažangos“, sužinome, kad jis tragiškai nujautė artėjantį nuosmukį. 
Netgi jo garsiojoje panegirikoje Michelangelo - kurioje jis sako, 
kad Michelangelo paveikslai, jeigu juos būtų galima palyginti su 
įžymiausiais graikų ar romėnų paveikslais, pranoktų šiuos, kaip jo 
skulptūros pranoksta graikų ir romėnų skulptūras''+, - slypi klau- 
simas: ko gi dar galima tikėtis iš kitų, mažesnių dailininkų po šio 
divino laimėjimų? Vasari, tipiškam savo laiko atstovui, kuris, nors 
ir atrodė pasitikintis savimi, vis dėlto jautėsi labai sutrikęs ir daž- 
nai ties nevilties slenksčiu, tikriausiai buvo gana paranku neatsa- 
kyti į šį klausimą. Tą, kuris visą atsakomybę už klasikinės civiliza- 
cijos smukimą suvertė migracijai ir ikonoklazmui, aplenkė būtinybė 
diagnozuoti savojo amžiaus ligą kaip labai panašų atvejį. 


!I! Ypač plg. B. Croce, La Filosofia di Giovambattista Vico, Bari, 1911, p. 123 
ir t. (į anglų kalbą vertė EG. Collingwood, New York, 1913, 11 sk.) ir M. Longo, 
G.B. Vico, Turin, 1921, p. 169 ir t. 

112 Schlosser, Kunstliteratur, p. 283. 

"15 Cit. n. IOO, p. 215. 

114 Vasari, IV, p. 13 ir t. 

Nesvarbu, kokie buvo Vasari motyvai keturias augimo ir irimo 
pakopas sumažinant ligi trijų, bet vis dėlto jis sugebėjo pusiau 
biologinės raidos idėją, regis, aprėpiančią visus istorinius proce- 
sus, įtraukti į katastrofos teoriją, kuri lietė vieną atskirą įvykį — 
pavyzdžiui, „tamsiųjų amžių“ kultūrinį nuosmukį - aiškino bar- 
bariškų tautų destruktyvumu ir krikščionybės priešiškumu atvaiz- 
dams. Pagal šią kompromisinę formuluotę Europos dailė trijų 
tarpsnių (etą) pakilimą pasiekė du kartus: pirmą kartą klasikinė- 
je antikoje; antrą - „šiuolaikinėje“ eroje, prasidėjus trečentui. An- 
tikoje pirmajam etg (tarpsniui) atstovauja tiktai skulptoriai 
Kanachas ir Kalamis bei „monochrominiai“ tapytojai (Vasari ne- 
pateikia nė vieno architekto vardo); antrajam - skulptorius Mi- 
ronas ir „keturspalviai tapytojai“ Zeuksidas, Polignotas ir Ti- 
mantas; ir pagaliau trečiajam - Polikleitas, „kiti aukso amžiaus 
skulptoriai“ ir didysis tapytojas Apelis.'!5 „Moderniaisiais“ lai- 
kais, kada kiekvienai dailės šakai atstovauja individualūs auto- 
riai, pirmasis etg prasideda nuo Cimabue, Pisani, Giotto ir Arnol- 
fo di Cambio!!*: antrasis - nuo Jacopo della Ouercia, Donatello, 
Masaccio ir Brunelleschi; trečiajame, kurį charakterizuoja „uni- 
versalaus menininko“, nepralenkiamo visuose trijuose „menuo- 
se, paremtuose piešiniu“, iškilimas, į sceną įžengia Leonardo da 
Vinci, bet aukščiausiąjį tašką įkūnija Raphaelis ir galų gale juos 
visus pranoksta Michelangelo. 

Tačiau šis žavus ir drąsus statinys neišvengė įskilimų kaip tik 
tose vietose, kur savarankiško, natūralaus augimo ir irimo teorija 
susikerta su išorinių kataklizmų teorija. Viena tokių silpnųjų vietų 
išryškėja Vasari teiginyje, kad klasikinės dailės nuosmukį paskati- 
no vidinės priežastys, išryškėjusios dar prieš barbarų antplūdį''7; 
kita — toje vietoje, kur jis pripažįsta, jog netikėtą kritimo paki- 
limą - poviduramžišką rinascimento (atgimimą) - galima paaiš- 

"5 Schlosser, Kunstliteratur, p. 283 pateiktas suskirstymas nėra visiškai teisingas. 
Anot Vasari, Polignotas priklauso antrajam etd. 

116 Ypač vertas dėmesio yra veikalo Life of Niccolo and Giovanni Pisani „Įvadas“ 


(Frey, p. 643; cit. iš Benkard, op. cit., p. 68). 
"17 Frey, p. I70, 23 eil. ir t. 

kinti tiktai netikėtu individualių asmenybių atsiradimu tarsi iš 
nebūties, tarsi iš Dievo rankų. Būtent šioje antroje sankryžoje su- 
siduriame su Giovanni Cimabue, kuriam „Dievo buvo lemta gimti 
I240 metais ir tapybos menui suteikti pirmąją šviesą“.!!? „Tie- 
sa“,jis „vis dar mėgdžiojo graikus“; tačiau „visokeriopai ištobuli- 
no savo meną, nes daugeliu atžvilgių atsikratė jo šiurkštaus sti- 
liaus“.*!? Ir nors Giotto „vėlesnėms kartoms plačiai atvėrė kelią į 
tiesą“ 1*9 
tojais ir tikraisiais „vedliais į aukščiausią viršūnę 


„o Masaccio ir Paolo Uccello tapo paskutiniais išvaduo- 


“12! vis dėlto 


Cimabue turi būti pagerbtas kaip „pirmoji priežastis, paskatinusi 


tapybos atgimimą“ („la prima cagione della rinouazione dell'arte 
“| > 


della pittura 

Toje pačioje sankryžoje - jau kaip architektas - stovi Arnolfo di 
Cambio. Beveik tais pačiais žodžiais, kurie buvo pasakyti apie Ci- 
mabue, - kad jo stilius, nors ir priklausąs maniera greca, vis dėlto 
nusipelnąs pagyrimo, nes rodąs „didelę pažangą daugelyje dalykų“, 
Vasari teigia, kad Arnolfo di Cambio, nors jam vis dar toli iki 
Brunelleschi, tikrojo gotikos slibino nugalėtojo!?3, „vis dėlto nu- 
sipelno šviesaus atminimo, nes tokios tamsybės laikais jis parodė 
kelią į tobulybę tiems, kurie ateis po jo“.724 Tai reiškia, kad, Vasa- 
ri manymu, Arnolfo di Cambio ir Cimabue - jų abiejų balsai skam- 


IŠ Frey, p. 389. 

"13 Frey, p. 392, Cit. p. 213. 

*20 Frey, p. 401 ir t. 

12! Vasari, II, p. 287. Pažymėtina, kad net ir čia tris menus Vasari traktuoja kaip 
vienovę: Brunelleschi, Donatello, Ghiberti, Paolo Ucello ir Masaccio, „eccellentissimi 
ciascuno nel genero suo“, atsikratė šiurkštaus ir vaikiško stiliaus. 

122 Frey, p. 402. 

123 Žr. n. 89, p. 2I0O. 

124 Frey, p. 492: „Di guesto Arnolfo hauemo scritta con guella breuita che si ė 
potuta maggiore, la vita: perchė se bene I'opere sue non s'appressano a gran prezzo 
alla perfezzione delle cose d'hoggi, egli merita nondimeno essere con amoreuole 
memoria celebrato, hauendo egli fra tante tenebre mostrato a guelli che sono stati 
dopo se la via di caminare alla perfezzione“ („Šio Arnolfo „Gyvenimą“ parašėme 
kiek galima glaustesnį, nors jo darbai ir neatitinka dabartinio tobulumo, vis dėlto 
jis nusipelno šviesaus atminimo, nes tokioje didelėje tamsybėje parodė kelią į 
tobulybę tiems, kurie gyvens po jo“.) 

bėjo tarsi „šauksmas tyruose“ - kiekvienas savo profesijoje žymi 
tą patį raidos tašką, ir vienoje pastraipoje šią nebe-visiškai-goti- 
kinio Arnolfo!?5 ir nebe-visiškai-bizantinio Cimabue paralelę Va- 
sari suformuluoja kaip matematinę lygtį: „Arnolfo, - sako jis, — 
pastūmėjo architektūros raidą tiek pat, kiek Cimabue patobulino 
tapybos meną.“!?9 Galiausiai šį istorinį paralelizmą jis sukoncen- 
truoja į tiesioginius meistro ir mokinio santykius'*?, netgi į betar- 
pišką bendradarbiavimą statant Florencijos katedrą.:2š 

Vadinasi, Vasari traktuoja Arnolfo kaip Cimabue-statytoją, o 
Cimabue - kaip Arnolfo-tapytoją; čia ir randame galutinį atsa- 
kymą į savo klausimą. Jeigu Vasari savo „Cimabue“ piešinį norėjo 
įdėti į „stilistiškai atitinkamus“ rėmus (toks jo rūpestis dėl „Cima- 
bue“ piešinio visiškai suprantamas, turint galvoje ypatingą jo pa- 
garbą šiam „meno atnaujintojui“), jis privalėjo sukurti „Arnolfo 
rėmą“, o ne paprastą gotikinį rėmą. 

Nereikia nė sakyti, kad Vasari išgalvotai architektūrai būdingi 
nesąmoningi anachronizmai. Pavyzdžiui, smailioji „portalo“ ar- 
ka - motyvas, kurį Vasari komponavo tikriausiai labai nenoriai — 
dėl ant viršaus užklijuoto medžio raižinio neteko savo smaigalio. 
Smailės, nepaisant kroketų ir viršūnių, atrodo labai neviduramžiš- 
kai, kaip piramidė, uždėta ant toskaninio piliastro ir su juo su- 
jungta truputį išlenktu impostu. Vietoj gotikinių kolonėlių čia ma- 
tome sienų juostomis išskirtus piliastrus. Galop reljefinė atbraila, 


"25 Būdinga, kad Vasari (tikriausiai norėdamas išaukštinti Arnolfo meną, palyginti 
su „tikruoju“ gotikos stiliumi) mini visą grupę paminklų kaip vienalaikius ar net 
ankstesnius, nors iš tikrųjų jie buvo sukurti tik po Arnolfo mirties. Nukeldamas juos 
į laikotarpį prieš Arnolfo gyvenamąjį metą, Vasari jaučiasi nuoseklus teigdamas, kad 
jie „nėra nei gražaus, nei gero stiliaus, o tik erdvūs ir didingi“. Pavyzdžiui, Pavijos 
kartūzų vienuolyno (Certosa di Pavia) bažnyčia pradėta statyti 1396, Milano katedra - 
1386, Bolonijos Šv. Petronijaus bažnyčia - 1390. Žr. Frey, p. 466 ir t. 

126 Frey, p. 484: „Il guale Arnolfo, della cui virtū non manco hebbe miglioramento 
Varchitettura, che da Cimabue la pittura hauuto s'hausse...“ Apie šią lygtį - kuri, 
kaip minėta, visiškai išryškėjo tik antrajame Gyvenimų leidime ir buvo tiek išplėtota, 
kad apėmė skulptorių Pisani ir mozaikininką Andrea Tafi, - žr. Benkard, op. cit., 
p. 67 Ir t. 

"27 Frey, p. 484, 4 eil. ir t. 

128 Frey, p. 397, 34 eil. ir t. 

nulipdyta pagal ortodoksinį klasikinį stilių ir energingai iškylanti 
virš kapitelių, daro „šiuolaikinio“ architravo, o ne viduramžių 
moulure įspūdį: Vasari supratimu, augaliniai kapitelių ornamentai 
turėjo apsiriboti tik kapiteliais, mat kapitelis jam — išimtinai lai- 
kančiosios konstrukcijos dalis, o ne kažkas, kas priklauso ir lai- 
kančiajai konstrukcijai, ir šalia esančiai reljefinei atbrailai. Vis dėl- 
to, palikus nuošaly šiuos anachronizmus, tai, kas Vasari sukurtame 
portale - kurį, kaip įrėminantį pirmąjį Libro puslapį, galima lai- 
kyti triumfo vartais į Tempio del disegno Fiorentino - liko iš „go- 
tikos“, visa tai paimta iš pastatų, kuriuos pats Vasari priskyrė Ar- 
nolfo di Cambio: Florencijos katedros, Badia Fiorentina, ir 
Šv. Kryžiaus bažnyčios. 

Vadinasi, šiaip jau, atrodytų, nereikšmingi „gotikiniai“ Vasari 
rėmai liudija, ir gana anksti, kad atsirado naujas požiūris į vidur- 
amžių palikimą: pasirodo, viduramžių dailės kūrinius, nepaisant 
kokiai meno rūšiai ir maniera jie priklauso, galima interpretuoti 
kaip „laikotarpio stiliaus“ pavyzdžius. Stengdamasis imituoti net 
įrašą, Vasari tikrai estetiniu požiūriu nesižavėjo gotikiniu šriftu 
(kaip Lorenzo Ghiberti, įrašui „Cassa di San Zanobi“ pavartojęs 
lettere antiche'*?), tačiau jautė, kad net raidžių forma išreiškia tam 
tikro istorinio tarpsnio charakterį ir dvasią. Vasari rėmas, kurio 
nepaveikė asmeninis skonis, niekaip nesusietas su praktinėmis ap- 
dailos ar rekonstrukcijos problemomis ir todėl visiškai skirtingas 
nuo gotikinių Šv. Petronijaus bažnyčios fasado ar Milano kated- 
ros Tiburio projektų, žymi tikrojo meno istorijos mokslo pradžią, 
mokslo, kuris (priešingai nei politinių, teisinių ar liturginių doku- 
mentų tyrimai) nagrinėja vizualinį palikimą ir reiškiasi, kaip sakė 
Kantas, „nesuinteresuotai“. Maždaug po šimtmečio, remiantis šiuo 
nauju mokslu, siekusiu tik kaupti, rūšiuoti ir interpretuoti duome- 
nis, atlikti nuostabiai tikslūs topografiniai piešiniai ruošiantis per- 
statyti Šv. Jono bažnyčią Laterane.!39 Vėliau jie atnešė vaisių di- 

125 Lorenzo Gbibertis Denkwūrdigkeiten, sud. J. Schlosser, Berlin, 1912, I, 
P. 48: „Euui dentro uno epitaphyo intaglato di lettere anticbe in honore del sancto.“ 


159 Žr. Cassirer, op. cit. Turime sutikti su F. Hempeliu (Francesco Boromini, 
Vienna, 1924, p. 112), kuris Laterano Šv. Jono bažnyčios rabernakulio piešinius 

džiųjų aštuonioliktojo ir devynioliktojo amžiaus istorikų darbuo- 
se. Galiausiai jie nužymėjo ir mūsų pačių veiklos kryptį. 

Italija visada vertino gotikos stilių grynai istoriniu požiūriu — 
galbūt išskyrus tik vieną įsimintiną atvejį, kai sąmoningas istorinis 
vertinimas susipynė su nesąmoningu susidomėjimu gotika tokių 
dailininkų kaip Boromini ir Guarino Guarini kūryboje. Neogoti- 
kos judėjimas, emocijų pagrindu bandęs sukurti stilių s44 juris, ar- 
ba Friedricho Schinkelio herojiškas mėginimas pateikti kūrybinę 
gotikos ir antikos sintezę'37 — tokie dalykai buvo galimi tik Šiau- 
rėje, kuri maniera barbara ovvero tedesca laikė savo tikruoju me- 
niniu paveldu, o geresniąją jos dalį - savo dvasine prigimtimi. Čia, 
ypač Anglijoje ir germaniškuosiuose kraštuose, mes susiduriame 
su tikruoju „gotikos atgimimu“, tačiau šis atgimimas troško su- 
sigrąžinti praeitį ne su optimistiška viltimi, kaip renesansas, o su 
romantišku ilgesiu. 


(Cassirer, 2—4 pav.) priskyrė Felice della Greca. Kita vertus, jis perlenkia tvirtinda- 
mas, esą didelis navos sienos su freskomis piešinys (Cassirer, 8 pav. ir il.) tebuvo 
paprasčiausias „topografinis piešinys“. Cassireris teisingai pažymi, kad penkio- 
liktojo amžiaus pradžios freskų kopija, tokia tiksli, jog pagal ją freskų datą galima 
nustatyti dešimties ar penkiolikos metų tikslumu, architektūros rekonstrukcijai buvo 
visai nereikalinga ir jos atsiradimą galima paaiškinti tiktai nuoširdžiu susidomėjimu 
objektu. Ir nors šis susidomėjimas, jei ir buvo, galėjo būti tik „istorinis“, vis delto 
nekyla abejonių, kad tokie dailininkai kaip Boromini ir Guarini nesąmoningai 
simpatizavo gotikos stiliui. Turino Šv. Ivo bažnyčios spiralinis bokštas, Falconieri 
rūmų lubos ir Šv. Lauryno bažnyčios kupolas morfologiškai nėra gotikiniai, tačiau 
kelia gotikos įspūdį. Tokių meistrų kaip šie darbuose „istorinis“ susidomėjimas ir 
„Meninis“ skonis - galima sakyti, abiejų pusiausvyra - pasireikšdavo pakaitomis 
pagal aplinkybes. 
"3! Plg. August Grisebach, Carl Friedrich Schbinkel, Leipzig, 1924, p. 134 ir t. 

Du Domenico Beccafumi fasadų projektai 
ir manierizmo problema architektūroje 


I 


Domenico Beccafumi, pravarde Meccherino, sugrįžęs iš Romos, 
kur, kaip manoma, praleido apie dvejus metus, ėmė puošti Borg- 
hesi namų („Casa dei Borghesi“) fasadą Sienoje, o tuo metu So- 
doma, gavęs panašų užsakymą, darbavosi prie Palazzo Bardi. Kaip 
sako Vasari: 


Po stogu esančiame frize, atliktame cbiaroscuro technika, jis sukūrė ke- 
lias nedideles figūrėles, kuriomis labai žavėtasi; o sienos tarpsniuose tarp 
trijų travertino langų eilių, puošiančių rūmus, jis nutapė daug senovės 
dievų ir kitų figūrų, naudodamas bronzos imitaciją, cbiaroscuro ir spal- 
vas; jos yra geresnės negu vidutinio lygio, nors Sodoma darbai susilaukė 
didesnio pripažinimo. Abu fasadai sukurti 1512 metais.'32 


Šią nuomonę, pakartotą kelių vietinių autorių ir vienbalsiai pri- 
pažintą Beccafumi tyrinėtojų'33, iš esmės patvirtina vienas doku- 
mentas, pakoregavęs tik vienintelę detalę: nors Sodoma puošė Pa- 
lazzo Bardi nurodytu laikotarpiu, tačiau užsakymą (su sąlyga, kad 


132 Vasari, V, p. 635: „Sotto il tetto fece in un fregio di chiaroscuro alcune figu- 
rine molte lodate e nei spazi fra tre ordini di fenestre di trevertino, che ha guesto 
palagio; fece e di color di bronzo di chiaroscuro e colorite molte figure di Dii antichi 
ed altri, che furoni piū che ragionevoli, sebbene fu piū lodata guella del Sodoma. E 
Vune e Valtra di gueste facciate fu condotta nell'anno 1512.“ 

153 Žr. L. Dami, „Domenico Beccafumi“, Bollettino d'Arte, XIII, 1919, p. 9 ir t. 
[M. Gibellino-Krascenninicowa, II Beccafumi, Siena, 1933). 

jį atliks per aštuonis mėnesius) pradėjo vykdyti ne anksčiau kaip 
I513 m. lapkričio 9 d.'34 Vadinasi, remiantis prielaida, kad abeji 
rūmai puošti tuo pačiu metu ir, kaip sakoma, tarpusavyje lenkty- 
niaujant, Beccafumi freskas taip pat reikėtų priskirti 1513-1514, 
O ne I5I2 metams. 

Borghesi namų dekoras, kaip ir beveik visa šio tipo ir laikotar- 
pio tapyba, yra visiškai sunykęs. Tačiau pats pastatas, atpažįsta- 
mas iš Borghesi herbo, tebestovi (60 il.)735; remdamiesi šiuo faktu 
bei paties Vasari pasakojimu, Beccafumi dekorą galime susieti su 
Britų muziejuje saugomu piešiniu, kuriame yra senas parašas („Mi- 
carino“) ir kurį galime nedvejodami priskirti prie jo kūrinių (59 
il.). Šiame piešinyje pavaizduota - kas nėra neįprasta - tiktai pusė 
būsimosios kompozicijos; tačiau tai, ką matome, tiksliai atitinka 
išlikusį statinį: tai gana siauras keturių aukštų pastatas (prie trijų 
aukštų, pavaizduotų piešinyje, reikia pridėti pirmąjį aukštą su įėji- 
mu ar įėjimais), kiekviename aukšte yra po keturis langus, kurie 
ypatingi tuo, kad iškirsti tiesiog virš pagrindinių karnizų ir yra 
žemesni už virš jų esančios sienos aukštį. Piešinys apytikriai at- 
spindi realias pastato proporcijas - kiek galima tikėtis iš pensiero, 
kuris paprastai būdavo braižomas ne pagal mastelį. „Architektai, - 
rašo Vignola, - paprastai nedaro mažo projekto taip tiksliai pagal 
mastelį, kad su modulio pagalba jį būtų galima padidinti; papras- 
tai tokie brėžiniai daromi tik tam, kad atskleistų sumanymą.“ 38 

Šią pastabą mes pagrįstai taikome Beccafumi piešiniui, nes jame 
randame ne tik fasado tapybinio dekoro apmatus, bet ir jo archi- 
tektūros rekonstrukcijos projektą. Iš pradžių Borghesi rūmai buvo 
gotikiniai, jie „sumoderninti“ šešioliktajame amžiuje, ir tąiy regis, 
tiesiogiai susiję su Beccafumi veikla. Tik tuomet buvo pastatytas 


"34 G. Milanesi, Documenti per la Storia dell'arte senese, III, p. 69. 

“55 Nuoširdžiai dėkoju profesoriui A. Warburgui ir dr. Gertrude Bing, nuro- 
džiusiems Palazzo ir padėjusiems gauti jo fotografiją. 

136 Gaye, op. cit., II, p. 359 (Vignola'os laiškas Šv. Petronijaus administracijai): 
„Non e consuetudine d'architetti dar un picol disegno talmente in proportione, che 
s'habbia a riportare de piccolo in grande per vigor de una piccola misura, ma 
solamente si usa far li disegni per mostrar Vinventione.“ 

aukštas karnizas (išeinantis už viršutinio Londono piešinio kraš- 
to) ir tik tuomet jų gotikiniai langai, kurių smailiosios arkos dar ir 
dabar aiškiai įžiūrimos, buvo „sumoderninti“ įdedant stačiakam- 
pius langų rėmus bei sąramas ir - atsižvelgus į Serlio reikalavimus 
tokio pobūdžio modernizacijoms!37 - sukomponuoti pagal ašinę 
simetriją (61 il.). Iš pradžių čia viešpatavo, Serlio žodžiais tariant, 
gualcbė disbaritą - ta prasme, kad dviejų viršutinių aukštų langai 
buvo daug arčiau pastato kampų negu apatinio aukšto langai. 
Tačiau rūmų šeimininkas pritarė ne visiems Beccafumi siūly- 
mams, pavaizduotiems Londono piešinyje. Jei būtų buvusi tapyto- 
jo valia, karnizų juostelės būtų sutvirtintos; langų angos nebūtų 
praplatintos; ir, žinoma, dviejų viršutinių aukštų langai būtų pa- 
stumti į vidų, o ne, atvirkščiai, apatinio aukšto langai - į išorę. 
Trumpai tariant, Beccafumi būtų pageidavęs kuo daugiau ploto 
tapybai; o savininkas, kaip įprasta visiems savininkams, norėjo 
kuo daugiau šviesos patalpose ir kuo mažesnių išlaidų. 38 
Nepaisant šių smulkių neatitikimų, Londono piešinys mums lei- 
džia susidaryti pakankamai aiškų Beccafumi sumanymų vaizdą, ir 
mes galime tik žavėtis, kaip meistriškai jis užmaskavo tikrąjį vis dar 
viduramžišką fasadą paslėpdamas jį po šiuolaikine guadratura. 
Visų pirma, pridėdamas dekoratyvinius karnizus, kuriuos suda- 
ro juostinis architravas ir dekoratyvinis frizas, jis sumažino virš 
langų esančios aklinos sienos plotą, ir horizontalus sudalijimas, iš 
pradžių gana neryškus, virto galingu klasikiniu antablementu. Ver- 


137 Žr. anksčiau, p. 193. Aptardamas Serlio pateiktus modernizavimo pasiūlymus, 
Schlosseris, Kunstliteratur, p. 364, regis, pernelyg pabrėžia ypatingas aplinkybes, 
susiklosčiusias Prancūzijoje. Kaip įsitikiname iš Borghesi namų pavyzdžio, gotikinių 
rūmų rekonstrukcijos problema buvo aktuali ir Italijoje. 

138 Londono piešinyje nerandame jokių užuominų apie Beccafumi sumanytą 
pirmojo aukšto rekonstrukciją. Tačiau galime spėti, kad jis ketino keturis arkinius 
įėjimus pakeisti vienu portalu centre. Tuo metu Florencijoje ir Romoje išryškėjo gana 
nuosekli tendencija nuo kelių portalų schemos pereiti prie vieno portalo schemos (žr. 
Florencijoje Pazzi-Ouaratesi, Guadagni, Strozzi ir Bartolini-Salimbeni rūmus, skir- 
tingus nuo Pitti, Riccardi, Rucellai rūmų; Romoje Giraud-Torlonia ir Farnesių rūmus, 
skirtingus nuo Cancelleria pastato). Serlio, p. 171, portalo projektavimą centre laiko 
stiliaus ypatybe: „et mettere la porta nel mezzo, come ė dovere.“ 

tikalūs sienų ruožai tarp langų ir kampai išskirstyti taip, kad atro- 
dytų kaip šio antablemento atramos: piliastrų poros, pakaitom do- 
rėninių, jonėninių ir korintinių, remia architravą, ir kiekviena to- 
kia pora, aprėminanti nišą, sudaro edikulą, kurioje stovi po vieną 
antikinių ir kitų dievų figūrų („figure di Dii antichi ed altri“), pa- 
minėtų Vasari aprašyme'3?, kurios iš pirmo žvilgsnio primena Mi- 
chelangelo ir Sansovino skulptūras ir Raphaelio „Atėnų mokyklo- 
Je“ nišose nutapytas statulas.!49 

Taigi tuščia siena paslepiama po iliuzine antablementų ir lai- 
kančiųjų konstrukcijų sistema. Šios imitacinės, netikros archi- 
tektūros (vėlgi, jos ornamentai primena Sansovino antkapius S.M. 
del Popolo - Švč. M. Marijos bažnyčioje Tautos aikštėje) poveikį 
dar labiau sustiprina išmoningai panaudota perspektyva: piliast- 
rais aprėmintos edikulos ir antablementai, žvelgiant iš apačios, pri- 
klausomai nuo atstumo iki žiūros taško, perspektyviškai paryški- 
nami; edikulos atrodo lyg įgilintos „realioje“ sienoje; kitaip tariant, 
„reali“ siena tarsi pasislepia už iliuzinės architektūros. Tad mums 
atrodo - arba turėtų atrodyti, - jog matome tris vieną ant kitos 
sustatytas pakylas, aprėmintas antablementais ir edikulomis. Susi- 
daro įspūdis, kad langų rėmai įstatyti ne „tikroje“ sienoje, o už jos 
esančiuose iliuziniuose kulisuose, išdekoruotuose karinėmis em- 


139 Londono piešinio ikonografija nėra aiški, tačiau galimas daiktas, kad ją įkvėpė 
Vergilijaus Eneida, nes šarvuoto jaunuolio statula viršutinėje nišoje turi prierašą 
MARCELIVS ir labai primena personažo apibūdinimą Eneidoje (Aen. VI, 861): 


Egregium forma iuvenem et fulgentibus armis, 
Sed frons laeta parum et deiecto lumina voltu. 
Kitą dieviško grožio jaunuolį spindinčiais ginklais, 
Veidu tačiau liūdnu ir sunkiai nusvirusia galva. 

(Vertė Antanas Dambrauskas) 
Antrajame aukšte stovinčią skulptūrą galima apibūdinti kaip Michelangelo 
„Dovydo“ ir Raphaelio „Atėnų mokyklos“ Apolono sintezę. Viršutinio aukšto 
tarpulangėje sėdinti figūra, regis, vaizduojanti Siksto koplyčios Izaiją, primena 1515 
metais Beccafumi sukurtą „Šv. Paulių soste“; putai, — iš dalies primenantys Mi- 
chelangelo kūdikius kariatides, iš dalies - mikelandželišką Raphaelio Folinjo madonos 
Kūdikėlį Kristų, - stilistiškai artimi ankstesnių Beccafumi kūrinių putams (be 
„Šv. Pauliaus soste“, plg. kiek ankstesnį kūrinį „Šv. Kotrynos Sienietės stigmos“. 

blemomis ir kovojančių raitelių scenomis; šitaip nelemtą palangių 
trūkumą žiūrovas linkęs priskirti žemai perspektyvai, dėl kurios 
palanges užstoja regimai išsišovę karnizai. 


II 


Tas pats Beccafumi, kuris šitaip pertvarkė Borghesi namų fasadą, 
mums paliko kitą projektą, sukurtą maždaug po penkiolikos metų 
1r atskleidžiantį visiškai kitokią architektūros sampratą (62 il.). 
Šis antrasis piešinys, saugomas Vindzoro pilyje**7, yra labai kuk- 
laus dviejų aukštų namo dekoro projektas; apgaulingas trijų aukštų 
namo vaizdas atsirado todėl, kad kažkas lengva ranka suklijavo 
du vieną su kitu nesusijusius lakštus. Tai, kas atrodo kaip pirmas 
aukštas, neturi nieko bendra su kitais dviem aukštais, tuo tarpu 
antras aukštas iš tikrųjų yra pirmasis aukštas, kuriame įrengta par- 
duotuvė.'4* Parduotuvės prekystalį puošia „Pasigėrusio Nojaus“ 
atvaizdas - galbūt todėl, kad ši parduotuvė priklausė vyno pir- 
kliui; šoninės sienos dalys perdarytos į nišas su pranašų statulo- 
mis. Antrame aukšte, esančiame iškart po stogu ir, kaip ir daugu- 
mos didelių rūmų viršutiniai aukštai, apšviestame tik pro vieną 
mažą apvaliaarkį langą, kairėje regime „Jėzaus paaukojimą šven- 
tykloje“ (laiptus galbūt pasufleravo Dūrerio medžio raižinys B.20); 
o dešinėje - mįslingą sceną, kurią būtų galima interpretuoti kaip 
„Abraomą ir tris angelus“, jei figūros nebūtų moteriškos (gal tai 
„Sabos karalienės su tarnaitėmis apsilankymas“ ?). 

Šis piešinys gerokai skiriasi nuo Borghesi namų projekto. Borghe- 
si namų fasadas - kurio ritminė sandara panėšėja į tokius pastatus 
kaip Cancelleria arba Giraud-Torlonia rūmai - atitinka brandžiojo 
renesanso idealus, arba, Wolfflino žodžiais tariant, „klasicistinį“, o 
ne „klasikinį“ stilių, tai yra jo kompozicijoje vyrauja keturi skaidy- 


14! Vindzoras, Karališkoji biblioteka, nr. 5439. Dėkoju profesoriui H. Kauff- 
mannui, kuris man nurodė šį piešinį. 

142 Žr., pvz., analogiškas parduotuves Raphaelio ir Bramante projektuotose 
Bresciano ir dell" Aguila rūmuose (Th. Hofmann, Raffael in seiner Bedeutung als 
Arcbitekt, Zittau, I909-I9I I, III, III ir XIV il. 

mo principai: (1) ašinė elementų izonomija (jokių nukrypimų nuo 
vertikalios ašies); (2) formalus elementų integralumas (negalima 
sujungti aukštų, negalima daryti užlaidų); (3) proporcingi elementų 
santykiai — tos pačios rūšies elementams, tarkim, langų rėmams ir 
nišų piliastrams, taikomas panašus aukščio ir pločio santykis, o 
visumos proporcijos apytikriai nustatomos pagal formulę a : b = 
b : c (pvz., nišų plotis sutinka su langų pločiu, kaip langų plotis — 
su tarpulangės pločiu; langų aukštis sutinka su siena virš jų, kaip 
sienos virš jų aukštis - su antablemento aukščiu ir t.t.); (4) struktūri- 
nis elementų išskaidymas ir suvienijimas - struktūriniu požiūriu 
vienalyčiai elementai jungiami ir estetiškai. Fasadą sudaro keli „rel- 
jefiniai sluoksniai“, kurie, aiškiai atskirti vienas nuo kito, - ir kiek- 
vienas aiškiai unifikuotas, išreiškia struktūrinių funkcijų skirtu- 
mus susisluoksniuodami į gilumą: pirmas sluoksnis - savarankiška 
struktūrinė sistema, sudaryta iš antablementų ir kampinių edikulų; 
antras sluoksnis - statulos tarp langų; trečias sluoksnis - langų 
rėmai; ketvirtas sluoksnis - virš langų esanti siena, paversta antra- 
planiu paviršiumi. 

O Vindzoro piešinys atskleidžia visiškai kitokią architektūros 
sampratą. Čia pirmojo aukšto nišų ir viršutinio aukšto padalijimo 
nesieja ašinė simetrija; parduotuvės arka kerta tarpaukštinę juos- 
telę, archivoltas dengia pastarosios karnizą - vargu ar čia galima 
kalbėti apie griežtus proporcijų santykius (menininkas veikiau sie- 
kia padengti paviršių turtingu ir įvairiu dekoru, o ne ritmiškai jį 
formuoti), juolab čia nėra nieko, ką aš pavadinau susisluoksniavi- 
mu į gilumą. Čia nė nemėginta savarankišką struktūrinę sistemą 
priešpriešinti ne mažiau savarankiškam „antraplaniam paviršiui“; 
priešingai, struktūriniu požiūriu sienos visuma veikiau dekoruoja- 
ma, o ne formuojama, ji lieka dėid6opov („nediferencijuotas daik- 
tas“). Suvarpyta visokiausių ertmių ir angų, nusagstyta įvairiau- 
siais išsikišimais ir konsolėmis, siena atrodo perdėm išvagota, o ne 
suskirstyta į atskirus sluoksnius. 

Tad akivaizdu, kad Vindzoro piešinyje pavaizduotas fasadas yra 
„neklasicistinis“. Tačiau jame taip pat nematyti ir tų bruožų, ku- 

rie pagal Wolfflino formuluotę būdingi baroko stiliui: didingumo, 
masyvumo, natūralaus gyvumo ir dalių pavaldumo vienam vyrau- 
jančiam motyvui. Todėl mes priversti taikyti architektūrai sąvoką, 
kuri iki šiol beveik išimtinai buvo vartojama kalbant apie vaizduo- 
jamąją dailę: Beccafumi sukurtas fasado piešinys, saugomas Vin- 
dzore, apibūdintinas kaip „manieristinė architektūra“. Tai patvirti- 
na ir tas faktas, jog visus kriterijus, skiriančius jį nuo Berghesi namų 
projekto - ašinės simetrijos susilpnėjimas, formų sampyna, propor- 
cingumo stoka ir galų gale ryškiai susluoksniuotos struktūros pa- 
keitimas vienalyte, neišskaidyta substancija — visus šiuos kriterijus 
galima pritaikyti ir Pontormo, Rosso, Bronzino ar Jacopo del Conte 
ir ypač paties Beccafumi tapybai. Ir kaip vaizduojamojoje dailėje 
manierizmas atsirado atkūrus vadinamąją „kvatročento gotiką“ !43 
(nors anaiptol ne vien dėl to), taip architektūroje manierizmas iš 
dalies atsirado „klasikiniam“ stiliui pakartojus viduramžių tenden- 
cijas; štai kodėl Beccafumi Vindzoro projektas ne tik išsaugoja, bet 
ir pabrėžia segmentinę arką, kuri tiek klasikiniams, tiek „klasicisti- 
niams“ standartams yra tikra anatema. 

Čia negalima apibrėžti, juolab aptarti „manieristinės architek- 
tūros“ problemos apskritai.'44 Mums rūpi tik vienas klausimas, 
liečiantis pirminę temą: Giorgio Vasari kūrybą ir pažiūras. Istori- 
nė nuomonė, vyravusi maždaug ligi 1920 metų, teigė nepertrau- 
kiamą „klasikinio“ renesanso raidą iki baroko ir visą „manieris- 
tinę“ dailę laikė šalutine srove arba šalutiniu padariniu. Taigi ar 
šią istorinę nuomonę architektūros atžvilgiu būtina peržiūrėti ly- 
giai taip pat, kaip ji buvo peržiūrėta vaizduojamosios dailės atžvil- 
giu? Abejoju, ar to reikia. Priešingai, ankstesnėje meno istorijos 
literatūroje manierizmas įvertintas netiksliai galbūt kaip tik dėl 
to, kad pernelyg stipriai tikėta absoliučiai paraleliška ir sinchro- 
niška architektūros, skulptūros ir tapybos raida. Apskritai paė- 
mus, Vidurio Italijos, ypač Romos, architektūra nuo „klasikinio“ 
brandžiojo renesanso iki ankstyvojo baroko rutuliojosi tolydžiai 


143 Žr. Friedlaenderio ir Antalio straipsnius, cituotus n. 35, p. 189. 
144 Žr. anksčiau nurodytą literatūrą, p. 8 ir t. 

ir nuosekliai. Jei tokia prielaida (kylanti iš seno įpročio stilistinės 
raidos klausimais architektūrą laikyti „visų daiktų matu“) netiko 
skulptūrai ir tapybai, tuomet lygiai taip pat klystume, jei iš pagar- 
bos neseniai pripažintam manierizmui skubotai keistume savo po- 
žiūrį į architektūros raidą. Vidurio Italijos, įskaitant ir Romą, 
vaizduojamojoje dailėje manieristinė srovė pasireiškė tuo pačiu mo- 
mentu, kai iškilo naujos pajėgos Šiaurės Italijoje, tad prireikė sąmo- 
ningai atgaivinti brandžiojo renesanso tendencijas, norint užtik- 
rinti ankstyvojo baroko pergalę. Tačiau architektūros baruose 
regime nepertraukiamą raidą, vedančią nuo Bramante, Raphaelio 
ir Sangallo iki Vignola, della Porta, brolių Lunghi ir Fontana, po 
to —- Maderna, ir galų gale —iki didžiųjų brandžiojo baroko meistrų. 
Ši raidos kryptis žymi tai, ką galima pavadinti pagrindine srove, ir 
manieristiniai pastatai jos svarbos tikrai nesumenkina. Vidurio Ita- 
lijos tapyboje manierizmas yra taisyklė, Vidurio Italijos archi- 
tektūroje —- išimtis. 

Atsižvelgiant į bendrą renesanso dailės kontekstą, tokia situaci- 
ja nestebina. Vidurio Italijos architektūra iš pat pradžių ryžtingai 
nutraukė ryšius su gotika, kurios išlikimas, ar atgimimas, bent iš 
dalies sąlygojo manierizmo iškilimą. Toskanos ir Umbrijos kvat- 
ročento tapybą - apie Romos kvatročento tapybą neverta net kal- 
bėti, —- galima gana apytikriai apibūdinti kaip renesansą ant go- 
tikinių pamatų, o Toskanos ir Umbrijos architektūrą taip pat 
apytikriai galima apibūdinti kaip renesanso meną ant romaninių 
pamatų. Botticelli, Filippino, Piero di Cosimo ar Francesco di Gior- 
gio sudvasintas stilius, persmelkiantis antiką gotikiniu sentimen- 
tu, arba, kitais žodžiais tariant, persmelkiantis gotikinį stilių kla- 
sikiniu gaivališkumu, savo prigimtimi skiriasi nuo architektūros, 
kaip tvirtai susijusios su Brunelleschi ir Alberti, jog manierizmo 
banga niekada nebūtų pajėgusi „jos atplėšti nuo šių inkarų“. 

Čia išryškėja du svarbūs dalykai. Pirma, mes suprantame, jog Šiau- 
rės Italijoje, Genujoje ir ypač užalpiniuose kraštuose architektūra 
niekuomet nepasiekė tikrai „klasikinio“ stiliaus; ji buvo, jei galima 
taip pasakyti, manieristinė ab ovo. Beveik visi jos kūriniai buvo „go- 

tikiniai su šiuolaikiniais apdarais“, o išskirtinis kelias, kuris vedė 
didįjį Eliasą Hollą Augsburgietį nuo Bekenhauzo per Coighauzą iki 
Miesto rotušės, atspindi ne perėjimą nuo vokiško stiliaus prie itališ- 
kojo arba, kaip kai kurie tvirtina, nuo svetimo stiliaus prie tautinio, 
o tokią manierizmo evoliuciją į ankstyvąjį baroką, kokia Italijoje 
būtų buvusi neįmanoma.'45 Antra, mes suprantame, kad net ir tuo- 
met, kai manieristinė architektūra įsiveržė į Florencijos ir Romos 
žemes, manieristinius pastatus ten projektavo ne architektai profe- 
sionalai, o vietiniai dailininkai, atstovaujantys vaizduojamajai arba 
dekoratyvinei dailei. Walteris Friedlaenderis aiškiai parodė, kad sti- 
lius, kurio aukščiausią laimėjimą įkūnija Pijaus IV namai (63 il.) ir 
kurį jis teisingai kildina iš dell' Aguila rūmų, reiškia „sukilimą prieš 
architektoniką“.!4* Dabar mes suprantame, kad šis stilius reiškia 
„nearchitektų“ maištą: Raphaelis, projektavęs dell' Aguila rūmus, 
buvo tapytojas, kaip ir Pirro Ligorio, Pijaus IV namų architektas 
(beje, jo statiniai rodo, kad domėjimasis antika, netgi grynai arche- 
ologiškai, visiškai neprieštarauja manieristiniam stiliui'47). Giulio 
Mazzoni, Spada rūmų kūrėjas, buvo tapytojas ir stuccatore. Floren- 
cijoje iškiliausi manierizmo architektūros atstovai buvo skulptorius 
Bartolommeo Ammanati, tapytojas ir scenografas Bernardo Buon- 
talenti ir galų gale tapytojas Giorgio Vasari. 

Be abejonės, Vasari įsivaizdavo, kad kaip architektas jis eina Mi- 
chelangelo pėdomis. Tačiau iš tiesų jis, priešingai nei Michelange- 
lo, buvo manieristas.!48 Vindzore saugomas Beccafumi piešinys 


"45 Dėl Palladio pažiūrų žr. anksčiau, p. 200 ir t. 

146 W. Friedlaender, Das Casino Pius des Vierten, Leipzig, r912, p. 16. 

147 Taip pat plg. B. Schweitzer, „Zum Antikenstudium des Angelo Bronzino“, 
Mitteilungen des deutschen archūologischen Instituts, Romiscbe Abteilung, XXXIII, 
I9I8, p. 45 Ir t. 

148 Dėl vietos, kurią architektūros istorijoje užima Michelangelo, žr. K. Tolnay, 
„Zu den spaten architektonischen Projekten Michelangelos“, Jabrbucb der preussi- 
schen Kunstsammlungen, LI, 1930, p. I ir t. Šios knygos autorius kartu su Tolnay 
mano, kad Michelangelo architektūrinis stilius negali būti vadinamas nei renesanso, 
nei baroko ar manierizmo stiliumi ir sudaro „savitą stilistinį laikotarpį“. Manieristinės 
srovės įtaką galima pastebėti tiktai Florencijos laikotarpio (1 517—1 534) jo pastatuose — 
remiantis Walterio Friedlaenderio pastabomis apie anų metų skulptūras ir piešinius. 

skiriasi nuo jo Borghesi namų projekto lygiai taip pat, kaip Vasari 
projektuoti Uffizi rūmai (64 il.) - nuo Pandolfini arba Vidoni rūmų. 
Todėl kelia šypseną tai, kad Michelangelo - taip pat ir Vasari - 
priekaištus, skirtus Antonio da Sangallo Šv. Petro bazilikos make- 
tui, galima ne mažiau pagrįstai taikyti paties Vasari architektūri- 
niams bandymams (nors šie, kaip jis pats pasakytų, „apskritai nu- 
sipelno pagyrimo, atsižvelgiant į laikmečio dvasią“): „kompoziciją 
pernelyg skaido išsikišimai ir dalys, kurios yra per smulkios, kaip 
1r kolonos, taip pat arkos ir karnizai, sudėti vieni ant kitų“.14? 


149 Žr. n. 40, p. I90-I91. 

Albrechtas Dūreris ir klasikinė antika 


Bei ekskursas apie Apiano Inscriptiones ir Dūrerį 


ALBRECHTAS DŪRERIS: Apie graikų ir romėnų pagarbą ir dėmesį menui 
pakankamai sužinome iš antikinių knygų. Tačiau vėliau tas menas buvo 
visiškai užmirštas daugiau negu tūkstantmetį; ir tik per pastaruosius du 
šimtmečius italai ir vėl iškėlė jį į dienos šviesą. 


Penkioliktojo amžiaus pradžioje sukurti Albrechto Dūrerio kūriniai 
žymi renesanso stiliaus pradžią Šiaurėje. Baigiantis epochai, kuriai 
klasikinė dailė kaip niekad buvo svetima, vokiečių dailininkas šį 
stilių iš naujo atrado ir sau pačiam, ir savo kraštiečiams. Žinoma, 
tam, kad iš naujo atrastum „graikų ir romėnų dailę“, pirma reikėjo 
ją visiškai pamiršti. Italijos dailė kelią į antiką surado remdamasi 
giminystės ryšiais; Šiaurė ją galėjo — nors tai dar klausimas - su- 
sigrąžinti tik antitezės būdu. Dėl to reikėjo nutraukti visas gijas, 
siejusias ankstyvųjų viduramžių ir klasikinės praeities dailę. 
Dūreris buvo pirmasis Šiaurės dailininkas, pajutęs šį „atstumo 
patosą“. Į klasikinę dailę jis žiūrėjo ne kaip paveldėtojas ir ne kaip 
1mituotojas, o kaip conguistador. Antika jam buvo ne sodas, ku- 
riame tebeauga vaisiai ir tebežydi gėlės, ir ne griuvėsiai, kurių akme- 
nis ir kolonas būtų galima vėl panaudoti: antika jam buvo praras- 
ta „karalystė“, kurią galima atgauti tik surengus gerai suplanuotą 
karo žygį. Supratęs, jog Šiaurės dailė antikos meninių vertybių 
negalės perimti be reformos, jis pats ėmėsi šios reformos - tiek 
teorinės, tiek praktinės. Anot Dūrerio, jo teorinių veikalų, kurie 

turėjo pakeisti dingusias „antikos autorių knygas“, tikslas buvo 
padėti „tapybos menui ilgainiui susigrąžinti savo pirminį tobu- 
lumą“.! O mėgindamas sukurti klasikinio judesio klasikines fi- 
gūras, kai ligi Žmogaus proporcijų teorijos išleidimo dar buvo likę 
beveik trys dešimtmečiai, Dūreris tai darė ne tam, kad pagražintų 
savo kūrinius vienokios ar kitokios kilmės skoliniais, o tam, kad 
sistemingai (ir tikriausiai intuityviai, o ne sąmoningai) diegtų sau 
ir savo tėvynainiams vokiečiams dailininkams „klasikinį“ požiūrį 
į žmogaus kūno išraiškingumą ir grožį. 

Aukso amžiaus idėja, apibūdinanti dailę, kuri „buvo visiškai už- 
miršta ir paslėpta daugiau negu tūkstantmetį“* ir kurią dabar rei- 
kia atgaivinti, arba, Dūrerio žodžiais tariant, „atauginti“ (Wieder- 
erwachsung)3, kilo Italijoje; tokie pat itališki buvo ir šaltiniai, iš 
kurių Niurnbergo meistras sėmėsi žinių ir patirties, jam padėjusių 
įgyvendinti savąją renesanso programą. Jo teoriniai interesai išau- 
go iš atsitiktinių ryšių su Italija ir skatino jį kaskart iš naujo grįžti 
prie italų teoretikų studijų", o iš jo paties didžiai gerbiamų“ italų 
tapytojų sukurtų „nuogų atvaizdų“ (nackete Bilder) ir jis perėmė 
visas įmanomas klasikines formas bei judesius. 

Nebūtų jokios būtinybės pabrėžti šį itališkojo renesanso, kaip 
tarpininko, vaidmenį, jei nesusidurtume su pakartotiniais mėgini- 
mais Dūrerio „klasikinę manierą“ (antikiscbe Art) aiškinti tiesio- 
giniu jo sąlyčiu su graikų ir romėnų skulptūra. Visai neseniai šį 
požiūrį naujai ir patraukliai išsakė vienas autorius, kuris labiau 
negu jo pirmtakai trokšta atsieti vokiečių dailininką nuo Italijos. 
Maža to, kad teigiama, jog Dūrerį tiesiogiai įkvėpę klasikiniai ori- 
ginalai, bet ir įtikinėjama, kad su šiais originalais jis susipažinęs 
Augsburge", o ne Bolonijoje, Paduvoje ar Venecijoje. 


" K. Lange ir E Fuhse, Dūrers scbriftlicher Nacblass, Halle, 1893, p. 207, 7 eil. ir t. 

* Ibid., p. 181, 25 eil. 

3 Ibid., p. 344, 16 eil. 

5 Žr. E. Panofsky, Dūrers Kunsttbeorie, Berlin, 1915, passim; taip pat plg. šios 
knygos antrąjį skyrių. 

6 Lange ir Fuhse, op. cit., p. 254, 17 eil. 

7 M. Hauttmann, „Direr und der Augsburger Antikenbesitz“, Jabrbucb der 
preussischen Kunstsammlungen, XLII, 1921, p. 34 ir t. 

Gali atrodyti nelabai svarbu, ar Dūrerio „Adomo“ prototipas 
buvęs itališkas piešinys pagal „Belvederio Apoloną“, ar Romos 
provincijos reljefas, taip pat esą nesvarbu, ar lanką įtempusio 
Heraklio laikysena kilusi iš Pollaiuolo, ar iš klasikinės statulos. 
Tačiau čia paliečiamas principinis klausimas: mus domina ne tai, 
ar šiuos kūrinius dailininkas sukūrė paveiktas klasikinių kūri- 
nių, kiek tai, - ar jie galėjo būti sukurti dailininkui patyrus klasi- 
kinių originalų poveikį ir ar apskritai, atsižvelgiant į istorines 
aplinkybes, galima kalbėti apie tiesioginę antikos įtaką penkio- 
liktojo amžiaus vokiečių dailininkui. Tik todėl, kad norime pasa- 
kyti savo nuomonę šiuo principiniu klausimu, tebūnie mums leista 
apžvelgti faktus. 


I KLASIKINIS PATOSAS 

Žmogaus kūno išraiškingumas ir grožis - tai du idealai, kuriuos 
renesansas surado įkūnytus klasikinėje dailėje. Tačiau kaip italų 
ankstyvąjį renesansą —- kvatročentą pirmiausia jaudino ir žavėjo 
antikos „tragiškasis audringumas“, ir tik vėliau šis amžius pamė- 
go ir atsidavė jos „klasikinei ramybei“?, taip ir jaunąjį Dūrerį pir- 
miausia užvaldė aistringos mirties ir pagrobimo scenos, ir tik po 
to jam tapo prieinamas „Belvederio Apolono“ grožis. Orfėjo mir- 
tis ir Europės pagrobimas, Heraklio darbai ir šėlstančių jūros pa- 
baisų kova - toks siužetų pasirinkimas aiškiai rodo, ką Dūreris iš 
pradžių laikė antikiscbhe Art; tuo metu netgi Apoloną jis siejo ne 
tiek su pergalingos rimties, kiek su įtemptų pastangų įvaizdžiu: jį 
vaizdavo ne euritmiška didingo Saulės dievo poza, o kovingame 
judesyje, kurį pasufleravo klasikinė skulptūra, vaizduojanti nedi- 
duką Kupidoną, mėginantį įtempti Heraklio lanką.? 

Visi šie kūriniai remiasi arba žinomais, arba nesunkiai nustato- 
mais itališkais pavyzdžiais. Seniai įrodyta, kad „Orfėjo mirtis“ (pie- 
šinys L.r59) - kompozicija, kurios centrinis motyvas, pasak 

Š A. Warburg, „Der Eintritt des antikisierenden Idealstils in die Malerei der Frūhre- 
naissance“, in A. Warburg, Gesammelte Schriften, Leipzig-Berlin, 1932, I, p. 175 ir t. 


? EF. Wickhoff, „Dūrers antikische Art“, Mitteilungen des Instituts fiir Osterrei- 
chbische Geschicbtsforschbung, I, p. 413 ir t. 

Warburgo, siekia net Periklio laikus'“, - yra kilusi iš Mantegna 
prototipo, perimto iš Šiaurės Italijos graviūros ir tikriausiai ins- 
piruoto tokio poetinio šaltinio kaip Politiano Orfeo.** Minėtasis 
„Kupidonas-Apolonas“ (piešinys L.456, mūsų 65 il.) kopijuotas 
ne iš klasikinio originalo, o iš ankstyvojo renesanso šio originalo 
parafrazės!?- tai aiškiai matyti iš tokių neklasikinių bruožų kaip 
rafinuotai kampuota laikysena, manieringai sulenkti pirštai, pa- 
laidi drapiruočių kraštai bei plazdantys kaspinai, pernelyg 
įmantrūs batai. Dar akivaizdžiau, kad „Europės pagrobimas“, 


ro A. Warburg, „Dūrer und die italienische Antike“, op. cit., II, p. 443 ir t. Taip 
pat plg. J. Meder, „Neue Beitrage zur Dūrer-Forschung“, Jabrbucb der kunstbisto- 
rischen Sammlungen des Allerbochsten Kaiserbauses, XXX, 1911, p. 183 ir t., ypač 
p. 2II ir t. Motyvo prototipai siekia net trečiąjį tūkstantmetį [pr. Kr. - Vert. past.); 
pvz., žr. nedidelį Mentuhotepo „Pergalės reljefą“ Kaire. 

"I Žr. nuorodas iš M. Thausing, Albrecht Dūrer, Leipzig, 2-as leid., 1884, p. 226 
(vertimas į anglų kalbą, red. F.A. Eaton, London, 1882, t. I, p. 221). Pastaruoju 
metu Dūrerio piešinys vis dažniau siejamas ne tiesiogiai su graviūra, kuri pasiekė 
mus, o su tariamai tobulesniu šio atspaudo prototipu (žr. Meder, op. cit., p. 213). 

I W. Weisbach, Der junge Dūrer, Leipzig, 1906, p. 47 ir t.; Meder, op. cit., p. 214, 
ir Hauttmann, op. cit., p. 34. Čia derėtų trumpai aptarti ikonografiją. Priešais Apo- 
loną stovi barzdotas vyras su rytietišku apdaru ir kaukole rankose, prie jo kojų padė- 
ta knyga su indu. Ant šio indo esantį įrašą „LVTV.S“ Bickhoffas (op. cit., p. 417) 
iššifravo kaip „Iwtum sacrum“ , „šventasis garas“, ir todėl manė, kad indas ir barzdo- 
tas rytietis abu susiję su Apolono orakulais, kur garai atlieka svarbų vaidmenį. Tačiau 
žodis Iluturn („dumblas, purvas, molis, glaistas“) niekada nereiškia „garo“. Teisinga 
reikšmė yra luturmn sapientiae - tai specialus alchemijos terminas, nusakantis ypatingą 
glaistą, kuriuo buvo sutvirtinamas atitinkamas įrengimas (žr. E.O. von Lippmann, 
Die Entstebung und Ausbreitung der Alchemie, Berlin, 1919, p. 43); medžiaga, iš 
kurios gimė Goethe's Homunkulas, tebėra „in einen Kolben verlutiert“. Vadinasi, 
šioje scenoje vaizduojamas alcheminis veiksmas, kuris taip puikiai dera su fantastiniu 
kostiumu, knyga, verdančiu indu ir giltinės galva, jog Ephrussi's (Albert Dūrer et ses 
dessins, Paris, 1887, p. 121) sugebėjo pateikti teisingą interpretaciją net neiššifravęs 
„LVTV.S“. Belieka klausimas, ar Apolonas, taip glaudžiai susijęs su alchemiku kom- 
pozicine prasme, siejasi su alchemiku ir ikonografiškai. Tatai neaišku, bet jokiu būdu 
nėra neįmanomas dalykas. Apollo-Sol, saulė, alchemikui reiškia taurųjį metalą, kurį 
jis nori pagaminti: „Die Sonne selbst, sie ist ein lautres Gold“ („Pati saulė - tai grynas 
auksas“). Tad Apolono figūrą galima suprasti arba kaip aukso, kurio ieško gaminto- 
jas, simbolį, arba, dar konkrečiau, kaip statulą, kuri globoja tokią gamybą. Pavyz- 
džiui, Rabelais, išjuokdamas slaptuosius mokslus, šauniai apibūdina magijos šven- 
tovę, išpuoštą visų planetinių dievų atvaizdais, tarp jų ir „Febo“ statula iš „gryno“ 
aukso (Gargantiua ir Pantagriuelis, V, 42). 

pavaizduotas tame pačiame lakšte, yra kilęs iš itališko paveikslo 
ar piešinio. 

Pradėsime nuo to, kad esminiai Dūrerio piešinio bruožai sieja- 
si su nuostabiomis Politiano Giostra strofomis, kurias citavome 
ir analizavome pirmajame šios knygos skyriuje.'3 Išskyrus saty- 
rus ir jūrų būtybes, kurie buvo labai populiarūs renesanso mene 
1r kaip lito bei >m2a7e personifikacijos yra gana aiškūs, - Politiano 
eilėse randame visus Dūrerio piešinio motyvus: raudančių mer- 
gelių chorą, „banguojančią ir besiplaikstančią vėjyje“ draperiją, 
besigręžiojantį atgal „rūpestingą“ jautį! ir, žinoma, herojei bū- 
dingą laikyseną bei judesį. Kažin ar galima tiksliau aprašyti iš 
baimės susigūžusios Europės povyzą, negu tai padaro Politianas: 
šaukdamasi savo „mielos draugijos“, ji viena ranka įsikibusi 
jaučio kupros, o kita - įsitvėrusi jo ragų, „pakėlusi savo basas 
pėdas, tarsi bijodama sušlapti jūroje“.75 

Vadinasi, Europės piešinį su Italija sieja literatūriniai ryšiai. 
Tačiau taip pat turėtume manyti, kad buvo ir vaizdinis šaltinis, 


I3 Žr. anksčiau, p. 63-64. 

14 Kituose beveik to paties laikotarpio atvaizduose (pvz., „Meistro I.B. su 
paukščiu“ graviūroje B.4 arba Francesco Colonna, Hypnerotomacbia, Venice, 1499, 
fol. K. IV arba K V v. medžio raižiniuose) jautis žiūri tiesiai priekin, o Europės 
laikysena visiškai kitokia. 

"5 Politianas savo aprašyme, žinoma, remiasi Ovidijumi; tačiau Dūrerio piešinio 
negalima kildinti tiesiogiai iš Ovidijaus. Pirma, Politiano variantas ne tik pagrįstas 
locus classicus (Met., II, 870 ir t., jau cit. Wickhoff, op. cit., p. 418 ir t.), bet ir 
sudarytas iš keleto padrikų pastraipų. „Besiplaikstanti draperija“ paimta iš Met., I, 
$28; o pariestos kojos - iš Fast., V, 61 I ir t., kur šis veiksmas, beje, yra kartotinio, 
pereinamojo pobūdžio („saepe puellares subducit ab aeguore plantas“), o Politia- 
nas jį aprašo kaip statišką pozą. Antra, Politiano tekstą atitinka ir tie Dūrerio pie- 
šinio motyvai, kurių nėra Ovidijaus tekste ir kurie atėję iš kitų šaltinių: bičiulių 
raudos ir - jei m0ta reiškia „jis dairosi“ - jaučio „susirūpinimas“. Trečia, dešiniąja 
ranka Europė turėtų būti nusitvėrusi jaučio rago, o kairiąją laikyti ant jaučio nuga- 
ros, o Dūrerio piešinyje yra priešingai. Tai galima paaiškinti, nes Politianas kalba 
tiktai apie „U'una“ ir „Valtera mano“. Tiesa, Politiano tekstas visiškai paaiškina 
savitą Dūrerio Europės laikyseną, kurią Wickhoffas siūlė kildinti iš „Tauroktonos 
Nikės“. Hauttmanno spėjimas, kad skulptūra, tuomet saugota Augsburge ir vaiz- 
duojanti „taurus gui vehebat nudam puellam tensis braccbiis auxilium imploran- 
term“, galėjusi būti Dūreriui pavyzdžiu, žinoma, yra nepagrįstas, nes Dūrerio kom- 
pozicijoje kaip tik nėra mergaitės „maldaujamai iškeltų“ rankų motyvo. 

kilęs iš Italijos: jeigu Dūreris būtų kūręs tik pagal literatūrinį apra- 
šymą, rezultatas būtų buvęs visiškai šiaurietiškas, kaip matyti iš 
„Didžiosios Fortūnos“ (graviūra B.77), kurios siužetas, nors ir pa- 


imtas iš Politiano poemos!“, vis dėlto stebina savo neitališkumu. 


O Europės piešinyje kvatročento dailės įtaka atsiskleidžia dar ir 
regimu aspektu: putai, pučiantys ilgus ragus'7, amūriukai mažo- 
mis apvaliomis galvutėmis!?, sielvartaujantys bičiuliai, raunantys 
sau plaukus, keliantys rankas ir šaukiantys iš siaubo!? — visa tai 
yra tipiški itališki motyvai; o antrame plane pavaizduotos figūrė- 
lės (kurių hiperbolizuoti išgąstį rodantys judesiai, beje, primena 
„Amimonės“ graviūrą)?“ neabejotinai nupieštos pagal pusnuoges 
ir greitakojes „nimfas“, be kurių, panašiai kaip klasikiniuose kvat- 
ročento atvaizduose, paprastai neapsieinama.ž! 

Tad „Europės pagrobime“, kaip ir „Orfėjo mirtyje“, Dūreris pa- 
siekė antiką, darydamas, pasakytume, dvigubą lankstą: italų po- 
etas - galbūt abiem atvejais Politianas - išvertė Ovidijaus aprašy- 


16 K. Giehlow, „Poliziano und Dūrer“, Mitteilungen der Gesellschaft fūr ver- 
vielfūltigende Kūnste, XXV, 1902, p. 25 ir t. 

17 Plg., pavyzdžiui, Venecijos akademijoje saugomą Bellini „Apvaizdos alego- 
riją“. Dūrerio piešinio putai, vėliau išplėtoti graviūrose B.66 ir B.67, regis, taip pat 
kilę iš Venecijos mokyklos; palyginkite, pavyzdžiui, B.66 graviūros gaublį laikantį 
genijų su mažu Bellini „Fortūnos alegorijos“, irgi saugomos Venecijos akademijoje, 
fleitininku. E. Tietze-Conrat („Dūrer-Studien“, Zeitschrift fūr bildende Kunst, LI, 
1916, p. 263 ir t.) graviūras B.66 ir B.67 mėgino kildinti iš klasikinio tipo reljefo, 
bet apdairiai įvertinusi istorinę padėtį teisingai nusprendė, kad „tarp jų ir klasiki- 
nio originalo“ turi būti „tarpinė grandis“. 

18 Plg. H. Wolfflin, Die Kunst Albrecht Dūrers, 2-as leid., 1908, Munich, p. 170. 

19 Plg., pavyzdžiui, Mantegna graviūros „Guldymas į kapą“, B.3 antrą iš kairės 
figūrą. 

29 E. Tietze-Conrat (op. cit.) siužetą interpretuoja kaip „Achelojo ir Perimelės“ 
istoriją (Ovid, Met., VIII, $92 ir t.), o tai nesiderina su ant kranto pasirodžiusiu 
tėvu, kuriame nematyti nė ženklo tėviškos rūstybės - feritas paterna, padėjusios 
taip negailestingai nuteisti myriop savo išniekintą dukrą. Priešingai, jis skuba prie 
jūros (plg. bėgantį graviūros B.131 landsknechtą), norėdamas išvaduoti auką ar 
bent, nespėjęs to padaryti, ją apraudoti. Kadangi, anot Ovidijaus, Achelojas įgauna 
aiškų jaučio pavidalą (IX, 80 ir t.) ir vienas jo ragų paverčiamas gausybės ragu, 
nevalia jų klaidingai interpretuoti kaip „elnio ragų“. 

*! Warburg, „Borricellis Geburt der Venus...“, op. cit., I, bassim, ypač p. 21 ir t. bei 
45 ir t., kur išskirtinė nimfos svarba iliustruojama gausiais pavyzdžiais iš literatūros. 
Šis žodis paprastai vartojamas kaip klasikinė „mergelės“ ir „mylimosios“ parafrazė. 

mus į savo laikų kalbinį ir emocinį dialektą*?, o italų tapytojas 
abu įvykius perteikė vaizdais, paleisdamas į darbą visą kvatročen- 
tinę Mise-en-scene mašineriją: satyrus, nereides, kupidonus, 
baikščias nimfas, plazdančias drapiruotes ir palaidas garbanas.?3 


22 Visiškai natūralu, kad dailininkai, kurie domėjosi mitologiniais siužetais, daž- 
nai rėmėsi to paties laikotarpio autoriais, rašiusiais gimtąja kalba. Pvz., Politiano 
įtaka akivaizdžiai matyti ir Botticelli „Veneros gimime“, ir Raphaelio „Galatėjo- 
je“, ir Šiaurės Italijos Orfėjo atvaizduose (žr. A. Springer, Raffael und Micbelange- 
lo, 2-as leid., Leipzig, 1883, II, p. 57 ir t.; Warburg, op. cit., I, p. 33 ir t., II, 446 ir 
t.). Taip pat nebūtina Dūrerio Europės piešinyje pavaizduotus gausius jūros gyven- 
tojus kildinti (jei apskritai juos dera aiškinti remiantis literatūrinėmis paralelėmis) 
15 Luciano ir Moscho. Be daugelio kitų pavyzdžių, žavų įsivaizduojamo klasikinio 
reljefo aprašymą galima rasti Hypnerotomacbia, fol. D II v.: „[...] offeriuase [...] 
caelatura, piena concinnamente di aguatice monstriculi. Nell' agua simulata X negli 
moderati plemmyruli semihomini š< foemine, cum spirate code pisciculatie. Sopra 
guelle appresso il dorso acconciamente sedeano, alcune di esse nude amplexabonde 
gli monstri cum mutuo innexo. Tali Tibicinarii, altri cum phantastici instrumenti. 
Alcuni tracti nelle extranee Bige sedenti dagli perpeti Delphini, dil frigido fiore di 
nenupharo incoronati. [-..] Alcuni cum multiplici uasi di fructi copiosi, 8 cum sti- 
pate copie. Altri cum fasciculi di achori X di fiori di barba Silvana mutuamente se 
percoteuano. [...]“ (santrumpos panaikintos, skyryba dabartinė). Kiek galima su- 
prasti ir išversti žavią makaronišką Colonna tarmę, ši ištrauka turėtų skambėti 
maždaug taip: „Prieš akis iškilo [-..] reljefas, pilnas mažų vandens pabaisų. Jūroje ir 
švelniose bangelėse [matyti] pusiau vyrai ir pusiau moterys riestomis žuvų uodego- 
mis. Ant jų nugarų grakščiai sėdėjo nuogos moterys, kai kurios apsikabinusios su 
pabaisomis. Vienos grojo fleitomis, kitos - fantastiniais instrumentais. Dar kitos 
sėdėjo keistuose vežimuose, kuriuos traukė skubrūs delfinai, vainikuoti gaiviais van- 
dens lelijų žiedais. [-..] Kai kurios rankose laikė įvairiausių formų vazas, pilnas 
visokių vaisių, ir sklidinus gausybės ragus. Kitos pliekėsi tarpusavyje irisų šakelė- 
mis arba barba silvana žiedais...“ 

23 Šiuo požiūriu plg. Warburg, „Botticellis Geburt der Venus“, passim. Profeso- 
rius Carlas Robertas (Halė) mane maloniai informavo, kad klasikinėje antikoje tik 
menadės buvo vaizduojamos palaidais plaukais, ir tai tik konkrečiu laikotarpiu. 
Ankstyvasis Italijos renesansas šį ypatingą motyvą priėmė taip visuotinai ir entu- 
ziastingai, jog šis tam tikra prasme tapo skiriamuoju maniera antica bruožu; net 
gana tiksliose klasikinių kūrinių kopijose renesanso kopijuotojai savo nuožiūra pri- 
dėdavo vėjo kedenamus plaukus ir banguojančias garbanas (plg. Šantiji piešinį, 
kurį aptaria Warburgas (op. cit., p. 19 ir t.), arba kad ir gerai žinomą graviūrą 
„Ariadnė ir Bakchas“ (Catalogue of tbe Early Italian Engravings in tbe British 
Museum, rašytinis t., p. 44, A.V.10 pav.), kur figūrą dešiniajame kampe reikia paly- 
ginti su atitinkama Berlyne saugomo reljefo figūra (publikuota: R. Kekulė von Stra- 
donitz, Beschreibung der antiken Skulpturen, Berlin, 1891, nr. 850). Šis keistas 
savitumas, kurį pastebėjo ir išryškino Warburgas, ankstyvąjį renesansą skiria tiek 

Tik po šios dvigubos transformacijos Dūreris pajėgė perimti klasi- 
kinę medžiagą. Vien gamtovaizdžio elementai - medžiai bei žolės, 
kalvos bei pastatai - neturi nieko bendra su itališkais prototipais; 
o visas kitas plotas, nuo viršaus iki apačios užpildytas tūtig klei- 
nen Dingen, yra grynai šiaurietiško stiliaus*4, nors dauguma tų 
„judrių mažų būtybių“ yra klasikiniai satyrai, moteriški panai ir 
tritonai. 

I$00 metais, praėjus šešeriems metams po „Orfėjo mirties“ ir 
„Europės pagrobimo“, Dūreris sukūrė savo vienintelį paveikslą 
mitologiniu siužetu (66 il.). Pastarasis vaizduoja Heraklį, šaudantį 
Stimfalo paukščius, ir atspindi Dūrerio pradinį santykį su klasiki- 
ne antika: tuo metu antika jam reiškė herojišką nuogumą, ener- 
gingą modeliuotę, atskleidžiančią anatominę kūno sandarą, galingą 
judesį, gyvulišką aistrą. Apskritai paėmus, Dūreris rėmėsi vienu iš 
Pollaiuolo paveikslų apie Heraklį - „Neso nušovimas“ iš Jarveso 
kolekcijos Niuheivene (67 il.).?5 Tačiau kad ir kaip keista, kvat- 
ročento normos ir manieros itališkąjį prototipą kausto labiau ne- 
gu jo vokiškąjį „vedinį“. Dūrerio paveiksle elegantiškas lieknu- 
mas užleidžia vietą galingiems raumenims; o susijaudinusi, bet 
kartu neryžtinga laikysena (tarp įtūpsto ir šuolio) - stipriai ir ne- 
dviprasmiškai puolimo pozai: rankos įtemptos, viena koja ener- 


nuo klasikinės, tiek nuo tuometinės Šiaurės dailės. Kaip matėme, klasikinė dailė mė- 
go vaizduoti fizinį judesį, tačiau judesio efektas būdavo pabrėžiamas palaidų plaukų 
motyvu tik išskirtiniu menadžių atveju. Kita vertus, vėlyvosios gotikos dailė taip ža- 
vėjosi gyvybingu pačių linijų žaismu, jog „vėjo kedenamus“ plaukus pridėdavo net 
toms figūroms, kurios neparodo jokio fizinio judesio žymių; prisiminkime, pavyz- 
džiui, statiškas Schongauerio „Išmintingąsias mergeles“ (B.77, 78, 81, 84) arba taip 
pat ramią „Kortų meistro“ Wi/dendame. Motyvą, klasikinėje antikoje sietą su ypa- 
tingu siužetu, italų kvatročentas apibendrino, tačiau leido jį taikyti tik toms figūroms, 
kurios vaizduojamos kaip iš tikrųjų fiziškai judančios: vėlyvosios gotikos polinkiui į 
linijinį judesį buvo duota visiška laisvė, tačiau tik ten, kur tai padėdavo perteikti 
klasikai būdingą organišką fizinį judesį. Brandusis renesansas, suspausdamas atski- 
ras plaukų sruogas į vientisą masę kaip Raphaelio „Galatėjoje“, „palaidų plaukų“ 
motyvą gana logiškai perkėlė iš linijinio į plastinį raiškos būdą. 

24 Meder, op. cit., p. 215; Weisbach, op. cit., p. 36, 63 ir t.; taip pat plg. toliau, 
p. 266 ir t. 

25 Žr. Weisbach, ibid., p. 48 ir t., su reprodukcija. 

gingai pastatyta į priekį, kita - tvirtai įremta į žemę. Iš Pollaiuolo 
figūros, regis, paimti tik kontūrai, kuriuos Dūreris pripildė plasti- 
nio tūrio ir gyvybinės energijos, ir būtent profesoriui Maxui Haut- 
tmannui toptelėjo išganinga mintis šios kilnesnės ir, jei galima taip 
pasakyti, labiau klasikinės žmogaus kūno sampratos šaltinio i1eš- 
koti pačioje antikoje. Tačiau ne klasikinis originalas, o itališkas jo 
perdirbinys leido Dūreriui „patobulinti instrukciją“. Ir - nuosta- 
bus sutapimas - kaip tyčia Pollaiuolo atiteko tarpininko vaidmuo. 

1495 metais Dūreris nukopijavo dalį Pollaiuolo piešinio, neišli- 
kusio ir priklausiusio „Sabinių pagrobimo“ ciklui, iš kurio išsau- 
goti tik keli lakštai. Dūrerio piešinyje (L.347, mūsų 68 il.) pavaiz- 
duoti du raumeningi vyrai - ar veikiau, išskyrus skirtingas rankų 
ir galvos padėtis, tas pats vyras iš priekio ir iš nugaros, kiekvienas 
ant pečių nešantis po moterį. Ši Pollaiuolo figūra sukurta pagal 
labai populiarų klasikinės skulptūros tipą: daug jausmingesnis, iš- 
plėtotas pagal pirmojo pictore anatomista kriterijus ir - kas būdin- 
ga - perkeltas iš kovingo varžybų patoso į erotinę plotmę įsimy- 
lėjęs Pollaiuolo romėnas dviem rakursais pakartoja „Heraklį, 
nešantį Erimanto šerną“, mums gerai pažįstamą iš gausių klasiki- 
nių reljefų?“ bei statulų.?7 Dūreriui šis klasikinis tipas buvo žino- 
mas iš Pollaiuolo tarpinio varianto?3, o ne iš tiesioginio romėniško- 
jo originalo, kuris, kaip manoma, buvęs - nors iš tikrųjų niekada 
ten nebuvo - Augsburge (69, 70 il.).?? 1495 metų piešinyje iš nuga- 


26 Žr. C. Robert, Die antiken Sarkopbagreliefs, III, 1, Berlin, 1897, XXVIII il. ir 
t., ypač XXXI Il. 

27 Žr., pvz., Clarac, Musėe de Sculpture comparėe, nr. 2009. 

28 Kitas paveikslas pagal klasikinę statulą, kuris anksčiau buvo priskiriamas Pol- 
laiuolo - tai Vašingtono nacionalinės galerijos „Dovydas“ (Warburg, „Dūrer und 
die italienische Antike“, op. cit., II, p. 449), dabar jau laikomas Andrea Castagno 
kūriniu (žr. Warburg, op. cit., p. 625). 

29 Hauttmann, op. cit., p. 38 ir t., mano, jog Petro Apiano veikale Inscriptiones 
sacrosanctae vetustatis. [...] Petrus Apianus Matbematicus Ingolstadiensis et Bart- 
bolomaeus Amantius Poeta DED., Ingolstadt, 1534, p. 170, 171, reprodukuoja- 
mos Heraklio statulos, pavaizduotos iš priekio ir iš nugaros, savininkai buvo Augs- 
burgo Fuggeriai, nors ir pripažįsta, kad Beato Renano (1531) atliktame Fugerio 
kolekcijos aprašyme neminima jokia Heraklio statula ir kad Apiano medžio raiži- 

ros stebimą aktą Dūreris panaudojo savo graviūroje „Heraklis“ 
(B.73), sukurtoje apie Is00—I501 metus, tą pačią figūrą - tik at- 
virkščią - jis panaudojo savo I s00 metų paveiksle3“; šis vienalai- 
kis dvigubas vaizdo apvertimas, regis, byloja apie tai, kad Dūreris 
žinojo pirmykštę mitologinę šios figūros reikšmę. Kai kuriais as- 
pektais paveikslas atitinka piešinį tiksliau negu graviūra. Pavyz- 
džiui, atkreipkite dėmesį į kojų padėtį ir tokias svarbias detales 
kaip dešiniosios kojos perspektyva bei fizionominiai veido bruo- 
žai: ryškus įlinkis virš tvirtos, ereliškos nosies; apvali, išsišovusi 
kakta; pakelti antakiai, darantys įtampos ir pastangų įspūdį. 
Maždaug tuo pačiu metu nupieštame, bet tikriausiai ne iš kar- 
to atliktame medžio raižinyje —- vienoje iš 1502 metais išleistos 
Conrado Celteso knygos Libri amorum ksilografinių iliustraci- 
jų, - matome kitą, analogiškai panaudotą 1495 metų piešinio 
figūrą — aktą iš priekio. Šis medžio raižinys (12 pav.), vaizduo- 
jantis Apoloną, persekiojantį Dafnę, bendrais bruožais pagrįstas 
miniatiūra, priskiriama Liberale da Verona'i.37 Tačiau šį itališką 


nių legenda paprasčiausiai gali reikšti (tiesą sakant, kaip tik tai ji ir reiškia), jog 
vienas iš Fuggerių, Raimundas, leido išspausdinti objektą iš jo piešinių kolekcijos. 
Tačiau, ieškodamas klasikinio „Heraklio“, kurį 1500 m. Augsburge galėjo matyti 
Dūreris, Hauttmannas siūlo tapatinti Apiano reprodukuotą statulą su imago mar- 
>morea, iš pradžių priklausiusiu Peutingeriui. I 514 ši statula, Peutingerio paminėta 
kaip „stovinti jo paties namuose“ ir „neseniai atgabenta iš Romos“, anot Haut- 
tmanno, 153 I-1534 galėjo tapti Fuggerių nuosavybe. Kažin ar galima sutikti su šia 
hipoteze. Pirma, jeigu Apiano reprodukuota statula išleidžiant knygą priklausė Fu- 
gerriams, kodėl jis to tiesiai nepasakė? Antra, net jeigu pripažintume, kad savinin- 
kai galėjo keistis - kas buvo beveik neįmanoma Peutingeriui esant gyvam, - iš kur 
mums žinoti, ar statulą, I 514 minimą kaip »mper allata, jis jau turėjo I s002 Trečia, 
Apiano reprodukuotas kūrinys įtrauktas į „itališkų senienų“ skyrių. Peršasi išvada, 
kad 1514 paminėta „Peutingerio Heraklio“ statula nėra ta pati Apiano reprodu- 
kuota statula ir kad „Fuggerių Heraklis“ niekada neegzistavo. 

39 B.88 graviūros landsknechtas irgi teisingai kildinamas iš piešinio L.347 (Aus- 
stellung von Albrecht Dūrers Kupferstichen, Kunstballe zu Hamburg, 1921, gegu- 
žės 2I, sud. G. Pauli, p. 7). Abiem atvejais, žinoma, matome atvirkštinį figūros 
vaizdą. Nutapyto Heraklio vaizdas taip pat atvirkštinis, bet tai lėmė ne spaudos 
procesas, o būtinybė lanką įtaisyti kairiojoje šaulio rankoje. 

3! Wolfenbūttelio rankraštis išspausdintas: Paolo d'Ancona, „Di alcuni codici 
miniati“ (Arte, X, 1907, p. 25 ir t., p. 31) ir minimas: Hauttmann, op. cit., p. 38. 
Medžio raižinys „Apolonas Parnase“ iš Celteso Melopoiae ir Guntberus Ligurinus 

12. Albrechto Dūrerio dirbtuvė. Apolonas ir Dafnė. Medžio raižinys iš leidinio 
Conrad Celtes, Ouatuor Libri Amorum, Nuremberg, I 502 


(abi išleistos 1507), beje, remiasi artimu prototipu; žr. miniatiūrą tame pačiame 
rankraštyje, reprodukuotą Paolo d'Ancona, p. 30. 

prototipą Dūreris nusprendė patobulinti tokiu pačiu būdu ir ta 
pačia dingstimi, kaip ir „Heraklio“ paveikslo prototipą?*; ir čia 
pavyzdys, skatinęs kūrinį tobulinti, buvo Pollaiuolo „Sabinių pa- 
grobimo“ kopija. Nenuostabu, kad - į tai jau buvo atkreipęs dė- 
mesį Thausingas?3 - Apolonas šiame medžio raižinyje „panašus į 
Heraklį, nutapytą iš kitos pusės“. 

Visais minėtais atvejais Dūreris, galima sakyti, palaikė antiką, o 
ne kvatročentą. Jo itališkiesiems modeliams būdingos pirmiausia 
subtilios, lieknos, apibrėžtų kaligrafinių kontūrų figūros, pertei- 
kiančios gyvą nervingą judesį - kas puikiai atitiko kvatročento 
skonį; kita vertus, jiems taip pat būdingos figūros, kurių tvirtas 
sudėjimas, plastiška modeliuotė ir pompastiška energija artimi kla- 
sikinės skulptūros stiliui. Direris atkreipė dėmesį į šias klasikines 
savybes ir jas išryškino taip puikiai, kad Heraklio atveju Pollaiuo- 
lo klasicistą priešpriešino Pollaiuolo protomanieristui. Tačiau tai 
neturėtų trukdyti mums suvokti faktą, kad klasikinį stilių, kurį 
Dūreris priešino kvatročento stiliui, jis perėmė iš to paties kvat- 
ročento. Jei vokiečių dailininkas galėjo vėl išversti itališką idiomą 
į antikos kalbą, jis turėjo dėkoti už šią galimybę tiems patiems 
italams, kuriuos taisė. Iš paties kvatročento Dūreris išmoko, kaip 
jį pranokti.34 


32 „Dūrerio modelio [žr. Wolfenbūttelio miniatiūros „Apoloną“] grakštų judesį, 
kai liekna, prakauli figūra liečia žemę tik dešiniosios pėdos pirštais, pakeičia pa- 
rengtinė puolimo poza, - dešinioji pėda čia tvirtai pastatyta ant žemės, o kairioji — 
ji visa matyti - atitraukta atgal“ (Hauttmann, op. cit., p. 38). 

33 Thausing, op. cit., p. 279 (vertimas į anglų kalbą, I, p. 272). 

34 Tiesiog nuostabu, kaip netoli tiesos buvo Hauttmannas. Jis teisingai pastebi, 
kad ir Celteso medžio raižinyje, ir Heraklio paveiksle remiamasi ne tik tiesioginiais 
itališkaisiais prototipais, bet ir klasikine skulptūra; taip pat jis visai teisingai mano, 
kad Dūreris naudojosi piešiniu, kuriame klasikinis Heraklis, „nešantis Erimanto 
šerną“, pavaizduotas „iš priekio ir nugaros“. Tačiau jis neapsižiūrėjo, kad būtent 
šis piešinys pasiekė mūsų laikus: tai piešinys L.347, vaizduojantis Heraklį pagal 
Pollaiuolo „interpretaciją“. Net ir grynai stilistiškai šis piešinys kur kas artimesnis 
galutiniams Dūrerio variantams, o ne Apiano medžio raižiniams. Pavyzdžiui, lygin- 
dami Apiano „Heraklio“ (70 il.) vaizdą iš nugaros su Dūrerio paveikslu (66 il.), 
regime, kad, Apiano Heraklio liemuo mažiau pasviręs į priekį; kad žengianti koja 
mažiau sulenkta; kad kita koja neįtempta per kelį; kad kojos perspektyva piešiama 

II KLASIKINIS GROŽIS 


I 500 metų „Heraklio“ paveikslas žymi Dūrerio herojiško patoso 
siekių kulminaciją; tačiau tais pačiais I 500 metais jis pradeda su- 
vokti kitą, apoloniškąjį, „dvigubos hermos“35, už kurios slėpėsi 
renesanso garbstoma antika, aspektą. Kaip žinia, „grožio“ pro- 
blemą Dūreriui nurodė venecijietis Jacopo de Barbari, parodęs jam 
kai kurias žmogaus kūno proporcijų studijas, - tas pats žmogus, 
kurio graviūromis Diireris rėmėsi savo teorinių studijų pradžioje. 
Nieko nežinodamas apie Vitruvijų ir taikydamas iš esmės gotikinį 
geometrinį metodą, Dūreris iš pradžių apsiribojo tik moters figūros 
studijomis, kaip pavyzdžius naudodamas klasikinius Barbari ak- 
tus, ir tik vėliau ėmėsi „tobulo vyro“ proporcijų bei pozos. 

Šios vyro figūros žymi dar vieną Dūrerio žingsnį klasikinės anti- 
kos link: jų proporcijos pagrįstos Vitruvijaus kanonu, su kuriuo 
Dūrerį turbūt supažindino kuris nors jo bičiulių humanistų ir dėl 
kurio, tegul ir trumpam, jis peržiūrėjo net moteriškų figūrų propor- 
cijas3?, o jų laikysena sukomponuota pagal „Belvederio Apoloną“, 
štai kodėl jos visos, kartu paimtos, dažnai vadinamos „Apolono 
ciklu“.37 Kadangi „Belvederio Apolono“ , kuris buvo atrastas Ro- 


visiškai kitaip; ir kad svarbiausią nugaros dalį dengia liūto kailis. Peršasi išvada, 
kad, pirma, Dūreriui neturėjo jokios įtakos Heraklio statula, reprodukuota dviejuose 
Apiano medžio raižiniuose; antra, kad jis nėra šių medžio raižinių autorius. „Eks- 
kurse“ (p. 281 ir t.) parodysime, kad tas pat pasakytina ir apie kitas Dūreriui pri- 
skiriamas Apiano iliustracijas. 

35 Šį taiklų pasakymą skolinuosi iš Warburgo, op. cit., p. 176. 

36 Dėl Dūrerio tyrinėjimų, skirtų moters figūros proporcijoms, prioriteto ir vė- 
lesnio (tačiau laikino) tokių proporcijų pertvarkymo pagal Vitruvijaus kanoną žr. 
Panofsky, Dūrers Kunsttbeorie, p. 84 ir t. „Gulinčios moters aktas“ (piešinys L.466, 
I$01), kurios poza buvo sukomponuota pagal vadinamosios „Amimonės“ pozą 
(graviūra B.71) ir todėl Dūreriui buvo žinoma anksčiau, negu jis galėjo išvysti kla- 
sikinę „Kirkę“ (neišliko), „nuda incumbebat innixa dextro bracchio“, apytikriai 
nurodo, kada Vitruvijaus kanonas (krūtinės proporcijas grindžiantis kvadratu, o 
ne stačiakampiu) susiliejo su sistema, įsivyravusia tokiuose ankstyvuosiuose pavyz- 
džiuose kaip piešiniai L.37/38, L.225/226 (datuojami 1500); taip pat žr. R. Bruck, 
Dūrers Dresdner Skizzenbuch, Strassburg, 1905, 74/5 il. 

37 E. Panofsky, „Dūrers Darstellungen des Apollo und ihr Verhaltniss zu Barbari“, 
Jabrbuch der preussischen Kunstsammlungen, XLI, 1920, p. 359 ir t. [K.T. Parkens, 

moje apie 1496 metus, - Dūreris galėjo jį pamatyti tiktai itališkame 
piešinyje - atributai tuo metu dar nebuvo žinomi, Dūreris iš pradžių 
jį interpretavo ne kaip „įprastą“ Apoloną, nugalintį blogį savo lan- 
ku arba egida, o kaip sveikatos dievą, kuriam būdingi gyvatės ir 
taurės atributai ir kurį galima pavadinti „Apolonu Medicus“ arba 
„Eskulapu“ (piešinys L.181, mūsų 75 il.). Vėliau šį sveikatos dievą 
Dūreris pavertė didingu Saulės dievu Soliu su skeptru ir soliariniu 
disku (piešinys L.233, mūsų 76 il.), kurį iš pradžių ruošėsi pavaiz- 
duoti kaip atskirą figūrą raižinyje. Tačiau, dar nespėjęs įgyvendinti 
šio sumanymo ir pamatęs Barbari graviūrą „Apolonas ir Diana“, 
Dūreris, jos paveiktas, ėmėsi naujo darbo ir Solį pavertė „įprastu“ 
Apolonu, o šalia jo nupiešė Dianą.33 Galų gale jis atsisakė visų šių 
sumanymų ir klasikinę figūrą panaudojo bibliniam siužetui: galuti- 
nis rezultatas - 1$04 metų raižinys „Žmogaus nuopuolis“ (graviūra 
B.1, mūsų 80 il.), kuriame tobulo vyriškojo ir moteriškojo grožio 
pavyzdžiai sugretinami vienoje paradigminėje kompozicijoje. 
Vadinasi, Dūrerio „Apolono ciklas“ prasideda nuo „Eskulapo“ 
arba „Apolono Medicus“ ir baigiasi „Adomu“. Tačiau to nepa- 
kanka, kad kartu su Hauttmannu manytume, jog didesnę įtaką 
Dūreriui padarė ne „Belvederio Apolonas“, o romėniškasis „Mer- 
kurijus“, kuris apie I 00 metus buvo atrastas Augsburge ir kurį 
įsigijo žymus humanistas Conradas Peutingeris (71 1l.).3? 
Akivaizdu, jog norint atsakyti į klausimą, kas buvo Dūrerio „ide- 
alaus vyro“ prototipas - „Augsburgo Merkurijus“ (dabar saugo- 
mas Maksimiliano muziejuje Augsburge) ar „Belvederio Apolo- 
nas“, neužtenka vieną ir kitą palyginti su „Žmogaus nuopuolio“ 
Adomu, kuris, kaip pamename, žymi šios raidos pabaigą ir, kaip 


„Eine neugefundene Apollzeichnung Dūrers“, ibid., XLIV, 1925, p. 248 ir t., piešinį 
L.r81 siūlo interpretuoti kaip „Apoloną Medicus“, o ne kaip „Eskulapą“.] 

35 Tai, jog Solis (trumpaplaukis su skeptru ir soliariniu disku) buvo paverstas 
„Įprastu“ Apolonu (palaidomis garbanomis su lanku ir strėlėmis), liudija ranka 
pataisytas „netyčinis brūkšnys“ (piešinys L.179). 1505 m. raižinyje B.68 Dūreris 
sugrįžo prie Apolono ir Dianos temos, tačiau dėl visiškai kitokios priežasties; plg. 
Panotsky, ibid. 

32 Hauttmann, op. cit., P. 43 ir t. 

pastebi Wolfflinas*“, sulieja ankstesnių Dūrerio figūrų pozas su 
Barbari „Apolono“ poza.*! Priešingai, reikėtų pradėti nuo pat pra- 
džių, tai yra nuo „Solio“ piešinio L.233 arba, dar geriau, nuo „Es- 
kulapo“ ar „Apolono Medicus“ piešinio L.181, kurį pagrįstai ga- 
lime laikyti anksčiausiu šio ciklo piešiniu. Šį piešinį būtina palyginti 
tiek su „Augsburgo Merkurijumi“, tiek su „Belvederio Apolonu“; 
o nagrinėdami pastarąjį, turėtume remtis ne šiuolaikine fotografi- 
ja, o tuometiniu atvaizdu, koks galėjo patekti į Dūrerio akiratį — 
žinoma, ne Codex Escurialensis vaizdu profiliu, 53 folio, o pir- 
muoju to paties rankraščio vaizdu, 64 folio (77 il.).23 

Iš šio sugretinimo paaiškėja, jog prieš „Adomą“ sukurtos Dūre- 
rio figūros - ir „Eskulapas“, ir „Solis“ - yra tiek panašios į „Bel- 
vederio Apoloną“, kiek nepanašios į „Augsburgo Merkurijų“. Su 
„Belvederio Apolonu“ jas sieja visų pirma savita rankų pusiausvy- 
ra - keliant kairiąją atitinkamai leidžiasi dešinioji; antra, galvos 
pasukimas laisvosios kojos pusėn; ir pagaliau svarbiausia - stovė- 
sena, kurią galima apibūdinti kaip grakštų žingsnį, o ne statišką 
p0zą*4; šiuo požiūriu Dūrerio figūrų judesys panašesnis į piešinį iš 
Escurialensis negu į originalią statulą. Tam neturėtų būti priešta- 
raujama, tvirtinant, esą šią stovėseną jis galėjęs nusižiūrėti iš bet 
kurios kitos klasikinės figūros, pozuojančios vadinamuoju contrap- 
posto būdu: kad ir keista, „Belvederio Apolonas“ yra gana savi- 
tas, ir neįmanoma jo pakeisti bet kuo - juo labiau „Augsburgo 
Merkurijumi“. Šiame gana vidutiniškame kūrinyje abi rankos nu- 


49 Wolfflin, op. cit., p. 366. 

*! Todėl „tvirta Adomo stovėsena“ su „Belvederio Apolono“ įtaka nesiderina 
lygiai taip, kaip ir jo galva, pasukta į kitą pusę. Dėl „Adomo“ ryšio su medžio 
raižiniu, išspausdintu Apiano Inscriptiones, p. 422, žr. „Ekskursą“, p. 281 ir t. 

42 H. Egger, Codex Escurialensis, Vienna, 1906. 

43 Hauttmannas tikriausiai nepastebėjo šio antrojo atvaizdo, nes teigia, jog „Bel- 
vederio Apolono“ piešinys, Dūrerio idealioms figūroms galėjęs pasitarnauti kaip 
modelis, „turėtų iš esmės skirtis nuo visų žinomų antikinių šios statulos atvaizdų“ —- 
beje, šiam teiginiui prieštarauja ne tik Codex Escurialensis, bet ir Nicoletto da Mo- 
dena'os graviūra (B.s0, apie I $00). 

44 Piešinyje L.233 krintančiu šešėliu pabrėžta pėdų padėtis rodo, kad ji Dūreriui 
buvo svarbi. 

leistos; galva pasukta veikiau atraminės, o ne laisvosios kojos pu- 
sėn; vietoj energingo, plataus žingsnio čia matome apatišką atsi- 
palaidavimo pozą, laisvoji koja tik truputį atmesta į šalį, o ne at- 
gal. Dūrerio figūrų ir „Belvederio Apolono“ šlaunys gerokai 
pražergtos, o čia - beveik lygiagrečios; atitinkama pėdų, frontali- 
nės plokštumos atžvilgiu pastatytų kone vienodu kampu, padėtis 
skiriasi tik nežymiai. Neįtikėtina, kad „Augsburgo Merkurijų“ 
Dūreris būtų interpretavęs taip, kad su juo nesutaptų būtent tie 
bruožai, kurie sutampa su „Belvederio Apolonu“. 

Be abejonės, kai kuriais atžvilgiais Dūrerio „Eskulapas“ ir „So- 
lis“ skiriasi nuo Apolono iš Escurialensis piešinio: pirmiausia griež- 
tu krūtinės frontalumu, raumenų vaizdavimo būdu, kojos pers- 
pektyvos komponavimu ir tam tikru ritminio judesio sulėtinimu 
(pavyzdžiui, dešinysis kontūras brėžiamas beveik tiesiai ir vertika- 
liai, o ne švelniai ir banguotai). Tačiau šie skirtumai - jie, beje, 
išliktų ir tuomet, jei Escurialensis Apoloną lygintume su „Augs- 
burgo Merkurijumi“ — nėra nepaaiškinami. Krūtinės frontalumas 
neišvengiamai išplaukia iš geometrinės konstravimo schemos, ku- 
rią Dūreris taikė visoms šioms figūroms*, o kitus skirtumus, ma- 
no galva, būtų galima paaiškinti didele įtaka graviūros, kurią, kaip 
žinia, Dūreris tuomet turėjo ir naudojo - tai Andrea Mantegna 
„Bakchanalija su statine“ (B.19, mūsų 79 il.). Šioje graviūroje kai- 
riajame krašte pavaizduota lėbautojo figūra; dešiniojoje rankoje 
jis laiko gausybės ragą, o kairiąja siekia vynuogių kekės. Ši figūra 
Dūrerio vaizduotėje, regis, susiliejo su „Belvederio Apolono“ vaiz- 
diniu. Matėme, kad Dūreriui atrodė būtina „Heraklio“ paveikslo 
bei „Apolono ir Dafnės“ medžio raižinio““ itališkąjį prototipą pa- 


45 Dėl to plg. L. Justi, Konstruierte Figuren und Kopfe unter den Werken Alb- 
recht Dūrers, Leipzig, 1902, ir anksčiau, p. IO5-I106. 

46 Tokios „dvigubos paskatos“ Dūrerio kūryboje nėra neįprastas dalykas. Pvz., 
žr. jo „Amimonės“ ryšį su kairėje esančia figūrų grupe iš Mantegna „Jūros pabaisų 
kovos“ (kurią Dūreris nukopijavo piešinyje L.455) ir su Barbari graviūra „Perga- 
lė“; arba jo graviūros B.75 ryšį su Barbari graviūra „Pergalė ir Šlovė“ ir jo paties 
eskizais iš natūros piešinyje L.101 (E. Schilling, „Dūrers vier Hexen“, Repertorium 
fr Kunstwissenschaft, XXXIX, p. 129 ir t.). 

tobulinti pagal Pollaiuolo „Sabinių pagrobimą“; lygiai taip jam 
atrodė būtina turimą „Belvederio Apolono“ kopiją patobulinti pa- 
gal puikų Mantegna vyro aktą (kuriame savo ruožtu atsispindi 
klasikinės skulptūros jįtaka).47 Kadangi tais laikais „archeologi- 
niuose“ klasikinių paminklų pavyzdžiuose anatominėms detalėms 
nebuvo skiriama daug dėmesio, visos „Belvederio Apolono“ kopi- 
jos perteikdavo nebent tik schemą, kurią reikėjo papildyti duome- 
nimis iš kitų šaltinių. Tokiose anatominėse detalėse kaip kelių 
sąnariai, figūros kontūrai ir ypač pėdos piešinys Dūreris laikėsi 
Mantegna graviūros, kuri, kaip ir tai pačiai serijai priklausanti 


“48. jam turėjo būti žinoma jau 1494 ar 


„Bakchanalija su Silenu 
I495 metais ir apie kurią jis turėjo galvoti kaip tik tuo metu, kai 
darbavosi prie „Apolono ciklo“. Lėbautojo gausybės ragą Dūreris 
panaudojo trijose skirtingose vietose: Pirckheimerio ekslibrise (me- 
džio raižinys B., pried. 52), dedikaciniame Libri amorum puslapy- 
je4? ir viename iš moteriškų proporcijų eskizų?“ — kitaip tariant, 
kūriniuose, atliktuose apie I s00 metus, iš kurių vienas yra labai 
artimas ankstyviausiems „Apolono ciklo“ paveikslams tiek siuže- 
to, tiek laiko atžvilgiu.5! 

Vis dėlto, jeigu ankstyviausias Dūrerio mėginimas racionalizuo- 
ti „tobulo vyro“ proporcijas ir laikyseną remiasi „Belvederio Apo- 
lono“ kopija, kodėl gi jam nebuvo suteiktas „įprasto“ Apolono 
pavidalas? Kad ir kaip paradoksaliai tat skambėtų, atsakymas toks: 


47 Tikriausiai Dioniso (ypač plg. Clarac, op. cit., nr. 1619b). Profesorius Fische- 
lis atkreipė mano dėmesį į sieninę tapybą Casa de' Vetti Pompėjoje, kurią su Man- 
tegna lėbautoju sieja net gausybės rago motyvas; Renesanso laikotarpiu galėjo būti 
žinomas kitas šios figūros variantas. 

48 Graviūra B.20; plg. Dūrerio piešinį L.454. 

43 Medžio raižinys P.217; plg. A. Lichtwark, Der Ornamentsticb der deutschen 
Frūbrenaissance, Berlin, 1888, p. 9. 

59 Bruck, op. cit., 70/7 1 il.; dėl šio piešinio datos plg. Panofsky, Dūrers Kunst- 
tbeorie, p. 90, n. I. 

51 Dūrerio Paumgertnerio altoriaus paveikslo Šv. Jurgis - dar viena figūra, kurią 
Hauttmannas bandė kildinti iš „Augsburgo Merkurijaus“, - taip pat gali sietis su 
Mantegna „Satyru“, turinčiu viską, ko Dūreris galėjo išmokti iš Augsburgo 
skulptūros; kompoziciškai šventojo slibinas tikrai panašesnis į satyro gausybės ragą 
negu į Merkurijaus marsupium. Plg. n. 125, p. 277. 

kaip tik todėl, kad jis pagrįstas „Belvederio Apolono“ kopija. Ka- 
dangi originalas neturi abiejų plaštakų, o strėlinės nė viename at- 
vaizde iš priekio nematyti??, Dūreris ir jo patarėjai humanistai „Bel- 
vederio Apoloną“ galėjo atpažinti tik iš vieno atributo: už figūros 
aiškiai matyti gyvatė, šliuožianti medžio kamienu į viršų. Nei Dūre- 
rio, nei jo bičiulių negalime kaltinti klaidingai interpretavus šią 
gyvatę - dabar žinome, jog tai Apolono Pitonas, kurį pripiešė an- 
tikos kopijuotojai>3 - kaip gerai žinomą sveikatos simbolį, vieno- 
dai priklausantį ir „Apolonui Medicus“, ir Eskulapui.54 

Vadinasi, netgi pirmųjų „idealių“ Dūrerio figūrų ikonografija, 
regis, ne neigia, o patvirtina jų kilmę iš „Belvederio Apolono“.55 
Ne Dūreris išėjo pasitikti antikos; o pati antika išėjo pasitikti Dūre- 
rio — per italų tarpininką.5* 


52 Pvz., žr. mūsų 77 il. 

53 W. Amelung, Die Sculpturen des vatikanischen Museums, II, Berlin, 1908, 
p. 257. 

54 Dėl rimtesnio nesusipratimo interpretuojant žaltį žr. Apianus, Inscriptiones 
(fol. 6) „Priedą“, kur „Kūdikis Heraklis, smaugiantis gyvates“ interpretuojamas 
kaip „Antrasis Laokoonto sūnus“. 

55 Tiesa, Dūreris gana ilgą laiką nevaizdavo „įprasto“ Apolono; tačiau Merkuri- 
jaus jis apskritai niekada nevaizdavo - išskyrus piešinius L.420 ir L.652, kurie kil- 
dinami ne iš Augsburgo skulptūros, o iš Hartmanno Schedelio piešinio pagal Ki- 
riaką Ankonietį. Tai, kad paties „Belvederio Apolono“ nėra Apiano leidinyje, galima 
paaiškinti tuo, kad šis leidinys iš esmės buvo sumanytas kaip įrašų rinkinys, kurio 
iliustracijas parenkant nepretenduota atspindėti visumą ir apsiribota ta medžiaga, 
kuri pasitaikė po ranka (žr. paties Apiano pastabą, p. 364). 

56 Aš taip pat nesutinku su Hauttmanno teiginiu, kad medžio raižinys B.13 I 
(„Raitelis su landsknechtu“) yra išsirutuliojęs iš romėniško antkapio, kurį iki :821 
galėjai pamatyti mažoje Augsburgo gatvelėje ir kuris reprodukuotas: Marx Welser, 
Rerum Augustanarum libri VIII, Augsburg, 1594, p. 226 (Hauttmann, op. cit., p. 
40). Net jei šis paminklas, neminimas iki 1594 m., čia būtų stovėjęs šimtmečiu 
anksčiau, jo ryšys su Diūrerio medžio raižiniu vis vien nebūtų priimtinas. Tiesa, 
medžio raižinys, regis, iš tikrųjų galėjo turėti pirmtaką, kurio atvirkštinį vaizdą ir 
matome (nors tai, kad raitelis laiko vadeles kairiąja ranka, savaime nėra neįprastas 
dalykas); tačiau šį pavyzdį aptinkame viename iš paties Dūrerio kūrinių. Viduryje 
piešinio, žinomo pavadinimu „Žemiškieji malonumai“ (L.644), matome raitelį, ku- 
rio judesys beveik identiškas, taip pat lydimą šuns ir bėgančio vyro, kuris, nors ir 
kitaip apsirengęs ir apsiginklavęs, visais kitais atžvilgiais atitinka antrąją medžio 
raižinio figūrą. Nekyla abejonių, kad medžio raižinys yra išsirutuliojęs iš šios ma- 
žos triados, kurią Dūreris pasirinko savarankiškam vaizdui, sukurtam prieš „Ketu- 
ris Apokalipsės raitelius“. Be to, visi šie, kaip regis, išskirtiniai Diurerio medžio 

III KLASIKINĖ ANTIKA IR VIDURAMŽIAI 
„Helios Pantokrator“ ir „Sol Iustitiae“ 

Ypatingas Dūrerio santykis su klasikine antika ypač išryškėja, kai 
imame nagrinėti jo sukurtus planetinio Saulės dievo atvaizdus. Šį 
dievą maždaug 1498 metų graviūroje (B.79, mūsų 82 il.), išreiš- 
kiančioje krikščioniškąjį tikėjimą atpirkimu bei atpildu, Direris 
pavaizdavo jau tuomet, kai dar neįsivaizdavo jo kaip pagoniškojo 
panteono nario, spinduliuojančio apoloniškuoju grožiu (mūsų 76 
11.). Pagoniškasis atvaizdas, klasikinis ir forma, ir turiniu, remiasi 
ankstyvojo renesanso „Belvederio Apolono“ kopija, kurią Dūre- 
ris turbūt įsigijo Niurnberge, o krikščioniškasis atvaizdas, visais 
atžvilgiais visiškai viduramžiškas, byloja apie gotikinės skulptūros, 
patraukusios Dūrerio dėmesį Venecijoje, įtaką. Kad ir kaip būtų 
keista, kelionė į Italiją, kur buvo tiek daug graikiškų ir romėniškų 
originalų, įkvėpė Dūrerį viduramžiškam kūriniui; o namuose, kur 


raižinio bruožai iš tikrųjų yra būdingi visai Šiaurės dailei (be gausių atvaizdų gra- 
viūrose, paveiksluose ir antspauduose, žr., pvz., mažą Adamo Kraffto šv. Jurgio 
reljefą, reprodukuotą G. Dehio, Geschichte der deutschen Kunst, II, Berlin-Leip- 
Zig, 1921, nr. 340). Net ir atgal atmestos rankos judesys, ir tas turi daugiau parale- 
lių Šiaurės dailėje negu romėniškame antkapyje (kur jis vaizduojamas ne kaip iš- 
raiškingas judesys, o kaip paprasčiausias raitelio veiksmas). Ypač dažnai šį judesį 
išvystame „Legendos apie tris gyvuosius ir tris mirusiuosius“ atvaizduose (plg. 
p- 303 ir t.); kaip beveik to paties meto pavyzdį žr. Berlyno grafikos kabineto mi- 
niatiūrą (reprodukuota: K. Kūnstle, Die Legende der drei Lebenden und der drei 
Toten, Freiburg, 1908, Ia il.), kur vienas iš trijų jaunuolių, kuriems kelią pastojo 
trys bjaurūs lavonai, staiga metasi į šalį, panašiu judesiu išreikšdamas baimę ir 
pasišlykštėjimą. Galimas daiktas, kad Dūrerio kūrinys išsirutuliojo iš tokio pobūdžio 
vaizdų, ypač populiarių penkioliktojo amžiaus pabaigoje; jo piešinys moko to pa- 
ties, kaip ir „Legenda apie tris gyvuosius ir tris mirusiuosius“, išskyrus tai, kad 
lengvabūdiški jaunuoliai nebėga nuo Giltinės ir nesileidžia į filosofinį dialogą su ja, 
o staiga išsigąsta jos nykaus buvimo čia pat. 

Negana to, Hauttmanno hipotezė nepriimtina ir chronologiniu požiūriu. Me- 
džio raižinio B.131 negalima datuoti vėliau nei 1497, o Oksfordo piešinys netgi 
vieneriais ar dvejais metais ankstesnis, kadangi Dūreris, pagal paties Hauttmanno 
chronologiją, pirmąsyk apsilankė Augsburge ne anksčiau kaip I 500 (op. cit., p. 
37). Beje, ši pirmoji Dūrerio kelionė į Augsburgą yra grynai hipotetinė. „Jacobo 
Fuggerio portretu“ šioje diskusijoje negalima remtis, nes jis sukurtas I518-1520; 
be visų stilistinių požymių, atkreipkite dėmesį į datą (1518), įrašytą parengiamaja- 
me eskize, saugomame Berlyno grafikos kabinete (L.826). 

galėjo naudotis tik renesansinėmis klasikinių modelių kopijomis, 
jis įsiskverbė į antikos esmę ir sukūrė darbą, persmelktą tikro kla- 
sikinio pojūčio. 

Periklio ar Platono laikais graikų religijoje Saulės dievas - He- 
lijas arba Solis, kiek šiedu skiriasi nuo Apolono - neturėjo itin 
svarbaus vaidmens. Tačiau helenizmo amžiuje, atsivėręs azijie- 
tiškoms ir egiptietiškoms įtakoms, jis pasiekė savo didybės vir- 
šūnę. Menai jam reiškė pagarbą nuostabiomis šventyklomis ir 
nesuskaičiuojamais paveikslais; jam buvo siunčiamos karščiau- 
sios maldos: „"Hlie IlavrokpG TOP, KO0UOV TVEŪUA, KOOUOV dUva- 
Lig, kKoouov būc“ („Visavaldi, Pasaulio Dvasia, Pasaulio Galia, 
Pasaulio Šviesa“).57 Ilgus amžius trukęs procesas savo natūralų 
apogėjų pasiekė tuomet, kai „Nenugalimąją Saulę“ ('HAi106 
aveikntoc, Sol Invictus) Aurelianas paskelbė aukščiausia Romos 
imperijos dievybe.53 

Būtent taip interpretuojamą Saulės dievą, gretinamą su Diana, 
matome Dūrerio piešinyje L.233 (76 1l.): čia jis išdidžiai pasi- 
tempęs, kilnių proporcijų, dailaus stoto, jo valdžią pabrėžia skep- 
tras, — tikras Pantokratorius. Šis Saulės dievas net savo ikonog- 
rafija yra grynai klasikinis; tiesą sakant, tiesioginė antikos įtaka 
atsispindi būtent ikonografiniuose Dūrerio piešinio bruožuose — 
ir tiktai ikonografiniuose bruožuose. Kaip matėme, interpretuoti 
„Belvederio Apoloną“ kaip soliarinę dievybę Dūreriui nebuvo sa- 
vaime suprantamas dalykas; be žinovo patarimo jis taip pat ne- 
galėjo išmanyti, kuo skiriasi vėlyvųjų viduramžių skeptras nuo 
klasikinio (okfįntpov), kuris, kaip liudija pats žodis, yra „lazda“, 
o ne sudėtingas objektas, kokį Diirerio laikais nešiodavo valdo- 
vai. Čia norėčiau paspėlioti, kad mintį „Belvederio Apoloną“ pa- 
vaizduoti kaip Heliją Pantokratorių, o skeptrą - kaip lygią, ilgą 
lazdą su granatą primenančiu antgaliu, Dūreriui pasufleravo kla- 


57 F. Cumont, „Mithra ou Sarapis kosmokrator“, Comptes Rendus des sėances 
de V Acadėmie des Inscriptions et Belles-Lettres, 1919, p. 322. 

58 Idem, Textes et Monuments figurės relatifs aux Mystėres de Mitbra, Brussels, 
I, 1899, p. 48 ir t. Toliau, H. Usener, „Sol invictus“, Rbeinisches Museum fūr Pbi- 
lologie, LX, 1905, p. 465 ir t. 

sikinės monetos.5? Ant imperinio laikotarpio monetų randame 
daugybę Saulės dievo variantų: biusto formos, panašių į kvadri- 
gos važnyčiotoją ar apeiginės statulos pavidalu. Kai dievas aiš- 
kiai įvardijamas kaip Sol imvictus, jis pakėlęs dešiniąją ranką iš- 
kilmingam palaiminimui““, o kairiojoje laiko žemės rutulį, rimbą 
arba žaibo strėlę“!, o Mažosios Azijos, ypač Frigijos ir Kapado- 
kijos, monetose jis dar turi skeptrą, ant kurio galo - rutulys arba 
vaisius. Dūreriui atsisakius „Eskulapo“ arba „Apolono Medicus“ 
varianto ir pasiteiravus savo mokytų draugų apie kitą galimą in- 
terpretaciją, jam galėjo būti nurodyta viena tokių monetų; net ir 
po keturių šimtų metų didis vokiečių tyrinėtojas Hermannas Use- 
neris prabilo apie „giminystės ryšius“ tarp Sol imvictus ir „Bel- 
vederio Apolono“. Šioje knygoje perspausdinau Aizenio miesto 
monetą (78 il.)*2, kuri visais atžvilgiais atitinka Dūrerio piešinį — 
išskyrus tai, kad, laikydamasis viduramžių tradicijos“3, soliarinį 
diską jis pakeitė soliariniu rutuliu: antikos imperatorių atributai 
jam jau buvo nepasiekiami.*4 


59 Norėčiau padėkoti dr. Bernhardui Schweitzeriui, atkreipusiam mano dėmesį į 
šią sritį. 

69 Dėl šio judesio reikšmės žr. E. J. Dėlger, Sol salutis, Mūnster, 1920, p. 289. 

6: Dėl įvairių Solio tipų monetose žr. Usener, op. cit., p. 470 ir t. 

62 British Museum, Catalogue of the Greek Coins of Phbrygia, sud. Barclay V. 
Head, 1906, V il., 6 (teksto p. 27); taip pat plg. monetas iš Kapadokijos Cezarėjos 
(British Museum, Catalogue of the Greek Coins of Galatia, Cappadocia and Syria, 
sud. Warwick Wroth, 1893, il.: VII, 12; IX, 6, 7; X, 6, 14; XI, r 1; XII, 3). 

63 Pavyzdžiui, žr. Solį, pavaizduotą mūsų 83 il.; plačiau žr. E. Saxl, „Beitrūge zu 
einer Geschichte der Planetendarstellungen“, Der Islam, III, p. 151 ir t., 15 pav., 
viršuje dešinėje. 

64 Kai Saulės dievas vaizduojamas kartu su imperatoriumi, pastarajam atitenka 
skeptras ir Žemės rutulys, o ji karūnavęs dievas turi pasitenkinti rimbu - plg. Kon- 
stantino Didžiojo monetą leid.: Hirsch, Numismatische Bibliotbek, XXX, 1910, 
nr. 1388. Nenuostabu, kad Dūreris galėjo būti matęs ir retesnių klasikinių monetų. 
Klasikines monetas dėl jų istorinio ir epigrafinio turinio bei dėl to, kad jos buvo 
palyginti nesunkiai gaunamos, itin mėgo kolekcionuoti vokiečių humanistai. Apie 
Peutingerio kolekciją žr. Hauttmann, op. cit., p. 35. Tai, kad Pirckheimeris irgi 
turėjo „didelę graikiškų ir romėniškų monetų kolekciją“, liudija jo biografija, ku- 
rios didžiąją dalį parašė jo anūkas Hansas Imhoffas III ir kuri buvo panaudota kaip 
Pirckheimerio raštų įvadas; žr. Pirckheimer, Opera, sud. M. Goldast, Frankfurt, 
1610. Pirckheimeris parašė numizmatikos traktatą De priscorum numismatum ad 

Vėlyvosios antikos religinė patirtis taip glaudžiai siejosi su ast- 
raliniu misticizmu ir taip buvo prisotinta tikėjimo Saulės dievo vi- 
sagalybe, jog jokios naujos religinės idėjos negalėjo susilaukti pri- 
pažinimo, jei jų reikšmėse neslypėjo soliarinių užuominų - kaip 
atsitiko su Mitros kultu - arba tokių užuominų atsirado ex post 
facto - kaip atsitiko su krikščionybe. Kristus šventė pergalę prieš 
Mitrą; tačiau net ir Jis pasiekė pergalę tik po to ar veikiau tik dėl 
to, kad Jo kultas perėmė kai kuriuos esminius Saulės garbinimo 
bruožus, pradedant gimimo data (gruodžio 25 d.)?5 ir baigiant aud- 
ra, paimančia Jį į dangų („Apreiškime“).““ Pati Bažnyčia iš pat 
pradžių aprobavo šią Kristaus ir Saulės sąjungą; tačiau taip elgda- 
masi ji priešinosi kosmologiniam?? Saulės dievui ir galiausiai šį 
pakeitė moraliniu Saulės dievu: Sol invictus virto Sol Iustitiae, „Ne- 
nugalima Saulė“ - „Teisingumo Saule“.*3 

Šitai pakeisti nebuvo sunku. Pirma, pati pagonybė fizinę saulę 
buvo linkusi sudvasinti ir paversti „grynai suvokiamu Heliju“*?; 
antra, jau nuo seno Saulės dievui būdingas „teisėjo“ įvaizdis?“; 
trečia ir svarbiausia, šią „saulės“ ir „teisingumo“ tapatybę patvir- 
tino pranašo Malachijo žodžiai: „Et orietur vobis timentibus no- 
men meum Sol Iustitiae“, „Bet jums, kurie bijote mano vardo, už- 
tekės teisybės Saulė“ (Mal 4, 2. - Red. past.). Šiandien tokį sakinį 


Norimb. monetae valorem aestimatione (Opera, p. 223 ir t.) ir ketino išleisti visų 
imperatorių - nuo Julijaus Cezario iki Maksimiliano I - sąrašą, kurį Dūreris turėjo 
iliustruoti, remdamasis jų monetomis (Opera, p. 252 ir t.). 

65 Žr. H. Usener, „Sol invictus“, p. 465 ir t.; idem, Das Weibnacbtsfest, Bonn, 
1899 (ir I9I I), passim. 

66 Žr. E Boll, Aus der Offenbarung Jobannis, Leipzig, Berlin, 1914, p. 120. 

67 Plg. Heliopolio kunigų maldą, cit. anksčiau, p. 254. 

65 Usener, „Sol invictus“, p. 480 ir t.; Cumont, Textes et Monuments, I, p. 340 ir 
t., ypač p. 355 ir t. 

69 Dėl „tik protu suvokiamo“ 'Hd1o6 žr. O. Gruppe, Griechbische Mytbologie 
(Handbuchb der klassiscben Altertumswissenschbaft, V, 2), II, 1906, p. 1467. 

70 „Teisėjo“ funkcija priskiriama jau babiloniečių Saulės dievui Šamašui; štai 
kodėl arabų dailėje planeta Solis dažnai vaizduojama su kardu (plg. Saxl, op. cit., 
P- 155, 4 pav.). Šis tipas kur ne kur pasitaiko net Vokietijoje (plg. A. Schramm, Der 
Bilderschmuck der Frūbdrucke, III, Die Drucke von Johannes Baemler in Augs- 
burg, Leipzig, 192 I, nr. 732). 

mes linkę suprasti metaforiškai; ankstesniesiems amžiams jo reik- 
šmė buvo absoliučiai tiesioginė. „Teisybės saulė“ įkūnijo ne tiek 
neasmenišką teisingumo idėją, kiek asmenišką Saulės dievą - arba 
soliarinį demoną - kaip teisėją?!; šv. Augustinas karštai perspėjo, 
kad Kristus ir Solis nebūtų pernelyg tapatinami, nes dėl to gresia 
pavojus atkristi į pagonybę.?* Tačiau kaip tik šis Sol Iustitiae for- 
mulės pagoniškumas jai suteikė emocinio žavesio, kuriam neįma- 
noma atsispirti; nuo trečiojo šimtmečio „Teisybės saulė“ tapo viena 
populiariausių ir veiksmingiausių ekleziastinės retorikos meta- 
forų?3, atliko svarbų vaidmenį pamoksluose ir himnuose?“, ir ligi 
šiol užima deramą vietą liturgijoje75; o ankstyvieji krikščionybės 
sekėjai į ją kreipėsi „pergalingoje maldoje“, kurios metu dalyvių 
„susijaudinimas peraugdavo į svaigulingą ekstazę“.7* 

Panašiai kaip vėlyvosios antikos sąmonėje krikščioniška Sol Ius- 
titiae sąvoka, krikščioniška, nepaisant to, kad išsirutuliojo iš ba- 
biloniečių astrologijos, graikų-romėnų mitologijos ir hebrajų pra- 
našų tradicijos, rungėsi su pagoniška Sol imvictus sąvoka, taip šios 
dvi sąvokos rungėsi ir Albrechto Dūrerio vaizduotėje. Tačiau ką 
tik užgimusios krikščionybės eroje biblinis Solis išstūmė pago- 
niškąjį, tuo tarpu Renesanso amžiuje pagoniškasis Solis išstūmė 
biblinį, kol galų gale abi idėjos susiliejo, kai Dūreris apoloniškąjį 
Saulės dievą perdirbo į Adomą ir keliuose grafikos lakštuose pa- 
vertė prisikėlusiu Kristum (pvz., medžio raižinys B.45, mūsų 81 
11.), o eilėse, atspaustose kitoje vieno tokio lakšto pusėje, išryškino 
analogiją tarp Išganytojo ir Febo.?77 


7! „Argi nenuostabu, kad dauguma tikinčiųjų ne visuomet perprasdavo subtilų 
Bažnyčios mokytojų dėstymą ir, paklusdami pagoniškam papročiui, spinduliuo- 
jančiajai dienos žvaigždei reikšdavo pagarbą, kurią ortodoksija rodydavo tik Die- 
vui.“ (Cumont, Textes et Monuments, p. 340). 

7* Ibid., p. 356. 

73 Ibid., p. 355; J. E Dėlger, op. cit., p. 108. 

74 Pavyzdžiai iš Dolger, op. cit., p. II 5, 225. 

75 Usener, „Sol invictus“, p. 482. 

76 Ibid, p. 480. 

77 [Taip pat žr. graviūrą B.17 ir medžio raižinį B.1 5. Medžio raižinio B.45 kairia- 
jame puslapyje užrašytos tekste paminėtos eilės (kurias sukūrė Benediktas Schwal- 
be, pravarde Chelidonijus): 

Graviūra B.79 (mūsų 82 il.) paprastai vadinama „Teisėju“ arba 
„Teisingumu“.73 Tačiau „Teisingumas“ dažniausiai buvo vaizduo- 
jamas kaip moteris, kartais sparnuota; be to, kaip paaiškinsime liūtą, 
žerinčią aureolę ir tris liepsnas, besiveržiančias iš „Teisėjo“ akių? 

Į šiuos klausimus rasime atsakymą, kai tik suvoksime, jog Dūre- 
rio graviūros siužetą sudaro Sol Iustitiae, kuris čia, žinoma, trak- 
tuojamas kaip apokaliptinis keršytojas, o ne kaip gailestingas tei- 
sėjas, ir dėl to yra toks artimas penkioliktojo amžiaus antrosios 
pusės dvasiai. Galime netgi nurodyti literatūrinį šaltinį, kuriame 
Dūreris aptiko šią interpretaciją: tai Petro Berchorijaus (Pierre'o 
Bersuire'o) Repertorium morale, kurio Moralizuotąjį Ovidijų esa- 
me minėję jau du kartus. Po ilgo Kristaus ir saulės tapatybės aiški- 
nimo, su kuriuo ką tik susipažinome, šis teologinis žodynas, vie- 
nas populiariausių vėlyvųjų viduramžių veikalų, pateikia Sol 
Iustitiae aprašymą, kuris atrodytų kaip tiesioginė Dūrerio graviūros 
parafrazė, jei tik nebūtų šimtu penkiasdešimt metų ankstesnis — 
aprašymą, apie kurį Dūreris turėjo žinoti, juolab kad Berchorijaus 
Repertorium 1489 metais išspausdino Dūrerio krikštatėvis Anto- 
nas Kobergeris, o antrasis šio veikalo leidimas (1499) pasirodė tuo 
pat laiku, kaip ir graviūra: 


Apie šią Saulę [t.y. „Teisybės Saulę“] dar pasakysiu, kad ji*, turėdama 
aukščiausią valdžią, kitaip tariant, sėdėdama teisme, būdama griežta ir 


Haec est illa dies, orbem gua condere coepit 
Mundifaber, sanctam guam relligione perenni 
Esse decet domino coeli Phebogue dicatam. 
Oua sol omnituens cruce nuper fixus et atro 
Abditus occasu moriens, resplenduit ortu 


(„Tą dieną Kūrėjas pradėjo kurti pasaulį, skirtą, kaip nuo amžių tikėta, Dan- 
gaus Valdovui ir Febui. Tą dieną visaregė Saulė, prikalta prie kryžiaus, užtemdyta 
ir mirštanti saulei paskendus sutemose, vėl pasirodė švytėdama jai pakilus“.)] 

78 Parengiamasis piešinys L.203. Thausingo bandymas aiškinti šią graviūrą kaip 
pabirą pavienių apokaliptinių motyvų junginį (op. cit., I, p. 319 [vertimas į anglų 
kalbą, I, p. 310]) neatspindi Dūrerio sumanymo. 

* Anglų, kaip ir lotynų, kalboje „saulė“ tradiciškai priskiriama vyriškajai gimi- 
nei ir todėl žymima vyriškuoju įvardžiu „jis“; lietuvių kalboje vyriškąją giminę ten- 
ka keisti moteriškąja. 

rūsti, užsiliepsnos..., nes visa ji iš teisybės ir griežtumo įkais ir paraus. 
Mat kaip saulė, pasiekusi savo orbitos vidurį, kitaip tariant, dienovidį, 
yra karščiausia, taip Kristus bus toks, kai pasirodys dangaus ir žemės 
viduryje, kitaip tariant, Teisme [atkreipkite dėmesį į astralinės sąvokos 
medium coeli prilyginimą teologinei sąvokai medium coeli et terrae, ta- 
riamam Teisėjo sostui]... Vasarą nuo saulės, pasivertusios Liūtu, vysta 
žolynai, kurie pavasarį nuo jos karščio buvo pražydę. Panašiai ir Kristus 
Teismo karštyje pasirodys nuožmus kaip liūtas; nuo jo vys nusidėjėliai, 
nyks žmonių gerovė, kuria jie mėgavosi pasaulyje.?7? 


Šie žodžiai parodo, kaip vėlyvųjų viduramžių vaizduotė, jaud- 
rinta apokaliptinių vizijų ir tuo pat metu kupina sąvokų, atsi- 
radusių stiprėjant arabiškos ir helenistinės astrologijos įtakai, 
senoviniam Sol Iustitiae įvaizdžiui grąžino siaubą keliantį gyvy- 
bingumą. Saulei, kuri ankstyvosios krikščionybės eroje dar galė- 
jo įgauti apoloniškojo grožio pavidalą, suteiktos planetinio de- 
mono galios ir aukščiausiojo Teisėjo didybė: ji suvokta ne tik 
kaip judex in iudicio, bet ir kaip sol in leone (zodiakiniai saulės 
„rūmai“, kuriuose ji „pasiekia savo galios viršūnę“), „karšta ir 
liepsnojanti“ kaip spindinti žvaigždė, „raudona ir rūsti“ kaip apo- 
kaliptinis keršto dievas. 

Tik Dūrerio talentas šią idėją galėjo paversti vaizdu. Jis tai suge- 
bėjo padaryti, nes, kaip ir piešinyje „Apokalipsė“ bei medžio rai- 


«80 


žinyje „Malda Getsemanės sode“““, išdrįso vadovautis tiesiogine 


prasme ir podraug nenukrypti nuo stiliaus, siekiančio visko, kas 
tauriausia. Berchorijaus tekste minimą inflammatus jis pavaizda- 


79 P. Bercborii dictionarium seu repertorium morale, pirmą kartą išspausdinta- 
me I489 ir 1499 m. Niurnberge, vėliau daug kartų išleistame pakartotinai, kalba- 
ma apie „Saulę“: „Insuper dico de isto sole [sc., iustitiae], guod iste erit inflamma- 
tus, exercendo mundi praelaturam, sc. in iudicio, ubi ipse erit rigidus et severus... 
guia iste erit tunc totus fervidus et sanguineus per iustitiam et rigorem. Sol enim, 
guando est in medio orbis, sc. in puncto meridiei, solet esse ferventissimus, sic 
Christus, guando in medio coeli et terrae, sc. in iudicio apparebit. [...] Sol enim 
fervore suo in aestate, guando est in leone, solet herbas siccare, guas tempore veris 
contigeat revivere. Sicut Christus in illo fervore iudicii vir ferus et leoninus appare- 
bit, peccatores siccabit, et virorum prosperitatem, gua in mundo viruerant, devas- 
tabit.“ 

Šo Piešinys L.199, medžio raižinys B.;4. 

vo tomis pačiomis tikroviškomis liepsnomis, kurias kadaise nau- 
dojo iliustruodamas biblinį pasakymą „jo akys tarsi ugnies lieps- 
na“.Š! Astronominę lokalizaciją gwando est in leone jis interpreta- 
vo kaip figūrą, sėdinčią ant liūto kaip soste; ir siekdamas Kristų-Solį 
apibūdinti kaip homo ferus ac leoninus, Jį pavertė, paties Dūrerio 
žodžiais, „žmogumi-liūtu“*?: t.y. suteikė Jam nuožmią ir gąsdi- 
nančią išraišką, kuri Jo veidą daro keistai panašų į pasibaisėtiną — 
ir savo ruožtu kiek antropomorfišką - gyvūno fizionomiją. Tad 
Sol Iustitiae, arba „Kristus kaip Saulės dievas ir Aukščiausiasis 
Teisėjas“, regis, ir bus tas pavadinimas, kuris atitinka Dūrerio gra- 
viūros ikonografinius atributus ir nuotaiką. Ar įmanoma šio nedi- 
delio atspaudo išraiškingumą labiau pagerbti nei prilyginant jo 
turinį sąvokai, sujungiančiai apokaliptinio teisėjo didybę su galin- 
giausios gamtos jėgos stiprybe? 

Nagrinėdami graviūrą griežtai meno istorijos požiūriu, jos iko- 
nografiją galime kildinti, viena vertus, iš viduramžiškos „teisė- 
jo“ vaizdavimo tradicijos, „teisėjo“, kuris, kaip buvo įprasta, tei- 
singumą vykdo sėdėdamas sukryžiuotomis kojomisŠ3; kita vertus, 
kaip jau buvo užsiminta, - iš skulptūros, kurią dailininkas matė 
Italijoje (83 il.). Paprastai Vakarų dailėje dievybės vaizduojamos 


Šš: Žr. medžio raižinį B.62, kur yra tik dvi liepsnos, kadangi ne visas veidas, o tik 
akys apibūdinamos kaip „tamguam flamma ignis“ (Apr 1, 14). Sausi augalai ties 
Teisėjo pėdomis graviūroje gali būti aliuzija į „žolynus, nuvytusius nuo Saulės die- 
vo, kaip nusidėjėliai nuvysta nuo Kristaus“. 

Š2 Lange ir Fuhse, op. cit., p. 371, 22 eil.: „Wie wohl man zu Zeiten spricht, der 
Mensch sicht lewisch oder als ein Bar, Wolf, Fuchs odere in Hund, wie wohl er 
nicht 4 Fūss hat als dasselb Tier: aus solchem folgt nit, dass solche Gliedmass do 
sei, sondr dass Gmūt gleicht sich darzu“ („Kartais sakoma, jog žmogus atrodo kaip 
liūtas arba panašus į lokį, vilką, lapę ar šunį, nors jis ir ne keturkojis kaip anie 
gyvūnai, bet tai nereiškia, kad jis turi tokias galūnes; veikiau [norima pasakyti, 
kad] jis yra panašaus būdo“). Tad žmonių ir gyvūnų panašumo fizionominę inter- 
pretaciją (plg. Leonardo da Vinci ir Giovanni Battista della Porta) Dūreris pakeičia 
psichologine interpretacija. 

$3 Apsiribojus tik Dūrerio kūryba, žr. medžio raižinio B.r1 „Pilotą“ ir medžio 
raižinio B.61 „Imperatorių“. Susto miesto Recbtsordnung (taisyklėse) primygtinai 
reikalaujama, kad teisėjai sėdėtų sukryžiavę kojas (N. Beets, „Zu Albrecht Dūrer“, 
Zeitschrift fūr bildende Kunst, XLVIII, 1913, p. 89 ir t.). 

stovinčios, sėdinčios soste, raitos arba važiuojančios vežimus“, 
tačiau ne taip, kaip čia - sėdinčios ant savo ženklų. Šis tipas bu- 
vo paplitęs islamiškuose Rytuoseš5, o Europoje galėjo prigyti tik 
ten, kur Rytų įtaka reiškėsi taip stipriai kaip Venecijoje. Čia, Pja- 
cetos aikštės ir Riva degli Schiavoni kampe, dviejuose Dožų rūmų 
kapiteliuose matome septynias planetas, pavaizduotas taip, kad 
visos, kurios tik gali, sėdi ant savo zodiako ženklų: Venera - ant 
jaučio, Marsas — ant avino, o Saulė - ant liūto.** Nėra pagrindo 
abejoti, ar Dūreris galėjo prisiminti šį netipišką*?, bet iškilų 
kūrinį, komponuodamas savo atspaudą, kuris venecijietišką ka- 
pitelį atitinka ne tik bendrais bruožais, bet ir tokiomis detalėmis 
kaip liūto poza passant guardant, aplink Saulės dievo galvą lieps- 


nojantis nimbas bei pakelta kairioji ranka, kuri graviūroje tam- 
pa dešiniąja.šŠ 

Dūrerio didybė nesumenkės, jei vieno įspūdingiausių jo kūrinių 
siužetą ir kompozicinius motyvus kildinsime iš ankstesnių šalti- 


Š4 Žr. F. Lippmann, Tbe Seven Planets (vert. Florence Simmonds, International 
Chbalcograpbic Society, 1895); Saxl, op. cit; idem., Verzeichnis astrologischer und 
mytbologiscber illustrierter Handscbriften des lateinischen Mittelalters in romi- 
schen Bibliotbeken (Sitzungsberichte der Heidelberger Akademie der Wissenscbaf- 
ten, phil.-hist. Klasse, IV), r9o15; A. Hauber, Planetenkinderbilder und Sternbilder, 
Strassburg, 1916. 

55 Žr. Saxl, „Beitrūge“, p. 171. Žinomiausią Solio, raito ant liūto, atvaizdą ran- 
dame Oksforde saugomame arabų rankraštyje Codex Bodleianus Or. 133. [Niujor- 
ko Morgano bibliotekoje, MS. 788, galima pamatyti šio rankraščio turkišką ko- 
piją, atliktą šešioliktajame amžiuje.) 

$6 Reprodukuota: Didron, Annales Arcbėologigues, XVII, 1857, il. po p. 68. 

57 Egzistuoja dviejų tipų atvaizdai, kurių nederėtų painioti su aptariamuoju tipu: 

a. Planeta, sėdinti soste, iš dviejų nugaromis simetriškai sujungtų zodiako gyvūnų 
(pvz., plg. Guariento freskas Paduvoje, reprodukuotas: L'Arte, XVII, 1914, p. 53). 
Šis tipas galėjo atsirasti, zodiako ženklus įkomponavus į įprastinį sella curulis. Taip 
pat plg. Dožų rūmų „Venetia“ arba „Teisingumo angelus“ ant kapitelio netoli Por- 
ta della Carta. 

b. Planeta, sėdinti ant gyvūno, susijusio su ja mitologiniu, o ne astrologiniu po- 
žiūriu: pavyzdžiui, anksčiau minėto Tiubingeno rankraščio Jupiteris, raitas ant ere- 
lio (Hauber, op. cit., nr. 24). Šis tipas išsirutuliojęs tiesiogiai iš klasikinės tradici- 
jos - plg. Saxl, Verzeichbnis..., VIII pav. 

58 Tai, kad graviūros vaizdas yra atvirkščias kapitelio figūrai, galima laikyti dar 
vienu jų ryšio įrodymu. 

nių. Tik Dūreris ir tik „Apokalipsės“ laikotarpio Dūreris savitą, 
bet palyginti nereikšmingą figūrą galėjo apdovanoti tokiu šlovin- 
gu turiniu ir tarsi įelektrinti ir tik jis tokiai didingai, bet neapčiuo- 
piamai idėjai galėjo suteikti vizualią formą.*? 


IV PAMATINIS KLAUSIMAS 


Vienoje savo ironiškų kritikų, nukreiptų prieš romantizmo laiko- 
tarpio realistus, niekinusius antiką, Goethe yra pareiškęs: „Die An- 
tike gehort zur Natur, und zwar, wenn sie anspricht, zur natūrli- 
chen Natur; und diese edle Natur sollen wir nicht studieren, aber 
die gemeine?“?? („Klasikos menas yra gamtos dalis ir, beje, mus 
visus veikiančios natūralios gamtos; ar mes turėtume tyrinėti tik 
paprastą gamtą, o ne šią, kilniąją?“) 

Pasitelkdamas šią savitą terminiją, kurios angliškai beveik neįma- 
noma persakyti, Goethe „idealizmo“ sąvoką, kuria paprastai api- 
būdinamas klasikinis menas, pakeičia specialia „natūralumo“ sąvo- 
ka. Pasak jo, „paprasta“ gamta (kurią galima apibūdinti kaip 
„neapdorotą natūrą“) skiriasi nuo „kilnios“ gamtos. Tačiau pas- 


Š9 Kaip vėliau Dūrerio „Melancholiją I“ kopijavo daugybė dailininkų, tačiau nė 
vienas iki galo nesuvokė jos sudėtingumo, taip šešioliktasis amžius nusitvėrė gra- 
viūros B.79, tačiau tik iš dalies ją suprato. 1547 m. Frankfurto kalendoriuje iš- 
spausdintas „Solio“ paveikslas, pateiktas mūsų 84 il. (G. Pauli, Hans Sebald Bebam, 
Strassburg, 1901, p. 49; dėl ankstesnių plakatinių pavyzdžių žr. Sax!, „Beitrūge“, 
P. I7I, N. I), yra ne kas kita, kaip Dūrerio Sol Iustitiae (82 il.) ksilografinė parafra- 
zė; skolinys dar akivaizdesnis dėl to, kad nė viena kita planeta nesėdi ant savo 
zodiako ženklo; visos jos pavaizduotos vakarietišku būdu. Tačiau adaptuojant atsi- 
sakyta „Teisingumo“ simbolių: planetinis valdovas sėdi pražergtomis, o ne sukry- 
žiuotomis kojomis, kaip būdinga „teisėjo pozai“; vietoj kardo laiko įprastinį skeptrą; 
vietoj svarstyklių - imperatorišką Žemės rutulį. Tačiau jau vien tai, kad šešiolikta- 
jame amžiuje Dūrerio graviūra buvo panaudota „Solio planetai“ pavaizduoti, pa- 
tvirtina mūsų siūlomą interpretaciją. 

[Šis medžio raižinys Dūrerio Sol Iustitiae paverčia Saulės dievu, praradusiu sa- 
vo, kaip teisėjo, reikšmę, o kiti šešioliktojo amžiaus atvaizdai, ypač Hanso Leinber- 
gerio medžio skulptūrų ciklas, saugomas Niurnbergo nacionaliniame vokiečių mu- 
ziejuje, jį paverčia teisėju, praradusiu savo soliarinę reikšmę; žr. puikų Kurto Rathe's 
straipsnį, nurodytą p. I0.] 

29 Goethe, Maximen und Reflexionen, sud. M. Hecker, 1907 (Schbriften der Go- 
ethe-Gesselschbaft, XXI t.), p. 229. 

taroji nuo pirmosios skiriasi tik aukštesniu grynumo ir prasmin- 
gumo laipsniu, o ne iš esmės. „Kilni“ gamta, priešingai, yra „natū- 
ralesnė“; ir klasikinis menas, atmesdamas „paprastumą“ ir jo vie- 
toj pasirinkdamas „kilnumą“, anot Goethe's, ne išsižada gamtos, 
o atskleidžia jos vidinį tikslą. 

Šitaip performuluodamas akademinę beaw idėal doktriną (ir 
drauge padalydamas nusistovėjusią „natūralizmo“ ir „idealizmo“ 
antitezę į dvi natūralizmo rūšis — „kilnųjį“ ir „paprastąjį“ natūra- 
lizmą)?!, Goethe „natūrą“ ir „natūralumą“, žinoma, supranta 
plačiąja tų žodžių prasme (kiek jie skiriasi nuo „tikrovės“ ir „tik- 
roviškumo“).?* Goethe, regis, vadovavosi gerai žinomu Kanto api- 
brėžimu: „Natur ist das Dasein der Dinge, sofern es nach allge- 
meinen Gesetzen bestimmt ist“?3 („Gamta yra daiktų egzistavimas, 
kiek jį lemia bendrieji dėsniai“). Ir jei būsime atsargūs ir savo kla- 
sikinės dailės sampratą apribosime tomis jos apraiškomis, kurias 
galima laikyti „klasikinėmis“ siaurąja to žodžio prasme (apytiks- 
liai tariant, jos apraiškomis pradedant Olimpijos šventykla bei Par- 
tenonu ir baigiant Mauzoliejumi, Pergamono altoriumi bei viskuo, 
kas jais remiasi), tuomet puikiai suprasime ir iš dalies sutiksime su 
Goethe's išsakyta mintimi. 

Kaip fiziko ar entomologo pasaulį sudaro ypatingų reiškinių 
ar pavyzdžių visuma, kurių kiekvienas traktuojamas tik kaip dės- 
nio ar klasės atvejis, taip klasikinio dailininko pasaulį sudaro tipų 
visuma, kurių kiekvienas atstovauja tam tikrai grupei pavienių 


3! Net ir kasdienėje kalboje žodį „natūralus“ vartojame ne tik viskam, kas gam- 
tiška, nusakyti, bet ir idėjine, teigiama prasme, kai natūralumas reiškia „kilnų pa- 
prastumą“ arba „harmoniją“. Pavyzdžiui, „natūraliu“ vadiname tokį judesį, kuris 
yra grakštus, bet ne pernelyg išraiškingas ir kuriame jo intencija dera su išraiškos 
forma. 

22 Tad klasikinės antikos stilių būtų galima nusakyti kaip „natūralistinį idea- 
lizmą“. Be šio patikslinimo „idealizmo“ sąvoka apibūdinamas ne tik „klasikinis“ 
stilius, kuris, „sukilnindamas“ tai, ką Goethe vadina „paprasta gamta“, siekia ati- 
duoti duoklę pačiai gamtai, bet ir tokie stiliai, kurie visiškai nesiekia atspindėti 
gamtą. 

23 Kant, Prolegomena, 14 (liet. I. Kantas, Prolegomenai, vert. R. Plečkaitis, Vil- 
nius: Mintis, 1993, p. 62. - Red. past.). 

atvejų?* - „vienetybių“, kurias „visuotinybėmis“ paverčia ne dis- 
kursyvi abstrakcija, o intuityvi sintezė.?5 

Ši klasikinio meno typenprūgende Kraft („tipus formuojanti ga- 
lia“) - sukūrusi netgi Dievo ir žmogaus Kristaus vaizdavimo pro- 
totipus ir visiems įmanomiems siužetams suteikusi formas, priso- 
tintas tikrovės ir visiems priimtinas, - pasireiškia kiekvienoje dailės 
šakoje. Graikų architektūros sistema tipiškai išreiškia negyvos me- 
džiagos savybes ir funkcijas, panašiai kaip graikų skulptūros ir 
tapybos sistema apibrėžia tipiškas gyvūnų, ypač žmogaus, būdo ir 
elgesio formas. Pagal „simetrijos“ ir „harmonijos“ nuostatus bu- 
vo sutaurinta ne tik žmogaus kūno sandara ir judesiai, bet ir akty- 
vios bei pasyvios žmogaus sielos emocijos pavirto kilnia poza, įnir- 
tingu mūšiu, graudžiai liūdnu išsiskyrimu ir pašėlusiu šokiu, 
olimpine ramybe ir herojišku poelgiu, sielvartu ir džiaugsmu, bai- 
me ir ekstaze, meile ir neapykanta. Visos šios emocinės būsenos 
pažabojamos, kaip mėgdavo sakyti Aby Warburgas, pasitelkus „pa- 
toso formules“ - patbos formulae, kurios ilgus amžius išsaugo sa- 
vo vertę ir atrodo „natūralios“ kaip tik todėl, kad, palyginti su 
tikrove, yra „idealizuotos“: atskirų pastebėjimų įvairovė supap- 
rastinta, sutaurinta ir paversta vienu universaliu išgyvenimu. 


24 Vadinamąją „atrankos teoriją“, ypač sudramatintą be perstojo ir neretai su 
pašaipa kartojamoje istorijoje apie Zeuksidą, sujungus; penkių (ar septynių) mer- 
gelių „gražiausias kūno dalis“ ir taip siekusį tobulybės (taip pat plg. keturiasdešimt 
septinto Gesta Romanorum skyriaus pasakojimą apie „ponią Florentiną“, kuris 
neabejotinai kilęs iš šio antikinio anekdoto), galima laikyti teisingai pastebėto este- 
tinio principo materialistiniu racionalizavimu. 

25 W. Worringeris (Genius, I, 1919, p. 226), mano galva, neteisingai interpretuo- 
ja „natūros“ ir „tikrovės“ priešingybę. Šis autorius su neslepiama antipatija visam 
„klasikiniam organiškam“ menui tvirtina, jog tikrovės pavertimas natūra yra „ra- 
cionalaus mąstymo“ procesas, apibrėžiantis „tikrovę“ kaip „gamtą, dar nesuvoktą 
su gamtos dėsnių pažinimo pagalba, dar nekodifikuotą ir nenuglaistytą rutininėmis 
ratio procedūromis, siekiant pažinti gamtos dėsnius,... dar nepaliestą pirmosios ra- 
cionalaus suvokimo nuodėmės („Sūndenfall“).“ Iš tiesų klasikinis „tikrovės“ pa- 
virtimas „natūra“ yra toks pat kūrybinės intuicijos ir paprasto suvokimo procesas, 
kaip ir šiuolaikinis „tikrovės“ pajungimas nuotaikai ar jausmui. „Tikrovė“ yra at- 
skirai stebimų objektų visuma; „natūra“ - bendrai stebimų objektų visuma. Tačiau 
meninėje veikloje abu požiūriai yra vienodai „kūrybingi“. Kaip sykį šauniai pasakė 
Gustavas Pauli's: „Klasikinės dailės ratio yra instinktyvus.“ 

Sugebėjimas nustatyti ir sutvarkyti tokią daugybę reiškinių pel- 
ne klasikiniam menui neblėstančią šlovę, bet kartu tapo ir neįvei- 
kiama kliūtimi. Tipizavimas neišvengiamai reiškia suvienodinimą; 
kai individualumas pripažįstamas tik tiek, kiek jis atitinka „ben- 
druosius dėsnius“, kurie, pasak Kanto ir Goethe's, lemia „natūra- 
lumą“, nebelieka vietos kraštutinumams. Pradedant Aristoteliu ir 
baigiant Galenu, Lucianu bei Ciceronu, klasikinė estetika reikala- 
vo harmonijos (cvuuetpia, dpuovia) ir vidurio (to uėGov); ir kiek- 
vienas laikotarpis, siekęs to, kas neišmatuojama, antikai buvo ar- 
ba abejingas, arba priešiškas. Graikų architektūra neįstengė sukurti 
irealios erdvės vizijos (ar tai būtų antgamtiškas nesvarumas, būdin- 
gas bizantinėms bažnyčioms, ar gotikos vertikalumas) ir veikiau 
išreiškė organišką natūralių jėgų pusiausvyrą; tad graikiškų for- 
mulių, apibrėžiančių žmogaus figūros vaizdavimą, teko atsisakyti 
visur, kur tik reikalauta hieratinio sukaustymo arba nevaržomo 
judesio. Taigi kaip klasikinė „grožio poza“ yra judesiu paženklin- 
ta rimtis, taip rimtimi paženklintas judesys yra klasikinis „patoso 
motyvas“; štai kodėl tiek veikimas, tiek neveikimas klasikiniame 
mene paklūsta tam pačiam, lig tol nežinotam principui - contrap- 
posto. Nietzsche buvo teisus sakydamas, kad graikiškąją dvasią, 
kuri anaiptol nebuvo tik „edle Einfalt und stille Grosse“ („kilnus 
paprastumas ir ramus didingumas“), valdo „dionisiškojo“ ir „apo- 
loniškojo“ prado konfliktas. Tačiau graikų dailėje šie pradai nėra 
nei priešiški, nei atskirti vienas nuo kito; juos sieja „helėniškos 
valios stebuklas“. Čia nėra nei grožio be judesio, nei patoso be 
nuosaikumo; galima sakyti, „apoloniškumas“ - tai „dionisišku- 
mas“ i1 potentia, o „dionisiškumas“ - tai „apoloniškumas“ in actu. 


Dabar suprantame, kodėl vokiečių renesansas negalėjo tiesiogiai 
perimti klasikinio meno: ne tiek dėl to, kad čia nepakako klasiki- 
nių paminklų, kiek dėl to, kad penkioliktajame amžiuje antika Šiau- 
rei dar nebuvo „galimo estetinio išgyvenimo objektas“. Tarprauti- 
nei viduramžių tradicijai praradus savo galią ir laisviau ėmus 
reikštis tautinėms srovėms, Šiaurėje išsirutuliojo nuostata, tokia 

priešinga klasikinio meno nuostatai, kad tiesioginis sąlytis pasida- 
rė nebeįmanomas. 

„Klasikinio meno siaurąja prasme“ polinkį į tipizavimą galima 
paaiškinti, be kita ko, tuo, kad jis yra iš pamatų plastiškas, kad jo 
akiratis apsiriboja apčiuopiamais kūnais, kurie, nesujungti į vien- 
tisas kompozicijas, išsaugoja visišką atskirumą ir savarankiškumą. 
Taigi koordinacijos arba unifikacijos principas, kuriuo grindžia- 
ma visa meninė kūryba, turi pasireikšti ir pačiuose plastiniuose 
kūnuose. Kiekviena figūra, atskirta nuo aplinkos, turi aprėpti ir 
vienovę, ir įvairovę - o tai įmanoma tik tada, kai figūra iliustruoja 
ar tipizuoja tam tikrą atvejų aibę. 

Penkioliktojo amžiaus Šiaurės šalių menas, priešingai, yra kon- 
kretus ir vaizdingas. Stebėdamas dangaus šviesulius, atsiradusius 
apčiuopiamiems ir ribotiems kūnams sąveikaujant su neapčiuo- 
piama ir beribe erdve, jis siekia juos sulydyti į vienalytį guantum 
continuum?“ bei sukurti —- pageidautina tapyboje arba grafikoje, 
bet taip pat, pasitelktus tam tikrą tow7 de force, skulptūroje ir ar- 
chitektūroje — regimus atvaizdus, kuriuos vienytų subjektyvus „po- 
žiūris“ ir tokia pat subjektyvi „nuotaika“.?7 Klasikinis menas, iš- 


26 Dėl to plg. A. Riegl, Die spūtrėmische Kunstindustrie, Vienna, 1901, ir „Das 
hollūndische Gruppenportrat“, Jabrbucb der kunstbistorischen Sammlungen des 
Allerbėchsten Kaiserbauses, XXIII, 1902, p. 71 ir t. Anot šio didžio tyrinėtojo, 
būtent germaniškųjų Nyderlandų mene, kurioje šiaurietiškas Kunstwollen įgavo 
gryniausią pavidalą, labiau negu kur kitur siekta ir žinota, kaip sujungti kietuosius 
kūnus su nematerialia erdve. Įdomu pastebėti, kad ne šiaip kas, o Arnoldas Geu- 
lincxas, gimęs Antverpene ir imigravęs į Olandiją, aršiausiai protestavo prieš bet 
kokį materialių ir nematerialių dydžių išskyrimą; jo manymu, „tuščia“ erdvė ne 
mažiau „materiali“ negu materialių objektų užimama erdvė, kadangi ir viena, ir 
kita sudaro vienalytį corpus generaliter sumptum. 

97 Klausimą, kuo skiriasi klasikinė meno samprata nuo šiaurietiškos, Windel- 
bando žodžiais tariant, galima palyginti su klausimu, kuo skiriasi „nomotetinė“ 
žinojimo sistema nuo „ideografinės“. Klasikinis menas atitinka gamtos mokslus, 
tiriančius, kaip veikia abstraktūs (t.y. kiekybiniai) ir visuotiniai dėsniai individua- 
liais atvejais (pavyzdžiui, kaip traukos dėsnis veikia krintantį obuolį); Šiaurės menas 
atitinka humanitarines, kitaip sakant, istorines disciplinas, kurios individualų at- 
vėjį traktuoja kaip didesnės, vis dar konkrečios (t.y. kiekybinės) ir, platesne prasme, 
vis dar individualios „sekos“ grandį (pavyzdžiui, tam tikros gildijos statutų pasi- 
keitimai, iliustruojantys „raidą“ nuo viduramžių iki naujųjų amžių). Taikydamas 

skirdamas iš universalios erdvės individualius objektus, įvairovės 
vienovę galėjo pasiekti tik pripildydamas kiekvieną jų vaizduoja- 
mosios, arba tipiškosios, reikšmės, o penkioliktojo amžiaus Šiau- 
rės menas, įjungdamas individualius objektus į universalią erdvę ir 
taip a priori užsitikrindamas įvairovę, galėjo pripažinti jų indivi- 
dualumą: juk nebūtina atskirą atvejį laikyti pars pro toto, kai jam 
suteiktas pars im toto statusas. 

Ši subjektyvi ir individualizuota penkioliktojo amžiaus Šiaurės 
dailės dvasia (kuriai Dūreris skyrė savo garsiąją pastabą, esą kiek- 
vienas vokietis dailininkas trokšta „naujo [vaizdavimo] būdo - to- 
kio, kokio dar niekas neregėjęs“)?? pasireiškė dviejose plotmėse, 
netelpančiose nei į Goethe's „natūraliąją“, nei į „kilniąją“ natūrą 
ir dėl to papildančiose viena kitą: t.y. realistiškumo ir fantastišku- 
mo plotmėse, apimančiose, viena vertus, intymų portretą, žanrinę 
tapybą, natiurmortą ir peizažą, kita vertus, - vizijas ir fantasma- 
gorijas. Paprasčiausios tikrovės, prieinamos subjektyviam jusliniam 
suvokimui, pasaulis, kaip žinia, yra pirminis „natūralios“ gamtos 
atžvilgiu; vizijų 1r fantasmagorijų pasaulis, sukurtas tokios pat sub- 
jektyvios vaizduotės, plyti anapus „natūraliosios“ gamtos. Tad ne- 
nuostabu, kad vienu metu Dūreris galėjo kurti ir „Apokalipsę“, ir 
tokias žanrines graviūras kaip „Kaimiečių pora“ arba „Virėjas su 
žmona“??: o palyginus Grūnewaldo velnią su „Rondanini me- 
dūza“, galutinai paaiškėja, jog netgi demonizmui klasikinis menas 
suteikė grožio arba, kitaip pasakius, „natūralumo“. 

Vadinasi, net jeigu Vokietiją ir Nyderlandus kas nors būtų už- 
vertęs klasikiniais originalais, Vokietijos ir Nyderlandų dailinin- 
kai jais nebūtų pasinaudoję - nebūtų jų paisę ar vertinę, kaip ir 


ideografinį metodą (pvz., kaip geografas, aprašinėjantis kokį nors kalną), gamtoty- 
rininkas šį kalną traktuoja ne šiaip kaip dalį gamtos, bet kaip reiškinį sui iuris, kaip 
kažką, kas išsivystė, o ne buvo sukeltas priežasties. Ir atvirkščiai, taikydamas no- 
motetinį metodą (pvz., kaip ekonomikos istorikas, mėginantis nustatyti tam tikrus 
visuotinius dėsnius), humanitaras ima veikti kaip mokslininkas. 

95 Lange ir Fuhse, op. cit., p. 183, 29 eil. 

99 Dūrerio graviūroje B.94 „Jaunavedžių pora ir Giltinė“ stebime, kaip abi šios 
tendencijos susiduria viename kūrinyje. 

Itališkasis renesansas nepaisė ar nevertino bizantinių bei gotikinių 
paminklų. Tiesa, nuo penkioliktojo amžiaus ir šiauriečiai bendro- 
mis pastangomis ėmė gaivinti klasikinę antiką, o šešioliktasis am- 
žius Prancūzijoje, Vokietijoje ir Nyderlanduose netgi virto huma- 
nizmo era, niekuo nenusileidžiančia Italijai. Vokiečių humanistai 


giliai pasinėrė į senovės istoriją bei mitologiją, rašė klasikine lo- 


IO0O ICI 


tynų ir taisyklinga graikų kalbomis'““, vertė į jas savo pavardes!“!, 


uoliai kolekcionavo fizines liekanas to, kas pagrįstai buvo vadina- 
ma „Sacrosancta Vetustas“ . Tačiau šis kruopštumas buvo nukreip- 
tas į klasikinį siužetą, o ne į klasikinę formą. 

Iš pradžių Šiaurėje antikos atgimimas - rinascimento dell'anti- 
chbita - buvo daugiau literatūrinė ir antikvarinė problema. Daili- 
ninkai iki Dūrerio laikėsi šiuo klausimu nuošaliai; o tikrieji šio 
judėjimo pradininkai, tyrinėtojai, regis, nesugebėjo ar nenorėjo pri- 
pažinti ar net užsiminti apie estetinę klasikinių paminklų vertę. 
Net mokyčiausi ir įžvalgiausi Šiaurės humanistai išties stebina sa- 
vo abejingumu meniniams „Šventosios antikos“ aspektams. Peu- 
tingeris anuomet veikiausiai buvo didžiausias vokiečių kolekcinin- 


too Žr. G. Doutrepont, La Littėrature frangaise ū la cour de Bourgogne, Paris, 
I909, p. I20 ir t. 

to! Šis humanistinis įprotis paaiškina gana problemišką ištrauką iš Dūrerio laiš- 
ko (Lange ir Fuhse, op. cit., p. 30, 24 eil. ir t.). Nuostabiu lotynų ir italų kalbų 
mišiniu Dūreris pusiau juokais žavisi diplomatiniu Pirckheimerio žygdarbiu, ku- 
riuo ryžtingai pasipriešinta „Scbottischen“, kitaip sakant, plešiko barono Kunzo 
Schotto, didžiausio Niurnbergo priešo, pulkams: „El my maraweio, como ell possi- 
bile star uno homo cusy wn contra thanto sapientissimo Tiraybuly milytes.“ [Or- 
tografija pataisyta pagal E. Reicke, Wilibald Pirckbeimers Briefwecbsel, I, Munich, 
I940, p. 386. Reikia pažymėti, kad šis kompetentingas tyrinėtojas, dėl suprantamų 
priežasčių nesusipažinęs su mano esė, išleista 1922 m., vis dar mano, kad ištrauka 
nepaaiškinama“ (p. 388).] „Tiraybuly“ tegali būti tikrinis daiktavardis (tai liudija 
ir didžioji raidė) ir yra ne kas kita, kaip humoristiškai „sugraikinta“ vardo „Kunz“ 
transkripcija, kurią tikriausiai sugalvojo Pirckheimeris: Kunz = Konrad = Kiūhnrat 
(„Drąsus patarimas“) = Thrasybulus. Tad „sapientissimo Tiraybuly milytes“ yra 
žodžio „Scbottischen“ sinonimas, ir visą sakinį galima versti taip: „Aš stebiuosi, 
kad tokiam žmogui kaip tamsta pavyko atsilaikyti prieš tokią gausybę visų klastin- 
giausio Kunzo (Schotto) kareivių.“ Šešioliktajame amžiuje nebuvo neįprasta vardą 
„Konrad“ versti į „Thrasybulus“ - tai, pavyzdžiui, rodo teisininko Conrado Din- 
nerio pseudonimas „Thrasybulus Leptus“ (Jocher, Gelebrtenlexikon, II d., 130 kol.). 

kas ir antikvaras, bet iš tikrųjų jam terūpėjo klasikinė epigrafika, 
ikonografija, mitologija ir kultūros istorija. Kaip žinia, geriausias 
Dūrerio bičiulis Willibaldas Pirckheimeris turėjo sukaupęs svarbią 
graikiškų ir romėniškų monetų kolekciją; tačiau ja naudojosi tik 
rašydamas traktatą apie Romos ir Niurnbergo valiutų lyginamąją 
perkamąją galią.*?* Pratarmių, kurias Dūreris buvo užsakęs savo 
draugams humanistams (bet, laimei, niekada jų nepanaudojo), 
juodraščiuose randame įprastinių užuominų apie didžiuosius anti- 
kos dailininkus, kurių vardai žinomi iš Plinijaus, tačiau nė vieno 
žodelio apie išlikusių paminklų meninius ar net edukacinius priva- 
lumus.!93 

„Augsburgo Merkurijaus“, kuris pernelyg dažnai šmėsčioja šio- 
je esė, atradimas Peutingerį (kuris, kaip pamename, įsigijo šį kūrinį) 
taip sudomino, jog jis nepagailėjo jėgų ir parašė apie jį daugelio 
puslapių apybraižą. Palyginkime šios apybraižos pradžią su laiško 
pastraipa, kur italas Luigi Lotti nusako panašų įvykį - kaip 1488 
metais atrado mažą skulptūrinę grupę, tikriausiai Laokoonto rep- 
liką. Savo apybraižoje Peutingeris rašo: 


Abatas Conradas Mėrlinas sužinojo apie darbininkų iškastą akmenį, ant 
kurio iškaltas Merkurijaus atvaizdas be įrašo. Jo [dievo] galva sparnuota 
ir papuošta apvalia diadema, kojos irgi sparnuotos, jis pats beveik nuo- 
gas, tik ant kairiojo peties užmesta mantija. Čia [t.y. Merkurijui iš kairės] 
taip pat stovi gaidys, pasisukęs į jį, o iš kitos pusės guli jautis arba bulius, 
kuriam virš galvos dešine ranka Merkurijus laiko savo kapšą; kairėje ran- 
koje jis turi kaducėjų, [papuoštą] žalčiais ar gyvatėmis, kurios viršuje 
susirangiusios į apskritimą, viduryje susisukusios į mazgą, o apačioje už- 
rietusios uodegas į kaducėjaus rankenos pusę.'?* 


192 Žr. ankstesnę n. 64, p. 255. 

103 Lange ir Fuhse, op. cit., p. 285-287, 329-335. Būdinga, kad Dūreris vado- 
vaujasi išankstine prielaida, jog itališkoji dailė Pirckheimerį domina tik tiek, kiek ji 
susijusi su „istorijomis“ (temomis), „ypač patraukliomis dėl jose tyrinėjamų da- 
lykų“ (Lange ir Fuhse, p. 32, 26 eil.). 

104 Ebistola Margaritae Velseriae ad Chbristophorum fratrem, sud. H.A. Mer- 
tens, 1778, p. 23 ir t., teksto ištrauka cit. Hauttmann, op. cit., p. 43: „Chuonradus 
Morlinus, abbas... lapidem ilic ab operariis effossum Mercuriigue imagine sculp- 
tum, sine literarum notis comperit, hunc scilicet capite alato et corona rotunda 

Štai ką rašo Luigi Lotti: 


Jis rado tris gražius mažus satyrus, pritvirtintus prie nedidelio marmuri- 
nio pagrindo ir įkliuvusius į apsirangiusio stambaus žalčio kilpą. Mano 
galva, jie tokie gražūs, jog, regis, girdėti jų balsai; atrodo, tarytum jie 
kvėpuotų, šauktųsi pagalbos ir gintųsi nuostabiais judesiais; lyg savo aki- 
mis regėtum, kaip tas, kuris viduryje, suklumpa ir miršta.!95 


Skirtumas stulbinantis. Italas akivaizdžiai abejingas siužetui ir 
istorinėms detalėms; tačiau dėl to dar jautresnis meninei kokybei 
(„mano galva, jie tokie gražūs“), emociniam turiniui ir ypač tikro- 
viškai fizinės kančios išraiškai.*?* Vokiečių autorių domina grynai 
antikvariniai klausimai; jis patenkintas galėdamas nustatyti, jog 
iškastoji figūra vaizduoja Merkurijų, turintį, kaip jam ir dera, gal- 
vos sparnus, kojų sparnus, kapšą ir kaducėjų ir lydimą jo šventų 
gyvūnų („jautis ar bulius“ iš tiesų yra ožys). Čia pirmiausia kalba- 
ma apie įrašą, o po to smulkiausiai aprašomas kaducėjus. Vėliau 
apybraiža nuklysta į nesibaigiančias šnekas apie simbolinę atri- 
butų reikšmę ir paties dievo genealogiją; jis kildinamas iš egip- 
tiečių Toto ir galiausiai siejamas su vokiečių Votanu (tekste vadi- 


namu „Godanu“, kuris, kaip manoma, senovės vokiečių kalboje 
reiškė „Dievą“ [„God“|). 


cincto, pedibus alatis et corpore toto nudum, nisi guod a latera sinistro ipsi pallium 
pendebat, hinc etiam ad pedes gallus suspiciens stabat, et ad latus aliud subsidebat 
bos, siue taurus, super cuius caput manu dextra Mercurius marsupium, sinistra 
vero tendebat caduceum draconibus, siue serpentibus, parte supreiori ad circulum 
reflexis, in medio caduceo nodo conligatis, et demum caudis ad caducei capulum 
revocatis.“ 

"95 G. Gaye, Carteggio inedito d'artisti, I. Florence, 1839, p. 285 (šią ištrauką 
dažnai citavo ir panašiai interpretavo Warburgas): „Et ha trovati tre belli faunetti 
in suna basetta di marmo, cinto tutti a tre da una grande serpe, e guali meo iudicio 
sono bellissimi, et tali che del udire la voce in fuora, in ceteris pare che spirino, 
gridino et si fendino con certi gesti mirabili; guello del mezo videte guasi cadere et 
expirare.“ Taip pat plg. gausius ir neretai puikius Laokoonto grupės vertinimus, 
kuriuos surinko K. Sittl, Empiriscbe Studien ūber die Laokoongruppe, Wūrzburg, 
I895, P. 44 II t. 

I06 Spontaniškumo įspūdį, be abejonės, sustiprina tai, kad Luigi Lotti rašo 
itališkai. 

Ši citata reikšminga tuo, kad atskleidžia pirmąją šiauriečių re- 
akciją į antiką. Klasikinis dailės kūrinys laikomas visais atžvilgiais 
nepaprastai svarbiu mokslui, tačiau netraktuojamas kaip gražus 
daiktas; kitaip ir negalėjo būti, nes Šiaurės Kunstwollen neturėjo 
sąlyčio taškų su klasikinės antikos Kunstwollen. Jacopo Bellini'o 
eskizų sąsiuvinis, Codex Escurialensis, Florencijos paveikslų kro- 
nika, Nicoletto da Modena'os, Marcantonio Raimondi'o ir Mar- 
co Dente da Ravenna graviūros Vokietijoje gali būti gretinamos 
tik su Hartmanno Schedelio ir Hutticho antikvariniais rinkiniais 
bei Peutingerio ir Petro Apiano Inscriptiones. Tad medžio raiži- 
niuose, kuriais buvo iliustruojami tokio pobūdžio veikalai'??, vy- 
ravo grynai antikvarinė dvasia, nors atspaudai atlikti akivaizdžiai 
siekiant „reprodukuoti“ originalias klasikines skulptūras. Daugiau- 
sia dėmesio rodyta, pirma, tiems paminklams, kurie turėjo įrašus; 
antra, tiems, kurie iliustravo įraše pasitaikantį vardą ar sąvoką; 
trečia, tiems, kurie domino savo ypatingomis ikonografinėmis sa- 
vybėmis. Vadinasi, iš iliustracijų reikalauta ne tinkamai atkurti me- 
ninį įspūdį, o aiškiai ir tiksliai pavaizduoti epigrafiškai ir istoriš- 
kai savitus dalykus. 

Tiesa, net Italijoje klasikinių veikalų iliustruotojai negalėjo iš- 
saugoti nepakitusį originalų stilių. Tačiau pastarojo ir neignoravo: 
nors į klasikinių meno paminklų estetines savybes jie žvelgė savo 
laikotarpio akimis, vis delto jie jas mate. Nuo pat Renesanso pra- 
džios kiekvienas itališkas klasikinio originalo atvaizdas - geras, 
prastas ar vidutiniškas - buvo tiesiogiai estetiškai susijęs su mode- 
liu ir siekė deramai perteikti formalią pastarojo išvaizdą. Šiaurie- 
tiškas medžio raižinys, priešingai, siekė ne tiek atkurti klasikinį 
dailės kūrinį, kiek įamžinti archeologinį radinį. Net ir po to, kai 
Dūreris šiauriečius supažindino su klasikiniu judesiu ir proporci- 
jomis, vokiečių tyrinėtojams — taip pat ir dažnam vokiečių daili- 
ninkui - klasikinių dailės kūrinių fizionomija taip ir liko nesuvo- 


107 Savaime suprantama, Hartmanno Schedelio Collectanea ir Pasaulio kroni- 
kos iliustracijos yra ne originalių paminklų piešiniai, o tų piešinių piešiniai. 

kiama, kaip, pavyzdžiui, šiuolaikinis europietis nesuvokia negrų ir 
mongolų, kurių bendrus bruožus regi, tačiau nepastebi individua- 
lių ypatumų. Netrukus įrodysiu, kad Apiano Inscriptiones — vei- 
kalo, kurį sudarė kompetentingiausi klasikos žinovai Vokietijoje — 
iliustruotojas, pakeitęs kelias Dūrerio piešinio smulkmenas, suge- 
bėjo visus įtikinti, jog tai klasikinio „Atleto“ (85-87 il.) reproduk- 
cija, bei archeologiniais sumetimais tik paviršutiniškai pataisęs 
Dūrerio „Adomą“, pasauliui jį sugebėjo pristatyti kaip Peutinge- 
rio „Merkurijų“ (74 il.).!9 Tokiuose veikaluose kaip 1493 metų 
Hartmanno Schedelio Niurnbergo kronika publikos smalsumą te- 
betenkino visiškai arba iš dalies prasimanytos iliustracijos. Iko- 
nografiškai iliustracijos privalėjo būti tikslios ir aiškios (nors 
Niurnbergo kronikoje tas pats medžio raižinys vis dar panaudotas 
keliems visiškai skirtingiems miestams pailiustruoti), o štai Apia- 
no skaitytojai jau reikalavo kažko panašaus į „klasikinį grožį“. 
Tačiau, ir tai svarbiausia, jie nesuko sau galvos dėl to, ar šis grožis 
būdingas originalui.'?? 


Vadinasi, norint pažinti klasikinę dailę kaip dailę, Šiaurei reikėjo 
tarpininko; ir šiuo tarpininku tapo italų ankstyvojo renesanso dai- 
lė, kuriai pavyko sujungti du nesuderinamus elementus. 


108 Žr. p. 284 ir t. 

199 Štai kodėl epigrafikai skirtų knygų iliustracijoms taip stinga paties klasikinio 
stiliaus suvokimo. Ypač ryškūs to pavyzdžiai - Apiano Inscriptiones medžio raiži- 
niai p. 364 ir 503. Visur, kur tik neišlikusios dalys atrodė esminės, jos buvo nedve- 
jojant pridėtos, o tai, kas svarbu tik formaliai, nerūpestingai praleista. Išskyrus 
vieną dėl suprantamų priežasčių atsiradusią išimtį (Apianus, p. $07), Hutticho, Peu- 
tingerio ir Apiano veikalų medžio raižiniuose nepamatysime apskilinėjusių skulp- 
tūrų. „Augsburgo Merkurijui“ pridėta trūkstama kairioji ranka, tačiau meniniam 
įspūdžiui svarbios nišos atsisakyta. Kai trečiosios kartos atstovas Marxas Welseris 
užsakė šios figūros graviūrą savo veikalui Reruzn Augustanarum libri VIII (op. cit., 
p. 209, klaidingai išspausdintas kaip p. 190, mūsų 72 il.), situacija visiškai pasikei- 
tė. Čia iliustruotojas stengiasi perteikti tikrąją paminklo išvaizdą - tiek pozą, tiek 
įskilimus ar korozijos defektus; jei jis ką nors ir praleidžia, tai daro ikonografinės 
reikšmės, o ne meninio įspūdžio sąskaita: suvokdamas nišos svarbą, jis atsisakė 
galvos sparnų. Del detalesnių Apiano iliustracijų tyrinėjimų žr. plačiau p. 281 ir t. 
[ir visų pirma Phylliso Williamso straipsnį, min. anksčiau, p. 10]. 

Viena vertus, italų menas, kaip antikos įpėdinis, iš prigimties 
buvo linkęs pabrėžti plastiškumą ir tipiškumą, o ne vaizdingumą 
ir individualumą. Italų kvatročentas pripažino - bent teoriškai, o 


iš dalies ir praktiškai — visus tokius klasikinius postulatus kaip 


II9. adekvatus ir darnus jude- 


sys!!! bei nedviprasmiška mimetinė išraiška!!?: net ir tai, kad 


kiekybinė ir kokybinė harmonija 


apšvietimas paprastai pasitelkiamas plastiniams tūriams mode- 
liuoti ir aiškiai išskaidyti, o ne cbiaroscuro efektui, sujungiančiam 
šiuos tūrius su aplinkine erdve. Tačiau, kita vertus, italų kvat- 
ročento ir penkioliktojo amžiaus Šiaurės dailė vadovavosi ta pačia 
kertine prielaida, negaliojusia viduramžiais: abipus Alpių menas 
tapo tiesioginio ir asmeninio žmogaus sąlyčio su regimuoju pa- 
sauliu apraiška. 

Viduramžių dailininkas, kurdamas veikiau pagal exemplum, o 


II3 


ne iš gamtos'!3, pirmiausia privalėjo laikytis tradicijos ir tik po 


to - tikrovės. Nuo tikrovės jį skyrė tarytum uždanga, ant kurios 
ankstesnės kartos buvo išraižiusios žmonių ir gyvūnų, pastatų ir 
augalų formas - šią uždangą retkarčiais buvo galima kilstelėti, 
tačiau nevalia atitraukti. Todėl viduramžiais tikrovės stebėjimas 
paprastai apsiribojo tradicines schemas papildančiomis detalėmis, 
betarpiški įspūdžiai neveikė nusistovėjusio „tikrovės“ vaizdo. Tuo 
tarpu renesansas dailės versme paskelbė „patyrimą“ - /a bona spe- 
rienza: kiekvienas dailininkas turėjo sueiti akis į akį su tikrove, 


110 Žr. locus classicus - L.B. Alberti, Trattato della pittura (Kleinere kunsttbeo- 
retische Schbriften, sud. H. Janitschek [Ouellenscbriften fūr Kunstgeschbichte, XII, 
Vienna, 1877), p. II I. 

"II! Pvz., žr. Alberti, ibid., p. 113. Taip pat - Leonardo da Vinci, Trattato della 
pittura (Das Buch von der Malerei, sud. H. Ludwig [Ouellenschbriften fr Kunstge- 
schichte, XV-XVII), Vienna, 1881), art. 283. 

112 Alberti, ibid., p. 121. Alberti, Leonardo (ypač op. cit, art. 380 ir t.) ir Lomaz- 
zo (Trattato dell Arte della Pittura, Milan, 1584, II, 3 ir t.) išplėtojo sistemingą 
teoriją, pagal kurią kiekvienai sielos būsenai, netgi „mišrioms emocijoms“, priski- 
riama tam tikra veido išraiška; tai, savaime suprantama, yra tas pat, kas individu- 
alumą paversti tipiškumu. 

*I3 Dėl to plg. J. von Schlosser, „Zur Kenntnis der kūnstlerischen Ueberlieferung 
im spaten Mittelalter“, Jabrbucb der kunstbistorischen Sammlungen des Aller- 
bochsten Kaiserbauses, XXIII, 1902, p. 279 ir t., ypač p. 280. 

nepaveiktas „išankstinio nusistatymo“, ir šią - kiekviename kūri- 
nyje kaskart iš naujo - įvaldyti.''4+ Lemtingas linijinės perspekty- 
vos išradimas!!5 sutirštintomis spalvomis atspindi situaciją, prie 
kurios atsiradimo ir įsigalėjimo prisidėjo pati linijinė perspektyva: 
dailės kūrinys staiga tampa gabaliuku visatos, kurią tam tikrą aki- 
mirką tam tikru požiūriu stebi - ar bent galėtų stebėti - konkretus 
asmuo.!!* „Pirma, akis, kuri mato; antra, matomas objektas; trečia, 
atstumas tarp jų“, - sako Dūreris, sekdamas Piero della Frances- 
ca'os pavyzdžiu.!!7 

Šis naujas požiūris suteikė Italijos ir Šiaurės menui bendrą 
pagrindą, nepaisant visų skirtumų; ir būtent perspektyvos me- 
todas, su vienodu užsidegimu puoselėtas ir pripažintas abipus 
Alpių, užantspaudavo šią sąjungą. Perspektyva, atspindėdama 
tarp figūrų ir aplink jas esančią erdvę, reikalauja - kad ir koks 
„plastiškas“ būtų kūrėjo sumanymas - bent minimalaus vaizdi- 
nio realizmo, dėmesio apšvietimui ir orui, netgi nuotaikai. Tad 
ankstyvojo renesanso dailininkų santykį su klasikine antika vei- 
kė du prieštaringi impulsai: noras atgaivinti antiką ir būtinybė 
ją pranokti. Be abejonės, niekas negalėjo prilygti jų susižavėji- 
mui, nukreiptam į anticbitū, kurią skelbė esant ne tik šlovingos 


"14 Renesanso laikotarpiu išplėtota dailės teorija dailininkui turėjo padėti su- 
vokti tikrovę remiantis stebėjimu; viduramžių traktatai apie dailę, priešingai, dau- 
giausia buvo taisyklių rinkiniai, padedantys dailininkui apsieiti be tiesioginio tikro- 
vės stebėjimo (žr., pvz., Cennini nurodymus, kaip taikyti šešėlius veidui). 

"Iš Šios esė kontekste palyginti nesvarbu, ar dailininkų naudotas perspektyvos 
metodas buvo pagrįstas tiksliais matematiniais apskaičiavimais. 

II6 Šis procesas atspindi raidą apskritai. Post-viduramžių laikotarpio moksli- 
ninko ar tyrinėtojo „akiračio platumą“, pagrįstą eksperimentiniais ar filologi- 
niais metodais ir nepasitikėjimu „autoritetais“, galima palyginti su post-viduram- 
žių dailininko laisve rinktis savo perspektyvos atskaitos tašką („žiūros tašką“) ir 
pasirinkus sistemingai jo laikytis. Neatsitiktinai dabartinis amžius, kuris niekam 
kitam dailėje taip karštai nesipriešina kaip linijinei perspektyvai (net jei ši taiko- 
ma taip nematematiškai kaip impresionizme), abejoja „tiksliųjų“ mokslų ir „ra- 
cionalistinių“ tyrimų vertingumu - šios dvi intelektinio žinojimo formos analo- 
giškos perspektyvinei meninio suvokimo formai. [Ši pastaba rašyta vokiečių 
ekspresionizmo ir antiintelektualizmo, ar jis būtų marksistinis, ar protonacisti- 
nia, klestėjimo metais.) 

"17 Lange ir Fuhse, op. cit., p. 319, 14 eil. 

praeities palikimu, bet ir šlovingos ateities prielaida; ne veltui 
pirmosios kartos didieji meistrai - Donatello, Ghiberti, Jacopo 
della Ouercia - siekė klasikinių formų, nors jų teminė medžiaga 
didžiąja dalimi vis dar buvo krikščioniška. Tačiau, kita vertus, 
kvatročentas toli gražu nestokojo prielankumo Šiaurės siekiams 
ir laimėjimams. Šiauriečiai skulptoriai reljefui suteikė vaizdin- 
gumo, pavertė jį savotiška teatro scena, o Ghiberti ir Donatello 
pajungė perspektyvos taisyklėms. Italų tapytojai ir raižytojai taip 
pasidavė „flamandų“ (kuriems, pasak jų, priklausė ir vokiečiai) 
įtakai, jog visą penkioliktąjį amžių dailės srityje prekybos ba- 
lansas buvo akivaizdžiai pasviręs Šiaurės naudai.!'š Tas pats 
Pollaiuolo, nenuilstamai mėginęs įtvirtinti klasikines „pathos 
formulae“, tapė alla fiamminga peizažus ir savo Dovydą apren- 
gė madingu tų laikų kostiumu, kurio kailis bei aksomas pavaiz- 
duoti su tokiu nuoširdžiu atsidavimu, koks būdingas tik Nyder- 
landų dailininkams; tame pačiame paveiksle pernelyg dažnai 
siekiama suderinti klasikinį „idealizmą“ ir šiaurietišką „rea- 
lizmą“.*!? Penkioliktajame amžiuje šios tendencijos reiškėsi vie- 
na šalia kitos ir savo ginčus neretai sprendė tik kompromisų 
keliu; brandžiojo renesanso pradžioje joms pavyko sudaryti 
trumpalaikę harmoningą sąjungą'*“; tačiau septynioliktajame 
amžiuje ši sąjunga iširo. Kraštutinius šio proceso, prasidėjusio 
kvatročento laikotarpiu, taškus žymi, viena vertus, „neintelek- 
tualaus ir neoriginalaus“ „realisto“ Caravaggio sekėjai!?!, kita 


vertus, klasicizmas.!22 


"Iš Dėl palankių Nyderlandų tapybos vertinimų italų ankstyvojo renesanso lai- 
kotarpiu žr. Schlosser, Kunstliteratur, p. 95 ir t.; Warburg, op. cit., I, p. 177-216 . 

"19 Plg., pavyzdžiui, Warburg, „Francesco Sassettis letztwillige Verfūgung“, op. 
cit., I, p. 127 ir t. 

120 Plg., pvz., Raphaelio „Šv. Petro išvadavimą“ ir „Heliodoro išvarymą“. 

*2I Remiantis Bernini pastaba (R.E. de Chantelou, Journal du voyage du Cava- 
lier Bernin..., sud. E. Lalanne, 1885, Paris, p. 190). 

122 Renesanso teoretikams, rašiusiems tuomet, kai dar buvo galima ar bent pa- 
geidaujama sutaikyti šias prieštaringas tendencijas, tikroviškumas reiškė tą patį, ką 
ištikimybė antikiniam stiliui (maniera antica). Septynioliktojo amžiaus teoretikai, 
suvokę skulptūriškumo ir tapybiškumo, universalumo ir individualumo konfliktą, 

Italų kvatročento dailė, remdamasi šiuo vidiniu dualizmu, suge- 
bėjo tapti „tarpininku“ tarp šiaurietiško ir antikinio estetinio iš- 
gyvenimo. Kitaip ir negalėjo būti: klasikinės dailės kalbą ji išvertė 
į Šiaurei suprantamą idiomą: renesansinės klasikinės skulptūros 
yra ne tiek kopijos, kiek naujos interpretacijos, kurios, viena ver- 
tus, išsaugoja „idealų“ prototipų charakterį, tačiau, kita vertus, 
kai ką keičia lyginamajam realizmui būdinga dvasia. Netgi tuo- 
met, kai susiduriame su viena ar kita grynai archeologine, kaip 
dabar vadintume, „dokumentine“, skulptūra (kiek ši skiriasi nuo 
laisvosios kompozicijos ar eskizo, piešiamo iš klasikiniu būdu po- 
zuojančio modelio), pastebime esminį skirtumą. Laikysena ir iš- 
raiška keičiami pagal laikotarpio ar net pavienio dailininko 
skonį.'*?3 Raumenų grupės detalizuojamos remiantis patirtimi, su- 
kaupta piešiant iš natūros ar tyrinėjant anatomiją. Lygų kaip mar- 
muras paviršių pagyvina spalvinės ir plastinės priemonės. Plaukai, 
regis, plaikstosi ar garbanojasi; oda, regis, kvėpuoja; nereginčios 
akys visuomet su rainelėmis ir vyzdžiais. 

Tokiu — ir tik tokiu —- pavidalu antika, kaip estetinis išgyveni- 
mas, galėjo atsiverti Šiaurei: kol Šiaurės menas vis dar nebuvo pa- 
sirengęs žvelgti į klasikinius paminklus renesanso akimis, tol juos 
galėjo suvokti tik italizuotus. Nuo tradicijos, persmelktos tokiais 
italizuotais klasikos elementais, prie pirminės antikos arba nuo 
tradicijos, tokiu būdu dar nepersmelktos, prie to, ką būtų galima 
pavadinti kvatročento antika — tai vienintelės dvi kryptys, kurio- 
mis Šiaurė galėjo žengti pirmyn. Dabar matome, kad Dūreris, pir- 
masis nutiesęs šį kelią į antiką, pats dar nepajėgė juo eiti. Ir apskri- 
tai jei kokį nors meninį judėjimą galėtų pradėti vienas žmogus, tai 
Šiaurės renesanso pradininkas būtų Dūreris. Michaelis Pacheris 
jau buvo pritaikęs kai kuriuos svarbius italų kvatročento laimėji- 
mus; tačiau tik Dūreris gebėjo per italų kvatročento dailę priartėti 


nebegalėjo nepaisyti to fakto, kad antikos imitavimas ir tikrovės imitavimas yra du 
vienas kitam prieštaraujantys principai; be kita ko, Bernini (ibid., p. 185) prade- 
dantiesiems netgi draudžia vaizduoti gyvą modelį, nes tikrovė, palyginti su antika, 
tera „silpna ir menka“. 

123 Žr. E Wichert, Darstellung und Wirklicbkeit, 1907, passim. 

prie antikos. Tai jis šiaurietiškai dailei įdiegė klasikinio grožio bei 
klasikinio patoso pojūtį, klasikinės jėgos bei klasikinio aiškumo 
pojūtį.'*4 Ir jei vargšas Apiano iliustruotojas, siekdamas pavaiz- 
duoti klasikines skulptūras ypač gražiu ir autentiškai atrodančiu 
stiliumi, nieko geresnio nesugalvojo, kaip tik grįžti prie Dūrerio 
piešinių bei atspaudų, jis taip pasielgė tik dėl to, kad visi šešiolik- 


tojo amžiaus Šiaurės dailininkai - tiek jis, tiek Behamas ar net toks 


I2$5 | 


žmogus kaip Burgkmairas buvo priversti pasinaudoti Dūre- 


riu, kaip ir šis anksčiau buvo priverstas pasinaudoti Pollaiuolo ir 
Mantegna. Galime stebėti, kaip jo „antikische Art“ pasklido ne 
tik po Vokietiją, bet ir po Nyderlandus. Tik visai neseniai įrodyta, 
kad Janas Gossartas, išgarsėjęs kaip pirmasis flamandų „romanis- 
tas“, už savo pirmąją pažintį su „pietietiškos formos pasauliu“ iš 
tikrųjų turi būti dėkingas Dūreriui.*** 

Dūrerio sekėjai antiką galėjo traktuoti tiesiogiai, nes jie jau bu- 
vo renesanso dailininkai; pats Dūreris negalėjo, nes jam teko pra- 
dėti renesanso judėjimą. Martinas van Heemskerckas ar Martenas 
de Vosas į klasikinį pasaulį galėjo žvelgti kaip tikri romėnai. Dūre- 
riui tikroji antika dar nebuvo pasiekiama, nes pirmiausia jis turėjo 


124 Ne istorikui spręsti, ar Dūreris, šitaip reformuodamas vokiečių dailę, „pakir- 
to jos šaknis“. Žmogus, negalintis pakęsti to, kad Dūreris į Šiaurės dailę atnešė 
savo antikische Art ar kad Rubensui darė poveikį Michelangelo ir Titianas, yra 
toks pat naivus ir dogmatiškas — tik su priešingu ženklu, - kaip ir kritikai raciona- 
listai, negalėję atleisti Rembrandtui, kad šis nevyko į Italiją. [Antra vertus, nederėtų 
užmiršti, kad ši esė parašyta apie 1920 m.) 

125 Anot Hauttmanno (op. cit., p. 49), Hanso Burgkmairo 1505 m. „Šv. Sebasti- 
jonas“ (Niurnbergas, Vokiečių muziejus) taip pat yra išsirutuliojęs iš „Augsburgo 
Merkurijaus“. Žinoma, tai visai įmanoma, bet vis dėlto Burgkmairas buvo linkęs 
vadovautis Dūreriu, o ne antika: kojų padėtis, galvos posūkis ir ryški modeliuotė 
(ypač atkreipkite dėmesį į kojos raumenis) aiškiai rodo, jog „Šv. Sebastijonas“ išsi- 
rutuliojęs iš Dūrerio „Adomo“ (kaip jau yra pastebėjęs H.A. Schmidtas: Thieme- 
Becker, Allgemeines Lexikon der bildenden Kūnstler, V, p. 253). Sudėjus vieną gre- 
ta kitos „Sebastijono“, „Adomo“ ir „Merkurijaus“ (žinoma, originalų, o ne Apiano 
variantų) fotografijas, faktai kalba patys savaime. 

126 F. Winkler, „Die Anfange Jan Gossarts“, Jabrbuchb der preussischen Kunst- 
sammlung, XLII, 1921, p. 5 ir t. Galima tiksliai nustatyti maršrutą, kuriuo antika 
keliavo renesanso laikais: italai verčia antiką iš graikų ir lotynų į italų, Dūreris - iš 
italų į vokiečių, Gossartas - iš vokiečių į Nyderlandų antiką. 

perimti italizuotą antiką. Epigonai galėjo pradėti nuo Dūrerio; 
pats Dūreris turėjo pradėti nuo Michaelo Wolgemuto ir Martino 
Schongauerio; o nuo jų nebuvo tiesaus kelio į antiką. Nederėtų 
pamiršti, kad Dūreris, nors jam ir būdingas „saulės ilgesys“, bu- 
vo ir daugeliu atžvilgių išliko vėlyvosios gotikos Šiaurės dailinin- 
kas. Jo įstabiam sugebėjimui kurti plastinę formą prilygo ne ma- 
žiau įstabi tapybinė nuovoka, nuolatiniam siekiui proporcingumo 
ir aiškumo, grožio ir „taisyklingumo“ - toks pat didelis potrau- 
kis į subjektyvumą ir iracionalumą, mikroskopinį realizmą ir fan- 
tasmagoriją. Ir iš tiesų Dūreris pirmasis Šiaurėje pradėjo kurti 
„taisyklingus“ aktus, pagrįstus moksliškai nustatytomis propor- 
cijomis. Jis yra ne tik „Žmogaus nuopuolio“ ir „Heraklio“, bet 
ir „Didelio kupsto“ bei „Apokalipsės“ autorius. Net ir sulaukęs 
brandesnio amžiaus Dūreris niekada netapo „grynu“ renesanso 
dailininku'*?7, na o koks „negrynas“ renesanso dailininkas jis 
buvęs jaunystėje - šitai parodo jo kaip peizažininko puoselėtas 
savarankiškumas netgi tuomet, kai tiesiogiai kopijuodavo itališ- 
kus paveikslus ar grafikos kūrinius!Š; ir juolab tuomet, kai nau- 
dodavo savo paties antikische eskizus kūriniuose, turėjusiuose 
pasirodyti spaudoje graviūrų ar medžio raižinių pavidalu. „Bel- 
vederio Apolono“ monumentalią formą išryškina debesuoto 
naktinio dangaus „prieštaringa šviesa“, atspindinti permainingą 
soliarinio disko blykčiojimą, arba pusšešėlinis miško tamsos fo- 
nas.'?? Pagoniškas „Belvederio Apolono“ grožis arba pakylėja- 
mas į krikščioniškos religijos plotmę, arba nuleidžiamas į kasdie- 
niško gyvenimo lygmenį. Kaip pamename, jo poza panaudota 
kuriant „Žmogaus nuopuolio“ Adomą (80 il.), „Prisikėlusį Kris- 
tų“ (81 il.) bei „Vėliavnešį“ (graviūra B.45), kur olimpiškasis 
Apolono žingsnis, „Prisikėlime“ sutramdytas ir įgavęs antgam- 
tiškos didybės, spinduliuoja energingo fizinio veiksmo galia. 

"27 Palyginkite, pvz., jo „Melancholiją I“ su Hanso Sebaldo Behamo to paties 
pavadinimo kūriniu (graviūra B.144). 

128 Žr. p. 241. 

129 Žr. piešinį L.233 (76 il.) ir graviūrą „Žmogaus nuopuolis“ (80 il.). 

Panašiai galima apibūdinti ir Dūrerio „patoso motyvą“, atsi- 
skleidžiantį vaizduojant mirštantį Orfėją. Šį motyvą mes tikimės 
vėl išvysti tame pačiame kontekste, kuriame jis atsirado - smurto 
ir mirties scenose, kai auka, neprarandanti savo grožio net 17 ex- 
tremis, mėgina išvengti sunaikinimo. Tačiau taip nėra. Ten, kur 
žmonės išties miršta — siužete „Kainas užmuša Abelį“ arba „Apo- 
kalipsės“ kataklizme, Dūreris pasitelkia visai kitokias pozas - per- 
kreiptas ir klaikias arba nuolankias ir pamaldžias, bet ne „gra- 
žias“. „Apokalipsės“ cikle Orfėjo poza pasitaiko tik vieną kartą — 
pasakiškai drapiruotoje figūroje, kuri tokia maža, jog dauguma 
tyrinėtojų (įskaitant ir šių eilučių autorių) jos nepastebėjo ligi pat 
1927 metų, ir kuri vaizduoja ne tiek mirštantį žmogų, kiek vieną iš 
tų, kurie „pasislėpė urvuose ir tarp kalnų uolų“ (Apr 6, 16).739 
[Vėliau, „Belvederio Apoloną“ transformavus į Prisikėlusį Kristų, 
Mirštantis Orfėjas paverstas Kristumi, nešančiu Kryžių (medžio 
raižinys B.10).] Kartą originalią figūros reikšmę Dūreris netgi 
išdrįso pakeisti visiškai priešinga: piešinyje, žinomame kaip „Ma- 
dona su daugybe gyvūnų“!3!, vienas iš „piemenų laukuose“, ap- 
imtas džiugios nuostabos, puola ant kelių ir iškelia ranką tarsi no- 
rėdamas prisidengti nuo dangiško angelų spindesio - lygiai taip, 
kaip Orfėjas, parblokštas menadžių ir bergždžiai mėginantis at- 
remti jų mirtinus smūgius.*'3* 


139 Klasikines „patoso figūras“ galima apibūdinti Lessingo žodžiais (Laokoon, 
II sk.): „Es gibt Leidenschaften, und Grade von Leidenschaften, die sich im Ge- 
sichte durch die hūsslichstee Verzerrung aussern, und den ganzen Korper in so 
gewaltsame Stellungen setzen, dass die schonen Linien, die ihn in einem ruhigeren 
Stande umschreiben kėonnen, verloren gehen. Dieser enthielten sich also die alten 
Kūnstler entweder ganz und gar, oder setten sie auf geringere Grade herunter, in 
welchen sie eines Masses von Schonheit fahig sind.“ („Esama jausmų ir drauge 
jausmų laipsnių, kurie reiškiasi bjauriausiais veido iškraipymais ir visą kūną su- 
riečia į tokias baisias padėtis, jog gražiosios linijos, kurios jį ramioje padėtyje 
išryškino, pražūva. Antikos dailininkai šių jausmų arba visiškai atsisako, arba 
juos prislopina iki švelnesnio laipsnio, kuriame jie dar gali išreikšti nors truputį 
grožio.“) 

"3! Piešinys L.460. 

132 Šuo aviganis irgi išsirutuliojęs iš didelės kompozicijos, t.y. „Šv. Eustachijaus“ 
(graviūra B.57) ar, tiksliau, iš parengiamojo piešinio, panaudoto šiai graviūrai. 

Apibendrinkime: nėra nė vieno atvejo, patvirtinančio, jog Dūre- 
ris kada nors tiesiogiai piešė iš antikinių paminklų tiek Vokietijo- 
je, tiek Venecijoje ar Bolonijoje.33 Antiką jis rado tik ten - pasak 
jo paties nuostabiai atviro prisipažinimo, - kur jau seniai ji buvo 
atgaivinta'34: italų kvatročento dailėje, kurioje jis susidūrė su pa- 
kitusia jos forma, pakitusia pagal anų laikų reikalavimus ir dėl tos 
pačios priežasties tapusia Diireriui suvokiama. Leiskite pasitelkti 
palyginimą: į klasikinę dailę jis žvelgė panašiai kaip didis poetas, 
nemokantis graikų kalbos, galėtų žvelgti į Sofoklio kūrinius. Po- 
etui irgi tektų pasikliauti vertimu; tačiau jam tai nesukliudytų So- 
foklio prasmę suvokti geriau negu vertėjui. 


153 Trijų liūto galvų iš „Europės“ piešinio L.456 pavyzdys, jau savaime išimtis 
(kadangi mums iš esmės rūpi tik žmogaus figūros), geriausiu atveju yra abejotinas. 
Galima ginčytis, ar apskritai jos yra skulptūros kopijos (žr., viena vertus, H. David, 
Die Darstellung des Lowen bei Albrecht Dūrer, Diss. Halle, 1909, p. 28 ir t.; kita 
vertus, S. Killerman, Albrecht Dūrers Tier- und Pflanzenzeichnungen und ibre Be- 
deutung fūr die Naturgeschbichte, 1910, p. 73). Tačiau net ir tuo atveju, jei Dūreris 
kopijavo skulptūrą, jo modelio nebegalima nustatyti, ir tai nebūtinai buvo klasiki- 
nis kūrinys. Pastarųjų metų literatūroje dažnai minimus Leoncini tenka atmesti 
kaip aštuonioliktojo amžiaus kūrinius (Ephrussi, op. cit., p. 122). O. Hageno ban- 
dymas susieti Dūrerio „Šv. Sebastijoną“ (graviūra B.55) su romėnišku „Marsiju“ 
(„War Dūrer in Rom?“ Zeitschrift fūr bildende Kunst, LII, 1917, p. 255 ir t.) kažin 
ar vertas dėmesio, ypač todėl, kad nėra jokio pagrindo manyti, jog Dūreris kada 
nors lankėsi Romoje. 

"54 Lange ir Fuhse, op. cit., p. 181, 25 eil. 

Apiano Inscriptiones iliustracijos ir Direris 


Kaip minėta pradžioje, tyrinėjant Dūrerio „Apolono ciklo“ raidą, 
reikėtų pradėti nuo „Eskulapo“ ar „Apolono Medicus“ (piešinys 
L.181, mūsų 75 il.) ir „Solio“ (piešinys L.233, mūsų 76 1l.), abu 
datuojant maždaug I500-I501 metais. Hauttmannas, mėginda- 
mas kildinti šį ciklą iš „Augsburgo Merkurijaus“ (71 1l.), pradeda 
nuo I504 metų „Adomo“ (80 il.). Tačiau netgi tokiu atveju vargu 
ar jis būtų plėtojęs šią teoriją, jeigu Dūrerio figūras pirmiau būtų 
palyginęs su klasikiniu originalu (71 il.), o ne su 1534-ųjų Apiano 
Inscriptiones Sacrosanctae Vetustatis iliustracija - medžio raiži- 
niu, tariamai jį vaizduojančiu (74 il.). Šiame raižinyje dievų pa- 
siuntinys labai panašus į Dūrerio Adomą. Abiejų figūrų kairioji 
(laisvoji) koja aiškiai patraukta į šoną ir atgal; dešiniojo peties 
kontūras leidžiasi žemyn, brėždamas elegantišką kreivę; dešinioji 
plaštaka pakelta sulig pečiais ir per riešą aiškiai atlenkta priekin, 
Merkurijaus atveju laikanti kaducėjų, o Adomo - šermukšnio 
šakelę. 

Tačiau visi šie panašumai sieja tiktai Dūrerio graviūrą ir Apiano 
medžio raižinį, o ne Dūrerio graviūrą ir Augsburgo skulptūrą. Pas- 
tarosios figūros stovėsena visiškai kitokia: dešinioji plaštaka nėra 
pakelta ir aiškiai atlenkta per riešą, bet švelniai nuleista, laikanti 
kaducėjų ne ties viduriu, o už apatinio galo, kaip ir visuose pana- 
šiuose romėnų paminkluose. Neįmanoma, kad Dūrerio graviūrai, 

priskirtai I 504 metams, būtų galėjęs turėti įtakos Apiano medžio 
raižinys, išleistas 1534 metais. Tačiau Hauttmannas Dūreriui dė- 
koja ir už viena, ir už kita: pasak jo, Dūreris pats atlikęs „Augs- 
burgo Merkurijaus“ piešinį — kurį vėliau panaudojęs ir savo 
graviūros Adomui, ir Apiano medžio raižinio Merkurijui. Šiame 
hipotetiniame piešinyje, teigia Hauttmannas, Dūreris pertvarkė 
figūros stovėseną ir kontūrus, o dėl kairiosios rankos taip susipai- 
niojo, jog „mantijos kraštą, kybantį tarp rankos ir kūno“ inter- 
pretavo „kaip nuleistą ir sulenktą ranką“, nes „jos krašto kampą“ 
palaikė „alkūne“. Norima mus įtikinti, jog tai paskatino Dūrerį 
pakelti ir pasukti kairiąją plaštaką, ir iš šios virtinės klaidų išsiru- 
tuliojo Adomas, kurį matome I 504 metų graviūroje. 

Visų pirma, ne pati geriausia mintis - neįprastą ir kebloką mo- 
tyvą aiškinti pasitelkus prototipą, kuriame nėra šio motyvo. Tačiau 
netgi atmetus tai, Hauttmanno hipotezė ne išspręstų, o dar labiau 
komplikuotų problemą. Pasak jo, Dūreris, tapydamas Paumgertne- 
rio altoriaus paveikslą, kur šv. Jurgio ranka nuleista, o ne pakelta, 
jau žinojo Augsburgo reljefo kairiosios rankos padėtį. Vadinasi, I 504 
metų Diūrerio graviūra būtų paremta interpretacine klaida, kurios 
išvengta paveiksle, sukurtame apie 1502 metus. Žinoma, kaip ar- 
cheologas Diūreris galėjo abejoti, kuri iš šių dviejų interpretacijų tei- 
singesnė; tačiau kaip dailininkas jis galėjo rinktis bet kurią iš jų. 
"Tuomet kas galėjo paskatinti Dūrerį rinktis Apiano variantą, iš ku- 
rio - pritaikyto Adomui - išsirutuliojo, paties Hauttmanno žodžiais 
tariant, toks „nenatūralus“ ir „dirbtinis“ rezultatas? 

Tiesą sakant, dešiniosios Adomo rankos, kuri visuose parengia- 
muosiuose piešiniuose, žinoma, atitinka kairiąją, padėtį galima pa- 
aiškinti remiantis pačios graviūros individualia istorija. Kaip pame- 
name, ji išplėtota iš „Solio“ piešinio L.233 (76 il.), išpranašaujančio 
galutinį rezultatą ir net apšvietimą. Nusprendęs sujungti „idealų 
vyrą“ su „idealia moterimi“ ir sukurti „Žmogaus nuopuolio“ pa- 
veikslą, Dūreris, suprantama, norėjo išsaugoti gražų ir ritmingą 
„Belvederio Apolono“ judesį - ranka ties atramine koja nuleista, 
ranka ties laisvąja koja pakelta - ir, kiek įmanoma, išlaikyti griežtą 

frontalumą, kurio reikalauja paradigminis žmogaus proporcijų pa- 
vyzdys. Galutinė poza nustatyta dviejuose tarpiniuose piešiniuose 
(L.475 ir L.173, pastarasis, datuojamas I 504 metais, atliktas prieš 
pat graviūrą). Šiuose piešiniuose iš Adomo dilbių lieka tik kontūrai, 
tačiau akivaizdu, kad tuo metu Diireris jau buvo priverstas nu- 
piešti antrą medį (kitaip sakant, antrą po „Pažinimo medžio“, ski- 
riančio Adomą nuo Ievos): kadangi viena Adomo ranka liko pa- 
kelta, bet nebegalėjo nieko laikyti (kaip „Solio“ ir „Eskulapo“ 
piešiniuose), ji privalėjo kažko įsitverti735, ir tas kažkas galėjo būti 
tiktai medžio šaka. 

Hauttmannas visiškai teisus sakydamas, jog dešiniosios Adomo 
rankos padėtis sugalvota „ne tam, kad jis galėtų įsitverti šakos“; 
tačiau tai dar nereiškia, kad ji per klaidą atkeliavo iš „Augsburgo 
Merkurijaus“. Atvirkščiai, šaka - ar net ištisas medis - sugalvotas 
norint pateisinti dešiniosios Adomo rankos padėtį.!3* [Galiu pri- 
durti, jog Dūreris pasirūpino, kad antro medžio atsiradimą būtų 
galima pateisinti ikonografiškai (to nežinojau, kai šį straipsnį 
spausdinau pirmą kartą): Dūreris, apibūdindamas šį medį, skirtin- 
gai nuo figmedžio centre, kaip šermukšnį, jį pavadina „Gyvybės 
medžiu“ - „Pažinimo medžio“ priešingybe, - „Gyvybės medžiu“, 
kurio Adomas laikosi „įsitvėręs“ tol, kol dar gali rinktis - priimti 
pražūtingąjį vaisių ar ne.|'37 


"55 Kiek padvejojęs, Dūreris nusprendė nuleistąją Adomo plaštaką palikti tuščią. 

136 Ši padėtis studijuota piešinyje L.234, atliktame pagal modelį, suėmusį lazdą. 
Sunku pasakyti, kodėl ši lazda, Hauttmanno manymu, rodo Dūrerio pažintį su 
„Augsburgo Merkurijumi“. Dailininko studijoje lazda yra paprasčiausia atrama 
(plg., pvz., paties Dūrerio piešinius - „Dresdner Skizzenbuch“, Bruck, op. cit., I I, 
12 il.), neturinti nieko bendra su Merkurijaus kaducėjumi. 

137 [Viduramžiais Šiaurėje šermukšniui reikšta ypatinga pagarba (arba, kaip daž- 
nai atsitinka tokiais atvejais, jo prietaringai baimintasi) - galbūt dėl to, kad vis dar 
miglotai prisiminta, jog, pagal Edas, pirmasis vyras buvo sukurtas iš šermukšnio, o 
pirmoji moteris - iš guobos.] Galima tik apgailestauti, kad Hauttmanno ikonografi- 
niai aiškinimai stokoja netgi tos logikos, kokia būdinga jo stilistiniams argumen- 
tams. Dūrerio Adomo užnugaryje stovintį raguotą gyvūną jis mano esant elnią ir 
siūlo susieti su Merkurijaus ožiu: kadangi ožys, anot Horapolono ir kitų, simbolizuo- 
ja vyriškąją vaisingumo galią, ir elnias reiškia panašius dalykus, „salacitas“ yra Ado- 
mo ir Merkurijaus „bendrasis vardiklis“. Visų pirma, Dūrerio graviūros gyvūnas yra 

Tuomet kaip paaiškinsime Dūrerio graviūros ir Apiano medžio 
raižinio panašumą? Mano galva, - ne darydami prielaidą, kad 
Dūreris savo Adomą kūręs pagal „Augsburgo Merkurijų“, o tar- 
dami, jog Apiano iliustruotojas „Augsburgo Merkurijų“ rekonst- 
ravęs pagal Dūrerio Adomą. 

Kaip žinia, Apiano Inscriptiones daugiausia remiasi medžiaga, 
kurią sukaupė ankstesnės kartos humanistai - Choleris, Pirckhei- 
meris, Peutingeris, Celtesas, Huttichas - ir kurios dalis jau anksčiau 
buvo pasirodžiusi knygos pavidalu; Peutingeris buvo išleidęs Augs- 
burgo, Huttichas - Mainco vyskupijos paminklų sąvadą.*3? Tad 
Apianas ėjo vyriausiojo redaktoriaus pareigas; 0 jo pasamdytam 
medžio raižytojui nereikėjo piešti originalių paminklų, nes paka- 
ko peržiūrėti jau turimą iliustracinę medžiagą. Jis niekada - galbūt 
išskyrus nedidelius ir nesunkiai gabenamus objets d'art - nesidar- 
bavo iš originalų; jam tereikėjo pataisyti nevykusius Hutticho ir 
Peutingerio publikacijų medžio raižinius ir perpiešti dar nemok- 
šiškiau atliktus ir lig tol nepublikuotus piešinius, gautus iš keliau- 
jančių tyrinėtojų. Siekdamas tokių pataisų — ir podraug didesnio 
stilistinio vientisumo'3?, — raižytojas turėjo kreiptis pagalbos į 
Dūrerį ne tik dėl tokių grafikos priemonių kaip štrichavimas ar 
plaukų bei drapiruočių traktuotė, bet ir dėl pozų, judesių bei ana- 
tomijos. Jis nuosekliai ieškojo Dūrerio piešinių ir atspaudų, kurie 
padėtų „modernizuoti“ jo iliustracijas. 


ne elnias, o briedis, plačiai žinomas dėl savo niūrios apatijos, o ne dėl seksualinės 
narsos (žr. H. David, „Zwei neue Dūrer-Zeichnungen“, Jabrbucb der kėoniglich preus- 
sischen Kunstsammlungen, XXXIII, 1912, p. 23 ir t.). Antra, jau žinome, kad patys 
Augsburgo specialistai prie Merkurijaus kojų gulintį ožį laikė „jaučiu arba buliumi“ 
(žr. p. 269). [Dėl to, ką iš tikrųjų galėtų reikšti gyvūnai, pavaizduoti Dūrerio „Žmo- 
gaus nuopuolyje“, žr. Panofsky, Albrecht Dūrer, I, p. 85; II, p. 21, n. 108.) 

58 Inscriptiones vetustae Romanae, et eorum fragmenta in Augusta Vindelico- 
rum et eius dioecesi cura et diligentia Chuonradi Peutingeri... antea impressae nunc 
denuo revisae, Mainz (Sch6ffer), 1 520 (drauge su Huttichius: Collectanea antigui- 
tatum in urbe atgue agro Moguntino repertarum). Pirmasis Peutingerio veikalo lei- 
dimas (jį 1506 Augsburge išleido Ratdoltas) neiliustruotas. 

“53 Likę stilistiniai skirtumai, mano galva, atsirado ne dėl to, kad tuos medžio 
raižinius kūrė keletas iliustruotojų; juos galima paaiškinti ir turimos medžiagos 
nevienalytiškumu. 

Pavyzdžiui, 451 puslapyje yra medžio raižinys, pretenduojantis 
iliustruoti tariamai antikinę kamėją, kurią atrado Conradas Celte- 
sas; tačiau viena figūrų yra tiesiogiai pakartota viename Celteso kny- 
gos Libri amorum Dūrerio medžio raižinyje. Kadangi ši knyga iš- 
leista 1502 metais, o kamėja, pasak teksto, atrasta tik I 504-aisiais, 
akivaizdu, kad Apiano raižytojas šią figūrą pasiskolino iš Libri armo- 
rum, norėdamas patobulinti savo tiesioginį šaltinį - tikriausiai pa- 
ties atradėjo atliktą eskizą —- pagal 1534 metų standartus. 

Taip pat pasielgta ir su vadinamuoju „Helėnenbergo atletu“, da- 
bar saugomu Vienos muziejuje, kuris buvo rastas I 502 metais ir 
kurį tada įsigijo Zalcburgo arkivyskupas kardinolas Langas (86 
11.). Apiano Inscriptiones medžio raižinys (mūsų 87 il.) yra tikslus, 
veidrodinis Dūrerio piešinio (L.35 1, mūsų 85 il.) atvaizdas!4“, iš- 
skyrus įrašą, atributus ir kitokią pakelto dilbio padėtį. „Apolono 
ciklui“ priklausanti Dūrerio sukonstruota figūra niekaip negalėjo 
būti nukopijuota nuo bronzinio originalo. Peršasi vienintelė išva- 
da - raižytojas, darbui turėdamas netikslų eskizą, panaudojo Dūre- 
rio piešinį, kurį kokiu nors būdu - galbūt iš Pirckheimerio kolek- 
cijos — buvo įsigijęs Apianas ir kuris atrodė tinkamas, nes jame 
buvo pavaizduotas klasikinės išvaizdos aktas. Kopijuotoją išduo- 
da negrabus kirvio, laikomo kairiojoje statulos rankoje, piešinys 
ir, žinoma, nevykusiai pakeistas dešinysis dilbis, kurį teko pavaiz- 
duoti ištiestą, o ne suėmusį vėzdą - tam, kad nors apytiksliai ati- 
tiktų originalą. Raižytojas, darydamas šį pakeitimą, užmiršo dera- 
mai sutrumpinti dilbį, todėl, palyginti su žastu, jis atrodo pernelyg 
ilgas; meistras jį, matyt, pasiskolino, tinkamai nepritaikęs, iš Dūre- 
rio Keturių knygų apie žmogaus proporcijas.'*! 

Šįsyk Hauttmannas gana teisingai įvertino situaciją. „Lyginda- 
mi piešinį L.351, — rašo jis, - su Apiano ,Helėnenbergo atletu“, 
šiame medžio raižinyje įžvelgiame Dūrerio įtaką, o ne atvirkščiai.“ 


149 Th. Frimmel, „Diirer und die Ephebenfigur vom Helenenberge“, Blūtter fūr 
Gemūldekunde, II, 1905, p. 51 ir t. 

141 Žr., pavyzdžiui, Dūrer, Vier Būcber von menschblicher Proportion, Nurem- 
berg, 1528, fol. HIV arba GV b. 

Tačiau šie žodžiai tinka ne tik šiam vienam medžio raižiniui, bet ir 
visoms Inscriptiones esančioms „diureriškoms“ iliustracijoms; ypač 
jie tinka medžio raižiniui, vaizduojančiam „Augsburgo Merkurijų“, 
kiek jis susijęs su Dūrerio Adomu. 

Šitai galima įrodyti, palyginus 1534 metų Apiano Inscriptiones 
medžio raižinį (74 il.) su tokiu pat I 520 metų Peutingerio Inscrip- 
tiones'4* raižiniu (73 11.). Anot Hauttmanno, abu raižiniai remiasi 
tuo pačiu pavyzdžiu - jo manymu, Dūrerio piešiniu, - kuris anks- 
tesniajame medžio raižinyje buvo iškraipytas, tačiau vėlesniajame 
pavaizduotas tiksliau. Tačiau toks požiūris yra nepagrįstas. Du me- 
džio raižiniai, paremti tuo pačiu piešiniu, gali skirtis ir dažnai iš 
tiesų skiriasi vienas nuo kito; tačiau tie skirtumai apima visą kūrinį. 
Čia, priešingai, matome aiškią ribą. Šių dviejų variantų stovėsena 
ir liemens bei kojų modeliuotė skiriasi taip radikaliai, kaip tik gali 
skirtis du to paties objekto atvaizdai. Vis dėlto galvos palinkimas, 
veido bruožai, šukuosena, kaducėjus ir sparnuotas šalmas'43 pui- 
kiausiai sutampa. Iš to išplaukia išvada, jog 1534 metų medžio 
raižinys negali remtis tuo pačiu piešiniu kaip 1520 metų medžio 
raižinys; jis aiškiai pagrįstas nauju piešiniu, sukurtu ad boc, kuria- 
me I520 metų medžio raižinio motyvai sujungti su kitais, atkelia- 
vusiais iš kito šaltinio. Tas kitas šaltinis ir buvo Dūrerio „Žmo- 
gaus nuopuolis“. 

Tarp 1520 metų medžio raižinyje pavaizduoto Merkurijaus ir 
Dūrerio „Adomo“ nėra nieko bendra kaip tik dėl to, kad šis me- 
džio raižinys, kad ir koks negrabus, faktiškai yra artimesnis ori- 
ginalui už 1534 metų medžio raižinį. Jis išsaugoja ramią, tingoką 
romėniškos figūros stovėseną, stačius pečius (primenančius Pli- 
nijaus frazę figura guadrata,) ir, žinoma, jos gana neapibrėžtą mo- 
deliuotę. 1534 metų medžio raižinyje, kaip ir Dūrerio „Žmogaus 


"42 Peutinger, op. cit., fol. B I. 

"43 Kita vertus, plg. kitą „Merkurijų“, saugomą Romoje ir išspausdintą Apia- 
nus, Op. Cit., p. 230. Be to, ir viename, ir kitame medžio raižinyje, vaizduojančiame 
„Augsburgo Merkurijų“, kairiosios priekinės ožio kojos padėtis frontali; originale, 
kaip ir vėlesnėje Marxo Welserio Monumenta graviūroje (mūsų 72 il.), ji regima iš 
perspektyvos. 

nuopuolyje“, matome raumenis, sutelktus į tvirtus, griežtai api- 
brėžtus iškilumus, o 1520 metų medžio raižinyje matome paly- 
ginti vientisus, neišskaidytus paviršius. Ne kas kitas, o Apiano 
meistras Merkurijų padarė panašų į Dūrerio Adomą tarsi ex post 
facto: tai jis pagilino kontrastą tarp beveik vertikalios atraminės 
kojos ir laisvosios kojos, patrauktos į šoną ir atgal (tuo tarpu 
I $20 metų medžio raižinyje kojos beveik lygiagrečios, šlaunis iš- 
linkusi išorėn, o didžiulės pėdos pastatytos maždaug toje pačioje 
plokštumoje); sulieknino ir ištempė proporcijas'44; nubrėžė gra- 
žius, išraiškingus kontūrus, išryškinančius kontrastą tarp blauz- 
dos ir kelio, dilbio ir alkūnės; nupiešė sutrumpintą pėdą - tokią 
pačią, kokią regime Dūrerio graviūroje ir net mėgino imituoti 
ypatingą Dūrerio apšvietimą, stipriai patamsindamas dešiniąją 
figūros pusę, tačiau mesdamas šešėlį ant apatinės kairiosios ko- 
jos dalies. 

Išvada tokia: Dūreris nekūrė nei vieno, nei kito Merkurijaus me- 
džio raižinio. I 20 metų medžio raižinys Dūreriui negali būti pri- 
skirtas todėl, kad jis neturi ničnieko bendra su jo stiliumi; 1534 
metų medžio raižinys jam negali būti priskirtas todėl, kad didžioji 
jo dalis mechaniškai perimta iš kito, ankstesnio medžio raižinio.!45 
Trumpai tariant, 1534 metų Merkurijus yra 1520 metų Merkuri- 
jaus ir Dūrerio Adomo pastišas!*“, ir net galima pasakyti, kur su- 
siūtos įvairios skiautės: ties kaklu, kur sprando raumuo, nukopi- 
juotas iš Dūrerio graviūros, netiksliai sujungtas su galva, paimta iš 
ankstesniojo medžio raižinio. 


144 Išskyrus tai, kad galvos sparnai nebuvo pavaizduoti simetriškai frontaliai, o 
perpiešti taip, kad atitiktų galvos padėtį. Kitų dviejų atributų nežymiai pataisyta 
tik forma ir proporcijos. 

145 Apiano iliustruotojas rėmėsi spausdintais Hutticho ir Peutingerio leidiniais, o 
ne parengiamaisiais piešiniais, kaip būtų galima manyti, mat kartais jis nesivarginda- 
mas neapversdavo savo pavyzdžių ir todėl jo medžio raižiniuose matyti atvirkštinis 
objekto vaizdas; pavyzdžiui, plg. vadinamąjį „Gilės akmenį“ (Hurtich, fol. CI = Apia- 
nus, p. 474) ir Kurijo Sabino antkapį (Hurttich, fol. D IV v. = Apianus, p. 482). 

146 Reikia pažymėti, kad Apiano meistras panaudojo Dūrerio Adomą mažiau- 
siai dar du kartus: Neptūnui, p. 456, ir kitam Merkurijui, p. 464. 

Iš šios nuobodokos diskusijos įsidėmėtina tai, kad Dūreris asme- 
niškai nedalyvavo rengiant antikvarinius projektus, iš kurių ga- 
liausiai išsirutuliojo Apiano Inscriptiones, ir, siauriau paėmus, jis 
nėra atsakingas už „Augsburgo Merkurijaus“ kairiosios rankos 
klaidingą interpretaciją'47; taip pat iš viso to matyti, kaip Dūrerio 
antikische Art traktavo jo amžininkai šiauriečiai. [Apiano meist- 
ras, tikslindamas klasikinio Merkurijaus reprodukciją pagal Dūre- 
rio Adomą, elgėsi, mutatis mutandis, panašiai kaip gabus, bet ne 
itin principingas Venecijos skulptorius, kuris maždaug tuo pačiu 
metu sukūrė, kaip manyta, penktojo amžiaus pr. Kr. graikų origi- 
nalą, sujungdamas dvi drapiruotas figūras, paimtas iš Periklio laikų 
stele, su dviem įspūdingais aktais, nukopijuotais nuo Švč. Marijos 
(S. Maria sopra Minerva) bažnyčioje Minervos aikštėje esančių 
Michelangelo „Dovydo“ ir „Prisikėlusio Kristaus“ (88 il.).!48 Vo- 
kiečių medžio raižytojui Dūrerio figūra atrodė tokia pat, kaip ve- 
necijiečiui klastotojui (ir, beje, Vasari) - Michelangelo figūra: kaip 
kūrinys, savo klasikiniu pobūdžiu ne tik nenusileidžiantis, bet ir 
pranokstantis tikruosius graikų ir romėnų antikos kūrinius.) 


147 Dėl šios klaidingos interpretacijos turėtume kaltinti 1 520 m. Puetingerio Insc- 
riptiones iliustruotoją. Jis veikiausiai dirbo Majense ir rėmėsi iš Augsburgo gautu 
eskizu, todėl atleistina, kad dešiniąją Merkurijaus ranką jis rekonstravo pagal pozą, 
labiausiai paplitusią klasikiniuose (ir vėlesniuose) atvaizduose; galimas daiktas, kad 
jis vadovavosi tuo metu Majense saugotu romėnišku paminklu, kurį pats ir nupiešė 
Hutticho leidiniui, - kareivio, vardu Atijas, antkapiu (Huttich, op. cit, fol. B II, 
pakartotas: Apianus, op. cit., p. 470). Dabar šis antkapis dingęs, tačiau kitas eski- 
zas, esantis Milano Ambraziejaus bibliotekoje, Cod. D. 402, inf., sąsiuv. I, rodo, 
Jog bent šį kartą piešėjas neapsiriko. 

Vadinasi, nėra nieko, kas patvirtintų prielaidą, esą Dūreris asmeniškai dalyvavęs 
rengiant Apiano opusą. Jo iliustruotojas Dūrerio piešiniais naudojosi ex post facto, 
tą patį galima pasakyti ir apie frontispisą, vaizduojantį „Iškalbos alegoriją“ („Her- 
cules Gallicus“) pagal Dūrerio piešinį L.420. Netgi yra pagrindo manyti, kad šis 
lapas, taip pat inicialai ir paraštės nėra specialiai sukurti Apiano knygai. Temiškai 
jis tinka ne tik šios knygos, bet ir visų kitų knygų turiniui, ir atrodo gana blankiai 
netgi tose kopijose, kuriose iliustracijos yra labai aiškios ir kokybiškos; peršasi 
išvada, kad jis spausdintas nuo daugkart naudotos klišės. 

148 [Dėl šio reljefo, kuris saugomas Vienoje, Meno istorijos muziejuje, ir kurio aš 
nežinojau tuomet, kai ši esė buvo išspausdinta pirmą kartą, žr. Panofsky, Hercules 
am Scheidewege (nurodyta n. 3, p. 152), p. 32, 26 pav.] 

9. Šv. Jonas Evangelistas. 
1000. Roma, Vatikano 
biblioteka 


10. Atlantas ir Nimrodas. 
1100. Roma, Vatikano 
biblioteka 











11. Pagonių dievai. 1100. Miuncheno valstybinė biblioteka 

12. Saturnas. Iš 354 m. chronograto (renesanso kopija). Roma, Vatikano 
biblioteka [Cod. Barb. lat. 2154, fol. 8| 












13. Saturnas, Jupiteris, 
Janus ir Neptūnas. 
Datuota 1023. Monte 
Cassino 


14. Saturnas, Jupiteris, 
Venera, Marsas ir 
Merkurijus. XIV a. 
Miuncheno valstybinė 


biblioteka 

15. Jaučiaganis (Boėtes). 
IX a. Leidenas, Universiteto 


biblioteka 

16. Europes pagrobimas. XIV a. Liono miesto biblioteka [MS. 742, fol. 40] 





17. Nebaigta egiptietiška statula. Kairo muziejus 





Papirusas. Berlynas, Naujasis muziejus 

Darbinis Egipto skulptoriaus pie 

19. Madona. XIII a. pradžia. 
Hamburgas, Valstybės ir universiteto 


biblioteka 


20. Kristaus galva. XIII a. pradžia. 
Hamburgas, Valstybės ir universiteto 


biblioteka 


Zalcburgas, Nonbergo 

23. Meo da Siena (?) Madona. XIV a. Florencija, Švč. M. Marijos 
(S. M. Maggiore) bažnyčia 


24. Villard de Honnecourt. 
Galvos schema. Paryžius, 
Nacionalinė biblioteka 


25. Kristaus galva. 1235. 
Vitražas. Reimso katedra 

26. Albrecht Dūrer. 
Planimetrinis moters 
figūros piešinys. 1500. 
Berlynas, Grafikos 
kabinetas 


27. Albrecht Dūrer. 
Stereometrinis vyro 
figūros piešinys. 1523. 
Anksčiau buvo Dresdene, 
Saksonijos žemės 
bibliotekoje 








28. Titian. Išmintingumo alegorija. Anksčiau buvo Londone, Franciso 


Howardo kolekcijoje, dabar Londone, Nacionalinėje galerijoje 





29. Rossellino mokykla. Išmintingumas. Londonas, Viktorijos 
ir Alberto muziejus 





30. Išmintingumo alegorija. XV a. pradžia. Roma, Casanatense biblioteka 


31. Išmintingumas. XIV a. pabaiga. Nielas. Sienos katedra 








32. Trigalvis Serapio palydovas. 
Graikų-egiptiečių statulėlė. Leid.: 
L. Bergerus, Lucernae... ionicae, 
Berlin, 1702 


33. Trigalvis Serapio palydovas. 
Graikų-egiptiečių statulėlė. Leid.: 
B. de Montfaucon, L'Antiguitė 
expliguėe, Paris, 1722 ir t. 


34. Serapis. Karakalos moneta 





35. Apolonas. 1420. Roma, Vatikano biblioteka 








36. Apolonas ir trys gracijos. 
XV a. pabaiga. Paryžius, 
Nacionalinė biblioteka 


37. Giovanni Zacchi. 
Fortūna. Dožo Andrea Gritti 
medalis. Datuotas 1536 


38. Muzikos alegorija. 
Leidinio Franchinus 
Gaforius, Practica musicae, 
Milan, 1496, frontispisas 

39. Hansas Holbeinas jaun. 
Laiko alegorija. Leidinio 
J. Eck, De Primatu Petri, 
Paris, 1521, frontispisas 

42. Jan Collaert pagal Giovanni Stradano. Apolonas-Saulė. Graviūra 





43. Artus Ouellinus vyresnysis. Gero patarimo alegorija. 
Amsterdamas, Paleis. Leid.: J. van Campen, 
Afbeelding van't Stad-Huys van Amsterdam, 1664-1668 


44. Titian. Autoportretas. Madridas, Prado muziejus 








45. Titian (ir dirbtuvė). Mater Misericordiae. Fragmentas. Florencija, 
Pitti rūmai 

46. Cimabue priskiriamas piešinys Giorgio Vasari sukurtame rėme (recto). 
Paryžius, Ecole des Beaux-Arts 

48. Vittore Carpaccio priskiriamas piešinys Giorgio Vasari sukurtame rėme. 
Londonas, Britų muziejus 





49. Mainco katedros vaizdas iš vakarų pusės 


50. Paul Decker. Pilies 
vartai. Iliustracija iš 
Gothic Architecture, 
London, 1759. 


51. Helesponto sibile. 
XV a. Florentietiška 
graviūra 

52. Milano katedra. 
Centrinis bokštas 


53. Horencijos 
katedros žibintas. 
Brunelleschi maketo 
kopija. Florencija, 
Gėlių Švč. Mergelės 
Marijos bažnyčios 
muziejus 

54. Francesco Terribilia. Šv. Petronijaus bažnyčios fasado projektas. Bolonija, 
Šv. Petronijaus muziejus 





55. Giacomo Barozzi da Vignola. Šv. Petronijaus bažnyčios fasado projektas. 
Bolonija, Šv. Petronijaus muziejus 

56. Gherardo Silvani. Florencijos katedros fasado maketas. Florencija, Gėlių 
Švč. Mergelės Marijos bažnyčios muziejus 


57. Sebastiano Serlio. Tragiška scena. Medžio raižinys. Iliustracija iš Libro 
primo... d'architettura, Venice, 1551 [fol. 29 v.] 


58. Sebastiano Serlio. Komiška scena. Medžio raižinys. Iliustracija iš Libro 
primo... d'archbitettura, Venice, 1551 [fol. 28 v.| 

Borgbesi namų 


9. Domenico Beccafumi 
(Casa dei Borgbesi) rekonstrukcijos projektas. 


Londonas 

Britų muziejus 

60. Borghbesi namai (Casa dei Borgbesi). Siena 

61. Sebastiano Serlio. Gotikinių rūmų rekonstrukcijos pavyzdys. 
Medžio raižinys. Iliustracija iš Tutte Vopere d'architettura, 
Venice, 1619, VII, p. 171 

62. Domenico Beccafumi. Fasado dekoro projektas. 


Karališkoji biblioteka 





namai. Roma 

64. Uttiz 








65. Albrecht Dūrer. Europės pagrobimas ir kiti eskizai. 
Viena, Albertinos muziejus (piešinys) 








66. Albrecht Dūrer. Heraklis, 
medžiojantis Stimfelo paukščius. 
Fragmentas. Datuota 1500. 
Miunchenas, Senoji pinakoteka 


67. Antonio Pollaiuolo. Heraklis 
nugali Nesą. Fragmentas. Jeilio 
universiteto Meno galerijos 
nuosavybė 





68. Albrecht Dūrer. Sabinių pagrobimas. Datuota 1495. 
Bajona, Bonnat muziejus, (piešinys) 


KVM 


69. Heraklis. Medžio raižinys. 
Leid.: Petrus Apianus, Inscriptiones 
sacrosanctae vetustatis, Ingolstadt, 
1534, p. 170 (vaizdas iš priekio, 
reversas) 


70. Heraklis. Medžio raižinys. 
Leid.: Petrus Apianus, Inscriptiones 
sacrosanctae vetustatis, Ingolstadt, 
1534, p. 171 (vaizdas iš nugaros, 
reversas) 

71. Romeniškas Merkurijus. Augsburgas, Maksimiliano muziejus 


72. Romėniškas Merkurijus. Graviūra pagal 71 iliustraciją. Iliustracija iš 
M. Welser, Rerum Augustanarum libri VIII, Augsburg, 1594, p. 209 





73. Romeniškas Merkuri- 
jus. Medžio raižinys pagal 
71 iliustraciją. Iliustracija 
iš Conrad Peutinger, 

Inscriptiones..., Mayence, 


1520 


74. Romeniškas Merkuri- 
jus. Medžio raižinys pagal 
71 iliustraciją. Iliustracija 
iš Petrus Apianus, Inscrip- 
tiones sacrosanctae 


vetustatis, Ingolstadt, 
1534, p. 422 








75. Albrecht Dūrer. 
Eskulapas arba Apolonas 
Medicus. Berlynas, Grafikos 
kabinetas (piešinys) 


76. Albrecht Dūrer. 
Apolonas-Saulė ir Diana. 
Londonas, Britų muziejus 
(piešinys) 

77. Belvederio Apolonas. 
Piešinys. Iliustracija iš 
Codex Escurialensis 








78. Helios Pantokrator. 
Frigijos Aizenio miesto 
moneta 


79. Andrea Mantegna. 


Bakchanalija su statine. 
Graviūra. Fragmentas 

80. Albrecht Dūrer. Žmogaus nuopuolis. Graviūra. 1504 

82. Albrecht Dūrer. Sol Iustitiae. Graviūra 

85. Albrecht Dūrer. Nuogas 
karys. Piešinys. Bajona, 
Bonnat muziejus 


86. Helenenbergo atletas. Viena, 
Meno istorijos muziejus 


87. Helenenbergo atletas. 
Medžio raižinys pagal 86 
iliustraciją. Iliustracija iš 
Petrus Apianus, Inscriptiones 
sacrosanctae vetustatis 

88. Pseudoklasikinis reljefas. Venecija. Apie 1525-1530. 
Viena, Meno istorijos muziejus 





89. Francesco Traini. Legenda apie tris gyvuosius ir tris mirusiuosius. Freska. 
Fragmentas. Piza, Camposanto 





90. Giovanni Francesco Guercino. „Et in Arcadia ego.“ Roma, Corsini galerija 





91. Nicolas Poussin. „Et in Arcadia ego.“ Chatsworth, Devonšyro rinkinys 





92. Nicolas Poussin. „Et in Arcadia ego.“ Paryžius, Luvras 
4 3 





93. Giovanni Battista Cipriani. „Net ir Arkadijoj yra Mirtis“. Graviūra 


94. Georg Wilhelm Kolbe. „Ir aš buvau Arkadijoj“. Graviūra 





95. Honorė Fragonard. Antkapis. Piešinys. Viena, Albertina 

Et in Arcadia Ego: 


Poussinas ir eleginė tradicija 


I 


1769 metais seras Joshua Reynoldsas savo bičiuliui dr. Johnsonui 
parodė naujausią savo paveikslą: p. Bouverie ir p. Crewe dvibugą 
portretą, kurį ir dabar galima išvysti Kriu Hole (Crewe Hall), An- 
glijoje.' Jame vaizduojamos dvi žavios damos, sėdinčios priešais 
antkapinį paminklą ir godojančios, ką galėtų reikšti jame iškalti 
žodžiai: viena jų rodo tekstą kitai, o ši, rymodama madinga „tra- 
giškųjų Mūzų ir Melancholijų“ poza*, apmąsto teksto prasmę. Įra- 
šo tekstas skelbia: Et im Arcadia ego. 

„Ką tai galėtų reikšti? - sušuko dr. Johnsonas. - Skamba absur- 
diškai: ir Arkadijoje esu.“ „Ar karalius tamstai neminėjo, - atsilie- 
pe seras Joshua. - Vakar, išvydęs paveikslą, jis išsyk tarė: „O, fo- 
ne - antkapis: taip, taip, mirštama net Arkadijoje“.“? 

Šiuolaikiniam skaitytojui irzlus dr. Johnsono nepasitenkinimas 
atrodo labai keistas. Bet ne mažiau stebina ir Jurgio III greita nuo- 
voka - jis akimirksniu perprato lotyniškos frazės turinį, tačiau pas- 
tarąjį interpretavo ne taip, kaip norėtųsi daugeliui iš mūsų. Frazė 


! C.R. Leslie and Tom Taylor, Life and Times of Sir Joshua Reynolds, London, 
1865, I, p. 325. 

2 Žr. E. Wind, „Humanitatsidee und heroisiertes Portrat in der englischen Kul- 
tur des 18. Jahrhunderts“, Vortrūge der Bibliothek Warburg, 1930-1931, p. 156 ir 
t., ypač p. 222 Ir t. 

3 Leslie and Taylor, op. cit. 

Et in Arcadia ego mūsų jau nebeglumina, kaip glumino dr. John- 
soną. Tačiau, skirtingai nei Jurgis III, mes šiai frazei suteikiame 
visiškai kitokią reikšmę. Pasak mūsų, formuluotės Et in Arcadia 
ego sinonimais galima laikyti tokias parafrazes kaip „Et tu in Ar- 
cadia vixisti“, „I, too, was born in Arcadia“ („Ir aš gimiau Arka- 
dijoje“), „Ego fui in Arcadia“*, „Auch ich war in Arkadien gebo- 
ren“5, „Moi aussi je fus pasteur en Arcadie“*; visų šių ir daugybės 
panašių variantų esmę išsako nemirtingi Felicia Hemans žodžiai: 
„I, too, shepherds, in Arcadia dwelt“ („Ir aš, piemenys, Arkadijo- 
je gyvenau“)?. jie žadina nenusakomos laimės, patirtos praeityje, 
niekada nebesugrįšiančios, tačiau amžinai gyvuosiančios prisimi- 
nimuose, retrospektyvią viziją: prabėgusią laimę, kurią nutraukė 
mirtis; o ne dabartinę laimę, kurios tyko mirtis - kaip teigia Jur- 
gio III parafrazė. 

Pamėginsiu įrodyti, kad tas karaliaus vertimas - „mirštama net 
Arkadijoje“ — atspindi gramatiškai teisingą, tiesą sakant, vienin- 
telę gramatiškai teisingą lotyniškos frazės Et im Arcadia ego inter- 
pretaciją ir kad dabartinė šio pasakymo samprata: „Ir aš gimiau, 
ar gyvenau, Arkadijoje“ iš tikrųjų yra klaidingas vertimas. Toliau, 
pamėginsiu įrodyti, jog šis klaidingas vertimas, nors filologiškai ir 
nepateisinamas, vis dėlto neatsirado iš „visiško nežinojimo“, bet, 
priešingai, atskleidė ir patvirtino — siekdamas tiesos, bet nepaisy- 
damas gramatikos - esminį interpretacinį pokytį. Galų gale pamė- 


* Toks šios frazės variantas randamas Richardo Wilsono paveiksle (iš Strafordo 
grafo kolekcijos), cit. toliau, p. 3 10 ir t. 

5 Taip prasideda garsusis Friedricho Schillerio eilėraštis „Rezignacija“ (cit. iš 
Būchmann, Gefligelte Worte, 27-asis leid., p. 441 ir t., su gausiais pavyzdžiais iš 
vokiečių literatūros), kurio palūžęs herojus, išsižadėjęs „Malonumo“ ir „Grožio“ 
vardan „Vilties“ ir „Tiesos“, veltui reikalauja atlygio. Angliškuose citatų žodynuo- 
se ši eilutė dažnai klaidingai priskiriama Goethe'i (ją supainiojus su moto, užrašytu 
ant jo Italieniscbe Reise (Kelionė po Italiją) viršelio, dėl to žr. toliau, p. 313); pvz., 
plg. Burt Stevenson, The Home Book of Ouotations, New York, 1937, p. 94; A 
New Dictionary of Ouotations, sud. H.L. Mencken, New York, 1942, p. 53 (čia 
taip pat klaidingai tvirtinama, esą „ši frazė pirmą kartą aptikta XVI a. paveiksluo- 
se“); Bartlett, Familiar Ouotations, Boston, 1947, p. 1043. 

Š Jacgues Delille, Les Jardins, 1782, cit., pvz., iš Būchmann, op. cit., ir iš Steven- 
son, Op. cit. 

ginsiu įrodyti, jog šį pokytį, tokį svarbų šiuolaikinei literatūrai, 
lėmė ne rašytojas, o didis tapytojas. 

Prieš pradėdami kalbėti apie visa tai, pirmiau turėtume savęs 
paklausti: kaip atsitiko, kad būtent šis ne itin derlingas Centrinės 
Graikijos regionas - Arkadija - virto idealia tobulos palaimos ir 
grožio buveine, svajone, įkūnijančia nenusakomą laimę, kurią su- 
pa „saldžiai liūdnos“ melancholijos aureolė? 

Nuo pat klasikinių diskusijų pradžios egzistavo dvi priešingos 
nuomonės apie natūralų žmogaus būvį, atspindinčios sąlygų, ku- 
riomis ir viena, ir kita formavosi, „Gegen-Konstruktion“. Vienas 
požiūris, kurį Lovejoy'is ir Boasas savo šaunioje knygoje pavadi- 
no „švelniuoju“ primityvizmuš, pirmykštį gyvenimą laiko skalsos, 
nekaltybės ir laimės aukso amžiumi - kitaip tariant, civilizuotu 
gyvenimu, apvalytu nuo ydų. Kita, „griežtoji“ primityvizmo for- 
ma pirmykštį gyvenimą laiko ikižmogiška egzistencija, kupina bai- 
sių išmėginimų ir neteikiančia jokių malonumų - kitaip tariant, 
civilizuotu gyvenimu, netekusiu savo dorybių. 

Arkadija, kokia vaizduojama šiuolaikinėje literatūroje ir kokią 
įsivaizduojame vartodami kasdienėje kalboje, atitinka „švelniojo“, 
arba aukso amžiaus, primityvizmo kategoriją. Tačiau tai Arkadi- 
jai, kuri buvo iš tikrųjų ir kurią mums apibūdino graikų autoriai, 
beveik tinka priešingas pasakymas. 

Aišku, kad ši tikroji Arkadija buvo Pano, kurį galėjai išgirsti 
grojant fleita ant Mainalo kalno?, žemė, o jos gyventojai garsėjo 
tiek savo muzikalumu, tiek ir senovine kilme, atšiauriu dorybin- 
gumu ir kaimišku svetingumu, tačiau taip pat buvo žinoma apie jų 
didžiausią nemokšiškumą ir žemą pragyvenimo lygį. Štai kaip ją 
apibūdino ankstyvasis Samuelis Butleris savo gerai žinomoje saty- 
roje, pašiepiančioje protėvių didžiavimąsi savo kilme: 


7 Tbe Poetical Works of Mrs Felicia Hemans, Philadelphia, 1847, p. 398. Žr. 
toliau, n. 49, p. 31 I. 

Šš A.O. Lovejoy and G. Boas, Primitivism and Related Ideas in Antiguity, Balti- 
more, I, 1935. 

> Pausanius, Periegesis, VIII, 36, 8: „Mainalo kalnas ypač šventas Panui, todėl 
žmonės tvirtina, jog jį galima išgirsti tenai grojant siringe.“ 

The old Arcadians that could trace 
Their pedigree from race to race 

Before the moon, were once reputed 

Of all the Grecians the most stupid, 
Whom nothing in the world could bring 
To civil life but fiddleing.!“ 


(Senieji arkadai, gebėję/ Dėstyt savo kilmę per kartų kartas/ Ligi mėnulio 
patekėjimo, kadai garsėjo/ Didžiausiu kvailumu tarp graikų,/ Ir juos tik 
čirpinimas smuiko begalėjo/ Priversti žmoniškai gyventi.) 


Jeigu kalbėtume tik apie gamtą, tai jų kraštas kone visiškai sto- 
kojo to pasigėrėjimo, kurį esame įpratę sieti su idealios pastorali- 
nės palaimos šalimi. Polibijas, žymiausias Arkadijos sūnus, nors ir 
atiduodamas duoklę savo tėvynės paprastumui, pamaldumui bei 
muzikalumui, vis dėlto ją aprašo kaip vargingą, pliką, uolėtą, žvar- 
bią šalį, kuri nepažįsta jokių gyvenimo malonumų ir kur vos už- 
tenka pašaro keletui menkų ožkų.!! 

Tad nenuostabu, kad graikų poetai nesirinko Arkadijos savo pa- 
storalių veiksmo vieta. Žymiausios jų, Teokrito Idilių, veiksmas 
rutuliojasi Sicilijoje, gausiai apdovanotoje žydinčiomis pievomis, 
ūksmingomis giraitėmis ir švelniais vėjeliais, kurių taip stigo tik- 
rosios Arkadijos „negyvenamuose tyruose“ (William Lithgow). 


19 Samuel Butler, Satires and Miscellaneous Poetry and Prose, red. R. Lamar, 
Cambridge, 1929, p. 470. 

"! Polybius, Historiae, IV, 20. Kiti autoriai pabrėžia neigiamus pirmykščio pa- 
prastumo aspektus, žr., pavyzdžiui, Juvenalį, kuris itin nuobodų oratorių vadino 
„Arkadijos atžala“ (Saturae, VII, 160), ir Filostratą, Vita Apollonii, VIII, 7, kuris 
vadina arkadus „giles ėdančiomis kiaulėmis“. Fulgencijus netgi tyčiojasi iš jų muzi- 
kalumo, Expositio Virgilianae continentiae, 748, 19 (sud. R. Helm, Leipzig, 1898, 
p- 90), kurio Arcadicae aures (forma Arcadicis auribus labiau paplitusi ir priimti- 
nesnė už arcaicis ayribus) reiškė „ausys, nejautrios tikram grožiui“. Daug šnekėta 
apie tai, ar prieš Teokrito Idiles Arkadijoje apskritai būta tikros pastoralinės, arba 
bukolinės, poezijos, ir, regis, prieita prie neigiamų išvadų. Be literatūros, nurody- 
tos: E. Panofsky, „Et in Arcadia Ego; On the Conception of Transience in Poussin 
and Watteau“, Pbilosopby and History, Essays Presented to Ernst Cassirer, sud. R. 
Klibansky ir H.J. Paton, Oxford, 1936, p. 223 ir t., nuo šiol žr. B. Snell, „Arkadien, 
die Entstehung einer geistigen Landschaft“, Antike und Abendland, I, 1944, p. 26 
ir t. M. Petriconi'o straipsnis „Das neue Arkadien“, ibid., III, 1948, p. 187 ir t., 
mažai susijęs su šioje esė svarstoma problema. 

Pats Panas priverstas keliauti iš Arkadijos į Siciliją, kai Teokrito 
mirštantis Dafnis šiam dievui nori grąžinti piemens fleitą.!? 

Ne graikų, o lotynų poezijoje įvyko didysis posūkis, ir Arkadija 
įžengė į pasaulinės literatūros sceną. Tačiau net ir čia galime iš- 
skirti du priešingus požiūrius, kurių vienam atstovauja Ovidijus, 
kitam - Vergilijus. Tam tikru mastu ir vieno, ir kito Arkadijos sam- 
prata remiasi Polibiju; tačiau abu jie žvelgė į jį visiškai priešingai. 
Ovidijus arkadus aprašo kaip pirmykščius laukinius iš laikų, kai 
„dar nebuvo gimęs Jupiteris ir dar nebuvo sukurtas mėnulis“, — 
apie tai užsimena ir Samuelis Butleris: 


Ante Jovem genitum terras habuisse feruntur 
Arcades, et Luna gens prior illa fuit. 

Vita ferae similis, nullos agitata per usus; 
Artis adhuc expers et rude volgus erat.!3 


„Arkadai, sako, dar prieš Jupiterio gimimą apsigyvenę žemėje; 
jų gentis senesnė už mėnulį. Jie gyveno kaip gyvuliai ir iki šiol 
neišmoko tvarkos ir padorumo, jie buvo netikėlių padermė, vis 
dar nežinanti, kas yra menas.“ Būdinga, kad Ovidijus nuosekliai 
nemini jų vienintelio teigiamo bruožo - muzikalumo: Polibijo Ar- 
kadiją jis padaro blogesnę, negu ji iš tikrųjų buvo. 

Kita vertus, Vergilijus ją idealizavo: jis ne tik pabrėžė tikrosios 
Arkadijos dorybes (įskaitant visur sklindantį dainų ir fleitų skar- 
denimą, kurio nemini Ovidijus); jis taip pat pridėjo grožybių, ku- 
rių tikroji Arkadija niekada neturėjo: vešlią augmeniją, amžinąjį 
pavasarį, nesibaigiančius meilės žaidimus. Žodžiu, Teokrito buko- 
likas jis perkėlė į vietovę, kurią nusprendė pavadinti Arkadija, ir 
Aretusa, Sirakūzų šaltinio nimfa, skubėjo jam į pagalbą Arkadi- 
jon'4, nors Teokrito Panas anksčiau buvo melstas keliauti priešin- 
ga kryptimi. 

Tokiu būdu Vergilijus pasiekė ne tik „griežtojo“ ir „švelniojo“ 
primityvizmo sintezę, sujungiančią Arkadijos pušis su Sicilijos gi- 

12 Theocritus, Idylls, I, 123 ir t. 


"5 Ovid, Fasti, II, 289 ir t. 
14 Virgil, Eclogues, X, 4-7. 

raitėmis ir pievomis, arkadišką dorumą ir pamaldumą - su siciliš- 
ku meilumu ir jausmingumu, bet ir nepalyginti daugiau: jis paver- 
te dvi realybes viena Utopija - sritimi, tiek nutolusia nuo romėniš- 
kos kasdienybės, kad jai netinka realistinė interpretacija (jau patys 
personažų vardai ir augalų bei gyvūnų pavadinimai kuria tolimą, 
nežemišką atmosferą, kur graikiški žodžiai įsipina į lotyniškas ei- 
les), bet drauge pakankamai prisodrinta vaizdinio konkretumo, 
kad tiesiogiai bylotų į kiekvieno skaitytojo vidinę patirtį. 

Vadinasi, būtent Vergilijaus ir tik Vergilijaus vaizduotėje gimė 
Arkadija, kokią dabar pažįstame: nykus ir žvarbus Graikijos rajo- 
nas virto įsivaizduojama aukščiausios palaimos šalimi. Tačiau vos 
tik atsirado ši „utopinė Arkadija“, bemat išryškėjo neatitikimas 
tarp įsivaizduojamos vietovės antgamtiško tobulumo ir žmogaus 
gyvenimo natūralaus ribotumo. Tiesa, Teokrito Idilėms netrūksta 
dviejų pamatinių žmogiškos egzistencijos tragedijų - nelaimingos 
meilės ir mirties. Priešingai, jos stipriai pabrėžiamos ir vaizduoja- 
mos nepaprastai įtaigiai. Nė vienas Teokrito skaitytojas niekada 
nepamirš beviltiškai monotoniškų apviltos Simetės rypavimų, kai 
ji nakties sutemose mina savo stebuklingąjį ratelį norėdama su- 
sigrąžinti mylimąjį'5; arba Dafnio likimo, kai jį, išdrįsusį suabejo- 
ti meilės galia, sunaikina Afroditė.!* Tačiau Teokrito žmogiškos 
tragedijos tikroviškos - ne mažiau tikroviškos negu Sicilijos gam- 
tovaizdis, - ir priklauso dabarčiai. Mes iš tikrųjų stebime, kaip 
sielvartauja gražioji kerėtoja; mes iš tikrųjų girdime gęstančio Daf- 
nio žodžius, nors jie ir priklauso „pastoralinei dainai“. Teokrito 
Sicilijoje žmonių džiaugsmai ir skausmai papildo vienas kitą taip 
natūraliai ir neišvengiamai, kaip gamtoje lietus keičia giedrą, nak- 
tis —- dieną. 

Vergilijaus idealioje Arkadijoje žmogiškas kentėjimas ir ant- 
žmogiškai tobula aplinka sukuria disonansą. Pajutus šį disonansą, 
reikėjo jį išsklaidyti, ir tai atliko ta vakarinio liūdesio ir ramybės 
dermė, kuri tikriausiai ir yra individualiausias Vergilijaus įnašas 


"5 Theocritus, Idylls, II. 
16 Theocritus, Idylls, I. 

į poeziją. Tik truputį perdėsime tvirtindami, jog Vergilijus „atra- 
do“ vakarą. Teokrito piemenys prietemoje užbaigia savo melo- 
dingą pašnekesį ir atsisveikindami mielai juokauja apie ožkų ir 
ožių gyvenimą.!'? Vergilijaus Eklogųy pabaigoje jaučiame, kaip va- 
karas tyliai apgaubia pasaulį: „Ite domum saturae, venit Hespe- 


“IŠ arba „Majoresgue cadunt altis de montibus 


rus, ite, capellae 
umbrae“.!? 

Vergilijus nevengia vaizduoti nelaimingos meilės ir mirties; tačiau 
jo poezijoje jos tarsi netenka tikroviškumo. Tragediją jis nukelia 
arba į ateitį arba, dar geriau, į praeitį, šitaip mitinę tiesą paversda- 
mas eleginiu sentimentu. Būtent šis elegijos atradimas - atvėręs 
praeities lygmenį ir padovanojęs poezijai tą ilgą eilutę, kuri pasie- 
kė kulminaciją Thomaso Gray kūryboje ir kuri paverčia Vergili- 
jaus bukolikas, nepaisant jų glaudžių ryšių su graikų pavyzdžiais, 
originalaus ir nemirtingo genijaus kūriniu. Pavyzdžiui, Dafnio mo- 
tyvą Vergilijus naudoja dviejose Eklogose - dešimtojoje ir penkto- 
joje. Tačiau abiem atvejais tragedijoje mūsų jau nebepasitinka šal- 
ta tikrovė, ji regima pro švelnią miglą, nuspalvintą ateities ar 
praeities sentimentais. 

Dešimtojoje eklogoje mirštantis Dafnis drąsiai — ir, regis, ne be 
humoro - paverčiamas tikru žmogumi, Vergilijaus bičiuliu ir kole- 
ga poetu Galu. Antai Teokrito Dafnis iš tikrųjų miršta dėl to, kad 
atsisakė mylėti, o Vergilijaus Galas būreliui prijaučiančių piemenų 


17 Theocritus, Idylls, I, 151 ir t.; V, 147 ir t. 
Iš Virgil, Eclogues, X, 77: „Šiu namo, jau pasiganėt, Vakarė žvaigždė jau paki- 
lo; šiu namo, mano oželiai.“ Taip pat plg., Eclogues, VI, 84 ir t.: 


Ille canit (pulsae referunt ad sidera valles), 
Cogere donec ovis stabulis numerumgue referre 
Iussit et invito processit Vesper Olympo. 


„[Silenas] dainuoja, skardūs slėniai neša garsą į žvaigždes, kol Hesperas nepalie- 
pia ginti bandas ir jas skaičiuoti, ir, prieš Olimpo norą, jis kimba į darbą.“ Invito 
Olympo („Olympus“ čia vartojamas vietoj „olimpiečių“, kaip mes vartojame 
„Kremlių“ vietoj Rusijos valdžios) čia reikia suprasti kaip aukščiausiojo laipsnio 
abliatyvą: dievai apgailestauja, kad nenumaldomas žvaigždės skrydis nutraukia Si- 
leno dainą. 

"9 Virgil, Eclogues, I, 83: „Ir vis ilgyn aukštų kalnų šešėliai.“ 

ir miško dievybių praneša apie savo netolimą mirtį, nes jo myli- 
moji Likoridė paliko jį dėl kito: ji gyvenanti niūrioje Šiaurėje, bet 
esanti laiminga dailiojo kario Antonijaus glėbyje; o jis, Galas, nors 
ir supamas visų Utopijos grožybių, neranda sau vietos iš sielvarto 
ir guodžiasi vienintele mintimi, kad jo kančios bei mirtis bus ap- 
raudoti Arkadijoje. 

Penktojoje eklogoje Dafnis - vis dar tas pats Dafnis; tačiau - ir 
tai yra nauja — apie jo tragediją mes sužinome iš jį pergyvenusių 
žmonių prisiminimų, jie ruošiasi jį paminėti ir net pastatyti jam 
antkapį: 


Iškils amžinas paminklas Dafniui 

Su įrašu jo garbei: 

„Dafnis, laukų palaima, piemenų numylėtinis, 
Pašlovintas žemėje ir sudievintas aukštybėse; 

Kaip jo bandos pranoksta puikumu visas kitas lygumose, 
Taip jis pats yra puikiausias iš visų piemenų.“?? 


II 
Vadinasi, čia pirmą kartą pasirodo „kapas Arkadijoje“, kuris vė- 
lesnėje poezijoje ir dailėje tampa beveik neatsiejamu Arkadijos 
bruožu. Tačiau, probėgšmais sušmaižavęs Vergilijaus poezijoje, šis 
kapas, o su juo ir visa Vergilijaus Arkadija, daugeliui amžių nu- 
grimzdo užmarštin. Viduramžiais, kai palaimos buvo ieškoma ne 
kuriame nors žemės krašte, kad ir koks tobulas jis būtų, o aukšty- 
bėse, pastoralinė poezija įgavo realistinį, moralistinį ir aiškiai an- 
tiutopinį pobūdį.*" Vietoj Dafnio ir Chlojės, dramatis bersonae 
tapo Robinas ir Meriona, o Boccaccio Ameto, kur daugiau kaip 
po trylikos šimtmečių vėl pasirodo Arkadijos vardas, veiksmas 
vyksta netoli Kortonos Toskanoje. Arkadijai atstovauja tik vadi- 
namasis pasiuntinys, ir šis pasiuntinys - piemuo, vardu Alcestas 
Arkadietis - tradicinių „ginčų“ (comncertationes ar conflictus) sti- 


20 Virgil, Eclogues, V, 42 ir t. 
*! Trumpą šios raidos apžvalgą žr. L. Levraut, Le Genre pastoral, Paris, 1914. 
*2 Boccaccio, Ameto, V (1529 Florencijos leidimas, p. 23 ir t.). 

liumi gina Polibijo ir Ovidijaus paprasto ir sveiko nuosaikumo ide- 
alą prieš turtų ir patogumų teikiamus malonumus, kuriuos giria jo 
varžovas Achatenas di Achademia iš Sicilijos.2ž 

Tačiau Renesanso laikotarpiu kaip tyčia Vergilijaus - o ne Ovi- 
dijaus ir Polibijo - Arkadija išnyra iš praeities kaip užburianti vizi- 
ja. Skirtumas tik tas, kad naujųjų amžių protui Arkadija buvo pa- 
laimos ir grožio Utopija, nutolusi ne tiek erdvėje, kiek laike. Kaip 
ir visą klasikinį pasaulį, taip ir sudedamąją jo dalį Arkadiją lydėjo 
nostalgija, kuri ir skiria tikrąjį renesansą nuo visų tų pseudo- ar 
proto-renesansų, susiklosčiusių viduramžiais*3: Arkadija virto prie- 
bėga, globojančia nuo varganos tikrovės ir - dar daugiau - nuo 
abejotinos dabarties. Kvatročentui pasiekus apogėjų, mėginta nu- 
tiesti tiltą tarp dabarties ir praeities, pasitelkus alegorinę vaizduotę. 
Lorencas Nuostabusis ir Politianas metaforiškai tapatino Medici 
vilą Fjezolėje su Arkadija, o savo draugų ratą - su Arkadijos pie- 
menimis; iš šio viliojančio prasimanymo atsirado garsusis Signo- 
relli paveikslas - deja, neišlikęs, - kuriuo kadaise gėrėtasi kaip „Pa- 
no valdomis“.?4 

Tačiau netrukus fantastiška Arkadijos karalystė atgavo savo ne- 
priklausomybę. Boccaccio Ameto Arkadija tebuvo tolima kaimiš- 
ko paprastumo tėviškė, ir Medici poetai ja naudojosi tik kaip kla- 
sikine priedanga savo pačių užmiesčio gyvenimui vaizduoti. I 502 
metais Jacopo Sannazaro poemoje Arcadia*> šis kraštas tampa 
veiksmo vieta ir šlovinamas pats savaime; jis atgaivinamas kaip 


23 Plg. E. Panofsky, „Renaissance and Renascences“, Kenyon Review, VI, 1944, 
p. 201 ir t. 

24 Dėl Signorelli'o paveikslo analizės žr. F. Saxl, Antike Gėtter in der Spūtrenais- 
sance, Studien der Bibliotbek Warburg, VIII, Leipzig-Berlin, 1927, p. 22 ir t. 

25 Dėl Jacopo Sannazaro Arcadia žr. M. Scherillo turiningą įvadą jo paties 1888 
m. leidimui. Sannazaro poema - pirmą kartą išleista I 02 m. Venecijoje - remiasi 
tiek itališkais, tiek klasikiniais šaltiniais (viena vertus, Petrarca ir Boccaccio, kita 
vertus - Vergilijumi, Polibiju, Katulu, Longu, Nemesijumi ir kt.) ir todėl vergiliškąją 
Arkadijos sampratą atgaivina naujųjų amžių subjektyvesnio Weltanscbauung rė- 
muose. Tai pirmoji poklasikinė pastoralė, kurios veiksmas vyksta Arkadijoje; įsidė- 
mėtina, jog tos kelios užuominos apie tuometinį gyvenimą - Neapolio dvarų - bu- 
vo pridėtos ar bent paryškintos tik antrajame 1504 m. leidime. 

emocinis išgyvenimas si generis ir sui juris ir nebetarnauja kaip 
paties poeto ir jo globėjo aplinkos klasikinis pseudonimas. Sanna- 
zaro Arkadija, kaip ir Vergilijaus Arkadija, yra utopinė sritis. 
Tačiau sykiu tai visiems laikams prarasta sritis, regima pro melan- 
choliškų prisiminimų skraistę: „La musa vera del Sannazaro ė la 
malinconia“*, kaip sako vienas italų tyrinėtojas.?* Atspindėdamas 
ano laikmečio nuotaikas, kai pirmą kartą suvokta, jog Panas miręs, 
Sannazaro mėgaujasi laidotuvių himnais ir apeigomis, ilgesingo- 
mis meilės dainomis ir melancholiškais prisiminimais, kurie tik ret- 
karčiais užvaldo Vergilijų; trigubi rimai, specialisto vadinami druc- 
ciolo (keletą tokio pobūdžio eilučių pacituosime vėliau), jo eilėms 
suteikia švelnaus, neišsisklaidančio graudumo. Tai jo dėka elegi- 
nis jausmas, Vergilijaus Eklogose tik periferinis, tampa pagrindine 
arkadiškosios srities savybe. Užteko dar vieno žingsnio, ir šis nos- 
talgiškas, bet nuasmenintas amžinos taikos ir idealios praeities ne- 
kaltybės ilgesys virto karčiu kaltinimu realiai dabarčiai. Garsusis 
retorinis šūksnis „O bell'eta de Poro“** iš Torguato Tasso Amin- 
ta (1573) ne tiek šlovina Arkadiją, kiek išreiškia nepasitenkinimą 
suvaržyta ir sąžinės kamuojama paties Tasso laikotarpio - kontr- 
reformacijos amžiaus - dvasia. Palaidi plaukai surišami, nuogi 
kūnai aprengiami, elgesys ir laikysena praranda natūralumą; pati 
malonumo versmė užnuodijama, pati Meilės dovana išsigimsta į 
šventvagystę.*7 Panašiai aktorius, žengdamas į rampos šviesą, visų 
akivaizdoje atskleidžia nepamatuojamą skirtumą tarp realaus gy- 
venimo skurdumo ir vaidmens didingumo. 


III 


Beveik lygiai po pusės amžiaus Giovanni Francesco Guercino - o 
ne Bartolommeo Schidone, kaip teigiama visuose „Populiarių ci- 
tatų žodynuose“, - sukūrė pirmą paveikslą mirties Arkadijoje te- 

* Tikroji Sannazaro mūza yra melancholija (it.). 

** O gražusis aukso amžius! (+t.) 

26 A. Sainati, La lirica latina del Rinascimento, Pisa, 1919, I, p. 184, cit. iš SaxI, 
1bid. 


*7 Tasso, Aminta, I, 2 (sud. E. Grillo, London-Toronto, 1924, p. go ir t.). 

ma (go il.), ir būtent šiame paveiksle, nutapytame 1621-1623 
metais Romoje ir dabar saugomame Corsini galerijoje, pirmą kartą 
aptinkame frazę Et i1 Arcadia ego.*3 Yra pagrindo manyti, jog šis 
siužetas ypač domino Giulio Rospigliosi (būsimąjį popiežių Kle- 
mensą IX), kurio šeimos rūmuose buvo Guido Reni „Aurora“ ir 
kur tikriausiai dažnai lankėsi Guercino, tuo metu Ludovisi namuose 
darbavęsis prie savosios, modernesnės „Auroros“; tikriausiai Giu- 
lio Rospigliosi, humanistas, menų puoselėtojas ir nemenkų gabumų 
poetas, ir bus sugalvojęs garsiąją frazę, kuri nėra klasikinė ir, re- 
gis, neaptinkama literatūroje iki jos pasirodymo Guercino paveiks- 
le.?? Tad kokia gi šios frazės tiesioginė reikšmė? 


28 Kai kas Guercino paveikslą priskiria Schidone'i, pavyzdžiui: Būchmann, op. 
cit.; Bartlett, op. cit. (kur, beje, klaidingai cituojamas Poussino Luvro paveikslo 
įrašas kaip Et ego in Arcadia vixi); ir Hoyto New Cyclopedia of Poetical Ouota- 
tions (kur tekstas yra teisingas, tačiau verčiamas „Ir aš buvau Arkadijoje“). Dėl 
teisingos paveikslo autorystės žr. H. Voss, „Kritische Bemerkungen zu Seicentisten 
in den rėmischen Galerien“, Repertorium fr Kunstwissenschbaft, XXXIV, 1911, 
p. II9 ir t. (p. I21I). 

29 Apie Giulio Rospigliosi žr. L. von Pastor, Tbe History of the Popes, E. Graf, 
tr. XXXI, London, 1940, p. 319 ir t.; apie jo poetinę kūrybą žr. G. Cavenazzi, Papa 
Clemente IX Poeta, Modena, 1900. Jis gimė 1600 Pistojoje, mokėsi jėzuitų kolegi- 
joje Romoje, vėliau studijavo Pizos universitete ir čia nuo 1623 iki 1625 dėstė filo- 
sofiją (tai, žinoma, jam netrukdė retkarčiais nukakti į Romą). Regis, netrukus jis 
apsistojo Romoje (1629 sukūrė eiles Barberini-Colonna vestuvių proga) ir 1632 
užėmė aukštas pareigas kurijoje. Devynerius metus prabuvęs popiežiaus nuncijumi 
Ispanijoje (1644-1653), tapo Romos valdytoju (1655), 1657 paskirtas kardinolu, 
1667 išrinktas popiežiumi, mirė 1669. Ištrauka iš G.P. Bellori, Le vite de' pittori, 
scultori, et archbitetti moderni, Rome, 1672, p. 447 ir t., liudija, kad šis kultūringas 
ir atsidavęs Bažnyčios hierarchas, paskutiniais savo popiežystės metais sugebėjęs 
paremti savo brolio suorganizuotą „Senųjų meistrų parodą“ (Pastor, p. 331), buvo 
kažkaip susijęs su Et in Arcadia siužetu. Aprašęs Poussino paveikslą „Ballo della 
vita humana“ („Gyvenimo šokis“), dabar esantį Wallace'o kolekcijoje Londone, 
Bellori nurodo, kad šio morale poesia siužetą „pasiūlęs popiežius Klemensas IX dar 
būdamas prelatas“, ir toliau sako, kad tapytojas visiškai atspindėjo sublimatū 
dell Autore che aggiunse le due seguenti invenzioni, kitaip tariant, „La veritū sco- 
perta del Tempo“ (tikriausiai tai ne Luvro paveikslas, o kitas variantas, atkeliavęs 
per graviūras, išvardytas A. Andresen, Nicolaus Poussin; Verzeichnis der nach sei- 
nen Gemūlden gefertigten Kupferstiche, Leipzig, 1863, nr. 407 ir 408, pastaroji 
dedikuota popiežiui Klemensui IX) ir „La Felicita soggetta a la Morte“, kitaip ta- 
riant, kompozicija Et in Arcadia ego. Nepaisant tipografinės klaidos (praleista si 
prieš che aggiunse), „šlovingasis“ Autore gali būti tik Giulio Rospigliosi (kadangi 

Kaip jau minėjome pradžioje, dabar esame linkę šitaip versti tą 
frazę: „Ir aš gimiau, arba gyvenau, Arkadijoje.“ Vadinasi, galvoja- 
me, kad et reiškia „irgi“, kad šis prieveiksmis šliejasi prie ego, kad 
praleisto veiksmažodžio laikas - būtasis; taigi frazę priskiriame bu- 
vusiam Arkadijos gyventojui. Visos šios prielaidos nesuderinamos 
su lotynų gramatikos taisyklėmis. Frazė Et im Arcadia ego yra vie- 
nas iš tų elipsinių pasakymų, kaip ir Sur2721um jus suma iniuria, E 
pluribus unum, Neguid nimis ar Sic semper tyrannis, kuriuose skai- 
tytojas privalo įterpti veiksmažodį. Vadinasi, šį numanomą veiks- 
mažodį turi nedviprasmiškai nurodyti duotieji žodžiai, o tai reiškia, 
kad jis negali būti preteritas. Tokiu atveju įmanoma tariamoji nuo- 
saka, kaip posakyje Neguid nimis („Kad nedarytum nieko per 
daug“) arba Sic semper tyrannis („Kad visus tironus ištiktų tas pats 
likimas“); taip pat galimas, nors ir gana neįprastas, būsimasis laikas 
kaip garsiajame Neptūno Ouos ego („Su jais turėsiu reikalą“); tačiau 
negalimas būtasis laikas. Maža to, prieveiksminis et visuomet šlieja- 
si prie daiktavardžio arba įvardžio, einančio iškart po jo (kaip Et 
tu, Brute), o tai reiškia, kad mūsų atveju jis sietinas su Arcadia, o ne 
su ego; gražu žiūrėti, kaip kai kurie naujųjų amžių rašytojai, pri- 
pratę prie dabar jau žinomos interpretacijos, bet kartu apdovanoti 
įgimtu lotynų kalbos pojūčiu - pavyzdžiui, Balzacas3“, vokiečių ro- 


Poussinas to paties sakinio pradžioje vadinamas Niccolo): anot Bellori, ne kas ki- 
tas, o Rospigliosi prie Ballo della vita bhurnana temos „pridėjo šias dvi naujoves“, 
tai yra Verita scoperta del Tempo ir Arkadijos siužetą. 

Didžiausias keblumas buvo tas, kad, kaip mums žinoma ir ko tikriausiai nežino- 
jo Bellori - šį siužetą jau buvo panaudojęs Guercino 1621-1623 tapydamas „Auro- 
ros“ freską Ludovisi namuose. Glaustas Bellori pasakojimas galėjo supaprastinti 
situaciją, kurią būtų galima atkurti maždaug taip: Bellori žinojo iš Poussino, kad 
Giulio Rospigliosi buvo užsakęs jam Et in Arcadia ego Luvro variantą ir pranešęs, 
jog tai jis, Rospigliosi, yra tikrasis šio siužeto autorius. O Bellori galėjo suprasti, 
kad šį siužetą Rospigliosi pats „išgalvojęs“ užsakydamas Luvro paveikslą; tačiau iš 
tikrųjų Rospigliosi tenorėjo pasakyti, kad jis pasiūlęs šį siužetą Guercino'ui (kuris, 
be abejonės, dažnai matydavo Guido „Aurorą“) ir vėliau paprašęs Poussiną pakar- 
totinai sukurti patobulintą variantą. 

39 Balzac, Madame Firmiani: „J'ai aussi aimė, et ego in Arcadia“ - „Man irgi 
patiko et ego in Arcadia.“ 

mantikas C.J. Weberis37 ir šaunioji panelė Dorothy Sayers3? - tei- 
singąjį Et in Arcadia ego instinktyviai pakeičia klaidinguoju Et ego 
in Arcadia. Vadinasi, pradinę šios frazės formą reikėtų versti ne po- 
sakiu: „Ir aš gimiau, ar gyvenau, Arkadijoje“, o „Ir Arkadijoje esu“, 
iš ko išplauktų, jog kalbėtojas - tai ne koks Arkadijoje miręs pie- 
muo ar piemenaitė, o pati Mirtis. Žodžiu, karaliaus Jurgio III inter- 
pretacija gramatiškai yra visiškai teisinga. Guercino piešinyje dar ir 
jos vaizdas visiškai teisingas. 

Šiame paveiksle du klajojantys Arkadijos piemenys netikėtai iš- 
vysta ne kapų paminklą, o didžiulę žmogaus kaukolę, kuri guli ant 
apgriuvusio mūro, o aplink ją sukinėjasi musė ir pelė - irimo ir 
visa ką ryjančio laiko populiarūs simboliai.33 Mūre įrėžti žodžiai 


31 C.J. Weber, Demokritos oder binterlassene Papiere eines lachenden Pbiloso- 
pben, be datos, XII, 20, p. 253 ir t.: „Graber und Urmen in englischen Garten 
verbreiten die namliche sanfte Wehmut wie ein Gottesacker oder ein ,Et ego in 
Arcadia", in einer Landschaft von Poussin“ [Kapai ir antkapių lentos angliškuose 
soduose skleidžia tą pačią švelnią melancholiją, kaip ir kapinės ar „Et ego in Arca- 
dia“ Poussino peizažuose], tas pats klaidingas tekstas, dabar jau pakankamai ap- 
tartas, aptinkamas ankstyvesniuose Būchmanno Geflūgelte Worte leidimuose (pvz., 
16-ajame leid., p. 582). 

32 Dorothy Sayers, „The Bone of Contention“, Lord Peter Views the Body (Har- 
court Brace and Co., N.Y.), p. 139. Regis, šis lotynų gramatikos pojūtis labiausiai 
paplitęs tarp britų detektyvinės literatūros autorių. Pagyvenęs didikas iš Nicholaso 
Blake'o Thou Sbell of Deatb (Continental Albatross Edition, 1937), p. 219, taria: 
„Et ego, Superintendent, im Arcadia vixi - what?“ („Et ego, Valdytojau, i1 Arcadia 
vixi - ką?“) 

33 Pelės, kaip visa ką ryjančio laiko, simbolio reikšmę pabrėžė jau Horapolonas, 
Hieroglypbica I, so (nuo šiol lengvai surandamas: G. Boas, Tbe Hieroglybbics of 
Horapollo [Bollingen Series, XXIII], New York, 1950, p. 80). Ši reikšmė išliko 
gerai žinoma ir vėlesniais amžiais (plg. viduramžišką žmogaus gyvenimo alegoriją, 
žinomą kaip „Barlaamo medis“; anot Condivi, Vita di Micbelangelo, xlv sk., Mi- 
chelangelo, ir tas planavęs įtraukti pelę į Medici koplyčios ikonografiją). Žvelgiant 
iš „romantinės ironijos“ taško Guercino paveikslo motyvas atrodo taip: „Ein gar 
herrliches „Memento mori“ ist ... ein hūbscher gebleichter Menscbenscbūdel aut der 
Toilette. So ein leerer Hirnkasten ... mūsste Wunder tun, wenn die Macht der Ge- 
wohnheit nicht noch starker ware... Man wūrde zuletzt das Dasein des Totenschūdels 
ganz vergessen, wenn nicht schon zu Zeiten eine Maus ihn wieder lebendig gemacht 
... hatte“ (C.J. Weber, op. cit.). [Nuostabus m2emento mori yra daili ir blyški žr20- 
gaus kaukolė [...|. Tokia tuščia makaulė turėtų paveikti stebuklingai, jei įpročio 
galia nebūtų dar stipresnė. Tą kaukolę čia esant galima būtų visai pamiršti, jei tuo 
pat metu viena pelė jos vėl neprimintų.| 

Et in Arcadia ego, ir nekyla abejonių, jog tai kaukolė juos turinti 
ištarti; sename šio paveikslo apraše, nors ir klaidingai, bet ne šiaip 
sau tvirtinama, jog šie žodžiai įrašyti ritinėlyje, išsiskleidžiančia- 
me iš kaukolės burnos.34 Kaukolė buvo ir yra pripažintas jasme- 
nintos Mirties simbolis — tai patvirtina faktas, kad anglų kalba 
kaukolė vadinama „death's-head“ („mirties galva“), o ne „dead 
man's head“ („mirusiojo galva“). Taigi kalbanti kaukolė šešiolik- 
tojo ir septynioliktojo amžių dailėje bei literatūroje - įprastas da- 
lykas35, apie ją šneka netgi Falstafas (2 Henrikas IV, II. 4), atsi- 


34 Leslie ir Taylor, op. cit., kalbant apie Reynoldso p. Bouverie ir p. Crewe 
portretą: „Ši mintis pasiskolinta iš Guercino, kur vaizduojami linksmi išdykėliai, 
netyčia aptikę kaukolę, iš kurios burnos išsivyniojęs ritinėlis su užrašu Et in Arca- 
dia ego“. „Ritinėlis“, tariamai išsivyniojęs iš kaukolės burnos, atsirado klaidingai 
interpretuojant pelės uodegą. Tačiau, kadangi nesu susipažinęs su Reynoldso eski- 
zu (deja, „Romos eskizų sąsiuvinio“, anksčiau priklausiusio R. Gwatkinui, plg. 
Leslie ir Taylor, op. cit., I, p. 51, dabartinė buvimo vieta nežinoma), negaliu pasa- 
kyti, ar Reynoldsas klaidingai interpretavo paveikslą, ar Tomas Tayloras suklydo 
interpretuodamas eskizą. Bet kuriuo atveju tokia klaidinga interpretacija rodo, jog 
dar palyginti neseniai nešališkas Guercino kompozicijos žiūrovas buvo linkęs ma- 
nyti, jog žodžius Et in Arcadia ego ištaria kaukolė. 

35 Dėl kaukolių ir griaučių reikšmės ir jos ryšio su bendra gyvenimo ir lemties 
samprata plg. R. Zahn, 81. Berliner Winckelmanns-Programm, 1923; T. Creize- 
nach, „Gaudeamus igitur“, Verbandlungen der 28. Versammlung Deutscher Pbilo- 
logen und Schulmūnner, Leipzig, 1872; C.H. Becker, „Ubi sunt gui ante nos in 
mundo fuere?“, Aufsūtze zur Kultur- und Sprachbgeschbichbte, vornebmlich des Is- 
lam, Ernst Kuhn zum 70. Geburtstage gewidmet, 1916, p. 87 ir t. Atrodo, kad 
pirminė šių niūrių simbolių, anksčiau plitusių ant taurių bei stalo apdailos ir tik po 
to ant epitafinių paminklų, reikšmė buvo grynai hedonistinė, t.y. išreiškė kvietimą 
džiaugtis gyvenimo malonumais tol, kol dar galima, ir tik vėliau tapo moralistiniu 
išsižadėjimo ir atgailos pamokslu. Toks procesas vyko tiek Senovės Egipte, tiek 
Rytų ir Vakarų civilizacijose, kilusiose iš klasikinės antikos. Jose pirminė idėja iš- 
virkščią reikšmę įgavo daugiausia per patristiką. Tiesą sakant, Vita brevis idėjai yra 
būdingas vidinis dviprasmiškumas, reiškiantis ir Horacijaus Carpe diem, ir krikščio- 
niškąjį surge, surge, vigila, semper esto paratus (1267 m. dainos priedainis). Vėly- 
vaisiais viduramžiais „kalbančios“ kaukolės ir griaučiai tapo tokiu dažnu memen- 
to mori idėjos (kamalduliškąja šios formulės prasme) simboliu, jog šie motyvai 
prasiskverbė kone į visas kasdienybės sritis. Begalę pavyzdžių randame ne tik epita- 
finėje dailėje (dažniausiai su tokiais įrašais kaip Vixi ut vivis, morieris ut sur mor- 
tuus arba Tales vos eritis, fueram guandogue guod estis), bet ir portretuose, ant 
laikrodžių, medalių ir ypač ant žiedų (daug pavyzdžių pateikiama 1785 Londono 
Shakespeare'o leidime, garsiajame Falstafo ir Dolės Teršit dialoge). Kita vertus, 

liepdamas į geranoriškus Dolės Teršit įspėjimus dėl jo elgesio: „Nu- 
tilk, geroji Dole, nekalbėk kaip kaukolė, neversk manęs galvoti 
apie savo baigtį.“ 

Posakis „galvoti apie savo baigtį“ kaip tik ir atspindi pagrin- 
dinę Guercino paveikslo mintį. Paveikslas išreiškia įspėjimą, o ne 
mielus, liūdnus prisiminimus. Čia beveik nėra elegijos, o pamė- 
ginę atsekti ikonografinius kompozicijos pirmtakus, randame juos 
tokiuose moralistiniuose atvaizduose kaip „Legenda apie tris gy- 
vuosius ir tris Mirusiuosius“ (visiems žinoma iš Pizos Camposan- 
to), kur trys jauni riteriai, išsirengę į medžioklę, užtinka tris lavo- 
nus, kurie pakyla iš savo karstų ir įspėja puošnius jaunuolius dėl 
jų nerūpestingo mėgavimosi gyvenimu (89 il.). Šiuos viduramžių 
dabišius sustabdo karstai, o Guercino arkadus - kaukolė; ką tik 
minėtas senovinis aprašymas juos netgi apibūdina kaip „linksmus 
išdykėlius, zetyčia aptikusius kaukolę“.3* Abiem atvejais Giltinė 
jaunimą tarsi griebia už gerklės ir „verčia prisiminti baigtį“. Trum- 
pai tariant, paaiškėja, jog Guercino paveikslas tėra viduramžiškas 
memento mori, pasislėpęs po humanistine kauke, - mėgstamiau- 
sia krikščioniškos moralinės teologijos sąvoka, perkelta į idealią 
klasikinių ir a la klasikinių pastoralių aplinką. 

Kaip žinia, seras Joshua Reynoldsas ne tik žinojo apie Guercino 
paveikslą (beje, priskyrė pastarąjį tikrajam autoriui, o ne Bartolom- 
meo Schidone'i), bet ir buvo pasidaręs jo eskizą.37 Pagrįstai galima 


„kalbančios kaukolės“ grėsmę galima suprasti kaip viltingą pomirtinio gyvenimo 
pažadą, tokį atvejį matome trumpoje septynioliktojo amžiaus vokiečių poeto D.C. 
von Lohensteino strofoje, kurioje Redender Todtenkopff des Herrn Mattbūus Macb- 
ners sako: Ja/ wenn der Hochbste wird vom Kirch-Hof erndten ein/ So werd ich 
Todten-Kopff ein Englisch Antlitz seyn (cit. iš W. Benjamin, Ursprung des deut- 
schen Trauerspiels, 1928, p. 215). 

36 Žr. cit. n. 34, p. 302. 

37 Žr. Leslie ir Taylor, op. cit., p. 260: „Reynoldso Romos sąsiuvinyje radau 
Guercino paveikslo eskizą“. Tomas Tayloras apie Corsini paveikslą ir jo autorių, 
matyt, sužinojo iš eskizo, prie kurio tikriausiai buvo pridėtas įprastinis paaiškini- 
mas, tačiau ši žinia buvo tokia netikėta, jog vėlesnysis Reynoldso biografas, nieko 
nežinojęs apie Guercino paveikslą, ryžosi teigti, esą Reynoldsą įkvėpęs Poussinas 
(W. Armstrong, Joshua Reynolds, vertė E. von Kraatz, be datos, p. 89). 

manyti, jog panaudodamas Et im Arcadia ego motyvą p. Crewe ir 
p. Bouverie portrete Reynoldsas bus galvojęs apie šį paveikslą: ir 
toks betarpiškas ryšys su šios frazės šaltiniu gali paaiškinti, kodėl 
gramatiškai teisinga jo interpretacija („Even in Arcadia, I, Death, 
hold sway“ — „Net ir Arkadijoje aš, Mirtis, valdau“), kontinente 
seniausiai pamiršta, Reynoldso pažįstamų rate išliko žinoma ir vė- 
liau tapo dalimi to, ką būtų galima pavadinti savita anglų arba „sa- 
lyno“ tradicija — tradicija, linkusia išsaugoti »>2emento mori idėją. 
Kaip matėme, pats Reynoldsas laikėsi teisingos lotyniškos frazės in- 
terpretacijos, kaip ją suprato ir Jurgis III. Be to, dar turime Giovan- 
ni Battista Cipriani, gimusio Florencijoje, tačiau po mokslų baigi- 
mo iki pat mirties 1785 metais dirbusio Anglijoje3?, nutapytą Et in 
Arcadia ego kompoziciją (93 il.), kurioje vaizduojamas Mirties her- 
bas - kaukolė ir kaulai, apvainikuoti įrašu „Amcora in Arcadia mor- 
te“, reiškiančiu „Mirštama net Arkadijoje“ - taip išvertė ir karalius 
Jurgis. Mūsų šimtmečio ironiškas ikonoklazmas Anglijoje vis dar 
remiasi šia pikta pirmine Et i1 Arcadia temos samprata. Augustus 
Johnas, pratęs negrių mergaičių portretus vadinti tokiais arkadiš- 
kais vardais kaip „Dafnė“, „Filidė“ ar net „Aminta“, niūraus ryt- 
mečio sceną, kur Mirtis įgauna šiurpaus gitaristo pavidalą, pavadi- 
na Atgue in Arcadia ego (netradicinis atgue pabrėžia „net“ reikšmę 
dar labiau negu netradicinis et)3?; o pagrindinis Evelyno Waugh ap- 
sakymo Bridesbead Revisited (Vel Braitšede) veikėjas , išpuikęs Oks- 
fordo studentas, savąjį koledžo kambarį padabina „neseniai medi- 
cinos mokykloje įsigyta žmogaus kaukole, kuri, padėta ant rožėmis 
apkaišyto dubens, tuo metu buvo svarbiausia stalo puošmena. Jai 
ant kaktos buvo užrašytas moto: Et i1 Arcadia ego“. 

Tačiau nors Cipriani lotyniškąją frazę vertė remdamasis „saly- 
no“ tradicija, vis dėlto savo tapybinei kompozicijai įkvėpimo ieš- 


38 Cipriani, be kita ko, iliustravo garsųjį Ariosto leidimą, kurį 1773 m. Birmin- 
geme išspausdino Baskerville'o spaustuvė. 

33 J. Rothenstein, Augustus Jobn, Oxford, be datos, 71 pav. Minėtieji negrių 
portretai čia reprodukuoti 66, 67, 69 pav. Seras Johnas Rothensteinas laiške rašo, 
kad Augustuso Johno kūrinių pavadinimus jo knygoje žodžiu nurodęs pats daili- 
ninkas. 

kojo kitur. Šis prisiekęs eklektikas išplėtojo ir papildė peizažą avių, 
šunų, klasikinių pastatų fragmentais; personažų skaičių padidino 
septyniais rafaeliškos išvaizdos veikėjais (penki jų - moterys); o 
nepretenzingą Guercino mūrą ir tikrą kaukolę pakeitė įmantriu, 
klasikiniu antkapiu su jame iškaltais kaukole ir kaulais. 

Iš viso to galima spėti, kad šis gana vidutiniškas dailininkas bu- 
vo matęs kito žmogaus, kurio paveikslai Et i2 Arcadia ego istorijoje 
žymi lemtingą posūkį, atradimus: turime galvoje didįjį prancūzų 
tapytoją Nicolas Poussiną. 


IV 


Į Romą Poussinas atvyko 1624 arba 1625-ais, metai ar dveji po 
to, kai Guercino iš ten išvyko. Po kelerių metų (tikriausiai apie 
1630) jis sukūrė pirmąją iš dviejų savo Et in Arcadia ego kompo- 
zicijų, dabar esančią Devonšyro kolekcijoje Čatsvorte (91 il.). 
Būdamas klasicistas (nors absoliučiai išskirtine prasme) ir tik- 
riausiai skaitęs Vergilijų, Poussinas pataisė Guercino kompozi- 
ciją, pridėdamas Arkadijos upių dievą Alfėją, o apgriuvusį mūrą 
paversdamas klasikiniu sarkofagu su įrašu Et im Arcadia ego; be 
to, jis išryškino meilingas arkadiškos aplinkos nuotaikas, prie 
dviejų Guercino piemenų pridėdamas piemenaitę. Tačiau nepai- 
sant šių pataisų, Poussino paveikslas neslepia savo sąsajų su Gu- 
ercino paveikslu. Visų pirma, tam tikru mastu išlaikomi dramos 
ir staigmenos elementai: piemenų grupelė artinasi iš kairės ir ne- 
tikėtai atsiduria prieš antkapį. Antra, nors paveiksle tebėra kau- 
kolė, uždėta ant sarkofago virš žodžio Arcadia, tačiau ji gerokai 
sumažinta, beveik nepastebima, ir piemenys nekreipia į ją jokio 
dėmesio, nes iškalbingai rodo Poussino polinkį į intelektualizmą, 
ir, regis, daug daugiau žavisi įrašu negu išsigąsta to mirties sim- 
bolio. Trečia, paveikslo turinys tebėra moralistinio pobūdžio, nors 
ir ne tokio akivaizdaus kaip Guercino kompozicijoje. Iš pradžių 
šis kūrinys buvo sumanytas kaip porinis paveikslui „Midas, be- 
siprausiantis veidą Paktolo šaltinyje“ (dabar - Metropoliteno mu- 
ziejuje, Niujorke), o ikonografiškai svarbi upių dievo Paktolo 

figūra paaiškina, kodėl Arkadijos paveiksle atsirado jos atitik- 
muo - ne toks jau reikšmingas upių dievas Alfėjas.*? 

Vadinasi, abu drauge šie paveikslai mus moko dviejų dalykų: 
vienas perspėja dėl beprotiško turtų troškimo atsisakant tikrųjų 
gyvenimo vertybių, kitas - dėl nerūpestingo mėgavimosi trumpa- 
laikiais malonumais. Nepaisant to, ir toliau galima manyti, kad 
frazė Et in Arcadia ego sklinda iš Giltinės lūpų ir kad ją vis dar 
galima versti žodžiais: „Net ir Arkadijoje aš, Mirtis, valdau.“ 

Tačiau dar po penkerių ar šešerių metų Poussinas sukūrė kitą, 
galutinį Et in Arcadia ego temos variantą - garsųjį Luvro pa- 
veikslą (92 il.). Šis paveikslas — tai jau ne klasikinio pavidalo 
memento mori porinis klasikinio pavidalo cave avaritiam, o sa- 
varankiškas kūrinys. Jame mes matome radikalų atotrūkį nuo 
viduramžiškos moralistinės tradicijos. Dramos ir staigmenos ele- 
mentas išnyko. Vietoj dviejų ar trijų arkadų, besiartinančią iš kai- 
rės, regime keturis, simetriškai stovinčius iš abiejų epitafinio pa- 
minklo šonų. Jie niekur neina ir neatrodo išgąsdinti siaubingo 
radinio, o apie kažką šnekučiuojasi ir susikaupę svarsto. Vienas 
piemuo atsiklaupęs ant žemės, tarsi norėdamas dar sykį perskai- 
tyti užrašą. Antrasis užrašą aptarinėja su dailia mergina, o ji gi- 
liai susimąsčiusi dėl užrašo turinio. Trečiasis, regis, prislėgtas me- 
lancholiškos užuojautos. Supaprastinta antkapio forma virsta 
lygiu, keturkampiu luitu, kuris pavaizduotas ne perspektyvoje 
kaip anksčiau, o lygiagrečiai paveikslo plokštumai; nebėra ir kau- 
kolės. 

Čia matome, kaip iš esmės pasikeitė interpretacija. Arkadai ne 
tiek įspėjami dėl neišvengiamos ateities, kiek patys paskendę ma- 
loniose mintyse apie gražią praeitį. Regis, jie ne tiek mąsto apie 
save, kiek apie šiame kape palaidotą žmogų, kuris kadaise džiau- 
gėsi malonumais, panašiai kaip jie patys dabar mėgaujasi, - na, o 

*9 Ankstesnės Poussino Et in Arcadia kompozicijos, t.y. Devonšyro hercogui 
priklausančio paveikslo, ryšį su Niujorko „Mido“ paveikslu atrado ir visapusiškai 
išnagrinėjo A. Blunt, „Poussin's Et in Arcadia ego“, Art Bulletin, XX, 1938, p. 96 


1r t. Devonšyro hercogo variantą Bluntas datuoja 1630 m., su šia data ir aš esu 
linkęs sutikti. 


306 


ET IN ARCADIA EGO: POUSSINAS IR ELEGINĖ TRADICIJA 


šio žmogaus paminklas juos „verčia galvoti apie savo baigtį“ tik 
todėl, kad primena, jog šio žmogaus kadaise būta tokio, kokie jie 
yra dabar. Trumpai tariant, Poussino Luvro paveikslas vaizduoja 
ne dramatišką susidūrimą su Mirtimi, o kontempliatyvų susitai- 
kymą su mirtingumo idėja. O mes susiduriame su menkai užmas- 
kuoto moralizavimo transformacija į atvirą eleginį jausmą. 
Galima įvairiai aiškinti šį bendro pobūdžio pokytį, kurį savo 
ruožtu lėmė visi minėtieji individualūs formos ir motyvų pokyčiai, 
pernelyg esminiai, kad juos būtų galima pagrįsti vien Poussinui 
būdingu įpročiu kuriant to paties paveikslo vėlesnį variantą su- 
teikti kompozicijai daugiau pusiausvyros ir rimties.*! Tas pokytis 
derinasi su laisvesne ir nebe tokia baikščia pergalingai iš kontrre- 
formacijos gniaužtų išsivadavusio laikotarpio dvasia ir atitinka kla- 
sicistinės dailės teorijos principus — nusigręžti nuo visų keistų ob- 
jektų („les objets bizarres“), ypač nuo tokių kraupių kaip 
kaukolė.4* Jį skatino, o gal net ir lėmė, Poussino žinios apie arka- 
diškąją literatūrą, atsiskleidžiančios jau Čatsvorto paveiksle, kur 
vietoj beformio Guercino mūro atsiradęs klasikinis sarkofagas ga- 
li būti siejamas su Dafnio antkapiu iš penktosios Vergilijaus Eklo- 
gos. Tačiau pagarbi, melancholiška Luvro paveikslo nuotaika ir 
net tokia detalė kaip paprasta, stačiakampė antkapio forma, regis, 
iškart asocijuojasi su Sannazaro. Jo „antkapio Arkadijoje“ apra- 
šymas —- būdinga, kad jame nėra nelaimingojo piemens Dafnio, o 
yra ne mažiau nelaiminga piemenaitė Filidė - ne juokais išprana- 
šauja įvykius, pavaizduotus vėlesnėje Poussino kompozicijoje: 


ads asos faro fra guesti rustici 

La sepoltura tua famosa e celebre. 

Et da' monti Thoscani et da" Ligustici 
Verran pastori ad venerar guesto angulo 
Sol per cagion che alcuna volta fustici. 


41 Mano manymu, šio įpročio svarbą pernelyg akcentuoja J. Klein, „An Analy- 
sis of Poussin's „Et in Arcadia ego““, Art Bulletin, XIX, 1937, p. 314 ir t. 

42 Pvz., žr. H. Jouin, Conferences de VAcadėmie Royale de Peinture et de Sculp- 
ture, Paris, 1883, p. 94. 

Et leggeran nel bel sasso guadrangulo 

II titol che ad tutt'hore 1! cor m'infrigida, 
Per cui tanto dolor nel petto strangulo: 
„Ouella che ad Meliseo si altera et rigida 
Si mostro sempre, hor mansueta et humile 
Si sta sepolta in guesta pietra frigida.'43 


„Aš garsinsiu ir šlovinsiu tavo kapą tarp paprastų žmonių. Pie- 
menys nuo Toskanos ir Ligūrijos kalvų eis garbinti šį kampelį vien 
todėl, kad tu čionai kadaise gyvenai. Ir ant gražaus keturkampio 
paminklo jie skaitys įrašą, kuris stingdo mano širdį ir didžiu liūde- 
siu slegia krūtinę: „Ta, kuri visad buvo tokia išdidi ir nepalenkia- 
ma Melisijui, dabar guli kape, romi ir nuolanki, po šiuo šaltu ak- 
meniu.““ 

Šios eilės ne tik išpranašauja paprastą stačiakampę antkapio 
formą, vaizduojamą Poussino Luvro paveiksle, kuris, atrodytų, tie- 
siogiai iliustruoja Sannazaro bel sasso guadrangulo; bet ir gana 
tiksliai atitinka keistą dviprasmišką paveikslo nuotaiką - tylų 
apmąstymą apie nebylią kadaise gyvenusio žmogaus būtį: „Ir aš 
gyvenau Arkadijoje, kurioje dabar gyveni tu; ir aš mėgavausi ma- 
lonumais, kuriais dabar mėgaujiesi tu; ir aš buvau kietaširdis tada, 
kai derėjo būti gailestingam. Ir štai aš miręs ir palaidotas.“ Šitaip 
Sannazaro žodžiais perfrazuodamas Poussino Luvro paveikslo Et 
im Arcadia ego temą, aš pasielgiau taip, kaip elgiasi bemaž visi 
kontinentinės Europos interpretatoriai: iškreipiau pirminę įrašo 
reikšmę siekdamas priderinti ją prie naujo paveikslo vaizdo ir tu- 
rinio. Juk išverstas teisingai, įrašas nebeatitinka to, ką matome 
savo akimis. 

Ši frazė, skaitoma pagal lotynų gramatikos taisykles („Net ir 
Arkadijoje esu“), buvo aiški ir lengvai suprantama tol, kol žodžius 
buvo galima priskirti kaukolei ir kol kažkas staiga neišgąsdino vaik- 
štinėjančių piemenų. Tai puikiai tinka Guercino paveikslui, kur 


43 Sannazaro, Arcadia (sud. Scherillo), p. 306, 257-267 eil. Sannazaro poemoje 
antkapiai dar minimi p. 70, 49 eil. ir t., ir p. 145, 246 eil. ir t. (Virgil, Eclogues, 
X, 31 ir t., pažodinis vertimas). 

kaukolė yra svarbiausias kompozicijos akcentas ir jos psichologi- 
nio poveikio dar nesusilpnina dailaus sarkofago ar antkapio kai- 
mynystė. Tačiau tas pats tinka, tegul ir ne taip akivaizdžiai, anks- 
tesniajam Poussino paveikslui, kur tebėra kaukolė, nors mažesnė 
ir jau užgožta atsiradusio sarkofago. 

Vis delto žvelgiančiam į Luvro paveikslą žiūrovui vargu ar pri- 
imtina pažodinė, gramatiškai teisinga įrašo reikšmė. Kadangi ne- 
bėra kaukolės, ego iš frazės Et in Arcadia ego turi šlietis prie ant- 
kapio. Ir nors „kalbantis antkapis“ nebuvo negirdėtas dalykas to 
meto gedulingoje poezijoje, vis dėlto tokia mintis buvo gana 
neįprasta, ir Michelangelo, panaudojęs ją trijose iš penkiasdešim- 
ties savo epitafijų, skirtų dailiajam berniukui, jautė pareigą skai- 
tytojui paaiškinti, kad šiuo ypatingu atveju būtent „antkapis krei- 
piasi į tą, kuris skaito eiles“.4+ Daug natūraliau žodžius priskirti 
ne antkapiui, o kape palaidotam žmogui. Tai pasakytina apie de- 
vyniasdešimt devynis procentus visų epitafijų, įskaitant Vergilijaus 
personažo Dafnio ir Sannazaro - Filidės antkapių įrašus; ir Pous- 
sino Luvro paveikslas siūlo šią, jau žinomą interpretaciją —- kuri 
lotyniškos frazės turinį perkelia iš dabarties į praeitį ir daro tai 
įtaigiai, nes figūrų elgesys nebeišreiškia nuostabos ir išgąsčio, o tik 
ramią, į prisiminimus nugrimzdusią meditaciją. 

Vadinasi, pats Poussinas, nors ir nekeisdamas įrašo žodžių, vis 
delto primygtinai siūlo žiūrovui juos klaidingai versti, ego siejant 
su mirusiu asmeniu, 0 ne su antkapiu, et jungiant su eg0, o ne su 
Arcadia, ir įterpiant praleistą veiksmažodžio formą vixi arba fui, 
o ne sum. Poussino tapytojo polėkis pranoko literatūrinės formu- 
luotės svarbą, ir galima teigti, jog tie, kurie paveikti Luvro pa- 
veikslo įspūdžio frazę Et im Arcadia ego nusprendė versti „Ir aš 
gyvenau Arkadijoje“, o ne „Ir Arkadijoje esu“, nusižengė lotynų 


44 Žr. diskusiją tarp W. Weisbach, „Et in Arcadia ego“, Gazette des Beaux-Arts, 
6 serija, XVIII, 1937, p. 287 ir t., ir šių eilučių autoriaus „,Et in Arcadia ego“ e le 
tombeau parlant“, ibid., 6 serija, XIX, 1938, p. 305 ir t. Dėl Michelangelo trijų 
epitafijų, kuriose pats antkapis kreipiasi į žiūrovą („La sepoltura parla a chi legge 
guesti versi“) žr. K. Frey, Die Dichtungen des Micbelagniolo Buonaroti, Berlin, 
1897, nr. LXXVII, 34, 38, 40. 

kalbos gramatikai, tačiau teisingai suprato naująją Poussino kom- 
pozicijos reikšmę. 

Beje, galima įrodyti, kad ši felix culpa* buvo padaryta paties 
Poussino draugų rate. Jo bičiulis ir pirmasis biografas Giovanni 
Pietro Bellori 1672 metais visiškai teisingai ir tiksliai interpreta- 
vo šį įrašą rašydamas: „Et in Arcadia ego, cioė, che 1! sepolcro si 
trova ancora in Arcadia, e la Morte a luogo in mezzo le feli- 
cita“45 („Et in Arcadia ego - tai reiškia, jog kapai aptinkami 
[esamasis laikas!] 2et Arkadijoje ir kad mirtis ateina pačiame ma- 
lonumų įkarštyje“). Tačiau prabėgus keleriems metams (1685), 
antrasis Poussino biografas Andrė Fėlibien, irgi pažinojęs Pous- 
siną, žengė pirmą ir lemiamą žingsnį prastos lotynų kalbos ir ge- 
ros meninės analizės link: „Par cette inscription, - rašo jis, - on a 
voulou marguet gue celui gui est dans cette sėpoulture a vėcu en 
Arcadie et gue la mort se rencontre parmi les plus grandes fėlici- 
tez“** („Šis įrašas pabrėžia tai, kad asmuo, palaidotas šiame ka- 
pe, yra gyvenęs [būtasis laikas!] Arkadijoje“). Taigi antkapis pa- 
keičiamas velioniu, o į praeitį nukreipta frazė buvusius pavojus 
paverčia prisiminimais. Nuo tos akimirkos procesas artėjo prie 
savo logiškos atomazgos. Fėlibien nesuko galvos dėl et; tiesiog jį 
pašalino, ir šis sutrumpintas variantas, keistai išverstas į lotynų 
kalbą, išliko Richardo Wilsono paveiksle, nutapytame 175 5 me- 
tais Romoje: „Ego fui in Arcadia.“ Maždaug trisdešimt metų po 
Fėlibien interpretacijos (1719), Abbė du Bos žodį et vertė prie- 
veiksmiu „cependant“ - „Je vivais cependant en Arcadie“*?, kas 
reiškia: „Vis dėlto aš gyvenau Arkadijoje.“ Paskutinį tašką, re- 
gis, padėjo didysis Diderot, kuris 1758 metais et glaudžiai susie- 
jo su ego ir vertė žodžiu aussi: „Je vivais aussi dans la dėlicieuse 


“ Laiminga nuodėmė (lot.). 

45 G.P. Bellori, op. cit. 

46 A. Fėlibien, Entretiens sur les vies et les ouvrages des peintres, Paris, 1666- 
1685 (1705 leid., IV, p. 71); taip pat plg. Bernard'o Picart'o graviūros, atliktos 
pagal Poussino Luvro paveikslą, įrašą: Andresen, op. cit., nr. 417. 

47 Abbė du Bos, Rėflexions critigues sur la poėsie et sur la peinture (pirmą kartą 
išleista 1719), I, VI sk.; iš 1760-ųjų Dresdeno leidimo, p. 48 ir t. 

Arcadie“**, „Ir aš gyvenau puikiojoje Arkadijoje.“ Tad jo verti- 
mas laikytinas visų kitų šiuo metu žinomų variantų literatūriniu 
šaltiniu - ligi pat Jacgues'o Delille'o, Johanno Georgo Jacobi'o, 
Goethe's, Schillerio ir p. Felicia'os Hemans.*? 


48 Diderot, „De la poėsie dramatigue“, Oeuvres complėtes, sud. J. Assėzat, Pa- 
ris, 1875-1877, VII, p. 353. Patį paveikslą Diderot aprašo labai netiksliai: „Il y a 
un paysage de Poussin ou I'on voit de jeunes bergėres gui dansent au son du chalu- 
meau [!]; et a Pėcart, un tombeau avec cette inscription „Je vivais aussi dans la 
dėlicieuse Arcadie'. Le prestige de style dont ils s'agit, tient guelguefois 2 un mot 
gui detourne ma vue du sujet principal, et gui me montre de cotė, comme dans le 
paysage du Poussin, I'espace, le temps, la vie, la mort ou guelgue autre idėe grande 
et mėlancoligue jetėe toute au travers des images de la gaietė“ [Yra vienas Poussino 
peizažas, kuriame nutapyti pagal birbynės muziką šokantys piemenėliai, šiek tiek 
atokiau - antkapis ir užrašas: „Aš taip pat gyvenau žaviojoj Arkadijoj.“ Kai kalba- 
ma apie gerą stilių, dažnai vienas žodis atitraukia mano dėmesį nuo pagrindinio 
siužeto ir, kaip Poussino peizaže, man nusako erdvę, laiką, gyvenimą, mirtį ar bet 
kokią kitą didžią ir melancholišką idėją, prasiveržusią pro linksmybių kupiną 
vaizdą.] (taip pat plg. kitą atsiliepimą apie Poussino paveikslą: Diderot, „Salon de 
I767“, Oeuvres, XI, p. 161; ilgainiui ne vietoje esančiu awssi prancūzų literatūroje 
imta visiškai neabejoti, kaip ir žodžiu awcb Vokietijoje - šitai iliustruoja Delille'io 
Et moi aussi, je fus pasteur dans V Arcadie). Diderot, regis, atspindi garsiąją jo con- 
trastes dramatigues teoriją, mat jis manė, kad paveiksle pavaizduoti piemenys, šo- 
kantys pagal fleitos melodiją. Ši klaida įsivėlė arba supainiojus šį paveikslą su kitais 
Poussino paveikslais, pavyzdžiui, su Londono nacionalinės galerijos „Bakchanali- 
ja“ ar „Pano puota“ iš Kuko kolekcijos (Cook Collection) Ričmonde, arba pasida- 
vus kokio vėlesnio to paties siužeto paveikslo įspūdžiui. Pavyzdžiui, Angelica 
Kauffmann 1766 eksponavo paveikslą, nusakytą taip: „Arkadijos piemuo ir pieme- 
naitė stovi susimąstę prie kapo, o kiti matyti netoliese šokantys“ (plg. Lady Victo- 
ria Manners ir Dr W. C. Williamson, Angelica Kauffmann, London, 1924, p. 239; 
taip pat Leslie ir Taylor, op. cit., I, p. 260). 

49 Dėl Jacgues'o Delille'io, Goethe's ir Schillerio žr. anksčiau, n. 5, 6. Kalbant 
apie p. Felicia Hemans (plg. n. 7, p. 291), jos vieno eilėraščio moto Poussino Luvro 
piešinys, regis, painiojamas su vienu ar keliais vėlesniais jo variantais: „šaunusis 
Poussino paveikslas vaizduoja būrelį jaunų piemenėlių ir piemenaičių, kuriuos be- 
klajojant išgąsdina ir sujaudina staiga pamatytas antkapis, ant kurio užrašyta: ,Et 
in Arcadia ego““. Pačiame eilėraštyje p. Hemans seka Sannazaro ir Diderot pėdo- 
mis, manydama, jog kape palaidota jauna mergaitė: 


Was some gentle kindred maid 
In that grave with dirges laid? 
Some fair creature, with the tone 
Of whose voice a joy is gone? 


(„Ar kokia miela mergaitė / Apraudota ir palaidota šiame kape? / Kokia nors 
daili esybė, kurios balsas jau nutilęs / Ir išblėsęs džiaugsmas?“) 

Taigi, kaip matome, nors pirmapradė Et in Arcadia ego reikšmė 
kur ne kur išliko Britų salyne, vis dėlto bendroji raida už Anglijos 
ribų baigėsi beveik visuotiniu pripažinimu to, ką būtų galima pa- 
vadinti elegine interpretacija, kurią įtvirtino Poussino Luvro pa- 
veikslas. O paties Poussino tėvynėje, Prancūzijoje, devynioliktaja- 
me amžiuje humanistinė tradicija jau buvo tokia sunykusi, jog 
Gustave'as Flaubert'as, didis ankstyvųjų impresionistų amžinin- 
kas, visiškai nebesuprato garsiosios frazės reikšmės. Savo gražia- 
me Bois de la Garenne aprašyme - „parc trės beau malgrė ces be- 
autės factices*“, be Vestos šventyklos, jis mini dar Draugystės 
šventyklą bei daug dirbtinių griuvėsių: „sur une pierre taillėe en 
forme de tombe, Ix Arcadia ego, non-sens dont je n'ai pu dėcouv- 
rir Vintention“?, „antkapio formos akmenyje įrašyta In Arcadia 
ego - kažkokia nesąmonė, kurios reikšmės negalėjau išsiaiškinti“. 

Nesunku įžvelgti, kad naujoji „Antkapio Arkadijoje“ sampra- 
ta, kuriai davė pradžią Poussino Luvro paveikslas ir kuriai at- 
sirasti padėjo klaidingas jo įrašo vertimas, gali sukelti kone 
priešingo pobūdžio apmąstymus - viena vertus, slogius ir melan- 
choliškus, kita vertus, ramius ir guodžiančius; o dažniausiai —- 
tikrą „romantinę“ ir vienokių, ir kitokių apmąstymų samplaiką. 
Richardo Wilsono paveiksle piemenys ir epitafinis paminklas - 
šįsyk ne visai taisyklingas stele - paverčiami paprasčiausiu staf- 
fage, pabrėžiančiu nebylią Kampanijos rimtį saulėlydžio metu. 
Johanno Georgo Jacobi'o 1769 metų paveiksle Winterreise („Žie- 
mos kelionė“) - vokiečių literatūroje, regis, tai pirmasis „Ant- 
kapis Arkadijoje“ —- rašoma: „Gražiame gamtovaizdyje išvydęs 
antkapį su įrašu Aucb ich war in Arkadien, parodau jį savo drau- 
gams; trumpam stabtelėjame, vieni kitiems paspaudžiame ranką 
ir traukiame toliau.“>7" O keistai patrauklioje graviūroje (94 1l.), 
kurios autorius vokiečių romantikas Carlas Wilhelmas Kolbe, įsi- 


“ Parkas labai gražus, nepaisant jo dirbtinių grožybių (pranc.). 

59 Gustave Flaubert, „Par les champs et par les grėves“, Oewuvres complėtes, 
Paris, I9IO, p. 70; Šią pastraipą man maloniai nurodė Georgas Swarzenskis. 

5" Žr. Būchmann, op. cit. 

gudrinęs konstruoti džiungles ir miškus iš padidintų pievažolių, 
vaistažolių ar kopūstlapių, virtusių krūmais bei medžiais, - šioje 
graviūroje antkapis su įrašu (čia teisingai skelbiančiu Et im Arca- 
dia ego, nors graviūros legendą apibūdina klaidingi žodžiai „Auch 
ich war in Arkadien“) yra tik tam, kad pabrėžtų švelnų dviejų 
įsimylėjėlių atsidavimą vienas kitam. Goethe frazę Et in Arcadia 
ego vartojo iš jos visiškai eliminuodamas mirties idėją.5* Jis var- 
tojo sutrumpintą variantą („Auch ich in Arkadien“) kaip savo 
garsiojo pasakojimo apie palaimingąją kelionę į Italiją moto, reiš- 
kiantį tik tiek: „Ir aš buvau džiaugsmo ir grožio šalyje.“ 

Kita vertus, Fragonard'as išsaugojo mirties idėją; tačiau išsakė 
priešingą mintį. Jis pavaizdavo du kupidonus, turbūt dviejų miru- 
sių įsimylėjėlių vėles, apsikabinusias sudužusiame sarkofage, ir ki- 
tus mažesnius kupidonus, plasnojančius aplink, bei draugišką ge- 
nijų, apšviečiantį sceną vestuvinio deglo šviesa (95 il.). Čia raida, 
apsukusi pilną ratą, grįžta į pradinį tašką. O į Guercino „Net Ar- 
kadijoje yra mirtis“ Fragonard'o piešinys atsiliepia: „Net mirtyje 
gali būti Arkadija.“ 


52 Taip pat plg. Goehte's Faust, III, 3: 


Gelockt, auf sel'gem Grund zu wohnen, 
Du flūchtetest ins heiterste Geschick! 
Zur Laube wandeln sich die Thronen, 
Arcadisch frei sei unser Glūck! 


Ji mudu lyg palaima jaunadienė 
Meilingai šaukia, šaukia pas save. 
Tegu atstoja sostą mums pavėnė, 
Ir džiaukimės Arkadija gaivia! 
(Vertė Aleksys Churginas) 


Vėlesnėje vokiečių literatūroje ši grynai hedonistinė arkadiškosios laimės inter- 
pretacija paprasčiausiai virto banalia „pasilinksminimo“ samprata. Štai kodėl vo- 
kiškame Offenbacho Orpbėe aux Enfers (Orfėjas pragare) variante herojus dai- 
nuoja „Als ich noch Prinz war von Arkadien“, užuot dainavęs: „Ouand į'ėtais prince 
de Bėotie.“ 

Epilogas: trys meno istorijos 
dešimtmečiai Jungtinėse Valstijose 


Perkelto europiečio įspūdžiai 


Istorikas, net ir gilindamasis į tolimą praeitį, negali būti visiškai 
objektyvus. O pasakojant apie savo paties patirtį ir reakcijas, as- 
meninis veiksnys tampa toks svarbus, jog skaitytojas turėtų sąmo- 
ningai jo pasisaugoti. Todėl pradėsiu keliomis autobiografinėmis 
pastabomis, nors ir nelengva kalbėti apie save nesukeliant apsi- 
mestinio kuklumo arba pabrėžto išdidumo įspūdžio. 

Pirmą kartą į šią šalį atvykau 193 1 metų rudenį Niujorko univer- 
siteto kvietimu. Tuomet buvau dailės istorijos profesorius Hambur- 
ge; o kadangi šis Hanzos miestas visada didžiavosi savo kosmopoli- 
tiškomis tradicijomis, vadovybė ne tik mielai išleido mane vienam 
semestrui, bet ir vėliau nutarė taip viską sutvarkyti, kad galėčiau 
dėstyti pakaitom semestrą Hamburge, semestrą Niujorke. Taip tre- 
jus metus paeiliui į darbą teko keliauti skersai Atlanto. Kai 1933 
metų pavasarį naciai išvijo visus valdininkus žydus, aš tuo metu 
kaip tik buvau Niujorke, o mano šeima - vis dar namuose. Su malo- 
numu prisimenu, kaip gavau ilgą telegramą vokiečių kalba, infor- 
muojančią mane apie mano atleidimą, užantspauduotą žalio popie- 
riaus juosta su užrašu: „Laimingų Velykų, Vakarų Sąjunga.“ 

Kaip vėliau paaiškėjo, šie sveikinimai buvo geras ženklas. Grįžau 
į Hamburgą tik asmeninių reikalų sutvarkyti ir priimti kelių išti- 
kimų studentų doktorantūros egzaminus (keista, tačiau nacių re- 
žimo pradžioje tai dar nebuvo draudžiama); ir, gelbstint mano ame- 

rikiečiams draugams ir kolegoms, kurių neužmiršau ir niekada ne- 
užmiršiu, jau 1934 metais įsikūrėme Prinstone. Vienerius metus 
dėsčiau ir Prinstono, ir Niujorko universitetuose, o 1935 metais 
mane pakvietė į Aukštesniųjų studijų institute (Institute for Ad- 
vanced Study) naujai įsteigtą humanitarinių mokslų fakultetą, ku- 
ris žymus tuo, kad jo nariai atvirai dirba mokslinį darbą ir tik 
atliekamu laiku dėsto, nors daugumoje kitų švietimo įstaigų yra 
atvirkščiai. Be to, toliau dėsčiau ir kituose universitetuose, daž- 
niausiai Prinstono ir Niujorko. 

Sakau tai norėdamas pabrėžti, kad mano patirtis šioje šalyje su 
visais jos privalumais bei trūkumais nėra tipiška. Kai dėl priva- 
lumų, tai, priešingai negu beveik visi mano kolegos, įskaitant ame- 
rikiečius, niekada nebuvau pernelyg apkrautas dėstymu ir visada 
turėjau galimybių atsidėti moksliniam darbui; kitaip negu dauge- 
liui imigrantų mokslininkų, man nusišypsojo laimė ir į Jungtines 
Valstijas atvykau kaip svečias, o ne kaip pabėgėlis; ir - sakau tai 
su giliausiu dėkingumu - nuo to laiko, kai 1933 metais mano sta- 
tusas staiga pakito, niekas niekada man neleido pasijusti kitaip. 
Kai dėl trūkumų, tai nepažįstu nei Pietų anapus Ašvilio Šiaurės 
Karolinoje, nei Vakarų anapus Čikagos ir kaip profesorius, deja, 
niekada neturėjau progos artimiau pabendrauti su bakalaurais. 


I 
Nors ir išaugusi iš tradicijos, siekiančios itališkąjį renesansą ir, Ži- 
noma, klasikinę antiką, meno istorija - tai yra žmogaus sukurtų 
objektų, kuriems teikiama aukštesnė vertė už utilitarinę, istorinis 
analizavimas ir interpretavimas, kiek šiuodu skiriasi, viena vertus, 
nuo estetikos, kritikos, ekspertizės ir „mokėjimo vertinti“, kita ver- 
tus, nuo grynai antikvarinių tyrimų - palyginti neseniai įsiliejo į 
akademinių disciplinų šeimą. Taip jau atsitiko, kad, vieno ameri- 
kiečio mokslininko žodžiais tariant, „jos gimtoji kalba - vokiečių“. 
Ne kur kitur, o vokiškai kalbančiose šalyse ją pirmą kartą imta 
traktuoti kaip visapusiškai pribrandintą Facb*, čia ji ypač uoliai 


* Mokslo sritis, dėstomasis dalykas (vok.). 

puoselėta, čia darė vis didesnę įtaką kaimyninėms sritims, įskai- 
tant net jos vyresnę bei konservatyvesnę seserį - klasikinę archeo- 
logiją. Pirmoji knyga, kurios antraštiniame puslapyje puikuojasi 
žodžiai „meno istorija“, - tai 1764 m. išleista Winckelmanno Se- 
novės meno istorija (Geschichte der Kunst des Altertums), o meto- 
dinius naujojo mokslo pagrindus padėjo 1827 m. Karlo Friedricho 
von Rumohro veikalas Italų tyrinėjimai (Italienische Forschungen). 
Pirmoji katedra įsteigta dar anksčiau - 1813 m. Getingene, o pir- 
masis jos šeimininkas buvo neprilygstamasis Johannas Dominicas 
Fiorillo (nepaisant jo pavardės - tikras hamburgietis). Laikui bė- 
gant, greitai gausėjančias katedras Vokietijos, Austrijos ir Šveica- 
rijos universitetuose garsino žmonės, kurių vardai keri dar ir dabar: 
Jakobas Burckhardtas, Julius von Schlosseris, Franzas Wickhof- 
fas, Carlas Justis, Aloisas Rieglis, Maxas Dvofakas, Georgas De- 
hio, Heinrichas Wolfflinas, Aby Warburgas, Adolphas Goldschmid- 
tas, Wilhelmas Voge. Taip pat buvo įprasta, jog didžiausioms 
viešosioms kolekcijoms vadovavo žmonės, žinomi ne tik kaip moks- 
lininkai, bet ir kaip administratoriai bei ekspertai - pradedant Ada- 
mu Bartschu bei Johannu Davidu Passavant'u ir baigiant Wilhel- 
mu Bode, Friedrichu Lippmannu, Maxu J. Friedlanderiu bei Georgu 
Swarzenskiu. 

Nemanau, kad iškeldamas šiuos faktus galėčiau būti apkaltin- 
tas atžagariu vokišku patriotizmu. Aš suvokiu pavojus, slypinčius 
meno istorijos metoduose, kurie pravardžiuojami „teutoniškais“; 
suvokiu ir tai, kad ankstyvas, galbūt pernelyg ankstyvas instituci- 
nis disciplinos įteisinimas ne visuomet davė pageidaujamus vai- 
sius. Esu įsitikinęs, kad kiekvienas puslapis Leopoldo Delisle ir 
Paulio Durrieu, Louis Courajod ir brolių Goncourt'ų, Montague 
Rhodes Jameso (norėjusio, kad jį vadintų „antikvaru“) ir Camp- 
bello Dodgsono, Cornelis'o Hofstede de Grooto ir Georges'o Hu- 
lin de Loo yra svaresnis už toną vokiškų disertacijų. Taip pat su- 
prantu, kad anglų džentelmenui meno istorikas panašesnis į vyruką, 
kuris viešai aptarinėja savo pažįstamų moterų žavesį, užuot my- 
lėjęsis su jomis slapčiomis arba sudarinėjęs jų genealoginius 

medžius!: nei Oksforde, nei Kembridže iki šiol nėra nuolatinės 
meno istorijos katedros.ž Tačiau nenuneigsi, kad didžiojo egzodo 
laikais, ketvirtajame dešimtmetyje, vokiškai kalbančios šalys vis 
dar buvo meno istorijos priešakyje - išskyrus Jungtines Amerikos 
Valstijas. 


II 


Čia meno istorija per kelis dešimtmečius sugebėjo pakartoti pro- 
cesą, trukusį nuo Bellori ir Baldinucci iki Rieglio ir Goldschmidto, 
panašiai kaip J.P. Morgano kolekcinė veikla - pradedant nuo smul- 
kių objektų, itin vertingų dėl brangios medžiagos ar sunkaus dar- 
bo, ir baigiant senųjų meistrų piešiniais - vainikavo procesą, tru- 
kusį nuo Beri kunigaikščio (Duc de Berry) iki Mariette'o ir Crozat. 
Meno istorija, iš pradžių buvusi tokių visuomenininkų ir literatų 
kaip Henry's Adamsas bei Charlesas Eliotas Nortonas (kurio Har- 
vardo paskaitas jo sūnus pavadino „Paskaitomis apie šiuolaiki- 
nius papročius su pavyzdžiais iš antikinių menų“) laisvalaikio už- 
siėmimas, XX a. pradžioje išsikerojo į savarankišką discipliną, o 
po Pirmojo pasaulinio karo (kas, terminus post guem, yra prana- 
šiškas ženklas) metė iššūkį ne tik germaniškųjų kraštų, bet ir visos 
Europos lyderiavimui šioje srityje. Taip galėjo atsitikti dėl to, kad 
jos pradininkai - tokie žmonės kaip Allanas Marguandas, Char- 
les'as Rufus Morey's, Frankas J. Matheris, A. Kingsley's Porteris, 
Howardas C. Butleris, Paulis J. Sachsas - nebuvo išaugę iš tvirtos 
tradicijos ir į meno istoriją atėjo iš klasikinės filologijos, teologijos 


1 Vienas buvęs mano studentas, šiuo metu studijuojantis Oksforde, maloniai 
atkreipė mano dėmesį į tai, kad, praėjus vos aštuoniems mėnesiams po šios paskai- 
tos pristatymo Pensilvanijos universitete, Britų transliacijų korporacija (British Bro- 
adcasting Corporation) transliavo du pranešimus, ginančius meno istoriją: N. Pevs- 
ner, „Reflections on Not Teaching Art History“ (Tbe Listener, XLVIII, 1952, 
nr. 1235, spalio 30, p. 71 $ ir t.) ir E. Waterhouse, „Art as a Piece of History“ (ibid., 
nr. 1236, lapkričio 6, p. 761 ir t.). Šie pranešimai, abu labai turiningi, o antrasis dar 
ir nepaprastai sąmojingas, transliuoti laidoje: „An Un-English Activity?“ (Nean- 
gliškas užsiėmimas?) 

2 [1955 m. gegužę mane pasiekė žinia, kad tokia katedra jau įsteigta Oksforde. 
Hosanna in excelsis.) 

bei filosofijos, literatūros, architektūros ar tiesiog kolekcionavi- 
mo. Jie tapo profesionalais iš pašaukimo. 

Iš pradžių naujoji disciplina turėjo išsivaduoti iš meno praktika- 
vimo, populiarinimo ir amorfiško „bendrojo lavinimo“ pinklių. 
Pirmieji žurnalo Art Bulletin, įkurto 1913 metais ir dabar laikomo 
geriausiu periodiniu meno istorijos leidiniu visame pasaulyje, nu- 
meriai iš esmės buvo skirti tokioms temoms kaip „Kokius meno 
pradmenis A.B.* mokymo programa koledže turėtų suteikti būsi- 
mam meno mėgėjui?“; „Dailės reikšmė koledžo mokymo progra- 
moje“; „Kokie paveikslai patinka žmonėms“; „Vaiko ruošimas me- 
no studijoms koledže“. Meno istorija, kokia ji yra žinoma mums, 
įsmuko pro užpakalines duris prisidengdama klasikine archeolo- 
gija („Fogo muziejaus Viduržemio jūros baseino radiniai ir jiems 
giminingi kūriniai Amerikoje“), šiuolaikinių reiškinių interpreta- 
cijomis („Auguste'o Rodino kūryba“) ir ypač knygų recenzijomis. 
Tik 1919 metais (vieneri metai po paliaubų) ji išdrįso pakelti galvą. 
Ir tik 1923 metais, kai Art Bulletin nesigėdydamas išspausdino 
dešimt meno istorijos straipsnių ir tik vieną meno populiarinimo 
1r kai buvo nuspręsta, jog būtina įsteigti konkuruojantį periodinį 
leidinį - neilgai gyvavusį Art Studies - kova buvo laimėta (nors 
smulkių susišaudymų pasigirsta dar ir dabar). Maždaug tuo pačiu 
metu sukruto ir ėmė žvalgytis Europos mokslininkai, iš kurių ligi 
tol tik saujelė buvo apsilankiusi anapus Atlanto. 

Be abejonės, jie žinojo, kad Jungtinėse Valstijose buvo sukaup- 
tos visokeriopos dailės kolekcijos ir kad Amerikoje parašytos ke- 
lios labai geros meno istorijos knygos - užtenka paminėti vien 
Allano Marguando gausias studijas apie Della Robbia šeimą 
(1912-1922), dvi Fredericko Mortimerio Clappo knygas apie Pon- 
tormo (1914 ir 1916), E. Baldwino Smitho monografiją apie anks- 
tyvosios krikščionybės dramblio kaulo dirbinius Provanse (1918). 
Juos taip pat pasiekė gandai apie įdomias specialaus pobūdžio stu- 
dijas, vykdomas keliuose Amerikos muziejuose ir viename tokia- 
me Harvardo universitete; apie tai, kad viena turtinga ponia Niu- 


* Lot. artium baccalaureus arba menų bakalauras. 

jorke įkūrė archyvinę biblioteką, kur saugomi tūkstančių tūks- 
tančiai fotografijų; ir apie tai, kad jau nuo 1917 metų kitas univer- 
sitetas, Prinstonas, rengia išsamų krikščioniškosios ikonografijos 
sąvadą (Index of Christian Iconograpby). Iš dalies jie visa tai laikė 
savaime suprantamu dalyku, iš dalies - ypatingu įvykiu. Tačiau 
1923 ir 1924 metais beveik vienu metu pasirodė A. Kingsley Por- 
terio Romanesgue Sculpture of tbe Pilgrimage Roads (Romaniš- 
koji skulptūra piligrimų keliuose), išsyk pakeitusi visame Europos 
žemyne nusistovėjusią nuomonę apie dvyliktojo amžiaus skulptūros 
chronologiją ir geografiją; Alberto M. Friendo garsioji esė, kurio- 
je autorius iškėlė hipotezę, esą viena žymiausių ir paslaptingiau- 
sių Karolingų mokyklų veikusi Karališkojoje Sen Deni abatijoje; 
ir Charleso Rufuso Morey apybraiža „Sources of Medieval Sty- 
le“ („Viduramžių stiliaus ištakos“), kurioje autorius ryžosi vi- 
duramžių dailės sąrangą paaiškinti trimis pagrindinėmis srovė- 
mis kaip Kepleris saulės sistemos sąrangą - trimis pagrindiniais 
dėsniais. Joks Europos mokslininkas - juolab vokiečių ir austrų, 
kurie, tenka pripažinti, buvo atviresni užsienio literatūrai už dau- 
gumą italų ir beveik visus prancūzus - nebegalėjo nepastebėti to, 
kad Jungtinės Valstijos tapo pagrindine meno istorijos jėga ir kad, 
kita vertus, Jungtinėse Valstijose meno istorija įgavo naują, sa- 
vitą veidą. 

Kitas dešimtmetis - nuo 1923 iki 1933 metų - patyrė, kaip 
atrodo šiandien, kažką panašaus į aukso amžių. Prinstonas ne 
tik vykdė kasinėjimus Mažojoje Azijoje ir Prancūzijoje bei įsteigė 
didžiulę rankraščių leidybos programą, bet ir sucementavo nusi- 
stovėjusią rafinuotų ankstyvosios krikščionybės, Bizantijos ir 
viduramžių meno tyrimų tradiciją. Harvardas išugdė daugybę 
energingų ir išsilavinusių jaunuolių, kurie ėmė vadovauti vis gau- 
sėjantiems ir besiplečiantiems muziejams. Chandleris R. Postas 
ir Walteris W. S. Cookas ilgus metus apleistą ispanų meno isto- 
riją pavertė atskiru ir savarankišku baru. Fiske Kimballas ėmėsi 
epochinių Liudviko XIV, regentystės (Rėgence), Liudviko XVI ir 
rokoko stilių architektūrinių bei dekoratyvinių (dailės) studijų. 

Williamas M. Ivinsas atvėrė naujas galimybes interpretuoti ir ver- 
tinti grafiką. Richardas Offneris ištobulino specialias Italijos pri- 
mityvistų studijas, pasiekdamas kone tiksliųjų mokslų lygį. Jau- 
nesnioji karta, kuriai šauniai atstovauja tokie mokslininkai kaip 
Rensselaer Lee, Meyeris Schapiro ir Millardas Meissas, jau pa- 
teikė pirmuosius savo nepaprasto talento įrodymus. Moderniojo 
meno muziejus (Museum of Modern Art), įkurtas Alfredo Barro, 
pradėjo kilti kaip ant mielių. Kaip tik šiems laimėjimams pasie- 
kus apogėjų, Hitleris tapo Vokietijos šeimininku. 


III 


Ketvirtojo dešimtmečio pradžios Niujorkas iš Europos atkakusį 
meno istoriką - ypač jei šiam teko susipažinti su prohibicionistų 
eros pabaiga ir pajusti tą jaukaus atsipalaidavimo atmosferą, kurią 
sunku nupasakoti ir dar sunkiau prisiminti be nostalgijos, - glumi- 
no, stulbino ir sykiu džiugino. Atvykėlis galėjo mėgautis turtais, su- 
kauptais muziejuose, bibliotekose, privačiose kolekcijose bei dailės 
salonuose. Įsitikino, kad tam tikrus viduramžių tapybos ir minia- 
tiūros aspektus šioje šalyje galima tyrinėti išsamiau negu Europoje, 
kadangi, susiklosčius tam tikroms istorinėms aplinkybėms, didelis 
pluoštas svarbios medžiagos atsidūrė anapus vandenyno. Nustebo 
sužinojęs, kad Niujorko viešojoje bibliotekoje galima užsisakyti 
knygą be ambasados rekomendacijos ar dviejų atsakingų piliečių 
laidavimo, kad bibliotekos dirba ir vakarais, kai kurios net iki vi- 
durnakčio, ir kad, regis, visi nuoširdžiai stengiasi padėti surasti me- 
džiagą, kurios ieškai. Net ir Moderniojo meno muziejuje - iš pra- 
džių įsikūrusiame dvyliktajame „Heckscher Building“ dangoraižio 
aukšte ir vėliau persikėlusiame į kuklų senovišką rusvo smiltainio 
pastatą dabartinėje vietoje - lankytojai nesulaukdavo kreivų žvilgs- 
nių. Bibliotekininkai ir kuratoriai save, regis, visų pirma laikė infor- 
macijos perteikėjais, o ne „prižiūrėtojais“ ar conservateurs. Dar la- 
biau stulbino nepaprastas meno istorikų pasaulio aktyvumas - nors 
jų veiklai buvo nesvetimas intelektualinis ir socialinis snobizmas, 
tačiau podraug nestigo ir užsidegimo: vyko nesuskaičiuojamos pa- 

rodos ir nesibaigiančios diskusijos; privačiai finansuojami tyrimų 
projektai, čia pradėti, čia vėl užmesti; paskaitos, skaitomos ne tik 
mokslo šventovėse, bet ir turtingųjų namuose, kur publika atvykda- 
vo dvylikacilindriais kadilakais, visko mačiusiais rols roisais, Piers 
Erou automobiliais ir lokomobiliais. Po šiuo blizgančiu paviršiumi 
galėjai justi nerimastingą ieškojimų ir atradimų dvasią, kuri, paža- 
bota mokslinio sąžiningumo, gyvavo Kingsley Porterių ir Charlesų 
Rufusų Morey veikaluose. 

Po Pirmojo pasaulinio karo meno istorija Amerikoje sėmėsi jėgų 
iš to, kas prieš du ar tris dešimtmečius buvo jos trūkumas: iš kultūri- 
nio ir geografinio atstumo, skiriančio ją nuo Europos. Be abejonės, 
turėjo reikšmės ir tai, kad iš visų kariaujančių pusių tik Jungtinės 
Valstijos išsaugojo nepažeistą ekonomiką ir nestokojo lėšų kelio- 
nėms, mokslinėms priemonėms bei leidybai. Tačiau dar svarbiau 
tai, kad Jungtinės Valstijos pirmą kartą ėmė aktyviai, o ne pasyviai 
bendrauti su Senuoju pasauliu ir palaikė šiuos ryšius veikiau kaip 
bešališkas stebėtojas, o ne vien dėl savanaudiškų paskatų. 

Europos šalių, esančių pernelyg arti viena kitos, kad galėtų be- 
matant susitaikyti, ir varginamų pernelyg didelio skurdo, kad ga- 
lėtų greitai atkurti kultūrinius mainus, tarpusavio ryšiai ilgus me- 
tus išliko suirę, o ryšiai tarp Europos ir Jungtinių Valstijų nė 
nebuvo nutrūkę arba labai greitai atsinaujino. Niujorkas tapo 
gigantišku radijo mazgu, gebėjusiu priimti ir išsiųsti informaciją 
į daugybę stočių, negalėjusių susisiekti tarpusavyje. Tačiau di- 
džiausią įspūdį atvykėliui, ką tik supratusiam, kas dedasi Ameri- 
koje, darė štai kas: europiečio meno istoriko mąstymą sąlygojo 
nacionaliniai ir regioniniai skirtumai, o amerikiečiams tokie ap- 
ribojimai tiesiog neegzistavo. 

Europiečiai mokslininkai arba nesąmoningai pasiduodavo, ar- 
ba sąmoningai kovodavo su giliai įsišaknijusiais jausmais, kuriuos 
tradiciškai sukeldavo tokie klausimai kaip: kur atsirado kubo for- 
mos kapitelis - Vokietijoje, Prancūzijoje ar Italijoje; ar Rogeris van 
der Weydenas buvo flamandas, ar valonas; arba kur sumūryti pir- 
mieji kryžminiai skliautai - Milane, Morienvalyje, Kane ar Dara- 

me. Tokių klausimų narpliojimas dažniausiai apsiribodavo vieto- 
vėmis ir laikotarpiais, į kuriuos buvo sutelktas kelių kartų ar bent 
dešimtmečių dėmesys. Žiūrint iš kitapus Atlanto, visa Europa, nuo 
Ispanijos ligi Rytų Viduržemio jūros, susiliejo į vientisą panoramą, 
kurioje atskiros plokštumos išsidėsčiusios reikiamais atstumais ir 
matomos vienodai ryškiai. 

Kadangi Amerikos meno istorikai galėjo regėti praeities perspek- 
tyvą, neiškreiptą nacionalinių ar regioninių interesų, jie sugebėjo 
regėti dabarties perspektyvų vaizdą, neiškreiptą asmeninių ar ins- 
titucinių parti pris. Europoje - kur gimė visi žymūs šiuolaikinės 
dailės „judėjimai“ nuo prancūzų impresionizmo iki tarptautinio 
siurrealizmo, nuo Krištolinių rūmų iki Bauhauzo, nuo Moriso krės- 
lo iki Alto krėslo, - paprastai nebelikdavo vietos objektyvioms dis- 
kusijoms, ką jau kalbėti apie istorinę analizę. Betarpiškas įvykių 
stebėjimas vertė rašytojus arba gintis, arba pulti, o išmintinges- 
nius meno istorikus - tylėti. Jungtinėse Valstijose tokių žmonių 
kaip Alfredas Barras ir Henry-Russellas Hitchcockas, neminint kitų 
šios srities pionierių, požiūriui į šiuolaikinį įvykių sūkurį būdingas 
tas pats entuziazmo ir nešališkumo atspalvis, o jų raštams - ta pati 
pagarba istoriniam metodui ir tas pats dėmesys kruopščiam doku- 
mentavimui, kokių reikalauja keturioliktojo amžiaus dramblio kau- 
lo dirbinių ar penkioliktojo amžiaus atspaudų studijos. Pasirodo, 
kad „istorinį atstumą“ (paprastai tam reikia nuo šešiasdešimties 
iki aštuoniasdešimties metų) gali pakeisti kultūrinis ir geografinis 
nuotolis. 

Bene pati didžiausia nauda, kurią atvykusiam mokslininkui ga- 
lėjo atnešti jo persikėlimas - tai proga pasinerti į meno istoriją be 
jokių provincinių laiko ir erdvės apribojimų ir įsijungti į mokslo, 
tebesklidino jaunatviškos nuotykių ieškotojo dvasios, kūrimą. Be 
to, jam buvo laimė suartėti — ir retsykiais susikirsti - su anglosak- 
sišku pozityvizmu, kuris iš esmės nepasitiki abstrakčiu spekuliaty- 
viu mąstymu; įsigilinti į dalykines problemas (pavyzdžiui, įvairios 
tapybos ir grafikos technikos arba statika architektūroje), kurios 
Europoje dažniausiai buvo laikomos muziejų bei technologijos mo- 

kyklų, o ne universitetų reikalu; galiausiai jis privalėjo, laimei ar 
nelaimei, reikšti savo mintis angliškai. 

Iš to, kas buvo pasakyta apie mūsų disciplinos istoriją, akivaiz- 
du, jog meno istorijos žodynas vokiškai kalbančiose šalyse tapo 
sudėtingesnis ir įmantresnis negu kur kitur ir galiausiai virto spe- 
cializuota kalba, kurią —- naciams dar nespėjus vokiečių literatūrą 
padaryti nebesuprantamą vokiečiams, nesergantiems jų liga - buvo 
nelengva iššifruoti. Mūsų filosofijoje žodžių daugiau negu žvaigž- 
džių danguje, ir kiekvienam meno istorikui, išsimokslinusiam 
Vokietijoje ir panorusiam kalbėti angliškai, teko kurti savo žo- 
dyną. Čia ir paaiškėjo, kad jo gimtoji terminija neretai buvo arba 
pernelyg miglota, arba išvis netiksli; deja, vokiečių kalba leidžia 
gana banalią mintį paslėpti po storu tariamo išmintingumo šydu, 
ir, atvirkščiai, vienas žodis gali turėti aibę reikšmių. Pavyzdžiui, 
žodis taktischb, kuris paprastai reiškia „taktinis“, kaip priešingybė 
„strateginiam“, vokiečių menotyroje vartojamas kaip žodžio „tak- 
tilinis“ ar net „tekstūrinis“, „juntamas“ ar „apčiuopiamas“ atitik- 
muo. O visur vartojamas būdvardis malerisch verčiamas, priklau- 
somai nuo konteksto, septyniais ar aštuoniais būdais: „spalvinis“ — 
pasakyme „spalvų kratinys“; „tapybiškas“ (ar „tapybinis“), kiek 
šis skiriasi nuo „skulptūrinio“; „neryškus“, „sfumatinis“ arba „be- 
kontūris“, kaip priešingybė „linijiniam“, „aiškiai apibrėžtam“; 
„laisvas“, kiek šis skiriasi nuo „griežto“; „pastozinis“ - nuo „ly- 
gaus“. Žodžiu, meno istorikas, kalbėdamas ar rašydamas angliš- 
kai, privalo daugmaž žinoti, ką jis nori pasakyti, ir ši „padėtis be 
išeities“ mums visiems buvo nepaprastai naudinga. Beje, kaip tik 
tokia padėtis ir dar tai, kad amerikietis dėstytojas kur kas dažniau 
susiduria su neprofesionalia ir neprityrusia publika negu jo euro- 
pietis kolega, stipriai pasitarnavo tam, kad „atsirištų mūsų liežu- 
viai“. Priversti reikšti savo mintis tiksliai ir suprantamai ir čia pat, 
savo pačių nuostabai, suvokę, jog sugebame tai daryti, mes staiga 
įsidrąsinome rašyti knygas apie ištisus meistrus ar ištisus laikotar- 
pius, užuot - vien tik - rašę tuzinus specialių straipsnių; išdrįsome 
svarstyti, tarkim, bendrą klasikinės mitologijos viduramžių dailėje 

problemą, užuot - vien tik - tyrinėję pavienes Heraklio ar Veneros 
transformacijas. 

Tai tik keletas dvasinių malonių, kurias ši šalis suteikė atvykė- 
liams meno istorikams. Ne man spręsti, ar jie atsidėkojo už tai ir 
kokiu būdu tai padarė. Aš tik norėčiau paminėti, kad čia atvykę jie 
tam tikru istoriniu momentu neabejotinai suaktyvino meno istori- 
jos kaip akademinės disciplinos plėtotę ir populiarumą plačiosios 
visuomenės sluoksniuose. Man nežinomas nė vienas atvejis, kad už- 
sienietis meno istorikas būtų išstūmęs amerikietį. Imigrantai arba 
papildė koledžuose bei universitetuose jau buvusių katedrų kolek- 
tyvus (muziejai dėl suprantamų, tačiau gana delikačių priežasčių 
jiems nebuvo tokie svetingi), arba jiems buvo patikėta pradėti dės- 
tyti meno istoriją ten, kur anksčiau jos nebūta nė kvapo. Bet kuriuo 
atveju Amerikos studentijos ir profesūros galimybės tik išsiplėtė, o 
ne susiaurėjo. Tačiau vieną kartą atvykėlių mokslininkų grupei teko 
garbė prisiimti lemiamą vaidmenį procese, kurį drąsiai galima va- 
dinti išskirtiniu: tai Dailės instituto prie Niujorko universiteto (Ins- 
titute of Fine Arts of New York University) iškilimas. 

Jis išsirutuliojo iš nedidelio aspirantūros skyriaus, kuriame ir 
man teko laimė dirbti nuo 1931 metų ir kuriam tuo metu priklau- 
sė apie tuzinas studentų ir trys ar keturi profesoriai - skyriui, ne- 
turėjusiam nei savo auditorijų, ką jau kalbėti apie nuosavą pastatą, 
nei kokios nors įrangos. Tiek paskaitos, tiek seminarai vykdavo 
Metropoliteno muziejaus pusrūsyje, kurį vadino „laidotuvių biu- 
ru“ ir kur už rūkymą grėsė mirties bausmė, o prižiūrėtojai marmu- 
riniais veidais 18 val. 55 min. išgrūsdavo mus lauk, nepaisydami 
to, kad pranešimas ar diskusija buvo tik įpusėję. Vienintelė išeitis 
tuomet būdavo - persikelti į jaukų barą, nelegaliai prekiavusį svai- 
giaisiais gėrimais, Penkiasdešimt antrojoje gatvėje; ir toks potvar- 
kis, kurio dėka užsimezgė keletas ilgalaikių draugysčių, sėkmingai 
galiojo vieną ar du semestrus. Vis dėlto nelegalių barų dienos jau 
buvo suskaičiuotos, ir didmiesčio universiteto studentai pajuto po- 
reikį turėti kokią nors, kad ir menką vietelę kiek arčiau Metropo- 
lireno muziejaus, kur būtų galima susitikti, parūkyti ir aptarti savo 

reikalus be gėrimų ir be dėstytojų priežiūros. Taigi išsinuomojome 
ankštą butą Aštuoniasdešimt trečiosios ir Medison aveniu sankry- 
žoje, kur įkurdinome dėstytojų sukauptą diapozityvų kolekciją ir 
vieną iš standartinių meno knygų rinkinių, kuriuos užsisakius bu- 
vo galima įsigyti iš Carnegie korporacijos. 

Per keletą metų net penkiems žymiems pabėgėliams iš Vokieti- 
jos pasiūlyta užimti nuolatines pareigas dabartiniame Dailės insti- 
tute. Paslaptingu būdu sukauptos nemenkos lėšos. Ir šiandien šis 
institutas, kiek man žinoma, vienintelė nepriklausoma universite- 
tinė įstaiga, skirta vien tik meno istorijos aspirantūrai, yra ne tik 
didžiausia, bet ir pati gyviausia bei visapusiškiausia tokio pobūdžio 
mokykla, užimanti šešių aukštų pastatą Rytų aštuoniasdešimtojo- 
je gatvėje, turinti tinkamą biblioteką bei vieną geriausių diapozi- 
tyvų kolekcijų; čia mokosi per šimtą studentų, pakankamai išpru- 
susių ir sumanių, kad galėtų leisti savo mokslinį žurnalą, ir kurios 
absolventų gretose puikuojasi žymiausių mokslo žmonių ir muzie- 
jininkų pavardės. Tačiau viso to nebūtų buvę, jei instituto vadovui 
Walteriui Cookui, neprilygstamos įžvalgos, atkaklumo ir pasiau- 
kojimo žmogui, turinčiam verslininko gyslelę ir neturinčiam prie- 
tarų (jis mėgdavo sakyti: „Hitleris yra mano geriausias draugas - 
jis purto obelį, aš renku vaisius“), išganingas fašizmo ir nacizmo 
iškilimo Europoje ir spontaniško meno istorijos sužydėjimo Jung- 
tinėse Valstijose vienalaikiškumas nebūtų suteikęs tam palankios 
progos. 


IV 


Ką tik minėjau, kad amerikietis mokslininkas dažniau negu euro- 
pietis susiduria su neprofesionalia ir neprityrusia publika. Viena 
vertus, šitai galima paaiškinti tam tikromis aplinkybėmis. Dėl tam 
tikrų priežasčių, vis dar nežinomų antropologams, amerikiečiai, 
regis, labai mėgsta klausytis paskaitų (tokį pomėgį skatina ir juo 
naudojasi mūsų muziejai, kurie, skirtingai nei panašios įstaigos 
Europoje, laiko save kultūros centrais, o ne paprasčiausiomis ko- 
lekcijų saugyklomis) ir dalyvauti konferencijose bei simpoziumuo- 

se. „Dramblio kaulo bokštas“, kuriame profesoriai turėtų praleis- 
ti visą savo gyvenimą - beje, šis posakis atsirado devynioliktajame 
amžiuje, suplakus palyginimą iš Giesmių giesmės ir Danajos bokštą 
iš Horacijaus, - turi daug daugiau langų paslankesnėje, palyginti 
su kitomis, šios šalies visuomenėje. Kita vertus, platesnį profesinės 
veiklos lauką sąlygojo ir Amerikos akademinio gyvenimo specifi- 
ka. Čia esu priverstas bendrais bruožais aptarti vadinamuosius or- 
ganizacinius klausimus - ta proga kuriam laikui peržengsiu savojo 
dalyko ribas, nes tai, kas tinka meno istorijai, tinka, mutatis >2u- 
tandis, ir kitoms humanitarinių mokslų šakoms. 

Akademinis gyvenimas Jungtinėse Valstijose ir Vokietijoje (no- 
rėčiau apsiriboti tik tiesiogine patirtimi)3 iš esmės skiriasi tuo, kad 
Vokietijoje profesūra sėsli, o studentija paslanki, tuo tarpu Jungti- 
nėse Valstijose yra atvirkščiai. Vokietis dėstytojas arba lieka Tiu- 
bingene iki gyvenimo pabaigos, arba pakviečiamas į Heidelbergą, 
o po to galbūt ir į Miuncheną ar Berlyną; tačiau kad ir kur jis 
būtų, ši vieta pastovi. Į jo pareigas įeina, be specialaus paskaitų ir 
seminarų kurso, kartkartėmis skaityti vadinamąjį collegiurm pub- 
licum*, tai yra savaitinį paskaitų ciklą bendresnėmis temomis, kur 


3 Mano pastabos apie Vokietijos universitetų struktūrą (daugeliu atžvilgių pana- 
šią į Austrijos ir Švedijos universitetų struktūras), suprantama, aprėpia laikotarpį 
iki Hitlerio, kurio režimas iš pamatų sugriovė Vokietijos ir Austrijos akademinį 
gyvenimą. Tačiau, su keliomis išimtimis, šios pastabos, atrodo, tiktų ir laikotarpiui 
po 1945 metų, kada, kaip man žinoma, daugmaž buvo atkurtas status guo; kai 
kurie nedideli pokyčiai, kuriuos pastebėjau, paminėti šio skyriaus n. 4 ir 6. Dėl 
papildomos informacijos žr. fundamentalų A. Flexnerio veikalą Universities, Ame- 
rican, English, German, New York, London, Toronto, 1930; ir įdomią apžvalgą - 
E.H. Kantorowicz, „How the Pre-Hitler German Universites Were Run“, Western 
College Association; Addresses on tbe Problem of Administrrative Overbead and 
tbe Harvard Report: General Education in a Free Society, Fall Meeting, 1945, lap- 
kričio 10, Mills College, California, p. 3 ir t. 

4 Dalykiniai paskaitų kursai yra skaitomi privatim, kitaip tariant, kiekvieną se- 
mestrą studentai privalo įsiregistruoti ir įnešti nedidelį mokestį už savaitinę va- 
landą. O štai seminarai buvo vedami privatissime et gratis, kitaip tariant, studentai 
nemokėdavo jokio mokesčio, tačiau dėstytojas, ir tik jis vienas, turėdavo teisę atsi- 
rinkti dalyvius. Kiek žinau, dabar už seminarus (išskyrus aukščiausiojo lygio, ren- 
giamus specialiai kandidatams humanitarinių mokslų daktaro laipsniui gauti) rei- 
kia mokėti kaip ir už privatim paskaitas; tačiau dėstytojas išsaugojo priėmimo teisę. 

dalyvavimas nemokamas ir laisvas visiems studentams, fakulteto 
nariams ir plačiajai visuomenei; tačiau tik retai jis pakyla į ka- 
tedrą už savo instituto sienų, išskyrus dalykinius susitikimus ir kon- 
gresus. Vokietijoje studentui jo abiturium (oficialus vidurinės mo- 
kyklos atestatas) suteikia teisę stoti į bet kurį jam patinkantį 
universitetą, vieną semestrą praleisti vienur, kitą - kitur, kol atran- 
damas dėstytojas, kurio vadovaujamas studentas norėtų rengti dak- 
tarinę disertaciją (Vokietijos universitetuose nėra bakalauro ir ma- 
gistro laipsnių) ir kuris priimtų jį tarsi į asmeninius mokinius. Jis 
gali studijuoti kiek tik nori laiko ir net pasirinkęs doktorantūrą - 
dingti neapibrėžtam laiko tarpui ir vėl atsirasti. 

Čia, kaip žinia, padėtis - kitokia. Mūsų senesnieji koledžai ir 
universitetai — visi privatūs ir priklausomi nuo savo auklėtinių išti- 
kimybės, kuri šioje šalyje yra tokia pat galinga, kaip ir ištikimybė 
viešajai mokyklai Anglijoje, - pasilieka priėmimo teisę ir ištisus 
ketverius metus nepaleidžia savo studentų. Valstybinės instituci- 
jos, nors pagal įstatymus ir turi priimti kiekvieną atestuotą savo 
šalies studentą, vis dėlto stengiasi laikytis pastovumo principo. Į 
perėjimus iš vienos mokyklos į kitą žiūrima labai nepalankiai. As- 
pirantai, ir tie stengiasi likti, jei tik galima, toje pačioje mokyklo- 
je, kol įgyja magistro laipsnį. Tačiau, tarsi norėdami užglaistyti 
skirtumus ir garantuoti daugmaž vienodą dėstymą, tiek koledžai, 
tiek universitetai dažnai iš kitur kviečiasi dėstytojus ir profesorius, 
kartais tik vienai paskaitai, kartais kelioms savaitėms, o kartais 
visam semestrui ar net metams. 

Kviestiniam dėstytojui tokia sistema duoda daugeriopos nau- 
dos. Ji plečia akiratį, leidžia užmegzti ryšius su daugeliu įvairių 
kolegų ir studentų, ir po kelerių metų atsiranda malonus jausmas, 
tarsi daugelyje universitetų būtum kaip namie - panašiai kaip ke- 


Vokietijoje humanitarinių mokslų studentas kiekvieną semestrą, be mokesčio už 
individualius kursus, kurių tam tikras minimumas privalomas, tačiau vienoks ar 
kitoks pasirinkimas laisvas, moka tik registracijos mokestį ir „stojimo mokestį“, 
kuris suteikia teisę naudotis biblioteka, lankyti seminarus, garantuoja medicininį 
aptarnavimą ir t.t. 

liaujantys Renesanso humanistai jausdavosi daugelyje miestų bei 
dvarų. Tačiau studentui, pasirinkusiam humanitarinius mokslus, 
ši sistema akivaizdžiai kliudo. Dažnai koledžo pasirinkimą nule- 
mia šeimos tradicija ar dėl finansinių priežasčių jam nėra iš ko 
rinktis, o aukštoji mokykla dažniausiai pasirenkama ta, kuri jį pri- 
ima mokytis. Net jeigu jis patenkintas savo pasirinkimu, neturėji- 
mas progos išmėginti kitas galimybes susiaurina jo akiratį ir susil- 
pnina iniciatyvą, o jeigu pasirinkimas nesėkmingas, tuomet padėtis 
gali tapti išties tragiška. Tokiu atveju trumpalaikis kontaktas su 
kviestiniais dėstytojais ne tik nesušvelnina netinkamos aplinkos 
žalingo poveikio, bet dargi labiau pagilina studento nusivylimą. 

Nė vienas sveiko proto žmogus nesiūlys keisti sistemą, susifor- 
mavusią dėl atitinkamų istorinių bei ekonominių sąlygų, ir kurios 
negalima pertvarkyti nepakeičiant esminių Amerikos idėjų bei ide- 
alų. Aš tik noriu pabrėžti, kad ši sistema, kaip ir visos žmogaus 
sukurtos institucijos, turi savų trūkumų. Tas pats pasakytina apie 
kitus organizacinius ypatumus, kuriais skiriasi mūsų ir Europos 
akademinis gyvenimas. 

Vienas svarbiausių skirtumų yra mūsų koledžų padalijimas į au- 
tonomiškus fakultetus (amer. - departments) - ši sistema svetima 
europietiškai mąstysenai. Pagal viduramžišką tradiciją Europos 
universitetai, įskaitant Vokietijos, suskirstyti į keturis arba penkis 
„fakultetus“: teologijos, teisės, medicinos ir filosofijos (pastarasis 
fakultetas dar dažnai skirstomas, viena vertus, į matematikos ir 
gamtos mokslų, o kita vertus, į humanitarinių mokslų fakultetus). 
Kiekvienas toks fakultetas turi tik po vieną, nors pasitaiko ir dau- 
giau, katedrą, skirtą tokioms specialioms disciplinoms kaip graikų, 
lotynų, anglų, islamo kalbos, klasikinė archeologija arba kad ir 
meno istorija, jeigu apsiribosime tik humanitariniais mokslais; iš 
principo tokių fakultetų sudėtis priklauso tik nuo jų vadovų, kurie 
dažniausiai yra profesoriai (ordinarii).5 Profesorius (full brofes- 


5 Po Pirmojo pasaulinio karo vokiečių Privatdozenten ir extraordinarii (plg. n. 
6) išsikovojo teisę deleguoti į fakultetus savo atstovus, renkamus vieneriems me- 
tams, kurie, žinoma, atstovauja savo grupei, o ne savo disciplinai; mano laikais 

sor) suburia grupę, kurią apytiksliai sudaro docentai (extraordi- 
narii) ir asistentai (Privatodozenten)“, tapdamas jos branduoliu, 
tačiau formaliai neturėdamas jokios įtakos jų akademinei veiklai. 


Hamburge jie netgi privalėdavo išeiti iš kabineto, kai būdavo svarstomi su jų dis- 
ciplina susiję klausimai. Kai dėl etatsmūssige extraordinarii (vėl plg. n. 6), tai nusi- 
stovėjusi tvarka įvairuoja. Daugelyje universitetų jie užima vietą fakultete tik tuo 
atveju, jeigu nėra jų disciplinos profesoriaus (ordinarius). 

6 Šie atitikmenys išties yra labai apytiksliai. Viena vertus, akademinis Privatdo- 
zent statusas (mūsų „dėstytojas“ vokiškuose universitetuose neturi atitikmens) bu- 
vo ir tebėra daug saugesnis ir garbingesnis net už mūsų neetatinių docentų (associa- 
te professors) statusą, ta prasme, kad privatdocentas mėgaujasi visiška dėstymo 
laisve ir negali būti atleistas iš pareigų kaip ir profesorius (full professor). Kita 
vertus, šis postas, ką sako ir jo pavadinimas, nenumato atlyginimo (kai kuriuose 
universitetuose ši tvarka panaikinta tik visai neseniai). Už mokslo nuopelnus (ku- 
riuos atspindi Habilitationscbrift [Habilitacinis darbas (vok.)] ir fakulteto nariams 
perskaitytas pranešimas) Privatdozent'ui suteikiamas venia Iegendi (leidimas dėsty- 
ti), tačiau jis nėra „samdomas“ tam, kad užpildytų mokymo programoje atsiradu- 
sias spragas, ir gali tikėtis tik studentų mokesčio už privati paskaitas ir seminarus 
(plg. 4 n., p. 326). Jis gauna nuolatinį atlyginimą tik tada, kai sudaro Lebrauftrag 
(dėstymo sutartį) dėl konkretaus dalyko arba tampa asistentu ir tokiu atveju užsi- 
krauna ant pečių didžiąją dalį darbų, susijusių su seminaro ar instituto veikla. Ant- 
raip jis turi pragyventi iš šalutinių pajamų arba subsidijų, gaunamų iš oficialių ar 
pusiau oficialių fondų. Šios tvarkos paradoksalumas ypač išryškėjo sunkiu laiko- 
tarpiu po Pirmojo pasaulinio karo - galiu tai pailiustruoti savo asmenine patirtimi. 
I921 aštapau Hamburgo universiteto, įkurto 1920, Privatdozent'u (buvau pakvies- 
tas); ir kadangi buvau vienintelis „etatinis“ savo disciplinos atstovas (mat kitas 
paskaitas skaitė ir seminarus vedė vietinių muziejų direktoriai bei kuratoriai), ma- 
ne įpareigojo vadovauti gimstančiam meno istorijos seminarui ir suteikė išskirtinę 
privilegiją vadovauti doktorantams bei juos egzaminuoti. Tačiau atlyginimo nega- 
vau, ir, kai maždaug 1923 mano asmeninį turtą prarijo infliacija, mane padarė 
apmokamu asistentu to paties seminaro, kuriam aš pats nemokamai vadovavau. Šį 
įdomų asistento, asistuojančio sau pačiam, postą, kurį geranoriškasis senatas įstei- 
gė todėl, kad asistento atlyginimas buvo šiek tiek didesnis už Lebrauftrag, užėmiau 
tol, kol 1926 man suteikė profesoriaus vardą, peršokdami extraordinarius etapą. 
Dabar girdėjau, kad Privatdozenten kai kuriuose Vakarų Vokietijos universitetuose 
gauna stipendiją ex officio; tačiau tokia tvarka mažina lig tol neribotą jų skaičių, 
ilgina minimalų laikotarpį tarp doktorantūros baigimo ir priėmimo į Privatdozen- 
tur nuo dvejų iki trejų metų bei įveda papildomą egzaminą, kurį išlaikęs kandidatas 
tituluojamas Doctor babil [itandus|. Extraordinarii skyla į dvi klases. Jie arba Pri- 
vatdozenten, kuriems suteikiamas garbės profesoriaus titulas be materialinių per- 
mainų, arba etatsmūssige („apmokami“) extraordinarii, kurių padėtis panaši į pro- 
fesorių, išskyrus tai, kad jų atlyginimai mažesni ir kad jie nėra fakulteto nariai (plg. 
ankst. n.). 

Jis atsakingas už savo seminaro ar instituto administravimą; tačiau 
laipsnius suteikia ir dėstytojus nepriklausomai nuo jų rango ar sri- 
ties priima ir kviečia tik viso fakulteto susirinkimas. 

Įpratusiems prie mūsiškės sistemos, kur fakultetai (departments) 
turi savivaldą ir veikia savo nuožiūra, ši nusistovėjusi tvarka atro- 
do absurdiška. Kandidatui pristačius savo disertaciją apie diakri- 
tinių ženklų raidą arabų kalboje, meno istorijos profesorius šiuo 
klausimu turi balso teisę, o islamo kalbų docentai ir asistentai — 
ne. Nė vienas profesorius, kad ir koks negabus organizaciniam 
darbui, negali būti atleistas nuo pareigos tvarkyti savo instituto ar 
seminaro reikalus. Taip pat nėra jokios galimybės atleisti iš darbo 
privatdocentą, kad ir koks beviltiškas jis būtų, nebent už discipli- 
nos pažeidimus. Be to, jam negalima pavesti skaityti specialų pa- 
skaitų arba seminarų kursą (nebent yra sudarytas Lebrauftrag, 
panašus į čionykščio „kviestinio dėstytojo“ sutartį) ar uždrausti 
skaityti tokį kursą, kokį jis nori, visai neatsižvelgiant, ar tai patin- 
ka jo profesoriui, ar ne, jei tai atitinka jo venia legendi (leidimo 
dėstyti) profilį.7 

Bet ir čia amerikietiškos sistemos privalumai (įskaitant, be kita 
ko, deramą lankstumą, pavyzdžiui, leidžiantį vyresniesiems ma- 
gistrantams šiek tiek dėstyti savajame arba gretimame universite- 
te) turi savų trūkumų. Amerikietis docentas (associate professor) 
ar asistentas (assistant brofessor) turi balsavimo teisę fakulteto su- 
sirinkimuose, tačiau privalo dėstyti tuos kursus, kuriuos jam nu- 
rodo fakultetas. Į prancūzų kalbos fakulteto reikalus negali kištis 
joks naujųjų laikų istorijos profesorius ir atvirkščiai; tačiau kaip 
tik tokia visiška fakultetų autonomija kelia du mirtinus pavojus: 
atsiribojimą ir uždarumą. 

Meno istorikas apie diakritinius ženklus arabų kalboje gali ži- 
noti lygiai tiek pat mažai, kiek ir arabistas - apie Caravaggio. 
Tačiau abu šie džentelmenai norom nenorom privalo susitikti kas 
dvi savaitės fakulteto susirinkimuose, ir tai išeina jiems į naudą, 
nes kiekvienas jų gali domėtis, tarkim, neoplatonizmu arba astro- 


7 Plg. n. 6. 

loginėmis iliustracijomis ir tokiu būdu vienas kitą praturtinti; tai 
naudinga ir universitetui, kadangi jų skirtingi požiūriai į bendrą 
(akademinę) politiką gali būti pagrįsti ir todėl pravartūs aptariant 
reikalus i pleno. Graikų kalbos dėstytojas gali nieko nežinoti apie 
Chaucerį arba Lydgate'ą; tačiau gerai, kad jis turi teisę pasiteirau- 
ti, ar anglų kalbos dėstytojas, siūlydamas šaunų jaunuolį į docen- 
tus, nebus netyčia nepastebėjęs kito, galbūt ne tokio šaunaus, bet 
gabesnio jaunuolio. Tiesą sakant, mūsų mokslo įstaigos kreipia 
vis daugiau dėmesio į šiuos du pavojus - atsiribojimą ir uždarumą. 
Čikagos universitetas visus humanitarinių mokslų fakultetus pa- 
mėgino sujungti į vieną „skyrių“; kiti universitetai bando sukurti 
tarpfakultetines tarybas bei kursus; Harvardas taip susirūpino, kad 
net tvirtindamas dėstytoją nuolatiniam darbui, tarkim, klasikinių 
kalbų fakultete, pirma sukviečia „ad boc tarybą“, susidedančią iš 
Harvardo dėstytojų neklasikų ir klasikų iš kitų švietimo įstaigų. 
Vis delto suderinti savarankiškų fakultetų veiksmus steigiant „sky- 
rių“ yra maždaug tas pat, kas suderinti savarankiškų valstybių 
veiksmus steigiant tarptautinę organizaciją, na o tarybų rekomen- 
dacijos, regis, tik konstatuoja problemą, o ne ją sprendžia. 


V 


Žinoma, šis skirtumas tarp „fakultetų“ ir „katedrų“ sistemų, jei- 
gu jas būtų galima taip pavadinti, atspindi ne tik kitokias politines 
bei ekonomines sąlygas, bet ir kitokią „aukštojo mokslo“ sam- 
pratą. Pagal idėją (nors man ir labai gerai žinoma, kad europietiš- 
kasis idealas yra gerokai pakitęs ir tebekinta) Europos universite- 
tas, universitas magistrorum et schbolarium, yra grupė mokslininkų, 
kurių kiekvieną supa fazmuli būrelis. Amerikietiškasis koledžas yra 
studentų grupė, patikėta dėstytojų kolektyvui. Iš europiečio stu- 
dento, kurio niekas neprižiūri, išskyrus patarimus ir pastabas, gau- 
tas seminaruose ir asmeniniuose pokalbiuose, tikimasi, kad jis 
išmoks viską, ką gali ir nori išmokti, prisiimdamas visišką atsako- 
mybę už savo paties sėkmę ar nesėkmę. Iš amerikiečio studento, 
be paliovos egzaminuojamo ir vertinamo, tikimasi, kas jis išmoks 

viską, ką privalo išmokti, tačiau didžioji dalis atsakomybės už jo 
sėkmę ar nesėkmę atitenka ne jam, o jo dėstytojams (štai iš kur tos 
atsinaujinančios diskusijos mūsų universitetiniuose laikraščiuose 
apie tai, ar profesūra labai nusižengia savo pareigoms eikvodama 
laiką moksliniams tyrimams). Esminė problema, su kuria esu su- 
sidūręs mūsų akademiniame gyvenime - tai klausimas, kaip natūra- 
liai pereiti nuo studentiško požiūrio, kai galvojama: „Aš tau moku 
už tai, kad mane mokytum, tai ir mokyk, velniai rautų“ prie stu- 
dentiško požiūrio, kai galvojama: „Tu turėtum žinoti, kaip išspręsti 
šią problemą; tai būk malonus ir parodyk, kaip tai padaryti“; o 
kalbant apie dėstytoją - nuo požiūrio, būdingo prižiūrėtojui, kuris 
sudarinėja ir vertina kontrolinius darbus, kad galėtų gauti oficia- 
liai reikalaujamų tiek ir tiek procentų neišlaikiusiųjų, tiek ir tiek — 
išlaikiusiųjų bei tiek ir tiek - nusipelniusių pagyrimo rašto, prie 
požiūrio, būdingo sodininkui, kuris stengiasi išauginti medį. 

Manoma, kad požiūris pasikeičia aspirantūroje ir po jos. Vis 
dėlto, kad ir kaip liūdna būtų pripažinti, eilinis aspirantas (tikras 
talentas sužiba bet kokioje sistemoje) atsiduria tokioje padėtyje, 
kokioje dar sunkiau išsiugdyti savarankišką mąstymą, sunkiau ne- 
gu tam tikrai bakalaurų kategorijai - tai yra tiems, kurie už gerus 
mokslo rezultatus paskutiniame kurse atleidžiami nuo privalomų 
paskaitų. 

Ne kas kitas, o pats fakulteto vadovas (dekanas) kiekvieną se- 
mestrą aspirantams skiria tam tikrą skaičių kursų ir seminarų (daž- 
niausiai pernelyg daug), iš kurių šis privalo gauti kuo geresnius pažy- 
mius. Magistro baigiamojo darbo temą taip pat dažniausiai parenka 
vienas iš dėstytojų, vadovaujančių jo darbui. Galiausiai lieka bai- 
giamasis egzaminas, sukurptas viso fakulteto pastangomis, kurio nė 
vienas fakulteto narys pats nesugebėtų deramai išlaikyti. 

Apskritai paėmus, abi pusės nusiteikusios geranoriškai; dėstyto- 
jas - mielas, paslaugus ir rūpestingas, o studentas (turiu omenyje 
geriausius atvejus) - ištikimas ir dėmesingas. Tačiau mūsų siste- 
moje šios patrauklios savybės studento transformavimąsi į moks- 
lininką, regis, kaip tyčia dar labiau apsunkina. Dauguma aspirantų 

humanitarų yra finansiškai priklausomi. Visuomenėje, kurioje tei- 
sininkas, gydytojas ir, žinoma, geras verslininkas dėl suprantamų 
priežasčių vertinami kur kas aukščiau negu mokslininkas, reikia 
tvirtos valios, vos ne manijos, kad turtingos šeimos atžala nuga- 
lėtų savo tėvų, dėdžių, draugų nepritarimą ir paklustų savo pašau- 
kimui, kurio didžiausias atpildas - tai profesoriavimas ir aštuonių 
ar dešimties tūkstančių dolerių metinis atlyginimas. Todėl eilinis 
aspirantas dažniausiai nėra kilęs iš turtingos šeimos ir turi pasi- 
rengti savarankiškam darbui kuo greičiau, kad ir kokie - geri ar 
blogi - pasiūlymai jo lauktų ateityje. Jeigu jis dailės istorikas, tuo- 
met iš savo mokytojų jis tikisi, kad šie jį parengs darbui bet kurio 
muziejaus bet kuriame skyriuje arba dėstymui bet kurio kurso bet 
kuriame koledže; o mokytojai visomis išgalėmis stengiasi neapvilti 
šių lūkesčių. Rezultatas toks, kad ir aspirantą, ir jo mokytoją per- 
sekioja tai, ką norėčiau pavadinti visapusiškumo šmėkla. 
Vokiškuose universitetuose šios visapusiškumo šmėklos arba, 
mandagiau tariant, susirūpinimo „subalansuota mokymo progra- 
ma“ nėra. Visų pirma studentams suteikta judėjimo laisvė visapu- 
siškumą daro nereikalingą. Dėstytojai rengia paskaitas apie tai, 
kas tuo metu juos labiausiai žavi, dalydamiesi ir džiaugdamiesi su 
studentais savo atradimais; O jeigu jaunuolis domisi kokia nors 
ypatinga sritimi, kuriai universitete neskirtas joks kursas, jis gali 
pervažiuoti (ir pervažiuoja) į kitą universitetą. Antra, akademinio 
proceso kaip tokio tikslas - studentui įdiegti ne kuo daugiau žinių, 
o kuo daugiau mokymosi įgūdžių - išmokyti ne tiek dalyko, kiek 
metodo. Baigusio universitetą europiečio meno istoriko įgytas tur- 
tas yra ne gana nevienodo lygio ir gana bendro pobūdžio meno 
istorijos žinios, kurių privalėjo pasisemti iš paskaitų, seminarų bei 
savarankiškų skaitymų, ir ne nuodugnesnis pažinimas vienos spe- 
cialios srities, kuriai priklauso jo diplominio darbo tema, o suge- 
bėjimas tapti srities, kuri ateityje galbūt užkariaus jo vaizduotę, 
specialistu. Ilgainiui vokiečio meno istoriko - ir drauge šių eilučių 
autoriaus - pasaulis darosi panašus į archipelagą, susidedantį iš 
mažų salelių, kuris iš lėktuvo galbūt atrodo vientisas, tačiau iš 

tikrųjų yra vagojamas visiško neišmanymo kanalų; o jo amerikiečio 
kolegos pasaulį galima palyginti su masyviu specializuotų žinių 
plokščiakalniu, riogsančiu nespecializuotų žinių dykumoje. 

Dar vienas svarbus skirtumas: gavęs mokslų daktaro laipsnį, vo- 
kietis meno istorikas, nusprendęs siekti akademinės karjeros, ku- 
riam laikui paliekamas pats sau. Dvejus ar trejus metus jis neturi 
teisės dėstyti, kol neparašo rimto veikalo, kurio tema nebūtinai 
susijusi su jo daktarine disertacija. O gavęs venia legendi, kaip jau 
anksčiau minėta, tik jis vienas renkasi, kiek jam dėstyti - daug ar 
mažai. Tuo tarpu Amerikoje jaunas laisvųjų arba dailiųjų menų 
magistras paprastai tuojau pat tampa dėstytoju arba asistentu, kas 
reiškia apibrėžtą ir dažnai nemenką akademinių valandų skaičių ir 
dar užkrauna nerašytą pareigą - kurią skatina neseniai atsiradęs 
ir, mano galva, niekam tikęs įprotis - kuo greičiau pasiruošti dak- 
taro laipsniui, be kurio neįmanomas joks kopimas karjeros laip- 
tais. Jaunuolis ir toliau nesiliauja buvęs mechanizmo sraigteliu - 
skirtumas tik tas, kad dabar, užuot gavęs pažymius, pats juos rašo, 
tačiau jam itin sunkiai sekasi suderinti dėstymą ir tyrinėjimą, o 
šitų dalykų pusiausvyra, ko gero, ir yra pats didžiausias akademi- 
nio gyvenimo malonumas. 

Jaunasis dėstytojas ar asistentas, vilkdamas per didelį „akade- 
minį krūvį“ — šis bjaurus pasakymas savaime yra pakankamai iš- 
kalbingas sutrikimo, kurį bandau nusakyti, simptomas - ir dažnai 
neturėdamas tam reikiamų priemonių, paprastai nesugeba iš es- 
mės įsigilinti į problemas, iškylančias ruošiantis paskaitoms; ši- 
taip ir jis pats, ir jo studentai nepatiria malonumo ir naudos, ko- 
kius gali teikti kelionė į neištirtas erdves. Per visus formavimosi 
metus jis taip ir neturėjo progos „padykinėti“. O juk tik taip ir 
tampama humanitaru. Humanitarų negalima „rengti“; jie patys 
turi subręsti arba, jei leisite pasitelkti tokį buitinį palyginimą, 
išrūgti. Ne skaitiniai, skirti 301-ajam kursui, o pastraipa iš Eraz- 
mo Roterdamiečio arba Spenserio, arba Dante's, arba kokio neži- 
nomo keturioliktojo amžiaus mitografo įžiebs mumyse ugnelę; daž- 
niausiai juk randame ten, kur neieškome. Liber non est, sako 

puikus lotyniškas priežodis, gui non aliguando nibil agit: „Nelais- 
vas tas, kuris neturi laisvo laiko.“ 

Ir šiuo požiūriu pastaraisiais metais padėta daug pastangų, kad 
reikalai pajudėtų į gera. Dauguma meno fakultetų iš savo humani- 
tarinių mokslų magistrų (M.A.), dailiųjų menų magistrų (M.EA.) 
ir net humanitarinių mokslų daktarų (Ph.D.) nebereikalauja abso- 
liučios visažinystės ir leidžia susitelkti ties viena ar keliomis sriti- 
mis. Dažnai baigus aspirantūrą „karjeros“ pradžioje malonų ato- 
kvėpį suteikia Fulbraito stipendijos (Fulbright Fellowships) (kurios 
skiriamos tik studijoms užsienyje ir kurių klausimu galutinius 
sprendimus priima politinė, o ne mokslinė įstaiga). Fulbraito sti- 
pendiją gali gauti ir jau „įsikinkę“ mokslininkai, kurie, be to, dar 
gali išsirūpinti metus ar dvejus nedrumsčiamo mokslinio darbo, 
jeigu apdovanojami tokiomis premijomis kaip Guggenheimo sti- 
pendija (Guggenheim Fellowship) ar laikina naryste Aukštesniųjų 
studijų institute, kurio pagrindinė paskirtis ir yra tokio pobūdžio 
pagalba. Tokio tipo stipendijos, žinoma, leidžia kurį laiką visai 
nedėstyti. Laimei, net pedagoginio ir mokslinio darbo suderinimo 
klausimas susilaukia vis daugiau dėmesio. Keletas universitetų, 
ypač Jeilis ir Prinstonas, įsteigė specialius fondus, sudarančius sąly- 
gas arba visiškai atleisti nuo dėstymo gabiausius fakulteto narius, 
arba - dar originalesnis sumanymas - tam tikram laikotarpiui per- 
pus sumažinti akademinių valandų skaičių nemažinant algų. 


VI 


Tačiau dar daug ką reikia nuveikti. Ir tik per stebuklą kada nors 
prisikasime prie dalyko, sukeliančio, mano galva, visus mūsų rū- 
pesčius - prasto mokinių parengimo vidurinėse mokyklose. Iš mūsų 
vidurinių mokyklų - ir net iš daugelio madingų privačių mokyklų - 
būsimasis humanitaras išeina su trūkumais, kurie dažniausiai ne- 
bepataisomi arba reikalauja tokių laiko ir energijos sąnaudų, ko- 
kių jokia aukštoji mokykla nebegali skirti. Visų pirma, manau, 
kad klystama, kai berniukai ir mergaitės verčiami rinktis vienokią 
ar kitokią mokymo programą, kurioje gali nebūti klasikinių kalbų 

arba matematikos, rinktis tokiame amžiuje, kai jie dar negali ži- 
noti, ko jiems reikės gyvenime. Dar nesu sutikęs humanitaro, ku- 
ris apgailestautų, kad vidurinėje mokykloje teko mokytis matemati- 
kos bei fizikos. Antra vertus, Robertas Bunsenas, vienas didžiausių 
visų laikų mokslininkų, yra pasakęs, kad berniukas, kuris moko- 
mas tik matematikos, taps ne matematiku, o asilu, ir kad jaunas 
protas geriausiai lavėja mokydamasis lotynų gramatikos.š 

Tačiau net ir tarus, kad būsimajam trylikamečiam ar keturiolik- 
mečiam humanitarui pavyko išsirinkti teisingą mokymo programą 
(tuo tarpu neseniai atlikta apklausa parodė, kad Niujorke iš milijo- 
no moksleivių tik tūkstantis mokosi lotynų ir tik keturiolika - graikų 
kalbos), net ir tuomet paprastai jis neparagauja tos nepaprastos ir 
sunkiai apibūdinamos mokslo dvasios, kurią Gilbertas Murray va- 
dina religio grarmmatici - tos apsėstųjų religijos, kurstančios savo 
garbintojų sielose polėkį ir ramybę, entuziazmą ir pedantiškumą, 
nuoširdų kruopštumą ir nemenką tuščiagarbiškumą. Amerikietiška 
pedagogika reikalauja, kad jaunimo mokytojai - iš jų dauguma mo- 
terų - gerai išmanytų „elgesio modelius“, „grupės psichologiją“ ir 
„kontroliuojamą polinkį į agresyvumą“, tačiau neteikia didesnės 
reikšmės dalykinėms moksleivių žinioms ir beveik nesirūpina, ar jų 
domėjimasis dalyku arba mokymasis iš tikrųjų nuoširdus ir akty- 
vus. Tipiškas vokiečių „gimnazijos mokytojas“ yra — ar bent jau 
mano laikais buvo - itin netobulas žmogus, tai pasipūtęs, tai dro- 
vus, neretai nevalyvas ir tiesiog nuostabiai nieko neišmanantis apie 
paauglio psichologiją. Tačiau jeigu jau jis pasirinko mokyti berniu- 
kus, o ne universiteto studentus, tai beveik visuomet reiškė, kad jis 


š Galbūt sveika susipažinti su visu Bunseno pasisakymu, kurį išsaugojo vienas jo 
klausęsis biologas: „Im Anschluss an Gauss kam Bunsen auf die Frage zu sprechen, 
in welcher Weise man einen fūr Mathematik besonders begabten Jungen erziehen 
sole. „Wenn Sie ihm nur Mathematik beibringen, glauben Sie, dass er ein Mathema- 
tiker werden wird? - Nein, ein Esel.' Fūr besonders wichtig erklarte er die Denker- 
ziehung durch die lateinische Grammatik. In ihr lernen die Kinder mit Gedanken- 
dinger umgehen, die sie nicht mit Handen greifen kėnnen, die jedock einer 
Gesetzmassigkeit unterliegen. Nur so lernen sie es, mit Begriffen sicher umzuge- 
hen.“ Žr. J. von Uexkūll, Niegeschaute Welten; Die Umwelten meiner Freunde, 
Berlin, 1936, p. 142. 

mokslininkas. Žmogus, mokęs mane lotynų kalbos, buvo Theodo- 
ro Mommseno draugas ir vienas autoritetingiausių Cicerono žinovų. 
Žmogus, mokęs mane graikų kalbos, buvo Berliner Pbilologiscbe 
Wocbenschrift redaktorius, ir niekada neužmiršiu įspūdžio, kurį 
mums, penkiolikamečiams berniukams, padarė šio mielo pedanto 
atsiprašymas už tai, kad jis nepastebėjo Platono tekste ne vietoje 
padėto kablelio. „Tai mano klaida, - tarė jis, - o juk prieš dvidešimt 
metų aš parašiau straipsnį apie šitą kablelį; ką gi, reikės iš naujo 
viską versti.“ Niekada neužmiršiu ir jo antipodo, žmogaus, sąmo- 
jingo ir išprususio kaip Erazmas, septintoje klasėje tapusio mūsų 
istorijos mokytoju ir prisistačiusio tokiais žodžiais: „Ponai, šiais me- 
tais pamėginsime išsiaiškinti, kas dėjosi vadinamaisiais viduramžiais. 
Faktų nedėstysiu; esate pakankamai suaugę, kad žinotumėte, kur 
apie juos pasiskaityti.“ 

Iš tokių smulkių akimirkų kaip šios ir susideda bendrasis lavini- 
mas. Jis turėtų prasidėti kuo anksčiau, kol gera atmintis ir imlus 
protas. Kas tinka metodui, tinka ir dalykui. Nemanau, kad vaiką 
ar paauglį reikia mokyti tik to, ką tuomet jis sugeba suvokti. Prie- 
šingai, ne kas kita, o pusiau suvirškinta frazė, pusiau nugirstas 
vardas, pusiau suprastas posmas, kartojamas dėl skambesio bei 
ritmo, o ne dėl prasmės, lūkuriuoja atmintyje, kursto vaizduotę ir 
staiga, prabėgus trisdešimčiai ar keturiasdešimčiai metų, išnyra tuo- 
met, kai apžiūrinėjamas koks nors paveikslas pagal Ovidijaus Fas- 
tus arba Iliados motyvais sukurtas atspaudas - kaip hiposulfito 
prisotintas tirpalas, kuris maišomas staiga kristalizuojasi. 

Jei kuris nors mūsų didžiųjų fondų rimtai norėtų padėti huma- 
nitariniams mokslams, galėtų įsteigti, experimenti causa, kelias ar 
keliolika pavyzdinių mokyklų, nestokojančių nei pinigų, nei pres- 
tižo, pritraukiančių aukšto lygio mokytojų, atitinkančių gero ko- 
ledžo ar universiteto reikalavimus, ir studentų, pasirengusių kibti į 
mokymo programą, kurią pažangieji mūsų pedagogai pavadintų 
perdėta ir nenaudinga. Tačiau kažin ar kada nors taip įvyks. 

Vis dėlto, atmetęs, regis, neišsprendžiamą vidurinio mokslo pro- 
blemą, imigravęs humanitaras, apžvelgdamas pastarąjį dvidešimties 

metų laikotarpį, neranda pagrindo nusiminti. Tradicijų, išaugusių 
vienos šalies ar žemyno dirvoje, negalima ir nereikia persodinti ki- 
tur. Tačiau jas galima kryžminti, ir toks kryžminimas, regis, jau pra- 
sidėjo ir vyksta. 

Lieka tik vienas dalykas - būtų nesąžininga jo nepaminėti, kad 
ir kaip netaktiškai tatai skambėtų: turiu galvoje tų pačių jėgų, ku- 
rios ketvirtajame dešimtmetyje mus išvijo iš Europos, grėsmingą 
suklestėjimą - nacionalizmo ir nepakantos. Žinoma, nevertėtų da- 
ryti skubotų išvadų. Užsieniečiai linkę užmiršti, kad istorija nieka- 
da nesikartoja, bent jau visiškai. Tas pats virusas skirtingai veikia 
skirtingus organizmus, ir vienas iš viltingiausių skirtumų yra tas, 
kad, apskritai paėmus, Amerikos universitetų dėstytojai, regis, ne 
pataikauja blogio jėgoms, o grumiasi su jomis; ir bent jau kartą 
juos palaikė net absolventų taryba, kurios balso šiame krašte ne- 
valia nepaisyti.? Tačiau negalime nekreipti dėmesio į tai, kad nuo 
šiol amerikiečiai gali būti teisėtai baudžiami ne tik už tai, ką daro 
ar padarė, bet ir už tai, ką sako ar pasakė, galvoja ar galvojo. Ir 
nors bausmės ne tokios, kokias taikė inkvizicija, vis dėlto jos ne- 
maloniai panašios: ekonominis smaugimas vietoj fizinio, gėdos stul- 
pas vietoj laužo. 

Kai nuomonių skirtumas prilyginamas erezijai, į pažiūrėti ne- 
kenksmingų ir neginčytinų humanitarinių mokslų pamatus kėsi- 
namasi nė kiek ne mažiau negu į gamtos ir visuomenės mokslų 
pamatus. Nuo biologo, ginančio netradicinį požiūrį į paveldimumą, 
ar ekonomisto, abejojančio dieviškąja laisvosios rinkos prigimti- 
mi, persekiojimo ligi muziejaus direktoriaus, eksponuojančio pa- 
veikslus, kurie neatitinka kongresmeno Dondero skonio, arba 
dailės istoriko, Rembrandtą van Rijną labiau gerbiančio negu 
Rembrandtą Peale?'ą, persekiojimo - tėra vienas žingsnis. 

Dėstytojas privalo įgyti studentų pasitikėjimą. Jie turi būti tikri, 
kad jis, remdamasis savo profesine patirtimi, nepasakys nieko, ko 


2 Žr. Yale Alumni Committee, „On the Intellectual and Spiritual Welfare of the 
University. Its Students and Its Faculty“, visas tekstas pakartotinai išleistas, pavyz- 
džiui: Princeton Alumni Weekly, LII, nr. 18, 1952, kovo 29, p. 3. 

nesugebėtų pagrįsti, ir pasakys viską, ką reikėtų pasakyti. Dėsty- 
tojas, kuris leidosi įbauginamas ir pasirašė po teiginiu, nepriimti- 
nu jo moraliniams įsitikinimams ir protui, ar - kas dar blogiau - 
tylėjo tuomet, kai jo pareiga buvo pareikšti savo nuomonę, giliai 
širdyje žino, jog nebeturi teisės į tokį pasitikėjimą. Į savo studen- 
tus jis žvelgia su nešvaria sąžine, o žmogus su nešvaria sąžine pa- 
našus į ligonį. Štai ką sako Sebastianas Castellio, drąsus teologas 
1r humanistas, kuris nutraukė ryšius su Calvinu, nes negalėjo 
pakęsti veidmainiavimo; kuris daugelį metų išlaikė savo žmoną ir 
vaikus dirbdamas paprastą darbą, nes negalėjo išsižadėti to, kuo 
tikėjo; ir kuris, apimtas galingo pasipiktinimo, priminė ateities kar- 
toms, ką Calvinas buvo padaręs Migueliui Servetui. „Prievartauti 
sąžinę, - sako Castellio, - blogiau negu žiauriai nužudyti žmogų. 
Juk paneigti savo įsitikinimus - tas pats, kas sunaikinti sielą.“ !“ 


"o R.H. Bainton, „Sebastian Castellio, Champion of Religious Liberty, I 5 15— 
1563“, Castellioniana; Ouatre ėtudes sur Sebastien Castellion et Vidėe de la tolėran- 
ce, Leiden, 1941, p. 25 ir t. 

Nors pasaulinę šlovę vokiečių meno istorikas Erwinas Panofsky?'s 
(1892-1968) pelnė kaip subtilus klasikinės dailės žinovas, mįslingų 
meninių siužetų šifruotojas ir kaip vienas įtakingo ikonologinio 
metodo pradininkų, tačiau ne mažiau svarbus jo indėlis ir spren- 
džiant pamatines teorines bei metodologines menotyros problemas. 
(Apie E. Panofsky'o meno teoriją žr.: J. Bialostocki, „Erwin Pa- 
nofsky —- myslicel, historik, cztowiek“, J. Bialostocki, Refleksje i 
syntezy ze swiata sztuki, W-wa, 1978, p. 308-345; Essays in Honor 
of Erwin Panofsky, N.Y., 1961, t. 1-2; Erwin Panofsky, Paris, 
1983; E.H. Gombrich, „Aims and Limits of Iconology“, in 
E.H. Gombrich, The Symbolic Images, London, 1972, p. I-25; 
R. Heidt, Erwin Panofsky: Kunsttbeorie, Koln-Wien-Bohlau, 1977 
(Diss); G. Hermeren, Representation and Meaning in tbe Visuel 
Arts. A study in tbe metbodology of iconograpby and iconology, 
Lund, 1969; M. Holly, Panofsky and tbe Foundations of Iconog- 
rapby and Iconology, Lund, 1968; E. van Forssmann, „Ikonologie 
und allgemeine Kunstgeschichte“, in Astbetik und allgemeine 
Kunstwissenscbaft, 1966, t. 11; R. Recht, „La mėthode icono- 
logigue d'Erwin Panofsky“, in Critigue, Mars, 1968, nr. 250, 
P. 315-324; G. de Tervarent, La mėtbode iconologigue, Bruxelles, 
1961; B. Teyssedre, „Iconologie. Reflection sur un concept d'Erwin 
Panotfsky“, in Revue Pbilsopbigue de la France et de VEtranger, 

I964, t. I$4, p. 32I-340; H. van de Waal, In memoriam Erwin 
Panofsky, Amsterdam; London, 1972). 

Tai neabejotinai iškiliausias antrosios XX amžiaus pusės meno- 
tyrininkas, kurio pavardė siejasi su svariausiais šio mokslo lai- 
mėjimais. Plėtodamas A. Rieglio ir H. Wolfflino idėjas jis siekė 
paversti dailėtyrą reikšmingu mokslu, besiremiančiu ne miglotais 
vertinimais, asociacijomis, o tikslia šaltinių, kultūros konteksto ir 
formaliųjų bei turiningųjų meno veiksnių analize. Kadangi em- 
piriniai tyrinėjimo metodai riboti, dailėtyrą E. Panofsky's sieja su 
naujaisiais filosofijos bei kitų humanitarinių mokslų pasiekimais 
ir taiko juos sistemingai meno kūriniams nagrinėti. Savo koncepcija 
jis tarsi apibendrina svarbiausius ankstesnių vokiečių bei austrų 
menotyrininkų metodologinių ieškojimų rezultatus ir mėgina įveikti 
tuo metu sustiprėjus; „meno istorijos ir meno filosofijos šalininkų 
tarpusavio nepasitikėjimą“ (B. Teyssedre, „Iconologie. Reflexions 
sur un concept d'Erwin Panofsky“, Revue Pbilosopbigue de la 
France et de VEtranger, Paris, 1946, p. 321). 

Šiandien, kai klasikinė meno istorija, daugiausia nagrinėjusi 
meno formas ir ikonografinius elementus, per vieną šimtmetį nu- 
ėjusi vingiuotą kelią nuo jaunos disciplinos iki brandos ir savo 
galimybių suvokimo, vel patyrė esminį lūžį - transformavosi į naują 
kontekstinę meno istoriją, kurioje, veikiamos idėjų istorijos, svar- 
biausios tampa įvairios interdisciplininės prieigos, itin svarbu įdė- 
miau pažvelgti į intelektualinę E. Panofsky'o biografiją ir idėjų 
pasaulį. 

E. Panofsky's gimė 1892 metais Hanoveryje ir nuo vaikystės 
pasižymėjo unikaliais gabumais humanitariniams mokslams. Pra- 
džioje studijavo teisę Freiburgo universitete, vėliau domėjosi klasi- 
kine filologija ir filosofija. Tęsdamas mokslą Berlyno ir Miuncheno 
universitetuose pasinėrė į filosofijos, kultūros bei meno istorijos 
studijas. I9I 5 metais sėkmingai apgynęs Albrechto Dūrerio meno 
teorijai skirtą disertaciją, 192. 1 metais E. Panofsky*s pradėjo dėstyti 
meno istoriją neseniai įkurtame Hamburgo universitete, kur suar- 
tėjo su vienu originaliausių XX amžiaus meno istorikų, įtakingu 

ikonologinės ir komparatyvistinės menotyros pirmtaku A. War- 
burgu. Šis skatino jaunąjį mokslininką kruopščiai analizuoti šal- 
tinius ir domėtis kultūrologine problematika. 

E. Panofsky's, kaip ir A. Warburgas, save laikė pirmiausia kul- 
tūros istoriku, besiremiančiu įvairiomis kultūros sritimis ir her- 
meneutiškai interpretuojančiu simbolines meno kūrinių prasmes. 
Jaunas dailėtyrininkas greit išgarsėjo straipsniais, skirtais H. Wolff- 
lino ir A. Rieglio meno teorijų kritinei analizei: „Stiliaus problema 
vaizduojamojoje dailėje“ (Das Problem des Stils in der bildenden 
Kunst, 1915), „Meninės valios sąvoka“ (Der Begriff des Kunst- 
wollen, 1920). Jo, kaip originalaus dailėtyrininko, autoritetą įtvir- 
tino knygos Perspektyva kaip „simbolinė forma“ (Die Perspektive 
als „symbolische Form“, 1924-1925, paskelbta 1927) ir Ideja. Apie 
sąvokos istoriją senovės meno istorijoje (Idea. Ein Beitrag zur 
Begriffsgescbichte der alteren Kunsttbeorie, 1924). 

Nuo 1926 iki 1933 metų E. Panofsky*s ėjo profesoriaus pareigas 
Hamburgo universitete, dirbo A. Warburgo bibliotekos Mokslinių 
tyrinėjimų centre (Kulturwissenscbaftliche Bibliotbek Warburg), 
kuris menotyros pasaulyje plačiau žinomas kaip Warburgo ins- 
titutas. Su šiuo mokslinių tyrinėjimų centru, be E. Panofsky'o, 
bendradarbiavo daugelis žymių XX amžiaus meno ir kultūros 
teoretikų, iš kurių išskirtini E Saxlis, E. Windas, E. Cassireris, 
Ch. de Tolnay, E. Gombrichas, R. Wittkoweris, M. Schapiro. 

Nesitenkindamas tuometinės menotyros empiriškumu, E. Pa- 
nofsky's orientavosi į A. Rieglio, A. Warburgo, neokantininko 
E. Cassirerio ir E. Husserlio idėjas. Savo metodologinius principus 
jis išdėstė programinėse studijose Apie meno istorijos ir teorijos 
santykius (Uber das Verbūltnis der Kunstgeschbichte zur Kunst- 
tbeorie, 1925) ir Vaizduojamosios dailės kūrinio aprašymo ir aiš- 
kinimo problema (Zur Problem der Beschreibung und Inbalts- 
deutung von Werken der bildenden Kunst, 1932). 

Atėjus į valdžią nacistams, žydų kilmės E. Panotsky's 1933 metais 
emigravo į JAV, kur jau nuo 1931 metų po kelis mėnesius skaitė 
paskaitas kaip vizituojantis dėstytojas (visiting lecturer) Niujorko, 


342 


ERWINO PANOFSKY'O MENO TEORIJOS PRINCIPAI 


O 1934-1935 metais —- Prinstono universitetuose. Nuo 1935 metų 
iki gyvenimo pabaigos menotyrininkas profesoriavo Prinstono 
universitete ir kartu dirbo mokslinį darbą Aukštesniųjų studijų 
institute (Institute for Advanced Study). Čia mokslininkas susidūrė 
su anglosaksų šalyse vyraujančiomis pozityvistinėmis tendencijomis 
ir daug žemesne filosofine bei humanitarine kultūra. Tai vertė jį, 
kaip ir daugelį kitų iš Europos emigravusių mokslininkų, peržiūrėti 
savo teorines konstrukcijas ir atsisakyti sudėtingos kalbos, bū- 
dingos daugeliui jo vokiečių kalba rašytų veikalų. Tai vaizdžiai 
apibūdina pats meno istorikas: „Meno istorijos žodynas vokiškai 
kalbančiose šalyse tapo sudėtingesnis ir įmantresnis negu kur kitur 
ir galiausiai virto specializuota kalba, kurią - naciams dar nespėjus 
vokiečių literatūrą padaryti nebesuprantamą vokiečiams, neser- 
gantiems jų liga - buvo nelengva iššifruoti. Mūsų filosofijoje žodžių 
daugiau negu žvaigždžių danguje, ir kiekvienam meno istorikui, 
išsimokslinusiam Vokietijoje ir panorusiam kalbėti angliškai, teko 
kurti nuosavą žodyną. [...] Žodžiu, meno istorikas, ir tas, kal- 
bėdamas ar rašydamas angliškai, privalo daugmaž žinoti, ką norįs 
pasakyti, ir ši „padėtis be išeities“ mums visiems buvo nepaprastai 
naudinga. Beje, kaip tik tokia padėtis ir dar tai, kad amerikietis 
dėstytojas kur kas dažniau susiduria su neprofesionalia ir nepri- 
tyrusia publika negu jo europietis kolega, labai patarnavo tam, 
kad ,atsirištų mūsų liežuviai“. Priversti reikšti savo mintis tiksliai 
bei suprantamai ir čia pat, savo pačių nuostabai, suvokę, jog 
sugebame tai daryti, mes staiga įsidrąsinome rašyti knygas apie 
ištisus meistrus ar ištisus laikotarpius, užuot - vien tik - rašę tuzinus 
specialių straipsnių; išdrįsome svarstyti, tarkim, bendrą viduramžių 
dailės klasikinės mitologijos problemą. Užuot - vien tik - [...] 
tyrinėję pavienes Heraklio ar Veneros transformacijas.“ (E. Pa- 
nofsky, Meaning in the Visual Arts, New York, I955, p. 329). 
Būtent JAV prasidėjo brandžiausias mokslininko dvasinės evo- 
liucijos periodas: ikonologinės metodologijos principus jis pagrindė 
teoriškai ir pritaikė praktiškai. Pagrindinius ikonologinės meno 
kūrinio interpretacijos principus E. Panofsky's išdėstė programi- 

niuose veikaluose: Ikonologijos tyrinėjimai (Studies in Iconology, 
1939), Gotikos architektūra ir scbolastika (Gothic Architecture 
and Scbolasticism, 195 1), Ankstyvoji olandų tapyba (Early Netber- 
landisb painting, 1953) ir Prasmė vizualiniuose menuose (Mean- 
ing in tbe Visual Arts, 1955). 

Pirmaisiais XX amžiaus dešimtmečiais dailėtyrininkai ieškojo 
naujų metodologinių principų. „Visuotinis meno mokslas“ (Allge- 
meine Kunstwissenschaft) K. Fiedlerio, A. Rieglio, H. Woėlfflino, 
E. Utitzo, M. Dessuaro ir kitų meno teoretikų pastangomis virto 
svarbia humanitarine disciplina, tyrinėjančia ne tik meninių stilių 
raidos problemas, bet ir meno santykius su kitomis kultūros sri- 
timis. Daugelis mokslininkų suvokė, kad apimančiam vis daugiau 
klausimų „visuotiniam meno mokslui“ trūksta griežtų metodolo- 
ginių principų, kurie padėtų įveikti empiriškumą ir meno pažinimą 
glaudžiau susietų su kultūriniu epochos kontekstu. Toks buvo ir 
E. Panofsky'o požiūris. 

E. Panofsky?*s neabejotinai yra vienas nuosekliausių XX amžiaus 
menotyros tyrėjų. Pradėjęs teorinėmis ir metodologinėmis prob- 
lemomis, vėliau jis ėmėsi sudėtingų kultūrologinių ir meno filo- 
sofijos studijų, kurios paskatino analizuoti vėlyvųjų viduramžių ir 
renesanso dailę. Vadinasi, ankstyvieji 1915-1925 metų moksli- 
ninko tyrinėjimai buvo pagrindas brandžiųjų jau emigracijoje pa- 
skelbtų veikalų, kuriuose ir nagrinėjami tie dailės kūriniai. 

Mokslininko koncepcija formavosi kritiškai vertinant H. Wolff- 
lino, A. Rieglio, A. Warburgo idėjas, jungiant jas su E. Husserlio 
fenomenologija ir E. Cassirerio simbolinių formų filosofija. Vie- 
name pirmųjų straipsnių —- „Stiliaus problema vaizduojamojoje 
dailėje“ - jis aršiai kritikavo H. Wolfflino meno raidos dėsningumų 
sampratą, tačiau labiau norėjo išdėstyti savo pažiūras, negu įsi- 
skverbti į pastarojo konstrukcijų esmę. E. Panofsky's abstrahuojasi 
nuo H. Wolfflino „pagrindinių sąvokų“, apimančių klasikinį XV- 
XVIII a. meną, ir nekritiškai pervertina jų reikšmę. H. Wolfflinui 
priekaištaujama dėl nepakankamo kategorijų „abstraktumo“ ir 
„Hilosofiškumo“ (E. Panofsky, „Das Problem des Stils in der bilden- 

den Kunst“, Zeitschrift fūr Astbetik und allgemeine Kunstwissen- 
scbaft, I9IS, t. IO, p. 462-463.) Tačiau dėl kai ko E. Panofsky'o 
kritika yra neabejotinai teisinga ir gerai atskleidžia H. Wolfflino 
koncepcijos netikslumus. Tai itin ryšku polemikoje dėl tezės apie 
du pagrindinius stiliaus veiksnius. Pirmas yra formalusis (vizua- 
linis), antras - turiningasis („dvasios būsena“), kurį galima tyrinėti 
kaip ekspresiją. Dėl šių teorinių prielaidų, apibūdindamas meninių 
stilių raidos dėsningumus, H. Wolfflinas svarbiausiais laikė for- 
malius meno kūrinio aspektus ir jo esmę siejo su tam tikromis 
kiekvienai epochai būdingomis „meninio regėjimo“ formomis. 

E. Panofsky's pagrįstai suabejojo dėl formalaus H. Wolfflino 
stilistinių struktūrų (kurios lemia „pagrindines meno istorijos 
sąvokas“) aiškinimo, jų atskyrimo nuo turiningųjų veiksnių įtakos. 
Gvildendamas formos ir turinio santykį meninių stilių raidoje, jis 
įrodinėjo, kad skirtingose epochose negali egzistuoti vienodas 
turinys, nes tam tikro meto dailei būdinga istoriškai konkreti 
meninė forma taip veikia turininguosius veiksnius, jog jie neiš- 
vengiamai įgauna naują pavidalą. 

Neįsigilinęs į H. Wolfflino „meninio regėjimo“ koncepcijos 
detales, į tai, kad ji apima ne fiziologiją, psichologiją, o vien tik 
vizualinę mąstyseną, E. Panofsky's kaltina savo oponentą perdėtu 
psichologiškumu. Neigia jo požiūrį, esą žmogaus akies funkcijos 
ir „meninis regėjimas“ yra aktyvus, tikrovę kuriantis pradas, ir 
įrodinėja, jog regėjimas (psichologine prasme) kūrybinės reikšmės 
stiliaus tapsmui neturi. Akis ir meninis regėjimas čia aiškinamas 
ne kaip aktyvus kūrybinis tikrovę konstruojantis pradas, o tik kaip 
pasyvus suvokimo organas (receptorius). Regėjimo duomenis, anot 
E. Panofsky'o, gali interpretuoti tik dvasinis pradas, kuris meno 
kūrinyje regimajam pasauliui suteikia konkrečią linijinę ar tapybinę 
formą. 

Vadinasi, istorinių meno formų raidoje autentiškai suprasti sti- 
liaus reikšmę pagal H. Wolfflino metodologijai būdingą empirinį 
meno reiškinių tyrinėjimą yra neįmanoma, nes būtinai reikia išma- 
nyti apie vidinius ir išorinius stilių raidą lemiančius veiksnius. Dėl 

to privalu taikyti lanksčias ir veiksmingas stilistinių struktūrų 
pažinimo priemones ir jau žinomus stilistinius požymius sieti su 
kitomis globališkesnėmis meno filosofijos problemomis. Todėl 
kitame straipsnyje - „Meninės valios sąvoka“ (1920) E. Panofsky's 
mėgina H. Wolfflino idėjas jungti su A. Rieglio, meno filosofo, 
peržengusio fenomenalaus meno pažinimo lygmenį, „meninės va- 
lios“ koncepcija. „Metodas, kurį atskleidė A. Rieglis, tiek teliečia 
grynai istorines meno analizės problemas, kiek pažinimo teorija — 
filosofijos istoriją, tą ,neišvengiamumą“, kuris atsiranda konk- 
rečiame istoriniame procese, nulemia ne vienas kitą keičiančių 
istorinių įvykių tarpusavio priklausomybės ryšiai, o tai, kad jų 
visumą kaip išbaigtą meno kūrinį sudaro vientisa prasmė. Todėl 
svarbiausias šio metodo tikslas yra ne genetinis besirutuliojančių 
meno reiškinių pagrindimas, o istorinis meno raidos aiškinimas“ 
(E. Panofsky, Aufsūtze zu Grundfragen der Kunstwissenschaft, 
Berlin, 1964, p. 42). 

E. Panofsky*s labai gerbė A. Rieglį, bet kritiškai vertino jo idėjas, 
pasisakė prieš XX amžiaus pradžioje plačiai paplitusias psichologines 
„meninės valios“ interpretacijas, kurios šią sąvoką aiškina kaip 
individualios menininko psichologijos, filosofinės savimonės ir pan. 
išraišką. E. Panofsky'o nuomone, A. Rieglis dar nevisiškai įveikė 
šios psichologinės meno sampratos ribotumus, tačiau didžiulis jo 
nuopelnas yra tas, kad teoriškai pagrindė tokią „transcendentalinę 
meno filosofiją, kuri šiuolaikiniam mokslui duoda daug tvirtesnį 
pagrindą negu anksčiau vyravęs genetinis metodas“ (ibid., p. 47). 

E. Panofsky*'s teigia, jog meninė valia tik tuomet atspindi moks- 
linio ir meninio pažinimo objektą, kai ji laikoma ne psichiniu, o 
„metaempiriniu“ reiškiniu, turinčiu savo objektyvų transcenden- 
talinį psichologijos turinį, nepriklausomą nuo subjektyvių meni- 
ninko siekių ir epochos. Funkcionuodama kaip ne fenomenalus, o 
kaip absoliutus metaistorinis lygmuo, ji ne tik gali būti išrutu- 
liojama iš bet kokios apimties meno reiškinio, bet ir yra pajėgi 
atskleisti tikrąją vidinę meno reiškinio esmę. Taigi „meninė valia“ 
E. Panofsky'o koncepcijoje virsta objektyviu, meno fenomeno 

esmėje glūdinčiu ir išreiškiančiu jo galutinę prasmę reiškiniu. Toks 
„meninės valios“ traktavimas mokslininkui padeda įveikti turi- 
ningųjų ir formaliųjų meno kūrinio elementų priešpriešą, kuri vis 
labiau įsigali formalistinėje menotyroje, ir „vidinę meno kūrinio 
prasmę“ leidžia tyrinėti kartu su vyraujančia tam tikro meninės 
kultūros raidos laikotarpio tendencija. Pastarosios pažinimas yra 
svarbiausias „pagrindinių meno istorijos sąvokų“ tikslas. 

Vadinasi, A. Rieglio „meninę valią“ iš psichologinės srities E. Pa- 
nofsky's perkelia į gnoseologinių ir kultūrologinių struktūrų sritį 
ir paverčia universalia skirtingų meninės kultūros funkcionavimo 
aspektų pažinimo priemone, padedančia moksliškai atskleisti vi- 
dinę meninių reiškinių esmę. „Meninę valią“ laikydamas objekty- 
viu pradu, glūdinčiu meno fenomene bei lemiančiu jo esmę, meninį 
stilių E. Panofsky's traktuoja kaip istoriškai besikeičiančią for- 
maliųjų ir turiningųjų meno veiksnių sintezę. Meninė forma, kaip 
aktyvus stiliaus pradas, taip labai veikia turininguosius stiliaus 
aspektus, kad pagaliau su jais susilieja. Tačiau nors stilių ir in- 
terpretuoja kaip simbolišką svarbiausių epochos bruožų atspindį, 
meno stilių kaitą vis dėlto laiko vidine saviraida, pagrįsta vyrau- 
jančios tūrinės formos ir erdvės santykiais. 

Kritinis požiūris į H. Wolfflino ir A. Rieglio idėjas išryškina 
E. Panofsky'o koncepciją. E. Panofsky?s vis labiau domisi aktua- 
liomis teorinėmis ir metodologinėmis meno filosofijos proble- 
momis. Jo veikaluose matyti naujausių filosofinių koncepcijų įtaka, 
mažėja properša tarp istorinių ir filosofinių meno problemų ana- 
lizės aspektų. Istorinių meno raidos dėsningumų apmąstymai čia 
papildyti tvirtais filosofiniais teoriniais ir metodologiniais prin- 
cipais, kuriuos savo veikaluose iškėlė E. Husserlis, E. Windas, 
E. Burckhardtas, F. Nietszche, E. Cassireris, A. Warburgas. Meno 
filosofiją E. Panofsky's supranta kaip griežtą mokslinę teoriją, 
filosofiškai ir metodologiškai grindžiančią tokį konceptualų meno 
fenomeno pažinimą, kuris įsiskverbia į apriorinių mąstymo dėsnių 
sritį ir kartu atskleidžia „metapsichinę“ ir „metaistorinę“ meninių 
reiškinių esmę. 

E. Panofsky'o orientacija į fenomenologijos idėjas dėsninga, nes 
E. Husserlis pirmaisiais XX a. dešimtmečiais tapo „grynojo moks- 
liškumo“ ir metodologinio nuoseklumo šalininku. Remdamasis šio 
mokslininko fenomenologinėmis idėjomis E. Panotsky*'s siekė trans- 
cendentinę meno filosofiją paversti tokiu „griežtu mokslu“, kuriam 
būtų būdingi nuoseklūs dvasiniai „esmių suvokimo“ (Wesen- 
schauung) principai. Jis perima pagrindinį fenomenologijos patosą 
Zu den Sachben selbst, t.y. sąmonės nukreiptumą „į pačių daiktų 
vidinės esmės suvokimą“, kurį dažniausiai niveliuoja kasdieniška 
patirtis. 

E. Husserlio požiūris į fenomenologiją, kaip į savitą pažinimo 
„archeologiją“, paskatino E. Panofsky'į tirti pagrindines gno- 
seologines meno filosofijos sąvokas. Sekdamas E. Husserliu svar- 
biausiu meno esmės pažinimo principu jis laiko „akivaizdumo“ 
(Ewidenz) principą. Tačiau, norint pasiekti išsvajotą akivaizdumą, 
reikėjo atsiriboti nuo XIX amžiaus pabaigoje meno moksluose 
vyravusio psichologiškumo ir empiriškumo. E. Panofsky*s, kaip ir 
E. Husserlis, griežtai smerkė mokslo psichologizavimą. Vadinasi, 
pastarąją fenomenologinę nuostatą dėl empirinio migloto pažinimo 
srities atskyrimo nuo tikslios, mokslinės, kurios tikslas - pažinti 
idealią vidinę suvokiamų reiškinių prasmę, E. Panofsky?s perkėlė į 
savo koncepciją. 

Pasitelkęs ne „psichologinę“ ir ne „eidetinę“, o giliausią „trans- 
cendentalinę redukciją“, t.y. išeinančią už subjektyviojo pažinimo 
ribų, E. Panofsky's mėgino įveikti psichologinį subjektyvumą ir 
įsiskverbti į grynų tiesų, apriorinių prasmių arba, kalbant E. Hus- 
serlio terminais, į „gryno absoliutaus transcendentinio pasaulį 
kuriančio subjektyvumo sritį“. Šį tikslą įgyvendina intensionalumo 
teorija, kurios esmę sudaro savotiškas fenomenologinis veiksmas: 
pasitelkus eidetinę intuiciją dėmesys nukreipiamas į suvokiamąjį 
daiktą ar reiškinį. E. Husserlio manymu, yra principinis skirtumas 
tarp paprasto regėjimo (Seben) ir fenomenologinio įsižiūrėjimo 
(Scbau). „Daiktas nėra duotybė, jo sąvoka nebus aiški, jeigu daik- 
tą tiesiog regėsime“ (E. Husserl, Husserliana, Haag, 1971, t. 5, 

p. 103). „Įsižiūrėję į daiktą“, pirmiausia atskleidžiame jo reikšmę, 
o vėliau jį pažįstame kaip „grynąją esmę“, „atvirumą“. 

Taip įgytas žinojimas yra apriorinis, nes intensionalumas savitas 
dėl to, kad suvokiamas daiktas jį suvokiančios sąmonės atžvilgiu 
išlaiko savąjį transcendentalumą. Įsivaizduodama ir išmąstydama 
„už“ sąmonės ribų esantį daiktą, sąmonė siekia suvokti ne „išo- 
rinę“ empirinę jo kilmę, o jo giluminės „prasmių struktūras“, kurias 
pati sąmonė kuria intensionalumo vyksme. Vadinasi, į intensio- 
naliojo pažinimo sritį patekęs daiktas ne tik užima tame kontekste 
jam priklausančią vietą, bet ir padeda „atskleisti“ jį suvokiančioje 
sąmonėje jame įkūnytos idėjos šviesą, kol pagaliau „atveria“ savo 
„vidinę prasmę“. Šį fenomenologinį daikto esmės „atskleidimo“ 
vyksmą E. Panofsky?'s taiko meno kūrinio „vidinei prasmei“ pažinti. 

Naujus koncepcijos teiginius E. Panofsky?s įtvirtino minėtame 
programiniame straipsnyje „Apie meno istorijos ir meno teorijos 
santykius“ (1925) ir kituose vėliau paskelbtuose darbuose. Juose 
sujungiamos įvairios istorinės bei teorinės meno filosofijos tenden- 
cijos ir, remiantis jomis, sukurta sisteminga meno pažinimo meto- 
dologija. Vadovaudamasis fenomenologijos ir I. Kanto pažinimo 
teorijos principais jis kuria tokią „griežtai mokslinę“ universalią 
apriorinę meno filosofiją, kuri pajėgtų aprėpti visas meno sritis, 
įsiskverbti į visus meno reiškinius, nepriklausomai nuo jų apimties. 
Tokią koncepciją esą galima sukurti tik pasitelkus „fenomenologinę 
redukciją“, t.y. „apvalius“ menotyrą nuo beverčio empirinio ba- 
lasto ir išskyrus joje „grynai transcendentinių vertybių skalę“, 
išreiškiančią vidinę kūrinio esmę. Meno kūrinio prigimtis čia aiš- 
kinama ambivalentiškai. Pirmiausia ją lemia istorinio proceso 
erdvės ir laiko parametrai, o, kita vertus, menas, funkcionuodamas 
metaistorinėje plotmėje, kelia daug problemų, turinčių absoliutų 
pobūdį. Vadinasi, moksline save laikanti meno filosofija turi turėti 
omenyje šią metaistorinę ir transcendentalinę meno kilmę. Jį turi 
analizuoti ir istoriniu, ir teoriniu požiūriais. 

E. Panofsky'o koncepcijoje glaudžiai siejasi teorinis meno ty- 
rinėjimas, arba „transcendentalinė meno filosofija“, ir istorinis 

meno pažinimas. Šį ryšį lemia dvilypė meno kūrinio kilmė. Meno 
kūrinį pirmiausia lemia istorinio proceso erdvės ir laiko santykiai, 
o kita vertus, jis iškelia daugelį absoliutaus „metaistorinio“ po- 
būdžio problemų. Straipsnyje Tbe History of Art as a Humanistic 
Discipline („Meno istorija, kaip humanistinė disciplina“, 1940) 
meno teorijos ir meno istorijos santykius E. Panofsky's vaizdžiai 
lygina su ryšiais tarp poetikos, retorikos ir literatūros istorijos. 
Mokslininkas gerai suvokia, kad meno teorija be konkrečios isto- 
rinės meno praktikos refleksijos virsta abstrakčia sąvokų schema, 
o meno istorija be teorijos paramos - beprasmiu pabirų faktų 
rinkiniu. Vadinasi, šie mokslai, papildydami vienas kitą, tarsi 
skirtingu aspektu aprėpia tą patį objektą. Meno teorijos sąvokos, - 
teigia E. Panofsky's, - tik tuomet gali padėti moksliniam pažinimui, 
kai jos remiasi meno istorijos teikiama medžiaga ir, priešingai, 
meno istorijos teiginiai įgauna mokslinių sąvokų pavidalą tik 
tiesiogiai siedamiesi su teorijos suformuluotomis problemomis 
(E. Panofsky, „Uber das Verhaltnis der Kunstgeschichte zur Kunst- 
theorie“, Zeitschrift fr Astbetik und allgemeine Kunstwissen- 
schbaft, 1925, t. 18, p. 144). 

Transcendentalinei meno filosofijai labiausiai rūpi pažinti „tik- 
ruosius meno pradmenis“ ir suformuluoti pamatinius metodolo- 
ginius meno mokslo (Kunstwissenschaft) principus, kuriais vėliau 
remiasi empirinis meno pažinimas. Šio mokslo veiklos sritis — tai 
grynai transcendentalinis apriorinis mąstymas ir „pagrindinės 
mokslinės ir meninės sąvokos“, kai išryškinamos pamatinės meno 
pažinimo problemos. Visos transcendentalinės meno filosofijos 
problemos, pagal E. Panofsky'o koncepciją, kyla iš vienos amžinos 
pirmapradės meno problemos, t.y. priešpriešos tarp „formos“ 
(Form) ir jos „pripildymo“ („Fėllen“). Konkrečiuose meno kū- 
riniuose šis dialektinis „formos“ ir „pripildymo“ ryšys rodo realų 
„erdvės“ ir „laiko“ santykį. „Pripildymo“ fenomenas vizualiai 
atspindi laiko, o „formos“ - erdvės struktūras. Šiuo požiūriu 
kiekvienas meno kūrinys ontologiniu požiūriu įprasmina „vienybę 
tarp formos ir jos pripildymo“, o metodologiniu - laiko ir erdvės 

santykių vienybę. Išsiaiškinus šias sąveikas, matyti, jog viename 
poliuje labai glaudžiai yra susiję „pripildymas“ ir „forma“, o 
kitame - individualiai akivaizdžiuose vaizdiniuose - „laikas“ ir 
„erdvė“. 

Dėl šios dvilypės priešpriešos, apimančios visus meninės kūrybos 
aspektus, atsiranda dar trys poros svarbiausių vaizduojamosios 
dailės problemų: I) optinių struktūrų priešprieša baptinėms, 2) 
gilumos ir plokštumos priešprieša, 3) kompozicinių struktūrų, arba 
rimties ir judėjimo, priešprieša. Šios problemos gvildenamos ir 
sprendžiamos remiantis „metaistoriniame“ pasaulyje funkcionuo- 
jančiomis „pagindinėmis mokslinėmis ir meninėmis sąvokomis“. 

Skirtingai nuo į empiriškumą linkstančių meno istorijos sąvokų, 
transcendentalinės meno filosofijos sąvokos yra apriorinio gno- 
seologinio pobūdžio. Čia fenomenologinės E. Husserlio idėjos 
siejasi su K. Fiedlerio ir E. Windo mokymu apie būtinumą atskirti 
mokslinius ir meninius reiškinius, t.y. meno filosofiją nuo tariamai 
jokios pažintinės mokslinės reikšmės neturinčių ir iracionalių es- 
tetinių jutiminių reiškinių. Dėl to E. Panofsky's meną aiškina kaip 
apriorine būtimi pasižyminčią mokslo ir meno problemų sistemą. 
Šis svarbiausių meno problemų aprioriškumas jo koncepcijoje ne- 
reiškia, kad jos visiškai nepriklauso nuo meno raidos. Teorinės 
meno problemos ir jas išreiškiančios sąvokos negali atsirasti be 
konkrečios meninės praktikos, kuri skatina teorinį meno raidos 
dėsningumų apmąstymą. „Nors meno teorijos sąvokos negali for- 
muotis, - aiškina E. Panofsky's, - be konkrečios istorinės ir meninės 
praktikos, kuri teikia peno apmąstymams, tačiau šios sąvokos 
niekuomet neapsiriboja vien praktika. Kitaip sakant, mokslinė ir 
meninė sąvokų sistema atsiskleidžia ir plėtojasi aposterioriškai, 
tačiau, nors ir būdama apriorinė, ji iš esmės yra autonomiška me- 
ninės praktikos atžvilgiu ir negali su ja konfliktuoti“ (ibid., p. 144). 

Taigi E. Panofsky's keičia I. Kanto ir E. Husserlio apriorizmą ir 
pritaiko jį menui tyrinėti. Dėl to atsiranda pagrindiniai jo kon- 
cepcijos nenuoseklumai ir prieštaravimai, būdingi apriorinio pa- 
žinimo teorijoms. Supriešindamas juslinį „netikrąjį“ suvokimo 

būdą ir „tikrąjį“ apriorinį žinojimą, įgytą iki patyrimo ir ne- 
priklausomą nuo jo, transcendentalinę meno filosofiją E. Panofs- 
ky?s siekia paversti absoliučiu mokslu, šalinančiu jusliniam paži- 
nimui būdingus prieštaravimus. Tačiau tikrovėje toks mechaniškas 
„grynųjų esmių“ pasaulio atskyrimas nuo empirinės bei socialinės 
meno būties problemų iškreipia realų meno teorijos ir praktikos 
santykį. Daugelio kartų įgytas teorinis meno pažinimas čia su- 
reikšminamas, aiškinamas kaip žinojimas, įgytas iki patyrimo, ir 
pagaliau perkeliamas į transcendentalinę sritį. Teoriškai pagrįs- 
damas apriorinio pažinimo bei „svarbiausių mokslinių ir meninių 
sąvokų“ pirmumą, „tikrąją vidinę meno esmę“ E. Panofsky*s aiš- 
kina kaip grynųjų transcendentalinių esmių raišką. 

Transcendentalinės meno filosofijos pagrindimą sudėtingomis 
filosofinėmis konstrukcijomis ir pažinimo teorijos principais E. Pa- 
nofsky'o koncepcijoje skatina jos funkcijos kitų meną tiriančių 
mokslų atžvilgiu. Mokslininkas supranta, kad tik nuosekliais meto- 
dologiniais principais besiremianti meno filosofija gali suteikti 
empiriniu meninių procesų aprašinėjimo ir interpretavimo lygiu 
funkcionuojančiai meno istorijai norimą moksliškumą ir objekty- 
vumą. Dėl to teigiama, jog universalios teorinio ir gnoseologinio 
pobūdžio transcendentalinės meno filosofijos sąvokos „koordi- 
nuoja“ jų tiesiogiai veikiamas meno istorijos sąvokas. 

Meno istorijos sąvokų sistemoje E. Panofsky*s išskiria du skirtin- 
gus sluoksnius: žemutinį, 24rodomyjų sąvokų, kurios atskleidžia 
jutimiškas meno kūrinio ypatybes, ir viršutinį, apibūdinamųyjų 
sąvokų, kurios šias savybes interpretuoja kaip tam tikrą vidinės 
prasmės sklaidą. Sąvokų priskyrimas dviem skirtingoms funkcio- 
navimo sritims čia tiesiogiai susijęs ir su pačios meno istorijos 
skilimu į dvi glaudžiai tarpusavyje susijusias disciplinas: natūralią 
ir interpretacinę meno istoriją, arba ikonologiją. Pirmoji operuoja 
nurodomųjų sąvokų sistema. Svarbiausias jos uždavinys - išorinis 
empirinis meno tyrimo duomenų aprašinėjimas ir sisteminimas. 

Meno istorija, kaip natūralus mokslas, aprašinėdama stilių ir 
apibūdindama meno kūrinius, pagrindines ir vienareikšmes prob- 

lemas gvildena net tada, kai pats tyrėjas apie jas nieko nežino. 
Meno istorija natūralus mokslas yra tol, kol „prielaida suvokiama 
kaip prielaida, kol ji į šias problemas orientuojasi, bet jų ne- 
sprendžia. Tačiau kai nuo tyrinėjimo rezultatų priklauso ne išorinis, 
o vidinis požiūris į reiškinius, tada nuo tikrovės reiškinių aiškinimo 
meno istorija pereina prie idealių santykių, susidariusių tarp prob- 
lemų kėlimo ir jų sprendimo. Tuomet iš natūralaus mokslo ji virsta 
transcendentaline moksline ir menine arba interpretuojančia dis- 
ciplina“ (ibid., p. 152-153). Vadinasi, kai meno istorija išoriškai 
neaprašinėja empirinių faktų ir pereina prie bendrų stilistinių meno 
bruožų suvokimo bei meno kūrinio „vidinės prasmės“ atskleidimo, 
tuomet natūrali meno istorija virsta interpretacine meno istorija, 
arba ikonologija. 

Šios mokslo srities uždavinius ir metodologinius principus E. Pa- 
nofsky's išdėstė straipsnyje „Vaizduojamosios dailės kūrinio ap- 
rašymo ir aiškinimo problema“ (1932) ir knygos Ikonologiniai 
etiudai (1939) įvade. Svarbiausias ikonologijos tikslas - pasitelkus 
meno filosofiją įveikti tradicinį menotyros empiriškumą, surasti 
patikimus metodologinius „vidinės meno kūrinio esmės“ pažinimo 
principus. 

Interpretacinės meno istorijos koncepcijoje, be fenomenologinių 
idėjų, pastebimai stiprėja A. Warburgo, E. Cassirerio, J. Burck- 
hardto ir F. Nietzsche's įtaka. Ikonologinės metodologijos pa- 
grindas yra fenomenologinis vidinės meno kūrinio esmės iššifra- 
vimas, kuris reiškiasi istorine lyginamąja meno kūrinių simbolikos 
interpretacija. Meno kūrinys čia aiškinamas kaip tam tikra uždara 
integrali formaliųjų ir turiningųjų struktūrų visuma, kurios esmė 
atsiskleidžia skverbiantis į simbolinę jos prasmę. 

Iš ikonologijos metodo pradininko A. Warburgo ir kolegos Ham- 
burgo universitete kultūros filosofo E. Cassirerio veikalų E. Pa- 
nofsky's perėmė ir išplėtojo svarbiausius ikonologinės metodolo- 
gijos principus, kuriuos papildė kitų kultūros ir humanitarinių 
mokslų laimėjimais. „Kultūrfilosofinė“ A. Warburgo tyrinėjimų 
pakraipa E. Panofsky'o koncepcijoje susilieja su J. Burckhardto ir 

F. Nietzsche's kultūrologine tradicija. Norint suprasti E. Panofsky'o 
metodologijos esmę, būtina trumpai aptarti A. Warburgo idėjas. 

Atmetęs daugumos vokiečių ir austrų meno teoretikų gvilde- 
namas visuotinių stilių raidos problemas, A. Warburgas stengėsi 
atskleisti atrodančias nereikšmingas meno kūrinio detales, sim- 
bolius, metaforas. Mokslininko nuomone, tai įgalina paaiškinti 
daugelį esmingiausių epochos ir paties menininko dvasinių nuo- 
statų. Meno kūrinį jis laiko savita simboline struktūra, kuria įpras- 
minama harmonija, atsiradusi kovoje su užslėptomis, tamsiomis, 
nesąmoningomis, magiškomis ir aiškiai sąmoningomis kūrybinėmis 
jėgomis (prisiminkime F. Nietzsche's apoloniškojo ir dionisiškojo 
pradų dialektiką). Remdamasis R. Vischerio psichologinės estetikos 
ir įsijautimo (Einfūblung) teorijos principais, ikonologinėje meto- 
dologijoje A. Warburgas iškelia simbolio ir nuolatos pasikartojan- 
čio kultūros raidoje „atminties motyvo“ sąvokas. „Atminties moty- 
vas“ čia suprantamas kaip tam tikrų archetipinių psichologinių 
struktūrų, jausmų, nesąmoningų jėgų, instinktyvių dvasios polėkių 
iškrova ir simbolinis kodavimas. Ieškodamas „atminties motyvų“ 
ištakų mąstytojas tyrinėjo sinkretiškus pirmapradžius pagoniško- 
sios kultūros sluoksnius, domėjosi mitu, magija, kosmogonijos 
sistemomis ir daugeliu kitų kultūros sričių. 

Šitaip nuo konkretaus meno kūrinio analizės A. Warburgas 
perėjo prie plataus istorinio meninės kultūros konteksto tyrinėjimo 
ir stengėsi perprasti tas archetipines kultūros formas, kurios trans- 
formavosi į „atminties motyvą“ ir vėlesnius meno raidos etapus 
papildė archajinės sąmonės bei anksčiau vyravusios dvasinės kul- 
tūros elementais. Jis manė, jog meno kūrinys yra jį sukūrusios 
kultūrinės bei istorinės aplinkos padarinys. Todėl atsirasti tam tikrų 
„atminties motyvų“, simbolių, metaforų kiekviename istoriniame 
meno raidos laikotarpyje skatina ta savita dvasinė bei kultūrinė 
aplinka, kuri lemia „būtinybę“ iš gausybės kultūrinių vertybių 
„Iškilti“ kaip tik tokiai vaizdinei struktūrai (čia A. Warburgo idėjos 
tiesiogiai siejasi su A. Rieglio menines valios teorijoje plėtojamomis 
idėjomis). 

Akivaizdu, kad A. Warburgo metodologija rėmėsi tvirtu kultū- 
rologiniu pamatu ir, peržengusi meno istorijos problemų lauką, 
skverbėsi į kultūrologinę problematiką. Iškėlęs tezę apie simbolinę 
meno kilmę, mokslininkas taikė sukurti menotyrą meno kūrinį 
paskatinusiam kultūrologiniam kontekstui pažinti. Autentišką meno 
kūrinyje užkoduotų simbolių, metaforų, detalių bei stilistinių bruožų 
iššifravimą jis siejo su perpratimu tos konkrečios istorinės bei dva- 
sinės aplinkos, kurioje atsiranda meno kūrinys. Vadinasi, meno 
kūrinyje slypinčių mįslių įminimas glūdi svarbiausiose to laikotarpio 
kultūros ir mokslo srityse, vyraujančiuose filosofiniuose požiūriuo- 
se, kosmogoninėse sistemose, literatūros kūriniuose, papročiuose, 
ekonominėse sanklodose ir t.t. A. Warburgas savo veikaluose sufor- 
mulavo esminius ikonologinės metodologijos principus, kurie buvo 
plačiai pripažinti po to, kai 1912 metais tarptautiniame meno is- 
torikų kongrese Romoje mokslininkas, remdamasis ptolemėjiškąja, 
arabų ir indų astrologija, iššifravo mįslingas Francesco del Cossa'os 
freskas, nutapytas Skifanoja (Schifanoia) rūmuose Feraroje. 

Perėmęs pagrindinius A. Warburgo ikonologinės metodologijos 
principus ir toliau juos sistemindamas, E. Panofsky's ilgainiui vis 
labiau domėjosi E. Cassirerio „simbolinių formų filosofija“. Kuo 
galima tai paaiškinti? E. Panofsky'į, kuris mėgino suformuluoti 
griežtos mokslinės metodologijos principus, tikriausiai baugino 
A. Warburgo tyrinėjimų empiriškumas, jo susižavėjimas psicholo- 
gine „įsijautimo“ (Einfiblung) teorija, magija, mistika, okultizmu, 
nepakankamai filosofiška jo metodologija. Neokantininko E. Cas- 
sirerio polinkis į I. Kanto kriticizmą labiau atitiko E. Panofsky'o 
„grynai mokslinės“ meno filosofijos kūrimo nuostatas. Kita vertus, 
E. Cassirerio „simbolinių formų filosofija“ buvo daugiau kultū- 
rologinės pakraipos. Ji labiau atitiko tuometinio mokslo lygį ir 
buvo nuosekliau filosofiškai pagrįsta. Mąstytojo veikaluose E. Pa- 
nofsky's aptiko jau visapusiškai išplėtotą simbolių teoriją, kuri, 
atrodė, labai tiko meno filosofijai. 

Trečiojo dešimtmečio viduryje, labai veikiamas E. Cassirerio 
idėjų, pamatines metodologines meno filosofijos problemas 

E. Panofsky?s sprendė taikydamas I. Kanto terminus. Knygos Ideja 
(1924) pirmo leidimo įvade jis prisipažįsta, kad jo keliamos idėjos 
yra tiesiogiai susijusios su A. Warburgo bibliotekoje perskaitytu 
E. Cassirerio pranešimu „Grožio problema ir menas Platono dia- 
loguose“ (Das Problem des Scbonen und der Kunst in Platos 
Dialogen). Analogiškas idėjas kėlė ir E. Panofsky'o draugas bei 
bendražygis E. Windas. 

Kiekvieną kultūros sritį arba, jo žodžiais tariant, simbolinę formą 
(mitą, kalbą, meną, religiją, mokslą) E. Cassireris aiškino kaip 
skirtingus vienos globalinės problemos invariantus. Kiekviena iš 
šių simbolinių formų yra autonomiška ir turi savitų bruožų. Šių 
formų tikslas - pasyvų jutiminių įspūdžių srautą nukreipti į grynai 
dvasinių prasmingųjų vertybių sritį ir sukurti „fenomenalų simbolių 
pasaulį“. Simbolio materialumas čia susilieja su jo prasmės funkcija 
(E. Cassirer, Pbilosopbie der symbolischen Formen, Berlin, 1923, 
t. I, p. 42). Vadinasi, simbolinės formos atlieka komunikacijos 
kanalų funkcijas. Jos padeda nustatyti ryšius tarp „aš“ ir tikrovės, 
žmogaus ir visuomenės. Žmogaus esmę E. Cassireris siejo su jo 
sugebėjimu kurti simbolius ir gyventi jų pasaulyje. Iš čia atsirado 
žmogaus kaip Animal Symbolicum apibūdinimas, kuris, anot 
mokslininko, padeda mums suvokti žmonijos kelią į nuolatinį 
kultūros pasaulio plėtimą. Ši pažiūra į kultūrines vertybes rodo 
žmogaus sugebėjimą kurti savo „idealų“ pasaulį ir kartu išsivaduoti 
iš gamtos bei įvairios socialinės priespaudos. Iš visų kultūros sričių 
E. Cassirerio koncepcijoje toliausiai žmogaus išsilaisvinimo keliu 
yra pažengęs menas. 

Menas, kaip ir kitos simbolinės formos, E. Cassirerio koncep- 
cijoje yra savotiška simbolinė kalba, kurios tikslas - ne pamėgdžioti 
tikrovę, o atskleisti jos esmę. „Menas, - rašė jis, — iš tiesų yra 
simbolinis, tačiau meno simboliškumas turi būti suvoktas imanen- 
tiškai, o ne transcendentine prasme... Tikrasis meno objektas - tai 
ne metafizinė E. Schellingo Begalybė ir ne G. Hegelio Absoliutas. 
Jo turime ieškoti kai kuriose pamatinėse struktūrose, mūsų juti- 
minės patirties elementuose - linijose, štrichuose, architektūrinėse 

ir muzikinėse formose (E. Cassirer, An Essay on Man. An Intro- 
duction to a Pbilosopby of Human Culture, New Haven, 1945, 
p. 157). Šiuo požiūriu menininkas yra toks pat, kaip ir mokslinin- 
kas, — naujo, dar nežinomo atradėjas, tik jis kuria ne mokslines 
sąvokas, faktus, dėsnius, o naujas menines formas, atskleidžia 
begalinę jų įvairovę. Priešingai mokslui, kuris apibendrina tikrovės 
dėsningumus, menas siekia perprasti tikrovės vaizdinius ir todėl 
duoda „daug gyvesnį bei žavingesnį tikrovės vaizdinį ir sudaro 
galimybes geriau suvokti formų struktūrą“ (ibid., p. 170). 

Taip E. Cassirerio simbolizmas, veikiamas H. Wėlfflino meno 
i1manentiškumo teorijos, perauga į formalizmą. Simbolio problemą 
jis gvildena tik kaip meninės formos problemą, kadangi menas 
„Suteikia mums daiktų formos intuiciją“ (ibid., p. 144). Iš to išeina, 
kad modeliuojant meno formas išnagrinėjamos ne objektyvaus 
išorinio pasaulio formos, o vien tik tos vidinės formos, kurios 
atsiranda ir gyvuoja mene. Vadinasi, kūryba tenkinasi tik šių vidi- 
nių meno formų pažinimu. Todėl, skverbdamasis į meno formas, 
menininkas neišvengiamai atitrūksta nuo tikrovės atspindėjimo ir 
simboliais išreiškia savo patirtį. 

Simboliui suteikęs fenomenologinės būties bruožų, E. Cassireris 
kartu iškelia jį kaip „jutiminių ir dvasinių pradų vienybę“, kaip 
1manentinį sąmonės sugebėjimą plėtoti intelekto kūrybiškumą. Į 
simbolio sąvoką čia įeina ir tas suvokiamo fenomeno vientisumas, 
kuriame jutiminis pradas „pripildomas turinio“ ir jo būtis reiškiasi 
tuo pat metu kaip ir prasmės įtvirtinimas bei sudaiktinimas. Dėl to 
atsiranda trys skirtingos jutiminio ir dvasinio prado sąveikos, arba 
„turinio pripildymo“, formos: r) išraiška, 2) vaizdavimas ir 3) 
grynoji reikšmė. Menas šioje schemoje atitinka išraiškos pakopą, 
kurioje „pusiausvyra“ krypsta į „jutimiškumo“ ir „daiktiškumo“ 
polių. Simbolis čia suvokiamas kaip jutiminiame prade besisklei- 
džianti laisvos ir grynos fantazijos sukurta prasmė (E. Cassirer, 
Pbilosopbie der simbolischen Formen, t. 1, p. 17). Ši prasmė meno 
kūrinyje reiškiasi dvejopai: 1) daiktine bei vaizdine (Gegenstūnd- 
lich-Darstellenden) ir 2) asmenine išraiška (Personlicbh-Ausgedri- 

chbten). Tai objektyvus ir subjektyvus meno kūrinio prasmės raiškos 
aspektas. Ir nors E. Cassireris, kaip yra pažymėjęs A. Chastelis, 
niekuomet nesuformulavo vientisos meno teorijos, jo veikalai pa- 
teikia prolegomenus sluoksnių išraiškos (Ausdrucktion) analizei 
(A. Chastel, „Erwin Panofsky: Rigeur et systeme“, in Erwin Pa- 
nofsky, Centre Georges Pompidou (collogue), Paris, 1983, p. 17). 
A. Warburgo ikonologinis metodas ir E. Cassirerio simbolinių 
formų filosofija buvo pagrindas E. Panofsky'ui perprasti hierar- 
chinę vidinę meno kūrinio prasmę. 

Kalbėdamas apie meno istoriko uždavinius E. Panofsky's teigė, 
kad meno istoriko požiūris į meno kūrinį iš esmės skiriasi nuo 
palyginti naivaus žiūrovo požiūrio tuo, jog specialistas žino, kad 
jo kultūrinis horizontas, kad ir koks būtų, neatitinka kultūrinio 
horizonto žmonių, gyvenusių kitose šalyse ir kitu metu. Todėl, 
gvildendamas konkrečius meno reiškinius, jis siekia užpildyti trūks- 
tamas grandis: tyrinėja, kiek tai įmanoma, menotyrinės analizės 
objekto sukūrimo aplinkybes, renka ir tikrina visą jam prieinamą 
faktinę informaciją apie aplinką, epochą, autorystę, paskirtį ir pan., 
tyrinėjamą kūrinį lygina su kitais į jį panašiais, stengiasi perprasti 
kultūros kontekstą, susipažinti su menininko tikslais, kuriuose 
matyti estetinės tos šalies ir epochos normos, kad objektyviau įver- 
tintų analizuojamąjį kūrinį ir jame slypinčias simbolines prasmes. 

E. Panofsky'o ikonologinės metodologijos pagrindas yra sisteminis 
istorinis lyginamasis interpretacijos metodas, kuris taikomas meno 
kūrinyje užkoduotiems simboliams apibūdinti. Meno kūrinys čia 
suvokiamas kaip savotiška hierarchinė organizacija, integrali įvairių 
komponentų ir funkcijų visuma, kurios „vidinė esmė“ atskleidžiama 
šią visumą „skaidant“, pamažu hermeneutiškai lukštenant formą, 
vaizdinį, idėją. Taip atsiranda hierarchinė trijų struktūrinių meno 
kūrinio pažinimo pakopų koncepcija, kurioje, perpratus kiekvieną 
žemesnę kūrinio esmės pakopą, atsiranda galimybė tolesniam jo 
„vidinės esmės“ suvokimui. E. Roger taikliai apibūdino ikonologinį 
metodą kaip savitą neokantinės Marburgo tradicijos ir A. Warburgo 
idėjų sintezę, iš kurios išsirutuliojo vokiškoji filosofinio idealizmo 

atmaina, vėliau tapusi „pozityvistiniu“ amerikietiškosios ikono- 
logijos variantu (A. Roger, „Le schėme et symbole dans I'oeuvre de 
Panofsky“, Erwin Panofsky, Paris, 1983, p. 49). 

Pirmoji „ikonografinė“ pakopa - tai išorinių formalių meno 
kūrinio elementų aprašinėjimas, surūšiavimas bei pirminė analizė. 
Ikonografija čia yra kaip ribotas, pagalbinis tyrimas, suteikiantis 
žinių apie vietą ir laiką, kur ir kada tam tikros temos virto konkre- 
čiais vaizdiniais motyvais. Vadinasi, ikonografija apibūdinama kaip 
dailės istorijos šaka, dailės kūrinių siužetą arba reikšmę nagri- 
nėjanti atsietai nuo meninės formos. Kita vertus, grynai formali 
meno kūrinio analizė, anot E. Panofsky'o, yra neįmanoma, nes net 
aptardami formaliuosius veiksnius neišvengiamai turime juos 
vertinti kaip tam tikrus prasmių simbolius. Todėl netgi pirmoje 
meno kūrinio gvildenimo pakopoje „tyrinėjama ne tik forma, bet 
ir joje slypinti prasmė“. Ši pakopa pasiekiama įsijautimo (Ein- 
fūblung), t.y. empatijos, būdu ir turi du skirtingus lygmenis. 

Pirmasis aprėpia formas, spalvas, t.y. „jutimiškus ženklus“, netu- 
rinčius nieko bendra su tikrovės suvokimu. „Pirminis arba įpras- 
tinis siužetas, toliau išsišakojantis į faktinį ir ekspresinį. Jis atsi- 
skleidžia įvardijant grynąsias formas, tai yra manant, kad tam 
tikras linijų ir spalvų išdėstymas arba tam tikrą, savitą pavidalą 
įgavę bronzos ar akmens luitai vaizduoja natūralius objektus, - 
žmones, gyvūnus, augalus, pastatus, įrankius ir t.t. [...] Grynųjų 
formų pasaulį, suvokiamą kaip pirminių ir įprastinių reikšmių 
buveinę, galima vadinti motyvų pasauliu. Šių motyvų išvardijimas 
sudarytų ikiikonografinį dailės kūrinio aprašymą“ (E. Panotsky, 
Meaning in tbe Visual Arts, New York, 1955, p. 28). 

Antrasis lygmuo - tai motyvų, arba „fenomenų prasmės“, su- 
vokimas, kai perprantami formų ir ženklų tarpusavio santykiai bei 
jų ryšiai su tikrove. Todėl antroji „ikonografinės“ analizės pakopa 
susijusi su antrinių siužetų, simbolių, alegorijų ir kitų „turiningųjų“ 
meno kūrinio elementų prasmės suvokimu. Šioje „turinio prasmės“ 
pažinimo pakopoje tyrinėtojas jau remiasi savąja kultūrine eru- 
dicija, pažintimi su skirtingų epochų dvasine kultūra. Konkrečius 

kūrinio motyvus siedamas su filosofinėmis koncepcijomis, lite- 
ratūros ir meno tradicijomis, tyrinėtojas kartu pradeda suvokti 
gvildenamo reiškinio „turinio prasmę“ arba jame slypinčias „sim- 
bolines vertybes“. „Tokių įvaizdžių, pasakojimų ir alegorijų įvar- 
dijimas apibrėžia tyrimo sritį, paprastai vadinamą „ikonografija“. 
Tiesą sakant, kalbėdami apie siužetą, kaip opoziciją formai, iš 
esmės kalbame apie antrinį arba sutartinį siužetą, t.y. apie konk- 
rečias temas bei sampratas, kurias įkūnija įvaizdžiai, pasakojimai 
ir alegorijos, o ne pirminį arba įprastinį siužetą, kurį sudaro me- 
niniai motyvai“ (ibid., p. 29). 

Trečioje, „ikonologinėje“, meno kūrinio vidinės prasmės suvo- 
kimo pakopoje, panaudodamas pirmųjų dviejų rezultatus, tyri- 
nėtojas pereina nuo išorinio gvildenamų faktų aprašinėjimo prie 
meno kūrinyje užkoduotos „giluminės prasmės“ mokslinės in- 
terpretacijos: skverbiamasi į vidines meno kūrinio turinio reikšmes 
ir nustatomi tie pamatiniai principai, kurie atskleidžia esmines tau- 
tos, laikotarpio, klasės, religinių ar filosofinių įsitikinimų nuosta- 
tas, pateiktas vieno asmens ir sutelktas į vieną kūrinį. Meno kūrinys 
interpretuojamas kaip svarbiausių žmogaus dvasios tendencijų 
išraiška. „Taigi, - reziumuoja E. Panofsky, - ikonologija yra interp- 
retacinis metodas, pagrįstas sinteze, o ne analize. Teisingai nustatyti 
motyvai yra teisingos ikonografinės analizės prielaida, o teisinga 
įvaizdžių, pasakojimų ir alegorijų analizė yra teisingos ikonologinės 
interpretacijos prielaida - išskyrus tuos atvejus, kai turime reikalą 
su dailės kūriniais, kuriuose praleista ištisa antrinio arba sutartinio 
siužeto dalis, ir nuo motyvų einama tiesiai prie turinio, panašiai 
kaip Europos peizažinėje ir žanrinėje tapyboje, natiurmortuose ir, 
žinoma, dailėje „be objektų“ (ibid., p. 32). 

Teorinėje literatūroje dažniausiai nepakankamai pabrėžiamas 
E. Panofsky'o ikonologinės metodologijos ryšys su kultūrologi- 
nėmis J. Burckhardto ir F. Nietzsche's idėjomis. E. Panofsky'o kon- 
cepcijoje meno kūrinys simboline forma atspindi pagrindinius tam 
tikro kultūros raidos etapo ypatumus, nes jis suvokiamas kaip 
bendriausių epochos kultūrinių reiškinių simbolis arba atvaizdas 

(Abbild). Šis glaudus meno kūrinyje įprasmintos simbolikos ir 
kultūrinio konteksto ryšys padeda meno tyrinėtojams fenomeno- 
loginės intencijos būdu skverbtis į meno kūrinio esmę ir interpre- 
tuoti jį kaip unikalių kultūrinių istorinių aplinkybių produktą, 
priartėti prie jo „imanentinės esmės“. J. Burckhardto knygoje Die 
Kultur der Renaissance in Italien (Renesanso kultūra Italijoje, 
1860) ir kai kuriuose tai pačiai epochai skirtuose E. Panofsky'o 
veikaluose, anot R. Rechto, matyti abiem autoriams būdingas 
dėmesys pažinti bendriausias epochos kultūros ir mąstymo ten- 
dencijas, kuriose ieškoma meno kūriniuose slypinčių mįslių įmi- 
nimo (R. Recht, „La mėthode iconologigue d'Erwin Panofsky“, in 
Critigue, 1968, p. 322). 

Tai suformavo svarbų E. Panofsky'o meno filosofijos bruožą — 
siekimą glaudžiau susieti mokslą apie meną su kitais humani- 
tariniais mokslais, nes meno kūriniai visuomet yra ypatingame 
„Socialiniame kontinuume“. Todėl, mėgindamas atskleisti vidinę 
meno kūrinio prasmę, E. Panofsky?s remiasi ne tik artimomis meno 
šakomis, bet ir kitomis dvasinės kultūros sritimis (filosofija, religija, 
mitologija, teise, kalba ir t.t.). Jis įsitikinęs, jog visų humanitarinių 
mokslų struktūra ir problematika yra identiškos, o daugelio iš jų 
tyrimo metodai - bendri. Vadovaudamasis šia teze, E. Panofsky?'s 
mėgina rasti ryšį tarp meninių ir filosofinių mokslinių erdvės są- 
vokų: gotikinės architektūros ir scholastinės filosofijos ir t.t. Toks 
meno istorijos problemų sugretinimas su kitų humanitarinių moks- 
lų problemomis, anot mokslininko, įrodo, kad tam tikros epochos, 
regiono kultūroje kartu iškyla ir taip pat sprendžiamos visos dva- 
sinės problemos. Vadinasi, norėdami suprasti „vidinę meno kūrinio 
prasmę“ ir ją suvokti kaip „unikalių istorinių aplinkybių požymį“ 
(E. Panofsky, Studies in Iconology, New York, 1939, p. 6), mes 
turime aiškintis ne tik tai, kas būdinga konkrečiam meno raidos 
momentui, bet ir kitoms dvasinės kultūros sritims, t.y. iš savitos 
menotyrinės problematikos išsiveržti į daug platesnį žmonijos 
dvasinės kultūros kontekstą. Svarbiausia vidinės meno kūrinio 
prasmės suvokimo priemonė yra „sintetinė intuicija“, kuri, aiš- 

kindama meno kūrinyje užkoduotus istorinius ir kultūrinius sim- 
bolius, atskleidžia vidinę jo esmę. Reikia pripažinti, kad E. Pa- 
nofsky's, būdamas įžvalgus ir sąžiningas mokslininkas, nesuab- 
soliutino ikonologinio metodo galimybių, nelaikė jo nei universaliu, 
nei vieninteliu teisingu. Jis suvokė šio metodo ribotumą nagrinėjant 
peizažinę tapybą, portretą ir kitus žanrus, pasižyminčius ribota 
ikonografinių elementų visuma. 

Neturėdami galimybės plačiau gvildenti ikonologinės metodolo- 
gijos principus, norėtume atkreipti dėmesį į vieną metodologiškai 
svarbią E. Panofsky'o mintį, kuri padeda geriau suvokti jo trans- 
cendentinės meno filosofijos speciftiškumą. Nesvarbu, ar interpre- 
tacinė meno istorija sugeba tobulai perprasti tyrinėjamus reiškinius, 
E. Panofsky'o koncepcijoje ji tik „išryškina“ svarbiausias meno 
būties, funkcionavimo bei jo pažinimo problemas. Jų kėlimas ir 
sprendimo kompetencija priskiriama vien tik transcendentinei 
meno filosofijai. Ši išvada itin svarbi XX amžiaus pradžios istorinės 
meno filosofijos metodologinių idėjų raidos požiūriu, nes daugelis 
A. Rieglio sekėjų meno filosofijos problematiką mėgino sujungti 
su meno istorija. Tačiau tai vyksta ne dėl universalaus filosofinio 
pažinimo, o veikiant istorijos mokslo metodologijai. Tokia tradi- 
cinės meno filosofijos revizija, suprantama, nepateisina lūkesčių, 
nes mokslas, besiremiantis istorine metodologija, netenka substan- 
cionalios meno filosofijos esmės. Jis atitrūksta nuo fundamentalių 
bendrųjų metodologinių ir teorinių meno pažinimo problemų ir 
virsta konceptualiai tarpusavyje nesusijusių atskirų meno raidos 
problemų aprašinėjimu. Suvokdamas ankstesnės istorinės meno 
filosofijos tendencijos trūkumus, kurių atsiranda sprendžiant svar- 
biausias meno problemas, E. Panofsky's nuolatos rėmėsi meno 
filosofija. 

Vadinasi, polemizuodamas su anksčiau vyravusios empirinės, 
formaliosios, atribucinės, sociologinės menotyros idėjomis, E. Pa- 
notsky's įtvirtino dėmesį meno filosofijai, kultūrinei aplinkai, 
sistemingai kompleksinei šaltinių ir ikonografinių elementų ana- 
lizei. Klasikinės menotyros ribas jis išplėtė į meno filosofijos ir 

kultūrologinių idėjų sritį, įteisino aktyvią kūrybingo interpretuo- 
tojo, siekiančio pažinti meno kūrinį kaip visumą, poziciją. E. Pa- 
nofsky'o metodologinės nuostatos labai veikė jo draugų ir bend- 
ražygių, vadinamosios pirmosios kartos ikonologų E. Windo, 
E. Gombricho ir jaunosios kartos neoikonologų E. von Forssmano, 
R. Kleino, B. Teyssedre, G. Argano, O. Batschmanno tyrinėjimus. 

Epilogas. Išleista pavadinimu: „The History of Art“, The Cultural Mig- 
ration: The European Scbolar in America, leid. W.R. Crawford, Phila- 
delphia, University of Pennsylvania Press, 1953, p. 82-11 I. 


Ištraukos. 

B: A. Bartsch, Le Peintre-graveur, Vienna, 1803-1821. 

L: E. Lippmann, Zeichnungen von Albrecht Dūrer in Nacbbildungen, 
Berlin, 1883-1929 (T. VI ir VII, leid. E Winkler). 

Venice, 1643, s. v. „Consiglio“ 

Jan Collaert pagal Giovanni Stradano. Apolonas-Saulė. Graviūra 
Artus Ouellinus vyresnysis. Gero patarimo alegorija. Amsterdamas, 
Paleis. Leid.: J. van Campen, A/beelding van't Stad-Huys van Ams- 
terdam, 1664-1668 

Titian. Autoportretas. Madridas, Prado muziejus 

Titian (ir dirbtuvė). Mater Misericordiae. Fragmentas. Florencija, Pitti 
rūmai 

Cimabue priskiriamas piešinys Giorgio Vasari sukurtame rėme (rec- 
to). Paryžius, Ėcole des Beaux-Arts 

Cimabue priskiriamas piešinys Giorgio Vasari sukurtame rėme (ver- 
so). Paryžius, Ecole des Beaux-Arts 

Vittore Carpaccio priskiriamas piešinys Giorgio Vasari sukurtame 
rėme. Londonas, Britų muziejus 

Mainco katedros vaizdas iš vakarų pusės 

Paul Decker. Pilies vartai. Iliustracija iš Gothic Architecture, London, 1759. 
Helesponto sibilė. XV a. Florentietiška graviūra 

Milano katedra. Centrinis bokštas 

Florencijos katedros žibintas. Brunelleschi maketo kopija. Florenci- 
ja, Gėlių Švč. Mergelės Marijos bažnyčios muziejus 

Francesco Terribilia. Šv. Petronijaus bažnyčios fasado projektas. Bo- 
lonija, Šv. Petronijaus muziejus 

Giacomo Barozzi da Vignola. Šv. Petronijaus bažnyčios fasado pro- 
jektas. Bolonija, Šv. Petronijaus muziejus 

Gherardo Silvani. Florencijos katedros fasado maketas. Florencija, 
Gėlių Švč. Mergelės Marijos muziejus 

Sebastiano Serlio. Tragiška scena. Medžio raižinys. Iliustracija iš Lib- 
ro primo... d'archbitettura, Venice, 1551 [fol. 29 v.] 

Sebastiano Serlio. Komiška scena. Medžio raižinys. Iliustracija iš Lib- 
ro primo... d'arcbitettura, Venice, I 551 [fol. 28 v.) 

Domenico Beccafumi. Borghesi namų (Casa dei Borgbesi) rekonst- 
rukcijos projektas. Londonas, Britų muziejus 

Borghesi namai (Casa dei Borgbesi). Siena 

Sebastiano Serlio. Gotikinių rūmų rekonstrukcijos pavyzdys. Medžio rai- 
žinys. Iliustracija iš Tutte Vopere d'arcbitettura, Venice, 1619, VII, p. 171 

64. 

68. 


69. 


70. 


7I. 
72. 


73. 


74. 


75. 
76. 
77- 


78. 
79. 
80. 
81. 
82. 
83. 

Domenico Beccafumi. Fasado dekoro projektas. Vindzoras, Karališ- 
koji biblioteka 

Pijaus IV namai. Roma 

Uffizi rūmai. Florencija 

Albrecht Dūrer. Europės pagrobimas ir kiti eskizai. Viena, Alberti- 
nos muziejus (piešinys L.456) 

Albrecht Dūrer. Heraklis, medžiojantis Stimfelo paukščius. Fragmen- 
tas. Datuota I 500. Miunchenas, Senoji pinakoteka 

Antonio Pollaiuolo. Heraklis nugali Nesą. Fragmentas. Jeilio univer- 
siteto Meno galerijos nuosavybė 

Albrecht Dūrer. Sabinių pagrobimas. Datuota 1495. Bajona (Bayon- 
ne), Bonnat muziejus, piešinys L.347 

Heraklis. Medžio raižinys. Leid.: Petrus Apianus, Inscriptiones sac- 
rosanctae vetustatis, Ingolstadt, 1534, p. 170 (vaizdas iš priekio, re- 
versas) 

Heraklis. Medžio raižinys. Leid.: Petrus Apianus, Inscriptiones sac- 
rosanctae vetustatis, Ingolstadt, 1534, p. 171 (vaizdas iš nugaros, 
reversas) 

Romėniškas Merkurijus. Augsburgas, Maksimiliano muziejus 
Romėniškas Merkurijus. Graviūra pagal 71 iliustraciją. Iliustracija 
iš M. Welser, Rerum Augustanarum libri VIII, Augsburg, 1594, p. 
209 

Romėniškas Merkurijus. Medžio raižinys pagal 71 iliustraciją. Iliust- 
racija iš Conrad Peutinger, Inscriptiones..., Mayence, 1520 
Romėniškas Merkurijus. Medžio raižinys pagal 71 iliustraciją. Iliust- 
racija iš Petrus Apianus, Imscriptiones sacrosanctae vetustatis, Ingol- 
stadt, I534, P. 422 

Albrecht Dūrer. Eskulapas arba Apolonas Medicus. Berlynas, Grafi- 
kos kabinetas, piešinys L.181 

Albrecht Dūrer. Apolonas-Saulė ir Diana. Londonas, Britų muziejus, 
piešinys L.223 

Belvederio Apolonas. Piešinys. Iliustracija iš Codex Escurialensis [fol. 
64) 

Helios Pantokrator. Frigijos Aizenio miesto moneta 

Andrea Mantegna. Bakchanalija su statine. Graviūra. Fragmentas 
Albrecht Dūrer. Žmogaus nuopuolis. Graviūra. I 504 

Albrecht Dūrer. Prisikėlimas. Medžio raižinys 

Albrecht Dūrer. Sol Iustitiae. Graviūra 

Saulė. XV a. pradžia. Venecija, Dožų rūmų kapitelis 

Saulė. Medžio raižinys. 1547. Frankfurto kalendorius 

Albrecht Dūrer. Nuogas karys. Piešinys. Bajona, Bonnat muziejus 
Helenenbergo atletas. Viena, Meno istorijos muziejus 
Helenenbergo atletas. Medžio raižinys pagal 86 iliustraciją. Iliustra- 
cija iš Petrus Apianus, Imscriptiones sacrosanctae vetustatis, p. 413 
Pseudoklasikinis reljefas. Venecija. Apie 1525-1530. Viena, Meno 
istorijos Muziejus 

Francesco Traini. Legenda apie tris gyvuosius ir tris mirusiuosius. 
Freska. Fragmentas. Piza, Camposanto 

Giovanni Francesco Guercino. „Et in Arcadia ego.“ Roma, Corsini 
galerija 

Nicolas Poussin. „Et in Arcadia ego.“ Chatsworth, Devonšyro rinki- 
nys. Reprodukuota Chatswortho dvaro globėjams leidus 

Nicolas Poussin. „Et im Arcadia ego.“ Paryžius, Luvras 

Giovanni Battista Cipriani. „Net ir Arkadijoj yra Mirtis“. Graviūra 
Georg Wilhelm Kolbe. „Ir aš buvau Arkadijoj“. Graviūra 

Honorė Fragonard. Antkapis. Piešinys. Viena, Albertina 


Nuorodose vartojami lotyniški terminai ir santrumpos: 


art. — articulus - skyrius, straipsnis 
cod.  —- codex - rankraščių rinkinys 
diss. = — dissertatio - disertacija 

fol. — folio - lapas, lakštas 

inf. — informatio - žinios, duomenys 
Jr. — junior - jaunesnysis 

lat. - Latinus - lotynų 

loc. cit. — loco citato - cituotoje vietoje 
MS — manuscripturm — rankraštis 
Op. cit. — opus citatum - cituotas kūrinys 
passim - ištisai 

reg. — registrum — sąrašas, rodyklė 

S. V. — sub voce - antraštinis žodis 

Abėlard, Peter, 118, 121, 130, 131 

Adams, Henry, 317 

Adomas, Dūrer, 237, 248, 249, 272, 
277, 281, 286 

Ačtius 96 

Agripas Netesheimietis 107 

Alberti, Leone Battista, 51, 80, 98, 99, 
100-103, 105, 107, 130, 173, 190, 
192, 193, 195, 214, 232, 273 

Alciati, Andrea, 153, 163 

Alegorija 40-42, 46, 152 

Alhazen 96 

Alkuinas 54 

Altdorfer 108 

Amelli, A.M., 60 

Amelung, W., 252 

Ameto, Boccaccio, 296-297 

Amimone, Dūrer, 247, 250 

Ammanati, Bartolommeo, 233 

Ancona, Paolo d', 244, 245 

Andresen, A., 299 

Andrų bakcbanalija, Titian, 152, 153 

Anglija 33, 57, 184, 186, 187, 224, 289, 
304 

Antal, E, 189, 231 

Antropometrija 73, 82, 103-104 

Apianus, Petrus, 243, 244, 246, 247, 
252, 271, 272, 277, 281, 282, 284- 
288 

Apokalipsė, Dūrer, 83, 259, 262, 267, 
278, 279 


Apolonas 160-164, 228, 237-238, 247- 
252, il. 35, 36, 42 

Apolonas ir Dafne, Dūrer, 245, 250 

Apolonas ir Diana, Barbari, 248, 249 

Apolonas Medicus, Dūrer, 248, 249, 
252, 255, 281 

Apvaizdos alegorija, Bellini, 240 

Arabų menas 84-85, 96 

Arcadia, Sannazaro, 297-298, 308, 309 

Architektūra 66, 77, 98, 135-136, 139- 
140, 149-150, 179-205, 209-210, 
214—-215, 221-234, 264-265, 319 

Ariadnė ir Bakchas 241 

Ariadnės apoteoze, Titian, 152, 153 

Aristoksenas 68 

Aristotelis 14, 168, 265 

Arkadija 289-313 

Armstrong, W., 303 

Art Bulletin 318 

Art Studies 318 

Asklepijas žr. Eskulapas 

Astrologija 98, 103, 261 

Ato kalno tapybos kanonas 82-84, 86, 
92,95 

Augsburgas 236, 239, 243, 244, 248, 
251-253, 284, 288 

Augsburgo Merkurijus 248-251, 269, 
272, 277, 281-284, 286, 288 

Augustinas, šv., 218, 257 

Aukštesniųjų studijų institutas (Institute 
for Advanced Study) 315, 335 

Aurelianas 254 

Aurora, Guercino, 299-303, 305, 307, 
308 

Aurora, Reni, 299, 300 

Austrija 87, 316, 326 

Avaloso markizo alegorija, Dūrer, 152 


Bainton, R.H., 339 

Bakcbanalija su Silenu, Mantegna, 251 

Bakcbanalija su statine, Mantegna, 250- 
251, il. 79 

Baldinucci, F., 195, 317 

Ballo della vita bkumana, Poussin, 299 

Balzac, HR. de, 30, 300 

Bambergo katedra 88 

Banier, A., 164 

Barb, A.A., 156 

Barbari, Jacopo de, 247-250 

Barbaro, Daniel, 84, 104 

Baroko menas 183, 231-232 

Barr, Alfred, 320, 322 

Bartsch, Adam, 316 

Bažnyčios, puošyba, 126—-129, 133-142, 
146-147, 149 

Beau idėal doktrina 263 

Beccafumi, Domenico, 225-227, 229, 
231, 233, il. 59, 62 

Becker, C.H., 302 

Beenken, H., 174 

Beets, N., 260 

Begerus, L., 164 

Beham, H.S., 109, 277, 278 

Bellini, Jacopo, 240, 271 

Bellori, Giovanni Pietro, 299, 300, 310, 
317 

Belvederio Apolonas 237, 247-255, 278, 
279, 282, il. 77 

Benjamin, W., 303 

Benkard, E., 176, 179, 220, 222 

Berchorius, Petrus, 56, 154, 155, 160— 
162, 258, 259 

Bergamas 156 

Berlynas 44, 48, 68, 71, 253 

Bernardas, šv., 115, 118, 122-128, 131, 
137, 138, 142, 143, 168 

Bernini 167, 275, 276 

Bing, Gertrude, 226 

Bizantijos menas 82-95, 265, 319 

Blake, Nicholas, 301 

Blondel, Frangois, 181 

Blunt, A., 20, 306 

Boas, G., 159, 291 

Boccaccio 57, 296, 297 

Bode, G.H., 54, 56 

Bode, Wilhelm, 316 

Boll, F., 216, 256 

Bolonija 197, 198, 202, 203, 236, 280; 
Šv. Petronijaus bažnyčia 192, 194-195, 
197, 198, 202-204, 206, 222, 223 

Borchardt, L., 69 

Borghesi, namai, 225, il. 60 

Borghini, Raffaele, 84 

Borghini, Vincenzo, 214 

Boromini 194, 224 

Bos, Abbė du, 310 

Bottari, G., 214 

Botticelli 232, 241 

Bramante 99, 184, 194, 229, 232 

Braun, J., 182 

Britų muziejus (British museum) 151, 
226, 255 

Bronzino 40, 231 

Bruck, R., 247, 251 

Brunelleschi, Filippo, 196, 209, 210, 
211, 220, 221, 232 

Bruno, Giordano, 166, 167, 169, 218 

Buberl, P., 87 

Būchmann 290, 299, 301, 312 

Bunsen, Robert, 336 

Buono Consiglio, Ripa, 168, il. 41 

Buontalenti, Bernardo, 233 

Burckhardt, Jacob, 64, 142, 189, 193, 
194, 316 

Burlington Magazine 151 

Butler, Howard C., 317 

Butler, Samuel, 291-293 


Cambiaso, Luca, 108 

Cambio, Arnolfo di, 209, 210, 220-223 
Campen, Jacob van, 169 

Caravaggio 275 

Carpaccio 177, il. 48 

Carrazzi, Carlo, 204 

Cartari, Vincenzo, 159, 164 

Cassirer, Ernst, 40, 41, 49 

Cassirer, Kurt, 195, 223, 224 

Castagno, Andrea, 243 

Castellio, Sebastian, 339 

Cavallini, Pietro, 88, 174 

Cavenazzi, G., 299 

Celtes, Conrad, 244—246, 284, 285 

Cennini, Cennino, 83, 84, 98, 99, 101, 274 

Cesariano, Cesare, 97, 98, 197, 204 

Chantelou, R.E de, 275 

Choler 284 

Chbronigues du Hainaut 162 

Cimabue 173-179, 209, 213-215, 220- 
222, il. 46, 47 

Cinelli, Giovanni, 212 

Cipriani, Giovanni Battista, 304, il. 93 

Clapp, Frederick M., 318 

Clarac, C.O.F.J.-B., 243, 251 

Clemen, P., 87, 89 

Cochin, Charles Nicolas, 188 

Codex Bodleianus 261 

Codex Escurialensis 249, 250, 271 

Colonna, Francesco, 153, 164, 239 

Cook, Walter, 319, 325 

Courajod, Louis, 316 

Creizenach, T., 302 

Croce, B., 219 

Crumbach, H., 187 

Cumont, F., 159, 254, 256, 257 

Curtius, E.R., 158 


Čikagos universitetas 331 
Činkvečentas 162, 275 


Dailės institutas prie Niujorko universi- 
teto (Institute of Fine Arts, New York 
University) 324—325 

Dami, L., 225 

Dangiškoji ir žemiškoji meilė, Titian, 
152, 153 

Danti, Vincenzo, 111 

David, H., 280, 284 

Decker, Paul, 185, il. 50 

Dehio, Georg, 195, 253, 316 


Delehaye, Hippolyte, 173 

Delille, Jacgues, 290, 311 

Delisle, Leopold, 316 

Dešimt tūkstančių kankinių, Carpaccio, 
177 

Didelis kupstas, Dūrer, 278 

Diderot, Denis, 310, 311 

Didron, Adolphe, 86, 87, 261 

Diels, E., 76 

Dieterici, F., 84 

Dietrich, Christian, 183 

Diodoras Sicilietis 78-80 

Diofantas Aleksandrietis 85 

Diogenas Laertietis 155 

Dionisijas Pseudoareopagitas 131-133, 
135, 149 

Dionisijas Trakas 27 

Dodgson, Campbell, 151, 316 

Dėlger, E.J., 255, 257 

Donatello 220, 221, 275 

Doutrepont, G., 268 

Dovydas, Castagno, 243 

Dovydas, Michelangelo, 41, 228, 288 

Duccio 174 

Dūrer, Albrecht, 40, 63, 64, 74, 75, 77, 
83, 92, 97, 99, 101, 104, 105, 107- 
112, 163, 197, 198, 229, 235-262, 
267-269, 271-272, 274, 276-288, 
il. 26, 27, 66, 76, 85 

Durrieu, Paul, 316 

Dvofak, Max, 316 

Džošua Roulas 174 


Echbecs amoureux 162 

Eck, Johann, 165 

Edgar, C.C., 69, 70, 74 

Egger, H., 249 

Egipto menas 65, 67-82, 104, 110, 157- 
159, 163-169 

Eklogos, Vergilijus, 293-298, 307-309 

Ekspresionizmas 111 

Emblemata, Alciati, 153, 163 

Ephrussi, C., 238, 280 

Eguicola, Mario, 84, 97 

Erazmas Roterdamietis 13, 14, 145, 334, 
337 

Erman, A., 70 

Eroici Furori, Bruno, 166 

Eskulapas, Dūrer, 248-250, 255, 281, 
283, il. 75 

Et in Arcadia ego, Poussin, 305-312, il. 
91,92 

Ettlinger, L.D., 151 

Europės pagrobimas, Dūrer, 63, 238- 
240, 242, 280, il. 16, 65 

Eustachijus, Šv., Dūrer, 279 

Exempeda 100, 102, 105 


Fėlibien, Andrė, 187, 310 

Ficino, Marsilio, 12, 14, 35, 149 

Filander 84 

Filarete, Averlino, 82, 84, 98, 99, 185, 
189, 190 

Filas Mechanikas 77 

Filostratas 292 

Fiocco, G., 47 

Fiorillo, Johann Dominic, 316 

Fischel, O., 251 

Fischer von Erlach, Bernhard, 183, 184 

Flamandų menas 199, 275, 277 

Flaubert, Gustave, 312 

Flexner, A., 326 

Florencija 156, 171, 174, 189, 193, 197, 
198, 227, 233; Katedra 195, 196, 
201, 210, 222, 223, il. 53; S. Croce 
bažnyčia 174, 210, 223; S. Maria 
Novella bažnyčia 88, 195 

Florencijos paveikslų kronika 271 

Florus, L. Annaeus, 216-218 

Foat, EW.G., 73 

Foppa 108 

Forma 23, 26, 39—40, 42, 137-138, 172 

Forster, R., 58 

Fortūnos alegorija, Bellini, 240 

Fragonard, Jean-Honorė, 313, il. 95 

Franco Bolonietis 178 

Frey, Dagobert, 100 

Frey, Karl, 91, 177, 178, 180, 209, 213, 
214, 220-222, 309 

Freyhan, R., 153 

Friedlaender, Walter, 153, 189, 231, 233 

Friedlander, Max J., 29, 316 


376 


Friend, Albert M., 319 
Frimmel, Th., 285 
Frisi, Paolo, 190 
Fuhse, E, žr. Lange, K. 
Fulgencijus 55, 56, 292 
Funkcionalizmas 22-24 


Gafurio, Franchino, 162 

Gaye, G., 192, 194, 198-200, 202, 204, 
205, 226, 270 

Galatėja, Raphael, 241, 242 

Galenas 73-76, 265 

Gamta 15-17, 39, 59, 256-257, 262-263 

Gamtos mokslai 24, 32-34 

Garber, J., 174 

Gauricijus (Pomponius Gauricus) 84, 
97, 98, 101, 103 

Geiger, M., 21 

Geymūller, H. von, 194 

Gelli, Giovanni Battista, 181 

Genuja 48, 232 

Gesta Romanorum 56 

Geulincx, Arnold, 266 

Ghiberti, Lorenzo, 51, 82, 84, 96-98, 
175, 221, 223, 275 

Ghillany, Fr. W., 109 

Giehlow, K., 240 

Gilio, Giovanni Andrea, 198, 199 

Giorgi, Francesco, 97, 99, 105, 107 

Giostra, Politian, 239 

Giotto 88, 174, 176, 210-212, 220, 221 

Gyraldus, L.G., 57 

Gyvūnų figūros 91-93, 156-163, 165- 
167, 259-261, 280, 283-284 

Gobel, R., 155 

Goethe, Johann Wolfgang von, 112, 
152, 181, 187, 238, 262, 263, 265, 
267, 290, 311, 313 

Goldschmidt, Adolph, 54, 59, 316, 317 

Goncourt, broliai, 316 

Gossart, Jan, 277 

Gotikos menas 24—25, 53, 59, 90-94, 
105, 149, 174, 175, 179-209, 214- 
215, 222-224, 227, 231, 232, 242, 
247, 253, 265, 278 

Graikijos menas 67, 68, 71-82, 221, 

253, 264-265; žr. t. p. Klasikinė 
antika 

Greca, Felice della, 224 

Greene, T.M., 19 

Grien, Hans Baldung, 48 

Grimm, broliai, 188 

Grisebach, August, 224 

Groot, Cornelis H. de, 111, 316 

Gruppe, O., 256 

Guariento 261 

Guarini, Guarino, 224 

Guarino, G.A., 173 

Guercino, Giovanni Francesco, 298, 
303, 305, 307, 308, 313 

Guhl, E., 215 

Guiffrey, J., 185 

Guldymas į kapą, Mantegna, 240 

Gulinčios moters aktas, Dūrer, 247 


Habich, G., 165 

Hadeln, D. von, 151, 170 

Haendcke, B., 90 

Haferkorn, L., 186 

Hagen, O., 280 

Hamburgas 97, 314, 329 

Harvardo universitetas 318-319, 331 

Haseloff, A., 88 

Hauber, A., 261 

Hauttmann, Max, 236, 238, 239, 243, 
244, 246, 248, 249, 251-253, 255, 
269, 277, 281, 282, 283, 285, 286 

Heckscher, W.S., 14, 164 

Heemskerck, Martin van, 186, 277 

Heydenreich, L.H., 83, 194 

Helenenbergo atletas, Dūrer, 285 

Hemans, Felicia, 290, 311 

Hempel, F., 223 

Henrikas IV, Shakespeare, 302 

Heraklis 54, 242-244, 246, 247, il. 69, 
70 

Heraklis, Dūrer, 244, 246, 247, 250, 278 

Heraklis, nešantis Erimanto šerną, 243, 
246, il. 5 

Hermanin, E, 88 

Herwegen, Pater Ildefons, 95 

Hetzer, T., 170 


Hibernas Tremtinys (Hibernus Exul) 54 

Hieroglypbica, Horapollo, žr. Horapollo 

Hieroglypbica, Valeriano, 152, 165 

Hildebertas Lavardenietis (Lavardin) 
14, 186 

Hildebrando principas 67 

Hildegardas Bingenietis, šv., 95 

Hypbnerotomachbia Polypbili, Colonna, 
153, 164, 239 

Hirsch 255 

Hitchcock, H.-R., 322 

Hofmann, Th., 229 

Hohenberg, Johann von, 193 

Holbein 83, 108, 151, 164, 165, il. 39 

Holl, Elias, 233 

Home, H. (Lord Kames), 186 

Homeras 161 

Hoogewerff, G.J., 155 

Horapollo (Horapolonas) 157, 159, 163, 
165, 168, 283, 301 

Howard, Francis, 151, 152, 169-172 

Humanizmas 11-16, 24-25, 32-35, 
156-157, 176, 218, 268, 284 

Hutten, Ulrich von, 13 

Huttich 271, 272, 284, 287, 288 


Ibn Kaldūnas (Khaldoun) 96 

Idilės, Teokritas, 292-295 

Ikonografija 37-51, 54, 167, 254, 319 

Ikonologija 42-51 

Imagini dei Dei degli Antichi, Cartari, 
159, 164 

Impresionizmas 111, 274, 312 

Inscriptiones, Apianus, 243, 252, 271, 
272, 281, 284-286, 288 

Išmintingumo alegorija, Titian, 151, 
165, 169-172, il. 28 

Išmintingosios mergelės, Schongauer, 
242 

Italija 52, 63, 88, 175, 180, 188, 190, 
197-199, 210, 224, 231, 232, 235, 
236, 238, 241, 260, 268, 271, 273, 
274, 276 

Iversen, E., 74 

Ivins, W.M., 320 

Izidorius Sevilietis 54, 55, 163 

Jacobi, J.G., 311, 312 

James, M.R., 316 

Jaunavedžių pora ir Giltinė, Dūrer, 267 

Jeilio universitetas 335 

Jėocher (Gelebrtenlexikon) 268 

John, Augustus, 304 

Johnson, dr., 289, 290 

Jolles, A., 78, 79 

Jonas Škotas Eriugena 55, 131-136, 149 

Jouin, H., 307 

Jungtinės Valstijos, meno istorija, 317- 
325; švietimas 325-336 

Junker, H., 158 

Jurgis III, Anglijos karalius, 289, 290, 
301, 304 

Justi, Carl, 316 

Justi, L., 250 

Juvenalis 292 


Kaimiečių pora, Dūrer, 267 

Kainas užmuša Abelį, Dūrer, 279 

Kairas 69, 71, 238 

Kaizerio Frydricho muziejus, Berlynas, 44 

Kalkmann 73, 76, 77, 79, 80, 84 

